
PREDGOVOR. 

K ad u Hrvatsku dodje Francuz, Belgijanac, ili Englez, opazi 
na prvi pogled, daje naša zemlj a bogata, a seljak da nam 
je oskudan, pa i do skrajnosti siromašan. Niemci kao naši susjedi 
znadu još i to, da nam je puk većinom nepismen, uza sve to, što 
je izvanredno darovit. Slavenska naša braća, naročito Slovenci i 
Česi, osim svega ovoga ne razumiju još i to: Kako se na tisuć¬ 
ljetnom deblu našega ustava tako slabo razgranila politička sloboda 
i kako se mi Hrvati uzprkos podpunoj našoj školskoj autonomiji 
u srednjim i višim školama baš u svem držimo nekadašnjega 
njemačko-austrijskoga nastavnoga sistema. 

I mi sami osjećamo i priznajemo, da u prosvjeti koracamo, 
osobito u ovo posljednje doba, nekako prepolagano i nestalno, a u 
političkom i narodno-gospodarskom životu da i nazadujemo. 

Jedni se od nas sbog toga izpričavaju stoljetnim turskim boje¬ 
vima, pa grabežljivošću i silovitošću naših susjeda; drugi podižu 
strašnu obtužbu, da smo mi Hrvati narod kukavica i slabića, narod 
đanguM tjelesnih i duševnih, te tudjini ili služimo, ili ju samo opo¬ 
našamo, — i to za pol stoljeća kasnije. 

Izprike nam ništa ne pomažu, jer svaki je evropski narod 
imao, a ima i danas svoje ,,Turke“ i svoje „susjede“. Obtužbe su 
nam na štetu, jer su nepravedne i plitke, te nas ozlovoljuju, umjesto 
da nam odkriju pravi uzrok našemu današnjemu kulturnomu za¬ 
stoju i našemu političkomu i gospodarskomu nazadku. 

Toga uzroka ne ćemo naći, dok se ne podignemo tako vi¬ 
soko, da nam pogled dopre daleko preko uzkih granica, koje 
s u ga kroz stoljeća zastirale. Za tim je granicama prava Evropa: 
Francuzka i Englezka, i ogromna većina Slavenstva: Rusija i 
Poljaci. 

Kadgod je u našoj povjesti hrvatska misao sretno prekora¬ 
čila te granice, vraćala bi se poletna, smiona, plodna i nepobje¬ 
diva, vraćala bi se kao misao slavenska i evropska u isti mah. 
Samo takva hrvatska misao stvorila je našu narodnu knjigu u 
primorskoj Hrvatskoj sve do Dubrovnika; samo toj misli imademo 
zahvaliti svoj narodni preporod, svoje narodno uzkrsnuće u drugoj 
četvrti prošloga stoljeća. 

Medju našim „ilirskim" preporoditeljima grof Janko Draš- 
ković donio je iz Pariza najizrazitije ideje o tadašnjem evropskom 
napredku, dok je Stanko Vraz sa svestranim svojim poznavanjem 
slavenskih književnosti bio najuvjereniji predstavnik pučkoga, čisto 
narodnoga slavenskoga pravca u našoj knjizi i prosvjeti. Poslie 
njih prekoračio je Rački zlokobnu granicu na iztoku svojim puto¬ 
vanjem po Rusiji, a Strossmayer položivši dublje i šire temelje 
kulturnomu nastojanju boravi na zapadu, u Parizu. A kako ta dva 
naša bezsmrtnika bijahu nerazdruživi prijatelji, prosipahu na nas 
sav svoj život bogate darove i evropske slobodne misli i slobodne 
umjetnosti i slavenske duboke sviesti i originalnosti. A što bi nam 
istom bili stvorili ti naši velikani, da je svaki od njih imao prilike 
proučiti i Francuzku i Rusiju, zapadnu i slavensku Evropu, kako 
je to učinio Rieger, taj „otac češkoga naroda"! 

Za nas je dakle posvema naravska težnja i potreba, da si 
cielu Evropu razgledamo s visoke kule svoje tisućljetne povjesti i 
s još višega gledišta slavenske svoje kulture te da kao Evropljani 
od starine pokupimo sve stečevine romanskoga genija, englezke 
samosviesti i germanskoga mara i da ih dovedemo u posvemašnji 
sklad sa svim osebinama svoga slavenskoga uma i srca. 

Umjesto da se pred Evropom izpričajemo, ili možda čak 
obtužujemo, mi ćemo najprije skupiti sav smisao njezine povjesti 
od onoga časa, kad se u grčkoj kolievci porodila, pa do vremena, 
kad se kršćanstvom preporodila, a novim narodima pomladila. 

Ne ćemo se zabavljati sitnicama, da sbog grmlja ne izgubimo 
šume; ali ćemo se zato podulje zadržati kod svih onih pojava, radi 
kojih je nastala ne samo nova Evropa, nego u obće novi sviet, 
novi duhovni život na svoj zemaljskoj kruglji. 

Ne ćemo se dakle baviti onim izumima ljudskoga duba, koji 
stvoriše materijalnu ili narodno-gospodarsku evropsku i svjetsku 
centralizaciju, ali ćemo zato moći upoznati nove evropske države 
i narode, kojima se do nedavna nije pravo ni za ime znalo, a još 


ćemo se više zadržati kod novih faktora javnoga života, po kojima 
malen narod može biti još i danas i poštovan i sretan. 

A kad nam tako bude jasna slika današnje, savremene Evrope 
po elementima, koji ju sačinjavaju, prosudit ćemo ju po obilježju 
kulture i po značaju glavnih četiriju plemena, koja u njoj živu: 
zadubit ćemo se u slavensku dušu, u englezku industriju i trgo¬ 
vinu, u njemačku novu, praktičnu znanost i u romansku umjet¬ 
ničku snagu i strast. 

Štivo će biti ozbiljno, ali ipak lako i ugodno, jer ćemo se 
na svakoj stranici uvjeriti ne samo o tom,, da je vazda novo i za- 
nimivo, nego i o tom, da nas svaki redak učvršćuje u objema 
temeljnim načelima našega preporoda: u slavenskoj kulturnoj sviesti 
i u evropskom naprednom demokratizmu. 

I pročitavši cielu knjigu, mi ćemo biti ne samo sretni, što 
smo Evropljani, i ponosni, što smo Slaveni, nego i nepokolebivo 
uvjereni, da nam je i kao hrvatskomu narodu i kao bvatskoj 
državi budućnost sigurna, jer ćemo u svojoj duši osjetiti toliki žar 
evropske slobode i takvu toplinu slavenske pravice, da ćemo 
se sami čuditi, kako smo mogli ikada o sebi pomisliti, da nemamo 
ni volje ni sposobnosti za obći narodni rad, to jest za pravi čo¬ 
vječji život. 

U Zagrebu, polovicom studenoga 1905. 

STJEPAN RADIĆ 


SADRŽAJ. 

(Brojevi u zaporkama označuju strane.) 


Prvi dio. 

Pojam Evrope i njezini elementi. 

I. Pogled na grčku, rimsku i sredovječnu Evropu. 

1. Prvi Evropljani i prva „mala Evropa“. (3) 

2. Prva evropska svjetska država. (4) 

3. Sveukupni resultat rimskoga gospodstva. (6) 

4. Kršćanstvom se rimska Evropa proširuje, islamizmom sužuje. (ti) 

5. Uza sav sredovječni metež stvara se nova Evropa. (9) 

6. Njem. pravo jačega — glavna zapreka stvaranju nove Evrope (10) 

II. Nove evropske države. 

1. Francuzka. (15—17) 

2. Španjolska. (17—19) 

3. Englezka. (19—22) 

4. Nizozemska i Švicarska (22—25): 

Nizozemska. — Švicarska. 

5. Turska, Švedska i Poljska. (25—30) 

(3. Pruska i Austrija (31—34): 

Pruska. — Austrija. 

7. Rusija (34—40): 

Postanak Rusije. — Moderna Rusija. — Ruska originalnost. 

8. Hrvatska, Češka i Ugarska (40—48): 

Hrvatska. — češka. — Ugarska. 

9. Rumunjska, Srbija i Bugarska (48—52): 

Rumunjska. — Srbija. — Bugarska. 

III. Novi narodi. 

1. Stari i srednji viek ne zna za narod i za narodnost (53—59) : 

Obći priegled. — Polis, politika. — Civis, civilizacija, — Zuamenovanje 
vjere u Grka i Rimljana. — Kršćanstvo i narodnost. 

2. Kako su se preporodili mali slavenski narodi (59—65): 

Obći pogled: Sv. Ćiril i Metodij. — Preporoditelji. — Česi. — Bugari. 

— Srbi. — Hrvati. — Slovenci. — Slovaci. — Zaključak. 

3. „Velika iđeja“ grčka: Filkelenizam i oslobodjenje Grčke (65—69): 

Grčki jezik i grčki trgovci (.,grci-‘) poslie pada Carigrada. — Grčki 
ustanak i oslobodjenje. — Zaključak 

4. Belgija. •— Poljska (69—63): 

Srpanjska revolucija u Parizu (1830.) — Revolucija u Belgiji. — Belgija 

— „neutralna" država — Poljaci ne uspješe. 

5. Princip narodnosti stvara dvie velike nacionalne vlasti: Italiju 

i Njemačku (74—77): 

Obće obilježje preporoda i oslobadjanja naroda — Ujedinjenje Italije. 

— Ujedinjenje Njemačke. — Talijansko ujedinjenje prema njemačkomu. 

6. Narodnim načelom zaoštruju se tri glavna evropska pitanja: iz- 

točno, rimsko i porajnsko (77—87); 

Obdi priegled. — Iztočno pitanje. — Porajnsko (alzačkoj pitanje. — 
Rimsko pitanje. 

IV. Novi faktori u javnom životu. 

\ . 

1. Javni život pod starom vladavinom (88—93): 

Rimsko i rimsko-kršćansko poimanje države. — Macchiavellizam. — 
Dinastijsko pravo i nemoral u toj stvari. 

2. Načela (83—96): 

Obći priegled. — Montesquieu, Voltaire, Rousseau. — „Prosviećeni 
absolntizam". — Načela „javnoga prava" na bečkom kongresu. (T:dleyrand). 

— Uglednih ljudi i naroda bez načela nema. 

3. Načela velike revolucije 1789 (96—104): 

Priezir „načela 1789. godine". — Što je zapravo bila francuzka revo¬ 
lucija? — Obrana načela 89. godine. (Y. Guyot.) 

4. Družtvo i javno mnienje (104—107): 

Faktori družtva: ličnosti („veliki ljudi"). — Razvoj ličnosti i družtvo 
u raznih naroda. — Faktori javnoga mnienja: tradicije i simpatije — Štampa. 

5. Patriotizam (107—117): 

Sredovječna „lojalnost". — Revolucija i patriotizam. — Revolucija i 
patriotizam u Englezkoj. — Španjolski patriotizam. — Njemački patriotizam. 
Talijanski patriotizam. — Austrijski patriotizam. — Holandski patriotizam. 

— Švicarski patriotizam. — Slavenski patriotizam. > 

6. Nacionalizam (117—148): 

Bečki „kongres" uzpostavlja „evropsko ravnovjesje". — Evropa iza 
bečkoga „kongresa". — „Liberalne" i „narodne" stranke. — Njemački nacio¬ 
nalizam. — Rusko slavenolilstvo. — Slavenski nacionalizam. — Nacionalizam 
i kosmopolitizam. — Zaključak: Patriotizam, liberalizam, nacionalizam 


7. Militarizam (148—158): 

Militarizam i demokracija. — Pogled ua militarizam današnje Njemačke. 

— Militarizam i civilizacija. 

8. Evropska demokracija (157—173) : 

Obći priegled. — Demokratizam francuzke revolucije. — Napoleonov 
zbornik (Code Napoleon). — Oslobodjenje seljačtva u Rusiji. — Demokracija 
i medjunarodni sporovi. 

9. Evropska diplomacija (174—179): 

Predsude o diplomaciji. — Diplomacija pojedinih država. — Tajna 
diplomacija. — Evropska diplomacija: Konferencije i kongresi velikih vlasti 

— Prevrat u diplomaciji uvedenjem brzojava. — Pogibelji od nagle diplo¬ 
macije. — Zadaća diplomacije. 

Drugi dio. 

Četiri područja evropske kulture. 

Uvod. 

A. Snaga evropskih kulturnih elemenata. 

1. Afrički i azijski osvajači ne ostaviše u Evropi kulturnih tra¬ 

gova (183—186): 

Egipćani. — Kartažaui. — Persijanci. — Huni. — Avari. — Arapi i 
Turci (Osmanlije). — Magjari i Mongoli. — Zaključak. 

2. Sto je evropsku kulturu učinilo višom od azijske i afričke 

(186—188): 

„Trula" Evropa. — Savjest i uvjerenje u evropskoj kulturi. -- Četir 
elementa u evropskoj kulturi. 

3. Pravo slabijega u evropskoj kulturi (188—197): 

Azijsko-afričko i rimsko pravo jačega. -- Kršćanska i „barbarska" 
zaštita slabijega. — Nietzsche. — Demokracija i preporod slavenskih naroda 

— zaštita slabijega. — Medjunarodno pravo slabijega. (Mali narodi). — Evropa 
će ostati kulturni svjetionik Zemlji. 

B. Četiri kulturna područja evropske kulture. 

1. Dva centripetalna i dva centrifugalna evropska kulturna pod¬ 

ručja (198—199). 

2. Sentimentalno, intelektualno, materijalno i moralno evropsko 

kulturno područje (199—202) : 

Romansko sentimentalno (umjetničko) kult. područje. — Germansko 
intelektualno (znanstveno) kult. područje. — Anglosasko materijalno (tehničko) 
kult. područje. — Slavensko moralno kult. područje. 

I. Slavensko područje moralne evropske kulture. 

1. Slaveni su jedna cjelina prema ostaloj Evropi i u sebi (203—213): 

Rusija i Evropa. (Danilevskij). — Slavenstvo prema Rusiji i Evropi. — 
(Slavenima je tudja materijalna vjerska organizacija [klerikalizam]). (Sistem 
političke vladavine u Slavena.) 

2. Odnošaj međju inteligencijom i pukom u Slavenstvu i po ostaloj 

Evropi (213—223): 

Seljačke bune. — Sredovječni barbari i rimska kultura. — Crkva. — 
Vlada i narod (puk) u modernim državama. — Obća vojna dužnost i obvezni 
polazak škole. — Književni jezici u pučkoj školi. — „Kulturna družtva". — 
Crkveni slavenski jezik. (Sv. Ćiril i Metodij). — Preporod slavenskih naroda. 

3. Slavenska porodica i slavenska knjiga (213—223): 

Porodica — izvor moralne svetosti. (P. Janet.) — Žena je u Slavena 
mati. — Svetost braka. — Gradjanski brak. — Borba za „emancipaciju 11 žene. 

— Bezženstvo. — Rodbinstvo. — Slavenska književnost. 

4. Sveta Rusija (231—240): 

Sveta Moskva. — Razni pisci o ruskoj moralnoj snazi. — Moralni 
ideal slavenske Rusije: savjest. — Zaključak. 

5. Slavenski martirologij (240—248) : 

Francuzka revolucija oslobodila je sve narode osim slavenskih. — Rusija 
i Poljska. — Slaveni pod njemačkim vladama, u Ugarskoj i u Turskoj. — 
Slaveni ne mrze razmjerno svojih tlačitelja. — Plemenska i staležka mržnja 
u Slavena. — Zaključak. 

II. Anglosasko područje evropske materijalne kulture. 

1. Englezko bogatstvo i njegovi uzroci (249—262): 

Englezki imetak i blagostanje. (J. Michelet, M-me StaelJ. — Englezka slo¬ 
boda i državne uredbe (financije). — Poštivanje rada, osobito trgovačkoga. — 
U Englezkoj nema staležke borbe. — Liverpool u porastu englezkoga bogatstva. 

— Slobodna trgovina. — Strojevi na paru. — Ostali uzroci englezkoga bo¬ 
gatstva: jezik, pučanstvo, željeznice, rudnici, golemo zemljište. 

2. 0 englezkoj praktičnosti (263—271): 

Praktičnost englezkoga ustava. — Praktičnost u englezkom državnom 
uredjenju. — Radničtvo i socijalizam. Vlada i Crkva. — Postupak s koloni¬ 
jama. — Irska. — Dugotrajna englezka nepraktičnost u gospodarstvu, trgovini 
i kolonizaciji. — Preokret u engl. karakteru. — Praktični način engl. kolo- 
nizacij e. 

3. Englezka reformacija i Englezki značaj (271—281): 

Engl. reformacija prekinula je posljednju vezu Vel. Britanije s kopnom. 
Anglikanizam. — Wesleyeva reformacija. — Puritanizam. — Englezki odgoj. 

— Ppsljedica odgoja u znanstvenoj književnosti. — Anglosaski družtveni 
ideal. — Privatni i javni karakter. — A. Fouille o anglosaskom značaju. 


4. Trostruki anglosaski imperijalizam (282—291): 

Zamisao anglosaskoga imperijalizma. - Vojnički, politiČko-ustavni i 
trgovački impenjahzam uključuju se. - Kipling, Seeley i Froude o impe¬ 
rijalizmu. Joe Chamberlam. - Vjera u imperijalizam. - Razlozi proti voj¬ 
ničkomu imperijalizmu - Razlozi proti ustavnomu i trgovačkomu imperija- 
lizmu. - Uzprkos svim protivnim razlozima Englezka vjeruje u britsko carstvo. 

5. Moralni elementi u anglosaskoj kulturi (291_299) - 

Znamenovanje vjere u Anglosasa. - (Vjersko je shvačanje u Engleza 
više moralno, nego vrhunaravno.) - (Anglikanska Crkva.) - (Književnost i 
znanost prema vjeri u Englezi) - (Vjera i englezka kolonizacija.) - (Znanost 

ViTe m' 7 “? P T a Ti U a,Q6riČkih An elo*asa.) - (Socijalna zadača 

IjiglosiS' mg m]0 ~ Zakl i u * ak: Sličnost i razlika izmedju Slavena i 

III. Germansko područje evropske intelektualne kulture. 

1. Njemačka moderna znanost (300—310): 

Prevrat u Njemačkoj poslie godine 1870. - Prvi i glavni uzrok nje¬ 
mačkomu napredku: odgoj, trgovačka metoda, znanost. (Realne gimnazije) 
(Poslovna dotjeranost. - Znanstveni izumi.) - (Strukovne i tehničke 

(Tr!oi na “J v emacku “dustriju i promet). - Njemačka trgovina. 

(Trgovačke škole). - (Učenje stranih jezika: trgovački „dobrovoljci" i putnici.) 

2. Njemačko zadrugarstvo (310—319) : 

Stoljetna anarhija u njemačkom carstvu. — Razvoj zadrugarstva. — 
Njemačka književnost i nauka za njemačku uzajamnost. — „Durch Eintracht 
zur Macht." (Goethe, Hegel, Ihering; povjestničari.) — (Ideja njemačkoga 
carstva.) — (Primjeri udrugarstva. - Čitave države ■ — udruge) - Uzroci 
njemačkomu zadrugarstvu. - (Prisilna škola.) - („Heimatskunđe" i Ge- 
schaftskunde" u njemačkim školama.) - (Uspjesi škole. - Nepismenost u 
Slavena i Romani) - (Socijalistički pokret.) - (Birokracija štiti družtva.) - 
( jersko Čuvstvo — osnov javnomu i domaćemu životu.) — Zaključak. 

3. Znanstvena metoda njemačkoga socijalizma (319—330): 

Socijalističko novinstvo i novčana sredstva. (Marsovi željezni zakoni ) 
- Buduče socijalističko družtvo. - Socijalistički sistem - puka teorija _ 
Um je socijalizam djelovao na puk i na inteligenciju. - što je pripravilo 
tlo socijalizmu u Njemačkoj. (Njemački povjestničari i publiciste.) - (Ne¬ 
moral.) — (Preziranje filosofije; praktički materijalizam.) - (Zastoj znanosti 
i padanje inteligencije.) - Zaključak. 

5. Sistem njemačke trgovačke politike (330—350): 

. Polltita je u Njemačkoj — akcija, rad, i to po osnovi. — Njemačka 
privredna politika. - „Zollverein". - Njemačka „trgovačka kolonizacija". - 
Blodovi njemačke trgovinske politike. (Željeznička politika.) - (Uredjenje 

viV Tr 6t Z riekama d ( /el j ezn ički i lučki promet.) - Njemačka trgo- 
< talim državama. (Holandija.) — (Švicarska.) — (Rusija) — (Skan 
dinavske države.) - (Evropski jugoiztok.) - (Turska i Mala Azija. - Gol 

stasne osnove.) - (Njemačka trgovina u romanskim zemljama i u EngU^) 

- (Južna Amerika i Afrika. - Azijski iztok.) - (Australija.) - Zaključak. 

6. Njemački karakter i opreke u njemačkim težnjama (3o0—3b4); 

Mješavina realizma i idealizma u njemačkom karakteru. . ega mio. 
u njemačkom karakteru i mržnja. - Njemački se karakter još razvija. - 
Niemac s družtvenoga gledišta - feudalac. - 

estetskoga i moralnoga. - Niemci o pravu, sili i po vješti- f ^ . 

- Zaključak.) - Oprečnost njemačkih težnja. - Bisinarck. - Opieka izmcdju 
vojničke i trgovačke politike. - Borba medju industrijalcima i agrarcma 

Kulturkampf". - Kolebanje medju katolicizmom i protestantizmom. I < 
i »taitoo. - SH«te — Posljedica op,.k» . 
javnom životu: Gospodarska kriza. — Zaključak. 

IV. Romansko područje evropske umjetničke kulture. 

1 Novi Latini“ ili „Romani 11 i njihov genij (365-374): 

' ” Misao zajednice „latinskih" naroda. - Romanimsu latinske jnmske) 
krvi. - Postanak novolatinskib naroda. - Romanski jezici - Bundo genij. 

2. Romanski ideal države i politike (374-379): anti . 

Razlika u poimanju države u Anglosasa i Romana, P •> 

patija (strast) u politici. - Politički ideal: državni absolutizam. - - 

PRVI DIO: 


POJAM EVROPE 1 NJEZINI ELEMENTI. 



Pogled na grčku, rimsku i sredovječnu Evropu. 

1. Prvi Evropljani i prva „mala Evropa". 

S vi dobro znamo, da je Evropa, ne računajući Australije, naj¬ 
manji dio svieta, ali znamo i to, daje uzprkos svojoj zemljo¬ 
pisnoj maloći već odavna središtem čitavoj zemaljskoj kruglji. 
Istina je, da su i na golemom azijskom kopnu dvie kolievke pra¬ 
stare ljudske civilizacije, naime Indija i Kitaj, i da u području tib 
dvaju kulturnih ognjišta živi više od polovice čovječanstva. Ali je 
i to nepobitno, da se i indijska i kitajska prosvjeta već odavna 
nekako ukočila, te ne samo da ne prodire preko svojih historijskih 
granica, nego ni u njima ne zalazi dosta duboko, ostavljajući u 
strašnoj duševnoj tami i u najužasnijoj materijalnoj biedi na de¬ 
setke, dapače na stotine milijuna ljudi. Ne moramo dakle biti ni¬ 
malo preuzetni, pa ipak možemo uztvrditi, da je Evropa i onda, 
dok joj područje bijaše manje, nego što je danas, razvijala takvu 
kulturu, koja je bila kadra, da se i duboko ukorieni na svome 
tlu i široko razgrani nad prvim svojim zemljištem. 

S kulturno-historijskoga gledišta mogli bismo nazvati Evropom 
čitavo područje Sredozemnoga mora. To je područje zalazilo da¬ 
leko u srednju (zemljopisnu) Evropu, a Egiptom čak u unutrašnju 
Afriku. Kulturnim ognjištem toj staroj „historijskoj Evropi 11 bijaše 
u svojem cvatu Grčka, a kad joj latinska Italija postade središtem, i 
politički neslobodna Grčka ostade joj prvim kulturnim svjetionikom. 

Znanstveno je već podavno utvrdjeno, da su Grci bili uče¬ 
nici još starijih kulturnih naroda, što življahu u dolini Eufrata i 
Tigra, u primorju libanonskom i na obalama nilskim; ali ti grčki 
učenici imadjahu jednu vrlinu, za koju ne znadjahu ni egipatski, 
ni fenički, ni asirski, ni babilonski njihovi učitelji: Grci priznaše 

l pojedinomu gradjaninu, ako i ne svakomu čovjeku, široko 
polje za sudjelovanje u javnom životu i stvoriše u zametku onu 
jaku ličnost, koja je osnovno obilježje evropske civilizacije. 

Na prvi pogled Grčka je mala Evropa, u kojoj je — spo¬ 
menimo uz put — Tesalija s Macedonijom ono, što je prama ve¬ 
likoj Evropi Rusija sa Sibirijom. J u istinu danas vidimo, da je 
Grčka nekako več navieštala budući razvoj Evrope, u kojoj se 
evo za naših dana pojedine države i narodi od prilike onako otimlju 
za prvenstvo (hegemoniju), kako su se za nju borili i grčki gra- 
.dov.i, koji bijahu složni tek pred onakvim azijskim napadačem, 
(pred Perzijancima), kakav se i danas diže proti Evropi na da¬ 
lekom iztoku. I kako se kasnije Evropa pomladila u Americi, oso¬ 
bito sjevernoj, dakle u dalekim zemljama preko mora, tako je i 
drevna Grčka najveću svoju snagu crpla iz južno italskih i malo¬ 
azijskih naseobina svojih. Ne ću da dovodim prispodobu do kraja, 
tek spominjem, da ni američka, ni ,,žuta“ pogibao ne može zaprietiti 
evropskoj kulturi, kad bi već skršila njezinu snagu, baš kao što 
ni helenske prosvjete nije nestalo pod svjetovladnim rimskim go¬ 
spodstvom. 

2. Prva evropska svjetska država. 

Italija, kako već rekoh i kako svi znamo, postade središtem 
drevnoj latinskoj Evropi sbog svoga središnjega položaja, svoga 
susjedstva s Afrikom preko Sicilije, koja je sama neka vrst male 
Afrike, i sbog svoga ratarskoga pučanstva velikih vojničkih vrlina. 
Sve ovo učini Italiju najsretnijom i najstrašnijom osvajačkom 
državom staroga doba. Nepobjediva u obrani postade doskora ne¬ 
odoljiva u navali te pokori redom ne samo grčki iztok, nego i bar¬ 
barski zapad: Španjolsku, Galiju, dio Germanije i preko polovice 
Podunavlja. Tu odmah treba primietiti, da se Grčka gubila i sla¬ 
bila, a nije samo jačala u svojim kolonijama, baš kao i današnja 
Englezka, dok je Rim, šireći se rasao kao gorostas poput savre- 
mene Rusije. 

Toj drevnoj historijskoj rimskoj Evropi mi se obično samo 
divimo, jer se od koljena do koljena sa latinskim piscima i la¬ 
tinskim duhom predaje slava i veličina rimskoga carstva, snaga i 
moć rimskoga duha. Naročito su Talijani tako opojeni rimskom 
veličinom, da se njihovi prvaci još za naših dana zanose mišlju o 
prvenstvu Italije na čitavom svietu. 


No svjetska se pozornica od onda tako silno proširila, na nju 
stupiše toliki novi i jaki takmaci, da na cieloj zemaljskoj kruglji 
tek kulturno i gospodarski proširena Evropa može imati onu važnost, 
koju imadjaše najprije Grčka, pa onda Italija, u području Sredo¬ 
zemnoga mora. 

Prije nego pogledamo na kulturno i gospodarsko područje 
nove Evrope, treba da oštrim pogledom izpitamo sveukupni re- 
sultat, što je od Rimljana ostao kao neizbrisiv pečat na modernim 
narodima i državama. Da u tom mučnom poslu ne klonemo ili 
ne pokliznemo, evo nam suda jednoga od ponajvećih francuzkih 
povjestničara i mislilaca, Ernesta Lavissea. 

3. Sveukupni resultat rimskoga gospodstva. 

U svom klasičkom djelu „Obćeniti pogled na evropsku poli¬ 
tičku povjest 111 veli Lavisse doslovce i ovo: 

„Rim je svuda ostavio jake i duboke tragove: promienio je 
narode, mjesto anarhije uveo red, naučio pobjedjenike svoj jezik, 
svoje običaje i svoju vjeru. Rimljani se podigoše tako visoko, te 
izrekoše misao i o cielom čovječanstvu (genus humanum) i stvo¬ 
riše pravo prama zahtjevima zdravoga razuma. Čovjek se mora 
diviti takvoj vanrednoj snazi, ali je sumnjivo, da li je njezino 
djelovanje u svem bilo blagoslovno. 

Svaki je jednolični odgoj pogibeljan, jer je individualna raz- 
ličnost potrebna za napredak čovječjega djelovanja. Što se više 
ljudi natječe, to je plodniji sveobći rad. Rim je uništio, kolikogod 
je to samo mogao, samobitnost pojedinih naroda, te ih učinio ne¬ 
sposobnima za samostalan narodni život. Kad je nestalo rimske 
državne vlasti, ne mogahu Talijani, Gali i Španjolci nikako da po¬ 
stanu narodi: morat će istom doći barbari, minut će stoljeća ta- 
panja u nesrećama i u okrutnosti, pa će istom onda započeti svoj 
život Italija, Francuzka i Španjolska. I s toga zemlje, što ih Rim¬ 
ljani civilizovaše, ne duguju im zato samo zahvalnost. Volimo do¬ 
duše rimsku Galiju stavljati u opreku s Galijom keltskom: sela 

1 Vue gčnčrale de 1’ histoire politique de l’Europe, par 
Ernest Lavisse, de l’Academie franjaise, Professeur a l’Universite de Pariš, 
septičme eđition, Pariš, Colin et Cie, 1899. str. 242; ciena 3'60 frcs. — La¬ 
visse je glavnim urednikom ponajboljega francuzkoga mjesečnika ,,La Eevue 
de Paris“, u kojem je u svoje doba (1899.) izašao i glasovit članak o kabs^ 
buržkoj monarkiji iz pera češkoga političara dra. Karla Kramfira. 

se pretvorile u gradove, kolibe u palače, staze u pomoštene dru¬ 
move, neobrazovani pripoviedači u rječite govornike, barbarski 
ratnici u generale i u cesareve — i mi smo zapanjeni pred tim 
čudom diveći se sretnu životu u galsko-rimskim gradovima. 

Ali što je uzrokom tomu, da one zemlje, kojih Rimljani 
nikad ne osvojile, ili kojima tek na kratko zagospodovaše, imadu 
tako odlično mjesto u svietu, da se ponose tako jakom original¬ 
nošću i podpuno pouzdaju u svoju budućnost? Zar. možda samo 
zato imadu pravo na duži život, što su do sada manje živjele od 
nas? Ili je Rim u istinu ostavio za sobom takove navike, takvo 
mišljenje i takav moral, koji smeta i ograničuje čovječju radinost? 
To je nerazrješivo pitanje poput tolikih drugih, na koja bi bilo 
tako važno odgovoriti. No ne budimo barem toli nagli klanjajući 
se Rimu: nije stalno, da je za nas sreća, što je Cesar pobiedio 
Vercingetoriksa. “ 1 

Lavisse je svoju misao izrekao samo na polak, ali nama se 
ipak valja zamisliti nad njegovim upitom: zašto se toliko u svoju 
budućnost pouzdavaju narodi, nad kojima Rimljani ili nisu gospo- 
dovali, ili ih tek na čas bijahu pokorili? Medju tima narodima na 
prvome su mjestu Englezi i Niemci, a za njima dolazimo mi Sla¬ 
veni, napose Rusi. I da nije bilo nove moralne vlasti jače od 
rimskoga gospodstva, ne bi ovi spomenuti narodi možda nikada 
bili ušli u kolo evropskoga prosviećenoga družtva. 

4. Kršćanstvom se rimska Evropa proširuje, islamizmom 

sužuje. 

Za one burne mješavine, što je naša povjest zove „seobom 
naroda 1 ', a koju na zapadu nazivlju „provalom barbara 11 , u tim 
burnim vremenima iztiču se osobito ove činjenice: Barbari osva¬ 
jaju Galiju i Španjolsku i tu se nastanjuju, dok Italiju (izu¬ 
zevši iztočne Gothe i Langobarđe) samo pustoše ne usuđjujući 
se dugo vremena ni pomisliti, da iz Rima zavladaju najprije njome, 
a iz nje čitavim starim svietom. Uza sve to Rim se ne može po- 

1 Vercingetoriks znači keltski: „veliki ban' 1 . Pod tim je imenom poznat 
keltski junak, koji je najprije Cesara porazio kod Gorgovije, ali je na to Cesar 
potukao njega kod Alesije (52. pr. Is.). Plemeniti taj čovjek sam se predao 
Cesaru, ne bi li oboli Rimljanin poštedio barem njegov narod. Cesar ga na- 
ravski baei u podzemnu tamnicu, da ga poslie šest godina najprije vodi u 
svom triumfu, a. zatim da ga smakne (46. pr. Is.). 


dići više politički, pa kad se još jednom dobrim đielom obnovilo 
rimsko carstvo, bijaše to sa središtem u Carigradu pod vladom 
Justinijanovom. No ponajveći dio državnoga područja ove nove 
svjetske priestolnice pade doskora u ruke na jednoj strani sla¬ 
venskim i neslavenskim evropskim plemenima, a na drugoj strani 
azijskim islamskim pucima, te je Carigrad samo osobitim umiećem 
mogao produžiti svoju političku samostalnost još na tisuću godina 
poslie propasti zapadne polovice rimskoga carstva. 

Kad je tako Rim izgubio staru političku svoju svjetovlađu, 
a Carigrad si sve to češće više diplomacijom, nego snagom čuvao 
život, činilo se, da će se rimska Evropa posvema raztepsti i da će 
iza Rimljana ostati samo njihove gradjevine i jaki drumovi kao 
puki materijalni dokazi nekada svesilnoga njihova genija. U taj 
se čas javlja kršćanska Crkva kao predstavnica Evrope. Organi- 
zovano kršćanstvo proširuje Evropu doskora na sjever i sjevero- 
iztok, a nakon više stoljeća preko Oceana daleko na zapad. 

Kako svi dobro znamo, kršćanska se Crkva najprije sakri¬ 
vala po rimskim katakombama, a zatim se otvoreno uzprotivila 
rimskim državnim zakonima ne bojeći se nikakva progonstva, dok 
ju napokon carstvo ne obasu i počastima i povlasticamia i imetkom. 
No rimsko je carstvo dalo kršćanskoj Crkvi još više, ili točnije: 
ona je to sama od njega poprimila: oblik njegove vladavine. Biskup 
rimski, nasljednik sv. Petra, brzo postade duhovna glava cieloga 
zapada; u starim gradovima počeše l-imsku carsku hierarhiju pred¬ 
stavljati biskupi, a u bivšim rimskim pokrajinama metropolite. Što. 
se više gubio trag rimskoj državnoj vlasti, to se bolje vidjela nova 
crkvena organizacija, i što se jače carstvo razpađalo, to je snaž¬ 
nija i uglednija postajala nova kršćanska domovina. Kroz puna 
četiri stoljeća pojam „kršćanin 11 bijaše oprjeka pojmu „Rimljanin". 
Kršćanski mučenik uzkraćujući tamjan carskim kipovima opravda¬ 
vaše se izjavom: „kršćanin sam" (sum Christianus). Ali eto već u 
prvim stoljećima srednjega vielca obje te rieči: „kršćanin i Rim¬ 
ljanin" označuju slične pojmove. 

A to je bilo i posvema prirodno: ta glava kršćanstva sto¬ 
luje u Rimu, a Crkvi je kršćanskoj latinski govor službeni jezik. 

„Najpronicavijim ljudima toga doba kršćanstvo se je prika¬ 
zivalo u svojoj organizaciji kao savez medju oltarom i priestoljem, 
medju biblijom i mačem, medju svećenstvom i vojničtvom. Taj je 
savez imao biti odraz one biblijske slike, gdje se Mojsija moli na 

brdu, a njegovi se vojnici bore u dolini. “ l Mojsijotn je sada postao- 
rimski biskup, a Izraelcima najprije Franci, a za njima redom ve¬ 
ćina evropskih barbara. Kad Pipina izabrale franačkim kraljem, 
„dođje papa u Galiju, [da ga pomaže onako, kako Samuel bijaše 
pomazao Davida“, a „godine 800. okruni papa kao drugi Mojsija 
u rimskoj bazilici sv. Petra franačkoga kralja kao novoga Jozuu, 
kojega rimski puk pozdravi kao Augusta. 111 

S križem u ruci, a sa svetim uljem na glavi Karlo Veliki razori 
podunavsku avarsku državu, pobiedi Skaudinavce i polabske Slavene 
i osnuje glasovite svoje marke, kao kršćansku vojničku krajinu protiv 
pogana i protiv nevjernika. Od tuda je nastao čitav sistem sredo¬ 
vječne Evrope, svi njezini ratovi sa Slavenima i s Muslumanima. 

No država Karla Velikoga postade doskora puka forma, više 
uspomena i politička rimska tradicija, nego prava i jaka vlada¬ 
vina. Osim toga bijaše u njoj dualističko uređjenje: uz carsku 
vlast, ili čak nad njom, još i vlast papinska. 

Bizantinsko carstvo jedinstveno je u vlasti, jer vladar je u 
Bizantu i car i papa u isti mah, ali u granica carstva prodiru ne¬ 
prestance novi narodi, koji nisu ni Grci ni Rimljani, a k svemu 
tomu latinsko-germanski Zapad u brzo postade Carigradu krvnim 
dušmaninom, kad vidje, da mu ne može biti gospodarom. Medjutim 
se i neizmjerna Slavija, današnja Rusija, pokrstila, te bi sva zemljo¬ 
pisna Evropa lula velika kršćanska zajednica, da obnovljenomu 
zapadnomu „svetomu rimskomu carstvu 11 nije lebdio pred očima 
uzor jedne jedinstvene države, s papinskim vrhovničtvom. 

Taj ideal staroga rimskoga državnoga jedinstva postao je 
strašilom za sve mlade „barbarske 11 narode, a spomenuti savez 
medju ljubavlju i nasiljem, medju Hristovim evangjeljem i medju 
rimskim osvajačtvom, brzo je postao izvorom vječnih smutnja i 
čitavih ratova. Napokon stajaše Velika Britanija, premda već 
kršćanska po latinskom obredu, sasvim postrance, kao sasvim tudja 
rimsko-papinskoj Evropi, kao prvi zametak tako osebujnoj svjetskoj 
englezkoj državi i vlasti. 

I tako je kršćanska Evropa bila nemoćna, da se uspješno 
opre musulmanskomu pokretu, koji je najprije iz Arabije prekrilio 
Prednju Aziju, sjevernu Afriku, Španjolsku i Siciliju, da zatim 
pod osmanskim vodstvom zauzme Malu Aziju i sav Balkan, od 
najjužnije Grčke do najsjevernije Hrvatske. 

1 Lavisse, sp. djelo str. 33, 32 i 34. 


5. Uza sav sredovječni metež stvara se nova Evropa. 

Sav smisao burnoga ovoga i nesredjenoga života u sredo¬ 
vječnoj Evropi karakterizuje Lavisse ovako: „Na početku deve¬ 
toga vieka u Evropi su dva područja,- s historijskoga gledišta po¬ 
svema različna: tu je balkanski poluotok, na kojem je još uviek 
staro carstvo ; u drugom je području Porajnska, gdje je zametak 
Karolinškoj vlasti, i Rim, u kojem papa čuva predaju svjetske 
monarhije, promienivši joj staro obilježje. Galija, Germanija i Ita¬ 
lija u to su vrieme samo prikrpine porajnske Francije, u kojoj 
je car svjetovnim, a papa duhovnim vladarom. Englezka ni 
pod saskim ni pod danskim svojim kraljevima, a ni Španjolska, 
većim dielom musulmanska, ništa, ne znače u kršćanstvu, ili znače 
veoma malo. 

Povjest stvaraju tri velike ličnosti: papa, zapadni i iztočui 
car. Sviet ima tri glavna grada: Rim, Aachen i Carigrad. 

U petnaestom stoljeću nestaje iztočnoga carstva. Carigradom 
i Atenom vladaju Turci; Balkanski poluotok postaje dielom Azije. 

Rimski car na zapadu neznatan je vladarčić, sav zaokupljen 
svojim obiteljskim poslovima, nemoćan i u Njemačkoj, dapače i u 
svojim nasljednim zemljama. Taj „dominus inunđi“ (gospodar 
svieta) svakomu je na sprdnju. 

Iz sukoba radi velikoga razkola 1 izadje papa manjim, sla¬ 
bijim, a izložen vječnim navalama. Hristov namjestnik sad je ravan 
kojemu god talijanskomu vladaru, i on se mora brinuti za obitelj, 
i on kao i car ima na vratu sve same maljušne poslove. Proti 
njegovoj duhovnoj vlasti govorahu Wicklef i Jan Hus, a njihove 
rieči ne će biti uzaludne. 

Crkvena i carska prošlost gubi se u zemljama, u kojima se 
bila ukorienila: Parajnska je izgubila svako znamenovanje; Aachen 
je puka uspomena; Njemačka i Italija, koje u desetom stoljeću 

1 Tu se radi ob onom crkvenom razkolu, koji je nastao time, što Crkvom 
vladahu (od 1309.) dva pape: jedan u Rimu, drugi u Avignonu. Da se učini 
kraj ovomu razkolu, bude sazvan najprije crkveni sabor u Pizu (1409.), a 
_ onda (sporazumkom medju papom Ivanom XXIII. i carem Sigismundom u 
Lodiu) u Kostnicu (danas u Badenskoj). Taj je sabor trajao od 1. stud. 1414. 
do 11. stud. 1418., te je napokon u glavnom usvojio ideje čeških reformatora, 
naročito Husa, spaljenoga 6. srpnja 1415. Vidi:. Rezek-Dolensky, Povjest 
češka, str. 173—186. (Obriizkove đejiny českeho naroda. Praha, Vilimek, 1894- 
Str. 469.) . 

obnoviše rimsko carstvo i od kojih to carstvo življaše, sad su puki 
zemljopisni nazivi. 

Na zapadu naprotiv i na iztoku nastaše velike promjene. Na 
zapadu spremne su za moderni život tri nove tvorbe: Francuzka, 
Englezka, Španjolska; na iztoku (i na sjeveru) izvan rimskih 
granica, u krajevima, što ih Grci i Rimljani smatrahu strašnima, 
javlja se Danska, Švedska, Poljska, češka i Ugarska 1 i dva nje¬ 
mačka vitežka osvajačka reda. 

Tu se na Iztoku počinje obradjivati neizmjerno zemljište, 
koje do sada ležaše na ugaru. Podižu se kule i palače, božji hra¬ 
movi i gradske viećnice; ima tu svetaca, kraljeva, velikaša, bi¬ 
skupa, gradjana, zanatnika, trgovaca. Ima i učenjaka. Liepom i 
svetčanom latinštinom govore u Češkoj, u Poljskoj i Ugarskoj. 
Prag ima svoje sveučilište po parižkom uzoru. 

Na cielom evropskom kopnu i na englezkom otoku radi se 
duduše nesustavno, ali vanredno živo i s nekom osobitom ener¬ 
gijom. Stari sviet nikad nije vidio toliko radnika, toliko umjet¬ 
nika, toliko političara, vojnika i umnika. Nema još prave naučne 
metode, ali duh ne miruje, te radi više. nego ikada. Duša ti se ra¬ 
duje, ako voliš život, kad vidiš, kako taj život kipi i vrije. I tako 
će iz bučne radionice srednjega vieka napokon izaći historijska 
ličnost veća i jača od Grčke i Rima, što ih mi u pređsudama 
svoga odgoja toliko veličamo. Ta ličnost je Evropa 11 . 2 3 

6. Njemačko pravo jačega — glavna zapreka stvaranju nove 

Evrope. 

Nova se Evropa nije tako lako razvila, kako hi se moglo 
misliti. I što je značajno, najteže se razvijala i razvila u svojem 
središtu: u Italiji, u Njemačkoj, u Podunavlju i na Balkanu. U 
zapadnoj Evropi već se liepo urediše Francuzka, Španjolska i 
Englezka; na sjeveru niknuše skandinavske države: Danska, Nor- 
vežka i Švedska; na iztoku pojača se Prusija, podiže Rusija, a 
življaše tu i Poljska; samo u Njemačkoj bijaše anarkija pravom 

1 Lavisse dobro znade i za naš narod, te na str. 20. sp. djela govo¬ 
reći o Bizantu piše: Slaveni se šire na sjeveru i sjevero-zapadu (Balkanskoga 

poluotoka), pa se tada radjaju Srbija i Hrvatska. Hrvatska i Dalmacija pune 
su Slavena. Slaveni prodiru i u Macedouiju i u Grčku. Jedno turansko pleme, 
imenom Bugari, prelazi preko Dunava, no doskora se stapa sa Slavenima. 

3 Lavisse, spom. djelo: str. 104.—107. 


formom vladavine, u Italiji razcjepkanost i gradjanski rat stalnom 
pojavom, u Podunavlju i na Balkanu njemačko i mletačko nasilje 
sveobćom baštinom. 

Kad se država Karla Velikoga razpala, postade carska čast 
u Njemačkoj izbornim dostojanstvom, ili još točnije: njemački 
izborni knezovi birahu si kralja, kojega bi rimski papa krunio za 
cesara. Budući da papa nipošto ne htjede da cesarsko dostojanstvo 
postane nasljedno, i budući da i svjetovni knezovi izbornici ne htje¬ 
doše imati jaka gospodara, bijaše rimsko-njemački cesar imperator 
bez priestolniee, bez vojske i bez novaca, a Njemačka bez reda i 
bez pravice. U „svetom carstvu 11 jedini zakon bijaše samosilje ili 
„pravo jačega 11 , a to se pravo imalo iz Njemačke proširiti na sve 
četiri strane svieta. 

Službena cesarska Njemačka najradje se obraćala s onom 
silom, što je imadjaše, na jug u Italiju, ali tu je redovno bila 
slabe sreće. Uza sve to te njemačke provale stvoriše lombardsku 
kraljevinu sa željeznom krunom, uzdržaše papinsku državu s trulom 
upravom i izazvaše tolika posredovanja Francuzke i Španjolske, 
da je Italija bila zapravo samo domaćim i tudjim razbojištem. 
Koncem srednjega vieka u Italiji ima pet „domaćih 11 država (Milan, 
Florenca, Mletci, papinska država i Napulj), od kojih nijedna 
nema ništa talijanskoga osim govora i ništa kulturnoga osim ari¬ 
stokratske umjetnosti i književnosti. 

JJoš se prirodnijim činilo, da se njemačko „pravo jačega 11 pro¬ 
širi na zapad preko Rajne, idući putem, na kojem je već Cesar 
suzbijao Germane. Ali tu već stajaše ujedinjena Francuzka, dosta 
jaka ne samo za obranu, nego i za navalu. 

Ni prama sjeveru nije Njemačka ni malo uznapredovala 
svojom „kulturom 11 . Danska, Norvežka i Švedska bijahu se pokr¬ 
stile već u desetom stoljeću, a kršćanstvom si izkupiše ne samo pa¬ 
pinsku zaštitu, nego i pravo, da se s Niemcima otimlju za Bal- 
tijsko more, da mjesto njih pognjave baltičke Slavene i od toga 
„sjevernoga sredozemnoga mora 11 učine Skandinavsko jezero. Ipak 
njemačkoj anarkiji pod kršćanskom firmom preostajabu još dvoja 
široka vrata: ravnicom na slavenski iztok i Dunavom na magjarski 
i slavenski jug. 

Baltijski slavenski knezovi lako se pokrstiše i poniemčiše; 
od njih započe postepena „asimilacija 11 prostoga puka, koji je u 
Mecklenburgu do XVIII. stoljeća bio sačuvao ostatke svoga jezika. 

Polabske Slavene uzeše na svoj rovaš: vojvoda saski i kas¬ 
niji markgraf braniborski. 

Cesi se za vremena prikloniše Podunavlju, u kojem se nje¬ 
mačko samosilje sukobilo s Osmanlijom ; i tako se njemačka kolo¬ 
nizacija jačom strujom navrnula dalje na iztok: u Pomorje, u 
Slezku i Poljsku. 

Poljaci u svom vitežkom aristokratizmu propustiše, da obrtom 
i trgovinom zavladaju baltijskim pomorjem i da se jakim seljačtvom 
oslone preko Slezke i Galicije na Sudete i Karpate. Zato Poljska 
bijaše od prvoga početka paklom svomu seljačtvu, a obećanom 
zemljom svim tudjincima, osobito Niemcima; zato nikad ne bijaše 
takve poljske države, koja bi u prvom redu nastojala, da stvori, 
okupi, organizuje poljski narod. Zato se Pruska mogla ojačiti i 
razviti tako rekući u srđcu Poljske, te je pruski kralj onako lako 
i brzo od poljskoga vazala mogao postati poljskim krvnikom i za- 
tornikom. 

Napokon uzduž baltijskoga primorja, od kojega Švedska 
držaše Finsku, a Danska Estonsku, nagrnuše trgovci iz njemačkih 
hanseatskih gradova, 1 a doskora se ovdje (u Rigi) utvrdiše nje¬ 
mački križari, a za njima njemački red, obadva doskora pod za¬ 
jedničkim velikim meštrom i „prvim izbornikom 1 * braniborskim, 
kasnije kraljem pruskim i napokon carem njemačkim. 

U Podunavlje ne bijaše put ni tako širok, ni tako slobodan, 
kao na iztok uz baltijsko primorje i u Poljsku. Alpe i češka Su- 
mava odviše sužuju podunavsku dolinu iznad Linča; do Beča do¬ 
pire već jaki češki utjecaj; u srednjem Podunavlju trajno se na¬ 
stanio Magjar i s križem u ruci dobio takodjer pravo ne samo 
na život, nego i na vlast; u dolnjem Podunavlju utaborio se 
Osmanlija s isto tako krvavim polumjesecem, kako krvav i strašan 
bijaše njemački krst; napokon uz Jadransko primorje od Akvileje 
do Drača i dalje preko Moreje (Peloponeza) na Levant ugniezdio 
se lukavi i okretni Mletčanin, koji je mogao u susjednoj Lombar¬ 
diji dobro vidjeti, što ga čeka pod njemačkim gospodstvom. Ipak 
je i u čitavom gornjem i srednjem Podunavlju njemačko samo- 

1 „Hansa" ili „hanseatska liga" bijaše osnovana god. 1241. Bijaše to 
politički i trgovački savez sjeverozapadnih njemačkih gradova na čelu s Lju- 
bekom (Liibeckom). Koncem XVI. stoljeća bijahu u tom savezu 64 grada, te 
je savez imao svoju mornaricu, svoju vojsku, zajedničku vladu i blagajnu, sve 
na račun trgovačkih podružnica, koje sizahu čak do ruskoga Novgoroda. 


silje bilo dosta jako, da priguši slavenske i neslavenske male na¬ 
rode i da svojom diplomacijom oslabi, ili raztepe svaku političku 
organizaciju, kako je Osmanlija siluvitošću svojom raztepao, ili 
podjarmio sve balkanske i podunavske državice osim Crne Gore 
i Hrvatske. 

Papa po svom zvanju i svom poslanju bijaše kosmopolitski 
političar, koji je išao samo za veličinom obće, katoličke, univer¬ 
zalne crkve s idejom o kršćanskoj univerzalnoj monarhiji i s po¬ 
trebom, da njegova apostolska stolica bude što samostalnija u 
vrtlogu svjetskih političkih strasti i sukoba. No njemačkomu caru, 
kao zaštitniku katoličke crkve i kosmopolitskoga pa¬ 
pinstva, bila bi pristajala druga zadaća, a ne da gnjavi sjevernu 
Italiju i guši gornje Podunavlje prepuštajući Njemačku anarhiji, 
koja je bila kadra organizovati se samo za dobitak i za otimačinu 
te surovu silu proglasiti „pravom jačega** (Faust-recht). 






II. 

Nove evropske države. 

N gl°k je Italija krvarila u medjusobnim borbama i stenjala pod 

J_ ' tudjim jarmom neprestance mienjajući svoje gospodare; dok 

je iz male Azije na Balkan i Podunavlje sve to jače prodirala 
čisto vojnička, poludivlja, ali islamizmom neobično organizovana 
osmanska sila; dok je u Njemačkoj vladalo pravo jačega i od 
tuda prodirale na iztok i jug, — dotle se na zapadu okupile i 
uredile tri nove velike države: Francuzka, Španjolska i Englezka. 
Oko Francuzke doskora se kreće zapadna Evropa kao oko svoga 
sunca, dok Pruska, izprvice njezin satelit, ne postade i sama sre¬ 
dištem najstrašnijoj modernoj državnoj vlasti i dok se Evropi ne 
primače Rusija, za koju čitava stoljeća srećom nitko nije u rimsko- 
germanskoj Evropi ni pitao, jer nitko nije ni iz daleka slutio, da 
će ona cieloj zemaljskoj kruglji biti ono, Ito klasičkoj Evropi bi- 
iaše Grčka, rimskoj Italija, a modernoj Francuzka, barem kroz 
puna dva stoljeća, pa i duže. (Od XVII. do polovice XIX. stoljeća.) 

Izmeđju Francuzke, Englezke i Njemačke, zatim medju Ru¬ 
sijom i zapadnom Evropom nastade takodjer nekoliko novih država, 
koje su znatno dopriniele stvaranju današnje Evrope. To su prije 
svega Nizozemska (danas Belgija i Holandija, poznate u to doba 
pod diplomatskim imenom Les Provinces-Unies, Sjedinjene 
Pokrajine) i Švicarska (točnije: „švicarski kantoni"), pak onda 
Austrija i Pruska. 

1. Francuzka. 

Kad se razpalo carstvo Karla Velikoga, činilo se za Fran- 
cuzku, da iz nje ne će nikad postati jedna država, jedan narod. 
Na području današnje Francuzke ne bijaše naime nikakvoga etno¬ 
grafskoga jedinstva, dapače ni etnografske sličnosti medju ger¬ 


manskim sjevero-iztokom |i sjevero-zapadom, medju romanskim 
jugo-iztokom i keltskim jugo-zapadom. Da tu stvar bolje razumi¬ 
jemo, dosta nam se sjetiti, da Normandija još danas govori keltski 
i da je baš za Combesove vlade (1903.—1904.) naviešten rat tomu 
keltskomu govoru, te se u njem ne smije više ni propoviedati pod 
izlikom, da se tobože ne buni proti republici. Sjetimo še još i 
toga, da i keltskih Baska ima preko jedan milijun, a da se i naj¬ 
južniji Francuzi još danas zovu Provencalcima po prvoj rimskoj 
pokrajini, koja se jednostavno zvala Provincija. Osim toga treba 
znati, da je i danas velika i jaka opreka medju francuzkim sje¬ 
verom i jugom, te se Francuzi i danas tuže bal kao i Talijani, 
da u parlamentu odlučuju strastveni, siloviti i nepromišljeni njihovi 
južnjaci. Kad promislimo, kakvu je centralizaciju kasnije razvio 
Francuz i kako je francuzka knjiga već u XVI. stoljeću počela 
vezati svu francezku inteligenciju, pa ipak ostale tolike razlike i 
opreke, onda ćemo lako razumjeti tvrdnju, da se baš Francuzka 
činila najmanje zgodnom za kolievku jakoj i modernoj državi i 
velikomu modernomu narodu. 

No gle, kroz čitava dobra tri stoljeća (987.—1328.) Capetovci 
imadjaku mužkih potomaka, a to je i danas glavno za svaku di¬ 
nastiju. Tako se redovno dešava: iz fakta nastaje pravo, iz nepre¬ 
kinute baštine kraljevsko veličanstvo. 

Francuzki kralj imadjaše u ostalom za sebe svu silu pravnih 
naslova: bijaše baštinikom karolinžkih vladara, s kojima se vezala 
uspomena na cesarsko dostojanstvo. To bijahu prava, što su izvirala 
iz pomazanja, a nitko ih ne poricaše, jer ih nitko ne mogaše točno 
definovati. Napokon bijaše kralj po feudalnom shvaćanju na koncu 
konca vrhovni vlastnik ciele Francuzke. Svestranim proučavanjem 
rimskih zakona oživješe sva ta prava u sviesti mnogobrojnih le- 
gista (pravoznanaca), a porast'>m kraljevske moći pretvorile se 
redom u činjenice. 

Istina, bijaše i Francuzka dosta dugo bez jake središnje vlade, 
dakle na prvi pogled dosta slična Njemačkoj. Ali golemu razliku 
opazit ćemo odmah, čim se sjetimo, da je Francuzka oslobadjala 
svetu zemlju, ili je gonila nevjernike iz Portugalske i južne Ita¬ 
lije; da je dala kraljeve Jerusolimu i Cipru, Portugalskoj i Dvjema 
Sicilijama, ali za sebe na koncu konca ne zadrža ništa, nego 
sviest, da Bog velika djela tvori francuzkom rukom („gesta Dei 
per Francos"), stekavši uz to toliku slavu i ugled, da na Levantu 

još danas sve Evropljane nazivlju Francima. Tu ratnu, rekao bili 
pustolovnu slavu i veličinu popunila je Francuzka svojom naukom 
i svojom knjigom, te je francuzki jezik u XVII. stoljeću postao 
za dvorove i vladare ono isto, što bijaše latinski za hramove i za 
biskupe, s tom značajnom razlikom, da francuzki najvolješe.'go¬ 
voriti i pisati i proturimski protestanti poput Fridrika I. i neka- 
tolički vladari poput Katarine Velike. 

No država i domovina ne stvara se ni vojničkom slavom, 
ni znanstvenom spremom; za jaku državu treba vjernih -i odušev¬ 
ljenih državljana, a za pravi narod zajedničke .sviesti i ponosa, a 
to se sve radja samo iz zajedničkoga poštivanja prošlosti, iz za¬ 
jedničke ljubavi i požrtvovnosti za ideale narodne budućnosti. 
Francuzka je prije nego ikoja zemlja dobila svoj živi domovinski 
ideal: djevicu Orleansku. 

Godine 1066. vazal francuzkoga kralja, normandijski vojvoda 
Vilim, osvoji Englezku. Njegovi nasljednici, sve kao francuzki 
vazali, proširiše svoj normandijski posjed tako, da su naskoro 
imali u vlasti cielo francuzko oceansko primorje. Osilivši se tako 
zarati se vazal sa svojim vrhovnim gospodarom. Iz prva bijaše 
to dakle čisto feudalni rat, rat izmedju dvie zemlje jedne krvi', 
jedne vjere i jednoga jezika. No kad vazal francuzkoga kralja, 
faktično kralj Englezke, Eduard III. (1327,-1377.), htjede za¬ 
sjesti na francuzki priestol i kad se rat prometne u stogodišnju 
vojnu (1337.—1453.), razvije se u Francuzkoj na Engleze tolika 
mržnja, ali i tolika ljubav za sve, što je francuzko, da je u 
Rouenu na lomači Ivane od Arka (Jeanne d’ Are) izgorjelo do 1 
duše nevino tielo djevice Orleanske (1431.), ali je zato Francuzku 
već u ta davna vremena zagrijala takva domovinska ljubav, kakvoj 
jošte dugo ne će biti ni traga u svoj ostaloj Evropi: Francuzka 
nije samo država, nego i domovina, Francuzi nisu samo podanici 
jednoga kralja, nego i sinovi jednoga naroda. I da se francuzki 
kraljevi ne upustiše u pustolovne ratove u Italiji, vidjeli bismo 
već u početku novoga vieka Francuzku u „prirodnim granicama 11 
stare Galije, u granicama, radi kojih se velika revolucija napokon 
podala Napoleonu i radi kojih je Englezka protiv Napoleona po¬ 
krenula Evropu, dok ga nije stisnula i pokopala na otočiću svete 
Helene. 

Poslije talijanskih pustolovina zamisliše francuzki vladari uto¬ 
piju: da preko Pireneja ujedine Španjolsku i Francuzku, umjesto 


da preko dvaju mora potraže nove zemlje i narode, ili barem za¬ 
drže i urede one posjede, što ih na dalekom zapadu i iztoku ođkri- 
vahu smioni francuzki mornari i misionari. 

Francuzka, koja bijaše započela križarske vojne preko sredo¬ 
zemnoga mora; koja imađjaše luke Marsilju, Borđeaux, Nantes i 
Havre i mornare iz Normandije, Bretanje, izpod Pireneja i iz 
Provence: ta Francuzka sva se zaplela u evropsku kopnenu poli¬ 
tiku samo zato, jer si Bourbonci utuviše u glavu, da pošto poto 
moraju poniziti Habsburge. I kad Austrija ne bijaše više Fran¬ 
cuzkoj neprijateljica, i onda još francuzki diplomati smišljahu 
samo to, kako. će Francuzku proširiti na današnju Belgiju, tada 
austrijski posjed, i na južnu katoličku Njemačku, nad kojom se 
vazda vladalo iz bečkoga Burga, koliko iz rimskoga Vatikana. 
Te si zagonetke ne može čovjek inače protumačiti, već time, što 
franeuzkom priestolnicom ne bijaše više ni Pariz, kroz koji teče 
barem Seina, nego Versailles, kojim ne protječe ni jedan potočić 
i u kojem staklene palače i kitnjasti perivoji nikad ne vidješe ni 
brižna seljaka, a kamo li pronicava trgovca i smiona mornara. 
I zato je Francuzka uzalud imala i Henrika IV. i Richelieua i 
Colberta, uzalud je postala domovinom i narodom, kad je malo 
po malo prestajala biti i jakom državom, dok njezina takmica ili 
osvajaše,, ili od nje preuzimaše čitave svjetove, ttredjujući uz to 
svoje financije i usavršujući političku slobodu, — dvie stvari, kojih 
ni danas nema u Francuzkoj, koliko bi trebalo. 

2. Španjolska. 

Zaista se još sjećamo na dolazak Arapa 1 u južnu Francuzku, 
gdje ih je Karlo Martelo potukao izmedju Toursa i Poitiersa 
god. 731. Znamo i to, jer nas tako uče, da je Karlo Martelo 
spasio kršćansku civilizaciju od islamskoga jarma; no ovo nije 
istina ni za zapadnu kršćansku civilizaciju, a kamo li za svu 
evropsku prosvjetu. Ta mi smo Hrvati još nedavno stražili na 
kordunu proti islamu- sve u ime evropske kulture, a prije toga 
borili smo se za nju čitava stoljeća za tu jedinu nagradu, da na 
našu zemlju, kao na kršćanski zid, mogu slobodno protegnuti naj¬ 
prije svoju zaštitu, a onda i svoju vlast najveći neprijatelji naši. 
Inače kad god je došlo do gusta, borasmo se i ginusmo sami. 

1 Arape zovu u srednjem vieku i „Saracenima" od arapske rieči „Ba¬ 
raka", što znači „letjeti". 

8. Radić: Savremena Evropa. 

No nismo mi jedini kršćani, koji smo tako stradali čitava 
stoljeća: i kršćani u Španjolskoj borahu se punih sedam stoljeća 
sami samcati proti islamu, koji je onda kao i danas bio sav jedna 
duša proti džaurima. 

Rimski pape i francuzki kraljevi pokrenule doduše čitav niz 
križarskih vojna; ali svi ti križari idjahu ili u Palestinu, ili na 
koju slavensku zemlju, dok nitko nije ni u snu pomislio, da bi 
najprije trebalo osloboditi najkršćanskiju, ili bolje: najkatoličkiju 
zemlju: Španjolsku. Već nam samo ovo dovoljno dokazuje, da u 
srednjem vieku uzprkos vanrednomu vjerskomu zanosu i jakomu 
vjerskomu osjećanju nije bila dosta jaka misao o kršćanskoj Evropi. 

Kršćanski ideali bijahu ili u nebu, ili se na ovom svietu spa¬ 
jahu s uspomenama na rimsko carstvo i na rimskoga cesara; a 
rimsko carstvo i rimski cesari znadjahu samo pokoravati zemlju i 
narode, nipošto ih oslobadjati. I tako se Španjolska oslobadjala i 
oslobodila sama. 

Kao i mi na Balkanu, vojevahu Španjolci u malim pleme¬ 
nima pod omanjim vojvodama. No španjolski kršćani bijahu mnogo 
sretniji od nas u tom, što se i Arapi, njihovi gospodari, podieliše 
na više tabora, dok je protiv nas sav islam vodio sam veliki kalif 
iz Stambula. Zato se Španjolci posvema oslobodiše u času (1492.), 
kad se osmanska sila iz Male Azije bila protegnula do Dunava i 
Save, da doskora zaprieti i samomu Beču. 

U XV. stoljeću samo je jedna arapska država na pirenejskom 
poluotoku s glavnim gradom Granadom, a osim nje su tu još če¬ 
tiri kršćanske kraljevine: Aragon, Kastilija, Navara i Portugal. 
Portugal radi svoga oceanskoga položaja brzo će potražiti svoju 
sreću daleko za nepoznatim morima, te će mu njegovi smioni 
moreplovci odkriti put oko rta Dobre Nade u iztočnu Indiju i na 
skrajnji azijski iztok. Tu će Portugal steći mnogo bogatstva i 
mnogo slave, ali radi trgovine robljem još više sramote, u kojoj 
će ovaj važni dio evropskoga latinskoga svieta postati napokon 
pukim salitetom Velikoj Britaniji. Kastilija, kao srce Španjolske, 
sjedini) će se s Navarom i s Aragonom, i osvojivši Granađu, 
jednom rukom zahvatiti Sredozemno more, a drugom ocean i po¬ 
stati za duže vremena prvom vlašću u novijoj Evropi. I nju će 
more dovesti do slave, veličine i bogatstva, a bezumni ratovi na¬ 
pokon i još bezumnija domaća unutrašnja politika do gotovoga 
razsula. 


Španjolska imađjaše toliko naseobina, — neko vrieme čitavu 
srednju i južnu Ameriku osim Brazilije — a radi svojih talijanskih 
i porajnskih posjeda bit će zapletena u sve evropske ratove, te bi 
se bila održala, pa i uznapredovala samo najnaprednijom i najra- 
dinijom vladavinom. 

Mauri (afrički i španjolski Arapi) učiniše iz Španjolske velik 
perivoj, koji Španjolci sami pretvoriše u gotovu pustoš. I kad je 
Evropa Španjolsku prisilila (početkom XVIII. stolj.), da se odreče 
svojih posjeda u Italiji i u Nizozemskoj, činilo se, da će se Špa¬ 
njolci povući u se, sabrati svoje sile i podići klonulu snagu. Našlo 
se ljudi, koji u riedkom rodoljubnom žaru predlagahu, da se smanji 
broj dvorskih izjelica; da se iz uprave otjeraju varalice i otimači; 
da se urede porezi, plate sudei, naoružaju, nahrane i odjenu voj¬ 
nici; da se grade brodovi i luke, potakne obrt i trgovina i zaštiti 
ratarska privreda. Našlo se dapače i takovih pregalaca, koji po¬ 
kazale na koren svemu zlu: na preziranje rada, na kraljevsku 
samovolju i na takav vjerski fanatizam, koji mišljaše, da ugadja 
Bogu lomačama i neradom. 

No svi pokusi ostadoše bezuspješni, to više, što iz Velike 
Britanije vrebaše takmac, koji se nije zadovoljio time, da svu 
Evropu pokrene proti sjedinjenju evropske i prekomorske Špa¬ 
njolske s Francuzkom, nego je sve sile napeo, da i Španjolsku i 
Francuzku potisne medju države drugoga i trećega reda. 

3. Englezka. 

U Englezku su Rimljani jedva malo zavirili. Izprvice bijaše 
u njoj najviše Kelta. Kašnje nadodjoše Germanci, Anglosasi i 
Skandinavci, i napokon (1066.) čitava vojska iz francuzke 
Normandije. 

U to je vrieme prava Englezka vrlo malena. I Galska zemlja 
ili Wales i Irska i Škotska imadu doduše s njom istoga vladara, ali 
nemaju ni istoga jezika, ni jednoga ustava. Pa ipak ako i malena, 
bijaše Englezka već tada jaka. Evo, zašto. 

Normani se naučile pod jakom disciplinom svojih vladara, 

koji 

zapravo bijahu razbojnički harambaše ili gusarske poglavice, 
na takav javni red, kakvoga za onda ne bijaše nigdje u Evropi. 
Zato je od svih francuzkih pokrajina jedino u Normandiji vladala 
sigurnost i stroga pravednost. To oboje prenieše Normanci i u 
Englezku. Najprije si podieliše zemlje od prilike onako, kako bi 

si njihovi pradjedovi znali dieliti oteto zlato i srebro, živo blago 
i zarobljenike. Da uzmognu ikoliko pravedno zemlju podieliti, mo- 
radoše je izmjeriti i prebrojiti na njoj stanovničtvo. To i učiniše. 

I tako su englezko-normanski kraljevi već prije osam stotina go¬ 
dina znali vrlo dobro, što imadu i što mogu, a to je slabo i ne¬ 
točno znao francuzki kralj, a nikako i' nimalo rimsko-njemački cesar. 

Medju neprijateljskim Škotima i Galima i izmeđju dvaju 
mora bijaše englezkim kraljevima lako držati na okupu i na uzdi 
plemiće i neplemiće, to lakše, što tu ne bijaše velikaša, nego to 
bijahu tek veliki posjednici, i što se priroda sa svih strana pobri¬ 
nula, da ta mala Englezka ima takve granice, da Englez bude 
samo Englez i ništa drugo. 

Medju Francuzkom i medju rim sko-njemačkim carstvom bi¬ 
jaše čitavo prostrano područje, u kojem se ovaj ili onaj velikaš, 
primjerice flanđrijski grof, smatraše sad Francuzom, sad Niemcem, 
već prema svojoj koristi. Slično bijaše na granici francuzkoj i 
aragonskoj, gdje bilo grof toulonski, bilo markiz provencalski mo- 
goše takođjer birati medju cesarom’ i francuskim kraljem. 

Točna dioba i izmjera zemlje, pak popis pučanstva i živo 
međjusobno obćenje velikih posjednika u zemlji stisnutoj sa svih 
strana urodilo je i drugim blagoslovom: Ljudi se dobro poznavahu, 
poznavajući se stvoriše onu prirodnu organizaciju, što je u najno¬ 
vije doba nazivljemo đružtvom. Istina, imala je svoje družtvo i 
Španjolska i Francuzka, ali u Španjolskoj nad tim đružtvom 
dvorskih izjelica bijaše dvostruka tiranija: despotskoga vladara i 
još despotiskijega velikoga inkvizitora. U Francuzkoj kralj nikada 
ne bijaše silnik, ni katolička crkva onako sumnjičava i politički 
onako jaka kao u Španjolskoj; ali ipak jedino kralj bijaše ,,sunce“: 
Ljudevita XIV. i nazivahu: le Roi-Soleil (kralj-sunce), a svi ve¬ 
likaši zapravo puki neki dvorjanici, samo zviezde, ili mjeseci 
bez svoje vlastite svjetlosti. Iz madriskoga escuriala 1 2 najoduševlje- 
nije se polazilo na borbu s bikovima, iz Versaillesa na gospodski 
lov, ili na još gospođskije književne i umjetničke večeri. Englezko 
družtvo sa svojih sela i polja slagalo se i složilo, da si zajamči 

1 U vrieme, kad španjolski kralj bijaše ujedno rim sko-nj emački cesar 
(za Karla V.). 

2 Escurial, 40 km od Madrida, kraljevska je palača s manastirom, što 
ga je sagradio Filip II. na uspomenu svoje pobjede nad Francuzima kod 
Saint Qentina. 


osobnu slobodu i sigurnost svoje imovine pred kraljevom samo¬ 
voljom. I tako Englezka već godine 1215. dobiva od „Ivana bez 
zemlje 11 veliku diplomu slobode (magna carta libertatum), prema 
kojoj se „nijednoga slobodnoga čovjeka ne smije na nijedan način 
dirati, dok nije praviliio ođsuđjen sudom sebi ravnih ljudi", i 
prema kojoj se „nikakva daća .ne može pobirati bez zajedničkoga 
vieća kraljevine". Time je Englezka dobila dva temeljna kamena 
svojoj slobodi: porotu i sabor. 

Nije se ni u Englezkoj razvilo nekakvo idealno družtvo sa¬ 
vršenih ljudi. I tu se razviše staleži kao i drugdje, ali najpošto¬ 
vanijim ne postade stalež plemićkih danguba, jer veleposjednici 
ili zemljištni lordovi bijahu ljudi praktičnoga života i rada, koji 
se nikada od drugih staleža ne odieliše ponosom nadutosti i 
samosilja. 

.Napokon Šasi i Normani doskora se stopiše u novo pleme 
sa zajedničkim romansko-germanskim, današnjim englezkim je¬ 
zikom. I tako u XV. stoljeću englezka država poče stvarati 
englezki narod, baš kao i u Francuzkoj, s tom velikom razlikom, 
što Francuzi bijahu, istina, već za rana bogatiji i prosvjećeniji 
od Engleza, ali zato Englezi do nedavna jedini imadjahu poli¬ 
tičku slobodu i, ponavljam, tako radino i poduzetno družtvo, koje 
se jedino moglo posvema snaći na onoj, sada već svjetskoj po¬ 
zornici, na koju Evropu uvedoše najprije ki-ižari, a onda smioni 
pustolovi i mornari, i napokon uztrajni, slobodni izseljenici. 

No ovdje svakako treba iztaknuti jednu istinu, koja se ne 
može dosta naglasiti: U Englezkoj su dugo biešnjeli najžešći gra- 
đjanski ratovi: vjerske revolucije u XVI. stolj. i vjersko-politički 
prevrati u XVII. stolj.; nebrojene vjerske sljedbe i nepomirljive 
političke stranke — sve bi to takvu malu zemlju zacielo bilo 
upropastilo na evropskom kopnu. Da Englezka nije na otoku, bile 
bi si ju Francuzka i Španjoska mnogo prije podielile, nego što 
Prusija, Austrija i Rusija razđieliše Poljsku. Ta sjetimo se samo 
nepobjedive armađe Filipa II., koju je ponajviše raztepla bura 
g. 1588., kad Englezka ni sama nije još shvaćala prednosti svoga 
otočnoga položaja, svoga slobodnoga političkoga uredjenja i svoga 
na gospodarskim temeljima uredjenoga družtva. Englezkoj je da¬ 
pače za vratom još Irska, a i Škotska imade s njom zajedničkoga 
vladara istom od 1603., a tekar od 1707. spojena je s njom i 
realnom unijom. 

Napokon se ne smije zaboraviti ni na to, da je Englezkoj i 
u njezinoj kolonizaciji najviše pomoglo to, što je došla posljednja 
na red, te se više nije mogla otimati za zemlje zlata i mirodija, 
nego je preko mora mogla pošiljati samo radine i izkusne ratare. 
A koliko ih nije slala, ona ih je gonila vjerskim i političkim svojim 
borbama, da tamo nadju mira i pođpunn vjersku slobodu. 

Dapače i pobuna englezkih američkih kolonija i njihovo odcje¬ 
pljenje samo pomogoše materi zemlji, jer vanređno podigoše njezinu 
izvanjsku trgovinu, koja je doskora zahvatila sva najsgodnija pri¬ 
staništa i luke, opirući se pri tom i crpajući surovine za nenađkri- 
ljivu domaću industriju iz čitavih svjetova poput Kanade, Indije i 
Australije. 

4. Nizozemska i Švicarska. 

Nizozemska. 

Netom smo čuli, da je međju Francuzkom i rimsko-njemačkim 
carstvom bilo takvih velikaša, koji bi pristajali sad uz jakoga fran- 
cuzkoga kralja, sad uz cesara, toga po naslovu uglednoga Imperatora. 

Već nam je to dokazom, da su se na tom području ukrštavala 
tri upliva: francuzki, rimski i austrijsko-njemački, ili točnije bour- 
bonski, papinski i habsburžki. No pravo evropsko razkrižje i najkr¬ 
vavije razbojište postade ovo zemljište medju Francuzkom i Rajnom 
istom onda, kad je Englezka kao glavni cilj svojoj polit ci u Evropi 
postavila, da nad njima nikada i nikako ne zavlada Francuzka, jer 
za Engleze bijaše isto pustiti Francuze u Antverpen, ili u Londom. 

Poslie svih napora uspjelo je Ljudevitu XIV., da Slobodnu 
Grofoviju (Franehe-Comtć) otme Španjolskoj i da Artois s još ne¬ 
koliko flandrijskih gradova uzme Nizozemskoj, koja još sva bijaše 
pod Španjolskom. Od rimsko-njemačkoga carstva bijaše Francuzka 
(za Henrika II., 1552.) odvojila najprije tri biskupije (Metz, Toul 
i Verdun) zatim Alzaciju bez Strassburga, onda Strassburg, a na¬ 
pokon po smrti Stanislava Leszczinskoga (1766.) i Lotaringiju. Sva¬ 
kako to bijaše veoma malo za čitave vjekove napora i za eienu 
ogromnih, prekomorskih, kolonijalnih posjeda, što ih Bourbonci 
žrtvovaše dinastičkoj svojoj politici i svomu neprijateljstvu prema 
španjolskoj i austrijskoj lozi Habsburgovaca. A ne bi stalno bili 
postigli ni to, da i Franjo I. (1515.—1548.) i njegov sin Henrik II. 
(1547.—1559.) ne ostadoše onako stalni u svom prijateljevanju i 
savezničtvu s njemačkim protestantima. 


U ostalom ostadoše Habsburgovci na ovom priepornom zem¬ 
ljištu na koncu konca još kraćih rukava, nego Bourbonci. Dok je 
Nizozemskom vladao Karlo V., koji je govorio sve jezike svojih 
podanika i koji u Španjolskoj bijaše kralj (od 1516.) na španjolski 
način, preko Rajne cesar (1519.) prema rimskoj tradiciji, a u Nizo¬ 
zemskoj sad ponosni plemić, sad svjestni gradjanin, i dok Nizo¬ 
zemska ne postade glavna evropska razmedjica, dotle nitko nije 
mogao ni slutiti, da će se na ovom malom komadiću zemlje toliko 
.puta rješavati sudbina gotovo ciele Evrope. Sjetimo se samo dvaju 
imena, sjetimo se na Waterloo i Sedan, pa ćemo rado priznati, 
da je ovo za zapadne evropske vlasti, što je Lombardija za srednju, 
a Slezka i Moldavska za iztočnu Evropu. 

Karlo V. ostavi Nizozemsku svomu sinu Filipu II., kralju 
španjolskomu i talijanskomu (napuljskomu), ali njegova silovitost 
brzo uzbuni sve ove pokrajine bez razlike, bijahu li katoličke, ili 
protestantske, te se napokon posvema oslobodiše barem sjeverne 
protestantske pokrajine (današnja Holandija) pod zanimivim na¬ 
zivom „Ugledne i jake države Sjedinjenih Pokrajina 1 ' („leurs Hautes 
Puissances des Provinces-Unies"). 

Te „Sjedinjene Pokrajine 11 postadoše u istinu odmah evropska 
velevlast prvoga reda i osobitoga obilježja, stekoše kolonija, sa-, 
gradiše si veličanstvenu mornaricu, procvatoše obrtom i trgovinom, 
te se obogatiše tako, da bijahu u Evropi ono, što su danasu svietu 
Sjedinjene Države sjevero-američke. Nizozemska, izložena radi svoga 
republikanskoga ustava i radi svoje podpune i posvemašnje decen¬ 
tralizacije navalama centralizovanih susjednih monarhija, odgojila 
je sebi dosta budnih i pronicavih državnika, koji su domaću ari¬ 
stokraciju vazda držali spremnu za rat, a najodlučniju porodicu 
medju njima (knezove Oranžke) pripravnom, da u času pogibelji 
republiku pretvore u monarkiju. 

Takav je državnik bio poimence Vilim III., koji je kao ho- 
landski Stathunder i gospodar najprije god. 1672. volio domovinu 
svoju poplaviti, nego li ju Francuzima izručiti, a kad je zatim još 
više razabrao, što sve snuje Ljudevit XIV., popeo se je god. 1689. 
na englezko priestolje, srušivši svoga tasta Jakoba II. 1 znajući 

1 „Već odavna bijaše Vilim III. u svezi s prvacima whiga (liberalaca, 
protestanata). Kao zet Jakoba II. bijaše najbliži baatinik njegov: mogaše dakle 
. čekati. No kralj (Jakob II.) bijaše se ponovno oženio s jednom talijanskom i 
katoličkom princesom; iz toga braka rodi se 1688. sin, koji izbrisa nasljedno 

dobro, da će samo udruženoj Englezkoj i Holanđiji poći za rukom, 
da zakrći put daljnjemu osvajanju Ljuđevitova cezarizma pod kra¬ 
ljevskom krunom. No za nas je još poučnije u današnjem našem 
položaju prema raznim imperijalističkim prohtjevima, kako je Vilim 
III. znao stvoriti proti Ljudevitu XIV. prvu evropsku koaliciju, 
pred kojom se moraše zaustaviti svi pobjedonosni vojskovodje 
„kralja-sunca 11 . Holandski ,,ban“ umio je složiti Španjolsku i 
rimsko-njemačkoga cesara, a upravo oduševiti njemačke knezove 
za obranu germanske slobode i protestanske vjere. 
Još davno prije, nego je postao englezkim kraljem, postigao je taj 
pronicavi i odvažni čovjek, da su proti svemoćnoj za onda Fran- 
euzkoj pod vodstvom Holandije stajali složno i imperator i špa¬ 
njolski kralj i lotarinžki vojvoda. Četverostrukomu ovomu savezu 
podpisanomu dne 30. kolovoza 1674. doskora pristupile mnogi nje¬ 
mački knezovi, a malo po malo prikloni mu se i englezko javno 
mnienje. Kud ćemo ljepši primjer i jači dokaz, da baš ljubav za 
slobodu i praktično shvaćanje života najviše vriedi i u velikoj 
medjunarođnoj politici. Istina je, da Holandija nije ostala na toj 
istoj visini, na koju se je popela u XVII. stolj., i da je tomu ve¬ 
liki uzrok bilo i njezino savezničtvo s kud i kamo jačom i moć¬ 
nijom Englezkom; no uza sve to i postanak i razvitak i daljnji 
obstanak ove male republikanske monarhije ili monarhijske re¬ 
publike možda je najsjajnijim primjerom, kako malen narod ne 
mora ni na razkršću velikih interesa ostati bilo igračkom jakih 
svojih susjeda, bilo sliepim orudjem njihovim. 

Spomenuta zapadno-evropska razmedjica prostire se sve do 
izvora Rajne, gdje se proširuje u srednju evropsku političku raz- 
medjicu i u švicarske kantone. No prije nego o njima progovorimo 
spomenimo, da je u najnovije doba, naime od god. 1871., spome¬ 
nuto prieporno područje presječeno pruskom sabljom, koja je iz 
živoga francuzkoga narodnoga tiela izrezala dvie pokrajine, Alza- 
ciju i Lotaringiju, i učinila od njih u teoriji carevinske, a u praksi 
čisto pruske pokrajine. 

pravo žene princa Oranžkoga. Sad ovaj vladar nije više krzmao: primi ponudu 
englezke aristokracije i spremi se, da oružanom holandskom silom sruši svoga 
tasta pod zastavom „Pro religione et libertate" („Za vjeru i slobodu"). I pođje 
na London bez ođpora ... uz strašnu viku: „Dolje s papizmom!“ Vidi: Hi- 
stoire universelle, publiee sous la direction de V. Duruy. (Histoire 
des temps modernes par V. Duruy, 8. ćd. Pariš 1877. str. 572. Ovdje 
str. 388.) 


Švicarska. 

Švicarski kantoni ne imađjahu ni mora, ni obrta, ni trgo¬ 
vine, dakle ni novaca; ali ljubljahu slobodu kao i Nizozemci, i 
ako inače rado davahu sinove svoje za vojničke plaćenike svim 
evropskim vladarima, a najradje rimskome papi. Odista zanimivi 
su ti jedni i drugi republikanci, oni nizozemski trgovci, i ovi švi¬ 
carski plaćenici, zanimivi zato, jer ne umirahu samo za svoju slo¬ 
bodu, nego ju znadjahu i oživotvoriti valjda zato, što su ju ljubili 
zdravim razumom, bez ukočenoga đoktrinarstva i živom dušom, 
bez tjesnogrudnoga sektarstva. 

Švicarskim kantonima bijaše priznata nezavisnost vestfalskim 
mirom (1648.), kad je posebnim ugovorom sa Španjolskom pri¬ 
znata nezavisnost i Sjedinjenim Pokrajinama nizozemskim. Obje te 
nove države bijahu dakle plod ogorčene francuzke borbe protiv 
austrijskih i španjolskih Habsburgovaca, pred kojima su u Versaillesu 
strepili, kao da su te dvie grane jedne dinastije ogromne štipaljke 
golemoga raka universalne kršćanske monarkije, koja bi poput 
Krona bila možda najvoljela pojesti svoju prvorodjenu kćer Galiju. 
Zato se ne može reći, da je Francuzka stvorila ove dvie republike 
nesebično, ili čak plemenito; no ipak je vriedno znati i zapamtiti, 
da je pi’vo vanredno i sveobće blagostanje i prva pođpuna sloboda 
na evropskom kopnu bila posljedicom francuzke snage i diplomacije, 
ako i nije bila svrhom tadašnjemu francuzkomu duhu i francuzkoj 
politici. 

v 

5. Turska, Švedska i Poljska. 

Germanska protestantska kraljevina, slavenska katolička re¬ 
publika osobite vrsti i osmanska musulmanska despocija! Što može 
medju njima biti zajedničko i kako takve tri nepomirljive opreke 
dolaze samo pod jedan naslov? Tako će pomisliti svatko, tko po¬ 
misli samo na švedsko-poljske i poljsko-turske ratove i tko ne za¬ 
gleda dublje u unutrašnji život spomenutih država, koliko su to 
bile države, na njihov zemljopisni položaj, na njihovu veličinu i 
na njihov pad. 

Turska je ušla formalno u evropsko kolo istom na parižkom 
kongresu 1856., ali je faktično bila u njem od onoga časa, od kada 
je još Franjo I., francuzki kralj, sklapao s njom saveze proti 
Habsburgovcima. Taj neobični savez spadao je u sistem iztočne 
francuzke politike, u kojem uz Tursku bijahu glavni faktori Poljska 

i Švedska, i koji je u novije doba imao biti jaki bedem zapadnoj 
Evropi proti Rusiji i njezinomu „barbarstvu". 

Švedska bijaše izprvice pod vlašću Danske, koja se je prije 
pokrstila, jer je bila bliže i carstvu i Rimu. Od Danaca se oslobo¬ 
dila istom pod Gustavom Vašom (1523. —1560.), da odmah podje 
osvajačkim putem, na kojem je dugo ubirala ratnu slavu, dok na 
tom putu ne nadje i svoju propast. 

Jedan pogled na zemljovid i Švedske i Poljske i Turske po¬ 
kazuje, da nijedna od njih nema nikakvih prirodnih granica, a i 
puki letimični priegled njihove povjesti uvjerava nas, da naročito 
Poljska i Turska nikada ne bijahu prave uređjene države već 
zato, što u evropskoj Turskoj većina pučanstva postade rajom, 
dok u Poljskoj na većem dielu državnoga područja življahu Rusi. 

„Odlični poljski povjestničar, Korzon, cienio je sveukupno 
pučanstvo Poljske g. 1776. na 11 milijuna, no odbijemo li Židove, 
Niemce i Ruse, ostaje samo polovica Poljaka (oko 6 milijuna)... 
Ako promotrimo (današnje) statističke podatke o broju Poljaka u 
bivšoj Litvi, vidjet ćemo, da su svuda u manjini: u guberniji vi- 
lenskoj 23%) u grođnanskoj (Grodno) 27%, u vitebskoj 6'7l%, 
a u kovnanskoj (Kovno) 3'21% • • • Pravi program poljske poli¬ 
tike imao je ići za tim, da Poljska zauzme polabske i poodranske 
slavenske zemlje i da si priljubi njihovo slavensko pučanstvo. Da 
se na taj program ozbiljno pomišljalo i da se ozbiljno proveo, 
danas bi Poljska u tim krajevima zauzimala mjesto, što je pripalo 
Pruskoj ... Ali poljski je narod već od XIII. stoljeća organizam, 
koji ne raste normalno i koji traži druge granice, nego što su 
one, koje mu označuje etnografija i vjera . . . ul 

Još ćemo se kasnije malo zaustaviti, da obilježimo poljsku 
državu, a time ujedno navedemo prave uzroke njezine propasti. 
Sad ćemo još spomenuti samo to, da se Poljaci (mislimo inteli¬ 
genciju) ni na početku XIX. stoljeća, dakle već poslie treće diobe 
Poljske, ne mogahu nikako sprijateljiti s mišlju slobodna i imućna 
seljaka, kao ni s idejom ne samo slobodne, nego i jake i bogate 
države. Zato je i u Poljskoj, nazvanoj „Napoleonovom“ (t. j. u 
velikoj vojvodini Varšavskoj), mogao seljak dobiti slobodu, ali 
bez zemlje, a novo uzkrišena poljska otačbina, srdce i središte 

1 Louis Leger, Le monde slave, deuxifeme serie (Pariš, Hachette 
1902. 311 str.) str. 21, 26 i 29. 


svih poljskih zemalja, imađjaše god. 1807. đohođka SI'/* milijuna, 
a troška 51 milijun! 1 

Baltijsko je more tako uzko, da je zapravo samo „vodeni most" 
od skandinavske nizine do njemačke i poljsko-ruske ravnice. Zato 
mogaše Danska smatrati Švedsku i Norvežku svojom prirodnom 
baštinom, dok se batina ne okrenu, te Gustav Adolf ne dade svomu 
sinu ove nauke: „Promislite dobro, kakva bi neprilika bila za nas, da 
Danci postanu naši susjedi na iztoku, kako su na jugozapadu. Pro¬ 
sudite, nije li pametnije druge preteći, nego da tebe drugi preteku, 
i nije li bolje, uzeti komad pasjega mesa, nego da tebe pas ugrize." 2 

Gotovo svi švedski kraljevi, a napose Gustav Adolf (1611. 
do 1632.), pak Karlo XII. (poginuo 1718.) držali su se ovoga 
naputka, te je Švedska naročito od 1612.—1696., dakle gotovo 
iedno stoljeće, živjela samo ratom i za rat. 

Rat ju je učinio aristokratskom, a protestantizam ju je za- 
nesao mišlju o velikom protestantskom carstvu, što ga Gustav 
Adolf poče već stvarati, i da ne bijaše Francuzke i Waldsteina, 
bio bi ga i stvorio. Našao se samo jedan švedski kralj, Karlo XI. 
(nastupio vladu s pet godina, 1660.), koji se oslonio na građjanstvo 
i seljačtvo, da uredi financije i uvede sve one reforme (ponajprije 
jednakost pred zakonom), kojima država postaje kulturnom i so¬ 
cijalnom organizacijom. Taj vanredni pokus ostade na žalost samo 
pokusom, te je Švedska bila ona kula u spomenutom francuzkom 
proturuskom i protuaustrijskom bedemu, koju je Petar Veliki naj¬ 
prije oborio, ako mu i jest zadala najviše muke. Od tada Švedska 
spada Evropi više svojim zemljopisom — a u najnovijeme vrieme 
i svojom prosvjetom — nego svojom političkom snagom. To isto 
vriedi još više za Dansku i Norvežku, s tom sretnom razlikom, 
što su ove dvie skandinavske državice, ponajpače Norvežka, još 
naprednije, jer su kud i kamo demokratskije. (Norvežka je prava 
seljačka država.) 

I tako je Švedska u novoj Evropi bila samo neka vrst sjaj¬ 
noga meteora, poslie kojega na trajnu njezinu slavu ostade jaka i 
iz daleka vidna sjeverna kulturna luč. 

1 Vidi u netom spom. djelu studiju ,,La Pologne napoleonifenne“ (Na- 
poleonova Poljska) str. 61—91, ovdje na str. 73. 

2 Manuel historique de politique ćtrangčre (Historijski priručnik za 
vanjsku politiku) par Emil Bourgeois, tome I., deuxi6me ed. (Pariš, Belin 
freres, 1897., str. 604) str. 202. 

Poljska bijaše još ne,sretnija sa svojim zemljopisnim polo¬ 
žajem od Švedske K tomu još nije se nikada politički ni toliko 
uredila, koliko Švedska, te i nesumnjivi slavenski i poljski pri¬ 
jatelj morade o njoj ovo napisati: „Poljska nije država... Nju 
sastavljahu tri diela: ravnica Visle, koja je puki nastavak nje¬ 
mačke nizine od Spreve i Varte; ’od područja Dnjeprova i od 
močvarne Pripetove doline, koja bi joj morala biti središtem, a 
bijaše joj tek prolazištem. K tomu svemu u toj zemlji bez pri¬ 
rodnih granica ne bijaše nikada političkoga jedinstva. Litva i 
Poljska dugo nastojahu, da provedu to jedinstvo jedna na račun 
druge. God. 1501. Poljska si prisvoji Litvu, no velika litvanska 
vojvodina ostade ipak država u državi i poslie glasovite lubelske 
unije (1569.) izmeđju obje države, koje bijahu od sada (od 1569.) 
u odnošaju sličnu današnjemu „austrougarskomu 11 duazlizmu i od 
kojih svaka nastojaše, da se proširi na račun druge. 1 I tako Poljska 
bijaše tielo, što si ga lako mogao razkidati: tu ne bijaše nikakve 
državne vlasti, koja bi različne ove dielove iznutra vezala: Poljska 
u XVIII. stoljeću bijaše još uviek sredovječna država, prepuštena 
aristokratskoj samovolji, koja „ugovorenom pogodbom" (pacta 
conventa 2 ) uništavaše kraljevsku moć, a „slobodnom zabranom" 
(liberuin veto 3 ) sanm sebe. Poljski se puk strastveno intere- 
sovao samo za vjeru: to bijaše njegov patriotizam, patriotizam 
vrlo pogibeljan medju pravoslavnom Rusijom i protestantskom 
Pruskom.* 14 . 

Slično piše o Poljskoj prvi savremeni francuzki slavista, u 
najširem, a ne samo u filoložkom smislu te rieči, Louis Leger. 

„Pod Aleksandrom I. (1501.—1500.) kralj je prisiljen, da 
bude puki „mletački dužd" . . . Sigismund I. (1506.—1548.) uzalud 
pokuša urediti stalnu vojsku . . . God. 1555. uzkrati mu plemstvo 
poslušnost, kad ga je pozvao u rat proti Moldavskoj. Kralj nije 

‘Vidi pobliže: Louis Leger u sp. dj. str. 38., 43. (Coup d’oeil sur 
1’ histoire de la Pologne [Letimični pogled na poljsku povjest]). 

2 „Pacta conventa" bijahu uvjeti, uz koje je „poljska republika 11 
birala svoga kralja i kojima se kraljevska vlast stezala na puko dostojanstvo. 

3 „Liberum veto 11 bijaše stari slavenski običaj, po kojem su samo 

jednoglasni zaključci bili valjani: ako je samo jedan jedini skupštinar prigo¬ 
vorio, svršio se dogovor bez zaključka, i to često tučnjavom. Vidi poučan 
članak u „Ruskoj Rieči“ (,,Pyce. S.-Pbg. 1904.) Voljpera III. dio, na 

str. 88. Članak je izradjen po historičaru Petruševskom. 

4 Emile Bourgeois, spom. dj. str. 568.—569. 


bio kadar urediti ni financija, ni vojske, ni uprave . . . Kralja 
Fridrika Augusta (saskoga) skine Karlo XII. (švedski), a uzposta- 
više ga Rusi. Od sada tražit će rusku pomoć jednom kralj, drugi 
put plemićke konfederacije... Reforme Fridrika Augusta zajamčio 
je ruski car! . . . Pod vladom Sasa, Augusta III. (1733.—1763.), 
anarhija dosegne vrhunac. Pravoslavni se tuže, da ih progone ka¬ 
tolici, seljaci jauču, da ih tlače ,,pani“ (gospoda). Plemstvo misli 
jedino na to, kako će oguliti puk i oslabiti kraljevu vlast. Državu 
smatra republikom, „rzecz pospolita" („skupna stvar"). Neki 
velikaši, primjerice Rađzfvvilli, imadu svoju vojsku, te su pravi 
vlastodržci.** 1 

Turska je položajem svojim s političkoga gledišta još re- 
sretnija od Švedske i Poljske, a unutrašnjim svojim uredjenjem 
bijaše vazda sad jači, sad slabiji vojnički tabor, koji je imao 
izvršiti vjersku misiju baš poput švedske i poljske neobuzdane 
aristokracije. Središte tabora, Carigrad, nenadkriljivo je svojim 
položajem, ali zato oba krila, a i sama osnovka bijahu i jesu 
veoma slabe. Lievo krilo, balkanski poluotok, izuzevši sjevero-zr.- 
padni hrvatski trokut, bijaše, kao historijski drum „barbara" i kri¬ 
žara, vrlo nesgodan za političku organizaciju, k tomu još od ino- 
vjernoga tuđjinca-silnika. Desno krilo, naime Mala Azija, a pogotovo 
Armenija, takođjer je razkršće historijskih putova i oprečnih inte¬ 
resa, te se i tu nije moglo provesti jedinstvo, k tomu još pukom 
silom i sliepim vjerskim fanatizmom. Preostaje još Grčka, Egejsko 
otočje, Levant i sjeverna Afrika. Sve su to zemlje same po sebi 
dosta neznatne, ali u čitavoj prošlosti prolazila je tuda trgovina 
s iztoka na zapad i s juga na sjever. Spomenimo samo Cipar i 
Kretu, Suez i Egipat, pak staru Kartagu i novi Tunis, te pogle¬ 
dajmo, tko danas vlada nad tim prolazima i pristaništima, i uvjerit 
ćemo se, da za Tursku pogotovo vriedi ono, što netom rekosmo za 
Poljsku : Područje turske carevine bijaše nesgodno za jednu državu, 
a njezino pučanstvo ne mogaše baš nikako postati jedan narod. 

No Turska je ipak imala u svojem uredjenju neke-prednosti, 
koje ju učiniše kroz čitava stoljeća najjačom vlašću u Evropi. 

„Izuzmemo li mladu francuzku vojsku, nađkriljivali su Osman- 
lije u to doba (koncem XV. i početkom XVI. stoljeća) Evropljane 
neosporivo u vojničkom umieću imajući veću disciplinu i više iz- 

‘Vidi: L. Leger, sp. dj. str. 41.—42. i 47.—48. 

kustva u gradjenju tvrđjava, u lievanju topova i budući spretniji 
i u poljskom topničtvu i u obsjedanju gradova. U ostalom nijedna 
tadašnja kršćanska država ne bijaše kadra držati brojnu stalnu 
vojsku poput sultana, a nijedna nije na to ni pomišljala . . . 
Kršćanski narodi bijahu tada još družtveno uredjeni posvema ari¬ 
stokratski; u turskom je narodu naprotiv vladala najpodpunija 
jednakost. Srčan čovjek mogao je težiti za najvišim častima, jer 
je sultan najjunačnije i najvještije ljude znao potražiti u najnižim 
slojevima svjetine, pa i medju samim robovima, da od njih učini 
svoje paše i vezire. 111 

Osinanlije bijahu dakle u jednu ruku dugo vremena u voj¬ 
ničkoj tehnici napredniji od Evropljana, a u drugu ruku moglo se 
je s demokratizmom njihove vojske i uprave uzporediti samo demo¬ 
kratsko pribiranje svećenika katoličke Crkve, koja je u istinu bila 
i sbog toga jedina kadra, da koliko toliko od vremena do vremena 
prodrma saviest kršćanskih vladara, te ih sklone na zajedjedničku 
obranu od „poganskoga" tobože neprijatelja, koji se dugo vremena 
činio nesavladivom, kako se danas nepobjedivima prikazuju doista 
poganski Japanci. 

6. Pruska i Austrija. 

Obadvie ove države postadodoše od dviju vojničkih granica 
(marka ili krajišta), što ih Karlo Veliki bijaše osnovao na sla¬ 
venskoj zemlji protiv Slavena; za obadvie se dugo činilo, da se 
nikako ne će ustaliti i nikada postati narodnim državama, dok 
početkom XIX. stoljeća Pruska ne postade glavnim ognjištem na- 
rodnostne evropske reakcije protiv Napoleonova cezarizma, a Austrija 
najjača klisura, o koju se sila toga cezarizma to više razbijala, 
što joj se bliže primicala. Za Austriju zapadno-evropski povjest- 
ničari ne izuzimajući ni Niemaca misle, da je njezino poslanje pre¬ 
stalo, od kada su Turci potisnuti za Dunav; dok se za Prusku 
čini, da nikad nije ni imala ni druge svrhe, ni zadaće, nego da 
bude dvosjeklim mačem u slavenskom narodnom tielu. No nije 
tako lako izpitivati misiju pojedinih država i naroda, kako je lako 
odrediti, da bijahu velikom smetnjom, a možda i nesavladivom 
zaprekom ovoj ili onoj oprečnoj historijskoj struji. 

1 Histoire des temps modernes depuis 1453. jusqu’ a 1789. 
(Povjest novoga vieka od 1453. sve do 1789.) napisao Victor Duruy (osmo 
izdanje, Pariš, Hackette, 1878., str. 572), str. 76. 


Pruska. 

Hohenzollernci bijahu prvobitno grofovi ntirenberžki te su 
istom pod Sigismundom, koji nikad ne imadjaše dosta novaca, ku¬ 
pili Branibor (Brandenburg) s pravom kneza izbornika. God. 1618. 
baštinili su porajnske vojvodine i pruske zemlje njemačkoga reda, 
te od sada jedan isti knez vladaše na Visli, na Labi i na Bajni. 

Porajnske vojvodine bijahu Erancuzkoj i Holandiji vječito 
razbojište za ratove protiv Austrije i Španjolske; Braniborom je 
prolazila protestantska švedska vojska proti četama katoličkih sa¬ 
veznika; u Pruskoj su napokon lomili koplja Poljaci i Švedi, 
„Austrijanci" i Busi, i zato država hohenzollernska bijaše od 
prvoga početka veoma zgodna za veliku vojarnu u tri krila, medju 
kojima dugo nije bilo zemljištne veze, ali ih je spajala željezna 
ruka i osvajački duh njihovih gospodara. 

Ti gospodari nisu mirovali, dok si god. 1648. nisu načinili 
od Berlina k Rajni most stekavši gradove Magdenburg, Halberstadt 
i Minden. Zatim opetovanim naporom osvojiše Pomeraniju, da steku 
primorje, pak onda nečuvenom nasilnošću oteše Slezku, podieliše 
Poljsku, da se u jednu ruku naslone u gorje, a u drugu ruku da 
poljski Poznanj više ne dieli Branibora od Pruske. 

Osnovnim načelom svoj ovoj politici bijaše sliepa pokornost. 
Samo ne muđrujte („nieht raisonniren") — to bijaše prva i zadnja 
deviza za svu unutrašnju politiku. 

No ljuto bismo se prevarili, kad bismo osnivače pruske države 
smatrali pukim silnicima; naprotiv bijahu to redovno najrađiniji i 
najštedljiviji ljudi, koji su prvi izrekli i ozbiljno shvatili misao, 
da je vladar prvi sluga svojoj državi. Možemo si misliti, kako je 
ta radinost, štedljivost i osebujni taj demokratizam djelovao na 
Niemce, koji su na drugim dvorovima, na pr. u Versaillesu, vidjeli 
samo raskoš, ludu razsipnost i aristokratsku dangubu i nadutost. 

Napokon Hohenzollernci shvaćajući pravilno, da je politika 
u prvom redu duboka psihologija, napeše sve svoje sile i upotrie- 
biše svu svoju lukavštinu, da budu takvi njemački vladari, za 
koje će svaki Niemac moći ponosno reći, da je nad njima samo 
Bog. Kako naime već znamo, svi njemački knezovi bijahu pod- 
redjeni „rimskomu cesaru", a „rimski cesar" opet bijaše ovisan i 
o knezovima izbornicima i o papi. Nijedan knez izbornik ne mo¬ 
gaše biti kraljem u njemačkoj zemlji, jer svuda tu bijaše vrhovni 

gospodar rimski cesar ili rimski imperator. No Hohenzollernci 
imadjahu pod sobom jednu tudju nenjemačku zemlju, zemlju, nad 
kojom „rimski cesar 11 ne imađjase nikakova prava. Bijaše to Pruska. 
Ali je nad Pruskom bio vrhovnim gospodarom kralj poljski. Ništa 
zato. Hohenzollernci upotriebiše ratove medju Švedskom i Poljskom, 
da pristanu sad uz jednu, sad uz drugu stranu, t. j., da izdađu 
obadvie, da se i jedna i druga odreče svakoga prava na Prusku. 
Poslie toga, videći, kako je izbornik saski postao kraljem poljskim 
(August II., 1697.), proglasi se i izbornik braniborski kraljem 
pruskim (1700.). Malo poslie toga postane hanoverski izbornik 
kraljem englezkim (po smrti Ane Stuart, 1714.). Na prvi se pogled 
činilo, da su Sas i Hanoveranac kud i kamo bolje prošli od Bra- 
niborca; no doskora se vidjelo, da više vriedi ustaljena vlast na 
svojem, nego velika čast na tudjem. 

Pruski kralj nije imao doduše u to vrieme više od dva i pol 
milijuna podanika, ali zato njegova vojska bijaše bolja od austrijske, 
a državne financije uredjenije nego igdje u Evropi. 

K tomu svemu Fridrik II. (1740. —1786.) bijaše čovjek, koji 
je sredovječno bezpravlje majstorski znao spojiti s modernom orga¬ 
nizacijom, te je u velikom stilu proti rimskomu imperatoru proveo 
ono, što su inače smioni razbijači (Raubritter) bili kadri učiniti 
tek proti kojemu privatniku. Njegovoj navali na Slezku i njegovim 
spletkaru .proti Poljskoj nema primjera u povjesti, ali je još ne- 
običnije to, što je on sinu Marije Terezije, Josipu II., mogao 
s uspjehom govoriti o njemačkom patriotizmu te mjesto mržnje i 
zavisti pobuditi u njem iskreno i trajno udivljenje. 1 

1 0 tom pobliže vidi oštroumnu i prieglednu studiju Alberta S o r e 1 a: 
La questiiou d’Orient au XVIII. sifecle (Le portage de la Pologne 
et le traitć de Kainardji), a posebice poglavlje VI. i X. (str. 102—108). — 
Ova je razprava izašla 1889. (Pariš, Plon, str. 288), a ima i srbski prievod. 

Na mjestu, o kojem se radi, podlieže Josip II. posvema Fridriku II., i ako 
mu je stari Kaunitz — JBismark svojega doba — dao potanki naputak u 25 
članaka. Sastanak bijaše dne 25. kolovoza 1769. u Nisi u Slezkoj. Vladari se 
zagrliše, a onda Fridrik odvede Josipa u svoju sobu, gdje mu je dugo i dugo 
govorio o svim savremenim velikim pitanjima, a medju inim i o sistemu nje¬ 
mačkoga patriotizma. Fridrik ponovno naglasi, da se Hohenzollerni i Habs- 
burgi moraju izmiriti, prodabnuti njemačkim patriotizmom, i to u prvom redu 
proti Rusiji, za koju Josip reče ovo: „Nemate li nas, Rusija Vam je potreban 
saveznik, ali taj je savez preskup i često Vam je nepriličan.“ „To je 
istina 11 , — odgovori Fridrik j „no ja mislim, da doskora proti Rusiji ne ćete 


„Pruska jest i nije njemačka država. Pruski je kralj pripuz, 
(parvenu) a ipak ima davne tradicije: Hohenzollerni su stari, kao i 
carstvo, Branibor je izborna kneževina od XIII. stoljeća, a Pruska 
je junačko poprsje sredovječnih vitezova. To je dakle država u 
isti mah i stara i mlada; ona može svagda birati izmedju dvie sud¬ 
bine: ili da podje putem reakcije, ili da preuzme vodstvo revo¬ 
lucije: to je dvosjekli mač, koji će sjeći na obje strane, prema 
zgodnu mjestu i zgodnu vremenu. Taj mač je strašan." 1 

Austrija. 

Kako već rekoh, Austrija je na prvi pogled posvema slična 
Pruskoj : Hohenzollerni vladaju nad Braniborom, Lužicom, Slezkom, 
Pomorjem, Pruskom i Poljskom; Habsburgi kraljuju Hrvatskoj, 
Češkoj, Ugarskoj i Poljskoj (Galiciji), a medju nasljednim nji¬ 
hovim zemljama polovica ih je slovenskih. S historijskoga zemljo¬ 
pisnoga gledišta u objema je monarkijama jednako šarenilo; ali 
nije tako s gledišta historijsko-političkoga i narodno-kulturnoga. 
No prije nego prispodobimo obadvie ove osebujne države, iztak- 
nimo ovo: Tim, što je Pruskoj (Fridriku II.) uspjelo Austriju 
iztjerati iz Slezke i zapriečiti joj osnovu, po kojoj se je imala 
s njom sjediniti Bavarska, udaren je temelj kasnijoj Bismarckovoj 
politici, prema kojoj Habsburgovci mogu njemačke zemlje samo 
gubiti, a nipošto dobivati. U drugu ruku i Hrvatska i Ugarska 
otvarahu habsburžkoj monarkiji put na evropski iztok i činjahu 
ju uz njezinu misiju, da protjera Turke, podunavskom carevinom. 
No iz Beča gledahu uviek onamo na onu stranu, od kuda bijaše 
osnivač prve „iztočne marke", pa je zato balkanska iztočna poli¬ 
tika imala od nevolje služiti osvajačkim težnjama, koje se nikako 
ne dadoše izmiriti s tradicijama i osnovama ruskim. 

Stari Prusi izumrieše te su slabi ostatci njihova jezika puka 
jezikoslovna zanimivost. Braniborski i pomorski Slaveni izumrieše 
takodjer, ili točnije: svi se poniemčiše osim kašubskoga plemena, 

dosta jaki biti ni Vi, ni ja, nego da će trebati ciele Evrope, da joj zakrči 
put. Turci nisu ništa prema ovim ljudima. Vidjet ćete, kad mene više ne 
bude, da će naš savez za dvadeset godina biti obojici potreban proti ruskomu 
đespotizmu.“ — U savezu s tim svjetovaše Josipa, da bude snošljiv prema 
svojim pravoslavnim podanicima. (Vidi netom spom. dj. str. 67. 68. pak 

102—109.) 

1 Lavisse u spom. dj. str. 163—164. 

S. Radić: Savremena Evropa. 

koje se danas punim pravom računa k Poljacima. 1 Od lužičkih Slavena 
ostadoše samo dva otočića, koji se jedva otimlju njemačkoj poplavi, 
dok od Branibora nije ostalo u Njemačkoj ni slavensko njegovo ime, 
a od pruskih Litavaea živi tek toliko potomaka, da u Tilži (na ušću 
Njemana) mogu izabrati jednoga zastupnika u njemački drž. sabor. 

U habsburžkoj monarkiji naprotiv ne samo da se ne ponjem- 
čiše ni Slaveni, ni Magjari, ni Rumunji, ni Talijani, nego se te¬ 
čajem XIX. stoljeća svi slavenski ogranci pomladile, Magjari uz 
to i vanredno politički ojačaše, dok Rumunji i Talijani, koliko ih 
u monarkiji ima, vide s punim pravom u susjednim jakim istople- 
menim državama sigurno jamstvo za svoju budućnost. I zato habs- 
buržka monarkija, ili kako ju do nedavna sva Evropa nazivaše: 
„Austrija 11 , nije i ne može biti ni jedinstvenom državom poput 
Pruske, ni saveznom centralizovanom državom poput moderne Nje¬ 
mačke. I ako je Pruska dosta slaba predstavnica Niemaca s kul¬ 
turnoga i narodnoga gledišta, ostaje „Austrija 11 vjernim odrazom 
savremene političke Evrope, kako u klasičko doba bijaše Grčka, 
a danas je Eraneuzka jakim odrazom Evrope kulturne. 

7. Rusija. 

Kolikogod sam o Rusiji čitao velikih djela, i kadgod sam o 
njoj razgovarao s ljudima, koji su u istinu političari, ili ozbiljni 
naučnjaci, vazda sam se uvjerio, da Rusija u svakoga, tko ju dublje 
proučava, pobudjuje udivljenje, pa bilo ono i pomiešano s čuvstvima 
sgražanja, negodovanja i mržnje. 

Netom je u Parizu ponovno izašla knjiga gospodje Stael, 
glasovite spisateljice „Razmišljaja o francuzkoj revoluciji" (Consi- 
đerations sur la Rćvolution fran§aise) pod naslovom: „Deset go¬ 
dina progonstva", u kojoj je majstorska slika Rusije prije sto go¬ 
dina (1821.). Glavna je misao u knjizi ovo: „Neki pametan čovjek 

1 Kašu bit ima u svem 80.—200.000. Broj im se točno ne zna zato, 
jer ih najprije (do 1890.) računahu k Poljacima, a onda ih Niemci broje na¬ 
pose, ali od prilike po istoj metodi, po kojoj se i na Rieci popisuju ,,Vendr‘ 
i ,,Iliri“. Kašubi žive Čak do Gdanskoga (Danzig). Više o toj stvari u uvodu 
k „Rječniku jezika pomorskoga ili kašubskoga“ (Slownik j§zyka pomor- 
skiego czyli kaszubskieg'o zebra! i opracoival Stefan Ramuit). Taj 
je rječnik nagradila krakovska akademija, a izašao je g. 1893. in 4°, str. 298; 
uvod str. IX—XLVIII; u uvodu je i slovnica kašubskoga narječja; tu je i 
dokaz, da je pomorski ili kašubski jezik posebni slavenski jezik (s jeziko¬ 
slovnoga gledišta). 


reče, da Rusiju valja suditi kao i Shakespearove drame, u kojima 
je sve veličanstveno, što nije ružno, a veoma ružno sve, što nije 
veličanstveno. 1 

No kod nas malih Slavena nije se udomaćilo ni ovakvo mi¬ 
šljenje o Rusiji. Robujući površnomu i plitkomu, a redovno i po¬ 
svema pristranomu njemačkomu novinstvu, stvorili smo si o Rusiji 
takvo mišljenje, te nam se svaka pohvala o njoj čini dokazom 
natražnjačtva, a svaki uzklik udivljeuja pravim svetogrdjem slo¬ 
bode i napredka. I zato držim najsgođnijim, da sam o Rusiji što 
manje pišem i da na ovom mjestu, gdje Rusija ulazi u Evropu, 
progovori o njoj takav nesumnjivi liberalac i učenjak prvoga reda, 
kakav je g. E. L a vis se. 

Postanak Rusije. 

„Dok su na evropskom iztoku dvie germanske države (Pruska 
i Austrija) prodirale u slavensku zemlju, svršavala se formacija 
nove iztočne države: organizovala se jedna slavenska velika vlast. 

Do sada (kroz čitav srednji viek) ne moradosmo se osvrtati 
na Rusiju: Ona ne imadjaše gotovo ništa zajedničkoga s Evropom, 
koja prestajaše na granicama Njemačke i s njom spojenih zemalja. 
U čitavom srednjem vieku gubila se ruska povjest u metežu evrop¬ 
skoga iztoka. U IX. stoljeću diele Rusiju od Baltijskoga mora finski 
i litavski puci, a od karolinžke Germanije polabski, poodranski, 
češki, moravski, lužički i poljski Slaveni. Pristup k Crnomu moru i 
Dunavu brane joj azijska plemena, što se tu neprestance izmjenjuju. 

I tako su izmeđju Rusije, pak Labe i Dunava živi bedemi, 
a isto su takve granice medju Rusijom i dvjema velikim histo¬ 
rijskim morima, Baltijskim i Crnim. Rusiji je trebalo prođrieti 
kroz tu živu masu prije, nego se mogla približiti Evropi. 

No Evropa se prije toga primakla k njoj. 

Švedski pustolovi zagospodovaše koncem IX. stoljeća novgo- 
rodskim Slavenima. Brzo zaboravile svoje skandinavsko porietlo. 
I tako se pojavi prva ruska država na velikoj sjeveroiztočnoj rav¬ 
nici s glavnim gradom Novgorodom, a onda Kijevom. 

' Spomenuta knjiga gospodje Stael (Dix annees d’exile) izašla je 
prvi put god. 1821. O novom izdanju, u kojem su i sva mjesta, koja moia- 
dose g. 1821. izostati, napisao je ruski publicista N. Skaljkovskij veoma 
zanimiv prikaz u petrograđskom „Novom Vremenu 11 od 20. rujna (3. listopada) 
1904. Iz toga referata i uzeh gornji citat. 

*• 

Kopnenim putem prođiraše ovamo Njemačka: braniborski 
markgrofi pokoriše polabske i poodranske Slavene. Zapadna kul¬ 
tura i kršćanstvo prodre u Češku, u Poljsku i u Ugarsku. No Ru¬ 
sija je primila svoju vjersku organizaciju od razkolničkik Grka. 
Veliki knez Vladimir pokrstio se iz Carigrada koncem IX. stoljeća. 
Time bijaše odlučeno, da Rusija ne će poput Poljske i Češke stu¬ 
piti u sistem zapadne Crkve. U drugu ruku, budući od Carigrada 
odieljena barbarskim masama, ne će stupiti poput balkanskih Sla¬ 
vena ni medju štićenike carstva grčkoga. I tako se Rusija odmah 
javlja kao nešto nova i samobitna. No to bijaše tek prvo nejasno 
svjetlo. Rusija se doskora raztepe na kneževine i republike. U 

XIII. stoljeću već je gotovo sva pod mongolskim gospodstvom. 
Azija se proširila na Evropu i ugrabila joj Rusiju. 

Evropa ipak dalje prodire na iztok: Skandinavci, Niemci i 
Poljaci ruše zapreke, što su ih stvorili mali baltijski narodi. Švedi 
zaposiedaju Finsku, Niemci Livonsku i Prusku. I eto ti Rusije u 
neposrednom doticaju sa Zapadom. Bijaše doba, kad je čitavo pri¬ 
morje od Finskoga zaljeva do Pomorja bilo pod vlašću njemačkoga 
reda, a veliki njegov meštar priznavaše vrhov'ničtvo papino i impe- 
ratorovo. No u XV. stoljeću Poljska sjedinjena s Litvom postavlja 
se izmedju Njemačke i Rusije, kojoj otimlje prostrano područje. 
U to se vrieme čini, da će Poljsku jedinu zapasti čast, da kao 
velika, neodvisna država zastupa u Evropi slavensko pleme. 

Ali se Rusija sve to više otimaše mongolskomu zagrljaju. U 

XIV. stoljeću razvi se oko Moskve nova neodvisna država, koja 
si u isto doba podvrgavaše ruske kneževine i odkidaše komad po 
komad od evropske Mongolije, kojoj odlomci življabu kasnije još 
dugo na sjeveru Crnome moru. Napokon od časa, kad je grčko 
carstvo propalo, postade ruski car u isti mah i baštinikom grčkog^ 
razkola i predstavnikom iztočnoga kršćanstva prema Islamu, a po 
tom i nasljednikom bizantskoga cesara. Neizmjerna se budućnost 
otvori pred njime." 

Moderna Busija. 

„U XVI. i XVII. stoljeću vodi se neprestana borba medju 
Niemcima, Skandinavcima i Poljacima oko pobrežja Baltijskoga 
mora. U tu borbu umiešaše se i Rusi više puta s energijom, koja 
pokazivaše njihovu volju, da se tu i njima dade mjesta; no Švedska 
je još na vrhuncu svoje moći, a Baltijsko je more zapravo švedsko 


jezero. Videći Rusija, da joj je put zakrčen na toj strani, poče 
od Litve i Poljske natrag osvajati zemlje, što ih bijaše izgubila; 
no najviše se proširi na iztok i na jug. Osvojivši kazanjski i astra- 
kanski kanat dopre joj granica do Kaspijskoga mora. I ako krimski 
kanovi još uviek okružuju Crno more, prostire se careva vlast nad 
donskim Kozacima, a započinje i osvajanje Sibirije. 

U XVIII. stoljeću diže se ruski gorostas na razvalinama 
Švedske, Poljske i Turske. Švedskoj uzimlje Livonsku, Estonsku, 
Ingriju, dio Karelijc i čest Finske; od Poljske predobiva bivše 
ruske pokrajine u Litvi i otimlje joj dobar dio poljskoga zemljišta; 
Turska pred njom uzmiče s Krima i iz čitavoga područja medju 
Bugom i Dnjestrom. U isto si vrieme pripaja komad Persije, stiče 
Georgiju i kirkižku zemlju. Od sada ima Rusija pristup k Baltij- 
skomu i Crnomu moru, približuje se srcu Evrope i prostire prema 
srcu Azije. To je jedina evropska država, koja se u barbarske 
krajeve može širiti bez kraja i konca. Njezino carstvo izvan 
Evrope samo je nastavak njezine evropske države, te nastaje po¬ 
stepenim, laganim, gotovo neminovnim pripajanjem plemena i 
zemalja." 

Buslca originalnost. 

„Na koncu sredovječne dobe prebrojismo nove države, što su 
nastale u Evropi u to vrieme (Francuzka, Španjolska, Englezka, 
zametci Pruske i Austrije). U novom vieku javljaju se dvie nove 
države: Sjedinjene pokrajine (Holandija), kojima moć ne trajaše 
dugo, i Rusija, zemlja neizmjerne budućnosti. No spada li Rusija 
zbilja k Evropi? 

U IX. stoljeću, u doba zapadne Evrope, kojom vladaju učeni 
Karolinžani, kad se na crkvenim saborima i skupštinama vieća o 
velikim pitanjima, Slaveni na ruskoj ravnici u svojim kukavnim se¬ 
lima sami su barbari, gotovo divljaci. U XIII. stoljeću, u doba, kad 
u Francuzkoj sredovječna civilizacija najljepše procvieta, kad u njoj 
vlada svetac, 1 kojemu glavnim političkim načelom bijaše, da ne valja 
„nikomu uzimati njegova prava" („A nul tollir son droit"), stenjaše 
Rusija pod zlatnom hordom (tako se zvala mongolska država), 
kojoj je priestolnicom drveni grad na obali Volge (Kazanj). 

1 Ljudevit IX. Sveti (kraljevao od 1226.—1270.) vodio je sedmu križarsku 
vojnu (1248.—1254.), u kojoj je bio zarobljen, i osmu (1270.), u kojoj je pred 
Tunisom umro. 

Koncem XV. stoljeća, u doba preporoda (renaissance) na za¬ 
padu, Ivan Grozni daje sjeći, ili sam svojom rukom sieće glave 
tisućama svojih žrtava, što ih onda preporuča molitvama Crkve. 
Pa još i u XVII. stoljeću, kad ruski mužkarci nose dugu bradu i 
široke haljine, i kad se ruske žene zastiru u zatvorenim nosiljkama, 
jesu li i tada Rusi savremenici Ljudevita XIV.? Petar Veliki dao 
je brijati brade i zabranio ženama, da se kriju, no duša nije pro- 
mienio; a nije ih promieniti ni hotio. Uveo je u svoje carstvo 
nova sredstva uprave i evropsko ratno oružje, ali ipak ostade 
carem-samodržcem, otcem, kojemu veliš „ti" kao Bogu, i kojemu 
se pokoravaš kao Bogu. Proti njegovoj vlasti nema nikakve snage. 
Nema tu gradjanstva, da zvoni na pobunu i da po gradskim uli¬ 
cama nateže lance na odpor. Nema tu ni sudačkoga staleža, da 
zakon primjenjuje i proti samovolji brani; nema plemstva, kojemu 
bi ponosom na stari rod zavrela krv, da voli rat, nego nedostojnu 
robsku pokornost. U Rusiji si ili rob, ili plemić, ali plemić samo 
kad služiš, i toliko, koliko služiš. A u pregolemoj zemlji neobra¬ 
zovani kler pjeva službu božju, kojoj ne razumije smisla, i pali 
svieće pred ikonama, što ih svjetina ničice obožava. 

Rusija se uplela u evropske poslove, ali Rusija nije Evropa. 
To je nešto sasvim drugo: to je Rusija.“ l 

Medju nama malim Slavenima malo ima povjestničara, i u 
obće ljudi od pera i knjige, koji poslie ovakve slike ne bi uzklik- 
nuli: Rusija je Azija. — Lavisse tako ne kaže, jer mu toga ne 
dopušta nepristrana znanost, vedra istina i prosviećena savjest. I 
kolikogod i on sudi mjestimice jednostrano i očito krivo o ruskim 
„barbarima", „koji su u XIII. stoljeću gotovo divljaci", i o ruskom 
svećenstvu, koje „ne razumije onoga, što govori 11 , —- kao da vjera 
nije u prvom redu čuvstvo i nadahnuće, — uza sve to ovaj pogled 
na postanak i razvoj Rusije vanredno je jasan. 

Nego ipak ne znam za povjestničara, koji bi u malo rieči i 
historijsku i novu Rusiju tako obilježio kao Francuz Louis Leger, 
koji je s nekoliko jasnih poteza pravo prikazivao ulogu Rusije 
kod trostruke diobe Poljske. Istina, jedan drugi francuzki učenjak, 
Albert Sorel, napisao je posebno djelo, u kojem su nepobitni 
i prezanimivi dokazi o tom, kako je misao o diobi Poljske nikla 
u pruskoj glavi i kako ju je provela u prvom redu pruska po- 

1 Lavisse, sp. dj. str. 169—177. 


litika; 1 ali Leger je — koliko znam — najođrešitije naglasio i 
iztaknuo, da je Rusija kod diobe Poljske i tražila i dobila samo 
ruske zemlje. 

„Kod prve diobe (25. srpnja 1772.) dosuđiše . . . Rusiji zemlje 
na iztok Dvini i Dnjepru (1,600.000 duša, sve samih Rusa, pak 
Židova i u malom postotku Poljaka) . . . Kod druge diobe dobi 
Pruska Veliku Poljsku s Poznanjem, Gniezđnom, pak Gdansko 
(Danzig), Torunj, a Rusija Litvu s onu stranu Dvine . . . Koncem 
1795. bijaše odlučena treća dioba. Pruska uze Varšavu i iztočni 
dio krakovskoga palatinata; Austrija Krakov, Sandomir, Lublin i 
dio Mazovske; Rusija sve ostalo; osim toga pripoji si Kurlandiju. 
Kod ovih triju dioba Rusija si je pripojila pokrajine ruskoga 
jezika, u kojima Poljaci bijahu Samo plemići, t. j. manjina pu¬ 
čanstva . . . 

Da je novoj ruskoj državi ostao priestolnicom Novgorod, 
bili bi Rusiju pokrstili bez sumnje Švedi, i to po rimskom obredu. 
Rusija bi bila stupila u tjesniji odnošaj sa zapadnom prosvjetom i 
bila bi se njom prodahnula. Prosvjeta bi u njoj mnogo brže na¬ 
predovala, bilo bi joj mnogo lakše sklapati saveze sa zapadnim 
državama, a i borba s nekojima tima vlastima, naročito s Poljskom 
ne bi se bila onako zaoštrila. Ali ruskim središtem postade Kijev, 
te je u Rusiju proniknuo bizantinski (grčki) duh ... I tako je 
Rusija poprimila predaju prosvjete, koja bijaše očito niža nego na 
latinskom zapadu ..." 

„Iz svojih razgovora s ruskim pučanima, ponio sam mnogo 
slad je uspomene, nego iz petrograđskih i moskovskih salona . . . 
Kod nas se pijanice tuku ili grde, u Rusiji plaču, ljube se, mole, 
padaju na koljena ili na tla . . . (I rieč knut, u kojoj neprijatelji 
Rusije gledahu simbol njezinoga tobože mongolskoga porietla, nije 
tatarska, nego je — englezka 2 [englezki ,,knot“ znači: uzao"]) 3 

1 La question d’ Orient au XVIII. sičcle. Le partage de la Pologne 
et le traitć de Ka'inardji (Iztočno pitanje u XVIII. stoljeću. Dioba Poljske 
i ugovor u Kajnardžima) napisao Albert Sorel, Pariš, Plon, 1889., 2 izd., 
str. 288. 

Zapravo je to rieč u obće germanska, te je u Danskoj knut i krstno 
ime, pa seje jedan danski kralj zvao Knut (Veliki). Knut je dakle čisto german¬ 
skoga porietla kao i sav današnji birokratski sistem u Rusiji. 

3 Louis Leger: Le monde slave (Slavenski sviet), deuxibme sćrie, 
str. 60-51, 290, 192—193 i 301. 

8. Hrvatska, Češka i Ugarska. 

Za sve ove tri države činilo se s početka, da če trajno ostati 
pod utjecajem „iztočnoga Rima“, naime u krugu kršćanske kulture 
grčke. Hrvatska osobito u svojem primorju bijaše i politički i kul¬ 
turno svezana s Carigradom, a Moravska kneza Rastislava, kojoj 
za onda spadaše i Češka pod knezom Borivojem, primila je 
kršćanstvo baš ravno od vjerovjestnika iztočnoga rimskoga cara. 
Ugarska i poslie sv. Stjepana, koji je jednu svoju kćer udao za 
poljskoga kneza Boleslava, a drugu za mletačkoga dužda Orseola, 
bijaše za vlade Arpadovaca pod neprestanim carigradskim utje¬ 
cajem, a kad uvažimo, da su Magjari bili za onda još daleko 
malobrojniji prema Slavenima u Ugarskoj, nego što su danas, mo¬ 
žemo mirne duše uztvrditi, da bi se s njima bilo dogodilo isto, što 
i s Bugarima, t. j. da bi se bili poslavenili, kad konačno ne bi kod 
njih bio pobiedio već prije šest stotina godina utjecaj rimski, a 
s njim latinski jezik, koji je postao najjačim vezom sredovječnoj 
i novovjekoj Ugarskoj gotovo sve do naših dana, a ujedno i naj¬ 
jačom zaprekom, da nijedan slavenski jezik nije prevladao u 
javnom životu ovoga apostolskoga kraljevstva. 

Dugo obraćene k iztoku okrenuše se dakle sve ove tri države 
k zapadu, ali i tu bijahu izvrgnute dvjema različnim, a često i 
oprečnim strujama: utjecaju rimskoga papinstva i prohtjevima 
njemačko-rimskoga carstva. 

Kad u duhu preletimo hrvatsku, češku i ugarsku povjest, 
ne ćemo se prevariti, ako kažemo, da su se i Hrvati i česi i Ma¬ 
gjari s uspjehom otimali, pa i srećno oteli podložnosti, dotično i 
pripadnosti rimsko-njemačkomu carstvu samo zato, što su znali od 
prvoga početka stupiti u direktni saobraćaj s rimskom stolicom. 
Kroz čitav srednji viek vriedi naime pravilo, da su medju sobom 
ravnopravne sve one države, koje ravno obće s rimskim papom, 
jer su sve zajedno sačinjavale onu idealnu kršćansku republiku, 
koju veliki pape poput Grgura VII. ozbiljno nastojahu učiniti i 
realnom. 

Treće zajedničko obilježje ovih triju država, naime aristo- 
kratizam njihovoga ustava, bio bi ih možda upropastio još prije, 
nego Poljsku, da ih strah pred Turcima nije na koncu spojio pod 
Habsburgovcima, koji najrazličnijim sredstvima nastojahu skršiti 
moć velikaša i plemstva, te zapriečiše aristokratsku anarhiju barem 


u svojim nasljednim kraljevinama i zemljama, ako joj i ne mo¬ 
gahu učiniti kraj u mnogobrojnim državicama današnje Njemačke. 

Prije nego još posebice pogledamo svaku od ovih triju država, 
naglasimo, da kroz čitav srednji viek, pa i duže, Evropa prestajaše 
s Njemačkom, da izmedju Evrope i Rusije sve do XVII., pa i 
XVIII. stoljeća osim švedsko-poljsko-turskoga bedema bijaše čitav 
niz nekulturnih narodića, i da napokon Rusija nije ni Evropa, ni 
Azija, nego poseban sviet, koji od XVIII. stoljeća sve silnije utječe 
na donje i srednje Podunavlje. 

Kad ovo sve troje uvažimo, onda ćemo razumjeti polovični 
razvoj ovih triju država, a shvatit ćemo i to, zašto ni češka, koja 
je u srcu Evrope sa zemljopisnoga gledišta, ni Ugarska, koja 
brzo postade apostolskim kraljevstvom, ne bijahu, pa nisu ni danas 
priznate za prave Evropljanke. 

Hrvatska. 

Od ovih država imadjaše Hrvatska s kulturno-historijskoga 
gledišta dosta osebujan položaj. Baš se na njezinu zemljištu križahu 
zadnji traci bizantske krune, imperatorova žezla i papinske tiare. 

Jadransko more, najpristupnije na iztočnoj strani, za Mletke 
je siguran most k primorskoj Hrvatskoj, a i otvoren put za nor- 
manske i saracenske (arabske) provale iz južne Italije. I Rim je 
Hrvatskoj, premda je na drugoj strani Apenina, još ipak dosta 
blizu, da nad njom utvrdi svoju vlast, a ipak je predaleko, da 
išta trajna u njoj započne i uredi bez saveznika, bez čitavoga si¬ 
stema svoje evropske politike. 

I Carigrad i Frankfurt toliko su blizu, da mogu Hrvatsku 
uznemirivati i svojatati, osobito kad imaju snage, da ju učine 
dielom bilo grčkoga, bilo rimskoga carstva (ovoga posljednjega 
samo s gledišta evropske medjunarodne politike, nipošto i nikada 
sa stajališta državnoga prava bilo austrijskoga, bilo hrvatskoga.) 

Hrvatska ima sa zemljopisno-trgovačkoga gledišta kud i kamo 
sgodniji položaj od češke i Poljske, ali su u nju otvorena vrata 
sa sjevero-zapada i s jugo-iztoka; no na svoju i njezinu nesreću 
ni Slovenci, na gornjoj Savi i Dravi, ni Bugari na donjem Du¬ 
navu nisu sačuvali svoje samostalnosti, te kroz slovenske zemlje 
dodjoše Niemci, a kroz Bugarsku bez zaprieke provališe Turci, 
da Hrvatsku stisnu na tri županije oko Zagreba. 

Politički položaj hrvatski još se jače zamrsio pristupom 
Ugarske u krug politike papinske. Magjari, ne imajući crkvenih 
knjiga na narodnom svom jeziku, prigrliše latinsko bogoslužje 
lakše od Slavena, te se pričinile papi mnogo pouzdanijima od 
Hrvata, s kojima je bilo dosta neprilika, sad radi bizantskoga 
utjecaja, sad opet sbog glagolice. Zato je Hrvatska već za rana 
(u XI. stoljeću) u papinskoj politici bila spojena s Ugarskom, da 
najprije obje, a kasnije samo Ugarska (pod kojom počeše razu- 
mievati i Hrvatsku) bude i jaki bedem proti Bizantu i do potrebe 
snažna uzda susjednim njemačkim knezovima. 

Ali najveća je neprilika za nas Hrvate to, što nam je na¬ 
rodna dinastija izumrla prije, nego se moglo govoriti o Evropi, 
te staro naše državno pravo nije nikada došlo pred „evropski kon- 
cerat“ kao zbiljska med jun aro dna činjenica. 

Dapače još ni onda, kad se smrću Ljudevita II. (1526.) opet 
izpraznio hrvatski priestol, ne bijaše Evropi u današnjem smislu ni 
traga. Toj je Evropi prvi zametak istom preko 100 godina kašnje, 
na ime u Vestfalskom miru (1648.); a da je takve Evrope i bilo, 
slabo bi nam pomogla proti osmanskoj bujici,- od koje se naši ve¬ 
likaši mišljahu najbolje zaštititi Cetinskim izborom od 1. siečnja 
1527. Istina, jedan dio naših velikaša izabra na slavonskom saboru 
u Dubi’avi hrvatskim kraljem erdeljskoga vojvodu Ivana Zapolju, 
ali ova opozicija bijaše preslaba proti občemu toku velikih dogadjaja, 
a osobito proti neodgodivoj savremenoj potrebi i gotovo jednodušnoj 
težnji, da se za obranu proti Osmanliji nadje jako središte 
na zapadu. To središte bijahu habsburžke zemlje sa zaledjem 
u „rimskom “ carstvu i u rimskom papi. Potreba obrane od Osman- 
lija. bijaše tako jaka i obćenita, da su baš Osmanlije postali naj¬ 
jači „sabirači" podunavskih zemalja oko priestola Habsburgovaca. 
„Turska" politika ne bijaše u opreci samo s duhom vremena, 
nego i s kršćanskim karakterom našega naroda; ali je kasnije 
znala djelomice uspjeti u Ugarskoj samo zato, jer se kombinovala 
s prutestantizmom i s francuzkom diplomacijom, dakle na koncu 
konca ipak s kršćanskom evropskom politikom. 

I tako sredovječno hrvatsko kraljevstvo nije samo po sebi ušlo 
u medjunarodnu evropsku politiku, nego tek kao posjed austrijske 
vladalačke kuće, ili u najboljem slučaju kao autonomni dio Ugarske. 
No ovako se o Hrvatskoj sudilo, koliko se s njom u obće raču¬ 
nalo, samo dotle, dok i države i narod bijahu posjed dinastija, te 


sva evropska politika bijaše ili u kabinetskoj diplomaciji, ili u ari¬ 
stokratskoj oligarhiji. Odkad je najprije Englezka, a za njom Fran- 
cuzka, pak napokon Njemačka i Italija udarila nove demokratske 
temelje i svomu i evropskomu javnomu pravu, dobiva i historijska 
Hrvatska sve to veću vriednost, jer se istom sada znade ocieniti 
veliko znamenovanje te činjenice, da je Hrvatska bez materijalne 
svoje krune mogla sačuvati sva obilježja države, te je to jedina 
slavenska zemlja, na kojoj domaća suverenost nije nikada 
posvema prestala, budući da nikada nije čitava pala pod Bizant, ni 
pod Stambul, ni pod Mletke, jer k rimsko-njemačkomu carstvu nije 
nikada pravno spadala i jer Ugarska nad njom nije nikada ni 
pokušala sama faktično vladati. I da se hrvatski kraljevi nisu 
najprije otimali za ono nekoliko dalmatinskih latinskih gradova 
i otoka, i da se čitavo plemstvo nije kasnije polatinilo, bila bi 
banska vlast, kako je ukorenjena u narodu, isto onako uredila 
unutrašnji državni život, kako se oružanom silom znala prema 
vani nametnuti god. 1848. 

Češka. 

Od svih slavenskih naroda i zemalja Cesi i Češka imadjahu 
sa strategijskoga ,i narodnoga gledišta najzgodniji položaj: to je 
prirodna tvrđjava otvorena k Dunavu i prema moravsko-slovačkoj 
ravnici, pak donekle i prema ravnici poljsko-ruskoj, a zaštićena 
visokim gorskim lancima na sjevero-zapadu i na sjeveru. No što 
je priroda uredila, da ne može bolje, to je ljudska nerazumnost 
pokvarila, da ne može gore. Češkim vladarima laskaše više, da 
budu prvi izbornici rimskoga imperatora, pa i sami imperatori, 
nego da se dadu na sabiranje slavenske zemlje i slavenskih „bar¬ 
barskih" naroda. 

I odista najslavniji češki kralj Karlo I., osnivač pražkoga 
sveučilišta, koje se i sada zove Carolinum, taj pravi otac domovine, 
postade rimsko-njemačkim cesarom kao Karlo IV. (1347.—1378.), 
te se već činilo, da će slavenska Češka voditi germansku Njemačku ; 
a tako hi se možda bilo i dogodilo, da nad Njemačkom, dotično za 
Njemačkom, nije stajao Rim i da se Češka sa svojim Husom ne po¬ 
diže najprije proti tadašnjoj pokvarenosti u crkvenoj hierarhiji, a 
onda hoćeš ne ćeš i proti samomu papi. No Češka, ta druga Fran- 
cuzka, bijaše ipak tako napredna i tako jaka, te bi se bila kadra 
obraniti i od Njemačke i od Rima, da nisu u jednu ruku sami 

češki kraljevi naselili dobar dio Češke njemačkim naseljenicima i 
da se.ju drugu ruku medjutim nisu poniemčili Slovenci u Štajerskoj 
sve do Maribora, te od „slavenskoga mosta" medju Dunavom i 
Dravom ostadoše tek pojedini stupovi u narođuostnim otocima u 
današnjoj zapadnoj Ugarskoj. 

I Hrvati i česi, kao i danas tako i prije stoljeća, voljeli su 
na zapadu tražiti sebi gospodare, koji će im davati odličja, nego 
na iztoku braću i prijatelje, s kojima bi se složno latili posla; zato 
je napokon i hrvatska i češka država oslabila, koliko od tudjinske 
nametljivosti i spletkarstva, toliko od domaće aristokratske dangube 
i nesloge. No Češkoj je ipak ostala ta uspomena i sviest, da je 
njezina kruna u Evropi sjala i onda, kad više nije bilo samostalne 
češke države. Tom se krunom još u prošlom stoljeću okrunio 
Ferdinand V. 1 (1835.—1848.), a i sadašnji vladar bijaše izdao 
glasoviti krunitbeni odpis 12. rujna 1871. svečano obećavši, da će 
se ovjenčati krunom svetoga Većeslava. 2 To i jest razlogom, daje 
češko državno pravo ušlo u javno pravo Evrope uzprkos svemu 
protivnomu nastojanju s njemačke strane. 

Ugarska. 

O Magjarima, to jest o posljedicama njihove provale u srednje 
Podunavlje, dva su glavna mišljenja; češki i hrvatski povjestničari 
smatraju Magjare klinom u slavenskom tielu, te ih drže glavnom 
zaprekom kasnijoj razcjepkanosti i slabosti neruskih Slavena. Za¬ 
padno-evropski povjestničari ili usvajaju ovo mišljenje, ili iztiču, 
da su Magjari, baš kao i Turci, brzo postali najvećom zaprekom 

1 Ferdinand V. krunio se za češkoga kralja dne 7. listopada 1836., a 
pri krunitbi položio je prisegu na sva prava češke kraljevine, što su ili nje¬ 
govi predji bili potvrdili. 

2 Glasoviti taj krunitbeni reskript pisan je češki, a supodpisao ga je 
tadašnji predsjednik ministarstva, grof Hohemvart. Najznamenitiji je ovaj 
odlomak u reskriptu: „Imajući na pameti đržavopravni položaj krune češke i 
budući Si svjestni slave i moći, koju je ta kruna Nama i predjima Našima 
zadobila, a osim toga držeći na umu nepokolebivu vjernost, s kojom je pu¬ 
čanstvo zemlje češke u svako doba priestol Naš podupirale, rado priznajemo 
prava toga kraljevstva i spremni smo to priznanje obnoviti Našom krunitbenom 
prisegom." Vidi o tom pobliže: Českć st&tni prćvo (češko državno pravo) na¬ 
pisao dr. Josip Kalousek, sveučilištni profesor i član češke akademije. 
Praha, Bursik a Kohout 1892. str. 653 (s kazalom) ciena 4 for.; na str. 643 
do 644 doslovni je tekst reskripta od 12. rujna 1871. 


rimsko-njemačkomu prodiranju na iztok i da su time Slavenima, 
osobito južnim, najviše pripomogli sačuvati jezik i narodnost. Takvo 
je shvaćanje sve to češće medju Rusima i Poljacima, a ima već i 
Hrvata, koji mu se sve to više priklanjaju. 

Da se o Turcima mislilo i misli, kako su bili nama Slave¬ 
nima najjačom zaštitom od njemstva i latinštine, to je djelomice 
opravdano povješću, a bilo je do nedavna i posvema razumljivo, 
dok naime na svoje oči ne vidjesmo, kako se pruski kralj i kajzer 
obnovljene Njemačke u samom Carigradu najtješnje sprijateljio 
s velikim kalifom i dok eno gledamo, kako je i neprosviećeno 
tursko javno mnienje svom dušom na strani Japana u njegovu 
sukobu s Rusijom. 

Kao prava Poljska Ugarska je stopetdeset godina prije od 
nje bila i pođieljena, s tom razlikom, da si nje ne podieliše tri 
kršćanska vladara, nego je najveći njezin dio sultan silom pokorio, 
dok zapadni i sjeverni slovački krajevi ostaše u vlasti rimsko- 
njemačkoga cesara kao ugarskoga kralja. 

No kako bismo se prevarili, da po vanjskoj sličnosti su¬ 
dimo Austriju i Prusku, tako bismo pogriešili, da Ugarsku po¬ 
svema prispodobimo s Poljskom. Medju njima je naime trostruka 
velika razlika: Ugarska je uz Češku zemljopisno najsavršenije 
područje u srednjoj Evropi; magjarski slavenski susjedi i zemljaci 
neprispodobivo su miroljubiviji, t. j. kulturniji od poljskih susjeda 
i zemljaka Prusa, Šveda i njemačkih doseljenika; napokon: dva 
velika historijska dogadjaja, koja Poljsku podkopaše, turska naime- 
provala i njemačka reformacija, Ugarsku zaštitiše i preporodiše. 
Carigradski sultani polazili bi glavom u rat, da brane svoju 
Ugarsku, a u protestantskom je pokretu magjarski jezik počeo 
dobivati svoja prava, dok nije pred njim latinština posvema po- 
biedila, a niemština gotovo već svuda uzmakla. 1 

Dok se poljska aristokracija u istinu polatinila, te je na 
svoje seljake gledala ili kao na roblje, ili kao na svoje neprija¬ 
telje i divljake, odtudjila se magjarska aristokracija samo svojim 

1 Značajno je, da je već godine 1536. izašla „Grammatica ungarico- 
latina" od Ivana Sylvestra, a g. 1539. „Orthographia ungarica" od Mafije 
Devaya. Vidi pobliže: Les races et les nationalites en Autriche-Hongrie 
(Plemena i narodnosti u Austro-Ugarskoj), napisao Bertrand Auerbach, pro¬ 
fesor na sveučilištu u Nancy, Pariš, Alcan, 1898., str. 336. ciena 5 franaka. 
O ovoj se stvari govori na str. 234. i dalje. 

životom i svojim mišljenjem, no nipošto svojim osjećajem. Na¬ 
rodna pjesma, glasba i ples, pak narodna nošnja, što je Slaveni 
dadoše i magjarskoj gospodi i magjarskomu puku, i što je naj¬ 
važnije, od Slavena baštinjeno nepovjerenje prema Niemcu (i ma¬ 
đarski Nćmcth!) bijahu jake veze međju bogatim i ponosnim ve¬ 
likašima i jadnom, pokornom sirotinjom; a kad je k tim vezama 
došla i živa rieč, zajednički narodni govor, djelomice sa zajedničkom 
„novom vjerom", postale Magjari doduše sredovječni, ali na da¬ 
leko i široko ipak jedini snažni politički faktor, jer je iz Ugarske 
trebalo poći čak u Švicarsku ili Holandiju, da vidiš demokraciju, 
ili čak u Englezku, da nadješ sličnu aristokraciju. 

Ipak je neko vrieme zaprietila ozbiljna opasnost, da će i 
ova aristokracija izgubiti svaku vezu s pukom, da će se poniemčiti. 
Bijaše to pod vladom Marije Terezije, koja je magjarske velikaše 
tako začarala, da su počeli redom dolaziti na bečki dvor, a onda 
uzimati za žene Njemice, koje naravski gospodovahu u kući „po¬ 
ludivljega muža" odgajajući djecu njemačkim jezikom i u nje¬ 
mačkoj kulturi. 1 , 

No sin Marije Terezije, Josip II., ne samo da bijaše za 
Ugarsku prevelik liberalac i prevelik demokrata, nego je on prema 
sustavu njemačkoga patriotizma u duhu I ridrika II. pruskoga i 
prema uzoru Ljudevita XIV. počeo tako naglo zamjenjivati la¬ 
tinski jezik njemačkim, da je za deset godina, pa i prije, porušio 
sve mostove germanizacije, što ih je Marija Terezija sagradila 
nježnom, ali sigurnom rukom i još sigurnijim svojim pogledom. 
„Barbarski Magjar“ trpio je, dok je njegova Njemica govorila 
njemački s djecom; bio bi možda pregorio, da i ta djeca počnu 

1 „Zanimivo je u ugarskim plemićkim dvorcima gledati na galerije obi¬ 
teljskih portraita. Počevši od daleke davnine tu su sve sama ozbiljna iztoč- 
njačka lica ... No od vremena Marije Terezije sve se mienja: i izgled i izražaj 
ljudi. Osobito je velika opreka na slici magnata, koji se prvi oženio s Nje¬ 
micom. Magjar je sam samcat u kutu slike . . . Njegov crni brk visi kao u 
Turčina, a veliki vlasi padaju mu na vrat u kovrčastim pramovima. Ima nešto 
barbarskoga u tom čovjeku. Njegva žena sjedi u dvorskim haljinama posred 
slike. Ona je gospodja i vladarica. Kraj njezina su naslonjača djeca; već unadu 
modre oči i austrijske ustne. Djeca su njezina i samo njezina. Napudrana su 
kao i mati, materi su slična, oko nje stoje i s njom govore. Govore dakako 
njemački.“ Vidi: Attila de Gerando, De l’esprit public en Hongrie, depuis 
la Rćvolution franjaise. Pariš, 1848., str. 17. (Oit. po spom. djelu B. Auer- 
bacha, str. 236.) 


s njime njemački govoriti; ali kad su mu tim jezikom počeli go¬ 
voriti i njegovi sluge, smijući se porugljivo, da će mu i velikaški 
grb doskora nositi njemački napis, zalupi u njem „barbarska" 
krv tako, da je već Josip II. sam morao pod kraj svoje vlade 
opozvati germanizatorske svoje odredbe. No magjarski se ponos 
nije time zadovoljio. Magjarski se velikaši sjetile duba svoga 
„Tripartita", koji u Ugarskoj priznavale samo jedan narod 1 i 
obranu od niemštine spojiše odmah s magjarizacijom svih svojih 
nemagjarskih zemljaka, dapače i svojih hrvatskih saveznika. Osje¬ 
tivši sami na sebi uspjeh i metodu germanizacije, upotrebiše ste¬ 
čeno izkustvo za magjarizaciju, koja bi im'zacielo bila i uspjela, 
da jozefinizam nije u Češkoj urodio takvim demokratskim pokretom, 

,,Tri partitum“ je skraćeni naslov sborniku običajnoga privatnoga 
prava ugarskoga i hrvatskoga plemstva. Na molbu staleža sastavio je taj 
sbornik Stjepan iz Vrbovca (latinski AVerbetvcz, a magjarski Verboczy, 
što zapravo znači Vrbovački), dobar pravnik, a uz to praktični sudac, koji je 
djelo najprije izdao svojom nakladom g. 1517. u Beču, a poslie toga doživjelo 
je 20 izdanja latinskih (zadnje u Budimu 1844.), 21 izdanje magjarsko ili ma- 
gjarsko-latiusko (zadnje. 1902. u Budimpešti), jedan prievod hrvatski (u Nede- 
Iišću g 1574.), jedan njemački g. 1599. u Beču. — „Tripartit“ je vrieđio u 
Ugarskoj i Hrvatskoj do 1. svibnja 1853 , kad je postao obvezatan austrijski 
gradjanski zakonik prema cesarskomu patentu od 29. studenoga 1852. U Erđelju 
vriedio je do 1. rujna 1853. Već početkom XVI. stoljeća dobio je zakonsku 
moć bez posebne formalne odluke, uređjivao je dakle privatno-pravne odno- 
šaje ugarskoga i hrvatskoga plemstva (seljačtvo bijaše bezpravno) gotovo puna 
četiri i pol stoljeća. — Mjesto, o kojem se radi, glasi u hrvatskom prievodu: 
„Budući da je posvećeno kraljevsko Veličanstvo milostivo pristupilo na za¬ 
jedničku odluku staleža i redova, odlučeno je i odredjeno, da se domaći si¬ 
novi spomenutih kraljevina (Dalmacije, Hrvatske i Slavonije) pripojenih kra¬ 
ljevini Ugarskoj, razumieyaju pod imenom Ugri, kadgod se radi o crkvenoj 
i svjetskoj službi i imanju." Kad se tako i Hrvati razumievahu kao „Hungari", 
vriedio je naziv „populus Hungarorum" (narod ugarski) i „Hungarica gens“ (puk 
ugarski) i za sve nemagjarske stanovnike Ugarske. Naglasiti treba, da se u 
magjarskim izdanjima Tripartita rieč „Hungari" prevodi Magyđrok, t. j. Magjari, 
te prema tomu nije čudo, što se sva magjarska inteligencija sgraža, kad čuje i 
vidi, da Slovaci i Rumunji ne će da budu Magjari, i da nikako ne pojmi ni toga, 
što se mi Hrvati otimljemo zajedničkomu imenu .,Magy:irok". Tu su tri i pol 
stoljeća Tripartita, u kom stoji i to (Verboczy, II 6. § 5.), daje „kralj Ladislav 
Dalmaciju i primorje kraljevini Ugarskoj podložio". Pobliže o svem tom vidi 
češko djelo „Verboczyovo Tripartitum a soukromć pravo uherske i 
chorvatskć šlechty v nem obsazene". Napsal Dr. Karei Kadlec, sveuč. docent, 
izdala češka akademija. Praha, 1902. in 4° str. 307 (s kazalom); za cit. mjesta 
vidi str. 15 i 154. 

iz kojega je napokon nastao narodni preporod svih slavenskih na¬ 
roda u habsburžkoj monarkiji. A da ni nije bilo toga, magjarizacija 
je odviše zakasnila, a oko Magjara u samoj Ugarskoj odviše je 
inostranih zemljaka, koji u demokratskom vieku narodnosti nemi¬ 
novno moradoše spoznati slabu stranu sredovječne magjarske poli¬ 
tike i veliku snagu, što je imadu i u svom puku i u kulturnim 
stečevinama bližih i daljih svojih srodnika. I zato je Ugarska 
već jedno stoljeće u takvoj krizi, iz koje će sve prije izaći, nego 
aristokratska centralizovana magjarska narodna država. 

9. Rumunjska, Srbija, Bugarska. 

Kako se Hrvatska, Češka i Ugarska historijskim razvojem 
nadjoše na početku novoga vieka pod žezlom Habsburgovaca, tako 
Bugarska i Srbija, pak Vlaška i Moldavska (Rumunjska) padoše 
pod sultanovu vlast bilo kao vasalne države, bilo kao puki turski 
pašaluci. No nisu si te tri države slične samo po ovoj nesretnoj 
sudbini, koja im je, spomenimo odmah, danas naknađjena posve¬ 
mašnjom nezavisnošću, nego ima medju njima još i druge sličnosti. 

Jedan jedini pogled na zemljovid dokazuje nam, da su ove 
tri države zemljopisna cjelina, da naime sve tri zajedno tvore donje 
Podunavlje. Zato je stara bugarska država prije provale Magjara 
u srednje Podunavlje i Potisje zahvatala i daleko na sjever preko 
Dunava, u današnju južnu Rumunjsku i južnu Ugarsku; zato se 
Simeonova Bugarska mogla prostirati daleko na zapad od Timoka, 
te su i Niš i Biograd bili bugarski gradovi; zato je Dušanova Srbija 
dopirala pred vrata bugarske Sofije; zato je vidinski pašaluk obsezao 
današnju zapadnu Bugarsku i iztočnu Srbiju; zato u današnjoj Srbiji 
ima oko 200.000 (po službenom popisu od l'890. g. 140.000) Ru- 
muna, da i ne govorimo o bugarskoj Dobrudži i današnjoj Ru¬ 
munjskoj; zato su svim ovim trim državama narodno-gospodarski 
interesi upravo istovjetni, te će se i njihova politika prije ili. kašnje 
morati prilagoditi zbiljskim potrebama narodnoga života. 

Rumunjska. 

Progovorimo sada nekoliko rieči posebice o najmladjoj od 
ovih triju država, o Rumunjskoj. Rumunjska je nastala istom 
na parižkom kongresu 1856 , i to kao pregrada Rusiji na putu do 
Carigrada. U XVIII. stoljeću mnogo se spominju u diplomatskoj 


povjesti „podunavske kneževine 11 (les principautes danubiennes), a 
u srednjem se vieku znade u tim krajevima samo za „Vlahe“, 
kojima je narodna jezgra bila u Erdelju i u iztočnoj Ugarskoj, 
gdje su doduše živjeli gotovo bezpravno, ali su se ipak toliko 
održali, da ih danas ima u Ugarskoj preko tri milijuna. 

Rumuni dakle nemaju zapravo državne povjesti, te je i naj¬ 
veći rumunjski povjestničar Xenopol, profesor na sveučilištu u 
Jašu, napisao Povjest Rumuna Trajanove Dacije, 1 dakle 
povjest rumunjskoga naroda. Spomenimo uz put, da u rumunjskom 
jeziku ima samo petina latinskih rieči, te u njem silno prevladava 
slavenski elemenat. 

Srbija. 

Ako pogledamo na zemljovid današnje Srbije, razumjet ćemo, 
zašto srbska politika teži sad k Jadranskomu, sad k Egejskomu 
moru, zašto se u toj težnji sukobila s izključivom hrvatskom i bu¬ 
garskom politikom. „Srbija treba mora, treba joj zraka i oduška 14 . 
Tako ćemo čuti, gdje govori svaki obrazovan Srbin. 

Pomislimo si sada današnju Srbiju odieljenu od Dunava, po¬ 
tisnutu u srbsku državnu maticu, na Kosovo polje u Staru Srbiju. 
Tu nema ni mora, nit ijedne velike plovne rieke, ali je zato baš 
ovuda vodio onaj historijski drum, kojim su se po Balkanu raz- 
lievali najprije prerazni narodi, ponajviše germanski, a kasnije sla¬ 
venski, zatim u srednjem vieku ratoborni križari, napokon Turci, 
a kuda naših dana smjera kobno njemačko prodiranje na iztok. 

Srbija se doduše velikim naporom probila najprije k Jadran¬ 
skomu moru od Dubrovnika do Drača, a zatim i k Dunavu izpod 
Biograda malo ne Bve do Vidina, a zahvatila je i gornju dolinu 
Strume, da se njome spusti k Solunu. S njom je sada računala i 
papinska politika, koja je već Hrvatsku bila spojila s Ugarskom, 
no s jugo-iztoka i iztoka prietili su joj sad Grci, sad Bugari, sad 
opet jedni i drugi, dok se osmanski val nije prelio do Dunava i 
Save, te na pet stoljeća prevrnuo srbski državni brod. 

Uz tu neobičnu nezgodnost zemljopisnoga položaja vriede za 
Srbiju sve one iste neprilike, koje i za Hrvatsku, jer su i njoj i 
papa i oba cara (grčki i rimsko-njemački) tek toliko blizu, te 
njihov utjecaj tu nikada posve ne prestaje. 

1 Histoire des Roumains de la Dacie trajane, 2 sv., Pariš, 1895.; na¬ 
gradio fr. Institut. 


8. Radić: 8avremena Evropa. 

Neko se vrieme činilo, da će Srbija dobiti i političku orga¬ 
nizaciju sličnu vjerskoj, koju je zamislio i proveo sveti Sava; ali 
Dušan Silni bijaše preveliki Grk, te je Srbija najljepše svoje sile 
potrošila, da osvoji Carigrad, kako se je i Hrvatska sva izmorila 
radi njekoliko latinskih i dalmatinskih gradova. Vidimo dakle, 
da hrvatski, češki i srbski domaći vladari, što su bili umniji i 
odvažniji, to su više nastojali, da središte njihove države hude 
izvan njihova naroda. Da su živjeli koje stoljeće kašnje, bili bi se 
i oni možda zanieli reformatorskim idejama Petra Velikoga, te bi 
od njihovoga napora bilo mnogo više koristi. A ovako nam se 
upravo ti naši veliki i silni vladari pričinjaju — ako i posvema 
krivo — kao prvi i pravi grobari naše državne neodvisnosti. Spo¬ 
menimo ovdje, da su u tome Magjari kud i kamo sretniji od nas 
zato, što su kao nomadi, spavajući i jedući na svojim brzim 
konjima, mogli lako smišljati, kako će oplieniti Njemačku i Italiju, 
ali zato im kašnje nikada nije moglo ni u snu pasti na um, da se 
bore za prvenstvo u Njemačkoj, ili da si razbijaju glave pod Cari¬ 
gradom. Prvi posao mjesto njih obaviše ćesi, a drugi Srbi i Bu¬ 
gari. Samo jedan ugarski kralj, koji u isti čas bijaše kraljem 
Hrvatskoj i Poljskoj, naime Ljudevit Veliki (1342.—1382.) oborio, 
se svom snagom na mletačku republiku, a i to s velikim uspjehom. 

U svojoj nesreći bijaše za Srbiju srećom to, što je u zadnji 
čas bila napela svu svoju snagu, te je pod Osmanlijom pala kao 
ranjena junakinja, a nisu se na nju njezini susjedi bacili kao 
strvinari na lešinu. U njezinom padu bijaše naime toliko junačtva 
i toliko tragike, da je iz kosovske krvi nikla takova veličanstvena 
narodna epopeja, te pet stoljeća robstva i razejepkanosti ne mo¬ 
gaše srbskoga naroda oteti težnji za slobodom i jedinstvom: Srbija 
je na Kosovu polju klonula, ali ostadoše tu Srbi, da početkom 
XIX. stoljeća živom vjerom i seljačkom mišicom obnove srbsku 
državu i postave temelje srbsldm nadama. 

Bugarslca. 

Uzmemo li u ruke historijski zemljovid Evrope u doba Karla 
Velikoga, 1 vidimo tu Karlovu državu od prilike kao Napoleonovu 

1 Vidi: Atlas universel et classique đe gćographie ancienne, romaine, 
du moyen age, moderne et contemporaine, par MM. Drioux et Ch. Leroy. 
Pariš, Belin, 1881.; 88 karata; spom. karta pod brojem 17. Na mjestu Busije 
i Poljske je „Slavija", na srednjoj Labi još su ,,Sorabi“ (Srbi), na gornjoj 


Francuzku, u njoj na sjevero-iztoku izmedju Labe i Odre, pa u 
današnjoj Češkoj i Moravskoj, te napokon od malih Karpata do 
Velebita dugi niz slavenskih plemena, koja Karlu Velikomu pla¬ 
ćahu danak, a na iztoku od Tise do Buga, pak od Drine i Drina, 
crrčko-iztočno carstvo, a medju njima od Morave do Crnoga mora 
i od Hoemusa (Balkana) Bugarsku. 

U toj Evropi Karla Velikoga Bugarska je jedina slavenska 
nezavisna država, i na njoj jedinoj odpočine ti oko, a srce ti se 
napuni radošću i dragošću, što već u to vrieme, prije dvanaest 
stoljeća, imamo jednu jaku svoju uredjenu državu. 

Bugarska je doduše još i starija, jer je osnovana koncem VII. 
stoljeća. No istom u VIII. i IX. stoljeću Bugari se pokrstiše, a 
doskora, za cara Simeona, uvedoše u crkvu i narodni jezik s na¬ 
rodnim pismom. 1 Bijaše to, kako znamo, djelo naših apostola ćirila 
i Metodija; njih poslaše iz Carigrada u daleku Moravsku i ne 
sluteći, da će njihovo sjeme njemačka bura baciti natrag u Bu¬ 
garsku, po malo i u Hrvatsku, da pod Velebitom i Balkanom 
uzraste stablo, kojemu rimska sjekira i grčki nož mogahu obrezati 
grane, a da nikad ne dosegoše koriena. 

Kad početkom X. stoljeća njemačke spletke, magjarska sila 
i domaća nesloga upropastiše Veliku Moravsku, moradoše učenici 
naših apostola pobjeći u Bugarsku, gdje ih primiše kao svetce i 
gdje ih s njihovim učiteljima do danas poštuju pod imenom sed¬ 
morice božjih ugodnika („sedmopočetniki"). Na svu sreću vladaše 
u to doba Bugarskom možda najveći naš državnik, Simeon Veliki 
(893.—927.), koji je svojim odgojem u Carigradu usisao doduše 

t.'esi, a medju Labom i Odrom Lutici, Verati, Vilci i Obodrici. Mjesto 
Hrvatske tu su ,.Chrowates“ od Une do Drine, dok su Srbi medju Drinom i 
Moravom, pak dalje na jug u bizantskom carstvu i bez puke imenske oznake. 
Sve slovenske zemlje, pak Istra, čitava današnja gornja Hrvatska (do Slavo¬ 
nije) i Dalmacija do Neretve sastavni je dio Karlova rimskoga carstva. Gle¬ 
dajući ovakove historijske zemljovide Slaven od Brđca poželi, da se izpuni 
ona narodna: Bože mili, na svemu Ti hvala, što je bilo, više da ne bude! 

1 Značajno je, što o narodnosti naših apostola piše poznati francuzki 
slavista Louis Leger: „Bodjeni u Solunu, potječu sigurno od one slavensko- 
bugarske narodnosti, koja se tada prostiraše od dunavskih obala do tesalskih 
gora; nikada se grčki svećenici, koji gledahu na barbare s onim priezirom, 
tako karakterističnim za stare Helene, ne bi bili tako ponizili, da uče jezik 
pogana, pa bilo i za to, da ih obrate, ćirilo i Metodije bijahu dakle hele- 
11 izo vani Slaveni." Vidi: Louis Leger, La Bulgarie, Pariš, Oerf, 1885. in 12° 
str. 228; gornji citat na str. 9—10. 

i grčku kulturu i kobnu težnju, da Carigrad učini svojom prie- 
stolnicom, ali je ipak toliko volio svoje porieklo, da je sve uradio, 
kako bi u Bugarskoj podigao slavensku knjigu. Veliki car sam 
je prevodio svete knjige, te po svjedočanstvu savremenika njegova 
palača bijaše puna knjiga, baš kao i dvor Karla Velikoga. U to 
doba rade na slavenskoj književnoj njivi eksarb Ivan, biskup Kon- 
stantin i monab Hrabar. Nastala je čitava crkvena slavenska lite¬ 
ratura, koja se kasnije raztepla u Srbiji, Rumunjskoj i Rusiji, da 
i ovako raztepena bude zrnjem, iz kojega je nikla ona jaka sla¬ 
venska sviest, kojoj i Bugarska ima zahvaliti novi svoj život. 

Kako se kasnije vidjelo, u narodu je i poslie ovoga pokrštenja 
i nadalje ostala draga uspomena na staro vjerovanje, koje je pop 
Bogomil znao vrlo dobro spojiti s raznim kršćanskim sektarskim 
naukama i počevši od XI. stoljeća stvoriti pokret, koji je Bugare 
sasvim prenio s ovoga svieta na onaj. Bogomilska je nauka za sredo¬ 
vječnu Bugarsku ono, što bi za modernu Rusiju postao nihilizam, 
kad bi bilo moguće, da ga prihvate najširi slojevi ruskoga puka. 

Kao što ruski nihilisti ne vide ni njemačke ni englezlte 
opasnosti za Rusiju, jer je njima sav užitak u njihovoj teoriji ra¬ 
zaranja, poslie kojega će sam od sebe nastati zdrav i nov život, 
tako ni bugarski bogomili ne vidješe ni Grkh ni Turaka, nego 
samo svoje priče, kojima začinjahu sveto pismo i na kojima osni¬ 
vahu osebujnu demokraciju bez ikakve crkvene i političke orga¬ 
nizacije. Kroz čitav srednji viek, dapače i u doba turskih provala, 
sav je život u bogoslovskim prepirkama. Bugarski biskupi ne đo- 
spievaju da dižu narod proti Osmanliji, jer im valja pobijati bo- 
gomile, koji puku ugadjahu osobito time, što u svim stvarima, 
naročito o stvorenju svieta, znadu kud i kamo više pripoviedati, 
nego sveto pismo. Pa ako za Poljsku vriedi, da ju je njezina ari¬ 
stokracija upropastila, a za Hrvatsku, da ju je oslabila i vazda 
s Ugarskom vezala, može se, a i mora reći za Bugarsku, — a i 
za Bosnu, gdje se takodjer bogomilstvo razširilo — da je postala 
žrtvom osebujnoj vjerskoj demagogiji, kojoj i danas ima dosta 
tragova u tim objema našim zemljama. Od svib tih bogoslovskih 
bezkonačnih prepiraka i od gomile bugarskih vjerskih polemika 
jedina korist bijaše to, što se u vjerskoj revnosti u jednu ruku 
razmnožiše bogoslovci, a u drugu ruku samostani, te najnesmilje- 
nije osmansko gospodstvo, ni najprepredenija grčka nasilja ne bijahu 
kadra uništiti svih spomenika narodnoga jezika i duha. 


K*K-*—- 


Novi narodi. 

1. Stari i srednji viek ne zna za narod i narodnost. 

Obći priegled. 

Gi gio sada smo vidjeli, kako su u zapadnoj i u sjevero-iztočnoj 
1 J Evropi nastajale nove države, koje državnom vlašću i kul¬ 
turom bilo rimskom, bilo bizantskom, stvoriše na svojem području 
narode, pod onim imenom, kojim se zvala i dotična država. Za- 
mietismo i to, da tri germanska plemena dadoše prvu organizaciju 
i ime trim ponajvećim državama i narodima: Franci — Galiji, 
Angli — Englezkoj, a Rusi — iztočnoj Slaviji. Zadržasmo se i 
kod toga, kako je izvan rimsko-njemačkoga carstva nastala država, 
koju su Niemci za rana počeli smatrati političkom svojom pred¬ 
stavnicom, dok je druga na oko jedina njemačka predstavnica, 
naime Austrija, upravo svojim germanizatorskim pokušajima pro¬ 
budila uspavanu narodnu sviest, najprije kod Magjara i Čeha, 
zatim kod Talijana i kod ostalih svojih Slavena, da i ne spomi¬ 
njemo Nizozemske (Holandije s Belgijom), koja se od vajkada 
bunila protiv Habsburgovaca španjolske i austrijske loze. Ne pre¬ 
gledasmo ni to, da se je prava Njemačka razpala na bezbroj 
državica, a da gotovo sva Italija i sav Balkan, a prije toga i eieli 
Apeninski poluotok, stenjahu pod tudjim gospodstvom, koje ne 
dade ni niknuti, a kamo li porasti klicama samostalnoga narod¬ 
noga života. Sada treba da naglasimo, da se baš na tom području, 
koje poput Njemačke i Italije bijaše ili puki zemljopisni pojam, 
ili se poput Balkana k Evropi ne računaše, da baš tu nastadoše 
neslućeni pokreti, koji su posve promienili ne samo evropski 
zemljovid, nego i sav evropski javni život. 

Spomenusmo obnovu rimskoga carstva za Karla Velikoga; 
osvrnusmo se ovdje ondje na križarske vojne i na odkriće Ame- 

rike; shvatismo kod Englezke, Švedske i Pruske veliko znameno- 
vanje proturimskoga protestantizma; upoznasmo na Švedskoj i 
Poljskoj, na Hrvatskoj, Češkoj i Ugarskoj, pak na Srbiji i Bu¬ 
garskoj svu pogubnost sredovječnoga aristokratizma ili bogoslovne 
romantike u ovo moderno doba demokracije i rada; a zagledasmo 
i na nepreglednu ravnicu od Baltijskoga do Kaspijskoga mora, 
diveći se postepenomu sabiranju i naglomu porastu ruske snage i 
moći, ali nigdje ne vidjesmo, da bi se išta stvaralo i stvorilo bilo 
iz Rima i Carigrada, bilo proti njemu; svi se naime spomenuti 
pojavi dadu svesti sad na akciju grčko-rimske kršćanske Evrope, 
sad na reakciju proti njoj. I sam islamizam nije nidje u Evropi 
prvobitnim uzrokom kakvim važnim pojavama, ili kakvim za- 
mašnim pokretima, nego se njegovim gospodstvom na većem dielu 
rimskoga sredovječnoga područja spomenuta akcija i reakcija samo 
pojačava. 

Ali ima jedna takova pojava, koja se ne dade protumačiti 
ni grčkim klasicizmom i rimskim imperializmom, ni kršćanskim 
kosmopolitizmom: to je uskrsnuće starih naroda i postanak novih, 
bez ikakve državne vlasti, ili barem prije nje. Dapače još više 
treba reći: pojava novih naroda na evropskoj pozornici tako je 
neobična i vanredna, da je pravo još ni danas ne razumije onaj, 
tko dogadjaje u svietu motri samo s atenske akropole i rimskoga 
koloseja, ili s papinskoga Vatikana. 

Polis, politika. — Givis, civilizacija. 

Čim samo čujemo rieči: Grci, Helada, Heleni, pomišljamo 
odmah nehotice na Atenu i Spartu, na Tebe i Korint, ili na De- 
mostena, Perikla, Platona i Aristotela. 

U drevnoj Grčkoj bijaše samo pojedinih gradova i pojedinih 
ljudi, ali naroda i domovine ne bijaše; što je izvan rodnoga grada, 
sve je to tudjinac, a tkogod ne razumije Apolonove Pitije, taj je 
barbar. Zato nam grčka rieč politika, kojoj smo mi dali 
posve drugo značenje, označuje samo gradske obćinske poslove. 
Grčki polis (grad) postao je kod Latinaca Urbs ili vječni grad, 
jer je „grad postao svietom", ili kako govorahu Rimljani „urbs 
fiebat orbis“; zato ni u rimskom carstvu ne bijaše ni države ni 
državljana, nego si mogao biti samo rimski gradjanin, „civis Ro- 
manus"; zato Rimljani i ne stvarahu toliko prosvjete, umnoga i 


duševnoga napredka, koliko razširivahu svoju izvanjsku gradsku 
uljudbu ili „civilizacij u“. To je ostalo do danas, te se u svoj 
Evropi, dapače svuda, gdje Evropa ima upliva i vlasti, „civilizo- 
vaniin“ smatra čovjek, koji obuče „gospodsko" odielo i poprimi 
neke „gospodske" navike. No Rimljani bijahu vrlo ratoborni ,,gra- 
djani", koji napokon zavladaše čitavim kulturnim područjem Sredo¬ 
zemnoga mora, a kako to bijahu ujedno vrlo praktični ljudi, 
pokupiše po čitavom tom prostoru sve mjestne bogove i sagradiše 
im u Rimu „hram svih bogova" ili Panteon, a pobiedjene stanov¬ 
nike primiše ili za prijatelje i saveznike, ili za svoje podanike — 
kmetove. 

Imajući ovako široko obzorje uzdigoše se Rimljani doduše do 
pojma čovječanstva (genus humanum), spoznavahu i to, jer to gle¬ 
dahu na svoje oči i slušahu na svoje uši, da to „čovječanstvo" ne 
govori jednim jezikom i ne živi po istim običajima. No uza sve 
to bijaše im nemoguće i samo pomisliti, da bi koje pleme ili narod, 
„gcns“, bilo u carstvu, bilo izvan njega, moglo imati kakvu poli¬ 
tičku ili kulturnu važnost bez grada sličnoga Rimu i bez vojske 
slične legijama rimskim; drugim riečima: Rimljanima samo „gra- 
djani" bijahu pravi ljudi, a jedino vojska jaka ozbiljna sila. U 
tom je rimsko carstvo stvorilo i utvrdilo mišljenje, kako i danas 
vlada u Kitaju, s tom velikom razlikom, da je Kitajcu Rim — 
groblje njegovih otaca i domaće ognjište, a vojnička sila da mu 
je oružje vražje. Zato nije u rimskom carstvu nastao ni mogao 
nastati nikakav „obći narodni pokret", kad su na njih počeli bar¬ 
bari sa svih strana udarati, baš kao što je i klasička Grčka klo¬ 
nula bez narodnoga odpora, i kako bi si velike vlasti bez ikakove 
muke danas laglje razdielile ogromni Kitaj, nego malu Dansku, 
da medju njima nema suparničtva i jasne spoznaje, da je lakše 
400 milijuna ljudi podieliti, nego im zajamčiti valjanu upravu i 
naći sredstvo, da se evropska šaka činovnika i vojnika ne izgubi 
u tom ljudskom moru kao kaplja vina u čaši vode. 

Znamenovanje Vjere u Grka i Rimljana. 

No krivo bismo mislili, kad bismo bilo atenske, bilo rimske 
gradjane smatrali od prilike takvim ljudima, kakvi smo mi danas, 
t. j. kad bismo ih smatrali za razvite ličnosti, koje djeluju po slo¬ 
bodnoj volji i savjesti, i koje imadu i snage i odvažnosti, da do 

potrebe ustanu proti ogromnoj većini svojih sagradjena u ime 
svoga uvjerenja, t. j. u ime neke više i dublje spoznaje. Možda 
smo čitajući grčke i rimske klasike i sami opazili, kako su svi ti 
junaci sudbinom povezani ili progonjeni tako, te u njih nema ni 
prave zloće, ni prave dobrote, jer nema nikakve odgovornosti. Da 
nam ova stvar bude posvema jasna, čujmo, šta o tom sudi možda 
najdublji poznavalac grčkoga, rimskoga i sredovječnoga svieta, 
Fustel de Coulanges: 

„Vjerske dogme i obredi stvoriše Rimljaninu i Grku takvo 
mišljenje i navike, kojih se dugo ne mogahu otresti. Njihova im 
viera svuda pokazivaše bogove, i to bogove maljušne, zlobne, koje 
možeš lako razsrditi. To je poništavalo čovjeka u strahu, da uviek 
ima bogove protiv sebe, i ne dopuštaše mu nikakve slobode u nje¬ 
govu djelovanju. 

Treba samo pogledati, što je vjera u života svakoga Rimlja¬ 
nina. Njemu je njegova kuća, što je nama hram; tu su mu bogovi, 
kojima tu i služi. I njegovo je ognjište pravi bog; zidovi, vrata i 
prag — sve su sami bogovi, i medje, kojima graniči njegovo 
polje, i to su božice. Grob pokojnikov pravi' je oltar, a pokojni 
pradjedovi sama su božanska bića. 

Svaki njegov čin kojega mu drago dana nekakav je obred; 
dan od jutra do večera patri vjeri. U zoru i sumrak klanja se 
ognjištu, penatima (porodičnim bogovima i predjima); njima se 
moli, kad ide od kuće i kad se vraća kući. Svaki obrok vjerski 
je obred u zajednici s kućnim bogovima. 

Rimljanin izašavši iz svoje kuće ne može gotovo učiniti ni 
koraka, a da ne spazi posvećena predmeta; tu je kapelica, ondje 
je mjesto, u koje je udario grom; tamo je nečiji grob; sad mu se 
valja sabrati i izmoliti molitvu, sad se mora okrenuti i zastrti si 
lice, da se ukloni kojemu zlokobnomu predmetu. Svaki dan žrtvuje 
u svojoj kući, svaki mjesec u svojoj kuriji (neka vrst rimske za¬ 
druge), a više puta na godinu u svom plemenu. Nad ovim trim 
bogovima još su bogovi rodnoga grada, kojima takodjer valja 
služiti. U Rimu ima više bogova, nego gradjana. 

Rimljanin žrtvuje, da se bogovima zahvali, a još više, da 
ublaži njihov gniev. Jednoga dana eto ga u procesiji, gdje plešu 
po starom ritmu uz zvuk svete frule. Drugi dan eto ga pred ko¬ 
lima, na kojima se voze kipovi raznih bogova, treći dan eno ti 
Rimljana, gdje s viencem na glavi i s grančicom lovora u ruci 


prolaze ulicama, klanjajući se bogovima, koji leže na posteljama 
za stolovima punima jela. 

Vjerska je svečanost kod žetve i kod rezanja trsja. Prije 
nego se žito izklasa, treba deset puta žrtvovati i pomoliti se dva¬ 
naestorici posebnih bogova za dobru ljetinu. No najviše ima sve¬ 
čanosti za mrtve, jer njih se svatko najjače boji. 

Rimljanin nikada ne ide od kuće, a da ne pogleda, nije li u 
blizini kakva zlokobna ptica; nekih rieči ne usuđjuju se govoriti 
za živu glavu čitav svoj život. Kad si što zaželi, opiše svoju želju 
i postavi ju pred kip kojega boga, . 

Svaki čas izpituje bogove, da sazna njihovu volju. Nikada 
ništa ne odluči, a da prije ne pogleda u crieva žrtvi, na let ptica, 
ili na smjer gromova. Kad začuje, da je njegdje padala krvava 
kiša, ili da je progovorio vol, sav se smuti i prepane: umirit će 
se istom onda, kad ublaži bogove žrtvom pokajnicom. 

Iz kuće svoje izlazi samo desnom nogom, kosu si striže samo 
za uštapa. Vazda nosi kojekakve amanete. Stiene u kući pokriva 
čarobnim napisima proti požaru, znade zaklinjati bolest, da mu ne 
dodje, ili da od njega otidje; zaklinjati treba 27 puta, i svaki put 
pri tom drugačije pljunuti. 

Rimljanin ne ide u senat, ako se u crievima žrtava nisu po¬ 
kazali dobri znaci. Kad začuje pisnuti miša, bježi iz narodne skup¬ 
štine. Ako opazi zlo znamenje, ili mu do ušiju dopre kakva kobna 
rieč, odustaje od najtvrdjega nauma. U boju je hrabar, ali samo 
onda, ako je prorečena sigurna pobjeda. 

Ovo, što tu vidimo, nije možda slika rimskoga pučanina, 
čovjeka slaba duha, kojega bieda i neznanje drže u praznovjerju. 
Sve ovo vriedi za patricije, za plemiće, za ljude moćne i bogate. 
To su plemići, vojnici i svi činovnici, konzuli, poljodelci i trgovci; 
no bio patricij što mu drago, on je svuda i vazda svećenik, nje¬ 
gova je misao prikovana na bogove. Strah pred bogovima jači je 
i od svih čuvstava: od patriotizma, častohlepja i želje za imetkom. 

Reklo se, da je sve ovo bila vjera radi politike; no može li 
se misliti, da bi senat s trista članova i patricijski sbor s tri ti¬ 
suće ljudi kroz stoljeća i stoljeća jednodušno varao neuki puk, a 
da se izmedju tolikih oprjeka osobne mržnje i bojeva nikada ne 
začuje ni jedan glas: Sve je to laž? — Da je koji patricij izdao 
tajne svoje kaste plebejcima, koji nestrpljivo stenjahu pod jarmom 
ove vjere ... taj bi čovjek odmah bio stekao toliko povjerenje, 

da bi bio gospodarom državi. Kad patriciji ne bi bili vjerovali u 
ono, što su tako strogo obdržavali, zar ovo ne bi bila dosta ve¬ 
lika napast, da barem jednoga od njih sklone, da oda ovu tajnu? 
Ljuto se vara svatko u ljudskoj ćudi, kad misli, da se ikoja vjera 
može stvoriti dogovorom i uzdržati licemjerstvom. Izbrojimo samo 
sve slučajeve u Titu Liviju, 1 koliko je puta ta vjera smetala same 
patricije, kako je često smetala senat i osujetila njegovu akciju, 
pa tek onda slobodno recimo, da ovu vjeru izmisliše političari radi 
svoje udobnosti." 2 

Kad sve ovo zrelo prosudimo, lako ćemo razumjeti, zašto u 
grčko i rimsko doba ne bijaše naroda: gdje nema ljudi, nema ni 
naroda, baš kao što bez naroda ne može biti čovječanstva. 

Kršćanstvo i narodnost. 

Kršćanstvo je umjesto tisuća i tisuća poganskih bogova obja¬ 
vilo doduše živoga boga, ali ipak nije odstranilo bez smilovanja 
poganskoga praznovjerja. 

Pod dojmom kršćanske vjere u boga ljubavi i pravde raz¬ 
vedrilo se ljudima čelo, i duša im se ojačila za velika bezsmrtna 
djela. Dvanaestorica apostola bijahu prvi veliki ljudi, a najveći 
medju njima „učenik ljubavi" i „apostol naroda". Ali poslie tri sto¬ 
ljeća progonstva rimsko je poganstvo kršćansku nauku tako naglo 
prigrlilo i priznalo ju za državnu vjeru, da „kršćanin" i „Rim¬ 
ljanin" doskora označivahu jedan te isti pojam. Naročito u javnim 
poslovima prevladao je rimski aristokratizam i rimska težnja, da 
se sve izjednači, da se izbrišu sve narodne razlike. S tom težnjom 
spojila se biblijska tradicija staroga zavjeta o babilonskom tornju, 
te se u srednjem vieku utvrdilo mišljenje, da je razlikost jezika 

1 Titus Livius, latinski povjestničar, rodio se god. 59. pr. I., a umro 
19. g. po I.; napisao je rimsku povjest znamenitu slogom i značajnu faktima, 
koja u ostalom nisu vazda izvan svake sumnje. U nas se taj pisac djelomice 
čita u VI. razredu gimnazije. 

2 Fustel de Coulanges: La citć antique (Drevna gradska občina) 
quinzifeme čdition, Pariš, Hacliette 1895. str. 478. in 12°, ciena 3'50 franka. 
Citovano mjesto vidi u poglavlju XVII. pod naslovom: Le Eomain; 1’ Athćnieri, 
str. 254—257. U Francuzkoj smatraju ovo djelo klasičkim, te ga preporučaju 
medju rieđkim po izbor spisima, koji imadu dati osnov političkoj naobrazbi. 
U popisu jedne srbske knjižare vidio sam označen i srbski prievod toga zna¬ 
menitoga djela. 


kletva božja, pa prema tome svako povećavanje te razlikosti, t. j. 
izricanje narodnosti, da je velik, neoprostiv grieh. 

No kad ni toga ne bi bilo, shvaćalo se sredovječno kršćanstvo 
veoma često posvema jednostavno, to jest poput osvajačkoga isla- 
mizma, koji rajska vrata otvara mačem, te naročito mi Slaveni 
još danas krvarimo od rana, što nam ih zadadoše sve u ime Isu¬ 
sova križa. 

U svoj toj sredovječnoj magluštini zasjala je samo jedna 
i svietla zraka: bijaše to želja moravskoga kneza Rostislava, da 
mu iz Carigrada pošalju vjerovjestnike, koji će narod njegov u 
Kristovoj vjeri poučavati domaćim materinskim jezikom. 

Na tu želju dodjoše u Moravsku dva prva „narodnjaka", 
dva „nacionaliste", u kojima se savršeno stapalo uzvišeno kršćansko 
shvaćanje zajednice ljudske sa životnom potrebom osebujnosti n a- 
roda. Ali svetu braću proglasiše krivovjercima već samo zato, 
što su se usudili prevoditi svete knjige na slavenski jezik, te veliko 
njihovo kulturno djelo, 1 ako i nije nikada posve propalo, tako je i 
toliko bilo postisnuto, da je trebalo blizu tisuću godina, dok se je 
pojavila narodna misao, kao prirodni prielaz od jake i razvite 
ličnosti k ideji skladnoga čovječanstva. 

2 . Kako su se preporodili mali slavenski narodi. 

Obći pogled: Sv. ćiril i Metodij. — „ Preporoditelji “. 

Kad neki slavenski vladari, primivši kršćanstvo, htjedoše u 
crkvu uvesti jezik svoga puka, pokazaše tim dvostruko obilježje 
nacionalizma: njegovu kulturnost i njegov demokratizam. Cirilu i 
Metodiju bijaše stalo samo do toga, na narod njihovu nauku po¬ 
svema razumije, i da ju onda dobrovoljno prihvati. I 
s ami ne sluteći, što čine, postaviše tako narodni i demokratski 
princip slobode proti kosmopolitskomu aristokratskomu načelu pri- 

1 Da je ovo u istinu i s evropskoga gledišta veliko djelo, čujmo, 
što o njem veli Francuz Louis Leger, inače porietlom Zid i liberalne pravoga, 
francuzkoga kova, dakle čovjek bez trunka „slavenske sentimentalnosti 1 ': 
„Vjerska povjest imala bi Ćirilu i Metodiju ustupiti važnije mjesto, nego je 
to do sada činila; hvala njihovoj učenosti, njihovoj revnosti za evangjelje, 
njihovoj neslomivoj uztrajnosti usred svih progona, uspomena na njih ne treba 
se nimalo bojati prispodobe s apostolima Germanije 1 '. Louis Leger, Histoire 
de 1’Autrielie-Hongrie (Povjest Austro-Ugarške), 4. izd. Pariš, Hacliette, 
1895., str. 687; ovdje str. 48. 

silnosti, princip razvite narodne ličnosti, pa bila ona i malena, proti 
ogromnoj, silom skalupljenoj rimskoj masi. Kultura, prosvjeta odozdo, 
iz redova samoga puka, imala je zamieniti izvanjsku samo formalnu 
civilizaciju aristokracije, k tomu još obično tudje, ili otudjene. 

Sveta braća nisu podpuno uspjela, ali dosta je i to, što se nji¬ 
hova nauka poslie propasti Velike Moravske zaklonila u Hrvatsku 
i Bugarsku, da se onda međju Srbima i Rusima posvema ukorieni 
i razvije. I ako su nad malim, osobito katoličkim Slavenima, pro- 
hujale najstrašnije bure, nisu posvema izbrisale ove velike kulturne 
tradicije, pa kad je najprije francuzka knjiga razvila u Evropi 
jasne ideje o čovječnoj ličnosti, kad je na to francuzka revolucija, 
braneći čovječja prava, stvorila Francuze modernim narodom i 
kad se po francuzkom primjeru protiv Napoleonove tiranije podi¬ 
goše svi evropski puci, koji imadjabu svoje vlade, nastade i medju 
malim slavenskim narodima pokret, što ga Ernest Lavisse ovako 
obilježjuje: „Slavenski narodi osjetiše u sebi narodnu dušu prije, 
nego što su počeli tražiti svoje pravo na život. Pjesme njihovih 
starih pjesnika, pripoviedanje njihovih povjestničara i tradicija o 
pradavnoj prošlosti odkrila im je, što bijahu, što jesu i što moraju 
biti, te se dogodila nevidjena stvar na ovome svietu: njihovi rodo¬ 
ljubni pisci, jezikoslovci i povjestničari mogu se smatrati osniva¬ 
čima država". 1 

Lavisse kao pravi zapadnjak, a pogotovo kao pravi Francuz, 
smatra naše velikane: Dobrovskoga, Gaja, Kollara osnivačima 
država, mjesto da ih prozove uzkrisiteljima naroda, ili, kako im 
mi mali Slaveni velimo, preporoditelji. 

„Lazar brat tvoj nije umro, već samo spava". Taj uvod u 
najveće Isusovo čudo mogli bismo promieniti i na svaku slavensku 
školu napisati: slavenski narodi ne bijahu umrli, već samo spa¬ 
vahu. Neoborivim je tomu dokazom preznamenita činjenica, koju 
je jednom zgodom otac češkoga naroda, Rieger, iztaknuo ministru 
predsjedniku grofu Taaffeu veleći: štogod imademo, ne stekosmo 
samo bez vlade, nego proti njoj. 

1 Doslovni original glasi: „Les nationalites slaves ont retrouve leur time 
avant de revendiquer leur droit a 1’ existence. Les chants de leurs vieux pofetes, 
les recits de leurs liistoriens, les lćgenđes de leur passć lointain les ont re- 
vćlćes a elles-memes, si bien que leurs ćcrivains patriotes, gramnjairiens ou 
historiens, peuvent Stre considćrćs, chose nouvelle en ee monde, comme des 
fondateurs đ’ Etats". Spom. djelo, str. 203. 


I u tom baš jest sva veličina i sva snaga malih slavenskih 
naroda, što oni nisu čedo sustavne, višestoljetne državne politike, 
ni miljenče koje mu drago diplomacije, ni plod međjusobnih su¬ 
koba starih država i velikih naroda. 

■ Najpodpunije i najsvestranije preporodiše se Cesi i Bugari, 
dakle baš ona dva slavenska naroda, od kojih se na prvoga obo¬ 
rila sva njemačka kultura s pomoću bečke austrijanštine, dok je 
drugi do dna izkapio vrč turskih nasilja i carigradskoga bizanti¬ 
nizma. Česi već i sami pomisliše, da nisu živi. 

Za Bugare se pogotovo činilo, da ih više nema: Još koncem 
XVIII i početkom XIX. stoljeća u Evropi se obćenito misli, da 
su izmedju Dunava i Egejskoga mora sve sami Heleni i Osmanlije. 
Slaviste prvoga reda, kao Kopitar i Dobrovskv, nemaju ni pojma 
o bugarskom jeziku. Pa i isti Safarik, štampajući u Budimu 1826. 
svoju „Povjest slavenskih književnosti" priznaje, da nije nikada 
u rukama imao bugarske knjige, i sudi, da će Bugara u svem 
biti oko 600.000, dakle do deset puta manje, nego što ih ima 
danas, a svakako do pet puta manje, nego ih bijaše onda. Pa i 
Rusi, kad su od god. 1828.—1829. poveli prvu balkansku vojnu 
proti Turskoj, nemalo su se začudili, kada su u svoj današnjoj sje¬ 
vernoj i južnoj Bugarskoj čuli govor veoma sličan staromu sla¬ 
venskomu jeziku. 

Česi i Bugari padoše tako duboko zato, što se svaki Čeh, 
koji znadjaše njemački, smatraše Niemcem, kao i svaki Bugarin, 
koji govoraše grčki, Grkom. U jadnijem položaju ne bijahu hi 
Slovenci ni Slovaci, dok Srbi imadjahu svoga patrijarhu, i ako 
daleko izvan srbske državne kolievke (u Karlovcima na Dunavu), 
a Hrvati svoje banove, biskupe i velikaše, koji su, pa bilo i la¬ 
tinski, znali i jednomu Karlu III. doviknuti: „Neka znade Vaše 
Veličanstvo, da smo imali kraljeve, koji ne bijahu Ugri, i da smo 
se pokorili ugarskomu kralju, a nipošto ugarskoj kraljevini." 

Česi. 

Česima je u njihovu preporodu pomoglo najviše to, što su u 
to doba i Niemci, naročito Herder, u Slavenstvu u obće, a u Ru¬ 
siji napose vidjeli najoriginalniji živototvorni elemenat budućnosti. 
Uz to je češka inteligencija, povrativši se k svomu narodu, ne samo 
njemačkim jezikom govorila, nego si je usvojila i sav gospodarski 

i kulturni napredak, Sto su ga u sjevernu Njemačku đonesli 
franeuzki Hugenoti, koji se poslie zlosretnoga ukinuća nanteskoga 
edikta moradoše gotovo listom izseliti iz Fi’ancuzke. 

Ponajprije započe u Češkoj znanstveni rad s prvim slavistom 
Dobrovskjm, s piscem prvoga češkoga rječnika Jungmannom, 
koji je svoj rječnik sastavljao kao puki spomenik več davno mrtvomu 
narodu. U to se pojavio umni filozof i nenadkriljivi pjesnik Kollar 
sa svojim sbornikom „Kći Slave“ (Slavy đcera“), a malo poslie za¬ 
poče svoj jasni rad najveći i najodvažniji slavenski publicista Karlo 
Havliček. Brzo na to eto ti neobičnoga uspjeha, što ga imađjaše 
povjest Palac koga i politika svestrano obrazovanoga i na svim 
poljima radinoga Riegera. Tu odmah treba osobito iztaknuti, da 
Dobrovskj i Palacky bijahu protestanti, pa im to nije nimalo sme¬ 
talo, da budu prvaci gotovo posvema katoličkomu češkomu narodu. 
Važno je i to, da Rieger bijaše u najboljim odnošajima s češkim 
polunjemačkim visokim plemstvom i s visokim, više rimskim i 
austrijskim nego češkim klerom, pa se ipak nije odrekao nijedne 
demokratske i napredne misli, nego je naprotiv bio dosljedno takav 
slavenski demokrat, da je uz pisanu svoju oporuku postavio kao 
nepisanu svoju zavjetnu misao, molbu i preporuku, da se česi 
svom snagom i svom ljubavlju zauzmu za Slovake. 

Bugari. 

Bugarima najviše pomagaše njihov vanredno povoljan položaj 
pred vratima Carigrada i tako daleko od Rima, Njemačke i 
Austrije, da kod njih ne mogaše tudjinski upliv trajno prevladati 
kao u Hrvatskoj i Srbiji, u Češkoj i Ugarskoj. Englezku i Fran- 
cuzku radi njihovih interesa u Sredozemnom moru Bugarska van¬ 
redno zanima, te jedna i druga mnogo uradiše za naobrazbu bu¬ 
garske mladeži u Carigradu, budući da drugim sredstvima bijaše 
objema nesgodno raditi u tolikoj daljini. Rusiji je Bugarska osno¬ 
vicom svoj politici na Balkanu, no radi Rumunjske pristupna je 
njoj samo po moru, a već radi Francuzke, Englezke i Austrije že¬ 
ljela bi joj slobodu, kad ju k tomu ne bi nukalo slavensko čuvstvo 
i vjerska zajednica. Uza sve to težko, da bi Bugari danas bili na¬ 
rodom, a još teže državom, da se nisu odlučili na onaj korak 
prema Carigradu, što su ga česi prerano pokušali prema Rimu, 
da se naime nisu odciepili od carigradskoga fanara. Povjest bu¬ 
garske samostalne crkve, ili bugarskoga eksarhata svakako je naj- 

poučniji primjer za sve ostale Slavene, kako se narodni život ne 
može razvijati samo na jednoj strani, a na ostalim drugima neka 
slobodno zakržljavi i nazaduje. 

Srbi. 

S gledišta slavenskoga kulturnoga preporoda Srbi u obće malo 
ulaze u ovu veliku dobu. Seljački srbski ustanak na janjičarske da- 
hije, koji se ne pokoravahu ni sultanu, nije imao izrazitoga protutur- 
skoga obilježja, pa se zato i završio znatnim doduše praktičnim 
uspjehom, ali i posvemašnjom ovisnošću od Stambula. Od toga 
vremena sav je srbski javni život pod neodoljivim dojmom di¬ 
plomatskih spletaka i tajnih pregovora sad s Francuzkom, sad 
s Austrijom, sad s Rusijom, sad s Turskom. Istina, Vuk Karadžić 
izazivlje doskora čitav prevrat u srbskom književnom jeziku i 
srbskom pravopisu; ali to je prevrat samo u formi, jer ni Vukove 
junačke pjesme, ni Vukov rječnik ne mogahu sadržavati novih sa- 
vremenih ideja, bez kojih nema revolucije u mišljenju i dubokih 
promjena u narodnom životu. Osim toga Vuku bijaše vodjom sla¬ 
vista Kopitar, Slovenac i Slaven samo po svom porietlu i po svojoj 
filosofiji. A da svega toga i nije bilo, Beč nije ni danas, a kamo 
li bi bio onda nekakvim ognjištem za kulturni preporod kojega 
slavenskoga naroda. To je jasno razabrao umni, ali i samostalni 
učenik Vukov, veliki Daničić, koji je sav svoj rad usredotočio u 
Biogradu i u Zagrebu, i koji je prema Vukovu izključivu srbstvu 
postavio misao narodnoga jedinstva Hrvata i Srba. I zato i u sa-, 
vremenoj Srbiji ima samo toliko modernih ljudi, koliko ih se pri¬ 
znaje učenicima Daničićevim. Svi su drugi poklonici sredovječnoga 
partikularizma i romantizma i onda, kad svrše visoke škole ne 
samo u Beču, Gradcu i Pešti, nego i u Monakovu i Berlinu, dapače 
i u Zuri ehu, Zenevi i Parizu. 

Hrvati. 

Za nas se Hrvate činilo, da će naš preporod biti dubok i 
svestran poput češkoga, a odvažan i uspješan poput bugarskoga. I 
naša je inteligencija, pa i velikaška, a pogotovo plemićka* pri¬ 
grlila narodni jezik, i ona je ne samo u njemačkoj, nego i u tali¬ 
janskoj kulturi, pak u živom i radinom magjarskom patriotizmu 
imala jaka poticala, a u slavenskoj uzajamnosti i u baštinjenoj 
glagolici široki i nepokolebivi temelj za svoj rad. K tomu svemu 

posegnuše naši Ilirici sretnom rukom za dalmatinskom i dubro¬ 
vačkom klasičnom literaturom, koja ne jača samo hrvatske na¬ 
rodne sviesti kao što kosovske pjesme uzdižu samosviest srbsku, 
nego još i daleko proširuje pogled na Slavenstvo i na stari kul¬ 
turni sviet. Istina, i ta je literatura posvema sredovječna i. čisto 
aristokratska, ali se bez nje naše ponosito plemstvo ne bi možda 
nikada bilo osviestilo, da u hrvatskom državnom saboru govori 
narodnim jezikom. Kadgod naime iztičemo, da je g. Ib45. u našem 
saboru Ivan Kukuljević prvi progovorio hrvatski, treba da se 
vazda sjetimo, da je prije toga (1844.) brigom tadašnje Matice 
Ilirske izašao Gundulićev „Osman 11 , koji je dvostruko djelovao 
zato, što ga je spjevao knez dubrovačke republike, i to još prije 
dviesto godina. 

Nego tu se pokazala sva pogubnost zavisnosti naše posavske 
inteligencije o Magjarima, a primorske naše gospode po Talijanima. 
Magjari su i Talijani „Austriju 11 isto toliko mrzili, koliko su lju¬ 
bili svoju političku samostalnost, a kako bečki dvor i rimska pa¬ 
pinska kurija bijahu redovno na jednoj te istoj strani u svim 
evropskim zapletajima i sukobima, magjarski su i talijanski politi¬ 
čari gotovo bez izuzetka stvorili jedan te isti pojam od Beča i 
Rima, od Austrije i katolicizma. Magjarima se i Talijanima nije 
toliko čuditi; strast i mržnju njihovu, samo pojačavaše ta činjenica, 
što je u „Austriji 11 slavenska večina i što je bilo dosta znakova, 
da bi se papinska politika mogla sprijateljiti sa slavenskom kato¬ 
ličkom Austrijom, pa se za nju eventualno oduševiti. Ali za 
Hrvate „Austrija" bijaše i jest u prvom redu monarkija. u kojoj 
je faktično gotovo čitavo hrvatsko primorje, u kojoj je najna¬ 
predniji slavenski narod i kao kruna svemu dvie trećine slaven¬ 
skoga pučanstva. Ali naši primorci, naposeb Dalmatinci, nisu ništa 
znali o Cesima, a zagorski „Horvati 11 nisu opet ni malo marili za 
more, čemu je dokazom nevjerovatna upravo povjest predaje Rieke 
Magjarima. 

I tako su naši ljudi obćeniti položaj prosudjivali ili poput 
aristokratskih magjarskih liberalaca, ili kao talijanski framasonski 
urotnici. No Hrvatska bijaše odviše slaba, da se bori s „Austrijom“ 
poput Ugarske, ili da se otvoreno buni proti papi; zato u našem 
javnom životu nastade politička taktika u opreci s unutrašnjim 
uvjerenjem, te tu čovjeku nehotice padaju na pamet pjesnikove 
rieči: „Htjelo dete pušku dići, puška težka, slabe ruke, poče 


jadno suze ronit, što ne može u hajduke". Za revoluciju nije bilo 
snage, ni prilike, kao u Ugarskoj i Srbiji; za urote ni dara, ni 
diplomatskih veza, kao u Italiji i Poljskoj, a za kulturni i gospo¬ 
darski rad ni dovoljno spreme ni shvaćanja, kao u Češkoj i Bu¬ 
garskoj. 

Slovenci. —- Slovaci. 

Slovenci i Slovaci ostadoše još i dosljedniji slavenskoj uza¬ 
jamnosti od nas Hrvata, ali ju i jedni i drugi shvatiše aristokratski 
i romantički, podavajući se sad neradu, sad međjusobnomu stran¬ 
čarskomu trvenju u djetinjskoj nadi, da će već jednoga dana sla¬ 
venski div raztrgati njihove okove i u prah oboriti njihove tla- 
čitelje. Ali je i tu medju Slovencima i Slovacima velika razlika: 
dok se probudjeni Slovenci ipak danomice jačaju, naročito na 
gospodarskom polju, jer su u kulturnom susjedstvu i pod mo¬ 
dernom vladom, dotle se Slovacima zatvara jedina srednja škola 
i jedino književno družtvo, a uz to im se rodoljubi globe i za¬ 
tvaraju, pa i čisto gospodarska poduzeća osujećuju sve pod izlikom, 
da su to prikrivena sredstva panslavističke agitacije. 

Zaključale. 

I tako se od svih malih slavenskih naroda podpuno prepo- 
rodiše, a time i podpuno oslobodiše tek Cesi i Bugari, te su Zlatni 
Prag i Sofija danas dva najjača kulturna, gospodarska i politička 
slavenska središta izvan Rusije. Srbi se više oslobodiše nego pre- 
porodiše; mi se Hrvati tek spasismo od narodne i političke smrti, 
a Slovencima i Slovacima, da i ne spominjemo lužičkih Srba, 
jedva je do danas i to uspjelo. No u cjelini je ovo naše narodno 
uzkrsnuće takva pojava, pred kojom i najveći materijalista mora 
priznati nesumnjivu prednost i prevlast duha nad tvarju i neoboriv 
dokaz, da za organizaciju, ljudskoga družtva vriede drugačiji za¬ 
koni, nego što je zakon o zemaljskoj teži i o svemirnoj privlačivosti. 

3. „Velika ideja“ grčka: filhelenizam i oslobodjenje Grčke. 

Grčki jezik i grčki trgovci ( v grci u ) poslie pada Carigrada. 

Dosta se često misli, da su Turci osvojivši Carigrad Grke 
dielom uništili, dielom potisnuli u područje stare Grčke na jug 
Tesaliji. U zapadnoj se Evropi, naročito kod velikih pomorskih 

naroda, dobro znalo, da grčki jezik gospoduje i pod turskom 
vladom, koliko na Levantu, toliko u Maloj Aziji; no trebalo je 
vremena, dok se i u srednjoj Evropi, naročito u Njemačkoj, na- 
učalo, da grčki živalj, pomiešan s Turcima, zauzimlje i sav srednji 
i jugoistočni dio Balkanskoga poluotoka od Dunava do Egejskoga 
mora, dakle današnju sjevernu i južnu Bugarsku i svu Macedouiju. 

Grci kao rodjeni trgovci, uz Armence (Jermene) jedini ne- 
nadkriljivi takmaci Židovima, izvukoše silnu materijalnu korist iz 
toga, što je padom Srbije, Bugarske i Bosne gotovo na čitavom 
Balkanu pod turskom vlašću nastalo jedno jedino trgovačko po¬ 
dručje, veće i od carstva Karla Velikoga, jer se sultanova vlast 
doskora proširila i na današnju Rumunjsku, pak na veći dio 
Ugarske, opirući se pri tom na svu Prednju Aziju do Perzijskoga 
zaljeva, a više ili manje na svu sjevernu Afriku. 

Grčkim je trgovcima dakle pala sjekira u med poslie turske 
provale u Evropu, te njihova trgovina dopiraše i u Hrvatsku, 
gdje je rieč ,,grk“ doskora značila „trgovac". („Došao žid u selo, 
da bude ,,grk“,“ t. j. trgovac.) U najiztočnijem našem gradu, u 
Zemunu, još se i danas svake treće nedjelje u pravoslavnoj crkvi 
služi grčka liturgija, dok se u sjevernoj Macedoniji, u Skoplju, 
još godine 1903., bio žestok boj, da metropolitom ne postane Grk. 
Slično je grčki trgovački upliv i na našoj jadranskoj obali do- 
sizao sve do Trsta, i ako su ga Mlečani žestoko suzbijali. 1 

Grčki ustanak i oslobodjenje. 

Nije dakle nikakovo čudo, što pod dojmom francuzke revo¬ 
lucije i Napoleonovih prevrata i u nadi na sve to veći upliv isto- 
vjerne Rusije neki Grci zamisliše „Veliku ideju", koja obukvataše 
u Aziji nješto manji, ali zato u Evropi znatno veći prostor od 
države Aleksandra Velikoga, te prema kojoj Heleni imadjahu biti 
prvi, ako i ne jedini baštinici bosporskoga „boleetnika". 

Do tada strašno osmansko carstvo počelo se na naglo raz- 
padati: U Egiptu se podiže Arbanas (Arnaut) A li-pasa, te od 
godine 1803.—1813. razširi svoju od sultana gotovo posvema ne- 

1 Stariji zagrebčani pamte grčku koloniju u Zagrebu još na početku 
XIX. stoljeća. Tako su u Dugoj ulici bile trgovine: Demeter, Pelopidas, 
Malin, Apoka & Potaki itrl. Crkvene knjige pravoslavne obćine u Zagrebu 
vodile su se još na početku XIX. stoljeća — grčkim jezikom. 


odvisnu vlast sve do Korintskoga zaljeva, uredjujući si i vojsku i 
državu i dinastiju, koja bijaše samo na oko ovisna o Carigradu. 
U isto doba (1815.) podiže Miloš Obrenović drugi ustanak na 
Turke, koje kod Takova i pobiedi, da se zatim u zgodan čas po¬ 
kori i kao sultanov namjestnik dobije u ruke upravu financija 
i vojske. 

Ali sve to ne bi još možda tako djelovalo na Grke, da po 
svoj zapadnoj Evropi nije nastao pokret, poznat pod imenom filhe- 
lenizma, i da se u to doba njima na čelo ne postavi (1820.) 
spomenuti Ali-paša Janjinski, koji medjutim postane „rimski" 
valija, to jest sultanov namjestnik gotovo u svoj evropskoj Turskoj. 

Grci pristanu izprvice uz Izmail-pašu, kojega sultan posla proti 
Aliji, i koji u rujnu god. 1820. zauzme Janjinu, ne pokazavši ni 
malo volje, da nagradi svoje kršćanske pomagače. To sklone Grke, 
da prihvate drugi poziv Alijin (u prosincu 1820.), te dne ll. ; ve¬ 
ljače 1821. bukne sveobći grčki ustanak u Patrasu i razširi se 
naglu na sjever i jug. Dne 7. ožujka 1821. buknu u Moldavskoj 
drugi grčki ustanak pod vodstvom grčkih emigranata, koji već 
dugo osnivahu svoj „savez" ili „hetairu" za oslobodjenje svih 
kršćana izpod turskoga jarma s ruskom i evropskom pomoću. Ti 
„hetairiste" bijahu sve sami veliki diplomate i posvema moderni 
ljudi, učenici i poklonici francuzke revolucije. Baš zato ne nadjoše 
milosti kod Metternicha, koji još uviek bijaše duša „svetoj ali- 
j a Lici", te se nastojanjem toga najvećega austrijskoga mračnjaka 
Rusija i Evropa izjaviše (na kongresu 12. siečnja do 12. svibnja 
1821.) za sultana proti grčkim ustašama. U to doskora Turci po- 
tukoše hetairiste i uhvatiše njihova vodju Ipsilantij a (19. lipnja 
1821.), i slabo bi bilo s grčkom slobodom, da ustanka u Patrasu 
nisu vodili gorštaci, koji se najprije uzdahu u Boga, zatim u svoju 
pušku, a onda istom u Rusiju i Evropu. Vodja tih gorštaka, Ko¬ 
lo kotronis, do 5. travnja (1821.) oslobodi Meseniju; u lipnju 
već bijaše slobodna sva Moreja, a za njom se dizahu i bogati oto- 
čani sve do Levanta. 

Na viest o prvim grčkim uspjesima Metternich se posprdno 
smijaše govoreći: Vidim, da su Turci u istinu vrlo dobri ljudi. 
Ali sultan Mahmud II. zabrinuo se tako, da je već dne 31. ožujka 
1821. pozvao sve vjernike u „sveti rat u , te po čitavom carstvu 
započe strašan pokolj kršćana. Tu pogibe sam patrijarha, tri metro- 
oolite i četiri biskupa, a na stotine tisuća kršćana bude povješano. 

Ka krvave ove glasove Uzbunila se sva Evropa, koja U grčkim 
Ustašama gledaše potomke Miltijada i Temistokla. No kako je istom 
planula Rusija, koja Grčku smatraše kolievkom pravoslavlja, a 
poubijane kršćane, osobito svećenike, pravim mučenicima! I dok 
se Metternich opet smijaše, upropastio se najedanput na viest, da je 
car Aleksandar I. dne 26. lipnja (1821.) poslao Turskoj ultimatum, 
i ako je još pred mjesec dana zajedno s Metternickom Grke na¬ 
zivao buntovnicima, koje treba žigosati. Vrativši se naime u Petro- 
grad opazio je takve valove narodnoga ogorčenja, protiv kojih se 
nije usudio zaploviti s brodom svoga samodržavlja. 

Uz Rusiju pristade jednodušno sva Francuzka, smatrajući rat 
za oslobodjenje Grčke pravom narodnom križarskom vojnom. 

Iz bojazni pred evropskim zapletajima i sukobima zategne 
Metternich stvar tako, da je istom dne 6. srpnja 1827. u Londonu 
podpisan ugovor medju Francuzkom, Englezkom i Rusijom, kojim se 
za Grčku traži podpuna autonomija uz godišnji danak i napominju 
i prisilne odredbe, ako Turska ne popusti. Sva je Evropa odahnula, 
jer još malo, i Grci bi bili klonuli, ne znajući, da se Englezka i 
Rusija za njihovo oslobodjenje bijahu u glavnom sporazumjele već 
prije godinu dana, naime dne 4. travnja 1826. No Austrija je još 
uviek potajno podupirala Turke, jer je Metternich držao, da će onim 
časom nestati povoda za posredovanje, čim ustanak bude posvema 
ugušen. Turska, time potaknuta, ne htjede spomenutoga ugovora 
ni na znanje primili, te se stvar malo po malo tako zaoštrila, da 
je Aleksandar I. dne 6. travnja 1828. naviestio Turskoj rat. Dne 
20. kolovoza 1829. ruski vojskovodja Diebić Zabalkanski bijaše u 
Drinopolju, dakle pred vratima Carigrada, te je tu dne 14. rujna iste 
godine podpisan glasoviti Drinopoljski mir, kojim bijaše za¬ 
jamčena podpuna grčka autonomija. No Grci ostadoše kod zahtjeva 
podpune slobode, pa to i postigoše diplomatskim zapisnikom pođpi- 
sanim u Londonu 23. veljače 1830. 1 Zapravo bijahu tu podpisana 
tri zapisnika. Prvim se proglašuje neodvisnost Grčke i odredjuju 

1 Za nas Hrvate bilo bi od prieke nužde, da do potankosti poznamo 
povjest oslobodjenja malih evropskih naroda, pak sam se s toga nešto duže i 
zadržao kod nove Grčke. — Pobliže o toj prevažnoj za nas stvari vidi: Manuel 
historique de politique etrangčre par Emile B o u r g e o i s, sv. II., glava 22. 
str. 665- 670, pak onda u obširnoj diplomatskoj povjesti A. Dćbiđoura 
(Histoire diplomatique de 1’Europe, dva svezka, str. 460—597.) u I. sv. na 
str. 233, 245, 249, 264-265, 267—268. 


njezine državne granice; drugim se na grčko priestolje pozivlje 
Leopold princ Sasko-Koburžki; trećim se na zahtjev Francuzke 
zajamčuje vjerska sloboda u obće, a katoličkoj vjeri napose. 

Zaključak. 

I tako je poslie petstoljetnoga mučeničtva i poslie šestgo- 
dišnjega krvavoga ustanka simpatijama ciele Evrope, a ruskom 
krvlju oslobođjen onaj narod, koji bi nama južnim Slavenima bio 
najiskreniji drug i prijatelj, da još uviek ne sanja o „velikoj ideji", 
radi koje bi bez ruskoga veta od god. 1897., poslie nejednake 
borbe bio opet spao pod turski jaram, i radi koje se nikako ne 
može izmiriti s mišlju, ili točnije s činjenicom, da je Balkan s Po¬ 
dunavljem većim dielom slavenski, te mi Slaveni ne ćemo i ne 
možemo dopustiti, da mjesto Turske evropskim iztokom zavlada 
itko, van sami narodi toga iztoka. No za ovu veliku i pravednu 
misao Grci će se istom onda zagrijati, kad njihova „velika ideja" 
bude i za njih samo historijska uspomena i kad i njihovi držav¬ 
nici priznadu, da bi uza sav filhelenizam zapadne Evrope Grčka 
još danas bila pašalukom bez slavenske ruske krvi. 

4. Belgija. — Poljska. 

Srpanjska revolucija u Parizu (1830.). 

U srpnju 1830. svrgoše Francuzi Karla X., brata Luja XVIII., 
kojega je Evropa pod vodstvom evropske Rusije po dva puta na¬ 
metnula Francuzkoj za vladara. U prvi mah se činilo, da će ova 
srpanjska revolucija obnoviti republiku, te da će obnovljena re¬ 
publika sve potlačene narode pozvati u „sveti savez" proti tiraniji. 
No jedna spretna politička skupina podiže usred parižkih barikada 
na franeuzki priestol Luja Filipa, koji je dugo vrebao na ovu 
zgodu i koji se znao prikazati velikim liberalcem. Luju Filipu ne 
bijaše ni na kraj pameti, da evropske narode pozove u križarsku 
vojnu proti kraljevima, pa je Englezka već sasvim mirno gledala 
na spomenuti franeuzki prevrat. Ostale velike evropske monarkije, 
naročito Pruska, u prvi su se čas silno preplašile, a zatim su se 
počele spremati na akciju protiv Francuzke. No borba protiv velike 
revolucije i protiv Napoleona od god. 1793.—1815., u kojoj Englezka 
bijaše najstalnija i najpožrtvovnija, ta je borba jasno pokazala, da 
se Francuzkoj nije bojati nikakve evropske koalicije, u kojoj nema 


70 


71 


Velike Britanije. I baš zato, jer se znalo, da englezka vlada i ne 
će, a pred svojim saborom i ne smije k „svetoj alijanci u rusko- 
prusko-austrijskoj, mogla je u Bruselju buknuti pobuna, koja se 
svršila time, da evropski narodi i države dobiše novoga člana: 
Belgijance i Belgiju. 

Revolucija u Belgiji. 

(Zahtievanje autonomije. —- Obrana Bruselja.) 
U Belgiji je planula revolucija već 25. kolovoza 1830., i to ta¬ 
kovom snagom, da je doskora svu zemlju prekrilila. Ustaše zahtie- 
vahu izprvice samo upravnu autonomiju, dakle puko unutrašnje 
ođieljenje od protestanske Holandije, koja se prama katoličkoj 
svojoj posestrimi i stoljetnoj suparnici poslie god. 1815., kad joj 
je bečki kongres utvrdio i proširio vlast, ponašala od prilike onako, 
kako od god; 1867. Ugarska postupa s Hrvatskom. Belgijanci bi 
se bili poput svih nesretnika podpuno zadovoljili iskrenom i po¬ 
štenom autonomijom. Ali u to holandska vojska pokuša, da opet 
predobije Bruselj, no ustaše ga junački sretno obraniše (od 23. 
do 26. rujna 1830.), a iz potoka prolivene njihove krvi niče čvrsta 
odluka, da ne će položiti oružja, dok ne izvojšte posvemašnje 
samostalnosti. 

Od 4. listopada iste godine privremena se vlada proglasi 
posve nezavisnom spremajući se žurno, da sazove narodni sabor. 

Na primjer iz Belgije pobuna se naglo širila do Rajne, pa i 
preko nje sve u Sasku, tako da je Pruska i Austrija imala u prvi 
mah dosta posla sa samom Njemačkom, za koju se u ostalom ne 
bojahu, da bi mogla pristati uz Francuzku, jer je njemačka na¬ 
rodna demokratska stranka, u to doba dosta jaka, Francuze i Fran¬ 
cuzku jače mrzila, nego službenu politiku berlinsku i bečku. Sigurni 
u tom smislu za Njemačku, ne bijahu ni u Beču ni u Berlinu ni 
iz daleka mirni radi Belgije, strepeći pred mišlju, da ustaše ne po¬ 
zovu u pomoć nove francuzke vlade i da u tren oka francuzke 
granice ne pomaknu do Antverpena i Luxemburga. Taj je strah 
Belgijancima najviše i pomagao, pogotovo onda, kad se isto tako 
zabrinuše i u Londonu i u Petrogradu. 

(Držanje velikih vlasti.) Kad je holandska vojska pod 
Bruseljem bila poražena, zamoli holandski kralj za pomoć one 
četiri velike vlasti (Austriju, Englezku, Prusiju i Rusiju), koje su 
mu na bečkom kongresu god. 1815. Belgiju zajamčile. No Rusija 


bijaše daleko, a Austrija, ili bolje Metternich, bijaše sav zaokupljen 
budnom pazkom nad Italijom, u kojoj se s punim pravom bojaše 
pobune. Preostajaše još Englezka i Pruska. Englezku umiri stari 
Talleyranđ, koji na svu sreću za Francuzku i za Belgiju bijaše 
u to doba poslanik u Londonu. 

On uvjeri englezku vladu, da Belgija ne će ni posredno, ni 
neposredno doći pod francuzki upliv, a to je Englezima bilo dosta. 
Ali zato Pruska, imajući uviek spremnu vojsku, ponudi s mjesta 
svoju pomoć holandskoinu kralju. No francuzki ministar vanjskih 
posala, grof Mole, reče odlučno pruskomu poslaniku u Parizu, 
barunu Wertheru: Ako pruske čete prodru u Belgiju, i francuzka 
će vojska s mjesta u nju unići. Werther upita: kojim pravom? 
Molć bez smetnje odgovori: u ime neposr edo vanj a, to jest u 
ime prava, po kojem smo vlastni zapriečiti, da netko u našem 
susjedstvu oružanom rukom stvara nove prilike na našu štetu. Taj 
je odgovor zato značajan, jer pruski poslanik opirući se na pravo 
posredovanja, što ga je sveta alijanca proti revoluciji 
izmislila, bijaše siguran, da se francuzki ministar ne će moći po¬ 
zvati ni na kakvo pravo. 

U to je vješti Talleyrand (1830.) s lordom Aberdeenom pod- 
pisao diplomatski zapisnik, u kojem Luj-Filip izjavljuje, da ne će 
da se Belgija Francuzkoj pripoji, ili da joj kraljem bude koji 
njegov sin; da pristaje na to, da sudbinom Belgije odluči spora¬ 
zumno svih pet velikih vlasti (Francuzka, Austrija, Englezka, 
Rusija i Pruska); da u novom području ne će dopustiti nikakve 
francuzke agitacije i da će privoljeti na to, da vladarom nove 
lržave bude koji član iz kuće Nasavske. Dobivši ovakva jamstva, 
azkrati Englezka uljudno, ali vrlo odlučno, Holandiji svaku potnoć 
proti Belgiji. 

Austrija, Pruska i Rusija pristadoše na ovakvo riešenje, samo 
da dobiju vremena. Dne 4. studenoga 1830. konferencija zastupnika 
svih pet vlasti podpiše zapisnik, kojim se traži primirje od Holan¬ 
dije i od Belgije, čime se faktično ustaše priznaju za ratujuću 
stranku, to više, što je konferencija odmah odpravila k Belgijan¬ 
cima dva svoja izaslanika, jednoga Francuza i jednoga Engleza. 

(Ustanak Poljaka [1830. -1831.].) Medjutim u Parizu pre¬ 
vladavaše sve to više ratoborno mišljenje, Prusija skupljaše svoju 
vojsku na Rajni, Austrija šiljaše najbolje svoje čete u Italiju i 
Švicarsku, a i Rusija se spremaše za rat. Činilo se, da će se opet 

pobiti iztočne i zapadne vlasti i da će ta evropska bura s korienom 
izčupati mlado stablo belgijske slobode. No u to u noći od 29. na 
30. studenoga 1830. bukne glasoviti poljski ustanak u Varšavi. 
Taj ustanak bijaše najbrižnije zasnovan sporazumno s francuzkim 
revolucijonarcima, a imao je planuti istom u veljači 1831.; no 
poljski rodoljubi videći, kako se Prusija, Rusija i Austrija dižu na 
Francuzku, odlučiše se žrtvovati za svoju pokroviteljicu i u bez- 
primjernom samopriegoru naumice ubrzaše ustanak, samo da kod 
kude zadrže najbolje pruske čete. Dne 15. prosinca proglasiše 
ustaše diktatorom generala Chlopickoga, koji se bijaše osobito pro¬ 
slavio na vojnama Napoleona I. Za njekoliko dana bijaše na no¬ 
gama sva Poljska, a koncem 1831. ne bijaše na njezinu tlu više 
nijednoga ruskoga vojnika. 

Brat cara Nikole I., Konstantin, morade odmah na početku 
ustanka uteči iz Varšave, a sam car ne imadjaše sada preče brige, 
nego da upokori Poljsku. Na posredovanje u Belgiji ne mogaše sada 
ni misliti, a Pruska i Austrija ne usudiše se same ništa odlučna 
učiniti, to manje, što su se i one bojale ustanka u onim poljskim 
zemljama, koje su ih zapale trostrukom zloglasnom diobom. 

I samo hvala poljskoj krvi, proglasi londonska konferencija 
zapisnikom od 20. prosinca 1830. u načelu Belgiju nezavisnom, 
a već 9. siečnja 1831. nametne holandskomu kralju primirje, što 
mu ga prije samo preporučaše. 

Belgiji je bez sumnje najviše pomogao do samostalnosti poljski 
ustanak, ali Prancuzka se njime vrlo malo okoristila, jer Chlopicki, 
mjesto da podje na Litvu, izgubi više tjedana bezuspješnim pre¬ 
govorima s carem, radi čega se dne 15. siečnja 1831. i zahvali 
na diktaturi. 

Belgija — „ neutralna “ država. — Poljaci ne uspješe. 

Neuspjeh poljskoga ustanka tako je Francuzku na londonskoj 
konferenciji oslabio, da je diplomatskim zapisnikom od 20. siečnja 
1831. Belgija proglašena neutralnom državom, ali bez Luxemburga, 
do kojega Belgijancima bijaše vanredno mnogo stalo. 

Belgijanci izabraše poslie dugoga kolebanja i posred bezko- 
načnih zakulisnih spletaka kraljem Leopolda I. iz kuće sasko-ko- 
buržke (dne 4. lipnja 1831.), ali time njihova stvarljoš ne bijaše 
gotova. Oni se ne mogahu zadovoljiti granicama, a ne mogahu 


se umiriti ni zato, jer se bojahu, da će Rusija svladavši Poljake 
obnoviti svetu alijancu i svom snagom udariti na revoluciju, a 
dakako najprije na njih. Međjutim u Pariš stizahu iz Poljske sve 
crnije viesti i sve očajnije molbe za posredovanjem. Belgijanci iz 
zahvalnosti i iz političke uvidjavnosti bijahu svom dušom za Po¬ 
ljake, te izjaviše, da će bez prigovora prihvatiti sve uvjete lon¬ 
donske konferencije samo onda, ako se i Englezka pridruži Fran- 
cuzkoj u posredovanju za Poljsku. U ime Englezke lord Palmerston, 
tada ministar vanjskih posala (od 1830.—34.), dade Belgijancima 
razumjeti, da će Velika Britanija u istinu posredovati s Fran- 
cuzkom za Poljake, ako prihvate konačnu odluku londonske kon¬ 
ferencije, poznatu pod imenom „Ugovor od 18 članaka" (Le traite 
đes 18 articles). Belgijanci pristadoše (dne 9. srpnja 1831.), a malo 
dana kasnije odgovori Palmerston francuzkoj vladi, da posredovati 
za Poljsku nema smisla. Težko je razumjeti, kako su belgijski 
političari mogli povjerovati praznomu obećanju lorda Palmerstona, 
za kojega su ipak znali, da je dugo i dugo bio toryevac (konser- 
vativac) i da je postao whigovac (liberalac) samo zato, da se opet 
domogne vlasti. 

Uzporedimo li samo obćenite činjenice, ili još točnije, veliku 
razliku medju svršetkom bruseljskoga i varšavskoga ustanka, mo¬ 
ramo uvidjeti tu strašnu istinu, da mi Slaveni i kad se bunimo, i 
kad smo mirni, služimo najviše tuđjim interesima. To je samo 
po sebi očit dokaz, da naši narodni prvaci ili pravo ne prosudjuju 
prilika, ili da na događjaje u svietu ne gledaju jedino s gledišta 
ustaljene svoje domaće politike. 

5. Princip narodnosti stvara dvie velike nacionalne vlasti: 

Italiju i Njemačku. 

Obće obilježje preporoda i oslobadjanja naroda. 

Mali se slavenski narodi preporodiše i organizovaše svojom 
unutrašnjom snagom bez pomoći državne vlasti, pa čak i proti 
njoj i proti evropskoj diplomaciji. Grci i Belgijanci, a za njima i 
Rumuni postadoše narodima i osnovaše svoje samostalne države 
najviše pomoću ove ili one velike vlasti, dotično sporazumkom 
onih velikih država, koje su bile najviše interesovane, da ti novi 
narodi ne klonu pod surovom silom, kad već jednom podaše do¬ 
kaze dosta jakoga života. Za Magjare vriedi u glavnom to isto, 

ali treba iztaknuti, da i njihov narodni preporod, osobito, koliko 
bijaše djelo slavenskih odmetnika (Košuta i Petrovića-Pi) tofy), ima 
i jako obilježje slavenskoga kulturnoga pregnuća. Skandinavci na¬ 
pokon, riešivši se osvajačkih osnova na medjusobni račun, riedak 
su primjer kulturne narodne federacije, koja na njihovu sreću 
djelomice smeta tek Njemačkoj, ali je u očitom interesu svih ostalih 
vlasti, pa i same susjedne Rusije. 

Ali još su dva prostrana područja, na kojima se narodno na¬ 
čelo izrazilo najprije u vanredno jakoj reakciji, rekli bismo go¬ 
tovo u mržnji proti tudjincima, zatim u vanredno organizovanom 
i svestranom kulturnom radu, nadalje u dalekovidnoj i bezobzirnoj 
diplomaciji i napokon u odlučnoj vojničkoj akciji spremne državne 
vlasti, u tajnom ili otvorenom savezu s pobunama i urotama svake 
vrsti. Konačni resultat tako svestranoj djelatnosti morao je biti 
velik, ako i nije možda trajan, te su oba naroda, koji upotrebiše 
sva ona sredstva, danas velike evropske vlasti, s osnovama, pa i 
sa snagom, da postanu vlasti svjetske. Ta su dva naroda Talijani 
i Niemci. 

Ujedinjenje Italije. 

Kako već spomenusmo, borila se je u Italiji kroz čitava tri 
stoljeća Španjolska, Francuzka, rimsko-njemačko carstvo i Austrija. 
Na koncu se činilo, da će Austrija zavladati čitavim Apeninskim 
poluotokom imajući širom otvorena vrata kroz svoju Mletačku i 
Lombardiju i držeći papinskom pomoću u odvisnosti srednju i 
južnu Italiju. Da ova osnova austrijske politike bolje uspije, držaše 
se Metternich načela, da je Italija puki zemljopisni pojam i da 
medjunarodno pravo ne smije ni znati ni pitati za nju, kao to¬ 
bože za jednu narodnu ili političku cjelinu. Još od početka XVIII. 
stoljeća bijaše se dinastijska Evropa privikla, da u Italiji traži 
kraljevine i vojvodine za svoje prinčeve, ili za takve članove vla¬ 
darskih kuća, koje je radi diplomatskih kombinacija trebalo sva¬ 
kako nekako odštetiti. Poslie rata za poljsko nasljedstvo ostade 
poljski kralj Stanislav I. Leszczinski, tast Luja XV., bez krova; 
Francuzka se pobrine, da mu se dade Lotaringija, a lotarinžki 
vojvoda, zet Karla VI. i muž Marije Terezije, dobije veliku voj¬ 
vodinu Toskansku. Slično tomu postupalo se tako često, da je Si¬ 
cilija u 21 godinu promienila gospodara četiri puta, a Parma u 
17 godina tri puta. 


Bijaše već gotovo stalno, da se s talijanskim poluotokom 
može raditi, što hoćeš, jer da nema ni srca, koje bi osjećalo 
njegovo poniženje, ni glave, koja bi znala zamisliti i izvesti nje¬ 
govo oslobodjenje. No ipak se talijanska nada pojavi s one 
strane, od kuda je nije nitko očekivao ni u Italiji, ni u Evropi. 
U stoljetnim borbama medju Bourboncima i Habsburgovcima po¬ 
diže se do podpune samostalnosti vojvoda Savojski, koji kao 
„Alpinski vratar" pristajaše sad uz jednu, sad uz drugu stranu, i 
napokon, stisnut i od Genove i od Švicarske, spusti se s pomoću 
svoje diplomacije najprije u Piemont, a onda i u vojvodinu Mi¬ 
lansku. Od toga časa nema evropskoga sukoba, iz kojega ne bi 
Piemont izvukao koristi; poslie rata za španjolsko nasljedstvo do¬ 
bije Siciliju, koju doskora vrlo mudro zamieni za Sardiniju, a 
još mudrije zadrži od nje kraljevski naslov, što ga uz njega ima- 
djaše u Italiji još samo napuljski vladar. No prava je Italija na 
sjeveru, te je sardinski kralj u Piemontu od sada prva glava u 
Italiji. Tu je i razbojište medju Francuzkom i Austrijom, tu su 
državice s tudjim vladarima, a sav narod s neizrecivom mržnjom i 
priezirom tudjinaca, osobito Niemaca. Tu je i grad Monza s kate-' 
dralom, u kojoj je željezna kruna (talijanskih lombardskih kraljeva). 
Tu će junačtvo Napoleona I., talijanske simpatije Napoleona III. i 
vještina piemontskoga ministra Cavoura udariti temelje jedinstvu 
i slobodi čitave Italije. 

Ujedinjenje Njemačke. 

Njemačka je drugo razbojište medju Habsburgovcima i Bour¬ 
boncima. No Francuzka tu radi najviše novcem, podmićujući sad 
knezove izbornike, sad protestanske, sad katoličke njemačke vla- 
darčiće, i to prema ustaljenomu izkustvu, po kojem je, kako veli 
Lavisse (str. 129), „Versailles imao cjenik za njemačke savjesti." 

U triđesetgodišnjem ratu (1618.—1648.) njemačke muke i 
poniženja prevršuju svaku mjeru: od Rajne do Visle i od Baltij- 
skoga mora do alpinskih gora ražaju i pale jednako ljuto i okrutno 
i prijatelji i neprijatelji, i Francuzi i Španjolci, Švedi i Danci, ka¬ 
tolici i protestanti. Poslie dugih i velikih stradanja svaka bi se 
vojska podala skrajnjoj razuzdanosti, dok napokon okrutnost i 
đivljačtvo ne postade vojnicima kao druga narav: „Njemačka se 
pokri razvaljenim gradovima i pustim selima. U mnogim kraje¬ 
vima posjekoše i drvlje, da doskora tu ne bude ništa osim šikarja, 

divlje zvjeradi i ljudoždera." 1 Westfalskim mirom, koji je Njemačkoj 
imao izliečiti rane i pridići ju iz njezinoga poniženja, tuđjinci se 
u njoj istom pravo udomaćiše: Švedski kralj postade član nje¬ 
mačkoga državnoga vieća u ime svojih njemačkih posjeda; danski 
kralj bijaše u tom vieću već od prije; francuzki kralj stvori u 
svoje svrhe Porajnski savez, kojemu bijaše i članom i dušom. Ne- 
odvisnost svih vladarčića i svih državnih gradova, to jest, hoto- 
mice organizovana anarhija, bijaše utvrdjena i zajamčena. Zato 
svakim novim evropskim ratom Njemačka opet najviše krvari, a 
dok se Francuzka tuda s Austrijom razbija, osvaja Englezka 
Indiju i Ameriku. Zlo je to tim veće, što ni Austrija ni Prusija 
nisu još njemačke države, te je njihova utakmica njemačkoj stvari 
više na štetu, nego joj njihova snaga pomaže. Sve je to bilo 
uzrokom, da je njemačka reakcija proti tudjinstvu bila još jača, 
nego talijanska, te jedinstvo Njemačke ima još i danas očito obi¬ 
lježje sile organizovane više za navalu, nego za obranu. 

Talijansko ujedinjenje prema njemačkomu. 

I Talijane i Niemce najviše je ujedinio Napoleon I., koji je 
prvi stvorio talijansko kraljevstvo od Milana, Lombardije, Mle¬ 
tačke, iztočnoga diela papinske države i t. d., koji je Njemačku 
posuo kraljevinama (Westfalska, Wurtemberg, Saska i Bavarska) 
mjesto crkvenih kneževina i stvorio od njih „Njemački savez," 
učinivši suvišnim rimsko-njemačkoga cesara i naučivši u svojim 
vojnim redovima na tisuće i tisuće Talijana i Niemaca ljubiti na¬ 
rodnu slobodu i boriti se za nju. Bez njegove jake ruke, koja 
je pokidala ponajjače sredovječne okove tim dvjema robkinjama 
rimske svjetovladnosti, možda bi nas i danas njemačka i talijanska 
anarhija smućivala, kako nas jedinstvo Italije i Njemačke sve to 
više zabrinjuje i plaši. 

Na prvi pogled talijansko je jedinstvo i savršenije i mirolju¬ 
bivije od njemačkoga. Tu se Piemont u Italiji izgubio, a nema 
više ni sardinskoga kralja. U Italiji su sve sami Talijani, koji na¬ 
pokon osjetiše neizmjernu radost, da su svoji na svojem, da su 
narod, i to velik narod sa slobodnom i jakom državom. 

No baš zato Talijani nisu zadovoljni time, što je Savoja 
makar i dobrovoljno pripala Francuzkoj, pak što je pod Fran- 

1 Lavisse, str. 130. 


cuzkom Korzika; nezadovoljni su, što u Trientu i Trstu vladaju 
Habsburgovci, a na Malti Englezi. No najnezadovoljniji su zato, 
što Jadransko more nije njihovo jezero, pa su se zato kadri spo¬ 
razumjeti i s najljućim svojim neprijateljem, dakako na naš račun, 
da dobe barem Albaniju, a time i cielu stražu u Jadransko more. 
Stoljetno robstvo i poniženje urodilo je napokon u njih narodnom 
sviešću i ljubavlju slobode, ali u njem nije se ni zametnulo pošti¬ 
vanje tudjib prava i tudje slobode. A to baš i jest prokletstvo 
tiranije, da jednako kvari" silnika i roba, te i rob, čim se oslobodi, 
davi i guši, gdje samo može. 

Njemačko jedinstvo s čisto narodnoga gledišta u jednu ruku 
nije još gotovo, a u drugu ruku prešlo je preko svojih granica: 
Niemaca ima izvan novoga carstva u Češkoj, u nasljednim zemljama 
austrijskim, u Švicarskoj i u baltijskim pokrajinama ruskim. U 
samom opet carstvu ima više od tri milijuna Poljaka, zatim Čeha 
i lužičkib Srba, pak Danaca i Francuza. No što je glavno, Nje¬ 
mačku je ujedinila Pruska, a da se nije u njoj izgubila, nego si 
je naprotiv mnoge njezine dielove (Schleswig-Holstein, Hannover, 
Frankfurt i Hessen-Cassel) pukom silom pripojila i već time jasno 
pokazala, da ju postepeno želi cielu progutati. 

I tako je njemačko narodno jedinstvo i samo u sebi i prema 
vani izrazom velikih trvenja i opreka, iz kojih može nastati, a već je 
i nastala najveća opasnost za sam obstanak mnogih malih evropskih 
država i naroda. Ima dapače i dosta znakova, po kojima sudeći 
kani Pruska ujedinjenu i vanređno organizovanu snagu njemačkoga 
naroda upotrebiti za težki mlat, kojim misli naročito preko naših 
slavenskih glava prokrčiti sebi put na svjetsku pozornicu od Bospora 
i Levanta sve do Persijskoga zaljeva. 

6. Narodnim načelom zaoštruju se tri glavna evropska pi¬ 
tanja: iztočno, rimsko i porajnsko. 

Obći priegled. 

čusmo već ponovno, da gornja Italija i porajnska razmedjica 
medju Francuzkom i Njemačkom bijahu dva glavna evropska raz- 
bojišta, a isto tako znamo, dapače do nedavna sami na sebi osje- 
tismo i još osjećamo, da se za Balkan i za Podunavlje vazda 
otimahu dvie oprečne sile, rimsko-germanska i grčko-bizantska. 

Danas je čitava sjeverna Italija i politička i narodna cjelina 
s ostalim Apeninskim poluotokom. Novo njemačko carstvo prostire 
se daleko na Rajni sve do Meuse, a od Podunavlja i Balkanskoga 
poluotoka drži još Turska samo ostatke nekada ogromnih svojih 
posjeda, na kojima nikoše nove političke tvorbe: Srbija i Grčka, 
Rumunjska i Bugarska, pak Bosna i Hercegovina, dok je Ugarska, 
a dielom i Hrvatska zadobila natrag sve zemljište, što ga bijaše 
izgubila u turskim ratovima. 

Čovjek bi dakle mislio, da če od sada biti trajni mir na 
Rajni, na Padu, na Dunavu i za Balkanom, ili da barem ne će 
biti takovih sukoba, koji bi potresli svom Evropom. Tako bi u 
istinu i bilo, da se uzvišeno narodno načelo provodilo dosljedno, 
i to moralnim sredstvima, naime unutrašnjom kulturnom i gospodar¬ 
skom organizacijom, pred kojom na koncu mora uzmaći svaka sila. 

Vidjesmo u kratko, koliko je trebalo pregovora, a napokon 
koliko krvi za neodvisnost grčku i belgijsku. Da smo mogli poći 
u potankosti, bili bismo se uvjerili, da je još više diplomatskih 
spletaka i ljudskih žrtava izazvao srbski i bugarski pokret za slo¬ 
bodu. da i ne govorimo o krvavoj povjesti njemačkoga i talijanskoga 
jedinstva; napokon povjest oslobodjenja rumunjskoga i narodno-po- 
litičkih stečevina magjarskih, dapače ni povjest preporoda češkoga, 
hrvatskoga i slovenskoga nije bez krvavih i mučeničkih, stranica. 

Za narodno načelo mislilo se i govorilo, da je u njem novo 
evangjelje, bolje i savršenije od evangjelja Hristova. Danas se 
obćenito uvidja, da je u principu narodnosti do sada često bilo 
više mržnje i strasti na sve, što je tudje,_ nego ljubavi i brige za 
svoje; a što je najgore, narodnostna je ideja još uviek tako nejasna, 
kad se ne spaja s ustaljenim državnim teritorijem i s historijskom 
državnom vlašću, da pravo ne zna razlikovati tudjega od svojega, 
te se dosta puta u njezino ime vodi najsramotnija, čisto sredovječna 
plemenska borba i gradjansld rat. To vriedi naročito za nas Slavene 
u obće, a za južne Slavene napose. Ovo i jest glavnim uzrokom, 
da se evropsko iztočno pitanje u naše doba jače zaoštrilo i više 
zamrsilo, nego ikada. 

Iztočno pitanje. 

S najširega gledišta iztočno pitanje obuhvata sve one evropske 
zemlje i narode, koji od najstarijih vremena, pa do danas prodiru 
sad iz Azije u Evropu, sad iz Evrope u Aziju, smatrajući pri tom 


Evropom u užem smislu samo njezin latinsko-germanski dio. U 
tom najširem smislu spadaju k iztočnomu pitanju i persijski ratovi 
s Grčkom i Aleksandrova vojna u Prednju Aziju sve do Inda i 
švedski pokušaji, da Rusiji zatvore Baltijsko more, i rusko nasto¬ 
janje, da najprije prelomi švedsko-poljsko-turski lanac, a onda da 
se proširi k toplim svjetskim morima, pa bilo i kroz nepreglednu 
ledenu sibirsku ravnicu. U užem smislu iztočno pitanje glasi: Tko 
će nasliediti Tursku na Balkanu, u Prednjoj Aziji i u sjevernoj 
Africi? Budući da je sultanove vlasti već gotovo nestalo iz sje¬ 
verne Afrike, a 11 a Balkanu je pod njim samo još Albanija, Mace- 
donija i Carigrad, to se evropsko iztočno pitanje javlja danas kao. 
pitanje dardanelsko, macedonsko i arbanasko (albansko). U đarda-- 
nelskom pitanju najviše je interesovana Rusija, što je i posvema 
prirodno; ali je tu jednako interesovana i Velika Britanija, a to 
već nije tako prirodno. U Macedoniji sukobiše se težnje bugarsko- 
srbske i grčke, dvie plemenske misli: slavenska i „velika ideja 11 
helenska. I taj je sukob nastao nesrećnim, ali u glavnom ipak pri¬ 
rodnim, kulturnim razvojem. No na Macedoniju računa i Austrija, 
i to kao njemačka velika vlast, prema sistemu njemačkoga patrio¬ 
tizma, što ga zasnovaše još Josip II. i Fridrik I. To je očito ne¬ 
prirodno s gledišta narodnostnoga, kao i to, što se za Albaniju i 
Arbanase najviše otimlju Austrija i Italija. 

Za nas južne Slavene dardanelsko pitanje nema „interesa 11 , 
jer naše slobodne države imaju mora malo, a mornarice ni malo ; 
albansko pitanje shvaća ozbiljno jedino Srbija. U ostalom ni srbska, 
ni ikoja druga balkanska vlada ne vodi valjana računa o cielom 
Balkanskom poluotoku, nego se prema njemu ponašaju ili po 
pruskom držanju prema Njemačkoj, ili se ne zanimaju za narodni 
život izvan svojih državnih granica. Misao južno-slavenskoga je¬ 
dinstva propoviedabu i propoviedaju tek pojedini Slovenci i Hrvati, 
a ideja balkanskoga saveza, koliko se javlja, shvaća se posvema 
krivo, jer je naperena u prvom redu proti slavenskoj Austriji, 
opirući se na slabe ili na nikakve diplomatske veze s Italijom, 
Francuzkom i s Englezkom. Slično tomu i Grci i Rumuni boje se 
najviše Rusije, koja ih je oslobodila, s tom razlikom, što Ru¬ 
munjska shvaćajući bar donekle pravilno svoje interese, traži oslona 
više u srednjoj, nego u zapadnoj Evropi. 

Iz svega ovoga, pa već i iz onoga, što prije rekosmo o grčkoj 
„velikoj ideji", o srbskom oslobođjenju i o hrvatskom preporodu, 

jasno je, da se na Balkanu narodnostna ideja miesa sa sredo¬ 
vječnim tradicijama i s modernim političkim teorijama tako, da 
je iz toga nastao podpun metež u javnom životu. Taj je metež i 
u Bugarskoj, za koju inače naglasih, da se je najpodpunije i naj- 
svestranije preporodila. Ova mješavina preživjelih, sredovječnih tra¬ 
dicija i još nesazrelih modernih ideja s narodnim kulturnim i go¬ 
spodarskim potrebama i težnjama — glavnim je uzrokom, što na 
čitavom području bivše i sadašnje evropske Turske nema ustaljene 
narodne politike, narodnih političara i narodnih stranaka. Narodno 
načelo, koje je svojim demokratizmom imalo sav evropski iztok 
pomladiti, a svojim kulturnim radom malo po malo izbrisati tra¬ 
gove osmanske vojničke vladavine, iznielo je do sada na površinu 
osebujnu činovničku i stranačku aristokraciju, koja je prema puku 
silovita, a vazda kud i kamo više rječita, nego radina. Princip na¬ 
rodnosti treba dakle tu istom duboko shvatiti i pravilno primieniti, 
pa će se tekar onda na njegovu temelju moći lako razriešiti čvor, 
koji će inače, o tom nema nikakve sumnje, silovito presjeći jaka 
ruka kakvoga pruskoga Aleksandra Velikoga. 1 

i O iztočnom pitanju čitava je literatura na t'rancuzkom, englezkom, 
ruskom i njemačkom jeziku. Od svih spisa o toj stvari, što mi dodjoše pod ruku, 
najpreglednija je razprava, što ju je u parižkoj „Revue des deux Mondes“ od 

1. siečnja 1897. objelodanio grof B enede tti (tajnik parižkoga kongresa 1856. 
i francuzki poslanik u Berlinu od 1864. -70., pisac glasovite knjige „Ma mission 
en Prusse“) pod naslovom: „La question d’Orient 11 (Iztočno pitanje). Tu 
je u 11 kratkih poglavlja toliko fakata, što ih mora znati o iztočnom pitanju 
svaki Evropljanin, a naročito svaki Slaven, pa zato po poglavljima navodim 
ovdje najkraći izvadak te studije, iz koje se osobito jasno vidi i to, kako se 
evropsko iztočno pitanje najprije počelo razplitati u Egiptu, da se napokon 
zaplete u Macedoniji. 

I. Drinopoljskim mirom od god. 1829. nametnuo je car Nikola I. cari¬ 
gradskoj porti i takvu stavku, kojom se prizuaje autonomija podunavskim 
kneževinama: Vlaškoj i Moldavskoj. U to doba smioni jedan i okretni sul¬ 
tanov vazal, imenom Mehemet-AIi, utvrdi svoju vlast u Egiptu, digne se 
na sultana i do nogu potuče njegovu vojsku kod Koniaha (u Maloj Aziji) 1833. 

Ovom pobjedom otvori si Mehemet-AIi put u Carigrad, u kojem sultan 
ne imadjaše više ni malo vojske, te bi se bio morao predati na milost i ne¬ 
milost svomu vazalu. Volio je dakle pristati na ponudu cara Nikole I. i sklo¬ 
piti s njim tajni ugovor Unkiar-Skelessi (8. srpnja 1833.), po kojem se 
ruska vojska utabori na carigradskim visočinama. Jedna je ustanova u tom 
ugovoru odredjivala, da će Bospor ostati otvoren ruskoj mornarici, ali će Dar- 
daneli biti zatvoreni brodovima ostalih vlasti. 

II. God. 1839. sultan Mahmud započe sam borbu s nepokorenim i s ne¬ 
pokornim egipatskim svojim vazalom. Bitka bijaše kod Neziba, na podnožju 


PorajnsJco (alzaclco) pitanje. 

Kako je na Bosporu turska sila i kršćanska nesloga zaoštrila 
vjekovno iztočno pitanje, tako je na Rajni pruska pohlepa i fran- 
cuzka nestalnost stvorila novo pitanje, u kojem se skupila sva gor¬ 
čina i sva oprečnost stoljetnih sukoba i ratova medju keltsko-la- 
tinskom Francuzkom i rimsko-germanskom Njemačkom. To je 

Taurusa, i Mehemed-Ali porazi sultanovu vojsku tako strašno, te je opet 
postao gospodarom Carigradu i turskomu carstvu. 

Sva se Evropa uzbuni, Englezka i Austrija odluče sporazumno, da za¬ 
štite Tursku, a na veliko njihovo čudo pristade car Nikola I. najspremnije 
na englezke priedloge i pošalje u London jednoga svoga pouzdanika; taj tu 
utvrdi sporazum bez Francuzke. Englezka razvije svoje pomorske sile, pripravi 
s pomoću svojih agenata ustanak u Libanu, te njezina mornarica zajedno 
s austrijskom i turskom unište egipatsko brodovlje i vojsku. Novini spora- 
zumkom, u koji pozvaše i Francuzku, stvoriše vlasti od Egipta nasljedno 
podkraljevstvo i priznaše dinastiju Mehemed-Alijihu. ' 

III. Englezka, koja u ratu imadjaše prvu rieč, htjede sada da se i 
mirom najviše okoristi. Pošalje dakle u Carigrad lorda Stratforda de Redcliffe, 
koji je više smetenu nego zahvalnu sultanu znao nametnuti volju i politiku 
svoje vlade. Toliki neuspjeh ponuka cara Nikolu I., da prilikom sukoba radi 
svetoga groba u Palestini kao zaštitnik pravoslavlja zatraži od Turske, da se 
strogo drži svih predjašnjih ugovora, zaposjedne pače vojskom moldavsku i 
vlašku kneževinu. To sve bijaše predigrom ratu (krimskomu), u kojem je 
razoren .sebastopolski arsenal i tamošnja ruska mornarica. 

God. 1876. bukne ustanak u Bosni, koji se svrši poslie rusko- 
turskoga rata mirom u San Stefano (3. ožujka 1878.). No Englezka i Njemačka 
promieniše do temelja ustanove toga mira na berlinskom kongresu. 

IV. Mahmud odluči, da uvede u Tursku slične reforme, kojima je 
Mehemet-AIi ustalio svoju vlast u Egiptu. I kako je Mehemet-AIi bio uništio 
svoje mameluke, tako sada i Mahmud poubija nepokorne i razbojničke janji- 
njičare i uvede u Tursku evropski vojni sistem. Ujedno izda glasoviti ferman 
„Tanzimat", u kojem se svim podanicama zajamČivaše jednakost pred zakonom 
i sloboda savjesti. No većina ustanova toga fermana ostade na papiru, i ako 
je Englezka učinila sve, što je mogla, da sultanu pomogne u’ reformama. 

Na parižkom kongresu (1856.), za vlade sultana Abdul-Azisa i 
ministra Bešid-paše, turski punomoćnici bijahu ovlašteni, da kongresu priobće 
sultanove fermane, kojima sve vlasti priznaše veliku vrieđnost. Na berlinskom 
kongresu bijahu vlasti već malo tvrdje, te zahtievahu od Turske (člankom 62.), 
da svim svojim podanicima zajamči vjersku slobodu. • 

V. Musulmani u svojoj smetenosti i zasliepljenosti vide samo jedno 

sredstvo, da se spase od propasti i uzdrže svoju vlast, a to je sila, kojom se 
kršćani u carstvu imadu raztepsti i uništiti. ...... 

VI. Prvi i glavni uzrok neuspjehu svih reforama u Turskoj jest korgn. 
To je vrhovni i nepovredivi zakon za sve vjernike islama; u njem su pravila 

8. Radić: Savremena Evropa. 6 

pitanje u savremenoj Evropi postalo razmeđjicom i evropskoj di 
ploraaoiji, a donekle i svjetskoj politici, jer je najviše doprinielo 
k tomu, da je Francuzka uza svu nestalnost svoje unutrašnje po¬ 
litike već desetak godina u savezu s Rusijom uzprkos njezinoj 
absolutističkoj vladavini i izrazitomu vjerskomu obilježju svih nje¬ 
zinih uredaba. Kad je tomu tako, ćujmo, kako o tom prevažnom 
pitanju sudi Francuz, pa ćemo vidjeti, da je s ovom stvarju svezan 
dobar dio i naše sudbine. 

morala i higijene (zabranjuju se igre, razkošnost i vino), to je u isti mah gia- 
djanski i kazneni zakonik, koji ženu proglasuje nižim stvorom od mužkarca, 
nevjernicima odredjuje na ovome svietu robstvo, a na drugome vječne muke, 
a vjernicima zajamčuje za života i po smrti neizrecive radosti. K tomu prido¬ 
lazi občenito duševno razpoloženje musulmanskoga pučanstva. Jedan je kavaz 
primjerice (pripovjeda grof de Mun), ovako govorio: Ah, tamo dolje u unu- 
trašnoj Anatoliji sieku. A što sieku? Kršćanske glave. Da mi je tamo biti 
da mi ih je takodjer sjeći! 

VII. Drugi uzrok neuspjehu jest nespremnost i prodajnost turskih či¬ 
novnika svakoga stepena. Ima doduše izuzetaka, ali veoma malo. 

Stradford de Kedcliffe (spomenuti turski prijatelj) ovako sudi o Tur¬ 
cima: „Narodna je masa do temelja pokvarena; Svuda se prosiplje i krade 
državno dobro, svakoga možeš kupiti; svuda vidiš klonulost, te ovoj bolesti 
po mome mišljenju nema lieka“. Tako je englezki poslanik sudio o Turskoj 
1852 , kad u Carigradu vladaše blag, miroljubiv vladar, okružen ministrima, 
koji se odvažno latiše posla, da Turskoj vrate staru slavu reformama, koje 
će odstraniti nepodobštine i utažiti stoljetnu mržnju medju kršćanima i mu- 

sulmanima. . 

VIII. Benjamin Constant (francuzki državnik i prvak liberalne stranke 

pod restauracijom [pod obnovljenom vladom Bourbonaca]) bijaše uvjeren, da 
je sa znanstvenoga gledišta prava rugoba tvrditi, da je sultanova vlast nad 
evropskim kršćanima zakonito vladalačko pravo. Villemain (francuzki mi¬ 
nistar prosvjete od 1839.—1844.) jasno je osvietlio pravo Grka na neodvisnost 
prema Turskoj, a Chat e aubrian d pozivaše sve vlasti, daimutom pomognu. 

IX. Bugari su doduše gospodari na Dunavu, no Grci prevladavaju na Bo¬ 
sporu i na Egejskom pobriežju. Bugarsko-grčki sukob osigurava dakle tursku 
vlast u Evropi. Osim toga vidjesmo (1885.), kako se Srbi i Bugari pobiše malo 
poslie svoga oslobodjenja; to je samo mala predigra onomu pokolju, koji bi 
nastao na Balkanu, da Turci moraju natrag u Aziju. 

X. Što će dakle biti od Turske? — Da li će ju vlasti podieliti, ili re¬ 
formirati? Reformirat će ju. Tako je Evropa odlučila barem za sada. To je 
englezka osnova, uz koju zaslugom Francuzke pristaše i druge vlasti. 

XI. Englezka je postigla, da je na evropskom kopnu prevladalo novo 
načelo političkoga morala, načelo: ne pusti, što držiš (beati possidentes). Zato 
se ni Turska ne dieli, ali u tome i jest sva opasnost, budući da je sila za- 
mieniia pravo. 


„Kad sam već uznastojao, da u evropskoj povjesti kroz 
punih 30 stoljeća iztaknem samo najvažnija fakta,' ne mogu ni¬ 
kako doći u napast, da na kraju takvoga posla povećam, ili krivo 
tumačim koji dogadjaj zamo zato, jer je nas (Francuze) duboko 
u srce ranio. 

Znam ja dobro za sve tužbe, što ih Njemačka već odavna 
diže na francuzku politiku. Francuzki povjestničar mora priznati, 
da ova zemlja ima absolutno pravo, da se tako uredi, kako bi se 
što bolje od nas (Francuza) zaštitila. Ali (njemačko) jedinstvo i 
(njemačka) osveta zajedno se izvršiše takvim načinom, te je za 
dugo vremena svjetski mir u opasnosti. 

Tudjineima je težko' razumjeti, zašto Francuzka ne može 
pregorjeti gubitaka svojih pokrajina (Alzacije i Loraine). Ta to 
je zakon rata, govore Niemci. Ove rieči ne bi u prošlom (osam¬ 
naestom) stoljeću nikoga iznenadile; one se i danas čine posvema 
naravske maljušnim političarima staroga reda. Ali Francuzka pred¬ 
stavlja u ovom (devetnaestom) stoljeću posvema drugu politiku. 

Medju svim narodima na svietu Francuzka je narod razbora 
i osjećaja. Ona glasno izpovieda, da nije dopušteno s nijednim pu¬ 
čanstvom postupati kao s pukim stadom. Ona vjeruje, da narodi 
imaju svoju dušu. Ona je trpjela zajedno sve muke sa žrtvama 
nasilja: plakala je nad Atenom, nad Varšavom i nad Venecijom, 
te se nije zadovoljila, da potlačenim narodima daje samo svoje 
suze. Ako smo u sedamnaestom stoljeću pomogli osloboditi Sjedi¬ 
njene Pokrajine (Nizozemsku), bijaše to samo sretan resultat poli¬ 
tike naših kraljeva; ali sloboda Sjedinjenih Država, sloboda Grčke, 
Belgije i Italije hotomični je resultat naših čuvstava. 

Frankfurtski mir (od 10. svibnja 1871.) nije nas samo po¬ 
nizio pred pobjediteljima. Njime nije tek naša granica otvorena i 
naša zemlja dovedena u nesnosnu nesigurnost. Otimajući nam duše, 
koje bijahu naše i hoćahu našima ostati, pobjednik nas je ranio 
u našoj (narodnoj) vjeri. Nije se dapače pozvao na etnografski 
patriotizam, pa ni ne mogaše tražiti za sebe Alzacije stoga, što 
je njemačka, budući da je uzeo i francuzki Metz, držeći u vlasti 
i danski Schleswig i zemlje poljske; zato se jednostavno poslužio 
starim pravom sile. I to baš pođaje alzačkomu pitanju pravo nje¬ 
govo obilježje. 

Tu se sukobljuju dvie civilizacije, a mi u svom porazu ima- 
demo osobitu počast: Kad se popravi krivica, koja nam bijaše 

učinjena, bit će to zadovoljština razumu i najplemenitijim čustvima 
našega doba 11 . 1 ! , 

Ovdje, je za nas jedna novost. Lavisse veli, da se Niemci 
ne. pozvale, tražeći i uzimajući Alzaciju, ni na etnografski patrio¬ 
tizam, t. j. ni na to, da je njezino pučanstvo njemačko. Pa zar osim 
etnografskoga patriotizma ima još i kakav drugi? Nije li možda 
j Lavisse za teoriju o „političkom 11 narodu, za teoriju, koja je i 
nama Hrvatima toliko dodijala i štete naniela, jer ju nama na¬ 
meću Magjari, a u mi se lia nju često pozivljemo. Zar nije i ovo 
puka, obsjena i tek lukavo prikrivanje sile? 

Nije. Lavisse ne misli: na „politički narod“, nego na onu kul¬ 
turna i moralnu srodnost, koju zove narodnom dušom i koju imadu 
Švicarci govoreći trim .jezicima, vjerujući tri vjere, pišući dvojim 
pismom, a koje nemaju Englezi ni Irci, dapače ni Englezi ni Škoti 
uza svu zajednicu, jezika, pa i vjere. Ova viša duševna narodna 
sviest i jest najveća prednost pred takvim skupinama ljudi, koji 
jedva osjećaju, da jedni drugima pripadaju po materijalnom zemljo¬ 
pisnom položaju i po govoru. . ' 

? • *' j" J ? t •. i •; ■ t 

• .. Rimsko pitanje. 

i. U burnoj godini 1848. činilo se, da će se papinstvo otresti 
rimskih kosmopolitskih tradicija, sprijateljiti se s narodnim nače¬ 
lima i prema njima najprije ujediniti i osloboditi Italiju. U tali¬ 
janskoj se pojavi čitava škola učenjaka i političara, na čelu im opat 
Oioberti, pisac glasovitih djela: „.Moralno i političko prvenstvo 
Talijana 11 i „Politički preporod Italije 11 , 2 s pomladjenom idejom 
starih gvelfa (ime sredovječnih papinih pristaša), s idejom, da slo¬ 
bodoumni papa, kao poglavica talijanskih vladara i državica, bude 
tvorac talijanske nezavisnosti i predstavnik talijanskoga jedinstva. 
Papinstvo i onako bijaše već dobra tri stoljeća bez velike poli¬ 
tičke moći i ugleda, a sad mu se evo otvaraše širi put k svje¬ 
tovnoj: vlasti, nego bijaše onaj, kojim koracaše' u srednjem vieku, 
opirući se na slobodne gradove lombardske. Novi gvelfovci, a na 
čelu im sam Gioberti, postaviše pitanje cvako: Ili će papa svoju 

1 Lavisse, spom. dj. str. 215—217. — Nigdje nišani našao jasnije 
slike i boljega tumača, a u malo riečl, na tri male stranice, o ovoj stvari, 
koju sam pisac zove „alzačkim pitanjem 11 . 

- „Primato morale e civile degli Italiani 11 . — „Rinnova- 
riven/to.civile. d’ Italia“, u dva svezka, . 


svjetovnu vlast proširiti na cielu Italiju, koju će ujedno ujediniti 
i osloboditi od tudjinaca, ili će valovi talijanskoga i.arodnoga po¬ 
kreta poplaviti i papinsku državicu, pa i sam Rim, da se spoje u 
more, koje će pokidati sve domaće i tuđjinske zapreke narodnomu 
jedinstvu i slobodi. Uz to se papinstvo imalo izmiriti s novim 
evropskim duhom, i dovesti u sklad svoju politiku s liberalnim 
idejama i tako svaliti kamen s grudiju svim onim vjernicima, koje 
je mučila opreka medju vjerom i patriotizmom. 

Pio IX. postade u istinu svoje vrsti Luj XIV., da'onda poput 
Luja XVI. izgubi državu, a po shvaćanju svojem i svojih vjernika, 
i slobodu. ' ’ 

Pio IX., prije toga kardinal Mastai Ferretti, bio je do dva¬ 
deset i četvrte godine svjetovnjak, te je istom u svojoj’ dvadeset- 
sedmoj godini (1819.) služio svoju prvu misu. To je fhožda i razlog, 
da je izprvice vodio politiku, koja ga je mahom učinila najpopu¬ 
larnijim vladarom. Jedan od prvih njegovih čina, mjesec dana iza 
njegova izbora, bijaše obćenita amnestija političkih kažnjenika 
(1G. srpnja 1846.), što ih držaše u zatvoru njegov pređšastnik 
Grgur XVI-, i koja je to više vriedila, što jače joj se protivila 
Austrija, tada svemoćna u Italiji. Malo zatim uzpostavi , u pokra¬ 
jinama svoje države provincijalne skupštine i gradsko vieće u 
Rimu, dozvoli svjetovnjacima pristup u upravu, ukine mnoge stege 
za štampu, uvede državno i ministarsko vieće, te sve od njega 
očekivaše samo još ustav. Toskanski vojvoda uvede na to slobodu 
štampe, a sardinski kralj Karlo Albert sjeti se poslie petnaest go¬ 
dina, da je u mladosti i on bio karbonarac, 1 te se sva tri napredna 
talijanska dvora (rimski, florentinski i turinski) već dogovarahu o 
carinskoj zajednici, koja bi se onda pod papinim vrhovničtvom 
pretvorila i u politički savez. 

Sva se Evropa zadivila, a Italija oduševljenjem i nadom go¬ 
tovo omamila. Od sjevera do juga ime Pija IX. poče okupljati 
sve domoljube, a narod od domaćih i tudjih vladara zahtievaše 
slobodu poklikom: „Živio Pio IX.!“ 

U Napulju i Florenci, u Milanu i Mletcima nošahu gospodje 
papinske boje, a puk pjevaše himnu Pija IX., da ljuti austrijsku 
vladu i policiju. 

d h ^ os j ovce „ugljenar“, inače pristaša tajnoga' narodnoga talijanskoga 
ru va, koje se tako nazvalo, jer se izprvice sastajaše po šumama. 

No ova uzajamna iluzija medju papom i Talijanskom ne tra- 
jaše dugo. U veljači 1848. bukne u Parizu revolucija, koja se 
doskora razširi po svoj zapadnoj Evropi, i kojoj se Pio IX. mo- 
rade oprieti, pa bilo to i protiv svih svojih obožavatelja. Uza sve 
to bio bi možda i papa i tu našao dostojna izlaza, što je pokazao 
davši svojoj državi ustav, ali najveća neprilika bijaše u tom, što Ita¬ 
lija nije tako ginula za političkom, koliko za narodnom slobodom, te 
je sva u jedan glas vapila, da svi talijanski vladari, dakle i papa, 
moraju složno iztjerati Austriju iz Lombardije i Mletačke. Kad se 
Karlo-Albert s Piemonta spustio k Milanu, očekivahu Talijani, da 
će „prvi Talijan 11 blagosloviti oružje za narodnu slobodu. Austrija 
se tako ponašala, te je i Pio IX. morao najprije protestovati, za 
tim kupiti dobrovoljce i napokon i sam poslati vojsku prema 
austrijskoj granici. No kad je njegov general Durando imao i tu 
granicu prekoračiti, proglasi papa dne 29. travnja 1848., da na- 
mjestnik Boga mira ne smije ratovati, i da zajednički otac svih 
vjernika jednako ljubi sve kršćanske narode. Neopisivo bijaše ra¬ 
zočaranje po svoj Italiji i po velikom dielu Evrope, baš kao što 
prije bijaše neizmjerno oduševljenje za papu, i kako se prije pa¬ 
pinskomu priestolju namjenjivala najviša zadaća u narodnom sje¬ 
dinjenju i oslobodjenju, tako sad Talijani počeše smatrati papinsku 
državu ne samo klinom u svom narodnom tielu, nego i tudjinskim 
bodežem u svom srcu. I sam spomenuti opat Gioberti pozivaše 
(od i 85i.) Piemont, da ujedini Italiju A 

Uradivši ovako slušao je Pio IX. glas svoje savjesti i po¬ 
korio se je svojoj dužnosti, što je ima kao otac svih vjernika, 
papa je prevladao i morao prevladati nad Talijanom. Time se je. 
očito pokazalo, da se pomladjena gvelfovska ideja ne dade izvesti, 
a ni vojnički mač s biskupskom palicom spojiti. 

Dne 15. studenoga 1848., kod otvaranja prvoga sabora pa¬ 
pinske države, pade Rossi, Talijan porieklom, Francuz odgojem, a 
sada prvi papinski savjetnik, od bodeža nepoznate ruke, a za osam 
dana bježaše Pio IX. preobučen u Gaiitu, da opet udje u Rim tek 
uz pratnju francuzkih i austrijskih bajoneta. To gaje tako đirnulo, 
da je kasnije, god. 1859., ponudu Napoleona III., da predsjeda 

1 Gioberti: Binnovamento civile d’Italia, svezak II. str. 270, 
271 290. (Citovano prema djelu: Leroy-Beaulieu: ,Un empereur, un roi, 
u®’pape" [Car, kralj i papa], Pariš, Charpentier, 1879. strana 377; ovo na 

strani 209.) 


talijanskoj konfederaciji, smatrao pukom liberalnom zamkom. OJ 
popularnoga Pija IX. ne ostade ni sjenke: čim se naime uvjerio, 
da se savremene napredne ideje nikako ne dadu izmiriti s crkvenim 
tradicijama o svjetovnoj vlasti, počeo je tako žestoko i sustavno 
pobijati sve slobodoumnije struje, te se doskora po svoj Evropi 
utvrdilo uvjerenje, da se katolicizam ne da spojiti s idejom na- 
predka. Napose za talijanske katolike nastadoše sada prave du¬ 
ševne muke, osobito, od kada je Garibaldi ušao sa svojom 
vojskom u Rim, da ujedinjenoj Italiji vrati njezino zemljopisno 
historijsko središte. 

I tako u naše doba svaki katolik imade svoje „rimsko pi¬ 
tanje", dok je u srednjem vieku to bio spor za carski rimski 
naslov i za lombardijske gradove, papinske štićenike. Taj će se 
spor riešiti istom onda, kad se naprednost odieli od silovite revo¬ 
lucije, a papinstvo otrese svih političkih tradicija svjetovlađnoga 
Cesarova i Augustova Rima. 





IV. 


Novi faktori u javnom životu. 

1. Javni život pod starom vladavinom. 

Mmsleo i rimsko-kršćansko poimanje države. 

državnicima stare vladavine bijaše tako neobično i pomisliti 
1 ) si samo takovu Evropu, u kojoj iz prava svakoga (naroda) 
iztiču dužnosti (svih država), te je trebalo četvrtstoljetnoga rata, 
najstrahovitijega, što ga do onda bijaše, da ti državnici spoznaju 

misao i potrebu takve Evrope." 

Ovom je rečenicom Albert Sorel 1 jasno obilježio temeljnu 
razliku medju starim i savremenim evropskim vladama: Stara vla¬ 
davina držala se vučje metode: svaki za se i svaki sebi, dok se 
danas za obče dobro ne radi samo u pojedinim državama, nego i 
na čitavom evropskom kopnu, dapače donekle i na cielom svietu. 
I možda se ni u čem tako ne vidi, koliko smo ipak u posljednjem 
stoljeću napredovali, kao u tom, što se do temelja promieniše go¬ 
tovo svi faktori javnoga života, te sve više nestaje krivoga shva¬ 
ćanja države i vlade, organizovanih razbojničkih četa, tajne diplo¬ 
macije, dvorskih prevrata i potajnih ili javnih dioba čitavih kul¬ 
turnih naroda ili država. 

Staroj vladavini bijaše glavni politički faktor državna 
ideja prema rimskomu shvaćanju. „Ova ideja prevladava i ravna 
sveukupnom politikom. Po rimskome mišljenju država je skupno, 
vrhovno i absolutno biće. To je biće u Rimu bilo utjelovljeno u 
vladaru, kojega nazvaše veličanstvom, t. j. svemoćnom vlašću, koja 
pripadaše republici. S tim se mišljenjem spojila kršćanska ideja 
o vladaru, kao božjem izabraniku i predstavniku božanstva na 


zemlji, a zatim feudalna ideja monarha, koji je vrhovni gospodar 
svega zemljišta. .Tako je nastala misao o vrhovnom vladaru, kako ju 
izrazuje Bossuet i kako je prihvaća sav (evropski) kontinent 
Načelo božanskoga prava („milosti božje"), radi kojega se drži, da 
vladari svoju vlast primaju od samoga božanstva, to se načelo pri- 
m j en j u j e prije na državu nego na osobe, te je samo posljedica one 
nauke: Svaka je vlast od Boga. Ta nauke ne pita ni za oblik vla¬ 
davine, ni za put, kojim je do nje došlo . . . Rimski papa, njemački 
car i poljski kralj, bijahu izborni vladari, no medju njihovim pra¬ 
vima i pravima francuzkoga kralja nije se pravila nikakva razlika". 1 

Država je dakle prema ovomu rimskomu shvaćanju neko stra¬ 
hovito čudovište, koje baš ne mora biti ni utjelovljeno, a ako to 
jest, nije nikomu odgovorno ni za zločine svoje, jer je zapravo — 
vidljivo božanstvo na zemlji. Da je država ljudska družtvpna 
uredba, koja se može i mora neprestance usavršivati, i da je to 
samo izvanjska forma, kojoj narod svojom dušom daje sadržaj, o 
tom pod starom vladavinom nitko ni ne sanjaše već zato, što do 
francuzke revolucije zapravo i ne bijaše svjestnih, t. j. pravih naroda. 

Država kao ovakvo božansko i neodgovorno strahovito čudo¬ 
vište bijaše posvema naravski sama sebi svrhom, a ta je svrha 
bila glavno i gotovo jedino u proširenju granica, a prema tome 
prvim sredstvom vladanja bijaše lukava diplomacija i nenadani 
navalni rat. 

Macchiavellizam. 

Ovakvo poimanje javnoga života, ako vječno i organizovano 
razbojstvo možemo tako nazvati, dobilo je i posebno svoje ime po 
Macchiavelliu (1469.-1527.), piscu „političkoga evangjelja" 
stare vladavine pod naslovom: II principe (vladar; izdano 1532.). 
No poput Macchiavellia mišljahu i kardinali i filozofi, te primjerice 
jedan učenik najvećega francuzkoga državnika, kardinala Riehelieua, 
u sv °j°j „Obrani Macchiavellia" piše i ovo: „Njegova su načela 
tako stara, kako je staro vrieme i kako su stare države. On ne 
nauča ništa osobita i nečuvena, nego jednostavno pripovieda, što 
su radili naši predšastnici i što rade ljudi i danas koristno, nedužno 
i neizbježivo. “ Najdublji francuzki mislilac, Pascal, takođjer je na- 
pisao: „Ne mogavši učvrstiti pravice, opravdasmo silu." 2 

1 Sorel: L’Europe et la Kćv. fr., str. 12. i 13. 

2 Isto dj., str. 18. 


1 L’ Europe et la Bćvolutio francaise, I.-fere partie, 3. ćđ., 1893., str. 10. 

Našao se doduše jedan vladar staroga reda (Fridrik II pruski), 
koji je nekim spisom ustao proti Maćehi a velliu, ali kao samo zato, 
da u muževnoj dobi bude to veća opreka medju njegovim osva¬ 
jačkim ratovima i mladenačkim snovima, te je baš za njega 
vriedilo, što je običavao govoriti jedan Mazarinov prijatelj: „Svatko 
prigovara tomu piscu (Maćehiavelliu), no svatko ga nasljeduje i 
po njem se ravna, a najviše oni, koji ga najoštrije kore 11 . 1 : 

Sav je macchiavelli z am u tom, da državnik ne smije 
birati sredstava, kojima će postići korist države. I tako vidimo, da 
se od prvoga shvaćanja države i vlade razviše osvajački ratovi i 
tajna, spletkarska diplomacija kao glavni politički faktori stare 
vladavine, te „javni život 11 sve do revolucije i ne bijaše drugo, 
nego ili diplomatsko zavaravanje, ili bezobzirna otimačina. 

Dinastijslco pravo i nemoral u toj stvari. 

Ipak i u to doba, naročito u XVII. stoljeću, nastojahu držav¬ 
nici, da svoje spletke i osvajačke ratove prikriju nekim pravnim 
naslovom, te je do XVIII. stoljeća nastala čitava literatura na 
temelju načela, da nijeden vladar ne može nikada izgubiti nijed¬ 
noga prava, t. j. da državno pravo ne može zastarjeti. 

„Budući da se država stapala s vladarevom osobom i budući 
da se vrhovno pravo vlasti prenosilo nasljedstvom, svaki sukob za 
vladarevu baštinu postao bi državnim sukobom. Svaki je diplo¬ 
mata sbog toga ujedno i jurista. Ženitbeni ugovori i oporuke naj¬ 
važniji su politički poslovi; a budući da nema sudišta za priepore, 
koji iz njih nastaju, sporovi se razpravljaju ratem i rješavaju 
silom. Tako se za vladavinu Luja XIV. kazalo, da to bijaše duga 
parnica, vodjena oružjem u ruci. Već sama imena ratova, što 
izpunjavaju XVIII. stoljeće, podaju mu jasno obilježje: Ratovi 
za nasljedstvo u Španiji; austrijski nasljedni rat; rat za bavarsku 
baštinu. 

Da pravo kažemo, (u to doba) nema prava, koje bi bilo 
obćenito priznato i poštivano, nego ima prava, što ib svatko 
prvom prilikom svojata. Tu se prekapaju feudalni običaji sa svim 
tančinama pravne znanosti rimske . . . No budući da svaki vladar 
u svom arkivu čuva ona prava, koja su za nj sgodna, i budući 
da se smatra ovlaštenim, da ib potraži, čim uzmogne, nema nigdje 

1 Sorel, sp. dj., str. 18. 


ni zajamčene baštine, ni mirna posjeda. I tako praksa okreće proti 
dinastijama sam princip dinastijskoga prava . . . Nitko se nije mogao 
dovoljno zaštititi proti razuzdanoj otimačini i proti prevrtljivosti u 
ime državnih interesa. To se jasno pokazalo u sredini XVIII. 
stoljeća ... u austrijskom nasljednom ratu. Štogod se javnim 
pravom moglo urediti i zajamčiti, svega se toga latio cesar Karlo 
VI-, da svojoj kćeri Mariji Tereziji osigura baštinu . . . Najprije 
utvrdi njezina prava temeljnim zakonom, pragmagtičkom 
sankcijo m, koju dade posvetiti u svim saborima svoje monar- 
kije. Za tim se svi takmaci (pretendenti) Marije Terezije svečano od- 
rekoše svojih zahtjeva. Napokon biše o pragmatičkoj sankciji 
obavieštene sve vlasti, koje ju izrično priznaše i formalnim se ugo- 
voiima obvezaše, da će ju poštivati — do vieka. Pa eto, netom 
je Karlo VI. zaklopio oči, vladari, koji se odrekoše baštine i koji 
ju zajamčiše njegovoj kćeri, na oči svietu razderaše svoje pođpise, 
pogaziše svoju rieč i složiše se, da si baštinu Marije Terezije po- 
diele kao ratni plien. Državna korist nije se nikada bezstidnije 
stavila u opreku s najelementarnijim zakonima poštenja i pravice. 
Jedina Englezka izpuni svoju obvezu; ali valja reći, da ju na to 
tjeraše i njezin interes i njezina strast. Takav bijaše moral onoga 
doba, moral ciele Evrope 11 . 1 

Taj obćeniti javni nemoral postigao je svoj vrhunac razboj¬ 
ničkom diobom Poljske. „Tu je operaciju započeo i dovršio pruski 
kralj;'no u isto vrieme svatko je na nju mislio. Poljska bijaše 
kao na javnoj evropskoj dražbi i nikomu nije saviest branila, da 
njom trguje prema svojoj koristi. U vrieme kraće od jedne go¬ 
dine dana, t. j. od prosinca 1768. do kolovoza 1769., vidje sviet, 
kako kancelar Kaunitz predlaže Mariji Tereziji, da za poljsku 
Prusku kupi pruskoga kralja; kralja pruskoga, gdje od Rusije 
traži dvie poljske pokrajine kao plaću za svoj savez; Rusiju, gdje 
mu ih u istinu nuđja; francuzko ministarstvo, gdje u isto doba 
sugeruje diobu Poljske u Beču, da Austriju otrgne od Pruske, i 
u Berlinu, da Prusku odieli od Austrije; napokon Turke, koji vo- 
jevahu za poljsku nezavisnost, kako su spremni, da svoju savez¬ 
nicu (Poljsku) izruče na milost i nemilost Austriji, samo da dobe 
austrijsku pomoć proti Rusiji. 112 

1 Sorel, spom. djelo, str. 36—37 i 25—26. 

2 Isto djelo, str. 39—40. 

Oba nemoral i bemačelnost javnoga života u oči franc. revolucije. 

Ova bezobzirnost u brizi za državni interes ne poznavaše ni 
vjerske svetinje, ni nepovredivosti onoga istoga kraljevoga dosto¬ 
janstva, što ga inače smatraše božanskom uredbom. Westfalski mir 
g. 1648., kojim je završen tridesetgodišnji vjerski rat medju ka¬ 
tolicima i protestantima, ima posvema svjetovno obilježje, što se 
najbolje vidi u ukinuću crkvenih kneževina sve sbog evropskoga 
mira, pak u glasovitom načelu: „čija zemlja, njegova i vjera (Cuju» 
regio, illius religio)“, sve u ime slobodne savjesti. 

Slično tomu nije se monarhijska Evropa mnogo uzbunila na 
glas o smrti Karla I. (30. siečnja 1649.), premda je znala, da se 
taj pozivao na tisućgodišnje englezko nasljedno kraljevstvo i da 
mu je na to predsjednik vrhovnoga sudištaodgovorio: „Gospodine, 
mi. nismo ovdje, da slušamo vaša pitanja, nego da čujemo, prizna¬ 
jete li se krivim, ili ne priznajete." 1 

Vilim III. Oranžki bez ičijega protesta prelazi (15. studenoga 
1688.) iz Holandije u Englezku, da otjera kralja Jakoba II. s kra¬ 
ljicom, a nekako u isto vrieme vojnici Luja XIV. oskvrnjuju ka¬ 
tedralu u Speieru i u njoj grobove osam careva, kojima prah raz¬ 
nosi vjetar na sve četiri strane svieta. Malo za tim (1691.) razširi se 
Parizom glas, da je umro spomenuti Vilim III. Ljudi poskakaše iz 
postelji, naložiše vatre po ulicama i počeše grliti redare vukući ih 
silom u svoje kolo. Više dana i noći vukli su sliku Vilimovu i nje¬ 
gove žene na magarcima s uvredljivim napisima jezuitski pitomci, 
preobučeni u vragove. Tako je parižka svjetina u ime državnoga in¬ 
teresa slavila smrt neprijatelja države pod vladom kralja, kojega 
Bossuet nazivaše nepobjedivim braniteljem i osvetnikom uvriedje- 
noga veličanstva. 

God. 1717. dade car Petar smaknuti svoga sina Aleksija sbog 
veleizdaje. Nekoji moraliste htjedoše prosvjedovati, ali ih Voltaire 
pozove na red sjećajući ih povjesti, rimskoga prava i klasičke 
tragedije. God 1742. carica Elizabeta Petrovna zatvori u tamnicu 
dvogodišnjega cara Ivana, gdje ostade dvadeset i tri godine, posavje- 
tovavši se prije s francuzkim poslanikom, markizom de la Chćtarđie, 
koji joj dapače fino natukne, da nedužno diete makne s ovoga svieta. 

God. 1762. žena Petra III., kasnije carica Katarina II., svrgne 
svoga muža i dade ga u tamnici ubiti. „Diplomati javljaju to kao 


najnaravniju stvar na svietu. Nitko se ne ogorčava ni ne uzrujava; 
ima ih dapače, koji si čestitaju . . . Medju njih spada i grof de 
Mercy, poslanik Marije Terezije . . ., koja mu piše: Klanjam se 
pred božanskom providnošću, koja je bdjela nad Austrijom, nad 
Rusijom i nad kršćanstvom; nikad nije nijedna viest moje srce 
tako razveselila, kao glas o ovom nastupu na priestolje. Englez 
takodjer čestita novoj carici. Luj XV. takodjer ne štedi svoga 
udivljenja." 1 

Kad svemu ovomu dodamo, da je baš u to doba evala 
tajna diplomacija naročito na dvoru Luja XV., koji za svakoga 
svoga poslanika imadjaše povjerljivoga uhodu; 2 kad prosudimo, 
da je pohlepa za proširenjem državnih granica dovela do diobe 
jedne velike kršćanske vlasti (Poljske) i da su ratovi bili jednako 
okrutni kao i neopravdani, onda ćemo pojmiti, da zapravo nije ni 
bilo javnoga prava, ni javnoga života; razumjet ćemo i to, zašto 
su evropske države i vlade bile nemoćne pred francuzkom revo¬ 
lucijom, koja je bila posvema oprečna njihovomu duhu, a shvatit 
ćemo napokon i to, zašto je revolucija pred ostalom Evropom 
uzmakla, čim se odrekla svojih načela i poprimila politiku držav¬ 
noga interesa, dajući tako protivnicima svojim prekrasnu priliku, 
da njezina načela s neočekivanim uspjehom okrenu proti njoj samoj. 

2. Načela. 

Obći priegled. 

Svaki je od nas već čuo, gdje se prigovara, a možda.je i 
sam prigovarao „ljudima bez načela 11 , t. j. takvim ljudima, koji 
nemaju, ili ne će da imaju stalno ravnalo za svoje ponašanje i za 
svoje, čine, te se ne ustručavaju otvoreno priznavati, da svagda i u 
svem, traže samo svoju korist. Takvi ljudi bez načela nama su 
danas gotovo isto, kao i ljudi bez značaja, bez poštenja. 

No. ovako nije bilo pred sto godina. Istom u XVIII. stoljeću 
počeše se razvijati i utvrdjivati oni principi, kojih se danas više 
ili manje drži sva evropska inteligencija. Istina je, njemačko-fran- 
cuzki rat, pak njemačka prevlast u Evropi poslie njega, kao da 
nas je opet bila bacila u daleki srednji viek, viek surove sile, ali 

1 Sorel, spom djelo, str. 27 -52. 

2 Vidi pobliže: Albert Sorel: Essais d’ histoire et de eritique, La di- 
plomatie secrfete de Louis XV., str. 165. 182. 


1 Sorel, sp. djelo, str. 146. 

bez sredovječne pobožnosti i vitežtva. činilo se, da će od sada 
čitavi narodi živjeti onako „bez načela", kako su prije živjeli po¬ 
jedinci, držeći se samo predsuda i pokoravajući se jedino vlasti. 
Osobito se mali narodi i male države s punim pravom počeše po- 
bojavati, da će ih velike vlasti tako raztrgati, kako su razdielile 
Poljsku, te će se Evropa neminovno povratiti u divljačtvo špilja 
skoga čovjeka. No stoljetni se napredak nije dao ukloniti, ako se 
i mogaše na čas zaustaviti. 

Već od XV. stoljeća ublažile i uljudile se običaji u zapadnoj 
Evropi. Ljudi prestale nositi oklope, a i gradovi se sve to manje 
zaklanjahu za tvrde kule. Umjetnost, književnost i znanost poče 
se iz samostana, crkve i škole slobodno širiti medju svjetovnja¬ 
cima. Sredovječna skolastika, koja umovaše samo nad pisanim 
slovom, ustupaše humanizmu, koji prosudjivaše i izpitivaše Čovjeka 
i prirodu. Izprvice bijaše to „čista znanost", no doskora skrene 
nova filozofija stranputicom: za nju ne bijaše više ni postepenoga 
povjestnoga razvoja, ni velikoga znamenovanja vjere i crkve, ni 
razlike, a kamo li opreke medju narodom i državom. Tako je 
došlo do bezvjerske i kosmopolitske filosofije XVIII. stoljeća. 

Montesqmeu, Voltaire, Rousseau. — „Prosviećeni absolutimni*. 

Na čelu je Evropi Francuzka, koja je izgubila svoje kolonije, a 
znatno i svoj politički ugled, upropastila svoje financije, na kopnu 
i na moru uzmakla pred Englezkom. Ali zato Francuzka ima- 
djaše svoje — principe, svoja načela. A da to nisu bile samo puke 
teorije i prazne fraze, nego duboke misli i jaki osjećaji, dokazalo 
je francuzko posredovanje za oslobodjene Sjedinjenih-Država, po¬ 
sredovanje bez najmanje sebičnosti, radi jedine načelnosti. 

Iz Francuzke šire se načela po svoj Evropi, a šire ih mi¬ 
slioci tako široka pogleda i tako snažnoga uvjerenja, da se njihovim 
učenicima redom priznaju i evropski vladari. 

Tu je prije svega nenadkriljivi pisac „Duha zakona", Mon- 
tesquieu. Taj vanredni čovjek proučava fakta, poštuje razlog i 
spoznaje neumoljive zakone za razvoj ljudskoga družtva. On upo- 
zoruje, da svaka vlada s pravom na obstanak donosi i uzroke 
svojoj propasti. On tumači, kako svaki narod prema svojim po¬ 
trebama prima i shvaća civilizaciju. On savjetuje državi, da se kani 
prevelike centralizacije i da snagu svoju razdieli, kako je ne bi 
radi nepravilnoga kolanja krvi udarila kap. 


No Montesquieu je odviše uman i stalan za površne, uzžur- 
bane i uzrujane političare svojega vremena: njima se mnogo više 
svidja Voltaire. U Voltaireu vide odlični savremenici sami sebe, 
svoje nepovjerenje, svoju lakoumnost, svoju ugladjenost i duho¬ 
vitost, a nada sve svoju odanost — „prosvietljenoj državnoj vlasti". 

Ali pravim apostolom novih načela bijaše Rousseau, i to 
za Njemačku još više, nego za Francuzku. U Njemačkoj su Kant 
i Schiller njegovi suučenici, a isto tako Goethe i Lessing. 

Rousseau i Montesquieu živa su opreka; to še možda naj¬ 
bolje vidi iz toga, što prvi Engleze drži glupim, feudalnim na¬ 
rodom, dok drugi u njima vidi moderne Rimljane. Rousseau misli, 
da je vlada svemoćna, te bi genijalni ministar lako mogao spasiti 
Poljsku i preporoditi Španjolsku. Rousseau i njegovi učenici oče¬ 
kuju od vladara svako dobro i sav napredak, zato obožavaju caricu 
Katarinu II., a još više Fridrika II. 1 

Filosofi donašahu svoja načela pred vladare, kao što poganski 
svećenici donose tamjan pred svoje kumire. 

Načela „javnoga prava“ na bečkom kongresu. (Tallegrand). — 
Uglednih ljudi i naroda bez načela, nema. 

Spomenuti „prosviećeni absolutizam" francuzkih filosofa s prin¬ 
cipima se samo igra, da ih napokon i izigra, ali načela se razši- 
riše iz glava „izabranih umova" medju inteligenciju, dapače i medju 
puk, — i od tada se u Evropi ne može više vladati pukom silom, 1 
nego se svaka vlast mora opravdati kakvim takvim principom. 
Jasne i stalne ideje ili načela postaju tako i ostaju glavnim faktorom 
i u samom evropskom medjunarođnom pravu. 

Da je tome u istinu tako, pokazalo se najočitije na histo¬ 
rijskom već dogovoru kod kneza Metternicha dne 8. listopada 1814. 

1 Rousseau piše za Fridrika II. ovako. „Metnite preda mnom na stranu 
taj mač, koji me vriedja . . . Izpitajte dobro svoje srdce, o Fridriče! Zar ćete 
moći umrieti, a da ne budete najveći čovjek? Da mi je vidjeti Fridrika pra¬ 
vednoga i strašnoga, gdje je napokon svoje države napučio sretnim narodom, 
kojemu je otcem. Tad će i Jean Jacques Rousseau, neprijatelj kraljeva, poći, 
da umre od radosti na podnožju Vašega prestolja. 11 (Iz pisma Fridrika 30. listo¬ 
pada 1762., po Sorelu, I. str. 111.). — • Diderot opet piše za caricu Katarinu 
ovako: „0, moja prijateljice, kakva vam je to vlađarica! Vi biste sve skupa 
morale reći, da je u njoj Brutova duša, a lice Kleopatrino.“ (Iz pisama gdični 
Voland; po Sorelu, na sp. mj.) 

Bijahu se tu sastali poslanici velikih vlasti, da se slože, kako će 
Evropi objaviti otvorenje glasovitoga bečkoga kongresa. Baš se 
viećalo o priedlogu, da se kongres otvori 1. studenoga 1814., kad 
diplomatski zastupnik francuzki, Talleyranđ, zatraži, da se u izjavu 
stave i ove rieči: „Kongres će se otvoriti prema načelu jav¬ 
noga prava“. Oba zastupnika Pruske, Hardenberg i Humboldt, 
dignu se na to, a Hardenberg sa stisnutim šakama poviče: „Ni¬ 
pošto, gospodine, nipošto! Javno je pravo tu smiešno", dok Hum¬ 
boldt vikaše: „Zašto tu spominjati javno pravo ?“ — T;dleyrand 
mirno odgovori: „Zato, jer po njemu ste ovdje i vi“. Prusi se na 
silu umiriše, dok se ostali učestnici silno zabuniše. Hardenberg 
htjede si sada lukavošću pomoći te reče: „Zašto da spominjemo, 
da ćemo raditi po javnom pravu? To se razumije, ako se i ne spo- 
mene“. Talleyrand odgovori: „Ako se to razumije, kad se ne kaže, 
još će se bolje razumjeti, kad to kažemo". 1 

Tako se eto moglo govoriti dvadesetak godina poslie treće 
diobe Poljske. Ništa nije smetalo, što se na principe javnoga evrop¬ 
skoga prava pozvao baš Talleyrand, koji ih je kao ministar Na- 
poleona I. najviše gazio. Ta u ime načela branila se od Evrope 
francuzka revolucija, u ime načela evropski narodi ustaše proti Na- 
poleonovu carizmu, u ime načela osnovala se i „sveta alijanca" i 
svi kasniji savezi i prijateljstva bilo evropskih vladara i država, bilo 
evropskih rodoljuba i naroda. Bez načela može se još danas protući 
kakav siromašak ili kaki lupež, bio velik ili malen, ali uglednih 
ljudi i uglednih naroda danas više bez načela nema i ne može biti. 

3. Načela velike revolucije 1789. 

Priezir „načela 1789. godine 11 . 

Malo će nas biti, koji ne bismo znali za Eiffelov toranj u Pa¬ 
rizu, koji sa svojih 300 m previsuje za polovicu zvonik Kolinske 
prvostolne crkve, a još više vršak Keopsove piramide. No možda 
smo već svi zaboravili, da je taj toranj podignut na uspomenu na¬ 
čela francuzke revolucije o njezinoj stogodišnjici 1889., kad je 
Pariz priredio ujedno i drugu svoju svjetsku izložbu. 

' „Talleyrand demanda, qu’on y ajoutžt ces mota: L’ ouverture (du 
Conm-es) sera faite conformement au principe du droit publie“, Vidi 
Albert Sorel: Essais d’ bistorie et de critique. — Talleyrand au Congres de 
Vienne, str. 72. — Djelo je izašlo u 2. izdanju. Pariš, Plon, 1894. u 12° str. 285. 


Nego nemojmo misliti, da je udivljenje za načela ove revo¬ 
lucije tako veliko, kao ovaj toranj. Naprotiv u Francuzkoj ima 
sve to više ljudi, počevši od monarhističkih konservativaea do re¬ 
publikanskih socijalista, koji s pravim priezirom gledaju na „bez- 
smrtna načela" godine 1789., jer da u njima nema ništa, što bi 
im davalo pravo i na zahvalnu uspomenu, kamo li na vječnu slavu, 
đakovo se mišljenje opravdava titne, što ova načela nisu tobože u 
jednu ruku onako snažno djelovala, kako se prije mislilo, i što su 
drugu ruku samo plod i posljedica kojekakvih fantazija i posvema 
nesredjenih misli i osjećaja, dotično zabluda i strasti. 

Sto je zapravo bila francuzlca revolucija ? 

Na ovo se pitanje do nedavna nije moglo odgovoriti zato, 
jer je u jednu ruku vladalo obće uvjerenje, da revoluciju izazvaše 
u glavnom prevratna načela filosofš, XVIII. stoljeća, a u drugu 
ruku nije sve do ovih dana bilo čovjeka, koji bi temeljito proučio 
glavni izvor za povjest revolucije, naime čitave gomile narodnih 
pritužaba, koje su poznate pod imenom: Les cahiers de 1789. 
Istom god. 1902. izašla je knjiga pod naslovom: Francuzka prema 
narodnim pritužbama od 1789. (La France d'aprčs les Cahiers de 
1789.) iz pera E. Champion a. 1 Prema ovomu djelu napisao je 
glasoviti francuzki kritičar i akademik Emil Faguet studiju: 
„Francuzka 1789.“ u svojim „Političkim pitanjima," spisu neobične 
jasnoće, dubljine i uvjerljivosti. 2 

Tu nas Faguet uvjerava, da spomenutih narodnih pritužaba 
nije u Francuzkoj nikada nitko čitao do Championa; da ih je 
Tocquille samo pogledao, a da so baš ni Taine nije njima mnogo 
mučio. A ipak se bez njih ne može ni govoriti o duhu i tež¬ 
njama francuzke revolucije. 

Da čujemo sada zaključke, do kojih je došao Champion i 
što nam ih Faguet liepo reda samostalno jedan za drugim. 

Francuzka je revolucija i prema težnjama svojih začetnika 
i prema svomu resultatu čisto gospodarski i administrativni prevrat. 
U njoj ne bijaše ni idealizma, ni filosofskih principa; u njoj nema 
ni traga težnji za jednakošću, za ustavom i za političkom slo- 

1 Izdala knjižara Armanđ Colin, Pariš, 3-50 frc->. 

2 Questions politiques par E. Faguet (Armand Oolin, Pariš, 1902. str. 
336, 3 50 frcs.), str. 1—23. 


S. Radić: Sa vremena Evropa. 

bodom. Sve narodne pritužbe potječu iz težke biede i nevolje, iz 
usta puka, koji umire od gladi i stenje pod gospodskom i činov¬ 
ničkom samovoljom. Taj puk misli samo na to, kako bi došlo do 
kakvoga takvoga reda, pravice i blagostanja, a tomu se nada od 
stalnoga zakona i od vlade po zakonu. 

U tim pritužbama nema traga ni vjerskomu prevratu, i ako 
puk želi, da crkva bude manje bogata i premda se gorko tuži na 
nečuvene zloporabe s t. z. „mrtvom rukom 14 . 

Kad znamo, da je pučanstvo Francuzke od 28 milijuna god. 
1789. uzprkos napoleonskim ratovima u dvadeset godina poraslo 
na 38 milijuna, onda ćemo istom shvatiti, kako je strahovita bieda 
pritiskala osobito seljački puk, koji se je samo sbog siromaštva 
bojao djece. 

Strašnoj toj nevolji vide narodne pritužbe uzrok u tom: 
1. što država nema stalnoga ured jenja ; 2. što nema točnih zakona, 
jednakih za sve državljane; 3. što je uprava do skrajnosti neva¬ 
ljala; 4. što postoje feudalna prava. 

Iz svakoga se ređka ovih pritužaba vidi, da puk gori od 
želje, kako bi se oteo samovolji i dospio pod' zakonitu vladu, koja 
ne bi gubila vremena, razsipavala državnoga novca i tratila u ludo 
narodnu snagu. 

Seljaci nisu u to doba smjeli imati ni puške, ni psa ni 
mačke, ako im nije njihov vlastelin milostivo dopustio, što bijaše 
veoma riedko, jer vlastela nisu samo ubijala seljačkih pasa i ma¬ 
čaka, da ne smetaju gospodskoj divljači, nego su tražili, da seljaci 
usred rodnih polja sade živice, u koje će se zaklanjati ta ista go¬ 
spodska divljač. 

Revolucija prema tome nije išla za slobodom, nego za pra¬ 
vicom, ili još točnije: za zakonom, koji će koliko toliko i puku 
zajamčiti njegovu muku. Inače ne bi isti revolucionarci god. 1800. 
onako oduševljeno bili pozdravili despotizam Napoleonov, koji im 
je dao jaku vladu po zakonu, jednaku za sve državljane. Jednom 
riečju: Revolucija od 1789. nije bila naperena proti kraljevoj samo¬ 
vladi, nego proti faktičnoj anarhiji. Kasnije je ta revolucija proti 
domaćim natražnjacima branila gospodarske stečevine od 4. kolo¬ 
voza 1789. i 24. veljače 1790. 

No čovjek se odlikuje u jednu ruku time, što njemu jedna 
misao vriedi više od stotine fakata, a onda time, što je na osnovu 
fakata kadar zamisliti ideje, koje kasnije i prevladaju družtvom. 


Iz čuvstva i potrebe pravice i reda nastala je u Francuzkoj potreba 
slobode i jednakosti, dapače i jaka reakcija proti klerikalizmu, ali 
sve to istom god. 1830. Francuzka se zanosila i za načelo narod¬ 
nosti, pak za velike principe u obće, ali istom od god.1830.—1850. 

„Radi se samo o tom, da se dobro razumijemo. Prava Fran¬ 
cuzka od 1789. čini mi se veoma praktična. Ona bijaše gladna, 
te još nije znala ni za kakvu romantiku. Ali kasnija Francuzka, 
koja više ne bijaše gladna, a bijaše već romantička, pišući povjest 
god. 1789. zaogrnula ju je sjajnim plaštem idealizma i visoke poli¬ 
tičke filosofije. Ona je fakat stvorila idejom. Moje uvjerenje bijaše 
uviek, da su revolucije barem u moderno doba fakta, koja kasnije 
postaju ideje. I samo u tom smislu vladaju svietom ideje, kako 
kažu filosofi. Fakat nastaje najprije, a onda dodje ideja, u koju 
se pretopi i za koju se onda čini, da je jaka, jer ima neki zbiljski 
sadržaj; no u tom nam se ne valja varati. 

Bilo, kako mu drago, god. 1789. čini mi se velikim gospo¬ 
darskim faktom, koji je doduše urodio svim svojim posljedicama, 
ali o kojem se veoma krivo sudi, dok se ne pročitaju narodne pri¬ 
tužbe iste godine." 1 

No i sam Faguet morade priznati u drugom svojem možda 
još temeljitijem spisu: „Politički problemi našega vremena," 2 i to 
u studiji „Socijalizam u francuzkoj revoluciji 14 , doslovce ovo: 

„Francuzka revolucija ne bijaše svjestno socijalistička, ili to 
bijaše veoma, veoma malo. Ali njezina načela bijahu zapravo soci¬ 
jalistička, i ako ona toga sama nije vjerovala. Djelo njezino, — 
njezin resultat — ipak ne bijaše socijalističko. Uza sve to opiru 
se današnji socijalisti u svojim zahtjevima na njezine principe . . .“ 

I ne opiru se samo socijalisti, nego i liberalci i nacionalisti, 
i militaristi i kosmopolite ... u obće svi smjerovi i sve struje 
suvremenoga evropskoga života. A to je očiti dokaz, da se fakta 
ove revolucije u brzo preobukoše u sjajno ruho velikih ideja, da 
postaše principima, koji sve to više vladaju Francuzkom i ostalom 
Fvropom baš zato, jer im je revolucija dala zbiljski sadržaj, koji 
se neprestance popunjuje životom, t. j. patnjama i nadama svakoga 
naroda. I zato je lako braniti i obraniti te principe, osobito čo¬ 
vjeku svestrana znanja i duboka mišljenja. 

1 E. Faguet, spom. djelo str. 23. 

2 Problfemes politiques du temps preselit (Pariš 1901.). A. Oolin, str. 329, 
3-50 frca.), str. 135.- PO, 

Obrana načela 89. godine. (Y. Gmjot.) 

Na obtužbu proti principima god. 1789. odgovara se u jednom 
doduše malom, ali neobično dubokom francuzkom djelu 1 u glavnom 
ovako: 

Isti francuzki emigranti (listom sve sami pristaše stare vlada¬ 
vine) razsprostranjivahu načela od god. 1789. Tako se francuzki di¬ 
plomata Mallet du Pan gorko tužio, da su svi Francuzi na austrijskom 
dvoru okuženi tim načelima. No kakvo oduševljenje izazvaše nova 
načela istom u Belgiji, Holandiji, u Italiji, u Porajnskoj i u Švi¬ 
carskoj, gdje baš radi njib narod očekivaše francuzku vojsku, kao 
svoju osloboditeljicu! A i u ostaloj Njemačkoj i Poljskoj, u „Ili¬ 
riji", u Dalmaciji, u Španjolskoj, pače i u istoj Rusiji prodrieše 
nova načela tako međju puk, da su ih morali prihvatiti i vladari, 
da tako uzmognu okupiti narod oko sebe i povesti ih na Napo- 
leona kao na silnika. 

Tih načela ne morađe priznati samo nova monarhijska fran- 
cuzka konstitucija od god. 1815., nego se na njihovu temelju po- 
buniše za čovječja i narodna prava u Španjolskoj i u Napulju, u 
papinskoj državi i u Piemontu, u malim njemačkim državama, i 
u Grčkoj, pak u Španjolskoj, Portugalskoj i u Americi. 

Nama je danas težko i pomisliti si, kakva bijaše stara vlada¬ 
vina u doba, kad je umro Voltaire (1778.), ili Diderot (1784.). 
Našim je (francuzkim) seljacima kmetstvo već tako daleko, kao 
egipatska ili babilonska po vješt. 

Prema francuzkoj revoluciji od 1789. iztiče se englezka revolu¬ 
cija od 1688. No može li se prispodabljati englezki povik: „Dajte nam 
slobodan sabor i protestantsku vjeru!" — s francuzkim zahtjevom: 
„Neka se poštuju prvobitni ugovori inedju narodom i kraljem"? 

Drugi opet sravnjuju „prava čovjeka" s ustavom Sjedinjenih 
Država, iztičući, da je tamo kud i kamo veća sloboda. No jesu li 
bile i najmanje slične prilike u Sjevernoj Americi i Francuzkoj? 

1 Vidi: Yves Guyot, Les principes de 89. et le socialisme. Pariš, Li- 
brairie Cli. Delagrave, str. 281. u 12°. Ovdje citujem u slobodnom prievodu i 
u izvadku poglavlje prvo, drugo i četvrto knjige druge, str. 38.-52., pak 70 -73. 
Guyot je napisao još ova djela: Gospodarska znanost (La Science economique); 
Dohodarina (L’ Impot sur le revenu); Ukinuće potrošarine (La Supression 
des octrois). — Bazmišljaji o socijalnim nazorima kršćanstva (Etuđes sur les 
doctrines sociales du Christianisme), novo izdanje od 1892. Osobitu senzaciju 
pobudilo je zadnje djelo autorovo: La tyrannie socialiste (Delagrave, 1893.). 

U ostalom da i jesu, sva prava, što moraju biti čovjeku zajamčena, 
jednako se shvaćaju s ovu i s onu stranu oceana. 

Dodatak američkomu ustavu od 27. rujna 1687. zajamčuje 
ova prava: slobodu govora, štampe, vjere i sastajanja; slobodu 
osobnu i sigurnost vlastničtva, a u IX. članku se veli: „Ovo na¬ 
brajanje nekih prava u samom ustavu ne će se moći tako tuma¬ 
čiti, da se mogu izključiti ili oslabiti druga prava, što ih je narod 
posvetio (svojom voljom)". 

A koja načela se izvode iz „deklaracija čovječjih prava" ? 
Evo ih: Sloboda, vlastničtvo, sigurnost, jednakost pred zakonom; 
pristup svakomu k svim službama prema sposobnosti; jamstva za 
osobnu slobodu, za slobodu mišljenja i vjerovanja; sloboda rada; 
izravni razmjerni porez jedino na korist državi bez povlastica za 
ikoga; privola na porez i nadzor nad financijama; nadzor nad 
javnom upravom; dioba javnih vlasti. 

No sad se obćenito tvrdi prema Taineu, da su čovječja prava 
puka teorija, prazna abstrakcija. 

Istina je, da se samomu tekstu deklaracija mogu prigovoriti 
neke metafore, no u stvari su to sve sama pozitivna i realna na¬ 
čela. Da je tomu u istinu tako, dosta je pogledati na ogromne knji- 
žurine narodnih pritužaba, poznate pod imenom: Les cahiers 
des Etats gćnćraux. Iz toga ogromnoga materijala uvjerit 
ćemo se, da je kraljevski absolutizam stvorio potrebu političke 
slobode, svemoć kraljeva spoznaju čovječjih prava; nered u finan¬ 
cijama potrebu kontrole, nejednakost oporezivanja zahtjev realnoga i 
razmjernoga poreza; progon krivovjeraca do njihovoga uništenja — 
vjersku slobodu; progon misli — slobodu misli, zatvaranje na tajni 
nalog —osobnu slobodu; nebrojene povlastice, zakoni, jurisdikcije 
jedan obći zakonik i jednakost svih državljana pred zakonom. 

Da vidimo sve to malo potanje: 

Osnovno načelo rimskih Cezara i bizantskih imperatora bijaše: 
štogod se vladaru prohtije, to ima moć zakona. (Quidquid principi 
placuit, legis habet vigorem.) Prema tomu načelu doskora se i u 
Francuzkoj govorilo: just est id quod jussum est. (Pravo je ono, 
Sto je zapovjedjeno.) God. 1614. proglašeno je božanstvo monarkije, 
Bossuet 1 zove vladare božjim službenicima, koji nikomu nisu dužni 

1 Bossuet (1627. 1704.) glasoviti propovjednik i pisac francuzki rodom 
12 Dijona, kašnje biskup u Condomu i Meaux-u, podigao je crkveno govor- 
nictvo na Deobičnu visinu osobito u svojini pogrebnim propovjedima („Oraisons 

polagati računa, Luj XIV. tvrdi, da je bezuvjetna podanička po¬ 
slušnost božja volja, a Luj XVI. na opazke parlamenta god. 1787. 
odgovara: To je zakonito, jer ja to bodu. 

Po tom sistemu u narodu je samo jedan čovjek, a sve su 
ostalo podanici. Da tomu učini kraj, postavila je revolucija prema 
pravima kraljevskim prava čovječja. 

Staroj monarkiji bijaše glavno obilježje porezna nejednakost 
i skrajnja razsipnost. Ministri poput Neekera i Galonnea bijahu 
prisiljeni priznati, da je kraljevska vlada sama najveća razsipnica. 
Nad financijama ne bijaše kontrole osim plemićkoga suparničtva i 
dvorskih denuncijacija. U ostalom glavni dio javnih prihoda trošio 
se na darove i mirovine, i to kojekakvim dvorskim ljubimicama. 
Zato se u „pravima čovjeka 11 traži ođieljenje uprave od sudstva, 
nadzor nad upravom, privola na porez, nadzor nad financijama, 
pravednost oporezivanja i trošenje svih javnih prihoda na državnu 
korist. 

Razliko3t vjerovanja ne smatraše se samo krivovjerjem, nego 
i najvećim zločinom, te kaznene odluke svih parlamenata počinju 
ustanovom, da je krivovjerje zločin uvrede božjega veličanstva. 
Luj XIII. i Luj XIV. prisizahu kod svoje krunidbe, da će izkorje- 
niti krivovjerce, a takvu je zakletvu obnovio još i Luj XVI. I 
ako je bilo već sto godina, što bijaše opozvan Nanteski eđikt (1685.), 
bijahu još ipak u živoj uspomeni krvavi progoni protestanata, po¬ 
znati pod imenom dragonnada. Protestantima se tečajem cie- 
loga XVIII. stoljeća oduzimahu djeca, a roditelje njihove šiljahu 
na galije kao najtežje zločince. Još god. 1780. bijaše skupština 
svećenstva, na kojoj se proglašuje: „oltar i priestolje bili bi u jed¬ 
nakoj opasnosti, da krivovjerstvo raztrga svoje okove 11 . Malo prije 
toga (1762.) zadaviše i spališe u Abbcvilleu (na rieci Sommi) vi¬ 
teza Barrca, kojega su obtužili, da nije pozdravio jedne kapu- 
cinske procesije. Spaljivati sumnjive knjige, a njihove prodavače 
odsudjivati na galije, bijaše posvema zakonito, no družtveni se 
običaji već tako razviše, da su sami suđei, primjerice Malesberbes, 

Funčbres 11 ). U svim svojim djelima (Razgovori o sveobđoj povjesti. — Spo¬ 
znaja Boga. — Politika.) brani uvjerenje, da je sva ljudska tradicija u bibliji, 
da Providnost hoće kraljevsku vlast bez ikakve čovječje kontrole i da su ljudi 
puko oružje božje. Bossuet tako odlučno zagovaraše neodvisnost svjetovne 
vlasti (države) od crkve, kako bi danas branio slobodu crkve od prohtjeva 
države. On je otvorio glasovitu galikansku skupštinu 1682. 

sakrivali kod sebe djela, što bi ih bili morali zaplieniti i uništiti. 
Dodajmo svemu tomu zlosretnu praksu, po kojoj na tajni nalog 
(„Lettre de cacket“) mogaše biti do smrti zatvoren bez iztrage, 
bez obtužbe i bez suda, najodličniji velikaš i najsirotniji seljak. 
Ti su se tajni nalozi s privatnim kraljevim pečatom darivali, ili 
prodavali ljubimcima i vlastodržcima, koji se onda njima obogaći¬ 
vahu, ili osvećivahu. Pod Lujom XV. bijaše ih izdano više od 
150.000, a pod Lujom XIV- više od 14.000. Sve ove nepodobštine 
imadjahu prestati zahtjevom pod pune lične slobode. 

God. 1789. od 25 milijuna stanovnika bijaše u Francuzkoj 
140.000 plemića. Ti plemići posjedovahu jednu petinu svega zem¬ 
ljišta, pa ipak ne samo da ne plaćahu nikakve daće, nego im je 
ostalo pučanstvo bilo dužno služiti rabotu i davati svakovrstna po¬ 
davanja. naročito kod gospoštijske ženitbe, ili porodjaja u vlaste¬ 
linskom dvoru. Da se već vanjskim načinom pokaže što veća raz¬ 
lika medju plemstvom i pukom, smjela je samo plemićka kuća imati 
vjetrenicu. U oči same revolucije bijaše još takovih kmetova, koji 
ne mogahu baš ništa nazvati svojim. 

Svećenstvo ne imadjaše drugih dohodaka osim desetine i što- 
larine, pa zato župnici i kapelani u 36.156 župa ne bijahu baš 
zlovoljni na princip jednakosti pred zakonom. 

Dne 24. prosinca 1789. dobiše protestanti i komedijaši sva 
prava francuzkoga državljanina; dne 28. rujna 1791. dobiše ih Ži¬ 
dovi u Alzaciji. Ti su svi zacielo dobro osjećali, da jednakost nije 
samo prazna rieč. 

Državnoga suda ne bijaše, nego je sudio sud staležki, te ne- 
plemić nikada nije mogao dobiti parnice proti plemiću. 

Ali što bijaše najgore i što se nikako nije dalo složiti s ve¬ 
likim napredkom u književnosti i s družtvenom ugladjenošću, bi¬ 
jaše to nazor musulmanskoga prava, da sva zemlja pripada vladaru. 
Prema toj teoriji veli Luj XIV. u svojim memoirima na pouku 
svomu prestolonasljedniku (svez. V. str. 121—122): „Sto god je 
u području naših država, sve je to jednako naše. Morate biti uvje¬ 
reni, da kraljevi mogu raditi, što ih je volja, s imetkom, što ga 
posjeduju bilo crkovnjaci, bilo svjetovnjaci, i da ga mogu u svako 
doba upotrebiti kao mudri gospodari, to jest na obće dobro svoje 
države. “ 

Prema ovakvome mišljenju kralj je samovoljno pobirao porez 
i oduzimao dobra i sve pod izlikom javnih radnja izvlašćivao 

zemljišta, bilo bez oštete, bilo za samovoljnu odštetu. Nije dakle 
bila puka utopija u ovakvim prilikama naglašivati nepovredivost 
svačijega vlastničtva. 

U listopadu 1689. proglasiše Englezi svoju „zakonsku osnovu 
o pravima" (Bili of Rights,) koja u 13 svojih članaka nastoji za¬ 
jamčiti pravedan sud, zapriečiti pobiranje poreza bez saborske 
privole i u obće zaštiti narod proti kraljevoj samovolji. 

Macaulay, glasoviti englezki povjestničar (1800.—1859.) veli, 
da je ova osnova, premda nije postala zakonom, početak svih 
dobrih zakona u Englezkoj. A što se njom zajamčuje? Organi- 
zuje se obrana vlastničtva i osobne slobode proti državnoj premoči, 

I u 25 švicarskih ustava zajamčena su čovječja prava, samo 
što nisu pod zaštitom sudačke savjesti, kao u Sjedinjenim Drža¬ 
vama, gdje je sudac ovlašten proglasiti neustavnom svaku za¬ 
konsku odredbu, koja dira u čovječja prava. 

Prema svemu tomu načela god. 1789. vjeran su odraz zbiljskih 
potreba i jaki izražaj one danas več sveobće težnje, da se pojedini 
državljanin otme svemoći bilo vladarevoj, bilo saborskoj. U mjesto 
da ova dva načela proglasimo praznim teorijama, treba da ih sma¬ 
tramo mjerilom, po kojem najpouzdanije možemo prosuditi na- 
prednost ove ili one odredbe, ovoga ili onoga zakona, ili sistema. 
S pomoću toga mjerila možemo se primjerice nepokolebivo uvjeriti, 
da bi nas socijalizam doveo u takve javne i privatne neprilike, 
koje bi ma vlas bile slične nepodobštinama stare vladavine. 

Tako nas uvjerljivo upućuje francuzki pisac, a mi bez ve¬ 
like muke uviđjamo, da ima posvema pravo, jer eto mi Hrvati u 
kulturi svojoj dovoljno ne napredujemo i u blagostanju nazadu¬ 
jemo baš zato, što čovječjih prava nije do nedavna bilo ni u 
programu pojedinih naših stranaka, a kamo li da budu nad cielim 
ustavom našim 


4. Družtvo i javno mnienje. 

Faktori družtva: ličnosti („veliki ljudi“). 

Ne prodje dan, da ne čujemo, ili ne čitamo, kako je ova ili 
ona vlada popustila „družtvu", kako se ovaj ili onaj vladar osvrće, 
ili ne osvrće na „ javno mnienje 11 , kako je „družtvo" nezadovoljno, 
ili oduševljeno, javno mienje ogorčeno, jednodušno —- i tomu slično. 
Svi znamo i to, da se tu ne radi o družtvu u običnom smislu te 


rieči, to jest o nekoj organizaciji s izvjestnom svrhom i s točnim 
pravilnikom. Isto tako bili bismo u neprilici, da moramo reći, 
čije je to javno mnienje, od kuda dolazi, kako nastaje, kako dje¬ 
luje i tko ga zapravo izražava. No o tom ipak ne sumnjamo, da 
je i družtvo i javno mnienje takva sila, koju možemo i moramo 
nazvati faktorom javnoga života. 

Družtva u običnom smislu nema bez članova; ovoga družtva, 
o kojem sada govorimo, nema ni ne može biti bez jakih i sve¬ 
strano razvitih ličnosti, ili, kako se obično veli: bez velikih ljudi. 

Veliki ljudi osebina su modernoga doba ; dok ih čitavi stari 
viek zajedno sa srednjim ima jedva na stotine, broje ih novi, oso¬ 
bito veliki narodi, u jednom jedinom stoljeću na tisuće. Dosta je 
uzeti u ruke englezku, francuzku, njemačku, rusku, poljsku ili 
češku enciklopediju, ili posebna djela, u kojima su samo životopisi 
znamenitih ljudi dotičnoga naroda, pa ćemo vidjeti, kakva se 
stvaralačka kultura razvila na osnovu kršćanske civilizacije i plo¬ 
dotvornoga narodnoga načela, vidjet ćemo, da je novo doba u 
čovječanstvu nastalo istom onda, kad se u jednu ruku pojedini 
ljudi jaki u svojoj savjesti osmjeliše oprieti ne samo većini 
svoga grada ili svoje zemlje, nego i svesilnim vladarima i još sve- 
silnijemu javnomu mnienju, a u drugu ruku kad svjestni narodi 
počeše tresti i takvim okovima, na kojima bijaše pečat stoljeća i 
svesilna ruka najmoćnijih vlastodržaca. 


rtazvoj ličnosti t družtvo u raznih naroda. 

Najjače se razvila ličnost kod Anglosasi, pa je zato danas 
englezko i sjevero-američko družtvo najizrazitije i najuplivnije. Naj¬ 
više je ličnost zakržljala, ili se tek jednostrano, naime aristokratski, 
razvila kod Španjolaca i Talijana, pak je zato kod njih družtvo 
nemoćno, dokle god se ne organizuje, i to tajno, za izvjestnu 
svrhu, a uz najstroži pravilnik. Francuzi u ovoj stvari padaju u 
skrajnosti, te je u njih družtvo sad svemoćno, sad opet posvema 
nemoćno. Niemci su bliže Anglosasima, osobito u novije doba, a 
kod nas Slavena, pak kod svih podunavskih i balkanskih naroda 
družtva ili još nema, ili istom nastaje, kao kod Rusa, Poljaka i 
Ceha. To znači, da u nas ni iz daleka nema onoliko velikih ljudi, 
kako to mi mislimo, i to ne samo s gledišta svjetskoga, nego ni 
s našega gledišta narodnoga. 


106 


107 


Vriedi to naročito za nas male Slavene. Mi svi naime vo¬ 
limo svoje „velikane 11 metati ili na visoki stalak, pa bila to i stra¬ 
načka piramida, ili ih rušimo iz pravoga njihovoga mjesta, pa bio 
to i skromni obiteljski naslonjač. Sami si dakle stvaramo ili ku¬ 
mire, ili mučenike, te je prema tome u nas toliko fanatizma, ili 
ogorčenosti nad „narodnom nezahvalnošću", da se ne može stvo- 
rfti tako jaka struja mišljenja i takova organizacija rada, koja bi 
nas mogla učiniti družtvom. 

I tako smo naposeb mi Hrvati po svojoj inteligenciji još u 
društvu njemačkom, ili talijanskom, a po malo već i u đruztvu 
magjarskom. Vidi se to najbolje po tom, što njemački, talijanski, 
pa i magjarski veliki ljudi imadu medju našom inteligencijom 
iskrenih i uvjerenih štovatelja i obožavatelja, kojima poznaju i 
djela i život, dok se na najizrazitije domaće ličnosti ili blatom 
nabacujemo, ili ih do neba uzdižemo, a da pravo ili ni malo i 
znamo ni za njihove zasluge, ni za njihovo „izdajstvo . 

To je sve zato, što su svagdašnji ideali naše inteligencije po¬ 
svema sredovječni: razkošne gostbe, bučne zabave i onda, pod 
konac mjeseca, stradanje u kući, ili pokora u .crkvi. Briga za knji¬ 
ževnost i umjetnost, osobito domaću, velikoj je većini inteligencije 
rodoljubna dužnost, a nije glavna duševna potreba i prvi duševni 
užitak. A dok svaki školovani čovjek u nekom narodu nema svoje 
pročitane knjižnice svih boljih domaćih djela, dotle se u tom 
narodu ne može razviti društvo kao javni faktor ni onda, kad bi 
se u njem kojim čudom pojavili i velikani svjetskoga glasa. 

Faktori javnoga mnienja: tradicije i simpatije. — Štampa. 

Kako je društvu kao javnomu faktoru obilježje neko zajed¬ 
ničko mišljenje i zajedničko poštivanje istih velikih ljudi, tako javno 
mnienje stvaraju u prvom redu narodne tradicije i zajednička simpa¬ 
tija, ili antipatija prema susjednim, ili udaljenijim narodima. Druztvo 
vodi ideja, dok se javno mnienje podaje više čuvstvu, ili čak i na¬ 
gonu. No društvo je samo dio javnoga mnienja, a u zdravim prili¬ 
kama i njegova jezgra. To je svagdje, gdje staležke razlike ne stvo- 
riše nepremostivih opreka i gdje naročito medju inteligencijom i 
pukom nije nastao takav ponor, koji je to dublji, što vise guta žrtava. 

Anglosasi su i u tome na prvome mjestu, a od slavenskih 
naroda mogu se u toj stvari uzporediti s njima jedino Cesi. No ni 


kod ostalih Slavena nije opreka medju inteligencijom i pukom to¬ 
lika, kolika je kod romanskih naroda, pa i kod samih Francuza. 
Tako primjerice ima znakova, da će se u Rusiji i „zapadnjaci" i 
„slavenofili" stopiti u „jedno družtvo“, za kojim će biti i sav 
ruski narod; a to bi onda bila najplodotvornija sila u ruskom i u 
slavenskom javnom životu. 

Niemci, osobito Prusi, bliži su u ovoj stvari Romanima nego 
Anglosasima, te je njihova inteligencija na jednoj strani u nepo¬ 
mirljivu neprijateljstvu s radničtvom (sa socijalnom demokracijom], 
a na drugoj strani s pobožnim i siromašnim seoskim pučanstvom, 
za koje se u Pruskoj stvorio čitav niz zakona, posvema sličnih 
sredovječnim feudalnim običajima i povlasticama. 

Na javno mnienje djeluje danas veoma mnogo i štampa, ako 
se i ne može reći, da ga štampa Stvara. Ne može se to reći naro¬ 
čito ondje, gdje je štampa medju pukom slabo razširena, bilo zato, 
što je puk većinom nepismen, bilo zato, što su novine i knjige za 
šire slojeve nerazumljive i preskupe. 

U svakom slučaju vriedi za mnoge, navlastito malene, a raz- 
trgane i potlačene narode, ona duboka rieč Lava Tolstoga: javno 
mnienje nije ni u novinama, ni u saborskim govorima, ni u pri¬ 
jateljskim razgovorima; pravo se javno mnienje u obće i ne izka- 
zuje, nego se samo misli, dapače se i u mislima samomu sebi taji. 

Ovakvo „tajno javno mnienje" postaje faktorom u narodnom 
životu istom onda, kad se nadje netko, tko ga ne samo otvoreno 
izpovieda i dosljedno propovieda, nego i popunjuje i oplemenjuje 
izkustvom drugih naroda i mislima stranih velikana. Takvi uzkri- 
sitelji mrtvoga javnoga mnienja u živo postaju onda apostolima 
narodne istine i organizatorima narodnoga društva. To i jesu ve¬ 
liki društveni pregaoci, pravi predstavnici i tumači narodne duše. 

Na koncu još valja naglasiti, što se u ostalom vidi iz cieloga 
ovoga razlaganja, da ni društva ni javnoga mnienja nema i ne 
može biti bez onih načela, o kojima netom govorasmo, i koja su 
najveća i najvažnija novost u modernoj prosvjeti naroda i država. 

5. Patriotizam. 

Sredovječna ,,lojalnost“. — Eevolucija i patriotizam. 

Kroz čitav srednji vieh, pa i u prva dva stoljeća novoga vieka 
bijaše plemstvo i svećenstvo kralju vjerno tako dugo, dok mu bijaše 

đjetinjski odano. Ova vjernost ili lojalnost i ova đjetinjska odanost 
vladaru bijaše jedino čuvstvo, koje bismo mogli nazvati državno- 
tvornim. Plemići se smatrahu kraljevom braćom, a seljaci kra¬ 
ljevom djecom. Bijaše tako naročito u Francuzkoj, u kojoj so 
kraljevska vlast najprije ojačala i koja je svoj Evropi, po gotovo 
zapadnoj i srednjoj, bila do nedavna ne samo prvim nego i je¬ 
dinim uzorom. 

Već Luj XIV., a po gotovo Luj XV. počinjaše tolike po¬ 
grješke, kojih nikako nije moglo oprostiti francuzko družtvo, i 
radi kojih se to družtvo pod uplivom filosofa XVIII. stoljeća po¬ 
čelo odvraćati od kraljevstva, te je na neko vrieme povuklo za 
sobom i čitavo javno mnienje. 

Spomenuti filosofi postaviše mjesto kraljevstva čovječanstvo, 
kako si ga u drevnoj davnini zamišljaše Platon, Seneka i Marko 
Aurelije, i što ga u srednjem vieku bijaše zamislila obća (kato¬ 
lička) kršćanska ideja. 

Za ovom kosmopolitskom filosofijom povela se i francuzka 
revolucija: ta ona je proglasila prava čovječja, te mnogi re¬ 
volucionare! iskreno mišljaku i vjerovahu, da' će se ta prava 
doskora protegnuti barem na cielu Evropu. Ali milijunima i mili¬ 
junima Francuza bijaše i Evropa nepoznat pojam, dok im čovje¬ 
čanstvo bijaše preširoka i premalo konkretna misao. Kralja, otca 
njihova, pogubiše na stratištu; da ne budu sirote, postaviše na nje¬ 
govo mjesto mater, francuzku domovinu, pa bila republikanska, ili 
monarhijska. 

Pod neodoljivim dojmom obćega narodnoga mišljenja i osje¬ 
ćanja proglasiše francuzki revolucionara Francuzku posvećenom i 
nerazdjelivom zemljom; plemićke izseljenike nazvaše zločincima, 
a njihovo nastojanje, da s pomoću tudjina provale u domovinu* 
smatrahu svetogrdjem. I videći, kako se sva Evropa sprema na 
njih, pozvaše sav narod, da brani domovinu. 

„Najčudnije u toj vanrednoj promjeni bijaše i to, da je ona 
sve stubokom prevrnula, pa ipak spoznaju domovine ne samo da 
nije uništila, nego ju je učinila još jasnijom i privlačivijom. Revo¬ 
lucija je proinienila zastavu (mjesto biele, liljanove, uvela je erveno- 
bielo-plavu trobojnicu), postavila novi temelj vrhovnoj vlasti; za- 
mienila aristokraciju demokracijom, absolutnu monarhiju ustavnom 
vladavinom, uvela je posvema nove upravne kotare, obnovila i 
u jedno stopila sve zakone i običaje; nije bilo uredbe, u koju nije 


dirnula, pa uzprkos tomu bjesomučnomu razaranju, za koje se či¬ 
nilo, da će oko sebe stvoriti samu pustoš, pojavio se francuzki 
patriotizam jače, nego ikada prije. Francuzka, za koju se moglo 
misliti, da je skršena i s korienom izčupana, ta se Francuzka na¬ 
protiv pokazala kao drvo puno životnoga soka, koje je potjeralo 
još jače i zelenije grane. 

Ova je činjenica to značajnija, što je sav pokret nastao prvo¬ 
bitno u ime razuma i čovječanstva i što je svoje zahtjeve postavio 
za sve ljude, a nije samo za jedan narod. Francuzi se odrekoše 
svake osvajačke politike; proglasiše, da će poštivati prava drugih 
naroda i u ljudskom rodu gledati samo jednu veliku obitelj. No 
kad je revolucionarna ideja bila prisiljena, da se brani od izvanjskih 
navala i od domaćih urota, povukla se u se, da se promieni u 
oduševljeno i zanosno čuvstvo zakonite samoobrane. Kolikogod se 
može izpričati zabluda onih Francuza, koji prema staromu shva¬ 
ćanju i dalje u kralju gledahu domovinu, valja ipak priznati, da 
je ime rodoljub s punim pravom postalo sinonimom s riečju pri¬ 
staša francuzke revolucije , . .“ 1 

Već prije vidjesmo, kako je kraljevskom vlašću nastala fran¬ 
cuzka država, i kako je u stogodišnjem ratu s Englezkom, naro¬ 
čito zaslugom Djevice Orleanske, postao i francuzki narod. Sad 
eto vidimo, kako je revolucijom nastao francuzki patriotizam, ko¬ 
jemu jezgrom postadoše čovječja prava, primiepjena na francuzki 
narod. Taj živi demokratski patriotizam, po kojem si svi Francuzi 
postadoše braća, posvema je nova sila u javnom evropskom životu, 
te su stare evropske države bile proti njemu nemoćne, dok koliko 
djelovanjem francuzke revolucije, toliko reakcijom proti Napoleo- 
novu cezarizmu svi Evropljani ne postadoše rodoljubi po fran- 
cuzkom uzoru i primjeru. 

Francuzka je revolucija stvorila i u Englezkoj i na kopnenoj 
Evropi najprije silan preokret, a onda pod Napoleonom još veću 
reakciju, koja je najprije u Španjolskoj dovela do otvorene bune, 
zatim je preporodila Prusku, i okupila oko nje i Njemačku, da na¬ 
pokon i Rusiju povede u domovinski rat (oreuecTneuHaa Boiraa). 

1 0 toj stvari pobliže vidi: Louis Legrand: L’idće de Patrie (Ideja 
o domovini), Pariš, Hachette, 1897., str. 335. u vel. 8°, ciena 7'MJ fran. Djelo 
ima 16 poglavlja, od kojih, je peto posvećeno koamopolitizmu, a šesto inter¬ 
nacionalizmu. Ovaj citat je iz poglavlja drugoga, str. 22.—24 

Revolucija i patriotizam u Englezi',oj. 

Najprije i najjače djelovaše novi patriotizam na Englezku. 
Tu se n prvi mah pojavila čitava struja i gotovo čitava stranka 
pod vodstvom Karla Jamesa Foxa (1740.—1806.), koji kroz ( čitav 
svoj život ostade vjeran ideji saveza Velike Britanije s Francuzkom 
i sa Sjedinjenim Državama. No proti Foxu ne ustadoše samo ljudi 
takvoga pera, kao što bijaše Burke, pisac glasovitoga djela proti 
revoluciji (Razmišljaji o franeuzkoj revoluciji, 1790.), nego i takvi 
državnici, kakav bijaše William Pitt (sin lorda Chatama), koji je 
za svoje vlade (od prosinca 1783., kad mu bijahu tek 24 godine, 
pa do 1801.) proti Franeuzkoj podigao u tri maha gotovo svu kop¬ 
nenu Evropu. 

U tim bojevima s francuzkom revolucijom, koja je do Napo- 
leona prietila njihovoj vjeri i njihovomu aristokratskomu ustavu, 
a pod Napoleonom njihovoj trgovini, njihovoj prevlasti na moru, 
dapače i samoj njihovoj nezavisnosti, u toj borbi razvio se onaj 
englezki patriotizam, koji je sav narod prodahnuo onakvom lju¬ 
bavlju za sve englezko, kakvom do tada bijaše,prodahnuta samo 
aristokracija za staležki ustav i za baštinjena svoja dobra. 

Španjolski patriotizam. 

Kad je dne 8. lipnja 1808. Napoleon I. saznao za ustanak u 
Španjolskoj, bijaše duboko uvjeren, da se to bune samo poje¬ 
dini nezadovoljnici. No doskora vidje, da se podigao sav narod, na¬ 
ročito seljačtvo pod vodstvom svećenika, koji francuzku revoluciju 
smatrahu djelom vražjim, a Napoleona pravim Belzebubom. U srpnju 
1808. izgubi Napoleon već tri četvrtine Španjolske, a Junotovom 
kapitulacijom u Cintri (dne 30. kolovoza 1808.) i Portugalsku. 

Dne 25. rujna 1808. sastadoše se zastupnici svib španjolskih 
pokrajina u Aranjuezu (na Taju) i zaboravljajući stoljetne razlike 
i opreke stvoriše narodnu vladu i zajednički narodni sabor. 

I tako i Španjolci osjetiše i drugi patriotizam, koji nije bio 
samo pun vjerskoga zanosa, pa i mržnje, kao ono koncem XV. 
stoljeća poslie sedmostoljetne borbe s Maurima, a ne bijaše u njem 
naravski ni traga svjetovladnim osnovama Karla VI. i Filipa II. 
Jedino tomu patriotizmu imade Španjolska zahvaliti, što je ostala 
nedobitnom i samostalnom, i ako je prestala biti svjetskom i 
evropskom velikom vlašću. 


Njemački patriotizam. 

Španjolski ustanak najviše djelovaše na Niernce, osobito u 
Prusiji. Prusija bijaše najstrašnija žrtva Napoleona I., koji se 
kašnje ljuto kajaše, što ju je učinio njemačkom mučenicom, u 
mjesto da joj je prekinuo život. Niemci naime sasvim drugčije 
gledahu na poniženje Pruske, nego na pad „svetoga rimskoga 
carstva". S „rimskim carstvom" pao je feudalizam, a s Prusijom 
i u Prusiji bijaše ponižena i gotovo uništena jedina u istinu nj e- 
mačka vlast. 

Hohenzollerni, vjerni sistemu njemačkoga patriotizma, kako 
ga bijaše zamislio i dobrano proveo Friđrik II., okupiše oko sebe 
glasovite ljude iz svih krajeva Njemačke: Hanoveranca Harđen- 
berga, Nassavca Steina, Danca Niebuhra, Rujanca Arndta, Sasa 
Gneisenaua, Weserca Scharnhorsta, Slezanina Bluchera i t. d. Svi 
ti ljudi zaboraviše na svoj partikularizam, da budu najprije nj e- 
mački narodnjaci, a onda njemački liberalci, koji će južnu i 
zapadnu Njemačku izliečiti od katoličkoga i francuzkoga kosmo- 
politizma, a u Prusiji oslabiti njezine predsude i nadutost birokratsku, 

No još važnija bijaše promjena, koja je od kosmopolitskih 
njemačkih filozofa učinila ne samo njemačke narodnjake, nego i 
pionire pruske prevlasti. 

Najprije se obratio Ficbte, koji zimi 1804. govoraše ovako: 
„Obrazovanu Evropljaninu velikom je domovinom Evropa, a po¬ 
sebnom domovinom ona država, koja je na čelu civilizaciji. S ovakvim 
kosmopolitskim smislom možemo mirno gledati poyjestne promjene 
i katastrofe". No g. 1806. isti taj Ficbte moli, da ga prime u 
prusku vojsku, i to kao laičkoga propovjednika, koji će vatrenim 
govorima oduševljavati vojnike. Gr. 1807. piše već ovako: „Razlika 
je'medju Pruskom i Njemačkom umjetna, no razliku medju Niern- 
cima i ostalim evropskim narodima stvorila je sama priroda". Do¬ 
skora izadjoše glasoviti Fichteovi „Govori njemačkomu narodu", 
namienjeni svim Niemcima bez izuzetka, a naročito puku, koji 
istom mora da se stvori. 

Ovaj narodni njemački pokret, u kojem više ne bijaše ni 
trunka kosmopolitizma, dovrši napokon i njemačka protestantska 
teologija, na čelu joj Schleiermacher (1768.—1834.), koji još 
dva mjeseca prije strašnoga pruskoga poraza kod Jene (14. bstopada 
1806.) govoraše ovako: „Njemačka je u skrajnjoj krizi: Na kocki 

je naša đuševnost, naša vjera,“ i koji tečajem'god. 1808. u crkvi 
sv. Trojstva razplamćivaše svojim propovjeđima do onda veoma 
mlado berlinsko družtvo, proričući, da će sam Bog stvoriti novu 
Njemačku. 

Prvi najveći pruski državnik Stein izmirio se sada s filo- 
sofijom, koju do tada neizmjerno preziraše. a Fiebte izreče ovu 
formulu za zajednički rad mislilaca i političara: „Neka misao i 
akcija budu u nas jedna nerazdjeljiva cjelina. Tad ćemo istom biti, 
što bismo bez toga mukom postajali, bit ćemo Niemci.“. 

Sehleiermacher i Humboldt osnivajući zajednički od 
1808.—1810. berlinsko sveučilište stvoriše vidljivi simbol izmi¬ 
renja medju Njemačkom i Pruskom, medju filosofijom i politikom. 
Odlučni i neumorni Stein još je prije toga (9. listopada 1807.) 
ukinuo kmetstvo i obećao pruskomu seljaku raj već na zemlji 
okrećući proti francuzkoj revoluciji njezino prokušano oružje. Ne¬ 
kako u isto doba (0. kolovoza 1808.) Scbarnhorst i Biilow posti- 
goše odredbu, da se svaki Prus ima mjesec dana vježbati u oružju, 
a častnici da budu dužni od vremena do vremena poučavati ove 
„Krtlmpere“ i kod kuće. 

Njemački patriotizam skupljaše tako nevidjenu, neslućenu 
moralnu i materijalnu snagu njemačkoga naroda i njemačkoga 
puka. Napoleon dakako još i kašnje na otoku sv. Helene nije u 
čitavom ovom pokretu vidio ništa drugo, nego aristokratske spletke, 
a u pojedinim ustancima po sjevernoj Njemačkoj tek razbojničke 
pokušaje. Kao hladni državnik ne priznavaše političke vriednosti 
nijednomu čuvstvu, pa zato i ne uviđjaše, kakav mu poraz sprema 
njemački patriotizam, jednako jak u mržnji kao i u ljubavi. 1 

Talijanski, patriotizam. 

Francuzi i Napoleon probudiše i talijanski patriotizam u 
jednu ruku time, što su porušili tolike sredovječne uredbe, a u 
drugu ruku zato, što tjerajući Austrijance iz Lombardije, a pu¬ 

1 Značajno je, da je Arnđt, njemački pjesnik, koji je znatno doprinio 
k ustanku proti Napoleonu g. 1812., poslie poraza Austrije 1805. i Prusije 
1806. uzkliknuo: „Sad ili istom ljubim obadvie i Njemačku pravom ljubavlju, 
a mrzim Vlahe (Welche,) t. j. Francuze) svom strašću duboke mržnje." Vidi: 
E. Bourgeois, Priručnik za vanjsku politiku (Manuel de Politique etrangere), 
sv. II., str. 393. — U obće za ovo sve o španjolskoj, Pruskoj i Njemačkoj 
vidi pobliže taj isti svezak str. 340.—344. i str. 378.—386. 


stivši ih kašnje u Mletačku uznietiše najprije talijansku nadu u 
oslobodjenje, a za tim još više talijansku mržnju ne samo na 
Niemce i Austriju, nego i na Francuzku, kojoj po svoj Italiji po¬ 
češe spočitavati, da je za talijansku slobodu učinila premalo, a za 
talijansko jedinstvo da nije učinila ništa. 

Talijanski patriotizam utjelovio se u to doba u Manzoniu 
(1784.—1873.), koji bijaše doduše sin uvjerenoga republikanca, a 
i sam učenik revolucije, ali je ipak god. 1810. prešao sa svojom 
ženom protestantkinjom na katoličku vjeru, da svojim vjerskim 
i demokratskim himnama postane glasovitim ne samo u Italiji, 
nego i u svoj Evropi. Manzoni se u svom književnom radu, a na¬ 
ročito u svojim ,,Vjerenicima“, očito ravnao po glasovitoj izreci 
Napoleona I.: „Ne zaboravite nikada, da svagda, kad se sukobe 
vjera i sloboda, vjera vazda pobjedjuje u duši pučkoj.Za Tali¬ 
jane bijaše prava sreća, što su imali ovakvoga vodju, jer bi bez 
njega bio sukob medju njima i papinstvom, medju slobodom i 
vjerom nastao u to doba, te bez Manzonia nikad ne bi bilo po¬ 
pularnoga Pia IX. i novih gvelfovaca, bez kojih bi opet bio 
uzaludan trud i Cavouru i Viktoru Emanuelu. 

Austrijski patriotizam. 

Na području habsburžke monarhije probudila je revolucija 
najjače patriotizam medju Magjarima, medju alpinskim Niemcima 
i medju primorskim (dalmatinskim) Slavenima. Najnarodniji bi¬ 
jaše taj patriotizam kod Magjara, dok naši Dalmatinci, pak i Ti- 
rolei, bijahu mnogo više Austrijanci nego Hrvati, dotično Niemci. 

„Nema sumnje, da medju svim tim austrijskim pucima, kod 
kojih je Metternich tražio oslon proti Napoleonu, bijaše mnogo 
plemenskih, jezičnih i historijkih pregrada. Te su pregrade bile 
stalno veće, nego medju Belgijancima, Talijanima i Španjolcima. 
Austrijski patriotizam bio bi tako nešto vanredno, kao i patriotizam 
evropski. No ipak to bijaše važna činjenica, da je kosmopolitizam, 
kojemu se prema god. 1789. priklanjahu pristaše francuzke revo¬ 
lucije u svih naroda . . ., da je taj kosmopolitizam radi osvajačkih 
nepodobština (Napoleonovih) ustupio mjesto nekoj vrsti unutraš¬ 
njega sredjivanja kod svih naroda. I ako se evropski narodi ne 
htjedoše razkrstiti s revolucijom, ipak se udaljivahu od (Napole- 

1 E. Bourgeois, spom. djelo, sv. II., str. 364. 

onove) Francuzke, dapače prigrle svoje običaje, svoju vjeru i svoje 
tradicije, da izvan nje, a proti njezinu caru nadju bolju sudbinu, 
spajajući svoj baštinjeni genij s reformama, što su ih god. 1789. 
proglasili francuzki mislioci i njihovi učenici po Evropi . . . Onaj 
isti čas, kad je Napoleon ulazio u slavlju u Erfurt, praćen.od 
vladarS, a pozdravljan još i od naroda, u taj čas pisaše Stein 15. 
kolovoza 1808.: ,Agitacija u Njemačkoj danomice raste. 4 Napoleon 
dade Steina iztjerati iz Njemačke i iz Evrope i rugaše se njegovoj 
osnovi, da uzbuni mase. 1,1 

Mase se u istinu digoše „proti sveobćemu silniku 44 , i ne di¬ 
goše samo ondje, gdje bijahu neuke i zapuštene i gdje ih inteli¬ 
gencija mogaše po volji zavadjati, nego se proti Francuzkoj po- 
buniše i Belgijanci i Holanđjani i Svicari, i to svi iz patriotizma. 

God. 1795. Belgijanci su si živo željeli sjedinjenje s Fran- 
cuzkom, ako i ne priznavahu jakobinskoga načela, da je medju 
Parizom i Bruseljem manja razlika, nego medju Parisom i Mar- 
siljom. Tomu je mnogo pripomogao nadvojvoda Karlo (treći sin 
Leopolda II., ponajbolji austrijski vojskovodja proti prvoj repu¬ 
blici i proti Napoleonu I.), kad je u travnju- 1793. opet osvojio 
Brabant, jb se nije znao ostresti feudalnih aristokrata i približiti 
onim Belgijancima, koji zamišljahu veliku narodnu demokratsku 
stranku i slobodnu i nezavisnu Belgiju. I tako bijahu sada za 
Francuzku iz mržnje proti Austriji i takvi Belgijanci, koji nimalo 
nisu bili oduševljeni za republiku. 

No ni francuzki direktorij nije baš ništa uradio, da nove 
francuzke zakone prilagodi starim belgijskim običajima. Direktorij 
razdieli Belgiju na departemente i postupaše s njom kao s pukom 
francuzkom pokrajinom. Svi cehovi i sva gradska vieća bijahu 
razpuštena. Izprvice se činilo, da će iz Pariza biti obzirniji barem 
prema vjeri i crkvi, te se god. 1796. zadovoljiše samo ukinućem 
svih redova. No već god. 1797. tražila se republikanska prisega 
od svih belgijskih svećenika. Sad planuše po svoj zemlji ustanci, 
koji prestaše istom za Napoleonove vlade pod sjajem njegove 
carske krune i radi njegove vjerske snošljivosti. Ali Napoleon se 
doskora 1808. zavadi s papom, te se Belgijanci počeše obraćati 
prema Londonu, a seljaci i radnici dapače i prema Austriji. 

God. 1811. piše jedan francuzki prefekt: „Ovo nisu ni 
Englezi, ni Austrijanci, nego Belgijanci. Još bi se izmirili s time, 

1 E, Bour eois spom. djelo, sv. II., str. 377.—378. 


da ne budu Francuzi, kad radi toga ne bi morali žrtvovati svoje 
obitelji i svoga imetka (za Napoleonove ratove), pak svoga vje¬ 
rovanja. “ 

Ovim je riečima kazano sve: Belgijanci i ne znajući pravo 
za to, postađoše narod braneći svoju vjeru i povodeći se za fran¬ 
cuzkom demokracijom u ođporu proti svakomu tuđjinstvu. 

Holandski patriotizam. 

Sasvim drugčije djelovaše francuzka revolucija na Holandiju. 
Holanđjani bijahu već dva stoljeća narod, ali je Holandija tečajem 
XVIII. stoljeća prestala biti ne samo velikom vlašću, nego prema 
Englezkoj ne bijaše već faktično ni nezavisna država. Osim toga 
Holanđjani nisu riešili glavnoga pitanja svoje unutrašnje politike, 
u kojoj odlučivaše sad vojnička diktatura njihovoga stathudera, 
sad oligarhijska vlada buržoazije, opirući se na gradove i na pro¬ 
vincijalni partikularizam. Holandjanima je trebalo nešto više cen¬ 
tralizacije i mnogo više đemokratizma. Francuzi im donieše jedno 
i drugo, te je holandski konvent (sabor) sazvan 1. svibnja 1796. 
u Haagu koncem iste godine prihvatio ustav, kojim se ukida pre¬ 
velika provincijalna autonomija, prema kojoj Holandija bijaše u 
istinu federativna država, te se uvodi jaka središnja jedinstvena 
vlada. Holanđjani, premda uvjereni, da je ovo napredak u njihovoj 
povjesti, i premda se Francuzi ne ponašahu kao osvajači, velikom 
većinom ipak ođkloniše ovaj ustav. K tomu si je Francuzka do¬ 
skora pripojila jedan dio holandskoga teritorija, a dne 16. svibnja 
1795. nametnula joj je savez, koji ju je povukao u sve ratove 
republike. Napokon u miru amienskom (1802.) žrtvova Francuzka 
Englezkoj holandski Ceylon. Nije se dakle čuditi, da se medju 
potomcima onih junaka, koji ustadoše proti svemoćnomu Filipu II. 
i koji zaustaviše svesilnoga Luja XIV., da se medju njima našao 
čovjek imenom van der Huell (holandski admiral), koji je Napo¬ 
leonu u oči kazao, da njegovi zemljaci do slobode toliko drže zato, 
jer su se vječno borili za nju proti tudjinu. 1 

Van der Huell bijaše najodlučniji pristaša francuzkih ideja, 
ali u to doba već se približiše holandski centralisti i federalisti te 
prisiliše Napoleona I., da je Holandiju dne 24. svibnja 1806. pro¬ 
glasio nezavisnom, umjesto da ju pripoji, kako je to kanio 1804. 

1 E. Bourgeois, spom. djelo, sv. II., str. 358 

Značajno je, da je medjutim posvema prestao do tada sveobći 
upliv francuzke knjige u Holandiji, te se javljaju pravi narodni 
patriotski pjesnici Bilderdijk i Tollens. 

Istina, u srpnju 1810. pripoji Napoleon Holandiju Francuzkoj, 
uzprkos svomu bratu, koji se već bio „poholandio", no u to se doba 
već približavaše bura, koju su bolandski rodoljubi predvidjali, pri¬ 
pravni ju dočekali i ostavši toliko uvidjavni, da sačuvaju sve steče¬ 
vine revolucije, postadoše i toliko jaki, da su si mogli stvoriti svoju 
narodnu monarkiju. 

Švicarski patriotizam. 

Francuzki direktorij postupaše i sa Švicarskom od prilike 
onako, kao i s Belgijom. Zato se neki kantoni, naročito Uri i 
Scbwitz, u rujnu god. 1798. pobuniše ,,u ime Krista i Vilima Telia". 
Ovaj ustanak bijaše ugušen krvlju, no to je samo pripomoglo, da 
na dolazak „Austrijanaca" bernski rodoljubi i prijatelji revolucije 
ustanu zajedno proti francuzkomu gospodstvu. Ona stranka, koja 
bijaše za centralizaciju pod svaku cienu, oslabi tako, te njezine 
vodje Ocbsa i Laharpea izagnaše iz Švicarske, a umjerenjaci 
nastojahu sada, da stečevine francuzke revolucije dovedu u sklad 
s historijskim razvojem svoje domovine. Odlučnost, s kojom su Švi¬ 
carci naglasili svoju samostalnost i razboritost, s kojom su učinili 
kraj prevelikomu partikularizmu, nametnula se i Napoleonu, te je 
napokon priznao pođpunu njezinu nezavisnost glasovitim svojim 
posredovanjem (Acte de mćdiation, 19. veljače 1803.) medju raznim 
švicarskim strankama, kojima u svom govoru reče i ovo: „Švi¬ 
carska ne naliči ni jednoj drugoj državi. Sama je priroda učinila 
vašu zemlju federativnom". 1 

Švicarci moradoše dati samo nekoliko pomoćnih pukovnija, 
inače ostadoše posvema slobodni. Istina, Napoleon snovaše i o tome, 
da i Švicarsku pripoji, ali mu Ivan Milller, uvjereni prijatelj 
revolucije, poput onoga Holandjanina van der Huella, reče u oči: 
„Pravi Švicarci listom su proti aneksiji; dogodi li se takva pro¬ 
mjena, postat će Švicarska drugom Venđejom". 2 

Tomu se ima zahvaliti, da je Napoleon god. 1806. pripojio 
samo Neuchatel i Valtelinu (medju jezerom Comom i riekom 
Addom), a g. 1810. Valais i Tessin. 

1 E. Bourgeois, spom. đj., II., 360. 

2 Spom. đj., II., 361, 


Švicarci ne prigovoriše, ali zato muževno dadoše utočište 
svim neprijateljima Napoleonovim, kao što bijahu gdja. Stael, B. 
Constant, Sismondi (veliki francuzki povjestničar rodom Ženevac, 
1773.—1842.), Montmorency i Schlegel, koji se svi u švicarskom 
selu Ooppetu sastaše, da zamišljaju osnove proti gospodaru Evrope. 

Duša toj malobrojnoj opoziciji, koju Napoleon nazivaše „sa¬ 
borom evropskoga javnoga mnienja", bijaše gdja. Stael, koja je 
god. 1805. sa svojom „Corinnom" prikazala svu talijansku prošlu 
slavu i veličinu, a svojim djelom o Njemačkoj god. 1810. podala 
neoborive dokaze, da i Niemci poput Talijana imadu dovoljno raz¬ 
loga, da budu velikim i ujedinjenim narodom. „Dva su naroda, 
koji danas nisu u modi" govoraše gdja. Stael svojim švicarskim 
prijateljima; „to su Talijani i Niemci. Postavib si zadaćom, da im 
opet pribavim njihov ugled i vjeru u njihovu iskrenost . . . Tali¬ 
jani su mnogo veći po onome, što bijahu i što bi mogli biti, nego 
po onome, što jesu". 1 

Uzalud je Napoleon ove dvie knjige zabranio; talijanska 
sviest bijaše već tako jaka, a i njemački patriotizam toliko razvit, 
te se doskora izpuni Staelino proročanstvo o jedinstvu i yeličini 
talijanskoga i njemačkoga naroda. 

Slavenski patriotizam. 

Na zapadne i južne Slavene osim djelomice na Slovence i 
Hrvate francuzka revolucija i Napoleonova osvajačka politika ne 
djelovaše tako neposredno, pa se zato i ne može govoriti o svjestnom 
češkom patriotizmu do Napoleonova pada, dok se hrvatski pre¬ 
porod razmahao istom prema polovici XIX. stoljeća. No poslie Na- 
poleona patriotizam se već gotovo po svoj Evropi, a naročito kod 
nas Slavena razvio u nacionalizam, ako se tim imenom i nije 
zvao sve do konca prošloga stoljeća. 

6. Nacionalizam. 

Bečki „kongres “ uspostavlja „evropsko ravnovjesje 11 . 

Poslie Napoleonova pada ostao je dobar dio Evrope bez za¬ 
konitih vladara. „Saveznici" (Les Allićs) : Englezka, Rusija, Austrija 
i Pruska urediše konačnim zaključkom bečkoga kongresa (9. lipnja 
1815.) sva teritorijalna pitanja ovako: 

1 E. Bourgeois, sv. II., str. 361—362. 

Englezkoj ostade, što je ugrabila u Evropi (Helgoland, Malta, 
jonski otoci), i što je izvan nje osvojila (Kapska, Cejlon, Ile de 
France [Maurice, otok iz točno od Madagaskara]). Austrija dobije 
natrag „ilirske pokrajine" i dio Bavarske, kojoj se za odštetu dala 
porajnska Falačka ili Palatinat. Proti tomu nije nitko ništa imao, 
no ipak je Englezka jonske otoke kasnije odstupila oslobodjenoj 
Grčkoj, dok joj Malta svojim talijanskim pučanstvom i danas za¬ 
daje neprilika. Za Holandiju i za Italiju saveznici se takođjer 
lako pogodiše: Belgiju pripojile Holandiji pod vladarom iz kuće 
Orange; u Italiji uzpostaviše stare države osim nekadašnje repu¬ 
blike Genovežke, koju dadoše sardinskomu kralju, i republike 
Mletačke, koju si zadrži habsburžka monarhija zajedno s mi¬ 
lanskom vojvodinom i s Valtelinom. 

Radi Poljske i Njemačke nastaše odmah medju saveznicima 
silne opreke. Car Aleksandar I. htjede zadržati cielu veliku voj¬ 
vodinu Varšavsku, u kojoj bijaše i pruski dio Poljske od druge i 
treće diobe (1798. i 1795.). Pruska bijaše s time sporazumna pod 
uvjetom, da joj se dade Saska, koja se mogaše smatrati bez vla¬ 
dara, budući da je njezin kralj ostao tako dugo uz Napoleona, te 
nije dospio poput drugih njemačkih vladara, da si dade zajamčiti 
od saveznika svoj posjed. Ovoj rusko-pruskoj osnovi silno se uzpro- 
tivi Englezka, a još više Austrija, koja nikako ne htjede, da se 
Rusija primakne tako blizu češkoj, a Pruska da toliko prevlada 
u Njemačkoj. 

Lukavac Talleyrand pod izlikom, da brani zakonitoga sa- 
skoga kralja protiv revolucionarnih pruskih prohtjeva, sklopi 
savez izmedju Francezke, Englezke i Austrije, na što Pruska po¬ 
šalje svoju vojsku na francuzku granicu. Pruska se ipak toliko 
bojaše rata, da baš njezini punomoćnici predložile, neka se na 
lievoj obali Rajne učini država za saskoga kralja. Za Francuzku 
to bijaše vanredno povoljno, jer bi ona katolička država bila pri¬ 
rodna njezina saveznica. Baš zato ne pristaše na tu kombinaciju 
Englezka i Austrija, i ako ju car bijaše odobrio. I sad se da¬ 
doše na posao statističari, da odštete Prusku za 3,400.000 duša. 
Taj broj postigoše ovako: Dadoše joj jednu poljsku pokrajinu, 
Poznanjsku, s 810.000 ljudi; lievu obalu Rajne s 1,044.000; West- 
falsku s 829.000; komad Saske sa 782.000, medju kojima bijaše 
za onda oko polovica Slavena, lužičkih Srba, koje tako razdieliše 
na dvoje, te od onda ni taj najmanji slavenski narod nije sav pod 


jednom, pa bilo i pod tudjom vladom. Ostali dio Poljske zadrži 
car i obeća, da će od nje učiniti ustavnu kraljevinu, što je u istinu 
i proveo. 

Ostale teritorijalne zamjene nastaše posebnim ugovorima: 
Švedska ustupi Prusiji Pomorje, Prusija Danskoj Lauenburg (u 
Schleswig-Holsteinu), a Danska Švedskoj Norvežku. U to dodje 
viest, da se Napoleon vratio s otoka Elbe. Punomoćnici odmah 
sporazumno u ime Evrope proglasiše: „Napoleon Bonaparte stavio 
se izvan svih gradjanskih i družtvenih odnošaja, te je kao nepri¬ 
jatelj i narušitelj svjetskoga mira izazvao proti sebi obću osvetu". 
Prije nego se kongres razišao, proglasi još slobodnu plovitbu po 
evropskim riekama i zajamči neutralnost Nizozemskoj i Švicarskoj. 
Poslie poraza Napoleonova kod Waterloa (18. lipnja g. 1815.) tra¬ 
žila je Pruska s Austrijom, da se Francuzkoj otme Alzacija, Flan¬ 
drija, pa i Lorraina, i da joj se nametne ne samo vojnička oku¬ 
pacija, nego i velika ratna odšteta. Ali car i Englezka pristadoše 
samo na to, da Francuzka vrati sardinskomu kralju Savoju i da se 
povuče iz nekojih tvrdjava na iztočnoj granici. Austrija se s tim 
zadovolji, no Prusija se poče groziti, dok i ona ne popusti. 

Evropa iza bečkoga „kongresa 11 . 

Prije svega treba naglasiti, da pravoga kongresa u obće nije 
ni bilo, jer se nikada ne sastadoše u skupnu sjednicu zastupnici 
svih onih država, koje ratovahu proti Napoleonu. Samo radi javnoga 
mnienja bilo je oglašeno, da će se kongres otvoriti za dva mjeseca 
poslie 30. svibnja 1814. (kad je parižkim mirom Napoleon prvi 
put svrgnut), zatim se javilo, da će biti i. listopada i napokon 
sasvim stalno 1. studenoga iste godine. Mjesto toga radile su u ime 
kongresa i u ime Evrope samo četiri savezničke vlasti: Englezka, 
Austrija, Rusija i Pruska, a konačni zaključak kongresa podpisaše 
još druge četiri države, koje bijahu podpisale i spomenuti parižki 
mir od 30. svibnja 1814., naime Francuzka, Španjolska, Portu¬ 
galska i Švedska. Ostale države bijahu jednostavno pozvane, da se 
ovomu zaključku pridruže. 

Nego još su dva osobito važna fakta na ovom kongresu: Sve 
crkvene državice bijahu njime jednostavno ukinute osim „baštine 
bv. Petra"; kod svih zemljištnih promjena odlučivaše samo sila i 
diplomacija bez ikakvoga obzira na volju i interese pučanstva, 

koje nedavno s visine priestolja dobi ponosno ime naroda, samo 
da ide oduševljeno u boj proti „obćemu silniku 

Napokon treba iztaknuti još i ove dvie činjenice: Turska 
ostane izvan evropskoga prava, a Francuzka izvan „evropskoga 
velevlastnoga koncerta 11 . 

I tako je sam bečki „kongres" ostavio jedno slobodno pod¬ 
ručje revoluciji, a jednu veliku, dapače još uviek najjaču vlast 
prisilio, da svim sredstvima traži, kako bi što prije zavadila sa¬ 
veznike i porušila njihovo samovoljno uredjenje Evrope. Razumljivo 
je dakle, da je novo doba narodnih pokreta imalo u Francuzkoj 
svoje široko i neugasivo ognjište, a u Turskoj svoje prvo i vječno 
pozorište. 

Sve su francuzke vlade i sve francuzke stranke mrzile iz dna 
duše djelo bečkoga „kongresa 11 . I kad je več taj kongres raztepao 
staru francuzku diplomatsku liniju od Švedske preko Pruske i 
Poljske u Rusiju, pak južnom Njemačkom sve do Francuzke, tra¬ 
žila je sada francuzka politika, a i našla prirodne svoje saveznike 
u svim nezadovoljnim narodima, naročito medju Poljacima i Belgi¬ 
jancima, medju turskim kršćanima i onda osobito medju Talijanima 
i Niemcima. 

Pogledajmo sada letimice Evropu, kako ju saveznici uredile 
i kako ju u svojoj „Političkoj povjesti savremene Evrope" prika¬ 
zuje Ch. Seignobos 1 : 

„Bečke, odredbe nastaše na osnovu principa diplomacije XVIII. 
stoljeća, t. j. na temelju evropskoga ravnovjesja i prema 
sistemu odštete. Francuzka, smatrana odviše jakom, bijaše stegnuta 
u svoje stare granice prije osvajačkih ratova (Napoleonovih). Druge 
velike vlasti dobiše samo odštetu za zemljište, što ga ustupiše 
drugim državama. No dvie velike vlasti zadržaše, što su osvojile: 
Englezka Maltu i jonsko otočje, Rusija Besarabiju, Finsku i Poljsku. 
Njemačkim knezovima ostale takodjer zemlje sekularizovane u 
doba Napoleonovo. Male države, miljenice saveznika, takodjer se 
povećaše: princ oranžki (Holandija) Belgijom, sardinski kralj Ge- 
novom, Švicarska bernskim Jurom i dielom Savoje . . . 

Dvie velike vlasti, Francuzka i Englezka, bijahu na zapadu, 
tri na iztoku: Rusija, Austrija i Pruska. Nijedna ne bijaše dosta 

1 Histoire politique de 1’Europe contemporaine 1814.—1896. par Ch. 
Seignobos (Pariš, Ooliu, 10 svezaka po 80 str.), I. sv.. str. 6.—8. 


jaka, da Evropom zagospoduje, dapače nijedna se ne mogaše sama 
s drugima zaratiti. I faktično ravnovjesje se uzdržalo pol stoljeća, 
a evropski mir četrdeset godina. 

Medju objema velevlastnim skupinama bijaše srednja Evropa 
s malim talijanskim i njemačkim državicama, dok Švicarskoj i 
Nizozemskoj velike vlasti zajamčile neutralnost. Austrija đržaše pod 
svojim uplivom dvie razkomadane zemlje, Italiju ... i Njemačku, 
i ne trebajući više proširenja čuvaše svoj interes time, da uzdrži 
razcjepkanost. 

Na iztoku je Rusija progutala one zemlje, što su je nekada 
dielile od Evrope; od stare Poljske ostade samo aristokratska re¬ 
publika krakovska. Švedska bi potisnuta u skandinavsko područje 
izgubivši Finsku i Pomorje. Tursko carstvo ostade izvan evrop¬ 
skoga prava. 

Obnovljeno evropsko ravnovjesje pratile su obnovljene stare 
vlade. Zemlje, što ih francuzka vojska bijaše prožela revolucio¬ 
narnim duhom, vratiše se sada nekadašnjim svojim vladarima, koji 
su u njima imali obnoviti staru vladavinu. Absolutistička monarhija 
postade običnom formom evropske vlade. Englezka, Francuzka, 
Nizozemska, aristokratske republike švicarske konfederacije, Nor- 
vežka i nova kraljevina poljska bijahu jedine ustavne države; pa 
i u njima faktičnu vlast imadjaše vladar, ili malobrojna aristokracija. 

„ Liberalne“ i „narodne“ stranice. 

No revolucionarno izkustvo i revolucionarne ideje probudile 
po svim evropskim zemljama kod nekih ljudi želju za slobodnijom 
i demokratskijom vladom, te ovi politički nezadovoljnici stvarahu 
liberalne stranke proti političkomu-sistemu, obnovljenomu god. 
1814. No kako su se pojedini teritoriji u Beču dielili bez obzira na 
želje pučanstva; kako su tri naroda: Niemci, Talijani i Poljaci, bili 
razkomadani medju više država; kako je u jednoj državi, u Austriji, 
zajedno živjelo u umjetnoj skupini više naroda, stvarale ova vlada¬ 
vina i takve nezadovoljnike, koji osnivahu narodne stranke. Libe¬ 
ralni i naprednjački nezadovoljnici sačinjavahu obično jednu opo¬ 
ziciju sa svrhom, da se poruši ovo djelo diplomacije; i kako su 
se vlade medjusobno sporazumie.vale, da uzdrže ovaj sistem, tako 
se i opozicionalci raznih zemalja osjećahu solidarnima, nastojeći 
da zajedno i rade. 

Austrijska vlada više nego ikoja druga imadjaše interesa, da 
prigušuje svaki narodni pokret, koji je u isto doba prietio i nje¬ 
zinomu unutrašnjemu uredjenju i njezinomu utjecaju u Njemačkoj. 
I tako je Metternich, načelnik austrijske vlade, postao naravski 
glavom ovoga odpora (proti nacionalizmu i liberalizmu). Metternich 
smatraše sve opozicionalce revolucionarcima, budući da se 
pozivahu na suverenitet naroda, na slobodu i na jednakost, 
dakle na načela, što ih je proglasila francuzka revolucije, pa je 
za to sav položaj ovako obilježio: Strančari imadu jedan jedini 
cilj: porušiti sve, što postoji . . . ; princip, koji treba da vla¬ 
dari stave proti tomu . . . jest, sačuvati sve, što zakonito postoji! 
I tako je doskora u svim zemljama imala započeti borba, koja 
izpunja političku povjest Evrope u XIX. stoljeću, borba medju 
konservativnim vladama i medju liberalnim, narodnim i đemo’ 
kratskim opozicijama. Sbog te narodne borbe to je stoljeće i 
dobilo ime „stoljeće narodnosti", ime, koje će mu stalno i ostati. 

Njemački nacionalizam. 

Najprije i najjače pojavio se nacionalizam u Njemačkoj i to, 
još kao reakcija proti Napoleonu. Fichte (1762.-1814.) ne bi¬ 
jaše samo najvatreniji i najumniji njemački patriota, nego i prvi 
pravi njemački narodnjak, koji je u spomenutim svojim „govorima 
njemačkomu narodu" (Reden an die deutsche Nation) udario te¬ 
melje onomu njemačkomu nacionalizmu, iz kojega je kasnije Hegel 
(1770.—1831.) izveo glasovitu svoju teoriju o prvenstvu njemač¬ 
koga naroda. Da dobro razumijemo i Fichteov i Hegelov nacio¬ 
nalizam, sjetimo se, da je dne 12. srpnja 1806. Napoleon pod 
svojim pokroviteljstvom osnovao Rajnski savez, koji mu se obvezao 
na 63.000 vojnika za njegove ratove; da je Pruska poslie bitke kod 
Jene i Friedlanda polovicu svojih zemalja morala ustupiti Napo- 
leonovim državnim tvorbama: vojvodini Varšavskoj i kraljevini 
Vestfalskoj; da je napokon sam pruski kralj kanio stupiti medju 
članove Rajnskoga saveza, dakle medju sluge Napoleonove. Sam 
patriotizam, ma bio kako velik i jak, ne bi mogao podnieti tolikih 
udaraca. Jedino podpuno razvita narodna sviest bijaše sposobna 
ne samo da ne očaja, nego da u prodajnosti i u izdajstvu do¬ 
broga diela Njemačke vidi početak Napoleonova pada, koji se samo 
takvim sredstvima približio Berlinu. Oduševljeni patriota bio bi i 
poslie Jene i Friedlanda izpjevao čitavu jeremijadu; svjestan na¬ 


rodnjak razčinio je kritičkim svojim umom uzroke njemačkoga 
izdajstva, a onda je potražio sakriveno blago u njemačkoj narodnoj 
duši, t. j. u narodnoj vjeri (u patriotizmu) i u narodnom jeziku, 
da tako stvori temelj, s kojeka se ne će samo Napoleonu i Fran- 
cuzkoj oprieti, nego i svoj Evropi nametnuti. Govore svoje držaše 
Fichte u zimskom poljeću (1807.—1808.) berlinskoga, netom osno¬ 
vanoga sveučilišta, kojim je Prusija odgovorila na sva svoja poni¬ 
ženja, i na kojem se doskora okupio cviet svekolike njemačke 
inteligencije. 

Najprije se govornik oborio na egoizam tvrdeći s punim 
pravom, da svi sebičnjaci, koji sami sebe postave za cilj svoga 
života, svrše time, da su puko orudje za tuđje ciljeve. Zatim je 
nastavio: 

„Družtvo utemeljeno na načelu sebičnosti moglo je očekivati 
svoj spas samo od vladine moći. Vlada je u istinu i radila, što je 
mogla; no nije postigla uspjeha prema svojemu nastojanju. Sad 
družtvo nema jake vlade, pa od nje ništa ne može ni očekivati. 
Danas su uzde u vladinim rukama, pa i sama ta ruka ravna tu- 
djinskim osvajačem . . . Odnošaj medju pojedincem i cjelinom . . . 
temeljio se do sada na strahu i nadi pojedinca za uslove njego¬ 
voga ličnoga života." — Fichte zatim nastavlja, da se ima naći 
nova družtvena veza, da treba svakomu Niemcu otvoriti oči, „da 
će stradati i radovati se zajedno sa svojim narodom zato, što će 
se osjećati njegovim dielom, te ne će sretno živjeti, ako i (na¬ 
rodna) cjelina ne bude savršena i dobro uredjeua.". 

Postavivši se tako na temelj unutrašnjega narodnoga jedinstva 
morao je Fichte u jednu ruku naći sva ona obilježja, koja Niemce 
odlikuju od drugih naroda, a u drugu ruku dokazati svojim su¬ 
plemenicima, da su ova odličja u istinu za njih izvorom nesavla¬ 
dive narodne snage. I zaista je Fichte to oboje učinio. 

Niemci, veli Fichte, jedini su Germani, koji ostadoše u svojoj 
pradomovini i koji sačuvaše svoj narodni jezik, te su prema tomu 
samo oni pradavni narod (das Urvolk). Kako je i posvema na¬ 
ravski, podaje Fichte osobitu važnost ovomu drugomu faktu, t. j. 
tomu, što Niemci ne poprimiše tudjega jezika poput Francuza i 
Engleza. Za nas Slavene nema naravski poslie našega narodnoga 
preporoda ništa nova u vanređnoj ovoj ljubavi prema narodnomu 
jeziku u tvrdnji, da se prava prosvjeta najviših slojeva naroda 
ne da ni zamisliti ondje, gdje puk mora književni govor učiti 

kao posvema tuđji jezik, te su mu pojedine rieči, naročito iz du¬ 
ševnoga svieta, samo blieda i nejasna slika novih pojmova, a nisu 
mu vjeran izraz tisućljetnoga narodnoga mišljenja i stvaranja. Tek 
treba odmah primietiti, da je upravo nepojmljivo, što ni Fichte 
ni Hegel ne priznadoše, da sva njihova nauka o neizmjernoj kul¬ 
turnoj važnosti narodnoga jezika vriedi za nas Slavene još više, 
nego za Niemce, te se barem s toga gledišta nipošto ne može o 
nama govoriti s onim „kulturnim priezirom", s kojim Fichte upo- 
zoruje na mrtve jezike naroda romanskih. 

Na osnovu samobitnosti narodnoga jezika podao je Fichte u 
čitavoj Luterovoj reformaciji najveću važnost njemačkomu prievodu 
biblije, te se upravo ne da opisati zanos, s kojim kliče, da je pje¬ 
vanjem njemačkih psalama i njemačkom biblijom prvi put i u 
politici slavio slavlje čisti narodni princip. Ali ni tu umni Niemac 
ne osjeća, da šest i pol stoljeća prije Lutera mi Slaveni imadjasmo 
sve crkvene knjige na narodnom jeziku, i da je to samo po sebi 
nepobitan dokaz, kako je čisto narodno načelo u nas Slavena i u 
javnom životu znalo pobiediti na pragu samoga Carigrada, koji 
je vazda sve „barbare" isto tako prezirao, kao. i prvi Rim. 

Još ima jedna stvar, u kojoj Fichte s punim pravo vidi nje¬ 
mačku osebujnost. Romanskih naroda uhvatilo se, kaže on, silno bez- 
vjerstvo, te se njihova inteligencija počela rugati i Crkvi i Vjeri. 
„Smijalo se i samo svećenstvo, uvjereno, da ipak mnogi i mnogi 
ne će razumjeti, o čem se radi, jer sredstvo, kojim se zagonetka 
rješavala, naime klasička naobrazba, ne bijaše pristupna masi". 

Svi Fichteovi govori dadu se u kratko skupiti u ovo neko¬ 
liko rieči: Čovjek, koji nema narodnoga čuvstva, nesposoban je 
za umni, duševni život. Umni život naime i jest u tom, da poje¬ 
dinac posveti sve svoje sile za onu misao, koja razvija cielo družtvo, 
t. j. narod. Vjera svakoga plemenitoga čovjeka u vječno trajanje 
njegovoga rada na tom svietu iztiče iz vjere u vječni život onoga 
naroda, u kojem se sam razvio i u njegovu samobitnost, osiguranu 
od svakoga stranoga utjecaja pokvarenosti. Samo čovjek, koji je 
pobiedio u sebi čuvstvo sebičnosti i praznoga kosmopolitizma, koji 
se posvetio narodnomu radu, te vjeruje u snagu i poslanje svoga 
naroda, sposoban je stvarati, i to u istinu velika djela. 

Kako vidimo, ovo je čisti nacionalizam, što ga je Hegel 
razvio u glasovitu svoju teoriju izabranoga naroda, ili kako on 
veli, historijskoga absoluta. 


Hegel je to učinio na temelju ove Fichteove misli, koju smo 
već kod njemačkoga patriotizma djelomice spomenuli i koja u 
, cjelini glasi: 

„Gdje je domovina u istinu prosvietljenoga kršćanina-Evro- 
pljanina? U obće Evropa, a napose u svaku epohu ona evropska 
država, koja stoji na čelu civilizaciji. Ona država, koja pogrešno 
podje opasnim putem, tiekom vremena će propasti, te ne će više 
stajati na čelu po vješti. No baš zato, što će propasti, i što mora 
propasti, pojavit će se druge države, a medju njima će naročito 
jedna daleko napried pokročiti. Neka sinovi zemlje, koji u ze¬ 
maljskoj kori, u riekama i gorama priznavaju svoju domovinu, 
ostanu državljani propale države ... No suncu sličan duh nesa¬ 
vladivo teži i smjera tamo, gdje je svjetlo i istina ..." 

Kako smo vidjeli, i Fichte je poslie Jene i Friedlanda postao 
„sinom zemlje," osjećajući i spoznavajući, daje u domovini i nešto 
drugo osim zemaljske kore, rieka i gora. Ali poslie Napoleonova 
pada, kojim se na evropskom kopnu najviše okoristila pruska 
država, prenio je Hegel Fiehteov nacionalizam na obnovljenu Pru- 
siju i izložio ovu teoriju: 

Družtveni život jest djelo objektivne volje, kao glavnoga 
obilježja duha. Objektivna volja prolazi raznim stupnjevima : obi¬ 
telju, gradjanskim đružtvom, državom. U državi je volja puna 
sadržaja, podpuno slobodna i svjestna. Život države izražava se u 
unutrašnjoj politici i medjunarođnim odnošajima. No duh njezin 
javlja se kao odredjeni, ograničeni duh stanovitoga naroda. Zato 
u njem nema absolutne ideje. Ta se absolutna ideja javlja istom u 
svjetskoj povjesti, u kojoj se jedinoj razvija absolutni duh veličine 
i slobode. Ta svjetska povjest briše sve osebujnosti pojedinih naroda, 
koje se slievaju u jednu obću ideju bezkonačnoga razvitka. Pred tim 
absolutom uzmiču sva pojedina prava, te ništa ne vriede osebujnosti 
pojedinih naroda. Ako naime pojedini narodi nisu dosta jaki, da su¬ 
djeluju u razvoju ove absolutnosti, ako su njihove osebine u opreci 
s jedinstvom obće ideje, svjetska ih povjest osuđjuje onako, kako 
osuda osuđjuje pojedinu volju, koja se odklonila od volje obće. 

Ali tko je predstavnikom te absolutnosti? Tko će izvršiti nje¬ 
zinu osudu u svjetskoj povjesti? 

Odgovor Hegelov na ova pitanja vršak je njemačkoga nacio¬ 
nalizma i ujedno korien današnjega imperijalističkoga pangerma- 
nizma, Evo ga; 

U povjesti se javljaju narodi, u kojima kao da je utjelov¬ 
ljena ideja svjetske povjesti u odredjeni čas njezina razvoja. Takav 
narod podaje obće obilježje svojoj epobi; zato se on i javlja kao 
gospodujući narod nad svim ostalim narodima. 

Prema njegovomu bezuvjetnomu pravu, da bude predstav¬ 
nikom svjetskoga duba u odredjeni čas razvoja, dub drugih na¬ 
roda posvema je bezpravan (recbtlos). Svi ti drugi narodi u obće 
se u svjetskoj povjesti ni ne računaju (Sie zalilen nicht mehr in 
der TVeltgeschichte). Do današnjega vremena četiri države ima- 
đjahu takovo gospodujuće značenje u svjetskoj povjesti: drevno- 
iztočna država, grčka, rimska i njemačka. Njemačkom se državom 
završuje svjetska povjest; Niemci rekoše svietu sve, što im je imao 
kazati absolutni dub samostalnoga razvoja . . - 1 

Kakogod se ova filosofija može pobiti najjednostavnijom alge- 
braičkom formulom: a -j- b -j- c -j- d itd. više je nego samo a, 
t. j. duh svih naroda razvitiji je od duha jednoga jedinoga na¬ 
roda, ipak hegelijanizam baš s ovom svojom teorijom nije 
fanatizovao samo Niemce, nego je i u Rusiji,stvorio jaku struju 
t. zv. zapadnjaka, kojima je bilo glavno nastojanje, da se ruski 
narod dobrovoljno pokori absolutnoj njemačkoj prosvjeti, jer da 
će tim učiniti najveću uslugu i čovječanstvu i sebi. 

Rusko slavenofilstvo . 2 

Hegelova filosofija o sveobćoj ljudskoj civilizaciji s jednim 
jedinim izabranim narodom na čelu našla je za čudo najodnšev- 
ljenijih poklonika medju ruskom inteligencijom. Ti obožavatelji 
zapadno-evropske kulture dobiše ime zapadnjaci (aiiiiagHHicu), medju 
kojima se možda najviše iztakoše filosof Caadajev i povjestničar 
Solovj ev. 

1 Sve ovo razlaganje kao i citati uzeti su iz šestoga svezka sabranih 
djela ruskoga sveučilištnoga profesora i učenjaka A. D. Gradova koga. Ovaj 
je VI. svezak izašao u Petrogradu 1901. na 635 str. (3 rublja). O ovom pred¬ 
metu radi se u studiji: „Preporod Njemačke i Fichte stariji", str. 107—159, 
pak iz studije: „Pivi slavenofili, 1 : na str. 165.—166. 

2 Cielu ovu sliku podajem, a i citate navodim prema dubokoj studiji 
već spomenutoga ruskoga profesora A. D. Gradovskoga, objelodanjenoj u 6. 
svezku njegovih „Sabranih djela" pod naslovom „Prvi slavenofili", pak „Staro 
i novo slavenofilstvo". — O „prvim slavenofilima" predavao je Gradovskij u 
Petrogradu, u ožujku 1873., a u „Sabranim djelima" tiskana su ta preda¬ 
vanja u 6. svezku str. 160—224, „Staro i novo slavenofilstvo" na str. 264—262. 


Slavenofilstvo se pojavilo kao reakcija proti zapađnjačtvu, te 
primjerice Homjakova možemo smatrati onakvim braniteljem 
ruske samobitnosti protiv pristaša Hegelovih, kako Fichte bijaše 
zatočnik njemačke samobitnosti protiv pristaša francuzke revolu¬ 
cije. Da posvema dobro razumijemo učenje slavenofilstva i da spo¬ 
znamo, kako su neprolazne njegove zasluge za budućnost Rusije 
i Slavenstva, treba da se barem u kratko osvrnemo na one osnovne 
misli zapadnjaka, protiv kojih slavenofili ustaše u ime ruskoga i 
slavenskoga narodnoga duha. 

Spomenuti Caadajev ovako je sudio o ruskom narodu i o 
njegovvoj povjesti: 

„U prvom početku kod nas je divlje barbarstvo, zatim grubo 
praznovjerje, iza njega nesmiljena, ponizujuća vladavina osvajača, 
kojoj se tragovi u našem načinu života ne izgladiše do dana da¬ 
našnjega. To je bolna povjest naše mladosti. Mi nismo imali ni¬ 
malo one neizmjerne djelatnosti, one pjesničke igre, moralne snage 
narodne. Doba našega družtvenoga života u vrieme naše mladosti 
izpunja se tamnim životarenjem bez boje, bez snage, bez energije. 
U našoj pameti nema čarobnih uspomena, u narodnim predajama 
nema snažnih odgojnih primjera. Prodjite pogledom sve viekove, 
što smo ih proživjeli, sav prostor zemlje, koju smo zauzeli, i ne ćete 
naći ni jedne uspomene, koja bi vas zaustavila, nijednoga spome¬ 
nika, koji bi vam o prošlosti govorio snažno, slikovito, živo. Mi 
živimo u nekom ravnodušju prema svemu, s najtjesnijim obzorjem 
bez prošlosti i bez budućnosti ... 

Prve godine našega bivstvovanja, sprovedene u nepomičnom 
neznanju, ne ostaviše nikakvoga traga u našim umovima. Nemamo 
ništa individualnoga, na što bi; se mogla oprieti misao naša . . . 

Kažite poslie svega toga, je li opravdano u nas gotovo obće 
mišljenje, da smo mi sposobni poprimiti evropsku prosvjetu". 1 

Eto nam dakle ruskoga „zapadnjaka", koji bez okolišanja tvrdi, 
da ruski narod nije dobar ni za gnojivo zapadnoj evropskoj kulturi. 

Gotovo isto tako daleko ide i povjestničar Solovjev s tom 
razlikom, što on više puta ipak mora iztaknuti neobičnu samo¬ 
bitnost i snagu ruskoga duha, primjerice u „buntovno vrieme" 
(cMjTHoe ispemsi) početkom XVII. stoljeća, kad baš iz ruskoga 
puka izadjoše ljudi, koji spasiše državu od stranih osvajača i od 
domaće anarkije. 

1 Gradovskij, spom. djelo, str. 167—168. 

Evo, kako Solovjev prikazuje najstariju dobu ruske po- 
vjesti, koja je po tom dala smjer sveukupnomu ruskomu javnomu 
životu narodnomu i državnomu: 

„Prije nego se pojaviše knezovi i njihove družine, Slaveni 
zauzevši iz točnu ravnicu Evrope nisu živjeli historijskim životom; 
oni poznavahu samo prvobitni oblik družtvenosti, rodbinsku svezu. 
U tom obliku nema nikakvih družtvenih pojmova i interesa: Rod¬ 
binska načela izcrpljuju sav pogled na sviet malih plemena. Ovu 
mirnu jednoličnost uznemiruju kadikad provale stepskih grabež- 
ljivaca. Bura proleti i sve je opet tiho i jednolično kao i prije. 
U to kucne čas: Historijsko gibanje, historijski život poče i za 
iztočnu Evropu. Slaveni oko Iljmenskoga jezera ne izdržaše nepri¬ 
lika plemenskoga življenja i pozvaše si kneza s onu stranu mora. 
Sad im se kneževska vlast pokrenula iz Novgoroda po vodenom 
putu k Crnomu moru. „Platite nam danak 11 , — opetovahu do¬ 
šljaci u svakom selu, u svakom gradiču slavenskom. Zahtjev taj 
nije nov: Nose se krzna, samo da se što prije riešiš gostiju. No 
taj put gosti ne izčezavaju poput Avara, ne odlaze u donske i 
volžke stepe poput Kozara. Na visokoj zapadnoj obali Dnjepra 
diže se grad, kneževska priestolnica, mati gradova, Kijev. Knez 
se tu nastanjuje s družinom. Okolnim plemenima nema više mira. 
Po svim riekama i riečicama ide knez i s družinom, da pobire 
porez; kuda sam knez ne dospije, dolazi čovjek knežev . . . čuje 
se zov: „Tko hode da se naseli oko gradova, dobit će zaštitu i 
polakšicu; tko znade kakav zanat, dobit će hranu ..." I sela 
puste . . . Opet se čuje poziv: „Knez ide u rat, na noge, što možeš“. 
Mladež -‘se diže, pravi ladje, polazi i daleko od nje nema glasa; 
napokon se vraćaju, ali to su drugi ljudi! Bili su u Carigradu . . . 
Grke su pobiedili . . . prisilili ih na plaćanje danka. Tko se je 
odlikovao, taj je u družini kneza, ili boljara; divan je život u 
družini: pir od jutra do večera . . . 

Takim načinom povjest Rusije... počinje junačkim razdobljem, 
t. j. pojavom varjažko-ruskih knezova i njihove družine, glupa se 
jednolična masa potresa, iz nje izlaze po tadašnjem mišljenju naj¬ 
bolji, t. j. najhrabriji ljudi ... To su muževi, ljudi u pravom 
smislu rieči, dok su svi drugi za njih poluljudi, mali ljudi, „mužiki 11 . 1 

1 Gradovskij, spom. djelo, str. 191.—192. Mjestimice je ovaj citat naro- 
ročito zadnji odlomak doslovce po. Solovjevu, a ostalo po Gradovskom. 


Dakle i drugi zapadnjak jasno i ravno kaže, da su Slaveni 
prije dolazka tudjinskih osvajača bili glupa masa, tek dopušta, da 
su se iz te mase ipak mogli odieliti muževi ili junaci, da najprije 
oni, a kašnje njihovi potomci poprime zapadnu prosvjetu. 

Sad ćemo lako razumjeti, zašto se slavenofilski junaci najprije 
latiše posla, da nepristranom znanošću u prah obore tvrdnju Solo- 
vjeva, da mi Slaveni znadjasmo samo za rodbinske i plemenske 
veze i da uzprkos tomu nepobitno dokažu, kako je obćina i vieće, 
ti temelji državnoga života, naša samobitna slavenska tvorba. Zatim 
je trebalo pokazati na sva ona odličja ruskoga i slavenskoga duha, 
koja nam daju podpuno pravo ne samo na samostalni kulturni život 
i razvoj, nego i na prvenstvo i vodstvo medju narodima. Slaveno- 
fili naime bijahu takodjer pristaše Hegelove filozofije, te i oni mi- 
šljahu, da u svako historijsko doba jedan jedini narod ima biti 
svim drugima na čelu. Ne hoteći priznati prvenstva njemačkomu 
narodu moradose logički dati prvenstvo plemenu slavenskomu i 
sveukupnu zapadnu kulturu u njezinoj nametljivosti onako pobijati, 
kako je Fichte nepomirljivo ustao proti svim prohtjevima Napo- 
leonove Francuzke. Odtuda je nastala slavenofilska teorija o tru- 
losti zapada, što ju je prihvatio i naš Preradović i izrazio u 
poznatim stihovima: „Zapad gine, trune, kunja, život mu je loš, 
a iztoku sto je munja u životu još.“ 

No ovu teoriju sami slavenofilski prvaci pobiše svojom praksom, 
t. j. svojom evropskom naobrazbom, u kojoj nadjoše i znanstvenu 
metodu i tolika druga pomagala, da ogrnu tajnovito velo s ruske 
povjesti, koju na svoju štetu, a i sramotu mi Hrvati poznajemo 
samo prema teorijama zapadnjaka, — i da u pravoj slici prikažu 
veličinu i originalnost ruskoga narodnoga duha. 

Prvu je zadaću sjajno riešio Konstantin Aksakov, a drugu 
pravi slavenofilski enciklopedista, Aleksije Stjepanović Homjakov. 1 

Aksakov u glasovitoj svojoj razpravi o drevnom životu Sla¬ 
vena u obće, a u Rusa napose, korak za korakom razbirući stare 
ljetopise, tumačeći filoložki pojedine izraze i sravnjujući ruske 
običaje s običajima ostalih Slavena, postepeno ruši plemensko na¬ 
čelo ruske povjesti i neoborivo gradi načelo lično, obiteljsko i 

1 Vidi studiju: Ponajveći ruski slavenofil A. S. Homjakov> 
što ju je o njegovoj stogodišnjici rodjeDja (1804.—1904.) napisao u petro- 
gradskim „Slavenskim Izvjestijima 11 jedan odlični ruski učenjak pod pseudo¬ 
nimom Bi^n-Kako. (Prievod u „Hrv. Misli' 1 , god. IV. 1904. str. 20.—27.) 

8. Radić: Savremena Evropa. 9 

obćinsko-zemaljsko, koje se izrazilo u vieću starodavne Rusije. 
„Obćina je ono najviše, ono istinsko načelo, od kojega ne treba 
tražiti ništa savršenijega, nego ga tek treba njegovati, čistiti i 
uznositi . . . Občina je zajednica ljudi, koji se odriču svoga egoizma, 
da budu moralni sbor, pa kako se u sboru ne gubi glas nego 
se . čuje u skladu svib drugih glasova, tako se ni u občini ne 
gubi ličnost, nego se samo odriče svoje izključivosti . . . Izraz čo¬ 
vječjega razuma jest rieč . . . Izražaj sveukupne moralne djelat¬ 
nosti jest viečanje. nbue, exo,\Ka, eooop't, ,\y Ma • vieće, shodka, 
sabor, đuma . . . Takvim viećanjem počinje i ruska povjest: Slaveni 
Kriviči i čudi viećaju medju sobom i na vieću odlučuju, da pozovu 
Rurika s braćom, a u njima i državnu vlast. Kasnije, kad je cieli 
Rurikov rod knezovao u Rusiji, kad su knezovi toga roda nepre¬ 
stano prelazili iz grada u grad, u svakom gradu vidimo vieće 
i viećanje . . . Knez (državna vlast) „dobrovoljno" pozvani postao 
je narodna potreba. Dapače ni Novgorođci ne mogu biti bez njega. 
No i pod tom kneževskom vlašću obćina živi punim životom, misli 
i vieća. . . . 

Ivan IV. postavio je (predjašnji) naziv velikoga kneza, koji 
je sjećao na kneževske dielove i na državnu razcjepkanost Rusije 
i kao jedini veliki knez nazvao se carem, jedinim gospodarom. Kako 
se netom sva ruska zemlja bila ujedinila , . . bijaše odmab sazvan 
•3eMCKia Cooop-t (Zemaljski sabor). Prvi car sazivlje (prvi) ze¬ 
maljski sabor. Zemlja (narod) i država . . . pojmiše uzajamni svoj 
odnošaj, te se pojavio pojam i naziv: rocypapeBO u seMCKoe /ykio 
(„gospodarevo" [carevo] i zemaljsko [t. j. narodno] djelo [poslovi]), 
službeni i zemaljski ljudi. Zemlja je dobila podpuno pravo savjeta, 
mnienja, misli i govora; smisao toga prava ne dopuštaše nikakve 
državne primjese, ne imadjaše ni sjenke prisilnosti, nego snagu 
uvjerenja, slobodnu duhovnu vlast . . . Država preuzme neogra¬ 
ničeno pravo djelovanja i zakona, zemlja (t. j. narod) podpuno 
pravo misli i slova. Zato se na zemaljskom saboru i čuše ove 
rieči: „Gospodaru, o tebi zavisi, kako ćeš postupati, no naša je 
misao takova". 

Ovako Konstantin Aksakov 1 izlaže osnovno načelo onoga 
osebujnoga ruskoga ustava, koji se temelji u vieću bez političke 
vlasti, ali zato s neizmjernom moralnom snagom ustava, kojemu na 
žalost pravoga smisla nije do danas shvatio nijedan ruski državnik. 


Spomenuti još treba, da uredba vieća ima zadaću čuvati na¬ 
rodni običaj i narodna prava od zloporaba državne uprave, a to 
je bilo potrebno to više, što su ruski knezovi i vladari manje po¬ 
znavali narod i zemlju, nad kojom su vladali. 

„Zato je vieće, prije nego bi knez zasio na priestolje, za¬ 
ključilo s njime pu ri. (t. j. red ili dogovor), a na početku „reda" 
bijaše zahtjev: A zemljom ćeš upravljati po starini, prema običaju. 
Kako je različan smisao ovih rieči s gledišta prve (zapadnjačke) 
i druge (slavenofilske) teorije! Za zapadnjaka ovaj zahtjev znači 
opreku prosvjetnomu načelu, sto se krije u kneževskom principu. 
Čudan pojav! Isti oni (naši) povjestničari, koji se klanjaju tome, 
što Englezi poštuju starinu i koji se zanose, kad Englez cituje 
„common law (običajno pravo), dobre zakone Eduarda Izpovjed- 
nika i Alfreda Velikoga, ti isti povjestničari ne mogu pojmiti 
smisla ovih ugovora naših vieća." 1 

No Konstantin Aksakov zamjei’nom je revnošću i oštroum- 
nošću iztražio na temelju ruskih junačkih pjesama „(mijuma" (t. j. 
ono, što je bilo) i odnošaj medju narodnim junacima i „glupom 
masom , te nepobitno dokazao, da to nisu bili samo muževi jakih 
šaka, koji bi prezirali i tlačili „mužike", nego da to bijahu i na¬ 
rodni borci i predstavnici odredjenih narodnih moralnih ideala. 

Sve se ovo potvrdilo i u kasnijim znanstvenim iztraživanjima, 
naročito u ponajboljem spisu o državnom uredjenju stare Rusije iz 
pera Sergjejevićeva, pod naslovom: K.HHSb h irhue (Knjaz i veče), 
pak u izvrstnoj monografiji prof. Kostomarova „ M ni colu o ctepe- 
paTHBHOM'i, Haua.vb irt ppenueh Pycn (Mysli o federativnom načale 
v đrevnej Rusi) i napokon u radovima poznatoga učenjaka Bez- 
tuževa-Rjumina. 2 

„Opredieliti takvim načinom znamenovanje osnovnih načela 
naše povjesti znači stvoriti odlučan prevrat u historijskom shva¬ 
ćanju i u obćim pogledima na povjest. Na žalost slavenofilima ne 
'jaše sudjeno iznieti svoje nazore za svu rusku historiju." 3 

Ali zato i K. Aksakov i Homjakov sjajno osvietliše primje- 
ce t. zv. „buntovno vrieme" veoma slično današnjemu metežu u 
nsiji, te obojica rječito dokazuju, kako se Rusija spasila i mogla 
pasiti samo zato, što se nije odrekla ni izbornoga načela, ni na- 

1 S P- dj., str. 200. 

2 8 P dj-, str. 199. 

3 8 P- dj., str. 201. 


1 Sp. dj., str. 197.—198. 

rodnoga predstavništva, nego je naprotiv ovaj duh ruske ustav- 
nosti bio najjači u ruskom puku, koji je bio kadar obnoviti državu 
i osloboditi domovinu, kad nije bilo ni cara, ni carske vlasti i sile. 
Zato slavenofili dosljedno utvrdiše, da se zemaljski sabori ne sazi¬ 
vahu samo slučajno, nego da bijahu stalna uredba ruskoga jav¬ 
noga života, kako je to dokazao posebnim iztraživanjima i ruski 
učenjak Bjeljajev: 1 

„Ako se u obće zadubimo u obči smisao ovih iztraživanja, 
to ćemo shvatiti duboku razliku medju historijom izloženom s gle¬ 
dišta t. zv. zapadnjaka i historijom, kako su ju poimali slavenofili. 
Historija prve vrsti bit će apoteoza državne vlasti, shvaćene 
u dosta uzkom smislu, t. j. obožavanjem djelatnosti državnoga 
stroja, koji se nadahnjuje, da tako kažemo, samo svojim načelima 
izvan svakoga đružtvenoga upliva. Slavenofilska, da tako rečemo, 
historija bit će povjest narodnoga života, razvijajući se uz sudje¬ 
lovanje državnoga načela. Glavni izvor napredka vidi slaveno- 
filstvo u samostalnom djelovanju narodnom; država ne smije na 
sebe preuzimati stvaralačke zadaće, ne smije stati na mjesto 
živih narodnih sila. Inače pred nama ne će biti života, nego samo 
vanjska njegova prilika. 

Odtuda sliedi ovo: 

1. Samo su one kulturne stečevine stalne, što ih družtvo 
usvaja slobodno, t. j. bez ikakve vanjske prisilnosti . . . 

2. Priznajući neodklonivu potrebu i korist u zaj mlj ivanj a 
ustajahu slavenofili proti sliepomu oponašanju . . . Razumnim 
uzaj mlj ivanj em čovjek postizava dapače sposobnost, da razvije svoja 
kulturna načela na stupanj obće čovječje prosvjete. Tako je Evropa 
poprimivši klasičku mudrost postala sposobna razviti svoje sile u 
narodnoj književnosti, filosofiji i umjetnosti kod Francuza, Niemaca, 
Engleza i t. d. Oponašanje naprotiv ubija narodnu samostalnost, 
jer se predmet oponašanja prihvaća bez kritike, bez prosudjivanja, 
kao bezuvjetno više načelo, kao zakon . . . 

3. Narodni razvoj mora biti postepen, t. j. ne smije se pre¬ 
kinuti veza s predajom, jedno zato, što je u predaji . . . narodna 
individualnost, a drugo s toga, što je u običaju tvrdo uporište za 
samostalnost kritike svake reforme, svake pozajmice, svakoga ko¬ 
raka napried. Samo će tada biti napredak unutrašnjim razvojem, 

1 Građo vBkij, sp. dj. str. 203. 


dakle pojava zbiljska, a ne samo izvanjska i prividna ... Homjakov 
veh: Treba se upitati, kad govorimo o napredku, čiji napredak i 
u čem... Napredak je rieč, koja treba subjekta. Bez 
toga je puka abstrakcija, ili bolje rečeno prava bezsmislica . . 

Pravednost traži da primietimo, kako je bilo pretjerano sla- 
venofilsko mišljenje o reformama Petra Velikoga . . . Oni ne vi¬ 
dješe narodnih crta u preporoditelju Rusije ... Ne potrudiše se 
dapače, da odgovore na pitanje, je li ruska povjest XVIII. sto¬ 
ljeća u istinu tako bila odtrgnuta od predjašnje povjesti i nije li 
prielom bio više izvanjski, nego unutrašnji 

U diugu ruku slavenofili previše idealizovabu staru Rusiju... 

No. ne gledeći na sve to mora se priznati, da u njihovim 
histoiijskim radovima ima kud i kamo manje formalizma, kakvim 
se često odlikuju djela njihovih protivnika. Oni traže unutrašnji 
smisao događjaja, da povjest postane voditeljica narodnoga ži¬ 
vota. Djela njihovih protivnika mogu se često nazvati teorijom 
izvanjskoga napredka, osnovanom na misli, da se rušenjem 
staroga dolazi k novomu, i to bezuvjetno boljemu . . . K. Aksakov 
s pravom nazivlje takav pogled klanjanjem ne povjesti, nego 
vremenu.' 

Isto je tako izrazito i važno bilo slavenofilstvo odkrivajući 
slabe strane zapadne evropske kulture, a naročito kritizujući sam 
osnov anglosaske i germanske tobože više civilizacije, t. j. reformn- 
ciju ili protestantizam. Tu se svojom dubokom i logičnom mišlju 
lztaknuo posebice Homjakov. 2 Najjači i nepobitni njegovi kritički 
nazori u toj stvari mogu se naći u ovim njegovim redcima: 

. »Crkva je autoritet, —- kazao je (protestant) Guizot u 
jednom svom ponajglasovitijem djelu, a jedan njegov (katolički) kri¬ 
tičar, navodeći taj sud, ujedno ga potvrdjuje; pri tom ni jedan od 
te dvojice ne sluti, koliko je u njima neistine i bogohuljenja. Jadni 
Rimljanin, jadni protestant! Nipošto, nije crkva autoritet, nije ni 

ni Hrist; jer autoritet je nešto, što dolazi iz van a. Nije 
autoritet, ponavljam, nego istina, a u isto vrieme život kršćanina, 
unutrašnji njegov život . u 

Citujući ove redke, nastavlja Građovskij: 

1 Građovskij, spom. djelo, str. 203.—207. 

Homjakov, Bogoslovska djela (Eoroe.ioBcKia coHHHema) str. 49.; cit 
Prema Gradovskomu, sp. đj. str. 209. 


134 


135 


„Jasan je smisao tih rieči: Vjeruju(';a savjest pojedinoga čo¬ 
vjeka odnosi se k crkvi, k Bogu, k Hristu ne kao k autoritetu, 
t. j. kao k izvanjskoj prisilnoj vlasti, nego kao k istini, kad se 
radi o Bogu, ili kao k izražavanju i čuvanju istine, kad se 
radi o crkvi ... 

J. F. Sa mari n tumačeći' misli Homjakova s pravom veli: 
Priznajem, podčinjavam se, pokoravam se, dakle ne 
vjerujem. Crkva predlaže samo vjeru, budi u duši čovječjoj je¬ 
dino vjeru, i manjim se ne zadovoljava; drugim riečima: ona 
prima u svoje krilo samo slobodne ljude. Tko joj donosi robsko 
priznanje, ne vjerujući u nju, taj nije u crkvi i nije od crkve. 11 

S toga gledišta naravski je, da je Homjakov i u protestan¬ 
tizmu, koji je svuda postao državnom crkvom, vidio zapravo isti 
princip kao i u katolicizmu, te je valjda najdublji slavenski mislilac,' 
koji je protestantizam pravo označio samo kao negaciju katoli¬ 
cizma. Time ujedno Homjakov tumači, zašto se protestantizam za¬ 
ustavio na području pravoslavnoga svieta, gdje nije imalo smisla 
poricati autoritet rimskoga pape i svih uredaba katoličke crkve. 

Istina, Homj&kovu i drugim slavenofilima može se i mora pri¬ 
govoriti, da njihova kritika katolicizma i protestantizma u mnogom 
vriedi i za pravoslavlje; ali sad se ne radi o tome, nego je tu glavno, 
da su slavenofili bili kadri u prah oboriti tobožnji osebujni vjersko- 
moralni temelj anglosaskoga i germanskoga svieta i tako i s toga 
gledišta odbiti sve tudjinske prohtjeve nad Rusijom i nad Sla¬ 
venstvom. 

Nego na zapadu se slavenofilima uz tobožnje njihovo natraž- 
njačtvo i vjersku izključivost najviše spočitavao takav pansla¬ 
vizam, u kojem bi Rusi progutali ostale Slavene, a Rusija svu 
ostalu Evropu. Zato čujmo i o tom pozvanoga sudiju Gradovskoga: 

„Slavenofili . . . shvaćahu bratstvo, da tako kažem, poput 
udruženja u pjevačkom sboru, koje predpostavlja slobodno sudjelo¬ 
vanje samostalnih ličnosti . . . Načelo uzajamnoga obćenja ne smije 
ubijati zakonite težnje k individualnosti, koja izvire iz sviesti o 
svojoj ličnosti i o svojim osebinama. Dosljedno prema tomu na¬ 
rodna ideja kod njih je prvi zakoniti resultat svih naših kul¬ 
turnih načela. 

Kad bi njihovi protivnici ovu stvar pravilno shvatili, ne bi 
slavenofila nikada krivili nekakvim osvajačkim težnjama i ne bi 

1 Gradovskij, sp. dj., str. 200.--210. 


t. zv. panslavizmu davali značenja, što ga s&m nije htio imati... 
0 panslavizmu sudilo se po analogiji s pangermanizmom, s pan- 
skandinavizmom i t. d. Napoleon I. u istinu je provodio panlati- 
nizam pokorivši Francuzkoj Italiju, Španjolsku i Belgiju; panger- 
manizam oživotvoruje Prusija zagospodarivši cielom Njemačkom što 
neposredno, što posredno. Priviknuvši suditi o svem po formama 
tudjega života protivnici slavenofila ovako umovahu: Oni sanjare 
o Sveslavenstvu, žele dakle, da Rusija to i to osvoji . . . No neka 
nadju jedno jedino slovce, koje bi podsjećalo na panslavizam u 
označenom smislu. Slavenofili izražavahu želju, da Rusija bude u 
bratskoj uzajamnosti sa srodnim plemenima i da po mogućnosti 
sudjeluje u njihovom oslobodjenju od tudjega jarma. 1 

Slavenski nacionalizam. 

Dok su svi zapadni evropski narodi, ne izuzimljući ni samih 
Niemaca, bili u okovima rimskoga duha i rimskih uredaba, te su 
naročito u sav javni život ili sasvim, ili većinom uveli latinski 
jezik, dotle se u jugoiztočnoj, a djelomice i u srednjoj Evropi 
Slaveni već u prvom svom nastupu na evropsku kulturnu pozor¬ 
nicu pojaviše kao poseban narod, s tolikom sviešću, da i Carigrad 
i Rim, i Grci i Rimljani, moradoše njihov jezik priznati ravno¬ 
pravnim latinskomu, grčkomu i židovskomu. 

Veličina i važnost ovoga pojava dade se dostojno ocieniti 
samo onda, kad pomislimo, da onih Slavena, kamo nije nimalo do¬ 
prlo slavensko bogoslužje, danas više — nema. . . 

Koliki je ugled slavensko bogoslužje davalo svim Slavenima, 
vidimo najbolje po tome, što je kralj češki i cesar rimsko-nje¬ 
mački, Karlo IV. (1347.—-1378.), god. 1372. živo i neumorno 
nastojao kod pape Klementa VI., da i u češkoj i Moravskoj do¬ 
zvoli slavensko bogoslužje, i da je bio sav sretan, kad je tu do¬ 
zvolu dobio barem za jedno jedino mjesto, te je u Prag pozvao 
naše hrvatske glagoljaše, koji god. 1372., na drugi dan Uzkrsa, 
odslužiše svečanu glagoljašku misu u nazočnosti samoga cesara i 
kralja i nadbiskupa pražkoga. Ovaj glagoljaški manastir „na Slo- 
vanech“ u Pragu postojao je sve do husitskih ratova, a god. 1390. 
zamolio je drugi slavenski vladar, poljski kralj Jagiello sa svojom 
ženom Jadvigom papu, da uzmognu takodjer osnovati barem jedan 

1 Gradovskij, sp. dj., str. 222.—223. 

slavenski samostan. I osnovaše ga pozvavši iz Praga naše gla¬ 
goljaše, koji n krakovskom predgradjn Kleparju u crkvi sv. Križa 
služaku slavensku misu još u drugoj polovici XIV. stoljeća na to¬ 
liki ponos Poljacima, da je njihov povjestničar D'lugoš napisao 
ovo: „Na veliku čast slavenskoga naroda dozvolio je (papa) slu¬ 
žiti misu na narodnom jeziku, čega nije dobio nijedan jezik osim 
grčkoga, latinskoga i židovskoga." 1 

Naši praotci imađjahu se u istinu i čime ponositi: Sama 
činjenica, da se na slavenski jezik mogahu prevesti sve crkvene 
knjige, obarala je u prah sve tudjinske klevete o našem tobožnjem 
barbarstvu. 

Još jednom se Slaveni oduprieše rimsko-grčkoj duhovnoj pre¬ 
vlasti, i to ovaj put na polju, na kojem se činilo, da se nitko ne će 
moći oteti gospodstvu staroga klasičkoga svieta. Bijaše to u doba 
renesance ili preporoda grčke i rimske umjetnosti i književnosti. 
Sva se zapadna Evropa bila upravo pomamila više za starim tra¬ 
dicijama, nego za starom kulturom Grka i Rimljana, i isti se pape 
zaljubiše u poganske mudrace i pjesnike: no gle, malena jedna sla¬ 
venska republika, hrvatski naš Dubrovnik, imao je dovoljno snage, 
da se otme kobnomu zagrljaju tudjinstva i da prema staromu svietu 
grčko-rimskomu postavi svoj sviet, sviet slovinski. Našu je 
inteligenciju u Dalmaciji s Italijom i s Rimom vezalo sve: Vjera i 
tradicije, družtveni običaji i književna naobrazbo. Pa gdje onda 
smogoše toliko samostalnosti, da jedan katolički fratar piše pučki m 
slogom i stihom „razgovor ugodni naroda sio vin sko ga,“ a 
da utančeni pjesnik Baraković svojoj slovinskoj vili meće u usta 
i te rieči, da se ona već poodavna „u vrime Marula", bila popela 
„Latinkam do grla“, ali da mnogo toga pokvariše Mletčani sa svojom 
tudjinskom školom? Odkud naročito u ono doba našim Dubrov 
čanima tako jasan pogled na cielo Slavenstvo, da u XVII. sto¬ 
ljeću namjenjuju Poljskoj zadaću, da protjera Turke iz Evrope, a u 
XVIII. stoljeću već pjevaju na Gradićeva usta: „Rusko sunce, sini, 
sini u vedrinah od iz toka?" Što im daje toliku snagu i sigurnost, 
da u doba čisto vjerskih pokreta i plemenskih bojeva ovako s vi¬ 
soka gledaju na Slavenstvo kao na jednu narodnu cjelinu? 

1 Za sve ovo vidi pobliže I. Pervolf, Slaveni, njihovi uzajamni 
odnošaji i sveze (C-iaBime, usa. B8anMHkia oTHomema n cbhsh, I.—III. u 
Varšavi od 1886.—1890.; I. 208. str.; II. str. X 616.; III. str. XIII + 262.), 
II. str. 540.—547. 


Na to je samo jedan odgovor: Naši su prosviećeni umovi bili 
već za rana listom svjestni slavenski narodnjaci. Znadu oni 
dobro, da su Hrvati, te Minčetić (1665.) razglašuje svietom u pjesmi 
banu Petru Zrinskomu, da bi u osmanskih valih potonula Italija, 
»o hrvatskijeh da se zalih more otomansko ne razbija", ali razgla¬ 
šuje to u „trublji slovinskoj." 

I samo takva slavenska sviest mogla nas je očuvati do danas 
od Trsta do Skadra, dok nas je od Kraljevca do Bremena nestalo 
bez traga, jer tamo poganski Obođrići pomagahu kršćanskim 
Niemcima protiv svojih istovjernika i istoplemenika Lju¬ 
tića, a ti isti poganski Ljutići vojevabu s istim Niemcima protiv 
kršćanskih Poljaka. 1 

Još dvie velike pojave slavenskoga nacionalizma dolaze iz 
Hrvatske: Križanić i ilirizam. 

Smjelo se može tvrditi, da u Rusiji ne bi bilo ni slaveno- 
filstva, ni zapađnjačtva, ni natražnjačke birokracije, ni bezglave 
revolucije, kad bi ruska inteligencija bila upoznala prije Križa¬ 
nić a, 2 nego Hegela i Schellinga, jer u Križaniću za čudo kao da 

1 Pervolf, spom. djelo, sv. III. str. V. 

2 Križanić se rodio 1617. u Ribniku kraj Ozlja (u županiji zagrebačkoj), 
a umro je negdje koncem XVII. stoljeća. U II. »vezicu svoga djela posvetio 
je ruski učenjak Pervolf (rodom Čeh) Križaniću čitavo poglavlje (pogl. IV.: 
IOpiit IfpiiacaHnu'fc, xopBaTi> lvuibhct'b h naHc-iaBHCT-b). Najprije se pođpuno 
evropski naobrazio u Zagrebu, Beču, Bologni i Rimu, gdje je god. 1642. 
služio prvu svoju misu i gdje se osim bogoslovlja mnogo bavio grčkim i 
crkvenim slavenskim jezikom čitajući uz to svu savremenu, osobito narođno- 
gospodarsku i povjestnu literaturu. Na ponuku ruskoga unijata Metodija Ter- 
leckoga (kasnije biskupa u Holmu, u zap. Rusiji) postaje katoličkim misio¬ 
narom (1646.-1650.) u Rusiji, da zatim upoznavši temeljito jezik, državni 
život i povjest rusku i poljsku, postane prvim i do danas najiđealnijim i naj¬ 
realnijim u isti mah apostolom slavenske narodne sviesti i slavenskoga jedinstva. 

U Moskvu je kao takav apostol došao koncem 1659. ili 1660, došao 
je, kako sfim veli, ,,k svomu narodu i u svoju domovinu, ... na takvo mjesto, 
na kojem jedino mogu biti plodonosni moji radovi". (Pervolf, II, 316.) 

No baš zato, što je došao sa širokom evropskom naobrazbom i s du¬ 
bokom slavenskom sviešću, nije Križanić bio sgodan, kako sami Rusi kažu, 
za tadašnju moskovsku Rusiju, koja se istom počela buditi iz svoga stoljet¬ 
noga sna, te je svojim slobodnim držanjem i svojom neumoljivom kritikom 
doskora navukao na sebe gnjev mogućnika, koji ga početkom god. 1661. prog¬ 
naše u Tobolsk u Sibiriju, gdje ostade punih petnaest godina. 

No gle, slavenska sviest Križanićeva bijaše tako jaka i njegova vjera 
u poslanje Rusije tako nepokolebiva, te je upravo u tom progonstvu napisao 
svoje glavno djelo „Politiku", koje je na žalost danas još većim dielom u 

je sinteza slavenofilstva i zapađnjačtva, naime sav smisao i me- 
djusobnih odnošaja pojedinih slavenskih naroda, i njihovoga odno- 
šaja prema Niemcima i Grcima, kao onim predstavnicima grčko- 
rimske kulture, s kojima smo mi Slaveni imali najviše posla, i 
koji su nam i predugo bili iedini učitelji, da nam onda budu i 
duševni gospodari. 

Da je Križanih u istinu imao tako široko gledište i tako 
duboko shvaćanje sveukupne slavenske izvanjske i unutrašnje po¬ 
litike, vidi se najbolje u njegovoj slici obće slavenske biede, u nje¬ 
govoj kritici našega „bjesomučnoga majmunisanja u svega, što je 
tudje, naročito, što je njemačko, pak po njegovim nazorima o 
razkolu, o ruskoj izvanskoj politici, o ruskom samodržavlju i o 
poljskom ustavu. 1 

rukopisu, a što je izdano, nije pravi original, nego priepis s latinice na ćirilicu. 
Rukopis „Politike 11 napisan je latinicom i posebnim hrvatsko-rusko-crkveno 
slavenskim jezikom, koji Križanić htjede učiniti zajedničkim književnim je¬ 
zikom svih Slavena. Rukopis su držali češkim, poljskim, dapače magjarskim, 
a odkriše ga istom 1857. u Moski, gdje ga je ćirilicom izdao Bezsonov godine 
1859. i 1860. pod naslovom: PyccKoe rocjr/papcTBo Ba, no^ioBiiHi XVII. Bkica. 

— 0 tristogodiŠDjici rodjenia imala bi brigom petrogradske i zagrebačke aka¬ 
demije izaći sva Križanićeva djela u kritičkom izdanju. 

Stalno je, veli Pervolf, da su političke Križanićeve misli bile dobro po¬ 
znate na ruskom carskom dvoru, pa su se sva njegova djela, a.napose „Po¬ 
litika 1 ' čuvala u carskoj knjižnici. — Nema doduše — nastavlja isti učenjak 

— direktnih dokaza, da je Petar Veliki čitao Križanićevu „Politiku 11 , ali je 
upravo porazna sličnost medju političkim Križanićevim idejama i medju Pe¬ 
trovim reformama počevši od neumornoga njegovoga nastojanja, da u Rusiji 
proširi praktično znanje, pak do njegovih propisa o odjeći i o bradama. „I da 
se Križanić nije zanosio svojim fantastičkim promiešanim jezikom, pak da 
svojih djela nije pisao latinicom i nespretnim tadašnjim hrvatskim pravopisom, 
nego ćirilicom i za onda uobičajenim po Rusiji književnim crkveno-ruskim 
jezikom, to bi se djela toga znamenitoga Hrvata-panslaviste bila mnogo više 
čitala i bila bi, vjerojatno, imala vanredan utjecaj na ruske čitaoce i na rusko 
carstvo, koje se je budilo iz dugovječnoga sna.“ (Pervolf, II. 350.) 

1 „često mislim o očajnom položaju svega našega slavenskoga naroda, 
koji se dieli na šest plemena: na Ruse, Poljake, čehe, Bugare, Srbe i Hrvate, 
pa vidim, kako postasmo poniženi pred svim narodima; jedni nas ljuto vrie- 
djaju, drugi naduto preziru i pred našim ognjištima izjedaju i proždiru naše 
blago, a što je najžalije, grde nas, rugaju nam se, preziru nas i nazivlju nas 
barbarima, računajući nas prije u blago, nego medju ljude. 

Grci zovu roba sklavom t. j. Slavenom, Bugarin im nije čovjek (Vurgaris 
apantropos), kao ni Slovak Magjarima (Toth nem ember); Poljak je Francuzima 
medvjed, Talijanima bedak, a Niemcima tat, zajedno s Magjarom, Hrvatom i 


Najveći je Križanić svakako, kad prosudjuje crkveni razkol, 
pa je tu njegov slavenski nacionalizam stalan kao sunce i čist 
kao kristal. 1 

Čehom; Niemci naime imađu poslovicu: Die Ungarn und Krabaten haben 
einander lieb, wann der Bdhm zu ihnen kommt, da sinđ drei rechte Dieb. (Ma- 
gjari i Hrvati imaju se rado, a kad čeh k njima dodje, to su tri prava tata.) 

No Slaveni nisu osudjeni na barbarstvo, kako bi sviet htjeli uvjeriti 
njihovi neprijatelji; i Slaveni se mogu učiti kao i drugi narodi, osobito sada, 
kad je Bog u svom milosrdju i u svojoj dobroti u Rusiji uzvisio slavensku 
državu, tako slavnu i tako jaku, kakve do sada u našem jeziku nikada nije 
bilo. Slaveni su doduše zaostali od ostalih obrazovanih naroda ... No ipak' 
nisu barbari; tudjinci .... pišući o narodu ruskom, ili o kojem drugom narodu 
slavenskom, ne pišu povjesti, nego glupu satiru. Slavenske su mane u istinu 
lienost, grubost i neobrazovanost u prispodobi s drugim evropskim narodima, 
pak pijanstvo i raztrošnost, okrutnost s podanicima i slcrajnost u obliku vlada-* 
vine: kod Rusa je vladavina kruta, a u Pol.aka . . . tolik je nered, te se Poljaci 
glupo ponose, da Poljska postoji sbog svoje anarkije. (Polska nierzgdem stoi.) 

Velika je slavenska mana neizmjerno oponašanje svega tudjega .... 
Tudjinci nas vuku na svoju stranu, guraju nas u svoje raspre i siju medju 
nama neslogu. A mi se u svojoj gluposti dademo varati, vojujemo za tudjince, 
tudjincima u svem vjerujemo, njima smo prijatelji i saveznici, a sami se sebe 
i svoga naroda stidimo i odričemo ga se; za tudjinom idemo bez razuma, te 
iedan drugoga čak i uništavamo bez kraja i konca ... 

Niemci nas iztisnuše iz Moravske, Pomorja, Slezke, Prusije; u Češkoj 
malo je još slavenskoga naroda po gradovima, a u Poljakd svi su gradovi 
prepuni tudjincima. Kada se njemački trgovci i zanatnici u kojem gradu tako 
razplode i razmnože, da su dosta jaki, protjeraju naše ljude, ili ih poubi¬ 
jaju, grad utvrde i njim zagospoduju na našu štetu i sramotu. Tako uradiše 
u Gdansku, u Torunju, u Rigi i u drugim gradovima; svuda nas otjeraše od 
mora i od velikih plovnih rieka na široka polja, da oremo zemlju. Mi smo 
njihovi sluge, za njih oremo i ratujemo ... da mogu sjedjeti bez posla u 
gradovima i u kamenim dvorovima pirovati . . . Oni . . . svojim tlačenjem do- 
vedoše veći dio naših Slavena, koji medju njima živu, do takvoga očaja, da 
se stide svoga roda i jezika . . . Zavladavši Ugarskom, Češkom, Poljskom i 
Litvom, škriplju zubima, što ne mogahu zahvatiti i ruske države, koju je sam 
Bog spasio od preteškoga njemačkoga jarma. Zato izmedju svih Slavena Niemci 
najviše mrze Ruse, svakojako im čine štetu, šire o njima najsramotnije pri- 
poviesti i postigoše to, da po svoj Evropi Rusiju preziru . . . Uvjeriše o tom 
dapače i Poljake, koji svuda raznose i propoviedaju ružne stvari o Rusima. 

Ni Grci nam nisu manji neprijatelji . . . Bugara ne smatraju ljudima; 
za Ruse kažu, da su barbari i da ih na poslušnost treba siliti ne riečima, nego 
batinama . . .; nastoje zavladati srbskim patrijarkatom i nudjaju zato Turcima 
velike novce . . . (Pervolf, II. 332—334, 337 -338.) 

1 „Glupo radi svatko, tko se mieša u tudje sporove, iz kojih ne može 
izvaditi koristi . . . Crkvpni razdor nastao je sbog suparničtva dvaju naroda 

Poznavajući dobro ne samo povjest svib slavenskih naroda, 
nego i ciele zapadne Evrope; proučivši uz to na svoje oči gotovo 
čitavo slavensko narodno područje, dapače iz Tobolska i sam'Kitaj, 
mogao je Križanih lako zamisliti takvu osnovu ruske vanjske po¬ 
litike, koja bi bila dostojna najdalekovidnijega državnika i koja 
je još i danas aktuelna. 1 

Gledajući danas strahovite posljedice ruske azijske politike 
moramo još jače iztaknuti pravilno shvaćanje Križanićevo, koji 
svakim svojim redkom od Rusije traži, da bude što više slavenska 
i — evropska . . . 

Križanićeva „Politika" nije na žalost, kako već rekoh, mogla 
djelovati na rusko družtvo, jer kad je izašla tiskom, bila je ruska 
inteligencija već podieljena na zapadnjake i slavenofile; Sla¬ 
vena u Rusiji gotova ne bijaše, a bijaše ih malo i u ostalih sla¬ 
venskih naroda, gdje je njemačka filosofija i zapadna evropska 
kultura više zarobila, nego li prosvietlila i najsamostalnije naše 
ljude. Tudjinština, i latinska, i talijanska, i njemačka, i magjarska, 
najjače je možda harala medju hrvatskom inteligencijom; pa gle, 
u njoj je ipak uzprkos svemu tomu ostalo toliko narodnoga osje¬ 
ćaja, da se hrvatski narodni preporod u drugoj četvrtini XIX. sto- 

radi vrhovne vlasti svjetske i crkvene, radi rimskoga carstva i papinstva. 
Neka se dakle oni, kojima su obje te vlasti Bogom dane, za njih i bore, 
naime Rimljani i Grci . . . Bilo bi bezumno i glupo i pomisliti, da bi nama 
u ruke moglo doći i rimsko carstvo i vrhovna vlast u crkvi; mi smo Slaveni 
i Rusi daleko od toga ... Mi do vieka ne ćemo zavladati ni carstvom, ni 
papinstvom . . . Nama bi bolje pristajalo, da obje stranke prijateljski sa¬ 
slušamo i da ih nastojimo izmiriti . . . Rusi primiše od Grka, a Poljaci od 
Rimljana svetu vjeru i crkvene zakone; mi smo dužni čuvati i braniti te 
stvari, a nipošto vlast, te ne smijemo pristati ni uz grčke, ni uz rimske kle¬ 
vete . . . Nego radije valja nam miriti Grke s Rimljanima: jer sbog našega 
naroda, naime sbog Bugara, nastao je ponajglavniji razlog razdoru, i radi 
Bugara ponajprije učahu Grci proklinjati Rimljane. Kad je dakle naš narod 
bio uzrokom zlu, to mu valja biti i uzrokom dobru.“ (Pervolf, II. 340.) 

1 Križanić savjetuje, da se Rusija ne širi neprestance na sjever i na 
iztok, nego da glavna njezina briga bude na jugu, na Krimu, od kuda Tatari 
odvoze u robstvo na stotine tisuća Rusa i Ruskinja, ... te po gradovima 
Grčke, Palestine, Sirije, Anatolije i ciele Turske ima toliko ruskih nevoljnika, 
da naši ljudi pitaju: Je li još itko ostao u Rusiji? . . . 

Bogati i plodni Krim treba naseliti Rusima, Poljacima i u obće Slave¬ 
nima, pa i drugim narodima, samo nipošto Niemcima, ... a carsku priestol- 
nicu treba prenieti u Perekop. .. Sve je to potrebno zato, da slavenski 
narod bude napokon oslobodjen od turskoga jarma. 


Ijeća mogao razviti posvema osebujnim i u Slavenstvu neobičnim 
pravcem. Taj je pokret pod imenom ilirskim išao za podpunim 
narodnim jedinstvom svih južnih Slavena, dakle za koncetracijom 
narodnih sila, dok svi drugi slavenski pokreti, pa djelomice i sam 
preporod češki — a pogotovo preporod Slovaka, Slovenaca, Srba 
i Malorusa —■ bijaše i do danas ostade dosta partikularstičan, često 
više plemenski, nego narodan. Samo se time i može protumačiti, 
što primjerice mnogi Ukrajinci (Malorusi) vole njemački jezik od 
poljskoga, a mnogi Srbi magjarsku latinicu od hrvatske. 

Hrvatski „Ilirizam" bijaše onako uspješan i plodan glavno 
zato, što se nadovezao ravno na slo vin'sk u dubrovačku litera¬ 
turu, te je preuzeo sveslavenske dubrovačke tradicije i ideale. 

I da je u to doba u Hrvatskoj bila poznata Križanićeva 
„Politika," nema sumnje, da se medju nama nikada ne bi bila po¬ 
javila jaka politička protuslavenska struja, i da sbog one po¬ 
litičke zablude ne bi bila nastala zabluda narodna, koja ie 
Slavenstvu stvorila jedno novo pitanje, jedan novi spor: hrvatsko- 
srbski, sbog kojega malo. da nije osujećen i sav kulturni uspjeh 
našega preporodnoga rada. 

Taj novi slavenski spor kao i tri stara — rusko-poljski, 
poljsko-maloruski i srbsko-bugarski — razlogom su, da tudjinci 
jednodušno tvrde za nas Slavene, da mi nismo još do danas raz¬ 
vili u sebi prave narodne sviesti, da smo još uviek zapravo na 
nizkom stepenu rodbinskoga i plemenskoga istinkta. Ima i naših 
evropski obrazovanih ljudi, koji tomu vjeruju barem toliko, što 
uporno tvrde, da Slavenstvo nije nikada bilo i da nikada ne će 
biti jedna narodna, t. j. moralno-kulturno cjelina, a prema tomu 
s medj unarodnoga gledišta i jedan faktor u evropskoj i 
svjetskoj povjesti. 

Pa ipak je dosta, ne ću reći: proučiti, nego pročitati ili barem 
pregledati i prolistati već spomenuto Pervolfovo djelo, da se nepo¬ 
kolebivo uvjerimo, kako su svi Slaveni ne samo stari crkveni jezik, 
nego i svoj obični govor smatrali i zvali slavenskim; da su 
si bili svjestni ne samo jezične srodnosti, nego i zajedničkoga po- 
rietla, te se zapravo smatrahu jednim slavenskim narodom; 
da je ovakvo mišljenje znalo prevladati i kod okrunjenih glava 
čeških, poljskih i ruskih, te je napose plod onakve slavenske 
sviesti bio slavenski glagoljaški samostan u Pragu (zadnji opat 

Matija F. Benešovsky, od 1572.—1582) i u Krakovu; da je u 
Poljskoj XVIII. stoljeća evala na poljskom i latinskom jeziku 
knjiga u slavenskom duhu; da je sam poljski primas Stanislav 
Karnkowski na varšavskom saboru god. 1593. kralja Sigismunda 
s ponosom upozorivao, da vlada slavenskomu slavnomu narodu, t. j. 
Poljacima ili Sarmatima, Bugarima, Bosancima, Srbima, Hrvatima, 
sve narodima slavenskoga jezika, kojih ima po cielom svietu; 1 da 
je ruski car stalni kandidat na priestolje poljsko, 2 baš kao što 
prije toga poljski kraljevi bijahu kandidati na priestolje češko, na 
koje god. 1471. i zasjedoše; 3 da je kod istih polabskih Slavena 
(lužičkih Srba) od 1628.—1706. živio i djelovao svećenik Mihajlo 
Francelj sa živom i razvitom slavenskom sviešću, u kojoj je na¬ 
ročito Petra Velikoga pozdravio kao cara, koji vlada Rusima ili 
Moskovima, ljudima našega srbskoga ili slavenskoga, t. j. slavnoga 
jezika; 4 da Karlo IV. još kao kraljević tražeći za Prag nadbisku¬ 
piju god. 1344., veli papi, da stanovnici Češke govore slavenskim 
jezikom, od njemačkoga posvema različnim, i da je kao cesar 
god. 1348. odredio, da ne smije biti činovnika, koji ne bi znao. 
češkoga ili slavenskoga jezika, te se kao svjestan Slaven osobito 
brinuo za svoje miljenče, glagoljaški samostan „Na Slovanech“, 
pa je u slavenskom duhu pisao i srbskomu caru Dušanu Silnomu. 5 

A koliko prave i razvite slavenske sviesti vidimo istom u 
češkim husitima i velikom njihovom učitelju Janu Husu, koji se 
je staromu slavenskomu jeziku i glagoljskomu pismu naučio baš 
u spomenutom pražkom samostanu „Na Slovanech". 6 

Nema sumnje, da je ova slavenska sviest u prvom redu je¬ 
zična i plemenska, a da je u njoj često vrlo malo jakih kulturnih 
i moralnih veza; no ona je zato trajna, jer je prirodna, ako i 
nije uspješna, jer je premalo svjestna i premalo sredjena. I da je 
ostalo samo na ovakvim primjerima jezične i plemenske sviesti, 
ne bi bilo dosta razloga, da se Slavenstvu ne priznaje mnogo raz- 

1 Vidi: Pervolf, II, str. 54—55 i 72. 

2 Sp. dj. II., str. 78 79. 

3 Sp. dj. III 109-110. 

4 Sp. dj. II. str. 18—20. 

5 Sp. dj. II. str. 29. 

6 II. 47—50. — Samostan „Na Slovanech" već je više od tri stoljeća 
u rukama latinaških, odavna i čisto njemačkih benediktinaca; no slavenska 
tradicija dugo se u njem uzdržala, a pražkomu puku bijaše kašnje na sa¬ 
blazan, što se „na Slovanech' 1 misilo latinski, a govorilo i mislilo njemački. 


vitija spoznaja o zajednici njihovih interesa, nego što je ima svako 
životinjsko stado. No zato ipak prema poklonicima njemačkih filo- 
sofa: Herdera, Fichtea i Hegela može i Slavenstvo još polovicom 
XVII. stoljeća pokazati velikana, koji je s najvišega gledišta 
evropske, kršćanske i čovječje civilizacije zamislio i napisao čit v 
sistem obće slavenske narodne politike. 

Nego evo, što je u ovoj stvari najvažnije: Nijednoga sla¬ 
venskoga naroda nije stvorila državna vlast, naprotiv za najveći 
naš narod, za Ruse, sačuvalo se upravo klasično svjedočanstvo o 
tom, kako Slaveni stvaraju državu na narodnom vieću, ili, kako 
bi kazao Rousseau, „družtvenim ugovorom" (le contrat social). Po 
slavenskom shvaćanju narodni je duh nad državnom vlašću, a 
nije njezino orudje; zato u nijednoga slavenskoga naroda, dapače 
ni u istih Rusa, nema imperijalističkoga nacionalizma; zato se 
slavenski nacionalizam najizrazitije pojavio u ćirolo-metodijskoj 
crkvenoj literaturi, pak u dubrovačkom i „ilirskom" pjesničtvu, u 
demokraciji i u slavenofilskoj filosofiji, t. j. sve u samim čisto 
kulturnim i socijalnim pokretima. 

Vidjesmo, kako postadoše novi narodi, u zapadnoj Evropi, 
te se naročito Franeuzka okupila i podigla najprije grčko-rimskom 
kulturom i absolutnom kraljevskom vlašću, a tek je kasnije nadošao 
patriotizam Djevice Orleanske i velike revolucije. Vidjesmo, da je 
i nad osebujnim njemačkim sredovječnim kaosom lebdio duh rim¬ 
skoga carstva, a na svoje oči gledasmo, kako je savremenu Nje¬ 
mačku ujedinila gvozdena sila pruske države. Prispodobimo sada 
8 time, da preko trideset milijuna Slavena nema svoje 
države, a većina od toga ni svoje političke autonomije; da svi 
iužni Slaveni — osim maloga diela Hrvatske — bijahu pod turskim 
jarmom puna četiri stoljeća, pa i više, i to baš u ono doba, kad 
se na Zapadu stvarahu današni zapadno-evropski narodi, a da je 
i Rusija dva i pol stoljeća stenjala pod inovjernim i inoplemenim 
gospodarima niže kulture; da je Slavenstvo još i danas u 
evropskoj Turskoj otvorena rana, a u iztočnoj Aziji evropska voj¬ 
nička straža. Kad sve to prosudimo, onda ćemo se uvjeritti, da u 
slavenskom nacionalizmu nema i ne može biti ništa silovita, da je 
to najčišći izljev čovjeku prirodjene težnje i potrebe, da u javnom 
životu narodne svoje osebine čuva i razvija, poštujući i braneći svuda 
i svagdje ljudsko dostojanstvo, kao što se u privatnom životu 
sloboda ličnosti ima razvijati u skladu s interesom cieloga družtva. 

Nacionalizam i kosmopolitizam. 

Kolikogod su zapadni evropski narodi nastali utjecajem kla- 
sičke grčko-rimske kulture i djelovanjem takve državne vlasti, 
koja je poprimila đuli i uredbe nekadašnje svjetovladne politike 
rimske, ipak se na koncu konca pokazalo, da je postanak i razvoj 
tih naroda samo reakcija proti rimskomu kosmopolitizmu. Vriedi 
to i za t. zv. romanske narode, a pogotovo za protestantsku En- 
glezku i Prusku. Ta se reakcija vidi naročito u povjesti nje¬ 
mačkoga narodnoga jedinstva, koje se moglo oživotvoriti istom 
onda, kad je nestalo i naslova rimsko-njemačkoga cesara, a slično 
tomu i talijansko se narodno jedinstvo provelo tekar onda, kad je 
papi oduzeta njegova svjetovna država. 

Kod nas Slavena nije narodno načelo bila takova reakcija 
jedno zato, jer nas večina ne živi ni na nekadašnjem području rim¬ 
skoga carstva, ni pod vlašću rimskoga papinstva, a drugo zato, što je 
kod nas narodnostna ideja prirodna posljedica naravskoga udruži¬ 
vanja prema jezičnoj, plemenskoj i kulturnoj srodnosti, kako smo 
to netom vidjeli. Pa ipak se baš u Slavena redio čovjek, koji pod 
konac svoga života sav svoj neobični dar i ugled upotrebljuje najviše 
za to, da izbriše u ljudskim srcima i zadnji trag domovinske lju¬ 
bavi i narodne misli. Taj je čovjek najveći ruski, a možda i svjetski 
pisac i mislilac, Lav Nikolajević To Istoj. Njegovo neumorno po¬ 
bijanje patriotizma i nacionalizma urodilo je na slavenskom iztoku 
gotovo razsulom jedine slavenske velike vlasti, kao što je socija- 
jalistički kosmopolitizam s oprečnoga stajališta, ali s istom tenden¬ 
cijom nekako u isto doba pokušao, da poruši temelje najpozvanijoj 
predstavnici zapadne Evrope, Francuzkoj, koje kosmopolitizam ne 
štedi nimalo više od Rusije, i ako je već po treći put republika, 
i to od g. 1848. s obćim izbornim pravom. 

Ovo bi svakako bio dovoljan razlog, da se na ovu vrst kosmo- 
politizma oborimo svom žestinom, to više, što je naročito u naše 
doba očito, kako razorni kosmopolitski življi štede Veliku Britaniju, 
s kojom kao da živu prema tajnomu dogovoru, koji njima zajam- 
čuje nekažnjivost na petini zemaljske kruglje, a njoj gotovo abso- 
lutnu sigurnost pred strahotama svakovrstnih „paklenih strojeva 11 . 

Ali nama nije do polemike s ovakvim kosmopolitizmom, nego 
do pravilne ocjene onoga osjećaja i mišljenja, koje nacionaliste 
tako često i tako neugodno iznenadjuje kod njihovih znanaca i 


prijatelja, što ih nazivljemo kosmopolitima, i ne sluteći, da smo i 
sami možda baš toliko kosmopoliti, koliko i oni. 

„Kad bi pravovjerni nacionalizam ugušio glas slobodnih umova 
svih vremena: kad bi naučao samo mržnju i nepoimanje svega tu- 
djega. . ., kad bi njegova tužna filosofija temeljem narodnoj indivi¬ 
dualnosti učinila tvrdnju: „Mrzim, dakle živim 11 , 111 onda bi nas bilo 
malo, koji bismo se zanosili za takovim nacionalizmom. 

Ali isto tako imamo odsuditi kosmopolitizam, koji se sam 
stavlja u nepomirljivu opreku s nacionalizmom, te sad na usta 
Tolstoga, sad opet u socijalističkim novinama i skupštinama doka¬ 
zuje, da čovječanstvo ne može napredovati, ako se ne odreče pa¬ 
triotizma i narodnosti. 1 

Svjetska povjest u obće, a evropska napose neoborivo doka¬ 
zuje, da su kosmopolitizam i nacionalizam kao dva pola ljudskoga 
razvoja i napredka i da se savremeni život ne da ni zamisliti bez 
obaju ovih načela. „Ne možemo izabrati bilo jedno, bilo drugo 
ovo načelo, a da ne ugušimo u sebi nekoliko nesavladivih osje¬ 
ćaja srđca, ili da ne porečemo nekoliko najjasnijih istina razuma. 112 

Treba dakle, da oba ova načela pravilno shvatimo. Prije 
toga bit će dobro, da se sjetimo, kako je kosmopolitska re- 
nesanca probudila na narodni život svu zapadnu Evropu, i 
kako je kosmopolitizam francuzke revolucije izazvao ne samo kod 
kuće, nego i po svoj Evropi, a naročito u Njemačkoj najizrazitiji 
nacionalizam. Napokon ne smijemo pregledati ni te činjenice, 
da u savremenom socijalizmu sve to više nestaje i Marxova kolek¬ 
tivizma, a s njim i kosmopolitizma, te već ima primjera, da se 
socijalistički prvaci baš u Njemačkoj stavljaju u službu ne samo 
njemačkoga naroda, nego i njemačke vlade. 

Prvi i odlični kosmopolita bio bi prema Plutarhu Sokrat, taj 
najsimpatičniji mudrac i mučenik staroga svieta. Plutarh naime 
piše, da je Sokrat govorio, kako nije ni Atenjanin, ni Helen, nego 
kosmopolita . 3 

No Sokrat je svojom smrću zapečatio prosvjed proti tiraniji 
tadašnje domovine, u kojoj ni većina domaćega pučanstva ne bi- 

1 Vidi V-te de Vogtić, de 1’Acađćmie frangaise, Pages d’histoire 
(Pariš 1902., str. 320.) III. Au seu.il d’un sifeele. (Na pragu jednoga stoljeća.) 

2 Vogiić, ista studija str. 54. 

3 PJutarchus: De 1’ exil (O progonstvu) 15; cit. Louis Legrand, L’ Iđće 
de Patrie, str. 87. 



8. Radić: Savremena Evropa. 

}ahu ljudi, a svi susjedi i stranci bijahu samo mrzki barbari. So- 
kratov je dakle kosmopolitizam težnja za čovječnošću, kako ju je 
svojim idealom proglasilo kršćanstvo. 

I zato kroz ćitav srednji viek tadašnjim malim državicama 
bijaše Crkva zajedničkom domovinom, te istom postankom velikih 
država, a onda protestantizmom nastadoše veće razlike medju 
Englezom i Francuzom, medju Niemeem i Talijanom, medju Ni¬ 
zozemcem i Španjolcem itd. 

Sve to većim razvojem prosvjete i modernih obćila medju 
narodima u jednu se ruku stvoriše novi zajednički, gotovo neraz¬ 
djeljivi interesi, a u isto doba svaki je narod osjetio onaj ponos, 
što ga nekad imađjahu samo dinastije, te i znanost stupi u službu 
narodne misli, da prekapa zemlju, prevrće arhive, izpituje život i 
običaje i svim tim dokazuje pravo ovoga ili onoga naroda na slobodu. 

I tako je nacionalizam postao skup historijskih prava, kul¬ 
turnih stečevina i težnja, prava sbirka narodnih ovlaštenja. No 
svakomu je pravu i svakoj vlasti posljedicom dužnost: Individu¬ 
alnomu pravu odgovaraju dužnosti društvene, a narodnomu pravu 
dužnosti ljudske. Bez pravih ljudi nema zdravoga društva, bez 
slobodnih naroda nema naprednoga čovječanstva. U sporu i su¬ 
kobu medju nižim tobože i višim narodom ,,niži“ odgovara: „Pa 
da sam ja i manje vriedan prema pravu sposobnijega, imam tu 
prednost, da sam na svojoj grudi, u kojoj počiva pepeo mojih 
otaca. 1 I tko ne prizna ovoga argumenta, tomu ne ćemo reći ko- 
smopolita, nego — otimač i branit ćemo se od njega svim žarom 
rodoljuba, svom snagom narodne sviesti i požrtvovnosti. 

Zaključah: Patriotizam, liberalizam, nacionalizam. 

Seignobos, kako vidjesmo, meće liberalizam i demokratizam 
uzporedo s nacionalizmom, ili čak prije njega. Ali sve ono, što na- 
vedoh govoreći o novim narodima, jasno dokazuje, da je svetu ali- 
jancu srušio nacionalizam, baš kao što je patriotizam najprije za¬ 
ustavio, a onda i strovalio Napoleona I. Patriotizam je čuvstvo vrlo 
jednostavno, često slično nagonu. U njem je glavni elemenat odanost 
tradicijama i običajima i ljubav k rodnoj grudi, dakle elemenat 
historijski i teritorijalni. Medju patriotizmom i nacionalizmom glavna 
je razlika u tome, što je patriotizam u novo doba bio prije svega 

1 Voguš, spom. stud, str. 65. 


reakcija, pa se za to i javljaše najprije u pobunama, a onda u 
obćeni „ratu naroda" proti Napoleonu, dok je nacionalizam pro¬ 
mišljena i sustavna akcija, kojoj su buna i rat tek jednim, a ni¬ 
pošto jedinim sredstvom. Nacionalizam je razviti patriotizam, te 
su svi narodnjaci ujedno i otačbenici, dok patriota ne mora biti 
ujedno svjestan narodnjak. 

U nacionalizmu je ujedno i liberalizam i demokratizam. Samo 
se tako može razumjeti, da medju talijanskim narodnjacima bijahu 
zajedno i revolucionarni bezbožac Mazzjni, spomenuti već opat i 
papista Gioberti i monarhistički ustavovjerao pjesnik d’Azeglio, 
koji je jedino u sarđinskom kralju vidio osloboditelja Italije. 

Sličnu pojavu vidjesmo već kod Niemaca. Ovdje treba spo¬ 
menuti samo još to, da su Niemci iz kosmopolitskih spisa, u kojima 
Rousseau veličaše prvobitni život u prirodi, uzimali najjače do¬ 
kaze za germansko svoje pravo, te je naročito sva višeškolska 
mladež, a na čelu joj profesori, počela najprije obožavati drevnu 
Germaniju, a onda na tom temelju stvarati strašno njemačko- 
historijsko pravo, po kojem je njemački narod gospodar svim 
onim zemljama, u kojima se ikoliko razumieva zvuk njemačkoga 
govora i na kojima se najmanje pozna trag njemačke kulture. Time 
nacionalizam prelazi već u imperijalizam. 1 

Za naših dana nacionalizam je postao pravi sistem u onoj 
zemlji, koja je kolievkom i patriotizmu i narodnoj sviesti, u Fran- 
cuzkoj. Odlični mislioci i književnici, kao što su Francois Coppee, 
Jules Lemaitre i Maurice Barres pokrenuše tu organizaciju 
pod imenom: Savez francuzke domovine (La Ligue da la Patrie 
franjaise), koji je u svom službenom organu podao i ovu defini¬ 
ciju nacionalizma: 

„Nacionalizam je skup svih onih čuvstava, što nukaju čo- 
vjeka, da hoće veliku i jaku domovinu.“ 2 

Ovo je očito površna i jednostavna definicija. Površna je, jer 
je nacionalizam još skup ideja, a nije samo skup čuvstava; jedno¬ 
strana, jer malen narod ne može i ne smije htjeti velike i jake 
države, ali mora svim silama nastojati, da si stvori i osigura s 1 o- 
bođnu i sretnu domovinu. 

Zato je mnogo sgodnije u istom polumjesečniku naciona¬ 
lističku nauku razložio zastupnik J. Massabuau ovako: 

Gl. o tom obširnije „Moderna kolonizacija i Slaveni", str. 357.—364. 

Annales de la Patrie Franjaise od 1. svibnja 1902. str. 7. 

„Svaki narod sastoji od plemena, koje je iz početka već 
jedinstveno, ili je takvim postalo; od ođredjenoga zemljišta, na 
kojem se to pleme udomaćilo, od podpune autonomije, u kojoj to 
pleme živi na tom zemljištu . . . Narod je dakle objektivni izražaj 
svake moralne cjeline, koja ima sve tri ove sastojine. Uzalud ćeš 
tražiti u prošlosti narod bez ovoga trostrukoga obilježja i uzalud 
gledati, je li koji preživio gubitak kojega god od ovih triju ele¬ 
menata. 

Iz ove činjenice sliede dva načela: 1. Razlikost plemena 
stvara neizbježivu razlikost običaja i zakona, te je nesmisao htjeti 
ukloniti granice, pa mjesto autonomnih naroda stvoriti kosmopolitsku 
zajednicu. — 2. Svagda, kad se i najmanje dirne u narodnu auto¬ 
nomiju, nastaje metež u organizmu (narodnom), borba i revolucija. 

Ako ova smetnja dolazi iz vana, onda je to rat; ako dolazi 
iznutra, . . . tada je to revolucija. 

Prema tomu i zakoni i vlada moraju biti u podpunom skladu 
s narodnim osjećajima, te se nikako ne može jednomu narodu na¬ 
metnuti sistem, kojega ne će. 111 

Za nas je Slavene ovdje važno, što 'se i na zapadu javlja 
nacionalizam ne samo kao opreka tudjoj vlasti poput patriotizma, 
nego i kao kontrola, dotično opozicija vladi domaćoj, kadgod nije 
posvema narodna, t. j. kadgod ne zadovoljava s ljubavlju, nego 
tek pod moraš svih narodnih potreba, koliko to samo može, kad 
ne djeluje u narodu i s narodom, nego nad njim, bez njega, pa i 
protiv njega. Patriote mogahu i mogu biti veliki silnici, osobito 
kad bi došli na vladu; narodnjaci u ovom kulturnom i socijalnom 
smislu, kao ljudi i napredni i demokratski, ne mogu nijednoga 
tudjega naroda mrziti i nijedne domaće stranke silom pobijati. Za¬ 
to je nacionalizam prirodno doveo do demokratizma, dok se u 
imperijalizam mogao prometnuti samo poslie vanrednih vojničkih 
uspjeha, koji nikada nisu onako trajni, kako su sjajni i — krvavi. 

7. Militarizam. 

Militarizam je danas glavno obilježje svih država u Evropi, 
ođkuda vrlo naglo prelazi i u diuge dielove svieta, te se na skraj- 
njem zapadu javlja već kao kontinentalni (američki), a na skrajnjem 
iztoku kao plemenski (mongolski) imperijalizam. Na prvi mah će 

1 Sp. spis od 1. listopada 1901., str. 325—326. 


se možda činiti čudnom tvrdnja, da se militarizam od svoga po¬ 
četka pa do danas razvijao ili razvio najviše pod utjecajem patrio¬ 
tizma i nacionalizma; ali jedan pogled na sukob prve stalne vojske, 
naime pruskoga pješačtva, s prvim francuzkim „narodnim ustankom" 
dovoljno će nam ovu stvar razjasniti. U ostalom obćenito je po¬ 
znato, da je francuzka revolucija bila nepobjediva, a kasnije Na- 
poleon svemoćan u Evropi zato, jer je Francuzka prema Carnotovu 
sustavu prva medju velikim vlastima uvela od prilike onaku obće 
obvezatnu vojnu dužnost, kakva je danas u svim kulturnim drža¬ 
vama. Isto tako znamo, da je u velikoj „bitci naroda" kod Lip- 
skoga god. 1818. samo zato moglo sudjelovati do milijun vojnika, 
ier na strani Napoleonovoj bijaše patriotizam revolucije, a na strani 
saveznika patriotizam već donekle probuđjenih naroda. Da odmah 
priedjemo u najbližu sadašnjost, upitajmo: zar nije nepobitno, da u 
Mandžuriji ne bi sada (u prosincu 1904.) jedna proti drugoj stajale 
dvie goleme armade, svaka od više stotina tisuća ljudi, kad i u 
Rusa i Japanaca ne bi bio vanredno razvit patriotizam i naciona¬ 
lizam, i ako veoma različan na obje strane? 

I baš zato, što je militarizam posljedica patriotizma i nacio¬ 
nalizma, vidimo pojavu, gdje su svi protivnici militarizma ujedno 
nepomirljivi napadači domovinskih i narodnih čuvstava, u kojima 
vide nekulturne ostatke sredovječnoga divljačtva. No ne mora 
čovjek biti ni osobito obrazovan, ni neobično oštrouman, a da vidi 
i osjeti, kako je patriotizam i nacionalizam već time, što je sve 
družtvene slojeve pozvao i uveo u javni život, stvorio sasvim nove 
uvjete za kulturni razvoj i napredak našega vremena, koje možda 
nikada ne bi bilo postalo demokratskim, da najprije ne bijaše 
patriotskim i narodnim. Ali ovaj čas nama je stalo do toga, da 
vidimo onaj spomenuti sukob, koji možemo smatrati izhodištem 
današnjemu oružanomu evropskomu miru, koji eto na naše oči 
može postati oružanim mirom svjetskim. 

„Bijaše to u veče dne 19. rujna 1792. Dumouriez i Keller- 
mann (francuzki vojskovodje) mogahu u bojni red postaviti 36.000 
boraca. Ostali dio vojske čuvaše prolaze. Prusi imadjahu 34.000 
ljudi i 58 topova. Bijahu se postavili medju francuzkom vojskom 
i medju putem u Pariz; Francuzi opet bijahu medju Prusima i 
medju putem u Njemačku. Kako se oba protivnika obkolise, pruski 
kralj držaše, da je zgodna prilika, da Francuzima presieče put. . . 
Dne 20. rujna započeše Prusi u jutro napredovati kroz gustu maglu, 

koja se doskora spustila u sitnu i hladnu kišu . . . Kellermann za¬ 
uzme uzvisinu kod Valmja, Dumouriez ga podupre s oba svoja 
krila... To bijaše nekako prije podne. U taj čas spremahu se 
Prusi, da napadnu Kellermana. 

Magla se razprša, a sunce na visini obzorja osvietli obje 
vojske. Prusi se bijahu poredali u kolone: bijaše to glasovita 
Friđrikova pješadija; već od sedmogodišnjega rata (1756.—1763.) 
nije je bilo u velikoj bitci. Njezina ratobornost i čuvstvo, što ga ' ' 

imadjaše o svojoj nepobjedivosti, podavaše joj, i ako je bila još 
dan prije klonula, strahovit izgled. Pod žestokom vatrom fran- 
cuzkih topova pruska se vojska kretaše, izvješćuje jedan ruski 
častnik, „onim redom, koji karakteriše pruske čete; da nisi vidio 
taneta, mislio bi, da si na vrlo živoj vojnoj vježbi kod Potsdama. 

Nikad nisam vidio ništa ljepšega i ništa impozantnijega, i nikad 
nisam čvršće vjerovao u pobjedu". Saveznici bijahu sigurni, da će 
Francuzi uzmaknuti i da će se razpršiti pred tom živom tvrdjavom, 
koja se prema njima pomicaše. No opaziše naprotiv, kako stoje 
stalno u svom bojnom amfiteatralnom redu na uzvisini. .. čeka¬ 
jući juriš. Ipak se međju francuzkim četaiha opazio neki nemir. 
Kellermann digne na vršku svoje sablje svoj šešir, okićen troboj- 
nicom i protrči kroz prednje redove, sokoleći vojnike. Vojska mu 
odgovoraše oduševljenim poklicima: „Živio narod!" Prusi se zausta- 
više. Započe strahovita pucnjava iz topova. Prusi ih imadjaliu pet- 
deset i četiri, Francuzi četrdeset, no svi bijahu vrlo dobri . . . 
Smeteni stalnošću tih četa, za koje mišljabu, da će se odmah po¬ 
kolebati uzbunjene vatrom topničtva, za koje mišljabu, da je đes- 
organizovano . . . Prusi postaše neodlučni: I tad si mogao vidjeti 
one iste kolone, koje netom bijahu ponosne i strašne, gdje se ko¬ 
mešaju, okreću i udaljuju ... U bitci je palo jedva dviesta Prusa, 
a trista Francuza. Ako sudimo samo po prolivenoj krvi, bijaše to 
tek mali okršaj; no sudeći po posljedicama, bijaše to veliki histo¬ 
rijski dogadjaj . . . Franeuzke čete, videći, gdje uzmiču Fridrikove 
falange, počeše se smatrati nepobjedivima. Njihovu stravu zamie- 
nilo je oduševljenje. Prusi se osjećahu poraženima; ne sumnjahu 
o svojoj jakosti, ali posumnjaše o slabosti neprijateljevoj i o ratnoj 
koristi. Taj jedan sukob bijaše dosta, da probudi u njih baštinjenu 
mržnju proti jučerašnjemu takmacu, a današnjemu savezniku, proti 
Austrijancu, za kojega, govorahu, prolievaju svoju krv, dok on 
mirno gleda . . . „Vidjet ćete, reče (pruski) major Massenbach, 


kako će ovim malim kokotima (t. j. Francuzima) narasti kukma. 
Danas je bilo njihovo ratno krštenje ... Mi smo više izgubili nego 
puku bitku. 20. rujan promienio je tok povjesti. To je najvažniji 
dan ovoga vieka". Iste večeri kod vatre vojničke straže pitahu 
Gothea njegovi drugovi, što misli o važnosti današnjega đogadjaja. 
Gotbe odgovori: „Na ovom mjestu i ovoga dana počinje novo 
doba u povjesti svieta, a vi ćete moći reći: Bili smo pri tom". 1 

I novo je doba u istinu i započelo: Pobjedonosna francuzka 
narodna vojska smatraše se tako jakom, te je doskora naviestila 
rat evropskim vladarima, koji u stisci najprije pred revolucijom, 
a onda pred Napoleonom pozvaše svoje narode u boj proti 
„obćemu silniku". Gotovo kroz četvrt vieka bijaše Evropa veliko 
vojničko vježbalište, pa koje čudo, da se već u to doba gotovo 
neopazice pretvorila u veliki vojnički tabor, koji bi nas u istinu 
prenio za više stoljeća natrag, kad i sam militarizam ne bi bio 
prisiljen računati sa svojom sestrom, takodjer čedom patriotizma i 
narodne misli: s demokracijom. 

Militarizam i demokracija. 

Vojska se na prvi pogled čini čisto aristokratskom i abso- 
lustičkom uredbom, te se protiv nje baš u naše doba čuju tako 
žestoki napadaji, kakvi se inače dizahu i dižu samo proti najvećim 
nepodobštinama stare vladavine. Uza sve to militarizam se baš^u 
XIX. stoljeću razvio tako, te je danas možda najizrazitije obilježje 
kulturnih država u Evropi i izvan nje. Pri tom je najčudnije, da 
je militarizam mnogo jači u demokratskoj Francuzkoj, nego u 
aristokratskoj Englezkoj, pak u ustavnoj Njemačkoj, nego u abso- 
lntističkoj Rusiji. 

Očito je dakle, da militarizmu vanredno pogoduje ustavnost 
i demokratizam, ta dva najvažnija resultata narodnoga načela. 

Prvi je i glavni razlog tomu pojavu u činjenici, koju već 
spomenuh: u tom, što su već dobra pol stoljeća, pa i duže, svi 
evropski narodi postali onako ponosni na svoju prošlost i onako 
brižni za svoju budućnost, kako to prije bijahu samo evropske 
dinastije. I kako su tim dinastijama interesi često različni, pa i 
tako oprečni, da ih treba štititi oružanom silom, tako se izpreple- 

' Albert Sorel, L’Europe et la Rčvolution . frangaise, III. dio, treće 
izdanje (Pariš, Plon, 1897., u vel. 8°. str. 556), str. 47 50. 

toše i izkrižaše interesi evropskih naroda, te na njihova obranu 
stoje danas kud i kamo brojnije i jače vojske, jer je i nova su¬ 
verenost, nova vrhovna vlast, danas više manje u rukama novoga 
pravnoga subjekta, onoga čudnoga bića, što s milijun glava i s još 
više ruku ima naročito u odlučnim momentima jednu jedinu dušu 
i volju. 

Ipak to samo po sebi ne bi bilo dosta, da nam protumači 
brojnost i popularnost narodne vojske. 

A kako su narodne vojske sve to popularnije ne samo u 
Evropi i izvan nje, možemo se uvjeriti iz tolikih vojničkih sveča¬ 
nosti u Njemačkoj, Francuzkoj i u Rusiji, pak onda iz neopisivoga 
oduševljenja, s kojim i hladni Englezi, i praktični Američani, i 
vegetarijanski Japanci sprovađjahu na bojište svoje vojne čete, i 
s kojim ih dočekivahu na povratku s ratišta bez obzira, bijahu li 
tamo poražene, ili pebjedonosne. 

Ovoj popularnosti, o kojoj si možeš stvoriti jasnu sliku tek onda, 
kad, recimo, posred Pariza slušaš na dan 14. srpnja zanosne poklike: 
Vive 1’ armće! (Živjela vojska!), — uzroci su posvema prirodni, 
pak prema tome i mnogo dublji, nego se pričinja površnu misliocu. 

Prije svega narodna je vojska isto tako konservativna kao i 
svaka prava i široka demokracija. 

Svi dobro znamo, kako je med ju pukom, osobito medju se- 
ljačtvom, jako i ukorenjeno mišljenje, da ništa ne valja mienjati 
već zato, što poslie zla mora i može tobože doći samo još gore. 
Ovako u glavnom misli i svaka narodna vojska, pa zato i vidimo, 
da primjerice u Francuzkoj ni obnovljene stare vladavine, ni druge 
republike nije vojska srušila, nego ju je dapače branila, dok je 
naprotiv povjest puna primjera, kako su rimski pretorijanci, egi¬ 
patski mameluci i turski janjičari skidali i postavljali vladare. „Na¬ 
rodna vojska srušila bi neku vladu samo onda, kad ta vlada ne 
bi bila narodna, t. j. kad bi već zakonitim putem bila srušena 
narodnom voljom prije, nego vojničkom silom". 1 

Drugo je zajedničko obilježje vojsci i demokraciji svaki¬ 
dašnji tjelesni napor, s kojim radi pučanin i na koji je obvezan 
svaki vojnik. Taj težki tjelesni napor i odbija najviše gospodu od 

1 Vidi lomile Faguet, de 1’ Acadćmie frangaise: Problčmes poli- 
tique du tempa prćsent. (Armće et democratie, str. 126. — Iz ove stu¬ 
dije uzeli i daljnja tri razloga uzajamnih simpatija medju vojskom i pukom, 
na str. 127—130.) 


vojničkoga staleža, te je školovanomu gospodinu mnogo teže biti 
častnikom, nego seljaku prostim vojnikom. I da medju vojnikom 
i seljakom nema ništa drugo zajedničko, već bi ih ovaj tjelesni 
napor sbližavao kao braću, kao što se obrazovani ljudi uzajamno 
poštuju, pa i vole od onoga časa, kad se jedan o drugom uvjere, 
da su neumorni radiše na družtvenom prosvjetnom polju. 

J°s je jedno zajedničko jako obilježje vojsci i demokraciji: 
Puk nada sve voli jednakost barem u teretima, ako je već nemo¬ 
guća u uživanju. I u vojsci je, kako znamo, baš temelj njezinomu 
uredjenju u posvemašnjoj jednakosti pred disciplinom, koja jed¬ 
nako vriedi za generala i za desetnika. 

Nego demokracija i vojska imadu jednu zajedničku crtu, 
koja se tako lako ne primjećuje, a ipak je možda od svih naj¬ 
simpatičnija: Puk se ne klanja bogatstvu, i ako ga često živo želi, 
a isto tako ukusna jednostavnost vriedi po njegovu sudu više od 
sjajne razkoši. To se može reći naročito za naše slavensko se- 
ljačtvo, koje je svojom nošnjom, a dosta puta i svojim stanovima 
stvorilo nedostižive uzore savršene, a ipak toli jednostavne ljepote. 

Slično je tomu i u vojsci: Svaki si vojnik želi novaca, ali 
redovno samo zato, da ih čim prije potroši; a pogotovo se mora 
priznati, da je pravi vojnik nepodmitljiv i da nema takve narodne 
vojske, koju bi itko mogao povesti u rat, rekavši još otvoreno, da 
će se boriti za nečiju privatnu korist, za kakve bankirske milijune. 

„Nema sumnje, da je u družtvu, kakvo je naše, dobro, što 
ima nešto izvan upliva novčanoga; dobro je, da to nešto stoji ne 
samo ponosno, nego i ugledno i sjajno pored plutokracije (bogataša), 
koja svuda vlada, ili joj malo do toga treba; dobro je, da imamo 
nešto, što može pretegnuti moć zlata ... U Francuzkoj, u Njemačkoj, 
pa i u Englezkoj (upravni) činovnik je siromašan, no ipak dosta 
poštivan. U Francuzkoj, u Njemačkoj, pa i u Englezkoj siromašan 
je sudac, no daje mu se neko počitanje. Ali od svih đružtvenih 
grupa . . . vojska je najbolje zaštićena i najviše udaljena od misli 
na novac i od brige, da ga stiče. Vojska nije naperena proti bo¬ 
gatstvu, ali je to nenovčana sila prvoga reda. Ona ne stiče i ni¬ 
komu ne pomaže, da steče . . . Svakako je istina ... da ima mo¬ 
dernih ratova, koji su zapravo financijalni ratovi. Moltke 1 znadjaše 

1 Grof Moltke (1800—1891.), pruski general i prvi vojskovodja u prusko- 
austrijskom ratu g. 1866. i u franouzko-njcrnačkom 1870—1871, živo je želio, da 
Francuzka plati Njemačkoj i „nešto više“ ratne odštete od pet milijarda franaka. 

to dobro i čas, u koji pišem (englezko-blirski rat god. 1901.), nije 
baš sgodan, da se ta istina lako zaboravi. 

Kad ovo sve uvažimo, ne ćemo se čuditi, što su i njemački 
socijalistički vodje opetovano izjavili u njemačkom državnom sa¬ 
boru, da nipošto ne misle na vojnički štrajk, naročito za slučaj 

rata s Rusijom, ili s Francuzkom. 

I u našem najbližem susjedstvu, u Ugarskoj, oba se krila 
magjarske socijalne demokracije izjaviše za sve magjarske voj¬ 
ničke zahtjeve, a napose za magjarski zapovjedni jezik, tek do¬ 
daše, da ima još prečih narodnih potreba. 2 

Sbog svega toga vidimo, da su demokratske vlade obično 
ratobornije, nego bijahu aristokratske, a najratobornija i najsilo¬ 
vitija bila bi vlada socijalne demokracije, kad bi i do nje došlo. 

I zato ništa ne koristi samo vikati na prekomjerne i već odavna 
nesnosne terete militarizma, a pogotovo je nerazumno a i bez¬ 
uspješno kriviti toga radi patriotizam i nacionalizam. Budući da je 
sva novija evropska i svjetska povjest puna primjera kako se broj 
svjestnili naroda ne umanjuje, nego povećaj V kako svaka nova 
medjunarodna veza samo još više jača i razvija narodnu indivi¬ 
dualnost, ne valja nam beka proti militarizmu tražiti ni u kosmopo- 
litizmu ni u pukoj humanitarnosti. Neutralna Švicarska i Belgija 
pokazuju nam drugi put: Njihovu neutralnost treba proširiti na sve 
male države u Evropi. No do toga će doći istom onda, kad jedna 
velika evropska vlast postane posvema demokratska i kad bude 
podpuno nacionalistička, pa ipak ne će moći nigdje voditi osvajačke 
politike. Ta je velika vlast „mala Evropa“, t. j. habsburzka mo- 
narkija, u kojoj se danas vojničko pitanje samo zato veoma opasno 
zaoštrilo, jer u njoj glavnu rieč vodi jednostrani aristokratski na¬ 
cionalizam njemački i magjarski, nacionalizam, koji je tako nezdrav 
i neprirodan, te jedva zaslužuje to ime. Ali baš zato, što se nje¬ 
govi prohtjevi protive sveukupnomn razvoju suvremene evropske 
demokracije, ne će im se u obće zadovoljiti, ili će se skršiti, čim 
se podignu, kamo smjeraju, a velika naša podunavska carevina 
mogla bi Evropi i svietu dati riedak primjer takve snage i moći, 
koja se oružane sile laća samo na svoju obranu. 


1 E. Eaguet, spom.’đj., str. 129—130. 

^ To ie izjavio poimence vodja magjarskih medjunarodmli socijalista, 
B ako nyi, na velikoj skupštini u Pešti dne 80. srpnjaiiSkoiovoza 190 & . 
pred desetak tisuća slušalaca. (Novine pisahu, da ih je bilo trideset tisuća.) 


Pogled na militarizam današnje Njemačke. 

Živa slika današnjega militarizma — to je Njemačka uobće, 
u Pruska napose. S Pruskom bi se donekle mogao porediti jedino 
Japan, koji se poslie svoga rata s Kitajem (godine 1895.) onako 
naglo i strahovito oružao, kako to čini Njemačka od svoga posljed¬ 
njega rata s Francuzkom. 

»Od g. 1870. njemačko carstvo nije više dozvolilo oružanomu 
narodu, da umanji broj vojske, što se bila okupila u ratno doba. 
I ne samo da je taj broj ostao, nego vlada traži povišenja, koja 
su nuždna sbog izvanjskih briga. Njemačko vrhovno sborno zapo- 
vjedničtvo govori ovako na usta svoga ponajodličnijega teoretičara, 
generala von der Goltz: .Raditi bez odmora na tom, da usa¬ 
vršimo svoju vojsku i svoju narodnu vojničku organizaciju — bit 
će za nas još najpametnija politika . . . .‘ Njemačka vojska raste 
godimice. Godine 1872. bijaše u njoj 17.213 častnika, 48.000 pođ- 
častnika, 401.000 vojnika, 1,400.000 vojnički izvježbanih ljudi i 
450 mil. maraka u ratnom proračunu .... Godine 1900. bijaše 
častnika 23.850, podčastnika 81.000, vojnika pod puškom 495.000. 
vojnički izvježbanih ljudi četiri milijuna, a u ratnom proračunu 
831 mil. maraka .... Vojska pod puškom razdieljena je u dva¬ 
deset i tri vojna sbora (i s carskom gardom), a četiri milijuna 
ljudi pripravno je na prvi carev mig nasrnuti na neprijatelja bilo 
s iztočne, bilo sa zapadne strane. Vrhovni vojskovodja bdije nad 
svojom vojskom ljubomornom brižljivošću; drži ju vazda na većim 
i manjim vojnim vježbama i jača ju neprestanim popunjivanjem 
podčastnika . . 1 

Iz ovoga i ovakvoga vojničkoga tabora „vodi 27 željezničkih 
pruga u češke zemlje, i to tri iz Bavarske, a 24 iz Slezke. Istina, 
nisu sve ove pruge jednako važne, ali ih je i šest ponajboljih dosta 
za najpodpuniju i najbržu mobilizaciju. “ 2 

Dne 3. prosinca g. 1850. kazao je Bismarck u pruskom sa¬ 
boru i ove rieči: „Čudna je to čednost, da se mi nikako ne možemo 
odlučiti na to, da Austriju držimo za njemačku vlast; tomu vidim 
samo jedan razlog, što je naime Austrija tako sretna, te vlada 

1 Maurice Lair: L’Impćrialisme allemand, str. 101- 102. 

! 2 Vidi o toj stvari pobliže: Anđre Chćradame: L’Europe et la que- 
stion d’Autriche au seuil du XX. siecle (Evropa i austrijsko pitanje na pragu 
XX. stoljeća; Pariš, Plon, 1901, 452 str., 10 fr.), str. 305 -307. (Ima i ćeški 
prievod 1902. u „Knjižnici Samostatnosti''.) 

narodima, što ih je nekoć pokorilo njemačko oružje. Ali zbog toga, 
što su pod njezinim jarmom Slovaci i Rusini, ne mogu nipošto 
misliti, da su to pravi predstavnici države i da su Niemei samo 
prikrpina austrijskim Slavenima. Nipošto. Ja Austriju priznajem 
predstavnicom i baštinicom stare njemačke velike vlasti, koja je 
često i slavno u rukama držala germanski mač." 1 

Kad za ovakvim mislima stoji najjača danas vojska u Evropi, 
onda se lako razumije, da pusta vika na militarizam nalazi sve 
to manje odziva, a demokratski nacionalizam jača u svib naroda. 

Militarizam i civilizacija. 

Zacielo se još dobro sjećamo sa školskih klupa, kako nam 
se o vojni Aleksandra Velikoga na Persiju i dalje sve do Inda 
govorilo kao o najvažnijem kulturnom dogadjaju staroga vieka. 
Slično nam se i križarske vojne prikazivahu kao najjače sredstvo 
za upoznavanje zapada s iztokom u onim vremenima. A i Napo- 
leonova vojna u Egipat rado se prispodablja ratovima Aleksandra 
Velikoga u Aziju baš zato, ste se i Napoleon 'bio na svojem po- 
lazku iz Toulona okružio čitavim sborom učenjaka. 

Ali ovakvim primjerima ne bi se još nipošto dokazalo, da je 
vojničtvo, osobito u današnjoj svojoj slici, kulturna institucija prvoga 
reda, nego se iz ovoga vidi samo to, da i ratovi uza sve svoje stra¬ 
hote imadu i dobrih posljedica. 

Istom kad se u ovu stvar zagleda dublje, moramo se uvjeriti, 
da je naša dosadašnja civilizacija u istinu ponajviše resultat rato¬ 
vanja i krute borbe u obće. 

„Moguće je, da se ta civilizacija ima jednoga dana dovršiti i 
usavršiti tako, te će nestati rata, a prema tome i vojske. No po¬ 
najprije bit će možda dozvoljeno reći, da mi o tom ne znamo 
ništa stalna. Nadalje, kad bi se to jednoga dana i obistinilo, bila 
bi prilična pogreška misliti, da nam u stvarima valja gledati na 
skrajnji njihov resultat, da odredimo, kako ćemo se danas vladati. 
Ne radi se dakle o viekovima viekova, nego o sutrašnjem i prek- 
sutrašnjem danu, ako si u obće umišljamo, da daleko vidimo. I 
gle, civilizacija, kakva se stvorila do danas i kakva je u ovaj čas, 
nastala je ratom: to treba priznati s tugom, ali priznati to treba; 


i narodi veoma kulturni, koji zaborayiše, da budu i vojnički jaki, 
propadoše, a propadnuvši učiniše, da je civilizacija pošla natražlce. 

Kad je Aleksandar pobiedio Aziju, bijaše to u civilizaciji 
napredak, jer je pobjednički narod bio u isto doba narod pro- 
svietljen i narod vojnički organizovan. Kad je Grčka bila pora¬ 
žena od Rimljana, bijaše to nazadak u kulturi; jer svatko će pri¬ 
znati, da je u jednu ruku u podjarmljenoj Grčkoj pala umjetnost, 
književnost i moralnost i da u drugu ruku Rimljani nikada ne do- 
stigoše Grka u književnosti, ni u umjetnosti, ni u moralnoj filc- 
sofiji, dapače ni u vjerskim idejama, premda imađjahu mnogo 
dara, da budu grčki učenici. Skupivši sve u jedno i to bijaše 
manjak i nazadak. 

I ako je prosvjeta rimska, relativno vrlo sjajna, bila ugušena, 
uzrokom je tomu, što Rimljani ne bijahu vojnički dosta jaki, da 
ju i dalje svietu nameću i da zaustave poplavu onih, koji pro¬ 
svjete ne imađjahu. Odtuda nastade kulturni nazadak za kakvih 
osam ili deset stotina godina. 

Civilizacija se stvarala ratom, ali dakako, pod uvjetom, da 
ratoborni narod bude u isto vrieme i prosvietljen; no kad je pro¬ 
svjeta bila na jednoj strani, a vojnička sila na drugoj, propala je 
najsjajnija, najstarija i najjače utvrđjena civilizacija, a to je dokaz, 
da se kultura može oprieti samo na vojničku silu, da se samo 
ratom nameće i isto tako jedino ratom brani . . , U1 

8. Evropska demokracija. 

Olči priegled. 

Znamo, da Atena bijaše demokratska, a Sparta aristokratska. 
Tako učimo u školi, jer se tako u istinu i čini, dok se ne sjetimo, 
da je i Atena imala svoje robove, baš kao što i Sparta svoje belote. 

O Rimu ne treba da govorimo: Kad plebejci poslie stoljetne 
uporne borbe postadoše ravnopravni patricijima, bijaše u rimskom 
carstvu već na milijune robija, a još više pučanstva, koje, ako i 
ne bijaše u robstvu, ipak ne imadjaše ni nade, da dobije aristo¬ 
kratsku odliku, rimsko građjanstvo. Za srednji viek, pa i za čitav 
novi viek vriedi pogotovo žalostna istina, da je pravim čovjekom 
bio samo aristokrata po rodu, po naobrazbi (n. pr. svećenici), do- 


M. Lair, sp. dj., str. 103—104. 


1 E. Faguet, Problfemes politiques itđ., str. 118.—119. 


158 


159 


nekle i po društvenom položaju i po imetku. Sve drugo bijaše ne 
samo podanik, nego kmet, t. j. malo više od roba. 

U to se pojaviše načela o prirodnim neotuđjivim čovječjim 
pravima, načela, koja franeuzkom revolucijom iz teorije priedjoše 
u .akciju, dotično u reakciju, t. j. u praksu. Dok bijahu samo u 
teoriji, služile su filosofima za tamjan vladarima, a vladarima' za 
uzdu filosofima. No čim priedjoše u život, postaše sila: u patrio¬ 
tizmu i nacionalizmu. 

I najuzvišenija nauka, kao što je kršćanska, ostaje u teoriji 
aristokratska. Tako bijaše i s novim načelima. No odkađa se našlo 
ljudi, koji jednakost i bratimstvo pokušaše provesti i u zemaljskim 
stvarima, morala su se i puku priznati njegova prava, moralo je 
doći do demokracije. 

Demokratizmom se započelo ondje, gdje je aristokratizam 
najviše nepravde nanosio: u privatnom imovinskom pravu i u 
javnim dužnostima. Sve do francuzke revolucije bijaše puk bez 
svoje imovine, ali je ipak sam svojim žuljevima namirivao sve 
javne daće, kao da nije imao dosta obveza i tereta prema vlasteli. 
I baš zato, što ta vlastela bijahu tako bezdušna, te za sva pri¬ 
vatna i javna prava ne htjedoše preuzeti redovno baš nikakve 
dužnosti, morala se na njih na koncu oboriti oluja, koja se kroz 
viekove protiv nje gomilala. 

Demohratizam francuzke revolucije. — Napoleonov zbornik (Code 

Napoleon). 

Kod francuzke revolucije posvema se krivo gleda previše ili 
isključivo na njezinu političku stranu. A ipak je već odmah Na- 
poleon I- učinio kraj ne samo republici, nego i čitavomu shvaćanju 
javnoga života, te s političkoga gledišta nije svojim uzorom iza¬ 
brao možda barem Luja XIV., već je naprotiv pošao tisuću i više 
godina natrag za Karlom i Aleksandrom Velikim. I drugi evropski 
vladari tražili su i traže političke svoje ideale u prošlosti, kamo 
ih vuku obiteljske tradicije i odviše jednostrana, pretežno histo¬ 
rijska naobrazba. Ali s gledišta društvenoga, gospodarskoga i kul¬ 
turnoga ne mogu više ni najjače vlade, ni najpopularniji vladari 
ići natrag, k sredovječnomu aristokratizmu, nego naprotiv moraju 
koracati uporedo s demokracijom, pače eventualno i pred njom, 
kako je to u početku svoje vlade bio učinio Vilim II. glasovitom 
svojom socijalističkom konferencijom u Berlinu god. 1900. 


I tako Napoleon I. uza svu svoju sredovječnu osvajačku po¬ 
litiku morade ne samo preuzeti nego i utvrditi i razširiti sve pri- 
vatopravne stečevine francuzke revolucije. 

Baš se ljetos dne 30. listopada proslavila stogodišnjica fran- 
cuzkoga građjanskoga zakonika u velikom amfiteatru pariške Sor- 
bonne pod predsjedništvom glavara republike Loubeta. Na toj rieđltoj 
svečanosti kazao je ministar pravde Valle u svom govoru i ovo: 

„Francuzi nisu prvi narod, koji se može ponositi svojim za¬ 
konikom. Kristijan V. dao ga je Danskoj već god. 1684.; Švedska 
ga imadjaše od god. 1734.; Bavarska od god. 1736., a Pruska od 
god. 1794. Ali nijedan taj zakonik nije prešao preko državnih 
granica. Nijedan ne bijaše dosta jednostavan, da ga svuda razu¬ 
miju. A možda nisu imali ni svjetla, koje jedino prodire kroz ve¬ 
like daljine. Ima jedan fakat, reče Bluntschli, koji opravdava i 
uzveličuje francuzki gradjanski zakonik. Nijednomu narodu nije 
palo na um, da oponaša pruski gradjanski zakonik, dok je le 
Code francais (Francuzki zbornik) ostao u kreposti u Belgiji, u 
porajnskim pokrajinama, u velikoj vojvodini Badenskoj, u kralje¬ 
vini Poljskoj . . . Pri tom je vriedno opaziti, da su i pobiedjeni 
narodi francuzke zakone smatrali dobročinstvom". 

Drugi opet govornik, dekan pariškoga pravničkoga fakulteta, 
Glasson, reče i ovo: 

„Zakoni revolucije oslobodiše ljude i zemlju . . . Publicisti, 
državnici i filosofi smatrahu zemlju glavnim vrelom privrede, te 
najsmioniji medju njima idjahu tako daleko, da traže od zakono¬ 
davstva, neka svakomu državljaninu zajamči komadić zemlje, koji 
će biti dosta njemu i njegovoj obitelji. U tom idealnom snu sla- 
gahu se jakobinci isto tako kao i girondisti . . . Uređjivači gra- 
djanskoga zakonika, ne zanoseći se ovim utopijama, ipak se podaju 
struji svoje dobe . . . Bijahu to ljudi listom iz trećega staleža, koji 
organizovaše obitelj i vlastničtvo na dvostrukom temelju jednakosti 
i slobode, ne pazeći nimalo ni na plemićke, ni na nikakve druge 
razlike . . . Istina, to je djelo ljudsko, te bez snmnje nema onoga 
idealnoga savršenstva, što ga zakonodavac u obće ne dosiže. No 
uzprkos svojim prazninama i nekim zastarjelim ustanovama ... to 
je zakonik zdravoga razuma i praktičnosti. U druge zemlje uvela 
ga oružana sila, no poslie nje uzdržao se snagom razuma." 1 

1 Vidi pobliže prilog pariškomu ,,Tempsu“ 30. listopada 1904. pod na¬ 
slovom: Le centenaire du Code civil (stogodišnjica građjanskoga zakonika). 

Oslobođjenje seljačtva u Rusiji. 

S vladom Aleksandra II. (1855.—1882.) nastalo je u Rusiji 
doba velikih reforama, koje su s obzirom na seljačtvo još zamaš¬ 
nije od francuzke revolucije. Kako se kod malih Slavena dogodilo 
pravo čudo, te se inteligencija, već gotovo posvema otudjena, iz 
njemačkih, talijanskih i magjarskih salona počela vraćati k se¬ 
ljačkim kolibicama barem govorom i čuvstvom, ako i ne mislima, 
tako se i kod velikoga Slavena dogodilo nešto, nad čim je zapad 
još danas zapanjen: Pojavila se čitava četa pobornika, na čelu im 
car-samodržac, da bez kaplje krvi provedu najveću đružtvenu i 
gospodarsku revoluciju, odkad postoji sviet, da više od dvadeset 
milijuna ruskih kmetova učine i slobodnim ljudima i svojim gospo¬ 
darima. Tkogod je znao za osnovu cara-Osloboditelja i za ideje 
njegovih velikih pomagača, drhtao je ili od zabrinutosti, ili od 
zlobe na pomisao, što će biti, kad se milijunima polurobskoga se¬ 
ljačtva proglasi, da je slobodno i da će imati svoju zemlju i svoju 
seljačku upravu. 

„Riedko se kada u povjesti može ugledati slika jednaka po 
svojoj moralnoj snazi veličanstvenoj pojavi' puka od dvadeset i 
tri milijuna, gdje u sabranoj šutnji kao po predkođnom dogovoru 
čeka slobodu, ne izgubivši vjere u moć prava i u pobjedu istine 
uzprkos svome tristoljetnomu bezpravnomu položaju. 

Nekim osobitim milostivim čudom povjesti, koja je prama 
ruskomu narodu u obće tako kruta kao i priroda prema Rusiji, 
sačuvao je puk iskricu pravde ... i ganutljivu instinktivnu vjeru u 
konačnu njezinu pobjedu . . . 

Narod ponižen do voznoga blaga svojim bezprikornim vla¬ 
danjem usred obće smetnje i bezglavosti zasvjedočavaše tvrdu svoju 
vjeru, da snaga nije u sili . . . 

K zemlji prikovani kmetovi lizahu razžarene peći i izvršivabu 
i druge svakojake voljice svojih gospodara, da razvesele njihove 
goste, te nastojahu dapače, da to čine „vesela“ lica, kako su to 
gospoda zahtievala, začuvši- u proljeće god. 1859., da će doskora 
nestati svih tih muka; bez kazne vriedjani i izmučeni hranitelji 
ruske zemlje . . . eto sada na osvitu slobode strpljivo gutahu svoje 
gorke suze robske sramote, koje, po riečima Saltykova, stoljećima 
kapahu, kapahu unutra, kapahu kao krvave mrlje na srce i sve se 
sakupljahu, sve to više prokipljivahu, dok napokon ne prekipješe ... 


Pišući o tom svečanom i nemirnom predzorju slobode Elenev 
veli: „To je bio zvuk arkangjeoske trublje, koji je milijunima mrtvaca 
javljao, da se približuje uzkrsnuće, da se javlja danica, naviešta- 
jući sunce slobode; na taj glas nije zadrhtalo samo dvadeset mili¬ 
juna tih živih mrtvaca, nego se činilo, da su zaigrale i kosti onih 
pokoljenja, što već davno počivaju u grobovima; bijahu to neza¬ 
boravni sveti časovi u ruskoj povjesti, slični časovima, kad u 
noći prije uzkršnje jutrenje ruski narod u strahopočitanju i šutnji 
čeka glas zvona i prve zvukove svete pjesme uzkrsnuća." 1 

I sva je sreća, da je ruski puk ovako veličanstvenim svojim 
mukom i mirom pritisnuo o zid brojne i jake protivnike svoje 
slobode, a braniteljima njezinim dao u ruke najjače oružje. Inače 
bi se neravna borba bila završila porazom pučke pravice i takvim 
nazadkom Rusije, te ona ne bi bila mogla prije četvrt stoljeća ni 
onako posegnuti svojom rukom preko Balkana, kako je to učinila, 
da jednim mahom Bugarsku uzkrisi, a cielo južno Slavenstvo na¬ 
puni novim životom i novim nadama. 

Za oslobodjenje kmetova bijaše naime razmjerno samo mala 
četa obrazovanoga srednjega plemstva s naobraženom zapadnjačkom 
i slavenofilskom inteligencijom, dok proti oslobodjenju bijaše sve 
više činovničtvo, dvor i više ugledno i bogato plemstvo. 3 

Ni sam car-Osloboditelj, dok još bijaše carević, ne pristajaše 
uz svoga otca Nikolu I., koji željeznom voljom htjede provesti 
ovo veliko djelo. Nikola I. znao se zbog toga gorko tužiti, da 
nigdje nema pomagača; no posvemašnjemu neuspjehu njegovoga 
trid.setgodišnjega nastojanja bijaše glavnim uzrokom njegov poli¬ 
ca) ni sistem, prema kojemu se i zakon o seljačkoj slobodi imao izra¬ 
diti u tajnim činovničkim odborima ne samo bez ikakvoga sudjelo¬ 
vanja javnosti, nego i bez najmanjega njezinoga znanja. No u 
krimskom se ratu ova policajna vladavina pokazala tako nespo¬ 
sobnom, kao i činovnička prevlast u sadašnjem ratu s Japanom, te 
Nikola I. umirući u zakutnoj sobici carskoga dvorca zatraži od 
svoga sina i nasljednika prisegu, da će seljačtvo osloboditi. 3 

1 Vidi Tp. ,3,HtaHrai e bt, : 3noxa ue^HKtizi. pe^opsit (9-e, no- 
cjiepTHoe, /.oiio.i m‘H noć namame. — Petrograd 1905. Str. LXXXI\-j S59 T IX- 
Ciena 2-50 rublja. — Oslobodjenju seljaka [OcBoooacAeHie KpecTi.jiH-L] posve¬ 
ćena je prva studija, str. 3.—176.), str. 49.—50. 

2 Netom sp. dj., str. 30.—31. 

3 Džanšiev, sp. dj., str. 17. 

S. Radić; Savremena Evropa. 

No sam Bog zna, ne bi li još danas ruska vlastela golih 
seljakinja uprezala u kola. 1 da se nije sbilo nekoliko događjaja, 
koji tako pospješiše veliko ovo djelo, te ga kašnje nije bilo ništa 
više kadro zaustaviti. Bijaše to poglavito ovo troje: U manifestu 
od 10. ožujka 1856., kojim je novi car javio narodu parižki mir, 
bila je i ova nevina fraza: „Neka se svaki nasladjuje u miru 
svojim plodovima pod sjenom zakona za sve jednako pravednih i 
sve jednako zaštićujućik." 

Visoko plemstvo, drhćući za svoju „krštenu imovinu", vidjelo 
je u tim riečima obećanje slobode seljacima, pa je moskovski general- 
gubernator grof Zakrevskij pri dolazku carevu u Moskvu, upitao, 
je li to u istinu tako. Aleksandar II. odgovori: „Glasa se, da ja 
hoću da proglasim ukinuće kmetstva. To nije istina, i zbog toga 
nastalo je nekoliko slučajeva nepokornosti vlasteli. Ovo možete 
slobodno razglasiti na sve strane. No ne ću vam reći, da bih ja bio 
baš proti tomu; živimo u takvo doba, da će se s vremenom to sva¬ 
kako dogoditi. Mislim, da se i vi slažete sa mnom; prema tomu 
mnogo je bolje, da to nastane odozgo, nego odozdo." 2 

Dne 1. siečnja 1857. god. ustrojen bi'odbor, da prouči se¬ 
ljačko pitanje; ali i taj odbor bijaše tajan, pa je tako samo stvar 
zavlačio punih osam mjeseci. U to se litavsko plemstvo obrati na 
cara s molbom, da može osloboditi svoje kmetove, ali bez zemlje, 
t. j. dati im „vučju slobodu", kako se o tom predlogu izrazio puk. 
Tim povodom podpisao je Aleksandar II. dne 20. studenoga 1857. 
reskript (na ime gubernatora u Vilni), kojim se pozivlje plemićki 
odbor, da vieća o poboljšanju seljačkoga života. 

Na dvoru bijahu dva odlučna pristaše seljačke slobode: velika 
kneginja Marija Pavlovna i veliki knez Konstantin Nikolajević. 
Znajući za neodlučnost i nesamostalnost carevu dadoše dogovorno 
s ministrom unutrašnjih posala grofom S. L. Lanskim spomenuti 
reskript tiskati, i ako je drugi dan (dne 21. studenoga) bio svetak, 
i razaslati po svoj Rusiji prvim vlakom, premda je to bio te¬ 
retni vlak. 

Time je zapravo plemstvo čitave Rusije bilo službeno po¬ 
zvano, da sliedi primjer litavske vlastele; ali što bijaše još važ¬ 
nije, time je seljačko pitanje poslie sto godina stupilo pred rusko 
javno mnienje, jer su carski odpis pretiskale, naravski, sve novine. 

1 Sp. đj., str. 78. 

2 Sp. dj., str. 18. 


Seljačko se je pitanje imalo zapravo riešiti već 1762., kad 
je Petar III. dne 18. veljače oslobodio plemstvo obvezatne vojne 
dužnosti, kojom se i opravdavalo kmetstvo. Od toga doba počelo se 
seljačtvo nadati svojoj slobodi, ali je liberalna inače carica Kata¬ 
rina II. na neizmjernu štetu i na veliku svoju sramotu pretvorila 
kmetstvo u pravo robstvo, pa je naročito seljacima pod kaznom 
progonstva u Sibiriju zabranjenu tužiti vlastelu, te se od sada, pa 
sve do polovice XIX. stoljeća i javljaju takve okrutnosti s „mu¬ 
žićima", da im jedva ima primjera u svoj svjetskoj povjesti. 1 

Sad je eto ovo pitanje postalo javnim, družtvenim, narodnim, 
te se nikako više nije dalo zabašuriti, ali se moglo do bezkraj- 
nosti zategnuti i posvema krivo riešiti. 

No eto i trećega sretnoga slučaja: Predsjednikom novoga od¬ 
bora, koji je imao izpitati osnove gubernijskih plemićkih odbora i 
koji poče raditi dne 4. ožujka 1859., imenuje car generala J. I. 
Rostovceva, nekada protivnika, a sada najednom najodlučnijega 
i najneustrašivijega zagovornika i branitelja seljačke slobode. 

Tradicija veli, da je Rostovceva njegov sin umirući ljetom 
god. 1858. u Dražđjanima na smrtnoj postelji zaklinjao, da se 
zauzme za seljačtvo, i da mu je to otac pod prisegom obećao 
(Džanšiev, str. 33. nota 1.) smatrajući od sada ukinuće kmetstva 
svetim djelom, te je o tom posvema uvjerio Aleksandra II., a 
imao je toliko carevo povjerenje, te su i za njegova života bile 
bezuspješne sve spletke, sve klevete i svi napadaji privrženika 
seljačkoga robstva. 

Rostovcev je naime umro dne 20. veljače 1862. u carevu 
naručaju, s riečima: Ne bojte se!, ali je srećom cara već tako 
utvrdio u temeljima, na kojima se seljačtvo imalo osloboditi, te je 
i novi predsjednik odbora, inače zakleti neprijatelj seljačke slo¬ 
bode, grof Panin, imenovan predsjednikom samo pod tim uvjetom, 
da na tim temeljima ništa ne mienja. 

1 Ta se strahota uzakonila onim istim ukazom od godine 1767., kojim se 
sazvao znameniti odbor za sastav novoga kaznenoga zakonika s postupnikom 
prema načelima, što ih zastupaše glasoviti kriminalista Beccaria i filozof 
M o n t e b <| u i e u. Dotično mjesto iz ukaza glasi: „Ako se poslie proglašenja 
ovoga ukaza seljaci odvaže podati proti svojoj vlasteli pritužbu, naročito u 
ruke caričine: imadu se i pritužitelji i sastavljači pritužaba kazniti knutom i 
ravno poslati na vječnu robiju u Nerčinsk" (u Sibiriji). Vidi: A. D. Gra¬ 
đo vsk i j, Sabrana djela, sv. VI., str. 186. 

Ipak su plemićkoj stranci ovim imenovanjem silno porasla 
krila, te se natražnjaci ponadaše, da će Panin stvar ili u bez- 
krajnost zategnuti, ili postići, da se seljaci ili ne oslobode u isti 
mah po svoj Rusiji, ili da se oslobode bez zemlje. 

No car je odlučno zapovjedio, da odbor mora posao svršiti 
do listopada god. 1861., pa ga je u istinu i svršio dne 10. listo¬ 
pada. Zatim je car opet zapovjedio, da državno vieće, kojemu na 
sreću predsjedaše spomenuti prijatelj seljačtva, veliki knez Kon- 
stantin Nikolajević, mora odborovu osnovu proučiti do 15. veljače 
1861. I u istinu bijaše i tu posao gotov tek dan kašnje (dne 
16. veljače). Za tri dana podpisao je car manifest o oslobodjenju, 
koji je tada u četirim tiskarama devet dana tiskan, da bude pro¬ 
glašen dne 5. ožujka 1861., krasnoga jednoga proljetnoga dana, 
kakvih je u to doba godine riedko u Rusiji. 

Grof Panin i njegova stranka postigoše ipak dvoje: Mani¬ 
fest nije izdan po osnovi J. F. Samarina i N. A. Miljutina (uz 
kneza Cerkaskoga najumnijih i najodlučnijih demokratskih čla¬ 
nova odbora), nego je tu osnovu izpravio ljuti protivnik seljačke 
slobode, moskovski metropolita Filaret, koji je izostavio tople rieči 
namienjene seljačtvu, a napose mjesto, gdje se govori o mirnom i do¬ 
stojanstvenom držanju puka. Nadalje uspjelo im je u sam zakon o 
oslobodjenju unieti ustanovu, da vlastelin može svoje kmetove pu¬ 
stiti na slobodu i s četvrtinom odredjenoga zemljišta, ako se ođreče 
odkupa. Time se vlasteli dala prilika, da u plodnim krajevima 
seljačtvo silno prikrate u zemljištu, a u neplodnim krajevima da 
ih pritisnu nesnosnim odkupom. 

Okorjeli pristaše „kriepostnoga prava" 1 nadahu se na 
koncu još jedino u to, da će ukinućem kmetstva u Rusiji nastati 
takvi neredi, meteži i bune, te će se seljačka sloboda morati opozvati. 

U takvom strahu i sam je Rostovcev caru predložio, da se 
za vremena po svoj Rusiji privremeno postave generali za guber¬ 
natore pokraj gubernatora civilnih, i da im se dadu neograničene 
punomoći za slučaj ustanka. Aleksandar II. tako se bio za taj 
predlog zagrijao, da je gotovo odpustio ministra Lanskoga, koji 
je obširnim izvještajem pobijao ustanovu generalgubernatora. 

1 Ruski Kp+.pocTnoo npaBo znači zapravo „pravo jačega 1 ', t. j. silu, 
kojom nekoga možeš prikriepiti ili prikovati zemlji. Pristaše toga prava na¬ 
zivahu 86 KptnOCTHHKH. 


Do danas se pravo ne zna, kako se dogodilo, da je uzprkos 
velikoj vladinoj bojazni pred nemirima manifest o ukinuću kmetstva 
proglašen u Petrogradu i Moskvi baš u zadnju pokladnu nedjelju. 
Dosta je razšireno mišljenje, da su aristokratski natražnjaci to 
naumice udesili, samo da se puk osramoti pred carem i da demo¬ 
krati izgube najjači oslon svojoj borbi i da se ne uzmognu više 
pozivati na to, kako je seljačtvo u istinu vrieđno slobode. Sudi 
to po tom, što na oko nije naročito u Petrogradu bilo ni pojačane 
straže, a kad tamo, general-gubernator Ignatiev držao je u pripravi 
čitavu vojsku i odredio svakoj pukovniji, koje dielove grada ima 
zauzeti. 1 Da „uspjeh" bude što sigurniji, pobrinuše se natražnjaci, 
hoteći time i dobro zaslužiti, da se te nedjelje priredi mnogo više 
,,vođke a nego obično. I sami narodnjaci drhtatu nad mišlju, da 
bi ipak moglo doći do takih nemira, koji bi sve samo pokvarili. 

No dogodilo se, kako već spomenuh, što se i moralo očeki¬ 
vati od kršćanskoga i slavenskoga puka: sve je bilo mirno i 
blaženo. 2 

S vremenom je, istina, došlo i u pokrajini i do većih ne¬ 
mira, koji su se morali dva puta i vojničkom silom ugušiti. Ali 
tomu ne bijaše kriv narod, nego nerazumna birokracija, koja je 
nespretno proglašivala veliku ovu reformu. 3 

1 Džanšiev, spom. djelo, str. 81. 

2 Na koncu manifesta, gdje je ipak jedno toplije neslužbeno mjesto,* 
puk se križaše i vruće moljaše; znanci se po ulicama cjelivahu i pozdrav¬ 
ljahu uzkrsnim pozdravom: Hristos vozkrese I U Petrogradu i u Moskvi pilo 
se je mnogo manje, nego obično; u Moskvi jedan seljak, vozeći drva na trg 
i začuvši, da je na zidu pribit manifest o slobodi, pane na koljena, ne ma¬ 
reći, što je tu baš bila bara vode, i poče se vruće moliti za cara; na čisti 
ponedjeljak, t. j. sutradan, nije u glavnim tvornicama Aleksijevih, gdje je 
obično toga dana zakasnilo osamdeset ljudi, ovaj put zakasnio nijedan radnik, 
a isto tako ni u pivovari Danjelsohnovoj, ni u nijednoj od četiriju najvećih 
tiskara; u gradu Simbirsku uzprkost tomu, što je baš bio veliki sajam, izpilo 
se vodke za dvadeset tisuća rubalja manje nego predjašne godine. (Džanšiev, 
str. 86, 91, 92, 98.) 

* Prekriži se znakom križa, pravoslavni narode, i zazovi s nama božji 
blagoslov na svoj slobodan trud, zalog Bvoga domaćega blagostanja i druš¬ 
tvene dobrobiti. (Džanšiev, str. 4., u orig. otisku str. 89.) 

3 Dovezao bi se u selo pukovnik s vojnikom i donio dva omota, jed¬ 
noga za vlastelina, drugoga za seoskoga starješinu. Omote bi starješini predao 
s riečima: Eto vam slobode, što ju car šalje; tu su sva vaša prava i dužnosti, 
čitajte i držite se toga. — I sad bi sirotani seljaci tražili pismena čovjeka, 

Kasnije se srećom stvorilo nekoliko sgođnih uredaba, koje 
zapriečiše mnogo zla, ali ni ovoga svega ne bi bilo, da je poživio 
Rostovcev, koji je ozbiljno mislio na to, da se u glavni odbor 
uzmu dva bistra seljaka, koji će suditi o tom, je li stilizacija ra¬ 
zumljiva za seljački puk. 1 

I tako u Rusiji nisu ukinuće kmetstva pratile ni krvave po¬ 
bune, ni sjajne manifestacije, nego suze, molitve i smieh, onaj 
smieb, kojim se smiju samo nevina djeca i čovjek iz puka, kad 
osjeti, da netko i za njega mari. 

Tko bi mjerio ruski puk zapadnom evropskom mjerom, držao 
bi, da je svoju slobodu pozdravio bladno; no ruski senat s pravom 
je u svojoj adresi caru god. 1880. spomenuo i ovo: „Svršilo se 
veliko, sveto djelo. Nitko ne zna i ne može izbrojiti, koliko je 
znakova križa namienjeno za Gospodara medju milijunima oslobo- 
djenih ljudi, koliko se vrućih molitava uzđiglo k nebu, koliko li 
je toplih suza radostnica orosilo rusku zemlju.“ 3 

Uz oslobodjenoga hranitelja ruske zemlje najsretniji bijaše 
car Aleksandar II., koji je dne 5. ožujka 1861. sjajući od bla¬ 
ženstva zagrlio najmladju svoju kćer Mariju, veleć joj: „Danas 
je najsretniji dan moga života." U taj se čas car-Oslobođitelj za- 
cielo s unutrašnjim zadovoljstvom sjetio svoga govora dne 28. 
siečnja 1861. na prvoj sjednici državnoga vieća, kad je ovim 

koji će im pročitati knjižurinu od 400 stranica, u kojoj na prvome mjestu bi¬ 
jaše carev ukaz senatu, onda spomenuti manifest i napokon dvadeset i tri za¬ 
kona o promjenama, koje nastaju ukinućem kmetstva, a sve to u naduvenom, 
praznom, ukočenom i nerazumljivom službenom jeziku, kakvim se na sramotu 
ljudskoga razuma još i danas izdaju zakoni i naredbe u tolikim kulturnim 
državama. 

Uzalud bi seljaci svoga štioca i pojili i hranili, uzalud mu i rubalj na 
dan plaćali, on nikako nije mogao naći „prave slobode, što ju car daje.“ Ljudi 
bi slušali i slušali, i kad bi se u jedan dan pročitao ukaz, kimali bi glavom 
govoreći: Još nije bilo o nama ni spomena. 

A desilo se i to, da su seljaci službenu frazu: Neka oni revno obradjuju 
zemlju i pobiru plodove njezine, tako shvatili, da im se daju gospodski 
voćnjaci, jer govorahu: Kako možemo pobirati plodove, ako nam ne date vo¬ 
ćaka! Isto su tako krivo shvatili još suvišniju frazu: da po tom iz dobro na¬ 
punjenih žitnica uzmu sjeme i posij u na svoju zemiju, — tumačeći to tako, 
da ih imađu zapasti vlastelinski hambari. 

1 0 svem tom vidi: Džanšiev, str. 99—108, a o naumu Eostovceva 
str. 101., opazka 2. 

2 Džanšiev, sp. dj., str. 109. 


167 

nebima zatražio, da sav posao ima biti gotov do 15. veljače: 
„Želim to, tražim i zapoviedam; vama treba držati na umu, da u 
Rusiji zakone izdaje samodržavna vlast . . . Svako daljnje otezanje 
može biti pogubno za državu." 1 A stalno mu je toga dana često 
puta dolazio na misao i njegov Rostovcev, kojemu se još pred 
malo vremena sa suzama na grobu molio, a koji mu je pisao 
dne 23. listopada 1859.: „S gledišta gradjanskoga prava započeta 
je reforma od početka do kraja nepravedna, jer dira u prava pri¬ 
vatnoga vlastničtva. Ali kao državna nužda i na osnovu državnoga 
prava, ta je reforma zakonita, sveta, neobhodno potrebna. Ogromna 
većina njezinih neprijatelja, ne uvidjajući te neodgodive potrebe, 
krive odbor, da želi plemstvo oplieniti, ili dapače prouzročiti anar¬ 
hiju, te nekoje članove odbora nazivlju crvenima" (t. j. socijalistima). 2 

Tek na jedno valjda nije veliki reformator ni u snu po¬ 
mislio: da mu je ipak najvećim pomagačem bio onaj duh vre¬ 
mena, na koji kao da se izgovorio u Moskvi god. 1856. na upit 
grofa Zakrevskoga i koji je eto iz zapadne Evrope i u Rusiju 
tako znažno prodro, te je general iz željezne vladavine Nikole I. 
državno pravo i državni interes tako tumačio, da su i njega i 
njegove pomagače bivši njegovi drugovi i prijatelji držali socija¬ 
lističkim revolucionarcem. 

Oslobodjenje ruskoga seljačtva najrječitiji je dokaz, na kako 
slabim osnovama stoje svi pokušaji, kojima bi se imao zaustaviti 
daljnji razvitak demokracije i kod onih naroda, koji su već ti¬ 
suću godina u srcu Evrope. 8 

Demokracija i medjunarodni sporovi. 

Suvremena evropska demokracija baca osim jakoga svjetla i 
veliku crnu sjenu: ona je zaoštrila medjunarodne sporove, te su 
danas opreke medju širokim slojevima pojedinih naroda i ze¬ 
malja mnogo opasnije, nego što bijaše utakmica medju starim 
evropskim dinastijama. Tako je primjerice baš ovih dana (koncem 

1 Sp. dj. str. 72. 

- Sp. dj. str. 67. op. 3. 

3 Kako se je rusko plemstvo jadno i sramotno vladalo od prvoga časa, 
kad je bilo stalno, da će se kmetstvo ukinuti, gl. u sp. dj. Džanšieva str. 
24. 26. s opazkom; str. 29., 42. (u op.), 47. (op. 3.), 48. i s op. 1., 51. i 52. 
Karakteristiku „kriepostnika" Panina gl. na str. 37.- 38., 63.- 64. (s op. 2.', 
61., 62.- 63. 68.; karakteristika Eostovceva na str. 32., 67. i 101. 

god. 1904.) izmedju pripadnika dvaju nesumnjivo kulturnih na¬ 
roda, izmedju Niemaca i Talijana, došlo u Innsbrucku do takovih 
divljačkih prizora, što ih nikada ne bi bila kadra roditi borba 
medju Habsburgovcima i Bourboncima. I to sve još radi jednoga 
kulturnoga zavoda, radi talijanskoga pravničkoga fakulteta! Može 
se doduše, a donekle i s pravom tvrditi, da je velika napetost 
medju pojedinim narodima, ili medju plemenima jednoga te istoga 
naroda, posljedica bezdušne agitacije, ili djelo silovite, imperijali¬ 
stičke politike, pak posljedica nevjerojatnoga neznanja i predsuda. 
No time smo stvari dali samo drugo ime, a da je nismo time ni¬ 
malo objasnili. Za to čujmo, što o tom piše Albert Sorel u svojim 
„Novim historijskim i kritičkim essaisima“ pod naslovom „Demo¬ 
kracija i narodnost" : 

„Dva fakta odredjuju pravac povjesti XIX. stoljeća, te pre¬ 
vladavaju u njem: napredak demokracije u unutrašnjem državnom 
uredjenju i razvoj narodnosti u obćem uredjenju Evrope. Ta se 
dva fakta uzajamno vežu i proniču. Obadva nastadoše iz fran- 
cuzke revolucije, obadva u dva oblika izražavaju jedan te isti 
princip: načelo narodnoga vrhovničtva. Francuzka. koja je to na 
čelo proglasila, velikodušno ga je shvatila. Ljubim, dakle 
živim, to je eto pravi dub franeuzke revolucije, to je osnovni 
aksijom narodnosti. U tom smislu princip narodnosti stapa se s na¬ 
čelom pravednosti. 

Ali kad načela iz teorije postaju praksom, vriede samo toliko, 
koliko ljudi, koji ih provode, i prilike, u kojima se oživotvoruju. 
Svaki je narod ovo javno pravo shvatio prema svomu karakteru, 
svojim običajima, potrebama, prohtjevima i tradicijama, to jest 
prema svojim narodnim strastima i prema svojoj političkoj koristi. 
Kad je koji narod čuo za (franeuzke) prirodne granice, pomišljao 
si je i svoje granice prema svomu znanju, svojim interesima ili 
svojim težnjama, te je prema tome i stvarao svoju geografiju. Kad 
si mu govorio o narodnom vrhovničtvu, mislio je odmah na suve¬ 
renost svoju, te mu se prohtjelo, da ju proširi u onim granicama, 
što ih označivaše njegova geografija, njegova priroda. I zato su 
stoljetne dinastijske sporove nasliedili narodi, zato je napredak 
demokracije medju narode razširio strasti vladara. 

Ovu neočekivanu promjenu osobito je bolno osjetila Fran¬ 
cuzka. Francuzka vidje, kako se prava pravcata revolucija obara 
na nju, i kako ju narodi, njezinim načelima i njezinim primjerom 

potaknuti, poplavljuju svojim vojskama. U petđeset godina narodni 
ratovi u Evropi tri se puta svršiše provalom u Francuzku i koma¬ 
danjem franeuzke domovine. Istina, naše je (XIX.) stoljeće vidjelo 
taj veliki prizor, kako uzkršavaju narodi, kako im se vraća na¬ 
rodna sviest: vidio je Helene, Talijane, Rumune, Srbe, Bugare, 
Cehe — te slobodne uredbe, koje god. 1815. bijahu izuzetkom, 
postadoše god. 1877. pravilom; no koliko u tom prizoru ima kon¬ 
trasta, koji ponizuju naš ponos i našu umišljenost razočaravaju! 
I sad se više to ne dogadja radi proračunanosti ovoga ili onoga 
silnika, nego je to djelo samih ujedinjenih naroda! 

Jedan povjestničar moderne Evrope (Dćbidour, Histoire điplo- 
matique de 1’Europe 1814.—1878., 2. sv., Pariš, Alcan, 1891.) 
vrlo dobro veh: „Ako vladari imadu svoje ambicije, imadu i na¬ 
rodi svoje prohtjeve i svoje nepravde . . . Da i ne govorimo o 
tjesnogruđnoj nadutosti, kojom englezki narod, uzprkos naporima 
najslavnijega svoga državnika, još uviek krati Ircima autonomiju, 
što je s punim pravom traže, ima li šta žalostnijega od tvrdokorne 
i divlje nepomirljivosti, što je već tri četvrt vieka Rusi pokazuju 
protiv nesretne Poljske? . . . Berlinski Niemci u svom nastojanju, 
da odnarode Poznanj, nisu nimalo pravedniji od svojih sjevernih 
susjeda. A da li bijahu pravedni podvrgavajući svomu željeznomu 
jarmu pučanstvo Alzacije i Loraine, po srcu francuzko, i još danas 
puno odpora proti njemačkomu gospodstvu ?“ 

Cislitavski Niemac prisvaja si pravo, da gospoduje Čehu; ga- 
lički Poljak hoće da ostane nad Rusinom. Magjar daje zakone 
Hrvatu. Rumun, Bugarin, Srbin, Crnogorac i Grk zavidni su si, 
jedan drugomu priete i ne priznavaju si prava ni na današnje 
granice. 

I kao što narodi okreću tako pravo proti pravu, narodnost 
proti narodu, vidimo, gdje ona ista sredstva, koja ih preporodiše 
i kojima živu, naime školu i znanost, sada upotrebljuju, da u 
drugih naroda život uguše. Imadu ti svoje učenjake, koji njihova 
tobožnja prava utvrdjuju arkeologijom, filologijom, antropologijom, 
sociologijom, fiziologijom i dapače psihologijom! Baš tako i kra¬ 
ljevi imadjahu svoje legiste (zakonoznance) i svoje arkivare, koji 
im izmišljahu isto takva prava na osnovu ugovora, oporuka i 
rodoslovlja. 

Ova velika revolucija XIX. stoljeća nije dakle još ni izda¬ 
leka gotova. Ona se nastavlja, kako je i naravski posred protu- 

slovlja i svakojakih muka. Ipak uza sve to, što se tolikim oprav¬ 
danim zahtjevima ne udovoljava, pravednost sve to više prevla¬ 
dava. I kad joj se posvema zadovolji, bit će to ujedno veliko djelo 
mira. Kad će to biti? Bogzna, kad će se dovršiti narodnostna 
revolucija. Devetnaestomu stoljeću vazda će ostati čast, da ju 
je barem započelo. . . 

Revolucija od god. 1830. bijaše u prvo vrieme naperena proti 
starijoj bourbonskoj lozi', proti (neustavnim) naredbama, 3 proti kleru, 
proti ugovorima od god. 1815. (t. j. proti djelu bečkoga kon¬ 
gresa) i proti monarhijskim alijancama (naročito proti t. zv. svetoj 
alijanci). Programom za vanjsku politiku bijaše toj revoluciji uz- 
postaviti prirodne granice s pomoću oslobodjenib naroda. No gle, 
ta je revolucija i svojim programom i svojim primjerom spojila 
proti Francuzkoj vladare, koji su ljubomorno čuvali svoj autoritet, 
i narode, koji su željno čekali svoju nezavisnost. 

I tada nastadoše velika nesporazumljenja. U Francuzkoj 
dalje snivahu o ravnovjesju i o narodnosti u isti mah. U njoj si 
i nadalje umišljahu zajedno i proširenje granica i slobodno okup¬ 
ljanje naroda; i dalje govorabu o ravnovjesju vladama, koje su 
željele promieniti medjunarodne ugovore tek na svoju korist, a 
oslobodjenje propoviedahu narodima, koji ne samo da ne htjedoše 
biti pod tudjinom, nego neprestance smišljahu, kako bi zahtievali 
tobožnju baštinu svojih pradjedova. Počevši od god. 1840. bijaše 
opreka podpuna, naročito izmedju Francuzke i Njemačke, izmedju 
poimanja prirodnih granica stare Galije i novoga narodnostnoga 
sistema. I što više u Evropi napredovahu ideje o narodnom je¬ 
dinstvu i o demokraciji, to se Niemci u porajnskim pokraji¬ 
nama jače približavahu ostaloj Njemačkoj. 

1 Poslie Luja XVIII. dodje na vladu brat njegov Karlo X. (1824. do 
1880) Bijaše to čovjek kud i kamo manjih sposobnosti, a daleko nadutiji 
od svoga brata, a uz to svom dušom odan tradicijama stare vladavine. Tako 
bi znao govoriti: „Volim piliti drva, nego da vladam tako, kao englezki kralj.“ 
(Ch. Seignobos, spom. djelo, str. 115.) 

2 To su zloglasne t. zv. „četiri naredbe ;l (,,quatre orđonnances") od 26 

srpnja 1830., kojima je Karlo X. razpustio netom izabrani sabor, prije nego 
se sastao, uveo predbježnu cenzuru i oduzeo izborno pravo industrijalcima, 
gotovo sve samim opozicionalcima. Na to se još istoga dana pobuni jedna djačka 
irađnička skupina pod trobojnicom, koja je i vojsci bila mila (Karlo X. uveo 
je, naravski, bielu zastavu); poslie tri dana barikada (od 27—30. srpnja) pala 
je stara omražena „restauracija" (obnovljena bourbonska vlada). 


Francuzkoj precstajaše još lakši put, da si pokuša prilagoditi 
Belgiju, Luxemburg, Savoju i Niču. Vlada „restauracije", koja 
slabo poznavaše Francuzku, ali zato dobro Evropu, slutila je to, 
kad se god. 1829. obratila od Rajne i okrenula k Meuzi. To 
ujedno opravdavaše politiku Napoleona III. god. 1859. i 1866. No 
osim tih kombinacija, uz koje god 1859. pristade Piemont, a god. 
1866. Pruska, i to samo na čas i od velike nevolje, i koje bi 
možda bile izazvale strahovitu borbu i naišle na ozbiljne zapreke, 
— osim tih kombinacija (teritorijalnih) sve ostale namjere bijahu 
nedosljedne (s narodnoga gledišta) i svi ostali pokušaji neizvedivi 
(s obzirom na obći položaj u Evropi) . . . 

Kod svih pokušaja ove vrsti (naime kod proširivanja gra¬ 
nica), gdje je načelo geslom, gdje su revolucije izlikom, a narodi 
pukim orudjem, treba gvozdenih ljudi, a uz to okretnih, hladnih 
i odlučnih; Treba Canninga, 1 Palmerstona, 2 Bismarcka, Cavoura. 3 
Francuzka nije u krizama druge polovice XIX. stoljeća našla ljudi 
takova kova, da ju zastupaju i vode. God. 1840., 1848., 1859. i 

1 Georges Canning rodjen je u Londonu god. 1770. Pod Pittovim 
štitničtvom izabran je u dolnju kuću već 1793. God: 1797. osnovao je dnevnik 
„Antijacobin". Ministrom vanjskih posala bijaše prvi put od travnja 1807. do 
1809., te je Napoleonu I. zadao malo manje jada od Pitta. Drugi put ravnaše 
englezkom vanjskom politikom god. 1822. Četiri godine (1816.—1820.) bijaše 
na čelu odsjeka za Indiju, a prije drugoga svoga ministarstva i glavnim indijskim 
namjestnikom. 

2 Palmerston, rodjen 20. listopada 1784., postade članom dolnje kuće 
god. 1807., gdje je dugo vremena bio u redovima toryevaca i gdje je poslie 
ministrovanja u mornarici bio tajnikom ministarstva rata od god. 1809. do 1828. 
Tad je prešao medju whige i postao ministrom vanjskih posala god. 1830., da 
zadade tri sta jada Luju Filipu Orleanskomu, kojega je pariška srpanjska revo¬ 
lucija izniela na vladu. S istoga je mjesta od god. 1835.—1841., pak od srpnja 
1846. do prosinca 1851. učinio iluzornim francuzko-englezki sporazumak, naj¬ 
milije djelo Napoleona III. Od lipnja god. 1859. do prosinca 1865. bijaše na 
čelu ministarstva, te je svojom izključivo englezkom politikom i svojom bez- 
obzirnošću prema „prijateljskoj" Francuzkoj mnogo doprinio, da se narodno 
jedinstvo Njemačke i Italije okrenulo u prvom redu proti velikoj republici. 

3 Cavour je rodjen u Turinu god. 1809. Najprije je služio u vojsci, zatim 
je radi naobrazbe svoje mnogo putovao i iztaknuo se kao odličan ekonomista. 
God. 1847. osnuje list „Bisorgimento" (Preporod), god. 1849. udje u pie- 
montski sabor, u srpnju 1850. postade ministrom trgovine i poljodjelstva, 1851. 
još i ministrom financija, a 1852.(— 1859.) predsjednikom ministarstva. Sudje¬ 
lujući spretno u krimskom ratu uveo je Piemont u evropski koncerat na 
pariškom kongresu 1856., gdje je prvi put izrečena rieč „Italija" u savre- 
menom evropskom značenju. Umro je 6. lipnja 1861. 

1866. ne samo da nije imala takvih vlada, koje bi se znale oko¬ 
ristiti dogadjajima, nego sa njezine vlade bile naprotiv takve, 
kakvih je trebalo takmacima, da se okoriste pogreškama, što se 
počinjahu u njezino ime, i da dobro upotriebe sgode, kojima se 
njezini predstavnici ne znadoše poslužiti. 

U ostalom nije Francuzka jedina velika država, koju je nje¬ 
zina šteta u ovom (XIX.) stoljeću naučila, da se državne kom¬ 
binacije ne provode nekažnjeno s pomoću narodnih revolucija u 
tuđjini, i da se ne može u isto vrieme bez kobnih posljedica vo¬ 
diti praktična politika interesa: povećavanja i prevlasti, s nese¬ 
bičnom politikom, koja donosi ugled i počitanje. Tko hoće da 
osvaja, ne smije tražiti ničije zahvalnosti; tko se hvasta, da oslo- 
badja, ne smije težiti za gospodstvom. To je vriedilo za kraljeve, 
to još više vriedi za narode, od kojih je svaki u svojoj domovini 
s ovoga gledišta kraljem. Glorčakov se o tom uvjerio još s većom 
bolju, nego njegov stari prijatelj Thiers, jer Gorčakov 1 je ovakvu 
nespojivu politiku vodio do kraja, to jest do berlinskoga kongresa, 
dok se Thiers 2 na svoju sreću .. . zaustavio god. 1840. Aleksandar II. 
još je teže to izkusio: Balkanski poluotok bijaše njegova Italija. 

1 Aleksandar Mihajlovič Gorčakov rodio se 1797., te je još veoma 
mlad kao attachč ministra Nesselrodea sudjelovao na svim trim kongresima 
„svete alijance“: u Opavi 1820., u Ljubljani 1821. i u Veroni 1822. Godine 
1824. postade tajnikom ruskoga poslanstva u Londonu, god. 1830. ruskim za¬ 
stupnikom u Florenciji, god. 1832. attachćom ruskoga poslanstva u Beču. Od 
god. 1841.—1864. zastupaše Busiju u Stuttgartu, te se u to vrieme sprijateljio 
s Bismarckom, kojega držaše tako iskrenim, te mu je, zamienivši Nesselrodea 
(od god. 1856.) za vrieme dugoga svoga upravljanja ruskom vanjskom poli¬ 
tikom (od 1856—1881.), često dao čitati tajne brzojave prije, nego ih je sam 
otvorio. Umro je 14. ožujka 1883. uvjerivši se, ali prekasno, o Bismarckovoj 
neiskrenosti i o tom, kako je uzalud god. 1854.—1856. bio poslanikom u Beču. 

2 Thiers se rodio u Marsilji 15. travnja 1797. God. 1821. dodje u 
Pariz, gdje od 1823.—1827. izdade svoju „Povjest francuzke revolucije -1 , ute¬ 
melji novom godinom 1830. (s Carlerom i Mignetoml „National 1 '. Postade za¬ 
stupnikom, ministrom unutrašnjih posala (1832.), trgovine i javnih radnja 
(1834.—1836.), članom Akademije 13. prosinca 1834., predsjednikom mini¬ 
starstva najprije 1836., a onda 1. ožujka 1840. U veljačkoj revoluciji 1848. 
postade opet ministrom, a kasnije kao vodja monarhističkih stranaka doživi 
prevrat Napoleona III. 2. prosinca 1851. Poslie dvanaest godina povede opo¬ 
ziciju proti Napoleonu, a u rujnu i listopadu 1870. pođje Evropom u ime 
narodne obrane proti pruskoj invaziji. Za narodnu skupštinu 1871. izabralo 
ga 27 kotara, a od 31. kolovoza 1871. do 24. svibnja 1873. bijaše i predsjed¬ 
nikom republike. Umro je 3. rujna 1877. 


Ovo su stroge, ali poučne misli. Za našu republikansku de¬ 
mokraciju čini se, da je njima prožeta: izkustvo ju je naučilo, da 
svoju veličinu traži samo u svom domaćem napredku, to jest u 
radu i u miru, jer joj bez toga nema obstanka. Iz naše prošlosti 
nameće nam se neoboriva pouka, da vazda moramo znati, što ho¬ 
ćemo i da nikada ne smijemo htjeti, što ne možemo. A tu treba 
pamtiti, jla u ovom vieku nije ništa moguće i da u buduće ne će 
ništa biti trajno, što ne budo na temelju ovih dvaju životnih prin¬ 
cipa modernih naroda: demokracije i narodnosti. Izliečiti zlo, što 
ga nanieše zloporabe jednoga i drugoga ovoga načela, mogu samo 
ljudi više inteligencije, koji će ove principe dublje shvatiti i pra¬ 
vednije provoditi, koji će više poštivati slobodu svakoga čovjeka 
pod demokratskom vladom i narodno čuvstvo svake skupine u 
medjunarodnim odnošajima." 1 

Svi noviji sukobi medju evropskim narodima to su jači, što 
više utjecaja imadu široki slojevi na vladu u obće, a na vanjsku 
politiku napose. No to nije i ne može biti nikakav dokaz proti 
demokratizaciji svega javnoga života. Ta Ugarska, a još više 
Hrvatska danas su u Evropi jedine dvie države, u kojima nema 
ni širokoga, a kamo li obćega izbornoga prava; pa ipak nikada 
ne bijahu napetiji odnošaji medju Magjarima i Austrijancima na 
jednoj strani, a medju Hrvatima i Magjarima na strani drugoj, da 
i ne spominjem tolikih nevolja i neprilika u unutrašnjem državnom 
životu koliko Ugarske, toliko Hrvatske. I zato se može raditi samo 
o tome, kako netom reče Sorel, da se demokracija dublje shvati 
i pravednije provodi, da se u unutrašnjoj politici poštuje ličnost i 
obitelj, ili kako bismo na narodnu kazali: svetost kućnoga praga, 
a u političkim federacijama i medjunarodnim koncertima da narodi 
kao kulturne organizacije i moralni subjekti budu isto tako nepo¬ 
vredivi, kako su već odavna nepovredive privatne i javne zem- 
ljištne granice. Drugim riečima: podpuna demokracija ne može 
biti samo socijalna i privatopravna, nego ima biti još nacionalna i 
javnopravna. I što više bude takova, to će biti jačim i zname¬ 
nitijim obilježjem Evropi, od kuda se već sada proširila u novi 
sviet, a od kuda u stari sviet, naročito na daleki azijski iztok, pre¬ 
nosi na žalost do sada daleko više svojih mana, nego svojih vrlina. 

1 Albert Sorel, Nouveaux essais d’histoire et de critique (Pariš, Plon, 
1898.), str. 99.—107. 


174 


175 


9. Evropska diplomacija. 

Predsude o diplomaciji. 

Odfeađ je Evropom prevladalo i sve više prevladava demo¬ 
kratsko shvaćanje u javnom i privatnom životu, od tada se više puta 
činilo, da će diplomacija izgubiti svaku svoju vriednost. Naročito kod 
malih naroda, koji bijahu, a i danas su žrtvom novije diplomacije, 
ukorenila se protiv nje i mržnja i omalovaženje, koje bi bilo nera¬ 
zumljivo, da ne vidimo i u privatnom životu, kako se najviše omalo¬ 
važavaju one uredbe i oni ljudi, koji su najjače omraženi. No jedva 
da ima kobnije predsude i pogibeljnije stranputice, i to baš za male 
države i narode, nego što je ovakav neprijateljski, samo negativni 
odnošaj prema onomu faktoru u javnom evropskom životu, koji u 
najnovije vrieme sad više, sad manje odlučuje sudbinom cieloga svieta. 

Diplomacija pojedinih država. — Tajna diplomacija. 

Do god. 1648., naime do vvestfalskoga mira, nije bilo ni 
evropskoga javnoga prava, a kamo li evropske diplomacije. No 
Evrope s gledišta medjunarodnoga prava ne bijaše još ni u vrieme 
francuzke revolucije. Nju je istom ta revolucija počela stvarati, a 
stvorit će ju do kraja stopram gospodarska i politička žuta i ame¬ 
rička opasnost, koju dalekovidni Evropljani već odavna navieštahu, 
a danas ju priznaju već sve evropske vlade. 

Bečki je „kongres 11 stvorio temelje evropskomu javnomu 
pravu i na njem zapravo počinje istom evropska diplomacija. 
Do tada bijaše samo diplomacije papinske i habsburžke, bourbonske 
i bobenzollernske, pak holandske, englezke, švedske, ruske i — 
turske. U takvim državama, gdje bilo građjanstvo, bilo plemstvo 
imadjaše prvu ili važnu rieč, diplomacija za rana prestade biti 
čisto dvorskom i dinastijskom; tako je bilo u Holandiji, Englezkoj 
i Švedskoj. Isto tako bijaše i u državama, gdje je vjera osnovom 
i svemu javnomu životu, kako je to u Rusiji i u Turskoj. Naj¬ 
duže je ostala diplomacija ne samo dinastijskom, nego čisto ličnom 
u Francuzkoj i u Austriji, te se naročito za Luja XV. tako izrodila, 
da je sam Luj XV. uz službenu svoju diplomaciju imao čitavu 
vojsku uhoda i pouzdanika, koji su kao tajna diplomacija nadzi¬ 
rali i — osujećivali osnove njegovoj više manje javnoj diplomaciji. 1 

1 Dušom toj tajnoj diplomaciji postade doskora grof de Broglie, koji 
god. 1755. u oči sedmogodišnjega rata zamisli ovu zanimivu osnovu: Poja- 


Evropska diplomacija: Konferencije i kongresi velikih vlasti. 

Od kad je u jednu ruku Pruska bezobzirnom svojom osva¬ 
jačkom politikom ponukala Habšburgovce, da se izmire s Bour- 
boncima, i osobito od kada je Napoleon jednako revolucionarnim 
idejama, što ib je širio, kao i svojim pobjedama ne samo sbližio 
sve evropske vladare, nego i istu Englezku povukao iz njezine 
osamljenosti, od tada se sva evropska velika pitanja rješavaju ili 
na konferencijama, ili na kongresima, u kojima sudjeluju diplo¬ 
matski zastupnici svib velikih vlasti. Tih vlasti bijaše do polovice 
XIX. stoljeća pet: Francuzka, Austrija, Englezka, Rusija i Pruska, 
a od god. 1856. tu je i Piemont u ime Italije, a onda (od 1861.) 
ujedinjena Italija. 

Kad onako u razgovoru kažemo: bečki, parižki kongres, ili 
frankfurtski, pak berlinski ugovor, ili kad o tom štogod u novinama 
napišemo, ili pročitamo, ni ne slutimo, koliko je vještine, koliko 
znanja i koliko napora trebalo za ovakve sastanke i za redakciju 
jedne jedine stavke. Nego stvar će nam biti jasnija, ako se sjetimo, 
kako se težko laćaju zajedničkoga posla zavađjeni susjedi, oprečne 
stranke i ogorčena bratska plemena. I kad uvažimo, kako je mučno 
uvesti mir u jednu obitelj, u jednu obćinu, u jedan narod, ili u 
jednu državu, onda ćemo istom pravo ocieniti zamašnost i blago- 
slovnost evropske diplomatske akcije. 

Već sam bio izt.aknuo, da poslie bečkoga kongresa osim 
pojedinih revolucija (španjolske 1820., francuzke, belgijske i poljske 
1830. i gotovo obće evropske 1848.) ne bijaše evropskoga sukoba sve 
dokrimskoga rata (1853.—55.), a isto tako ni poslie berlinskoga 
kongresa, koji je iztočno pitanje samo još više zaoštrio, davši 
Rumunjskoj bugarsku Dobruču, Crnoj Gori neke arnautske krajeve 
i stisnuvši Srbiju izmeđju zaposjednute Herceg-Bosne i još uviek 
turske Macedonije. Pa je ipak taj i takav kongres stvorio takvu 
osnovku, da već više od četvrt stoljeća nije bilo većega evrop- 

oana Poljska ima se sjediniti s pojačanom Šaškom, te ove obadvie jake države 
opirući se na Tursku i Švedsku, imadu postati neprehođnom zaprekom za 
Rusiju. Prusiji se ima dati Hanover za to, da bude proti Englezkoj. Sve nje¬ 
mačke male države i nadalje imadu ostati u franeuzkom prijateljstvu, vazda 
spiemne, da na mig iz Pariza pritisnu Austriju, te bi Francuzka svu svoju 
slobodnu snagu mogla upotriebiti proti Englezkoj. No Fridrik II. prevari Fran- 
cuzku i spoji se — s Englezkom. Vidi pobliže: Sorel, Essais, str. 168—172, 
u studiji: Tajna diplomacija Luja XV. 

skoga rata i da se bratoubilački srbsko-bugarski rat od god. 
1885. kao i bezumni grčko-turski rat od god. 1897. za pobiedjene 
ratujuće strane svršio bar bez gubitka narodnoga zemljišta, što bi 
i za Srbiju i za Grčku bilo zapravo iznakaženje narodnoga tiela. 

Istina, dosta se često govori i piše: bolji je i rat od ova¬ 
kvoga oružanoga mira. No tko je tako govorio i poslie krvave en- 
glezko-burske vojne, svakako se predomislio videći u sadašnjem 
rusko-japanskom ratu, što to znači, kad se na život i smrt pobiju 
dva velika naroda, koji su ujedno velike moderne države. I nema 
sumnje, da je upravo strahovita krvava borba u Mandžuriji bila 
najjačim sredstvom francuzkoj diplomaciji, kad je u listopadu 
1904. zapriečila englezko-ruski oružani sukob, koji bi ne samo 
Evropu, nego gotovo čitavu zemaljsku kruglju bio pretvorio u go¬ 
lemu klaonicu. 

I baš taj fakat, što ni hullska nesgoda, kod koje je ruska 
baltijska mornarica bila onako oštetila englezko ribarsko brodovlje, 
nije dovela do rata samo zato, što je evropska, naročito fran- 
cuzka diplomacija više evropske, a najviše ljudske interese stavila 
i nad svjetsku politiku Velike Britanije i Rusije, baš ta činjenica 
najjasnije dokazuje, kako savremena diplomacija nije ni u tajnom 
spletkarstvu, ni u praznim frazama, kako si to obično mislimo. 

Prevrat u diplomaciji uveđenjem brzojava. 

Nego tu odmah treba naglasiti, da nema zvanja, što bi ga 
moderni napredak bio tako otežčao, kako je to sa zvanjem diplo¬ 
matskim. 

„Brzojav, a još više telefon, više promieniše političke ođno- 
šaje medju narodima, nego što željeznice preokrenuše njihove go¬ 
spodarske prilike . . . Brzojav je stubokom prevrnuo svu neka¬ 
dašnju diplomaciju. Njime je na diplomatsko područje iznenada i 
bez ikakva prelaza stupio onaj elemenat, što ga sa svim svojim 
umiećem gone od zelenoga stola: u diplomaciju je stupila strast. 

Mi se možemo smijati okolišanju i sporosti stare diplomacije. 
U istinu, njezina je forma to smješnija, što je nenaravnija i sve¬ 
čanija; ali se do sita možemo smijati samo onda, kad se proces 
vodi za kakvu tricu. No ovdje tomu nije tako. Kad se naime su¬ 
kobe diplomati, onda su u sporu najvažnije stvari na svietu, te 
trošak parnice plača čovječanstvo, a konačnu odsudu krvlju svojom 


pečate narodi. U svakom takvom sporu stavlja se na kocku neza¬ 
visnost naroda, život ljudi, prosvjeta viekova, mladež čitave jedne 
domovine i nepoznato bogatstvo narodnoga genija, koje se daje na 
volju ratnoj sreći, a da nismo kadri ni ocieniti njegove vriednosti. 
I zato se ne smije toliko blago strovaliti u ponor jednim kretom 
ruke. Zato kod onih, kojima su povjerene duše i narodi, srčba po¬ 
staje zločinom. Pa ipak nema čovjeka, koji bi bio stalan, da se 
ne će razgnjeviti, kad se u njem razplamte velike strasti i kad mu 
dirneš u živac; nema ni glave, u kojoj se ne bi zavrtjelo, kad 
pogleda s visine, od kuda se gleda na zemaljska kraljevstva. U 
takvim slučajevima treba štita i ograde. 

Stara diplomacija našla je oboje u svom postupku i u svojim 
predstavnicima . . . Bijaše spora, nije se ljutila, a rado se zaustav¬ 
ljala i rado driemala . . . 

Pa bio si i prisiljen razmišljati, kad je glasniku trebalo iz Pa¬ 
riza u London pet dana, kad si odgovor na kakav bečki argu- 
menat mogao poslati istom za dva tjedna, i kad si morao čekati 
gotovo mjesec dana, da saznaš, kako u Petrogradu prosudjuju ono, 
što se dogadja u Turskoj . . . Danas glasnici putuju munjevitim 
vlakom. Pogledajte samo kakav poštanski almanah prije petdeset 
godina i željeznički vozni red posljednjega mjeseca: prispodobite 
vrieme dolazka i odlazka, pa ćete imati točno mjerilo, da prosu¬ 
dite, koliko današnji naši ministri moraju biti i jačega karaktera 
i genijalnijega duha od svojih predšastnika. Danas nema ni podre- 
djenoga državnika, ni neznatnoga kakvoga diplomatskoga zastup¬ 
nika, koji ne bi morao biti deset krat razboritiji od Mazarina i 
hladniji od Talleyranda, i to da samo izbjegne težkim pogreškama 
i kobnim bedastoćama . . . 

Pogibelji od nagle diplomacije. 

Danas strast sukob započinje, silovitost njime ravna, sila ga 
rješava. Predstavite si jednoga Richelieua i jednoga Bismarcka, ili 
Luja XIV. i Fridrika II., gdje svaki iz svoga kabineta u naglom 
dialogu skuplja stoljetnu svađju dinastija i naroda. Pokraj telefona, 
kojim se razgovaraju, imadu telefon za svoje ministre. Jedna oštra 
neč, i već je vojsci dana zapovjed, da se u vojarnama spremi, i 
već se na prugama pomiču parostroji. I što je tamo kod telefona 
oštrija prepirka, to se vojske naglije približuju granicama . . . 

8* Radić: Savremena Evropa. ] 2 

Onaj čas, kad je rat naviešten, ujedno i plane, i čitava ljudska 
pokoljenja pokošena su i prije, nego čovječanstvo znade, zašto. 

I nemojte misliti, da za ovakve nenadane sukobe treba van- 
rednib genija. Ovakve strahote mogu na narode strovaliti i obični 
naduti i nagli ljudi. Dapače ograničen čovjek i jest za to veoma 
sposoban, pa nema uredaba, kojima bi se narodi pred tim mogli 
osigurati. Bojati se je dapače, da će se ovakvi dogadjaji to na- 
glije razvijati, što su slobodnije i demokratskije vlade, koje se su¬ 
kobe . . . Kad se koji sabor razpali, nitko ga više ne zaustavi. 
Sva rječitost jednoga Thiersa nije god. 1870. mogla dobiti jednoga 
sata za razpravu . . - 1 

Meni nije do slavohlepnika i silnika. Oni će uviek naći sred¬ 
stava, da se izvuku iz škripca. Ti me ne zanimaju. Ja mislim na 
one narode, kojima se groze, koje hoće da pokore i koje zato 
izazivlju: agituju medju njima, draže ib, nastoje, da izgube glavu 
i da se bace u vrevu, kako bi se za njih moglo nepobitnije uztvr- 
diti, da su oni pogibeljni miru. Za ovakve je narode još uviek 
najbolje sredstvo: odgoda. Mislim i na one narode, što ih neki 
častohlepnici opijaju i bacaju u vratolomne podhvate i u krvave 
pustolovine, gotovo uviek na njihovu štetu. Za ove je spas u trieznu 
promišljanju" . . . 

Zadaća diplomacije. 

Tako duboki i pravedni Sorel. 2 Posljednjim ovim njegovim 
riečima, kod kojih je uz svoju Francuzku očito mislio i na nas 
Slavene izvan Busije, proti kojima je napereno toliko bajuneta i 
za koje se još uviek lievaju toliki topovi, tim riečima treba sva¬ 
kako dodati još ovo: Za male je narode baš u tome najveća 
opasnost, što u njih ima upravo na političkom polju najmanje ve¬ 
likih ljudi. Naročito to vriedi za diplomaciju. Ta eto primjerice 
kod nas Hrvata nazvat ćemo diplomatom čovjeka, koji obučen po 
najnovijoj modi počne s nama sladko i frazerski govoriti, želeći 
od nas izmamiti kakvu korist. A kad tamo, to ne bi bio diplo¬ 
matski poslužnik ni prije sto godina, a kamo li od onoga vremena, 

1 Thiers je zaklinjao francuzku komoru, da počeka, dok se vidi, je li 
pruski kralj u istinu težko uvriedio francuzkoga poslanika. Sve uzalud: I za¬ 
stupnici poput svjetine na ulici vikaku kao pijani: U Berlin, u Berlin! . . . 

2 Essais, zadnja studija pod naslovom: La diplomatie et le progrfes, 
str. 272—278; za posljednji citat str. 274 i 275. 


kad najprije Napoleon I., a onda Cavour i Bismarck počeše otvo¬ 
reno govoriti o najsmionijim osnovama i za te osnove interesovati 
najšire slojeve družtva, ne izključujući ni žena. 

I diplomacija se dakle, od kad je evropska, nije samo pona- 
rodila, nego i demokratizovala i socijalozovala. I zato u nijednom 
narodu, osobito u malenom, ne smije više biti ni vlada, ni na¬ 
rodno predstavničtvo u rukama ljudi, koji iz srednjega vieka imadu 
možda samo staležki ponos i gospodske potrebe, a iz novoga doba 
samo kroj odiela i pregršt salonskih fraza. Savremena evropska 
diplomacija traži uz savršenu baštinjenu ugladjenost forme duboki 
smisao i stvarni sadržaj, to jest svestrano poznavanje svih onih 
težnja i potreba, što ih brani, ili pobija. Jednom riečju: savremena 
je diplomacija već preko pol stoljeća ne samo velika umjetnost, 
nego i temeljita znanost, u kojoj se skuplja sva moderna politika: 
i trgovačka i vjerska, teritorijalna i socijalna, i narodnostna i 
svjetska. Izmedju diplomata i političara danas je samo ta razlika, 
što diplomat službeno zastupa velike interese, pa je zato i dužan, 
da prema svojoj vlasti i odgovornosti kud i kamo više znade od 
običnih političara, i da bude od njih susretljiviji, razboritiji i da- 
lekovidniji. 

Evropska je diplomacija danas najviši stepen evropske poli¬ 
tike, te se u njoj najjače, ako i u najblažoj formi izrazuju svi 
novi faktori javnoga evropskoga života, naročito demokratizam, 
koji se ovdje proširuje u obću formulu velikih svjetskih interesa, 
a posebice u princip obćega mira i ljudske civilizacije. 

Četiri područja evropske kulture. 

Uvod. 

A. Snaga "evropskih kulturnih elemenata. 


1. Afrički i azijski osvajači ne ostaviše u Evropi kulturnih 

tragova. 

Egipćani. — Kartažani. 

/•č’jd sva tri kopna staroga svieta Afrika se najmanje proširivala 
izvan svojih prirodnih granica. Najstarija egipatska povjest 
pri6a nam doduše o prodiranju nekih egipatskih osvajača u iztočno 
primorje Sredozemnoga mora, u Feniciju i Palestinu, pa i dalje u 
unutrašnju prednju Aziju, no ovo egipatsko gospodstvo nije ostavilo 
nikakovih dubljih tragova na onim narodima i zemljama. 

Mnogo kasnije, ali još uviek nekoliko stoljeća prije Hrista, 
zavladaše Kartažani gotovo svom Sicilijom i najvećim dielom da¬ 
našnje Španjolske. No ni Kartažani se ne mogahu stalno utvrditi 
proti grčkomu, a kasnije proti rimskomu uplivu i vlasti, a koliko 
je njihovo gospodstvo bilo jače i trajnije od egipatskoga gospodstva 
u susjednoj Aziji, ne ide to na račun Afrike, jer su Kartažani, 
kako znamo, svojim porietlom najčišći azijski Semiti. 

- Persijanci. 

Iz Prednje i Srednje Azije razlievahu se kroz stoljeća velike 
osvajačke poplave po južnoj i iztočnoj Evropi, ali ni u njihovom 
metežu ne bijaše baš mnogo kulturnih naplava. 

Na malu ili na grčku Evropu nahrupiše svom silom u V. 
stoljeću pr. Hr. Persijanci ili Medijanci. Svi znamo, ili se barem 
više ili manje sjećamo, kolikim smo zanosom pratili danas poslie 
dvie i pol tisuća godina junačku helensku obranu na Marathonu, u 
Thermopilima i kod Salamine protiv kud i kamo brojnijega napa- 

dača. Pa kad bi i bilo istinito mišljenje, koje se u novije doba češće 
pojavilo, da Grci baš ne bijahu takvi junaci, kakvima ih prikazuju 
njihovi povjestničari, jedno je ipak nesumnjivo utvrđjeno: Persi- 
janci ne ostaviše iza sebe nikakovib uredaba ni u Maloj Aziji, a kamo 
li na jugoiz točnom dielu današnjega balkanskoga poluotoka. Bijahu 
dakle samo pustolovni, a možda i hrabri osvajači, ali upravnim 
sistemom svojih satrapija ne uspješe nimalo izvan svoje domovine. 

Huni. — Avari. 

Već je klasička rimska Evropa imala dosta neprilika s Azijom, 
naročito s Partima, koji vladahu od Kaspijskoga mora do Inda, 
i koji se usudiše podići glavu proti Rimu i onda, kad se pred 
rimskim orlom plaho ščućuriše svi puci oko Sredozemnoga mora. 

Ali istom sredovječna Evropa osjeti, što je azijska najezda. 
Najprije se poput orkana podigoše Huni iz Srednje Azije, tamo 
negdje od Kaspijskoga mora, preletješe iztočnom i srednjom Evropom, 
da istom na Katalaunskim poljanama god. 451. (na Marni u Fran- 
cuzkoj) dozive poraz, poslie kojega se povukoše na Dunav, gdje 
ih doskora nestade bez traga. Slično se dogodilo i Avarima, koje 
mi zovemo Obrima, što kod Ceha i Poljaka znači: gorostasi, i 
kojima je zadnju snagu skršio Karlo Veliki. 

Arapi i Turci (Osmanlije). — Magjari i Mongoli. 

Dok je tako iztočna, srednja, pa čak i zapadna Evropa stra¬ 
dala od srednjoazijskih osvajača, podigoše se poput gradonosnoga 
oblaka Arapi u zanosu svoje nove vjere, da preko čitave Afrike, 
preko Gibraltara i Pireneja padnu u južnu Francuzku. No tu se 
njima desi isto (732.), što se je pred tri stoljeća bilo desilo Hu¬ 
nima u sjevernoj Francuzkoj, s tom razlikom, što se Arapi iza 
Pireneja uzdržaše punih sedam stoljeća. Ovo je najduže azijsko 
gospodstvo nad dielom Evrope, pa ni ono nije ostavilo za sobom 
kulturno-socijalnih uredaba, nego tek uspomenu na uzorno obra- 
djivanje polja, pak granadsku Alhambru kao remek djelo gradjevne 
umjetnosti. 

Baš prije toga, nego što se Španjolci oslobodiše arapskoga jarma, 
utvrdilo se gospodstvo novih azijskih osvajača, Turaka ili Osman- 
lija, na većem dielu balkanskoga poluotoka, da se doskora pro¬ 
tegne i na veći dio Podunavlja. Davno prije toga prohujiše gotovo 


svom Evropom poput Huna tada još divlji Magjari, a današnju 
Rusiju, koja se jedva bila počela oporavljati od tolikih pustošenja, 
podvrgoše si Tatari ili Mongoli. No Magjari, dospjevši na svoju 
sreću u krilo najkulturnijega evropskoga plemena, dobiše od nas 
Slavena sve, što im mogosmo dati, a da pri tom ništa ne izgubiše 
od onoga, što kod njih bijaše osebujno i razvito, te danas ima 
Evropa u malom živi primjer one prave kulturne asimilacije, koja 
ie postala već i idealom najumnijih Rusa i Francuza za rusko po¬ 
dručje u Aziji i za francuzko u Africi. 

Mongoli i Turci, ostavši u svezi sa svojom kolievkom i dobi¬ 
vajući vazda svježih osvajačkih sila iz prostranoga svoga azijskoga 
zaledja, postaše kao slavenski gospodari u jednu ruku još silovitiji, 
a u drugu ruku sve to mekoputniji. Slavenska razcjepkanost u 
Rusiji i u Podunavlju činjaše im se dovoljnim jamstvom za nji¬ 
hovo trajno gospodstvo. 

No Rusija se neopazice sabiraše oko Moskve, te god. 1380. bi¬ 
jaše tako jaka, da je veliki knez Dmitrij Donskij s vojskom od 
dviesta tisuća ljudi mogao dočekati kana Mamaja i poraziti ga na 
Kulikovu polju (u današnjoj Tulskoj guberniji pri ušću Neprjadve 
u Don) dne 8. rujna iste godine. U Podunavlju opet razbijahu se 
turski valovi o crnogorske hridi, o ostatke države Hrvatske i o 
prsa stotine vitezova poljskih, koji dospješe i na to, da oslobode 
Beč od sigurne propasti. Medjutim je iz zapadne Evrope vrcnula 
narodnostna iskra, koja je i na Podunavlju i na Balkanu užegla 
vatru, od koje izgorješe vojnički šatori osmanskih osvajača naj¬ 
prije u Srbiji i Grčkoj, a onda u Rumunjskoj i Bugarskoj. I gle 
Čuda: čim ti šatori planuše, ostavljahu osvajači ne samo svoje 
kuće i polja, sela i gradove, nego i svoje grobove i mošeje. Tek 
jedan dio ostade ih u Bugarskoj, dok u ostalim spomenutim oslo- 
bodjenim zemljama nema višestoljetnomu turskomu gospodstvu u 
svakidašnjem životu ni traga, osim sad češćih sad redjih turskih 
rieči u pučkom govoru. 

Zaključale. 

Medju azijskim osvajačima ne bijaše dakle u dugom nizu 
stoljeća nijednoga Aleksandra Velikoga i nijednoga Jermaka, jer 
u Srednjoj i Prednjoj Aziji ne bijaše i nema naroda poput Grka, 
ili poput Rusa. I gledajući u starom vieku, kako se Grčka širila 
u Aziju do Inda, pa videći danas, gdje se Rusija prostrla sve do 

Pamira i preko kitajskoga zida, a znajući, kako je malena Evropa 
zavladala više radom, nego silom, većim dielom Azije i gotovo 
svom Afrikom, da i ne spominjemo Amerike i Australije, moramo 
doći na misao, da evropska kultura ima od vajkada i nešto više 
osim Kruppovih topova i Mauserovih pušaka, koje su joj i onako 
tek nedavni pomagaći, ili bolje odmagači. 

2. Što je evropsku kulturu učinilo višom od azijske i afričke. 

,,Trula“ Evropa. — Savjest i'uvjerenje u evropskoj kultu/ri. 

Mi Evropljani u obće, a naročito mi Slaveni, sad se odviše 
hvalimo, sad opet previše kudimo. Našim su vladama obično sve 
uredbe javnoga života savršene, dok opozicije svemu prigovaraju, 
ako već svega i ne ruše. Osim toga ozljovoljuju nas glasovi o ne¬ 
slućenu napredku u Americi i Australiji, te se domaćemu nezado¬ 
voljstvu primieša još i nešto zavisti, koja se najlakše pretvori u 
ogorčenje na trule i preživjele evropske prilike. 

Ako je istina, da ne možemo pravo.i trajno zavoljeti ono, 
što dobro ne poznamo, isto je tako nepobitno, da se koječemu 
samo zato divimo, jer smo odviše daleko, a da bismo vidjeli 
jezgru same stvari, kao što opet u drugu ruku oštro sudimo, pa 
i žigošemo svoje ljude i svoje prilike ponajviše zato, jer njihovu 
nesavršenost samo ne gledamo, nego često i na sebi težko osjećamo. 

Jedino se tako dadu protumačiti žestoki napadaji na sav da¬ 
našnji javni i družtveni poredak, na koji su do skrajnosti ogor¬ 
čene naročito t. zv. radikalne i revolucionarne stranke i struje. 

Radikalaca je ipak u našem evropskom družtvu velika ma¬ 
njina, a pogotovo to vriedi za ozbiljne revolucionarce. No upliv 
je njihov ipak vanredno jak i redovno vrlo blagoslovan. Ta pro¬ 
mislimo samo, kako je uznapredovalo i kako se u socijalnom 
pravcu razvilo najnovije zakonodavstvo, sudstvo, uprava i školstvo 
gotovo u svim evropskim državama, i to ponajviše pod pritiskom 
organizovane socijalne demokracije. 

Ali još na koncu prve polovine XIX. stoljeća — kod nas u 
Hrvatskoj i danas — socijalista je bio isto, što i neobuzdani revo- 
lucionarac, gori od najpokvarenijega zločinca. Pa ipak se vazda 
nalazilo dosta ljudi, koji su uza sve žrtve i uza sve pogibli, dapače 
za cienu svoga života, htjeli biti takvi i još kojekakvi drugi „zlo¬ 
činci": U Evropi se pojaviše mučenici uvjerenja gotovo u 


većem broju, nego nekada mučenici vjere. I eto, to je prva i 
glavna osebina evropske kulture. 

Ta se osebina silno iztiče već u drevnoj Grčkoj: Sokrat 
je uza svu svoju poslušnost atenskim zakonima volio izpiti vrč 
otrova (399. pr. Hr.), nego priznati, da je svojom naukom o ži¬ 
votnim kriepostima zavodio i kvario atensku mladež. Od toga 
doba nije se zatrglo pleme Sokrata, a ponajveći njegov potomak 
iz našega roda, Jan Hus, volio je živ na lomači izgorjeti (6. srpnja 
1415.), nego da zabludom nazove svoje uvjerenje o tadašnjoj po- 
kvarenosti katoličke hierarhije i o protukršćanskoj njezinoj praksi 
pri trgovini s crkvenim častima i oprostima. 

Kad promislimo, šta je jednomu Grku bio rodni grad, 1 a što 
sredovječnomu uzornomu svećeniku crkvena disciplina i papinska 
vlast, onda ćemo u Sokratu i u Husu vidjeti personifikaciju evropske 
slobodne ličnosti, ili još točnije evropske individualne sa¬ 
vjesti, koja se diže proti čitavomu svietu u uvjerenju, da je 
božjom lučju, razumom, našla i spoznala pravu istinu. 

Četiri elementa u evropskoj kulturi. 

No grčka i rimska ličnost, kolikogod bijaše intelektualno 
tako razvita, da nam je u Platonu i Aristotelu podala najsavr- 
šeniju staru, u mnogočem vječno mladu filosofiju, i da nam je u 
rimskom pravu podigla ne samo spomenik zdravoga razuma, nego 
i prvi ljudski osnov uredjenoga družtva, ipak je. ta ličnost bila 
sputana tolikim praznovjerjem i nesvjestna moralne svoje vried- 
nosti i veličine. Od tih predsuda, od vjere, koja zapravo bijaše 
grubo praznovjerje, dakle iz moralne potištenosti i praznine, izvela 
ie grčko-rimski sviet istom kršćanska nauka. 

Ali intelektualna i družtvena snaga — grčka filosofija i rimsko 
pravo — bijaše tako velika, te se već činilo, da će se stari sviet 

1 „Ni Grci, ni Rimljani ne imađjahu koloniji, kakve su danas ... Ne 
smijemo nipošto misliti, da je (rimska ili grčka) kolonija nastala slučajno, ili 
samovoljom nekolicine izseljenikU. Četa pustolova ne mogaše nikada osno¬ 
vati grada i ne imadjaše prema klasičkim izjavama prava, da se uredi u 
občinu . . . Prvi uvjet, da se utemelji grad, bijaše: imati uza se svete vatre. 
Drugi uvjet bijaše, voditi sa sobom takovo lice, koje bi bilo sposobno, da 
obavi obrede kod polaganje temelja. Sve to dobiše izseljenici od matere do¬ 
movine. S njezina ognjišta odnašahu vatru, iz nje vođjahu sa sobom i člana 
koje svete obitelji." Fustel de Coulanges, La Citć antique, str. 252, 

okameniti i ukočiti uza svu svježinu i mladost kršćanskoga duha. 
I trebaše nepreglednih i nesavladivih „barbarskih" pukova, da 
starim grčko-] ati uskim svietom ne samo izvana potresu, nego da 
u nj unesu četvrti evropski kulturni elemenat, slobodnu ličnost bez 
obzira na inteligenciju, na nekakav pravni sistem i na koju mu 
drago vjeru. Tako je Evropa dobila četiri svoja ugaljna kamena: 
grčku filosofiju zdravoga razuma, rimsko pravo realnih đružtvenih 
potreba, kršćanski moral s božanskom sankcijom i s čovječjom 
slobodnom voljom i napokon „barbarsku“ ličnost, koja je znala u 
kratko vrieme ne samo usvojiti sva tri prije spomenuta elementa, 
nego ib još prodahnuti onom živom djelatnošću, koja se jednako 
zrcali u sva tri glavna evropska plemena, u Slavena, Germana 
i Kelta. 

Kakogod bili važni i plodotvorni svi ovi spomenuti kulturni 
elementi, ne bi se evropska civilizaja bila riešila grčke jednostra¬ 
nosti i rimske praktičnosti, koja se najvoljela služiti silom, a po¬ 
gotovo ne bi bila Evropa tako skoro izašla iz sredovječne po¬ 
metnje medju javnim i privatnim pravom, medju dužnostima prema 
Bogu i prema ljudima, prema družtvu i prema pojedincu, da „bar¬ 
bari", osobiti slavenski, ne donesoše još jednoga novoga elementa, 
koji je prema kulturi i ostaloga staroga svieta i novih država u 
Americi i Australiji najčastnija i najblagoslovnija naša evropska 
osebina. 

3. Pravo slabijega u evropskoj kulturi. 

Asijsko-afričko i rimsko pravo jačega. 

Već je postalo poslovničnim njemačko sredovječno pravo ja¬ 
čega (Faustrecbt). Čim velimo „njemačko" i „sredovječno", tim 
kazujemo, da je to čudno pravo bilo preotelo maha, i to tek samo 
iznimno na jednom evropskom području i tek u jednom razdoblju 
evropske povjesti. 

No što je kod nas u Evropi izuzetak, to je u ostalom starom 
svietu pravilo, a bilo se bojati, da će tako biti i u novim ame¬ 
ričkim i australskim organizacijama. 

Jedan jedini pogled na azijsku povjest dokazuje, da su tu 
živjeli i obastali samo veliki narodi i velike države, te su se manji 
narodići i plemena mogli zakloniti i spasiti od robstva tek na vi- 
sočinama Himalaje, na gorama kavkazkim, u pustarama srednjo¬ 


azijskim i u ledenim ravnicama sibirskim. Maloga kulturnoga na¬ 
roda i male kulturne države Azija ne imađjaše, pa nema ni danas. 
Dva jedina mala azijska kulturna naroda, Feničani i Zidovi, raz- 
tepoše se izvan svoje domovine, koja je u ostalom više evropska 
nego azijska, da jednih s vremenem nestane, dok drugi postadoše 
najprije financijalna poluga, a onda i revolucionarni kvasac čita¬ 
vomu evropskomu družtvu. 

„Kao i vrieme, ima i zemlja tri svoje dobe. Azija i Afrika 
predstavljaju prošlost, i upravo zato nastade u njima družtvo, ko¬ 
jemu je na vrbu silnik, a temeljem rob. Amerika predstavlja bu¬ 
dućnost, pa zato u njoj ne vidimo baštinjenoga aristokratizma. 
Medju azijskim robstvom i američkom slobodom, medju kastama 
staroga i demokracijom novoga svieta, medju sjenom prošlosti i 
zorom budućnosti diže se Evropa, kao slika sadašnjosti, izvrgnuta 
dvjema nepomirljivim principima . . 

Ovako Emilio Castelar u svojoj „Evropskoj Politici" 1 kon- 
statuje osnovnu razliku medju Evropom i ostalim starim i novim 
svietom, ali za razlog toj razlici navodi samo pjesničku frazu: 
Azija je s Afrikom prošlost, Amerika budućnost, a Evropa sadaš¬ 
njost. No unutrašnji uzrok ovakvim stoljetnim, pa i tisućljetnim 
faktima mora biti mnogo dublje. Pa u istinu i jest: Azija i Afrika 
ne poznavahu i ne poznavaju prava slabijega ni u privatnom, ni 
u javnomu životu. Azijskomu i afričkomu družtvu temeljem je 
samo sila i vlast, koju su uzalud pojedinci, primjerice Budba, na¬ 
stojali oslabiti negativnom naukom o ništetnosti svega na svietu i 
tugaljivom filosofijom o jednakosti svih ljudi u patnjama i u — 
smrti. Takva nauka i filosofija samo je još jače prignjavila azijsko 
roblje utisnuvši mu živu na čelu pečat smrti. 

Svi smo se već više ili manje divili rimskomu pravu, o kojem 
je i ovdje bilo spomena, kao o prvom sistemu zdravoga imovin¬ 
skoga i družtvenoga uređjenja. No tu sada treba naglasiti, da je 
rimsko pravo prvobitno imalo za osnov princip azijske samovolje 
i vlasti patricijske, koja je bila kroz čitava stoljeća prava pravcata 
tiranija nad bezpravnim gotovo plebejcima. Sjetimo se samo, da je 
po rimskom pravu otac mogao po tri puta u robstvo prodati 
svoga sina i da je žena bila dugo vremena kao puka stvar. Isto 

1 Emilio Castelar, ,La Politique europćeune" (Pariš, Alcan, 1897... 
str. 141. in 4°, ciena 3 fr.), str. 20. 

tako ne smijemo zaboraviti, da je ovo i ovakovo rimsko pravo, 
kojemu se mi toliko divimo, sabrano i konačno uređjeno u VI. 
stoljeću kršćanstva (pod carem Justinijanom I., koji vladaše od 
527.-565.), i to ne u svjetovladnom Rimu, nego u Carigradu, koji 
u to doba i još dugo vremena poslie bijaše Evropi onakav mozak, 
kakav joj je već više od tri vieka Pariz. 

Kršćanska, i „barbarska“ zaštita slabijega. — Nietzsche. 

Kako je naprotiv životvorno i snažno osnovno kršćansko na¬ 
čelo o bratimstvu u životu, o takvoj jednakosti pred Bogom, koja 
se ima podpuno obdržavati već na ovom svietu, i o čovječjoj 
dužnosti, ne samo da trpi i pregara, nego da se „ne boji onih, 
koji mogu ubiti samo tielo, a duše ne mogu". Kršćanstvo je dakle 
Evropi, koja je već imala saviest, ali nestalnu i neosobnu, odkrilo 
živu i odgovornu dušu, i prema grubomu azijskomu i afrič¬ 
komu materijalizmu sebičnosti, sile i straha postavilo idealizam 
ljubavi, pravice i nade. 

Na tom temeljnom principu, prema kojemu se na kocu konca 
i pojedini ljudi i njihove organizacije prosudjuju po duhovnoj vrieđ- 
nosti, nastala je zaštita i pravo slabijega, u prvom redu zaštita i 
pravo nejake djece i slabih žena. 

Za Kelte, Germane i Slavene već prve historijske viesti jav¬ 
ljaju ne samo o dosta razvitoj ličnosti, nego i o takvom družtvenoin 
uredjenju, u kojem naročito mati imadjaše veliki ugled i vlast, koju 
očito nije dobila radi svoje snage, nego radi svoje kulturne važnosti, 
U slavenskoj i njemačkoj pravnoj povjesti spominje se dosta i t. zv. 
doba matrijarhata, to jest doba, kad je mati bila glava obitelji i 
kad se rodbinstvo ođredjivalo po srodstvu s materom, te je primje¬ 
rice ujak djeci bio kud i kamo bliži od strica, pače i od otca. U 
to doba očito nije moglo biti nezakonite djece, jer za otca se nije 
baš mnogo pitalo. Danas, kad je otac već odavna preuzeo glavnu 
brigu za djecu, u redovnim prilikama djeca od toga nimalo ne 
stradaju, ako se izgubi mati; ali kad se otac „izgubi 11 , onda nevini 
stvorovi ne samo da nemaju branitelja i hranitelja svoga, nego bez 
ikakve svoje krivnje čitav život nose žig, koji je u doba matrijar¬ 
hata bio nemoguć i koji bi zapravo patrio načelo „jakomu roditelju." 

No u slavenskim jezicima imademo i previše dokaza za bar¬ 


barstvo svojih pradjedova 1 , kojemu još i danas ima u životu jakih 
žalostnih tragova. 

Umni historik civilizacije, Funk-Brentano, 2 upozoruje i do¬ 
kazuje, kako prvu kulturu stvoriše žene i bolestni, t. j. slabi muž- 
karci. To je posvema u skladu s osnovnom mišlju Tolstove filo- 
sofije, naime s idejom, da svaka vlast čovjeka kvari i vodi natrag 
u barbarstvo. Prema tome danas je već utvrdjena istina, da se 
kulturnost svakoga naroda najtočnije može prosuditi po položaju 
žene, a naprednost svake države po uredbama, kojima se ograni¬ 
čuje samovolja, bila ona čija mu drago. 

Upravo se čovjek mora čuditi, kako su toliki oštroumni 
Evropljani, osobito u novije doba, radi svoje mržnje na hierarhiju 
ove ili one kršćanske crkve mogli tako omalovažiti kršćanstvo, te 
ga podredile islamizmu, dok se u najnovije doba ne nadje Niemac 
(ne mogu reći Evropljanin) Nitzsche, koji je sav svoj filosofski 
sistem osnovao na tvrdnji, da je kršćanstvo baš zato pogibeljno 
ljudskomu napredku, što propovieda ljubav prema svomu bližnjemu, 
osobito prema sirotinji, prema ženama i djeci sprječavajući tako, 
da se stvori i razvije družtvo „nadljudi". Isti taj Nietzsehe neogra¬ 
ničeno se divi Zoroastru ili Zaratustri, koji je u starom vieku — 
ako j^ u istinu živio — bio od prilike ono, što je u najnovije doba 
medju Persijancima Babu i njegov najglasovitiji učenik Beha- 
Ulla, to jest dosta jaki odsjev kršćanske životne nauke. 8 Ovu, da 

1 Itiež „otrok 11 znači slovenski „diete 1 ', a češki ,,rob“. Malo djetešce ili 
đojenče zove se češki ,,robž“, a ruski „pečeHOKt 11 (izg. ,,rebjonok“); ruski „poS-krt 11 
znači: biti u strahu, drhtati, dakle diete je pravo robče u vječnom strahu. Rieč 
„roba 11 znači slovački žena; „robiti 11 je u češkom, slovačkom i poljskom običan 
izraz za „raditi 11 ; žena je dakle bila živa stvar, koja je moralo samo raditi. U 
slavenskom svietu ima još dosta krajeva, gdje je to u glavnom još i danas. 

2 La civilisation et ses lois (Civilizacija i njezini zakoni), Pariš, 1895. 

3 Zoroaster ili Zaratustra učio je u glavnome, da je i onaj život 
borba medju svjetlom i tminom ili medju dobrom i zlom, i da konačna po¬ 
bjeda zavisi o tome, da li će više ljudi, koji se množe, dok je broj duhova 
jednak, pristati najprije u životu, a onda i po smrti uz duhove svjetla, ili 
tmine. — Bab (Vrata istine) pravim imenom Ali-Muhamed, sin persijskoga 
sitničara, polusvetac, poluprorok i na koncu mučenik svoga uvjerenja, učio je 
medju inim i to, da je žena isto takav stvor božji kao i mužkarac. Njegov 
glavni učenik Mizza-Husejn-Ali, prozvan Beha-UUa, t. j. božji bljesak, 
umro je u progonstvu 1891., a ostavio je iza sebe čitavu babističku literaturu. 
U Persiji ima danas od prilike trećina babista. (Vidi pobliže: C. yMaupem,, 
CoBpeaieHHbiH ČaoHBMi., Th'Mhct., 1904.). 

tako kažem, pobunu proti kršćanstvu, koja je zahvatila dobar dio ger¬ 
manske i romanske inteligencije, možemo protumačiti samo time, što 
je k Romanima i Germanima kršćanstvo došlo u pratnji latinskoga 
iezika i rimske ^vlasti, i što kod ovih dvaju plemena mislioci židov¬ 
skoga porietla vode veliku, a kadikad i prvu rieč u javnom životu. 1 
Kod Engleza i kod Slavena, nad kojima rimska vlast bijaše slaba 
ili nikakva, i kod kojih židovska inteligencije ne odlučuje u javnom 
životu, kršćanstvo se najdublje ukorienilo i najjače razvilo, a s time 
u savezu pravo slabijega, osobito pravo žene, najbolje je zajam¬ 
čeno u Velikoj Britaniji i u Rusiji. 

Istina, Englezka je Irsku gotovo uništila i netom na naše 
oči vodila rat, da izkorieni Bure. Ali Englezka se na Gladstoneovu 
rieč listom digla proti Turskoj za slavenske i pravoslavne Bugare, 
da i ne spominjemo nevidjenoga primjera u povjesti, da pomorska 
vlast tudjemu narodu daruje cielo jedno otočje u Sredozemnom 
moru, kako je Velika Britanija jonsko otočje darovala Grčkoj. 

Za Rusiju je i previše poznato, koliko se izkrvarila u rato¬ 
vima, koji joj nisu donieli, ni mogli donieti nikakve materijalne ko¬ 
risti. U ostalom Rusiju i Ruse s gledišta evropske kulture dovoljno 
karakterizuje taj fakat, što se najbrojniji seljački stalež kod nje 
zove ,,krestjanskim,“ 2 t. j. kršćanskim, dok je u zapadnoj, naro¬ 
čito u romanskoj Evropi i seljak i poganin (latinski paganus, 
francuzki paysan i payen) jedno te isto. A napokon sva po vješt 
XIX. stoljeću dokazuje, da se baš Englezi i Rusi, dakle naj- 
kršćanskiji evropski narodi, proveli mirnim putem sve one velike 
reforme za pravo širokih potlačenih slojeva, koji u Francuzkoj 
sve, što imaju, izkupiše krvlju, a i u Njemačkoj se danas najviše 
organizuju u ime krvave socijalne revolucije. 

Demokracija i preporod slavenskih naroda — zaštita slabijega. 

Govoreći o evropskoj demokraciji, a još prije toga u poglavlju 
o novim narodima, dodirnuh se toga neobičnoga fakta, da čitave 
tisuće ljudi družtvenoga položaja i više kulture dobrovoljno prela - 
žahu, a još danas prelaze k t. zv. nižim staležima, da ih oslobode 
duševne i tjelesne biede. Naročito je kod nas Slavena i naš na- 

1 Kako je obćenito poznato, osnivači socijalne demokracije, koja je 
danas nepomirljivi protivnik osobito katoličkoj crkvi, Lasalle (1825.—64.) i 
Marx (1804.—83.), pak još živi Maks Nordau, židovskoga su porietla. 

2 KpecTtHHHHi. znači ruski seljak. 


rodni preporod i naš politički rad takav, da se i nacionalizam i 
demokratizam u nas završuje prosvjetom i gospodarskom organi¬ 
zacijom seljačkoga puka, koji je izuzevši Češku tako potišten, neuk 
i siromašan, da ni najpožrtvovnijim svojim prosvjetiteljima i orga¬ 
nizatorima ne može obično zajamčiti ni sigurne kore hljeba, a kamo 
li da ih podigne do vlasti ili im pomogne bilo do ugleda, bilo do 
bogatstva. 

Uzmimo primjerice kojega slovačkoga narodnoga demokrata, 
liečnika, učitelja, svećenika — a ima ih već liepa četa, — koji 
poput apostola sav svoj život, sva svoja materijalna sredstva, sve 
sposobnosti uma i krieposti srca posvećuju zapuštenomu seljačkomu 
puku, da ga otmu pijanstvu, prezaduženosti, nepismenosti i drugim 
tjelesnim i duševnim nevoljama. Sumnjičava vlada, a još više pre- 
revne, obično nenarodne oblasti, vide u spomenutom radu sve drugo 
prije, nego izljev pravoga kršćanstva i dosljednu praksu Tolstove 
nauke. 1 Najčešće ih drže panslavističkim agitatorima, premda su 
u vrlo oštroj opreci sa starim slovačkim narodnim vodstvom, koje 
doduše otvoreno, a često i doista naivno očekuje pomoć od Rusije, pa 
baš zato nipošto ne zaslužuje naziva potajnih panslavističkih rovara. 

Sad prosudimo: Kad ovakovi pregaoci ne nalaze nikakova 
priznanja kod domaće narodne inteligencije; kad im seljačtvo ne 
može ništa drugo učiniti, nego tek reći: hvala, i kad su svaki 
čas u pogibli, da dospiju kao tobožnji neprijatelji države u najveće 
neprilike, što ih drugo može u njihovu radu podržavati, nego 
sviest, da čine svoju dužnost prema „mlađjoj braći“, i uvjerenje, 
da i slabiji imadu pravo, do kojega im mora pomoći svatko, tko 
ne će da bude makar indirektno kriv družtvenomu zlu i nepravdi. 

Ova sviest o dužnosti prema potlačenima i ovo uvjerenje, da 
pravo slabijih vriedi isto toliko, koliko i pravo jakih, tako je 
djelovalo na Castelara, koji inače nas Slavene ne voli, a Rusiju 
upravo mrzi, da je u svom spomenutom djelu i ovo napisao: 

„Ta velika Rusija ima uz osjećaj skupne individualnosti, koje 
su si svjestni svi mladi narodi, još i narodno čuvstvo, baštinu 

1 U nas će biti malo poznato, da Tolstoj nije nigdje našao toliko 
iskrenih i do »krajnosti dosljednih pristaša kao medju višeškolskom slovačkom 
omladinom. Nekoji oduševljeni Tolstojevci intimni su prijatelji s velikim 
svojim učiteljem, a jedan od njih, liečnik dr. Makovi cky, s njime vrlo 
živo dopisuje, pa je sad veće, sad manje odlomke iz te vanredno zanimive 
korespondencije znao i češki priobćiti u pražkoj „Samostatnosti." 

S. Radić; Sa vremena Evropa. 13 

zrelih naroda, a pokraj toga još i jednu dragu ideju, koja danas 
klica u srdcima i koja će se s vremenom ojačati, ideju plemenske 
zajednice. Slavenstvo se javljali sve to snažnije nastupa. Oštro ga 
pobijaju svi oni, koji u njem vide samo potvrdu baštinjenoga 
pravoslavlja i oslon samodržavne vladavine, no ugleda mu pri¬ 
bavljaju odlični mislioci, koji Slavenstvo nerazješivo spajaju s na¬ 
rodnim i političkim oslobodjenjem iztočnib naroda i plemena. 

Sreo sam jedne noći kod kneginje Trubecke glasovitoga go¬ 
vornika iz Praga, Riegera, jednoga od glavnih ljudi, koji na 
iztoku brane one slavenske principe, koji danas kruže glavama od¬ 
ličnih mislilaca, a koji će sutra tajinstvenim prodiranjem ideja iz 
carstva misli prieći u zbiljski život, da onda prodabnu čitavo ono 
družtvo, kojemu su namienjeni. 

Rieger dokazivaše sa svom silom podataka i s vanrednom 
jasnoćom izraza, da je slavenska misao nastala kod progonjenih i 
potlačenih naroda, kod naroda, kojima treba jaka oslona, da se 
oslobode ... Po njegovom dokazivanju nisu Mcskovljani pokretači 
sveslavenske ideje’ nego je ona nikla pod austrijskim, njemačkim, 
magjarskim, ili turskim gospodstvom. Iz krila ovih potištenih na¬ 
roda nikoše glasoviti filosofi, koji upozorile, da je ruski crkveni 
jezik prema slavenskim savremenim narječjima, što je crkvena 
latinština prema novolatinskim jezicima ... I u istinu, hoćemo li 
sveslavensku ideju jasnije i točnije upoznati, valja nam ju pro¬ 
učiti u Češkoj, kod znamenitih pisaca ove zemlje. 

Tu se jasno upoznalo osnovno obilježje raznih slavenskih 
obitelji; tu je nastala kritika polugermanskoga, polumongolskoga 
ruskoga carstva, koje se postavilo nad historijsku originalnost i 
unutrašnju nezavisnost ruskoga naroda; tu je podignuta obtužba 
protiv Niemaca i Magjara ... i oštar prigovor proti Poljskoj, da 
podkapa interese svoga plemena . . . ul 

Tu je, trebalo hi reći, u svoj Evropi najviša govornica od 
kuda se ne samo u Beč i Berlin, nego i u Petrograd i. u Pariz 
pa i dalje čuo i čuje najodlučniji i najrazboritiji zahtjev, da i 
maleni i slabi narodi imadu pravo na samostalni politički, kul¬ 
turni i gospodarski život baš kao i veliki narodi, organizovani 
u velike vlasti. I dok se glasovita historijska njemačka škola na 
naše oči izrodila u osvajački, plemenski i teritorijalni imperijalizam; 

1 Oastelar, La politique europćenne, str. 27.-28. 


dok su se i kod malih naroda, primjerice kod Magjara, kod Ru- 
muna, kod Grka, pa i kod svih Jugoslavena osim Slovenaca, u 
ime historijskoga prava razvili posvema sredovječni, ili točnije, 
azijski osvajački prohtjevi, dotle se u Češkoj historijska đržavo- 
pravna politika nije nikada ogriešila o čovječnost i o napredak 
samo zato, što Cesi ne bijahu i nisu megalomani. Nijedna češka 
stranka, dapače nijeden češki list ne traži „velike češke“ ; česi 
nisu megalomani, oni se ne pozivlju na svoju moć i slavu, nego na 
svoje pravo, na pravo slabijega, koje je glavno obilježje kulture. 
I zato su česi medju svim Slavenima najbolji Evropljani. 

Medjunarodno pravo slabijega. (Mali narodi.) 

Baš u najnovije vrieme preporadja se Irska onako, kako se 
već od početka XIX. stoljeća preporodila češka, a za njom i s njom 
više ili manje svi podunavski i balkanski narodi. 

U dublinskim ulicama danas se već počinje govoriti onim 
starim kelstkim jezikom, kojemu si do nedavna nalazio traga samo 
na zapadnom i sjevernom dielu otoka. Uvode se irske zabave, 
(stari narodni plesovi), prikazuju samo irski komadi i tiskaju po¬ 
najviše samo irske knjige. Dapače i „englezki" Irci iz Amerike 
kupuju sve to više samo irsku robu, da barem time pokažu svoju 
pripadnost k irskomu narodu. 

Sličan se pokret javlja i medju englezkim Galima, naime u 
Walesu, gdje je više grofofija (županija) stvorilo zaključak, da se 
u pučkim školama barem prve i druge godine poučava keltski, a 
istom onda englezki. 

U flamanskoj Belgiji narodni je pokret najjači baš medju 
seljačtvom, koje ne zna, a prema nekima i ne će da zna, da se 
proti prevlasti francuzkoga jezika može osloniti i na srodnost sa 
susjednim germanskim narodima i na kulturnu, pa i vojničku snagu 
ujedinjene Njemačke. 

Dapače i kod naših balkanskih Arnauta, kod pirenejskih 
Baska, i kod bretonskih Kelta sve se jače budi sviest o tome, 
da i najmanji narodi i narodići ne imadu pravo samo na ku¬ 
kavno životarenje, nego i na samostalni razvoj i napredak, te se 
već sada ne može reći, da su Magjari jedini narod, koji se bez 
oslona na brojne i jake suplemenike podiže do Svoje podpune indi¬ 
vidualnosti. 

I tako vidimo, da je princip slobodne ličnosti, bila ona ve- 
ili mala, slaba ili jaka, upodpunjen principom i praksom najprije 
obće jednakosti pred zakonom u privatnom pravu, a onda malo 
po malo načelom, a donekle i praksom medjunarodne jed¬ 
nakosti u javnom pravu. Ta je medjunarodna jednakost dosljedno 
provedena u švicarskoj federativnoj republici, a člankom XIX. 
temeljnih državnih zakona priznata je i kasnije naredbama poslie 
najžešćih borba djelomice oživotvorena u Češkoj i Galiciji, pak i 
u slovenskim i hrvatskim zemljama, koje su pod bečkom vladom. 

Pravo slabijega tako je ušlo u evropske običaje i tako je 
sraslo s pojmom evropske kulture, da je i Ugarska uza sav svoj 
sredovječno-feudalni ustav u modernom rubu i uza svu prevlast 
magjarskoga plemena barem teoretski posebnim zakonom (zak. čl. 
XLVII. od god. 1868.) morala priznati pravo svim nemagjarskim 
narodnostima na autonomni život u crkvi i u školi, i da se koliko 
Njemačka, toliko Rusija uza sav svoj velevlastni položaj prvoga 
reda izvrgavaju ozbiljnim neprilikama, pače i dosta velikoj opas¬ 
nosti radi svoga postupka s Poljacima. 

Značajno je, da su ovo pravo slabijega uzeli za osnov čita¬ 
vomu svomu uredjenju. sjeverni i južni Američani, te su i goro¬ 
stasne Sjedinjene Države uredjene na najdosljednijem federativnom 
principu, koji će se prije ili poslie popuniti i narodnim načelom, 
budući da u Sjedinjenim Državama ima crnaca oko deset milijuna, 
Niemaca oko dvanaest, Iraca preko četrnaest, a i Slavena već 
više od .jednoga milijuna. 1 Pravo slabijega priznato je napokon i 
državnim ustavom ujedinjene Njemačke. 

Ni Velika Britanija u svojim Indijama i u Egiptu ne vodi 
zloglasne irske svoje politike, nego priznaje najširu autonomiju, pače 
gotovo i suverenost domaćim dinastijama. Isto tako radi Rusija u 
Srednjoj Aziji, primjerice u Hivi i Bubari,- te se medju indijskim 
i kitajskim musulmanima već javlja pokret za velikom srednjo¬ 
azijskom islamskom federacijom pod nekim ruskim vrhov- 
ničtvom. Za Francuzku ne treba istom izticati, kako se dosljedno drži 
načela, da i u kolonijama imadu odlučivati interesi domaćega pu¬ 
čanstva, te je primjerice Algir god. 1900. dobio podpunu finan- 

1 Točan broj Slavena ne da se po službenim američkim podatcima zato 
ustanoviti, jer se statistika doseljenika vodi po državama, iz kojih dolaze, i 
jer se glavna pažnja posvećuje njihovoj pismenosti, zdravlju, vještini i — žepu. 


cijalnu autonomiju, i ako je to faktično oružjem osvojena fran- 
cuzka pokrajina. 

No time smo zapravo kod jezgre ovoga poglavlja, to jest 
kod činjenice, da je snaga kulturne Evrope kud i kamo veća od 
zemljopisne njezine veličine. 

Evropa će ostati kulturni svjetionik Zemlji. 

U posebnom jednom svom djelu 1 razložio sam potanko, kako 
si evropske velike vlasti, a donekle i neki manji evropski narodi 
i države u jednu ruku podieliše sviet, a u drugu ruku bilo napučiše, 
bilo urediše najveći dio zemaljske kruglje. No ova teritorijalna i 
gospodarska prevlast Evrope nad čitavim svietom umanjuje se na 
tri načina: Čitava kopna, kao primjerice sjeverna Amerika osim 
Kanade i južna Amerika osim Guyane, odciepiše se što koncem 
osamnaestoga, što pri kraju prve četvrtine devetnaestoga stoljeća 
od svojih matica, te su danas od njih i politički i gospodarski 
posvema nezavisne. Sjedinjene Države sjeveroameričke postadoše 
dapače najopasniji trgovački takmac ne samo svojoj matici, Ve¬ 
likoj Britaniji, nego i ostaloj Europi. 

Ali i na onom evropskom području, što ga kolonijalni narodi 
bilo naseliše, bilo sebi podvrgoše, nastala je i bez političkoga odcje¬ 
pljenja potreba sad veće, sad manje gospodarske samostalnosti, koju 
si je primjerice Australski savez već izvojštio, a za kojom svom 
snagom teži ne samo britska Kanada, nego i britska Indija. 

Napokon politička, a još više trgovačka utakmica medju za¬ 
padnim vlastima i Rusijom na azijskom iztoku, pak medju Fran- 
cuzkom i Englezkom u Sredozemnom moru i na afričkom kopnu, 
da i ne spominjemo nepomirljive opreke medju njemačkom i 
englezkom, pak evropskom i američkom industrijom i trgovinom 
gotovo na svim svjetskim tržištima, — sve je to u nedalekoj bu¬ 
dućnosti kadro i ograničiti i oslabiti evropsku političku i gospo¬ 
darsku prevlast na Zemlji. No u nijednom slučaju ne će se i ne 
može dogoditi, da Evropa čitavoj zemaljskoj kruglji ne bude vazda 
onakvim kulturnim svjetionikom, kakvim je bila Grčka staroj kla- 
sičkoj Evropi, Carigrad i sjeverna Italija Evropi sredovječnoj, i 
kakvim je Francuzka još uviek Evropi savremenoj. 

1 Moderna kolonizacija i Slaveni, izdala „Matica Hrvatska 11 . Poučna 
knjižnica, knjiga XXX., u Zagrebu 1904., str. 364, 8° s tri zemljovida. 

B. Četiri kulturna područja evropske kulture. 

1. Dva centripetalna i dva centrifugalna evropska 
kulturna područja. 

Traci s evropskoga najvišega i najsjajnijega kulturnoga svje¬ 
tionika niti su jednako jaki, niti jednako ne djeluju na područje, 
što ga oživljuju. Drugim riečima: kolikogod bila evropska kultura 
istovjetna i jedinstvena po svojim osnovnim principima, ipak je i 
u samoj Evropi, a još više izvan nje veoma različno razvila glavne 
svoje elemente. Prema tome, koji elemenat u njoj prevladava, i 
razlikujemo četiri područja evropske kulture. 

Dva su područja centripetalna, jer su ili posvema, ili većinom 
u granicama staroga rimskoga carstva, izvan kojega je tobože sve 
sama pustoš i divljačtvo. Druga su dva područja centrifugalna, te 
se jedno od njih već odavna proširilo do skrajnjih granica zapada, 
a drugo se u XIX. stoljeću osobito snažno utvrdilo u srednjoj i 
sjevernoj Aziji. 

Prva su se dva područja dugo stapala u jednu cjelinu, te 
glavna njihova dva predstavnika, i to u razmaku od tisuću godina, 
vladahu gotovo objema njegovim današnjim polovicama. 

Druga su dva područja na prvi pogled ne samo različna, 
nego po svom glavnom obilježju i oprečna, te se nevjestu oku čini, 
da u njima i ne vlada kultura s jednoga te istoga izvora. 

Već se domišljamo, da prva dva područja sačinjavaju ro¬ 
manski i germanski narodi, a dva druga Anglosasi, naročito Englezi, 
i Slavenstvo, a napose Rusija. 

Još na početku ovoga djela citovah doslovce značajnu opazku 
Ernesta Lavissea: da su danas najrazvitiji i u svietu najjači 
oni evropski narodi — Englezi i Rusi — nad kojima bijaše malo, 
dotično i nimalo rimskoga gospodstva. Sam opet ponovno naglasib 
očitu u ostalom činjenicu, da su Talijani i Niemci, nad kojima 
je rimska vlast najduže trajala, imali do nedavna medju svim 
evropskim narodima najraztrganiju i najponiženiju domovinu, te se 
za Italiju i Njemačku u diplomatskim krugovima već tvrdo vjero¬ 
valo, da će za uviek ostati puki zemljopisni pojmovi. Napokon oso¬ 
bito naglasih i to, da se već od dva stoljeća u Englezkoj i u Rusiji 
najzamašnije reforme provode mnogo brže i mnogo lakše, nego u 
romanskim i germanskim zemljama, gdje se bez velikih političkih 
i družtvenib prevrata nije stvorilo gotovo ništa velika i napredna. 


S obćenitijega gledišta, naime po samoj metodi kulturnoga 
razvoja, Romani i Germani spadali bi u područje revolucije, 
a Slaveni i Anglosasi u području evolucije. No ovakva bi raz¬ 
dioba bila dosta površna i samovoljna, jedno stoga, što i Englezka 
kao i Rusija imadjahu žestokih pobuna — Englezka i pravih re¬ 
volucija — i. što metoda postepenoga razvitka prevladava danas 
sve to više na cielom području evropske kulture. Treba dakle da 
proniknemo u samu suštinu ovih velikih skupina i pronadjemo ne¬ 
sumnjivo glavno njihovo obilježje. 

2. Sentimentalno, intelektualno, materijalno i moralno 
evropsko kulturno područje. 

Utvrdjeno je i historijom i socijologijom, da veliki ljudi stva¬ 
raju, dotično mienjaju kulturne elemente jednako, pa i više, nego 
prirodni odnošaji, te se po karakteru velikih predstavnika kojega 
naroda i najvažnijih sgoda u njegovoj povjesti može najlakše upo¬ 
znati i narodni značaj. 

Romansko sentimentalno (umjetničko) kult■ područje. 

Samo talijansko ime sjeća nas na talijansko slikarstvo i 
nu talijansku glasbu; sam francuzki jezik savršena je umjetnina 
i bez obzira na francuzki roman i francuzku dramu, a uz to je 
i Francuz, baš kao i Španjolac, sinomim ugladjena čovjeka, „pra¬ 
voga kavalira". Sjetimo se sada na imena: Napoleon, Taine, Victor 
Hugo, Verdi, Rossini, Manzoni, Gavour i Castelar, pak ćemo u 
prvom redu pomisliti na umjetnost i ljepotu, ili na izvanjsku ratnu 
slavu i diplomatsku vještinu. 

Kad bismo k tomu pregledali još desetak francuzkih konsti¬ 
tucija, pak programe talijanskih, francuzkih i španjolskih političkih 
stranaka i književnih škola, uvjerili bismo se, da su Romani kao 
i stari Rimljani i Grci prije svega ljudi liepe 'forme, ljudi obće- 
nitih ideja i sistema, da su to graditelji i umjetnici svake vrsti. 
Naročito s evropskoga kulturnoga gledišta ta je umjetnička strana 
njihovo obilježje: i Talijani, i Španjolci, i Francuzi prvi su tvorci 
nacionalne monarhije, prieglednih računa (knjigovodstva) i savr¬ 
šene mode. Ne znači to nipošto, da u njima nema dubokih misli 
i realnoga shvaćanja života; ali polazeći izvan svoje domovine 
Španjolci stvaraju gradove, a Francuzi uživaju odkrivajući rieke 

poput Misisipi]a i vodopade poput Niagare. Talijani napokon, koliko 
iđjahu u sviet, bijahu listom zidari, graditelji — i pjevači. 

Ne kanim ovdje nipošto podati potanku karakteristiku roman¬ 
skoga značaja. Isto mi tako nije ni na kraj pameti poricati, da 
medju Francuzima, Talijanima i Španjolcima postoje velike razlike 
u shvaćanju javnoga i privatnoga života. Ali jedno mogu i moram 
uztvrditi već na samom temelju talijanske renaisance i francuzke 
enciklopedističke filosofije: Romani u obće, a Francuzi i Talijani 
napose takvi su narodi, kod kojih je najjače izražen, jer je naj- 
podpunije nasliedjen, dualizam klasičko - rimskoga svieta: grčki 
praktični realizam i još praktičniji, gotovo surovi rimski imperija¬ 
lizam i kršćanski idealizam. Romani su bili i do danas ostali po¬ 
gani i kršćani u isti mah, a iz toga dualizma nastala je kultura 
najuniversalnija po svojem izgledu, ali bez velike asimilatorne 
snage, kultura umjetnička, rekao bih gotovo, površna, koja za¬ 
divljuje, ali ne preporađja. Kolikogod bila romanska forma ugla- 
djena, ona je odviše aristokratska, pa za to ova kultura, kad je i 
prijateljska i srdačna, ne postaje ipak intimna. Zato je Njemačka, 
kojoj je inteligencija još u XVIII. stoljeću francuzki govorila i 
pisala, onako lako odbacila romansko ruho; zato se kod Ger¬ 
mana uvriežilo mišljenje, da su njihovi romanski susjedi neiskreni 
(welsch = falsch; ,,welscher Lug und Trug“ = vlaška [romanska] 
laž i prievara), a kod nas Slavena i kod Anglosasa, da su po¬ 
vršni. To mišljenje, dakako posvema krivo, vriedi dapače i za 
Francuze, i’ ako su oni svoju umjetničku kulturu popunili najte¬ 
meljitijim izpitivanjem historijskih i prirodnih znanosti. 

Umjetnička sposobnost i stečevine učiniše Francuzku i Ita¬ 
liju živim evropskim muzejem, ali baš stoga utjecaj tih zemalja 
ne bijaše do najnovijega vremena odlučan ni na najbliže područje 
Sredozemnoga mora, jer svatko ne razumije Danteova „Pakla 11 i 
Petrarkinih soneta, a malo tko može da si pogleda Florencu i 
Versailles. 

Germansko intelektualno (znanstveno) kult. područje. 

Njemačka i u obće germanska kultura bijaše dugo i 
dugo vremena, sve do XVIII. stoljeća, puki odsjev baštinjene kul¬ 
ture rimske i nove prosvjete francuzke i talijanske. I onda, kad 
se Niemci počeše emancipirati od romanskoga zapada i juga, činilo 
se izprva, da će poći doduše same stalno, ali ipak već utrtom stazom 


jednostrane umjetničko-spekulativne kulture. Činilo se to naročito 
po Gotheu i po Schilleru. No već Lessing i Herder, po¬ 
gotovo Kant dadoše njemačkomu duhu osebujni pravac, koji je i 
uz djelomični svoj romantizam od prvoga časa bio strogo intelek¬ 
tualan, te se Niemci i sami nazvaše narodom mislilaca (das Volk 
der Denker). ■ 

Prema polovici XIX. stoljeća njemačka je znanost pošla da¬ 
leko u prošlost, s t. zv. historijskom školom i još dalje u budućnost 
intensivnim proučavanjem prirode i družtva. Imena Schliemann 
i Mommsen, Schrotter i Gneist, pak onda Bluntschli, 
Roscher i Brehm, da ne spominjemo tolikih povjestničara, 
sociologa i filosofa, svi ti intelektualisti stvoriše njemački narod, 
od kojega onda Stein i Bismarck učiniše njemačku državu. 
Gotheova filosofija u stihovima i Schillerov pjesnički idealizam za¬ 
nosio je njemačku mladež; ali samo njemačka „republika misli" 
podigla je onolika sveučilišta i pribavila Njemačkoj i Niemcima 
takav kulturni ugled, da se radi njega u Evropi pomalo već za¬ 
boravljaju sva nasilja i grozote, kojima je Bismarck Njemačku 
ujedinjivao. 

Germanski Skanđinavci ne razviše ni izdaleka takve zna¬ 
nosti kao Niemci. Ali su zato savremenoj Evropi dali nekoliko 
prvih pisaca i kritičara, Velim: Evropi zato, jer Ibsena, Bjorn- 
sona i Brandesa poznaju daleko izvan njihove domovine. 

No i ovi su pisci poput njemačkih učenjaka odviše inte¬ 
lektualni, njima se kao i Niemcima dio izabranoga evropskoga 
obćinstva divi, i — dalje živi svojim životom. Germanska je misao 
jednostrana, da i ne govorim o njezinoj nametljivosti, pa zato 
Germani gotovo i nemaju svoga kulturnoga područja izvan Evrope. 

Anglosasko materijalno (tehničko) kult. područje. 

Dovoljnim obilježjem anglosaskoj kulturi samo su ova 
tii imena: Darvin, Stuart Mili i Edison. Darwin je „znan¬ 
stveno utvrdio" ono, što je kasnije Nitzsche filosofski i pjesnički 
propoviedao: Ne samo pravo jačega, nego i absolutnu opravdanost, 
da sve, što je slabo i nemoćno, pogiba. Stuart Mili, glasoviti borac 
za pravo žene, dakle nekako opreka Darvinu, bijaše apostol nauke, 
po kojoj je sve koristno ujedno i dobro (utilitarizam), to jest sve, 
što je praktično i realno, ujedno je i moralno. Edison je tomu 

moralu dao prirodnu sankciju, dokazavši tobože, da je nadčovjek 

na zemlji jedini i pravi — Bog. 

Sjetimo se sada, da u Sjevernoj Americi i u Velikoj Brita¬ 
niji znadu najunosnije upotriebiti sve francuzke i njemačke izume, 
i da Sjedinjene Države upravo sada navieštaju svoj kontinentalni, 
dakle čisto materijalni imperijalizam, pa ćemo bez muke priznati, 
da je tehnički napredak ili materijalna kultura glavno 
obilježje anglosaske civilizacije. 

Slavensko moralno kult. područje. 

Spomenimo se sad, da je prije pet godina neograničeni samo- 
držac najveće vojničke vlasti sazvao mirovnu konferenciju; da su 
ruski častnici kroz više godina viećali o obćemu miru, dok su se 
njihovi japanski drugovi spremali za današnji rat; da sve manje 
reforme u Rusiji i svi pokreti u Slavenstvu potječu mnogo više ili 
izključivo iz osjećaja dužnosti prema puku, a ne možda iz aristo¬ 
kratske zaljubljenosti u koji filosofski sistem, ili u koju znanstvenu 
teoriju; ne zaboravimo napokon, da se medju ruskim velikanima 
ne spominje ni Suvorov, ni Kutuzov, ni Skobelev, nego Dosto- 
jevskij i Turgenjev i Tolstoj, pa ćemo onda jasno razabrati, 
da čitav prostor, a to je šestina svieta, na kojem se šapće ili pjeva 
slavenska molitva, možemo nazvati moralnim područjem evropske 
kulture, kako su Romani područje pretežno umjetničko (senti¬ 
mentalno), Germani znanstveno (intelektualno), a Anglosasi 

tehničko (materijalno), _ . . 

Kako bi se gdjekomu moglo činiti, da ovo ne vnedi ni za 
Rusiju, a vriedi li za nju, da ostalih Slavena ne možemo nikako 
s njom računati, valja mi najprije progovoriti o slavenskom području 
te dokazati prije svega, da je Slavenstvo u istinu i prema Evropi 
i u sebi jedna kulturna i moralna cjelina. 




I. 

Slavensko područje moralne evropske kulture. 

1 Slaveni su jedna cjelina prema ostaloj Evropi i u sebi. 

Rusija i Evropa. (Danilevsldj.) 

I ma li Evropa pravo, ili krivo, kad nas drži nečim tudjim?... No 
ima li u istinu ta glasovita rieč, Evropa, smisla? Dakako da 
ima, samo što taj smisao nije ni geografijski, nego kulturno-histo- 
rijski ... A što je Evropa u tom kulturno-historijskom smislu? 
Poprište germansko-romanskoj civilizaciji ... No zar na evropskom 
tlu nije nastala i grčka i rimska kultura? Nipošto. Poprištem te 
prosvjete bijaše područje Sredozemnoga mora bez obzira, da li se 
prostiralo na sjever, jug, ili iztok, to jest u Evropu, u Afriku, ili 
u Aziju. Homer se, kažu, rodio na maloazijskom pobrežju , . . Tu 
nije nastala samo epska grčka poezija, nego i lirika, filosofija (Thales), 
kiparstvo, povjest (Herodot), medicina (Hipokrat) . . . Glavnim sre¬ 
dištem toj civilizaciji bijaše doduše Atena; no završila se, i da tako 
kažem, doniela svoj plod opet izvan Evrope, u Aleksandriji u 
Egiptu. Klasička helenska kultura ne pripada dakle Evropi, jer je 
u svom razvoju obašla sva tri t. zv. diela svieta . . . Grci i Rim- 
ljani prema prosvietljenim svojim zemljama, prema evropskomu, 
afričkomu i azijskomu pobrežju Sredozemnoga mora — sve ostale 
krajeve smatrahu barbarskima, baš kao što Germani i Romani 
stavljaju Evropu, kao poprište svoje djelatnosti, proti svim ostalim 
zemljama . . . 

Pripada li Rusija Evropi u ovom (germansko-romanskom) 
smislu? . . . Rusija nije bila dio obnovljenoga rimskoga carstva 
Karla Velikoga, iz kojega, kao iz obćega debla, poraste razgra- 
njena evropska krošnja; ona nije spadala k onoj theokratskoj fede- 

raciji, koja je zamienila Karlovu monarhiju; nije se svezala u 
jednu cjelinu sa sveobćom feudalnom aristokratskom mrežom, koja 
ni u vrieme Karla Velikoga, ni u doba, kad je cvalo vitežtvo, 
ne imađjaše u sebi ništa naro Inoga, nego bijaše obća evropska 
uredba u podpunom smislu rieči. Kad je poslie toga započeo novi 
viek, i nastao novi poredak, Rusija se nije borila s feudalnim na¬ 
siljem, koje je dovelo do toga oblika gradjanske slobode, kakvu 
je ta borba osigurala; nije se borila ni proti pritisku lažnoga 
kršćanstva, te joj ne treba nove vjerske slobode, koja se zove 
protenstanstvom .... Rusija jednom riečju nije bila dionicom ni 
evropskoga dobra, ni evropskoga zla; kako dakle može pripadati 
k Evropi? Ako je bila u istinu skromna, u istinu ponosna, ne 
može se nikada smatrati Evropom .... 

No ako Rusija, reći će nam, ne spada k Evropi kao njezina 
kći, spada zato kao njezina pokćerka, . . . ona je postala, ili barem 
je morala postati dionicom evropskoga nastojanja i evropskoga 
slavlja. No tko je Rusiju pokćerio? Mi u Evropi ne vidimo mate¬ 
rinskih čustava prema Rusiji . . . U1 

Ovakovo mišljenje, koje je prevladalo u kasnijoj tjesno- 
grudnoj slavenofilskoj školi, nije u Rusiji osamljeno. No i svi za¬ 
padnjaci, koji Rusiju temeljito poznaju, naglašuju, da je ona tako 
samobitna, te je u istinu poseban sviet. Ali u drugu ruku vidjesmo 
već do sada, a još ćemo se više o tom uvjeriti, da su u Rusiji 
razviti svi oni kulturni elementi, koji su obilježjem evropskoj kul¬ 
turi, te je naročito u njoj jak onaj demokratizam, kojim se za- 
jamčuje pravo slabijega i koji nastoji, da se ličnost razvije ne 
samo sa sviešću svoje individualnosti, nego i sa spoznajom svojih 
socijalnih dužnosti. 

Slavenstvo prema Rusiji i Evropi. 

Nego sad se pita: Kamo spadaju ostali Slaveni: da li k za¬ 
padnoj Evropi ili k Rusiji? 

Ako sudimo po onom, što o toj stvari misli danas pretežni 
dio poljske, bugarske i maloruske inteligencije, pak i najveći dio 
inteligencije ruske, nema izmedju Slavena u obće, a izmedju Rusa 
i ostaloga Slavenstva napose nikakve veze osim jezične srodnosti. 

1 N. J. Danilevskij: Poccis u EBpona (Busija i Evropa; 4. izd. H. 
Opasona, Petrograd 1889., str. 610. u 8-ni., 3 rublja), str. 54., 59.-62. 


Prema tome bismo mi južni Slaveni, pak zapadni Slaveni i Malo- 
rusi spadali k Evropi u užem smislu, pogotovo kad promislimo, 
da su na Cesima i Poljacima, pak na Slovencima i Hrvatima jaki 
tragovi rimsko-njemačkoga upliva. 

Ali uza sve to baš ti najevropskiji Slaveni imadu najmanje 
simpatija na zapadu, izuzevši Poljake, što ib u ostalom vole jedino 
radi njihove tragične sudbine i radi njihova antagonizma proti Rusiji. 

Hoćemo li dakle s našim Preradovićem reći; „Zapad gine, 
trune, kunja, život mu je loš, a iztoku sto je munja u životu još"? 

bi i pošto. Krilata rieč o gnjiloći zapada i o mladosti iztoka 
liepa je pjesnička fraza, dok u stvari ima dosta trulosti, ali još 
više životne sposobnosti na sve četiri strane svieta. No uza sve 
to za nas je vrieđno, koristno i potrebno znati, kakav je pravi 
naš ođnošaj prema zapadu i prema iztoku, jer samo tako možemo 
jasno shvatiti i svoj odnošaj prema Rusiji, te se uvjeriti, da smo 
svi mi Slaveni prema zapadnoj Evropi u istinu jedna cjelina. 

S Englezkom bijasmo vazda u slabu doticaju. Francuzka je 
imala i ima još najviše upliva u Rusiji; Talijanska je djelovala, i 
to vrlo malo, na Cehe i na jugozapadne Hrvate; s dalekim Za¬ 
padom, naime s Amerikom, živahno obćimo tek u najnovije doba, 
no tako, da svi, osim Rusa, 1 idemo u Ameriku za korom kruha, 
pomažući joj u mnogom do toga, da nam ubrzo nenadkriljivom 
svojom konkurencijom ogorči život u našoj domovini. I tako od 
čitavoga Zapada ostaje za nas Slavene samo Njemačka. 

S dalekim Iztokom, s Indijom naime i s Kitajem, obćili su 
samo trgovački, pomorski narodi. „Našim 11 Iztokom je dakle za¬ 
pravo Srednja i Prednja Azija, iz koje su grnule kroz stoljeća 
horde hunske, avarske, magjarske, tatarske i turske, da poplave 
prije svega zemlje napučene Slavenima, da se tu utvrde i riava- 
Ijuju odatle na zemlje „careva i kraljeva i na njihove gradove; 
pune srebra i zlata 11 . Danas od toga Iztoka ostaše Turci i Magjari. 

Pogledajmo sada politički fakat sudbonosne za nas važnosti: 
„Naš“ Zapad — Niemci — i naš Iztok — Magjari i Turci, — 
podadoše si ruke i sklopiše trajni savez — protiv nas. Naši „uči¬ 
telji" i naši gospodari složiše se eto — na naše dobro. 

Taj trajni savez ne bi bio Rusiji opasan, kad ne bi imao 

1 Iz Rusije se sele u Ameriku gotovo izključivo Židovi i Poljaci; broj 
pravih Busa (Velikorusa) je razmjerno neznatan. To su poimence pristaše 
raznih vjerskih sekta, kao na pr. sekte „duhoboraca 11 . 

osobitoga zaledja. Za njemačkim Zapadom stoji naime danas za 
svaki slučaj ili sviet anglosaski, ili narodi romanski, a za Iztokom 
srednje i prednje Azije Sire se obadvie Englezke Indije i „žuta“, 

naročito otočna, japanska Azija. 

Slavenstvo se ne može složiti ni s Njemačkom, ni s Englezkom, 
uvažimo li prije svega, da se Sto dalje, to više, osobito na evropskom 
tlu, te dvie države svuda iztiču, gdje se skraćuju prava malih 
naroda. Budući da se Njemačka ne može lako širiti ni na lztok 
protiv Rusije, ni na zapad protiv Eraneuzke, obraća se svim 
svojim sredstvime prema Dunavu i Balkanu, smatrajući za svoj 
„Hinterland 11 čitavo područje od Sudeta do Pmđa i od Trsta 
do ušća Dunava. Taj upliv pritište danas kao mora sve narode 
na spomenutom zemljištu i što je još kobnije po nas, kako sam 
već spomenuo, nalazi Njemačka u Magjarima i u Turcima odane 
pomagače za svoje zamašne osnove. Rusija bi konačno, imajući 
Vladivostok i Port-Artur i približavajući se k Persijskomu zaljevu, 
mogla više ili manje ravnodušno gledati na napredak Njemačke 
na Balkanu i u Prednjoj Aziji. Ali pritisak Njemačke u Kitaju, 
u Africi (Maroko), ponajpače u srednjoj Evropi uza svu njezinu 
opreku s Englezkom, odnosno i s velikom sjeveroamenčkom re¬ 
publikom, nameće i Rusiji življi interes za Podunavlje i za Balkan, 
kad i ne bi bilo svib tib spona, koje vežu narod ruski i ostalo 

Slavenstvo. . 

No ovdje se u prvom redu ne radi o materijalnim interesima, 

nego o najvećem blagu čovječnosti. Ta pobjeda poprušene Nje¬ 
mačke znači novo doba nekadanjega rimskoga ugnjetavanja „svib 
inferiornih naroda 1 *, a to su, kažu, svi nenjemački narodi. 

Sjetimo se samo, kako je nastala Pruska: iz dviju ekspansivmh 
osvajačkih njemačkih kolonija medju slavenskim, vojnički neure- 
djenim pukom, iz braniborske marke i iz oblasti njemačkih vite¬ 
zova. 1 Taj karakter osvajačkoga militarizma sadanja je Njemačka 
samo pojačala i razvila ujedno i drugu uredbu, koju je preuzela 
od susjedne Eraneuzke, a znala ju i u Rusiju presaditi: uredbu 
svemoćnoga birokratizma. A medju tim, što se francuzki biro¬ 
kratizam već davno slio s gradjanstvom, a ruski se birokratizam 
dopunjuje novim demokratskim življima, postala je od mjemačkoga 
činovničtva posebna kasta, sačinjavajući s vojskom narod 
u narodu. 

i Vidi) Albert Sorel, Les Colonies prussiennes, Essais, str. 223-229. 

Za ovakav militarizam ne postoji pravo ni pravednost, a za 
ovakav birokratizam nema smisla ni narodni karakter, ni građjanska 
sloboda. Oštrica mača autoritetom je prvomu, zakon izlika drugomu, 
te zloporabe obadvaju izazvaše i u samoj Njemačkoj veliku protimbu, 
koja ih se, na žalost, ne odriče, kad se radi o nenjemačkim naro¬ 
dima. Zato je Njemačka sa sadašnjim svojim karakterom — a taj se, 
čini se, ne će tako brzo promieniti — jednako pogibeljna materi¬ 
jalnim i moralnim interesima čitavoga Slavenstva. 

Karakter Englezke odvraća nas Slavene još više od zapadne 
Eviope nego karakter njemački. Englezi su svojim životom, pa i 
svojim uvjerenjem, prije svega materijaliste i njihova se vanjska 
i unutarnja politika ravna redovno egoističkim načelima. Oni to 
nazivlju politikom narodnoga gospodarstva, ali je to zapravo poli¬ 
tika eksploatacije na način i u razmjerima takovim, kakovih još 
povjest ne vidje. 

U unutrašnjoj englezkoj politici načela su političkim stran¬ 
kama često samo izlikom. Svaka od njih ide za popularnošću, a 
s pomoću popularnosti za vladom. Zato konservativci hoće da nad- 
krile liberalce u slobodoumnosti, liberalci se natječu s radikalcima 
u demokratizmu, no radikalci ne će da prepuste prvo mjesto so¬ 
cijalistima u upravo revolucionarnim agitacijama i priedlozima. 
Čitavo unutarnje englezko zakonodavstvo nije nego skup neis¬ 
krenih kompromisa, gdje se pokraj najradikalnijih zakonskih usta¬ 
nova nalaze najkonservativnije ograde i izuzetci, kojima je prove- 
denje zakona već unapried osujećeno. To se vidi osobito u najno¬ 
vijem agrarnom zakonodavstvu. 

K tomu sustavnomu koristoljublju, koje vriedi u Englezkoj 
kao princip misli i života, i na kojem se osniva ne samo politika, 
nego i filosofija, iztiču se Englezi osobitom vrsti aristokratizma. 
Nije to aristokratizam ni novčani, ni rodovni, nego plemenski, od 
prilike takav, kakav nalazimo kod Zidova: Englezi se naime 
smatraju izabranim narodom. No ne samo da se takvim drže, oni 
prema tomu i rade. Glavno načelo njihove medjunarodne politike, 
načelo o štetnosti svakoga saveza 1 , ne izlazi samo od zemljopis- 

1 Današnji savez Velike Britanije s Japanom ima da bude puko stra¬ 
šilo za Busiju i Francuzku (s obzirom na njihove zemlje na azijskom iztoku), 
jer Englezima nije nepoznat dvostruki japanski plan: Postaviti se na čelo 
čitavomu molgonskomu plemenu, potisnuti Rusiju s dalekoga Iztoka i za tim 

noga njihovoga položaja i od njihovoga materijalističkoga shva¬ 
ćanja života, nego u glavnom od njihovoga nepristupačnoga i 
izključivoga karaktera. 

Materijalistička nauka odsudjuje sve male i slabe narode na 
smrt, a plemenski aristokratizam odredjuje ih na vječno robstvo. 
Zato mali Slaveni ne mogu naći za sada u Engleza trajnoga pri¬ 
jateljstva. . , 

Ne će li dakle Slaveni da se odreku svoje vjere u pobjedu 

prava i pravednosti i da počine samoubojstvo, gazeći po ravno¬ 
pravnosti i jednakosti svih ljudi i naroda, treba da budu jedna cje¬ 
lina prema pruskomu militarizmu i prema englezkomu ekono- 
mizmu To posve prirorodno slieđi iz čitavoga unutarnjega ure- 
djenja slavenskih naroda i iz vječnih načela humanitarnoga ideala. 

Taj humanitarni ideal jest zajednički svim ostalim narodima, 
u prvom redu narodima indijskim i kitajskim, zatim narodima 
romanskim. Do sada su se ovi narodi njemu približavali samo 
putem vjerskim i moralnim. To je zaista pravi temelj, ali dok 
živimo na zemlji, a osobito dok imamo posla s Bismarckima i 
Chamberlainima, neizbježivo je, da na tom temelju vjersko-mo- 
ralnom stvorimo jake organizacije narodne i političke, kulturne i 
gospodarske, sposobne, da odbiju sva nasilja bez ikakvih osva¬ 


jačkih protjeva. . . , . 

Dakle s negativnoga stanovišta obrane proti današnjoj pruskoj 
agresivnosti i proti današnjemu englezkomu izrabljivanju dolazimo 
do pozitivne zadaće vanjske slavenske politike: Do zbliženja i 
organizacije neruskih Slavena s romanskim narodima i Rusije 
s dalekim Iztokom, naime s Indijom i s Kitajem. 

U Francuzkoj je danas već čitava literatura, po kojoj se 
narodna francuzka politika imade na neruske Slavene tako oslo¬ 
niti, kako se stara državna politika oslanjala na južnu Njemačku 
i na Tursku. A ni u Rusiji nije knez Uhtomskij osamljen sa 
svojim „mongolskim 11 idejama. Za nas se dakle sada radi samo o 
tom, da se znademo Rusiji tako približiti, te Ćemo i pred Nje¬ 
mačkom i Englezkom biti mi njezini, a ona naša. 

No kolikogod nam bila jasna misao, da za nas Slavene izvan 
Rusije „evropski 11 znači „njemački 11 , dotično na Balkanu, osobito 


ge^lomoći”Tmosta“ k Australiji (Filipinskih i Sunđajskih otoka), a i same 
Australije. U Japanu opet dobro znadu, da u Englezkoj smatraju taj savez 
samo privremenim diplomatskim oružjem. 


u Carigradu „englezki 11 ; kolikogod osjećali potrebu, da prema toj, 
bližoj njemačkoj Evropi budemo što samostalniji baš s pomoću 
udaljenije, pak možda zato prema nama pravednije Franeuzke; 
kolikogod nas napokon opasnost pred novim kulturnim i gospo¬ 
darskim sužanjstvom, strasnijim od robstva osmanskoga, silila na 
to, da jezičnu svoju srodnost sa Slavenstvom i simpatije svoje prema 
Romanima upotrebimo kao dvie poluge, kojima ćemo se podići iz 
današnje svoje pođredjenosti, ipak time još nije zajamčena pobjeda 
našoj pravednoj stvari. Pravilnim shvaćanjem našega odnošaja prema 
pojedinim evropskim skupinama odredjujemo doduše, da nam s gle¬ 
dišta narodne obrane nema mjesta, nego u Slavenstvu, t. j. da smo 
prema prijateljskoj i neprijateljskoj Evropi jedna cjelina, htjeli mi 
to, ili ne htjeli. Njemačka i Englezka najviše nas zato ne vole, 
što smo Slaveni, jer već s toga razloga činimo u velikim pita¬ 
njima jedan faktor s Rusijom. No naše slavenstvo, koje od nas 
i izvan Rusije čini glavni elemenat na području gotovo dva puta 
prostranijem od Njemačke, i radi kojega smo posvema prirodno 
zaštitom Rusiji, kao i ona nama, baš radi toga svoga slavenstva 
dolazimo u račun državnika i mislilaca talijanskih, francuzkih i 
španjolskih. 

Budući da je sva naša naobrazba još uviek zavisna o evropskoj 
kulturi u njemačkom izdanju, mi ćemo jedni od volje, drugi od 
nevolje reći: Istina, prema osvajačkim prohtjevima bilo njemačkoga, 
bilo britanskoga imperijalizma mi smo mali Slaveni u obranbenoj 
liniji s Rusijom, dotično s evropskim Romanima; ali u svom kul¬ 
turnom životu i nastojanju mi smo mnogo bliže i njemačkoj Evropi, 
nego li Rusiji. Drugim riečima: Slavenstvo bi bila jedna cjelina 
tek u časovitoj, ili bolje: stoljetnoj svojoj nevolji, ali u slobodi svaki 
bi slavenski narod pošao svojim putem, ili bi se barem zapadni i 
južni Slaveni razišli s Rusijom. Još inače rečeno: Slaveni bi mogli 
imati zajedničku vanjsku politiku, ali nipošto ni slične, a kamo li 
zajedničku unutarnu politiku, jer međju njima nema tobože ni¬ 
kakvih kulturnih modernih veza. 

Filolozi, se već odavna slažu u tom, da je srodnost sla¬ 
venskih jezika tolika, te bi Slaveni u povoljnijim političkim 
prilikama bili zaista jedan narod. To se može samo time protuma¬ 
čiti, što su Slaveni još prije, nego se razidjoše, imali već svestrano 
razvit jezik, koji se kasnije razdielio tek p& izgovoru i po novijim 
ničkoj jezgri znanstvenim riečima, dok je u svojoj slovničkoj i 
Eadić: Savremena Evropa. 14 

rjefi tehničkim i ostao svuda isti. Ako se slavenska inteligencija 
uza sve to redovno, koliko medjusobno obći, sporazumieva tudjim 
jezikom, najviše njemačkim, dokazuje to u jednu ruku, kako su 
nepovoljne vanjske prilike slavenskih naroda, a u drugu ruku, da 
je slavenska inteligencija — baš radi tih prilika — svojim uvje- 

renjem još veoma malo narodna. . 

U glasbi i u pjesničtvu nitko ne poriče neobične sličnosti, 

pače istovjetnosti motiva i izvedbe, te se može, a da ne prevr¬ 
šimo, govoriti — osobito s pučkoga stanovišta — o jednoj sla¬ 
venskoj glasbi i o jednom slavenskom pjesničtvu. Isto to vriedi 
za umjetnost u užem smislu rieči: za slikarstvo i kiparstvo, koliko 
se može nazvati narodnim, za narodnu filosofiju, sadržanu u po¬ 
slovicama i izrekama, za narodno pravo, sačuvano u narodnim 
pričama i u običajima. To vriedi pogotovo za narodnu estetiku, 
koja se javlja vanredno originalnom u umjetnom kućnom sla¬ 
venskom obrtu. Jednom riečju: Sve, što čini temelje kulture, naime 
sva etika i sva estetika i sva počela najpotrebnijih praktičnih zna¬ 
nosti, svim su Slavenima zajednička. U ostalom to je posve pri¬ 
rodno, te su za sve ovo dokazom već sami slavenski jezici. Tisuće 
i tisuće naime svim Slavenima zajedničkih konena, rieči i oblika 
ne znače samo tisuće praznih zvukova, nego nesumnjivo svjedoče 
o ogromnoj množini zajedničkih predstava, pojmova i misli. 

No čujem prigovor: Slaveni bijahu njekada jedan narod i 
sačuvaše veliku sličnost, dapače istovjetnost u svem, što potiče iz 
te daleke dobe; ali u svem ostalom svaki slavenski narod ide svojim 
putem, i ti putevi ne samo da se nigdje ne sastaju, nego se razi¬ 
laze baš u oprečnim smjerovima. Zato se i ne može govoriti o 
njekakvoj slavenskoj uzajamnosti bilo u kakvom smislu, osim u 
smislu historijskom, dapače arheologijskom. I zato bunca svatko, 
tko se poziva na prošlost, koja se više ne vraća. Najbolje to do¬ 
kazuje sadašnjost, iz koje se očito vidi, da svaki slavenski narod 
ima svoje posebne težnje i ciljeve, posebne svoje interese i nade, 
koje su osim toga medju sobom tako često oprečne, da se mnogi 
slavenski narod osjeća i jest bliži tudjemu narodu, nego svojoj 
braći po jeziku. I ovdje misao pobjedonosno spaja i tudje narode, 
koji spadaju jedni k drugomu, a razstavlja punim pravom narode 
srodne samo po jeziku. 

Prigovarači se pri tom najvole pozivati na vjerske razlike 
medju slavenskim narodima, na razne političke sustave u sla¬ 


venskim državama, pak na zemljopisnu raztrganost i proizašlu odatle 
gospodarsku oprečnost interesa. Pokazuje se naime na spor rusko? 
poljski i hrvatsko-srbski kao na jaz medju dvie crkve i dapače 
medju dvie civilizacije. Daje se prevelika važnost ruskomu absolu- 
tizmu i više manje ustavnim tradicijama, običajima i uredbama 
svib ostalih Slavena. Prije svega se iztiče, da češka i Poljska neiz- 
bježivo podliežu — budući da su većinom u poriečju Labe i Visle 
— njemačkomu gospodarskomu uplivu, i da su južni Slaveni i 
ekonomski raztrgani medju Trstom i Solunom, koji da ne će po-? 
stati ni slobodne, a kamo li slavenske luke. Za takove tvrdnje na¬ 
vode se kao dokaz mnoge brojke iz praznih statistika, kojima se 
mogu braniti najrazličnije teorije, ne obazlremo li se i na takove 
činjenice u životu, koje se ne mogu svrstati u stanovitu statističku 
rubriku. ' ~ -: • 

Navest ću nekoliko takovih činjenica i razjasnit ću ih barem 
u kratko, da bude očevidna i neprolazna njihova važnost. 

(Slavenima je tudja materijalna vjerska organi¬ 
zacija [klerikalizam].) Naukom je utvrdjeno i priznato,'da 
Slaveni, dok još bijahu pogani, nisu imali svećenika zvanjem, i da 
ni tamo, gdje se svećenici spominju, kao u polabskih . Slavena, 
nisu bili posebna kasta. A to znači, da kod Slavena ne bijaše ni 
traga dogmatskoj vjeri, nego da je njihova vjera bila skup’ mo¬ 
ralnih načela i više manje poetičkih predstava o stvorenju svieta 
i o odnošaju medju duhom i tielom, jednom riečju: bila je to 
moralka života i pjesnička metafizika. - • 

Nadalje je ustanovljeno, da su se Slaveni pokrstili razmjerno 
brzo i u velikoj većini bez najmanjega odpora, osobito ondje, gdje 
im se evangjelje navieštalo u njihovu jeziku bez zloglasnoga ger¬ 
manskoga nasilja. Iz toga sijedi samo po sebi, da za Slavene ne 
bijaše kršćanstvo ništa drugo, nego savršena sustavna nauka o 
svem onom, što je nejasno i nesredjeno živjelo u njihovoj duši i 
što sada po božjoj rieči postade svietlom i očevidnom istinom. Je¬ 
dino se tako može protumačiti, što medju Slavenima gotovo i ne 
bijaše mučenika i što je do dana današnjega slavenski jjuk, pače 
i slavenska inteligencija sačuvala stare vjerske običaje, pjesme-i 
obrede, dajući im ovdje ondje kršćansko ruho i ne .smatrajući Ih 
nikada protukršćanskima i griešnima. • 

Navest ću još jedan važan fakat: U kosmopolitškoj organi- 
zaciji Crkve Slaveni se ne pokoriše politici svjeto^ladnoga:Rima.i 

nikad ne privolješe na to, da mrtvim jezikom slave, živoga < Boga 
i praznim zvucima izpoviedaju vjeru, koje im je bila duša puna. 

Vjera dakle kod svih Slavena bijaše i ostade prije svega 
ravnalom moralnoga života i sredstvom, da se upožnadu stvari i 
rieše pitanja, koja se ne mogu shvatiti samim razumom. Osim 
toga trajni saobraćaj s islamskim svietom i osobito sa Židovima do¬ 
prinio je k tomu, da se kršćanstvo kod Slavena osobito prema ino- 
vjercima javlja kao vjera u jednoga jedinoga Boga, dobroga otca 
icpravednoga sudca svim ljudima, te se na pr. ne može pomisliti,, 
da bi razpra o tom: koliko je naravi bilo u, Hristu, i od koga 
izlazi Duh sveti, mogla naići na duboki odziv u slavenskom puku. 

Prema tome je oćito, da je opreka med ju narodnošču i vjerom, 
pa medju Crkvom i državom opreka, iz koje je nastao klerika¬ 
lizam i antiklerikalizam, tudja slavenskomu duhu, kojemu ništa 
nije tako opako, kao dirati vjerske svetinje, a ništa tako bezbožno 
i mrzko kao sgrtanje novca i borba za vlast u ime Vjere. 

(Sistem političke vladavine u Slavena.) I razlika 
u sistemu političke vladavine u stvari je mnogo manja, nego što se 
u prvi mah čini. Slavenska povjest, pa i suvremeni naš javni život 
dokazuje, da smo jednako daleko i azijskomu despotizmu i za- 
padno-evropskoj strančarskoj ustavnosti. Slavenskomu je puku neč 
i pojam „zakon" sinonim za rieči i pojmove prava" i „pravice , 
te 'se kod zakona daleko više pazi na njegov sadržaj, nego na 
njegovu formu. Naši ljudi ne pitaju toliko, tko je dao zakon, ko¬ 
liko paze na to, kakav je zakon. Prema tome može valjane zakone 
izdavati i narodni vladar i narodni sabor.' : 

Ali tu treba odmah upozoriti na. ovu stvar: U pitanjima mjest- 
noga karaktera naš se puk tudjim naredbama i zakonima tek od 
nužde pokorava, dok dragovoljno priznaje i redovno točno *i lzpu- 
njava samo zaključke svoga mjestnoga sbora, svoje seoske skupštine 
ili obćihskoga vieća. Uvažimo k tomu tolike ozbiljne, a donekle i 
uspjele pokušaje (primjerice u Češkoj), da se sve stranke podrede 
zajedničkomu narodnomu vieću, u kojem će nestati stranačkih 
opreka, ili barem stranačkoga biesa, pa ćemo lako shvatiti pravo 
obilježje slavenske ustavnosti. Ta se ustavnost zdravo razvija samo 
odozdo, naime od obćinske samouprave do županijske i provinci¬ 
jalne, a onda istom od državnoga sabora. A u tome nema- razlike 
medju Rusijom i osthlim slavenskim zemljama; naprotiv baš u 
Rusiji!postoji zbiljska samouprava,- koju.upravni. činovnici doduše 


stežu i izigravaju, ali ju podržaje-čitavo rusko družtvo sa samim 
carem na čelu. Naročito je zemska (provincijalna) ruska samouprava 
u gospodarskim i prosvjetnim poslovima već danas tako razvita i 
jaka, da će iz nje nesumnjivo prirodnim razvojem doći s vremenom 
i do. ruskoga državnoga sabora, koji jedva da će se urediti po 
uzoru zapadno-evropskih parlamenata. 1 

Najpodpunije se slavensko unutrašnje jedinstvo izražava u 
društvenom uredjenju i životu, kako sam to dosta obširno razvio 
u svom djelu o kolonizaciji (str. 359.-362.). Time ujedno dolazim 
do najvažnijega pitanja svih vremena, t. j. do odnošaja medju inte¬ 
ligencijom i pukom. . . 

2. Odnošaj medju inteligencijom i pukom u Slavenstvu i 
po ostaloj Evropi. 

Seljačke bune. ■ , 


Medju svim povjestnim đogadjajima najobćenitiji su i naj¬ 
važniji seljačke bune. Prema današnjemu shvaćanju škole i povjesti 
tim se dogadjajima posvećuje dosta malo pažnje, a često se preko 
njih jednostavno prelazi na plemićka natezanja i na stranačke 
borbe, koje ni iz daleka nisu ni važne ni zanimive za čitavo 
družtvo. - 

Nema naroda na svietu, a posebice u Evropi, koji ne bi imao 
svojih seljačkih pobuna, pak ipak moramo iztaknuti, da nema povjest- 
ničara, koji bi se ovim predmetom bio posebice bavio, a koji ga se 
dodirnuše, učiniše to, koliko znam, plaho, površno, jednostavno i 
plitko. Seljačke bune same po sebi nisu naime za aristokratsko 
shvaćanje povjesti ništa interesantna, te se i najveći i najdublji 
povjestničari udostojiše svestrano i ozbiljno proučiti samo takve revo¬ 
lucije, u kojima sjaju imena, kao što su Cromvvell, Napoleon i 
.Castelar . . . Seljački ugnjetači nadjoše svoje pjesnike, romanopisce 
i historičare; na svaku njihovu ranu, zadobivenu u boju, položiše 
već lovorov vienac, ali rieke i potoke seljačke krvi, oblaci se¬ 
ljačkih uzdaha i Čitave gore seljačkih muka kao da se gube pred 


je, ua, xi.usi viece ni saDor -- ^^ aJ , 0,0 w 

f na 1? parlameiiat u (od franc. parler) :znaČi doslovce govoril i Š te. 

U 18 ^ u ^ luskim se gradskim viećima (ropo^cKaa p,yma.) mnogo .više misli, 
govori, dok ;se po svoj JEvropi u svim saborima kud i kamo više govori 
ne ^° U ostalom i u bugarskom jez. znači ayMa ,,rieč‘V ;. ; i'- 

pogledom književnika i učenjaka. 1 A ipak ne mora čovjek biti ni 
osobito čutljiva srea, ni vanredno oštre pameti, a da ga gane tisuć¬ 
ljetna seljačka bieda i da na prvi pogled spozna, da nijednoga 
naroda ne uzdržaše ni stari plemićki krovovi, ni tvrdi velikaški 
gradoVi, nego vječno mlade seljačke potleušice i sveti hramovi 
medju njima. 2 

..Nije dakle čudo, što ne razumijemo pravo ne samo pobune 
rimskih robova pod Sertorijem, nego ni francuzke revolucije, o 
kojoj su napisane već čitave knjižnice, a nama je ipak od nje 
ostao dojam, daje to bio u prvom redu po litički pokret, te se 
gospodarski uzroci revolucije tek spominju, dok na-socijalne uzroke 
redovno zaboravljamo. A onda nije čudo ni to, ^ što u svom sla¬ 
venskom družtvu ne vidimo najizrazitijega obilježja, naime seljač¬ 
koga, da tako kažem, demokrati zrna, koji je počeo time,^ što za 
književni jezik primismo seljački govor, a za osnovu književnosti 
narodnu tradicionalnu literaturu. 


Sredovječni barbari i rimska kultura. Crkva. 


Sjetimo se sada, da je u prvim stoljećima kršćanske ere 
Evropa bila keltska, germanska i slavenska, ne izuzimajući ni 
južnih poluotoka, jer je Balkan bio slavenski sve do Peloponeza, 
a u Italiji su vladali iztočni, u Španjolskoj zapadni Goti. Na či¬ 
tavom teritoriju'jugozapadne Evrope nema danas ni traga drugoj 
narodnoj organizaciji nego novolatinskoj ili romanskoj. A kako su 
se svi ovi Kelti i Germani odnarodili, ili bolje rečeno: dali su se 
% istinu posvema odnarodili, ili samo izgubili narodnu vanjštinu: 
jezik, nošnju i vanjsku stranu narodnoga života u obće, a sačuvali 
jezgru svojih tradicija, — prije svega mržnju, ili priezir svoj za 
svoje duševne tirane? 


' 1 Vriedno je znati, da je najveći ruski pjesnik Puškin napisao vrlo 

Ozbiljno historijsko djelo o ponajvećoj ruskoj seljačkoj pobuni podnaslovom: 
;,HcTOpi'a nyraieBCKaro 6yHTa“, u kojoj otvoreno simpatizuje s junakom Pu- 
e-ačevim, bilježeći velikom pomnjom narodne simpatije za njega. „Sav prosti 
puk bijaše za Pugačeva, a i svećenstvo mu željaše uspjeh, i to ne samo po¬ 
povi i monasi, nego i arhimandriti i arhijereji. Jedino plemstvo bijaše otvo¬ 
reno na strani vladinoj . . .“ Pobliže vidi studiju A. JL O^onaMeKaro; tlo- 
- jiHTHiecKie Bar.iHAL. U y imama („HcTopnaecKifi BicTnUK*« (hOhb, 1904.), str. 


» Vidi pobliže razpravicu: „Jakub Kubata, češki Matija Gubec" (u „Hrv. 
Misli" za prosinac 1904., str. 112.—120.). 

Na to se pitanje ne odgovara, jer nitko za to ne pita, budući 
da danas obćenito vlada mnienje, da se ne radi o odnarođjenju, nego 
o posve prirodnoj asimilaciji poludivljih plemena grčko-rimskom kul¬ 
turom. Malo se razmišlja o tom, daje zapravo tu „asimilaciju" pro¬ 
velo polatinjeno kršćanstvo. Pa ipak je to ovdje najvažnija stvar. 

Istina je, da su poganski narodi — spominjem ponovno, da 
poganin prvobitno znači čovjek sa sela (paganus) — u doticaju 
s rimskim carstvom prelazili već prije, nego su bili pokršteni, u 
interesnu sferu rimske politike, a njihovi su vladari već u to doba 
natucah latinski. Ali latinski jezik bio im je tudj, latinski običaji 
strani. A što je glavno: „barbari" su s rimskom državom dolazili 
u doticaj na temelju ugovora, čuvajući tako redovno svoju neza¬ 
visnost i svoju „barbarsku 1 * individualnost. Ali čim se umjesto 
rimske države pojavila rimska Crkva, zahtievala je ova bez¬ 
uvjetnu poslušnost svih pokrštenih vladara, dapače još i više: 
tražila je od njih ravno to, da u vlastitom narodu nište 
sve, što bi makar samo iz daleka sjećalo na doba 
predkršćansko (poganskoj. Dok je Crkva djelovala kao mo¬ 
ralna i vjerska organizacija, bile su njene težnje sa svakoga sta¬ 
novišta opravdane, a sa stanovišta kršćanskoga bile su ne samo 
opravdane, prirodne i potrebne, nego i blagotvorne. Ali rimska 
Crkva nije bila samo moralna i vjerska organizacija, nego je ubrzo 
.primila političke tradicije svjetovladnoga Rima, što se naprosto 
protivilo nauci Hristovoj: kraljevstvo moje nije od ovoga svieta; 
a što je još važnije, rimska je Crkva preuzela sve predsude 
o poganskim narodima, koje je imao Rim o „barbarima", tako te 
je već i sam pučki govor nelatinski bio znakom divljačtva i infe¬ 
riornosti ne samo u naobrazbi, nego i u ćudorednosti. Protiv toga 
„kulturnoga 11 priezira rimskoga vojevaše i vojuje sve do danas 
kršćanska ljubav, koja je na žalost bila dosta tamna i bezsvjestna 
u srcima poglavara pokrštenih naroda. 

Tip je takvoga vladara Klodvig (481—511), kralj franački, 
kojemu je na krstu biskup sv. Remigije govorio ove sveobće po¬ 
znate rieči: „Prigni glavu, ponosni Sigambre; obožavaj, 
što si palio; pali, što si obožavao". 

U toj je izreci program čitave unutrašnje politike kršćanskih 
vladara, koji nisu samo mačem razširivali vjeru ljubavi, nego i 
oa sve moguće načine vlastitomu narodu nametali tudje običaje, 
tudj i jezik i tudj u — vlast. 

; ' Taj se njihov postupak izpričava time, što u to doba nije 
bilo narođnostnoga pitanja. I kad ne bi bilo slavenskih apostola 
pirila i Metodija, zaista bismo vjerovali tomu, da je u to doba 
narod bio kao glina, iz koje se može praviti svakojako posudje. 
Ali moćni upliv, kakav je imala narodna rieč apostolske braće, 
svjedoči, da ne bi bilo toliko mučenika i toliko križarskih vojna, 
kad bi kršćanstvo vazda bili razširivali prosti ribari. Ali što je pri 
tom najvažnije, ne bi bilo u narodu ukorienjeno nepovjerenje prema 
svakomu državnomu poduzeću, a država se ne bi bila na mnogim 
mjestima razvila kao organizovano razbojničtvo protiv naroda i 
protiv njegova prava na život. 

ti' \ ■ ' ' 

" 1 ‘ Vlada i narod (puh) u modernim državama. 

Pogledajmo samo na savremena fakta iz javnoga života koje 
bilo moderne i kulturne evropske države: svuda ćemo naći pri¬ 
mjera, kako „svjetina 11 brani pravednost i pravo, dok se državni 
autoritet ne žaca najsurovijega nasilja, da uzdrži i podupire bez- 
pravlje i nepravednost. Romanske su države dakako načelu, te je 
francuzka, talijanska i španjolska državna kriza samo neizbježiva 
ppsljedica tisućgodišnje mržnje izmedju vlade i naroda, izmedju 
kosmopolitskih načela rimske politike i zahtjeva zdravoga razuma 
i osjećaja. Uza sva moderna demokratska gesla, uza sve iskrene 
težnje plemenitih pojedinaca — sva se politika u zapadnoj Evropi 
vodi samo po starim rimskim tradicijama, nipošto prema pravim 
narodnim potrebama. Ta tek je početkom ovoga stoljeća rimski 
pesar njemačkoga jezika ustupio mjesto Napoleonu, koji je htio 
biti sličan Karlu Velikomu, s ovomu opet bijahu idealom pravi 
Cesari rimski 

Vrhuncem robovanja rimskim idejama jest misao, da je iz¬ 
medju onih, koji vladaju, i onih, kojima vladaju, temeljna razlika, 
i da se podanici, dotično državljani, moraju svagda pokoriti vlasti, 
i u, tom slučaju, kad je kao na dlanu, da vlada postupa proti 
zdravomu razumu i proti samoj eksistenciji svojih podanika. To 
je tako zvano načelo o priekoj potrebi državnoga autoriteta. Pa 

fl : ! ’ 1 Samovolji pod izlikom toga autoriteta dade se izbjeći jedino sigurnim 

jamstvom za glavna čovječja prava, kako je to primjerice u sjevero-američkoj 
• uniji, gdje sudci imaju pravo izpitivati ne samo zakonitost vladinih naredaba, 
nego i ustavnost njihovu. 


ipak, da ironija bude veća, razglašuje se osobito u naše doba, da 
je vlada radi puka, a vladari radi naroda. Ujedno se više nego 
ikada govori ne samo o težkim dužnostima. onih, što vladaju, nego 
i o neotuđjivim pravima podanika. No to je teorija, a u praksi se 
na narod redovno gleda kao na stado, koje u svom interesu treba 
pastira, u konkretnom „slučaju 1 ' s neograničenom vlašću. 

Konstitucionalizam nije toga ni u čem promienio. Baš pod 
konstitucionalnom formom umnožilo se činovničtvo bez broja i svaki 
je činovnik kao predstavnik države u svom djelokrugu načelno 
absolutni vladar, jer zakonima nije odredjena odgovornost či- 
novničtva pred družtvom. 

Taj nesklad izmedju naroda i vlada najbolje potvrdjuje sve- 
obći fakat, da državljani ne smatraju za zlo državu prevariti, 
kako to na pr. čine javni dobavljači, naročito u ratno doba. 

Obća vojna dužnost i obvezni polazak škole. 

Činilo se, da će dvie moderne uredbe sve to popraviti: Sve- 
.obća vojna dužnost i obvezni polazak škole imali su približiti sve 
slojeve i staleže i svršiti djelo pravoga narodnoga jedinstva, je¬ 
dinstva unutrašnjega. No resultati su baš neočekivani svojim ne¬ 
uspjehom. 

Sjetimo se samo, kako se surovo, pače zločinački ponašaju 
njemački častnici prama gradjanstvu, pa ne ćemo pretjeranim sma¬ 
trati nazor: daje duh moderne vojske kadkada još manje narodan, 
nego što je bio kod najmljene vojske plaćeničke. 

Stara je naime vojska imala nesavršeno oružje, te se nije 
osjećala tako nerazmjerno jakom, ili bolje da kažem, svemoćnom 
prama ostalomu, danas golorukomu stanovničtvu. Osim toga bijahu 
plaćenici izvan gradjanstva — kako je to i danas u Kitaju, — dok 
se današnji vojnici drže obično nečim višim iznad „civilista". 

Velika premoć modernoga oružja nad razoružanim gradjan- 
stvom i pukom i prevelika nadutost, koja je posljedica preživjele 
zablude, da je danas vojska ono, što nekad bijaše plemstvo, -bile 
hi same po sebi dosta, da zaoštre družtvene opreke. 

Istina je, da današnja vojska' ne postupa kao četa razbojnica: 
ne plieni, ne pali i ne siluje javno na cestama. Ali posebni njeki 
»vojnički" duh nije još ipak iz nje posvema izčeznuo, nego se 
često upravo njeguje. Ogromna je većina vojnika, dakako, iz puka, 


naime iz radničkih slojeva naroda. Ovi ljudi dolaze iž vojničtva s još 
*već6m ; mržnjom i priezirom za t. zv. bolje družtvo, ili se vraćaju 
Uako đemoralizovani — stideći se svoga predjašnjega posla, — te 
prečesto raztvaraju one „družtvene stanice", iz kojih su izašli. 

Vojni ministri i ostali visoki načelnici vojske rado upozoruju 
na to, da- se glupi i neotesani novak vraća kao više manje obra¬ 
zovah i okretan čovjek tako, da vojska zapravo vrši veliki kul¬ 
turni posao. 

Zaista ne da se poreći, da većina vojnika izbistri svoj um i 
usavrši svoje kretnje, no ne zato, što su slušali psovke, trpjeli 
glad i zimu i što su možda naučili prezirati biednoga civilistu, 
nego - zato, što su vidjeli nešto svieta, što su došli u doticaj s mnogo 
ljudi, što su se mnogo tjelesno vježbali, a glavno: što su se — na 
golemi narodni trošak — u redu hranili i odievali. No sve bi se 
to moglo postići s mnogo većom korišću i bez ovakve uredbe. 

No nama i nije do same ove institucije, nego tek iztičemo, da 
ova uredba — uza sve prednosti, što ih na svom mjestu iztakob — 
ne vrši ni u modernoj svojoj formi mirovne zadaće izmedju dva 
neprijateljska - tabora, izmedju t. zv. viših, • gospodujućih slojeva i 
puka, jer u njoj neprestano prevladavaju nekulturni elementi, naime: 
poštovanje surovoga nasilja, stid za nevojnički posao, i jer se u 
,pbće daje : velika prednost svemu vanjskomu, površnomu, materi¬ 
jalnomu pred unutrašnjim, dubokim i moralnim. 

Druga moderna institucija, koja je malo po malo imala da 
provede unutrašnje narodno jedinstvo, naime izmiriti i približiti sve 
razrede i staleže, jest obći obvezni polazak škole. Ni ta uredba nije 
naišla na mnogo bolji uspjeh, nego obća vojna dužnost. 

J . Prosudimo prije svega, kako je polazak škole, da barem do¬ 
nekle bude pravilan, postao obveznim. To je dokazom, da puk-ne 
smatra današnju školu koristnoin, barem ne toliko, koliko mu se 
to govori! Mnogi iz toga izvadjaju, da „mase" u obće ne shvaćaju 
važnosti naobrazbe i da se baš zato u svojoj zapuštenosti protive 
prosvjetnim težnjama inteligencije. No tko barem donekle pozna 
ove „mase", zna, kako puk čezne za znanjem, dakako za onakovim, 
kojega nedostatak u životu skupo plaća, pa bi zato rado sačuvao 
od patnja barem svoju djecu. U kratko rečeno: Puk hoće da se 
' u školi uči, i to da se uči za život, Ali današnja škola hoće prije 
svega da odgaja i naobrazuje, predpostavljajući, da je „masa" 
glupa i-nekulturna. U teoriji se doduše dosta često traži sudjelo¬ 


vanje obitelji sa školom, ali’ u praksi drži škola svojom prvom 
zadaćom vojevati proti pučkim pređsudama i neprestano opetovati 
djeci, da bez škole* nema čovjeka, barem ne čitavoga čovjeka. Iž 
učitelja postaje svećenik nove vrsti, a iz moderne škole institucija 
slična Crkvi, koja se smatra ovlaštenom i zvanom, da odlučuje o 
svakoj misli, dapače o svekolikom unutrašnjem životu uma i osje¬ 
ćaja. 1 Puk, kojemu je već dodijala tolika briga Crkve i države, 
nerado se pokorava toj novoj vlasti, premda često simpatizuje 
s njenim nosiocima, jer mora priznati, da je njihov posao tako 
težak, a da bi mogao biti, a često i jest, tako blagotvoran. 

Književni jezici u pučkoj školi. — „Kulturna, društva 11 . 

Osim ' ovoga duba nametljivosti već sama forma moderne 
škole nosi u sebi klicu bezbrojnih zapreka svuda ondje, gdje je 
nastavni jezik već u najranijoj mladosti takav književni jezik, koji 
djeca, što govore znatno, različnim narječjem, težko razumiju, da¬ 
pače ga kadkada nimalo ne shvaćaju. Tako je u Njemačkoj, u 
Talijanskoj, u Francuzkoj, u Englezkoj, a mjestimice i u Rusiji 
dakle ondje, gdje književni jezik obuhvata njekoliko desetaka mi¬ 
lijuna ljudi i na stotine tisuća četvornih kilometara. 

. Ovdje počima učitelj djeci s time, da zapravo ne znaju ni 
govoriti, * da to, kako govore njihovi roditelji i susjedi, i nije govor 
ni jezik; nego narječje, đijalekat. ■: u 

Kađikad u svom centralističkom zanosu ide učitelj dakako 
tako daleka — negdje je to takodjer prisiljen činiti, — da djeci 
strogo zabranjuje govoriti pučkim jezikom, i u obće ne smatra 
pučki govor za pravi narodni govor. . 

Ne ću nipošto da velikim književnim jezicima porečem nji¬ 
hovo veliko kulturno značenje uz stanovite uvjete. Ti su uvjeti: 
književni se jezik nema smatrati sredstvom, da jedan dio naroda 
zavlada ostalima, nego za nuždnu vezu svih narodnih dielova : 
narječja se imadu smatrati jezicima, koji nisu postali književni 
samo zato, što , sva * narječja ne mogu >biti književna iz razloga 
izdavačkih, dakle tehničkih u financijalnom smislu.: U.ime jednoga 
književnoga jezika ne smije se ugušivati postanak novih književnih 
jezika. Ali o nječem sličnom ne da se ni govoriti u čitavoj zapad¬ 
noj Evropi, i zato danas škola nastavlja isto nasilje šireći pro- 

1 Samo je tako mogla nastati u Francuzkoj državna praksa, po kojoj 
se zatvara na tisuće škol4 radi njihovoga kršćanskoga duha. ■ } 

svjetu, kakovo je počinjala rimska Crkva navieštajući kršćanstvo 
krvavim oružjem. Nema naime načelne razlike medju nametanjem 
latinskoga jezika i medju nasilnim razširivanjem književnoga je¬ 
zika ondje, gdje ga djeca naprosto ne razumiju. A konačno rimski 
priezir svih barbarskih jezika jednak je posvema današnjoj nauci 
o prvenstvu tako zvanih svjetskih jezika pred svim ostalima i 
ondje, gdje se radi o unutrašnjem životu i razvoju malih naroda. 
Jedino ovim duhom svjetovladne rimske nametljivosti, prenesenim 
i u rimsku Crkvu, možemo razjasniti težnje „kulturnih 41 đružtava 
njemačkih, talijanskih, magjarskih i drugih, koja se prije svega 
brinu, da odnarode djecu „inferiornih" naroda. 

I tako se jaz medju inteligencijom i pukom kod zapadno¬ 
evropskih naroda ne samo nije premostio, nego se i neprestano 
proširuje; i samo se time može protumačiti načelo razredne borbe, 
koje je danas temeljem socijalnoj demokraciji. 

Crkveni slavenski jezik. (Sv. Ciril i Metodij.) 

Na prvi se pogled čini, da je i kod slavenskih naroda razdor 
medju inteligencijom i pukom tako dubok, .pače i dublji, nego u 
zapadnoj Evropi. Vanjski naime znakovi svjedoče o još većem 
neprijateljstvu i o težoj bolesti družtvenoj. Ponajbolji slavenski 
umnici gorko se tuže na ovaj razdor i smatraj u za glavni problem 
unutrašnje slavenske politike: povratiti še k narodu, t. j. 
stvoriti u njem unutrašnje jedinstvo. Ali baš taj fakat, što prvi sla¬ 
venski umnici drže za moguće približiti inteligenciju i puk, doka¬ 
zuje, da ova družtvena kriza nije kod slavenskih naroda tako po¬ 
gibeljna, kao na zapadu. To je posve prirodno, jer na Slavene 
nije tako razorno djelovala ni politika rimska, ni moderna centrali¬ 
zacija prosvjetna. 

Odmah u početku prevlasti rimske Crkve i prodiranja latinstva 
medju južne i zapadne Slavene nastala je medju njima silna reakcija 
protiv nametanja kršćanstva u tudjoj formi i s političkim prohtje 
vima. Slavenski apostoli, Ćiril i Metodij, putujući po velikom dielu 
slavenskoga svieta ostaviše svuda za sobom tako dubok trag sla¬ 
venske narodne sviesti, da se ondje nisu mogli ukorieniti tudji 
uplivi. Zato je u Poljskoj, kamo ne zadjoše, bila latinizacija u 
javnom životu obća i razdor medju pukom i inteligencijom naj¬ 
dublji. U iztočnih Slavena ne bi bilo bolje, nego u Poljaka, kad 
Carigrad ne bi bio tako brzo postao pozorištem strančarskih raz¬ 


mirica i unutrašnjih trvenja, koja pripraviše islamizmu tako lako 
pobjedu, te je polumjesec zasjao na hramu sv. Sofije baš tada, kad 
su Rusi počimali snažno tresti tatarskim jarmom. 

Tek sada možemo posvema shvatiti to važno doba slaven¬ 
skoga pokreta i ocieniti, kolika je morala da bude odlučnost i kako 
duboko uvjerenje tih monaha i svećenika slavenskih, koji nisu ni 
časka oklievali, da ustanu proti grčkomu, latinskomu i židovskomu 
jeziku, proti trim jezicima, smatranim jedino za svete, izmedju 
kojih je osim toga grčki igrao ulogu današnjega francuzkoga, a 
latinski današnjega njemačkoga jezika. 

U prvi tren čovjek ne bi vjerovao, da je takova pojava bila 
u obće moguća; ah kad uvažimo, da su se na slavenski jezik 
mogle prevesti sve crkvene kršćanske knjige, lako ćemo razumjeti, 
da se je samo narod, koji je govorio tako razvitim jezikom, i koji je 
već u to doba bio brojan, kulturan i ujedno moćan svojom političkom 
slobodom, mogao latiti proti rimskoj svjetovladnosti boja za ravno¬ 
pravnost i jednakost svib naroda baš na osnovu kršćanske nauke. 

Istina je, da je prvi taj slavenski narodni pokret počeo brzo 
dobivati udarac za udarcem provalom Magjara, njihovim savezom 
s Niemcima, pobjedom latinizma u čitavoj ostaloj Evropi i nepre¬ 
stanom borbom s azijskim napadačima No njegovi duboki tragovi 
ne izčeznuše, a političkoj razcjepkanosti Slavena bijaše posljedicom 
postanak malenih doduše, ali jednako nesavladivih narodnih orga¬ 
nizama. Pače se može reći, da se baš radi ovih političkih neuspjeha 
nije Slavenstvo izrodilo u prejakoga orijaša i da je stvorilo posve 
drugi ideal, nego je moglo biti kod zapadnih naroda, tih robova, 
obožavatelja i oponašatelja rimske državne centralizacije. 

Zato, izuzev donekle Rusiju, slavenska narodna škola ne go¬ 
vori djeci nerazumljivim jezikom, premda inače ima jednake po¬ 
greške, jednako se naime drži ovlaštenom, da u prvom redu odgaja 
i natrpa glavu nesustavnim znanjem, kao i u zapadnoj Evropi. 

No najbolje ćemo se uvjeriti o tom, da je velika razlika u 
uzajamnom odnošaju inteligencije i puka na zapadu i kod nas 
Slavena, ako proniknemo u smisao preporoda slavenskih naroda. 

Preporod slavenskih naroda. . 

Prije sto, dapače kod nekojih Slavena i prije petdeset, pa i 
manje godina, bijaše sva inteligencija posve odtudjena uplivom 
literature, đružtva i politike susjednih naroda. U Rusiji se govo- 


rilo i mislilo franeuzki i njemački. Poljaci — Poljske već ne bijaše 
■i-iie govorahu i ne pisahu samo poljski, nego još; i više latinski, 
francuzki, njemački. Ostala se slavenska inteligencija samo gušila 
u tudjinštini, a žalostno ovo stanje pogoršavali su i politički odnošaji, 
naime faktična odvisnost čeških' zemalja od Njemstva i Slovaka od 
državne ideje magjarske, dok se za južne Slavene, razcjepkanije od 
istih Poljaka i u isto doba pod pritiskom uzburkanoga Njemstva i Ta- 
lijanstva Lp’od jarmom stogodišnjega gospodstva osmanskoga, mislilo, 
da, su za uviek zakopani u -robstvu duševnom i tjelesnom, jednom 
riečju: sav slavenski puk nije samo ostavljen i zapušten, nego 
upravo zabačen ’i prezren. Nikomu nije bilo ni na kraj pameti, 
da bi slavenski pučki govor mogao biti nečim drugim, nego nuždnim 
i; skrovnim sredstvom, da se kako tako sporazumiješ s masom; i 
kad bi 'tko bio ozbiljno uztvrdio, da je u tom puku neka dubljina 
misli i osjećaja, pak moralna načela i velika baština kulturnoga 
rada, bili bi ga proglasili ludjatom, ili sanjarom. U takovim'okol¬ 
nostima svakomu bi se činilo, da inteligencije ništa ne spaja s ovim 
zapuštenim „masama". 

U to počeše od jednom i u slavenski sviet pronicati narod- 
nostne i demokratske ideje sad kao akcija francuzke revolucije, 
sad kao’ njezina reakcija.- Ove su ideje djelovale prije svega u 
čitavoj • Evropi politički. Pod njihovim uplivom poštaše razne poli¬ 
tičke; stranke i 'organizovaše se tajna politička družtva. U sla¬ 
venskom pak svietu bijaše izazvan pokret narodni i kulturni, 
kojemu bijaše glavni resultat socijalan: Inteligencija, štovana i 
obrazovana inteligencija, proglašivala je otvoreno i iskreno, da spada 
k prezrenomu i neosvieštenomu puku. U zapadnoj Se Evropi šare¬ 
nile stranke, od Jadranskoga mora do Urala uzkršavahu na¬ 
rodi. To je uzkrsnuće, kako već naglasih, u po vješti čovječanstva 
do najnovijega doba bila osamljena pojava, pravo čudo. 

U zapadnoj Evropi sve su političke stranke- i tajna politička 
družtva tražila u glavnom oslon u kojoj bilo državnoj vlasti, a 
njihov najbliži, često i jedini cilj bijaše, da dodju do te vlasti,' ili 
da ju unište. Sjetimo se samo francuzkih, talijanskih i njemačkih 
republikanaca, španjolskih i njemačkih liberalaca, talijanskih kar- 
bonara, današnjih socijalista. Kod nas Slavena tražio se naprotiv 
oslon u narodnoj duši, t. j. u sviesti i prosvjetnom napređku mi¬ 
lijuna ljudi kao jedne nove moralne cjeline, slične organizaciji 
vjerskoj, l - . •. -- "■ - , ' - : 


Ne ću tvrditi, da je slavenska inteligencija bez predsuda .-o 
puku u obće, kao što treba priznati, da je puk prema inteligenciji 
nepovjerljiv, dapače da ju mrzi, često i ondje, gdje mu se pribli- 
žuje posve iskreno. Razdor dakle jošte postoji, ali postoj.e. i ,svi 
uvjeti, da se odstrani. To je prije svega tp, što u nas inteligenciju 
možeš uvjeriti i o pučkim vrlinama, a o tom, da svakolika narodna 
snaga polazi iz puka, velik je dio inteligencije već uvjeren: Nije 
to doduše laka zadaća, i to ne zato, što se sa slavenskom inteli¬ 
gencijom ne bi moglo govoriti o demokratizmu u ovom. smislu, 
nego zato, što uplivi zapadne Evrope mogu u njoj svaki čas prči 
vladati i tako otežčati rad oko usavršenja našega,runutrašnjega na¬ 
rodnoga jedinstva. Ovi uplivi priete, da podkopaju sye osnove naše. 
eksistencije. Zato se lako razumije mišljenje: da protiv tih upliva 
treba izaći sa svom odlučnošću, te da se slavenska inteligencija u 
buduće nema zadovoljiti s ulogom propagatora zapadnoevropskih 
teorija, koje se uviek medjusobno proždiru, često se' protive zdraj- 
vomu razumu i redovno se bore protiv svega pučkoga, protiv svega 
naime u istinu narodnoga i ljudskoga. Ne će. li slavenska inteli’ 
gen čija da samo zlorabi pučke strasti i mišice, ako joj je naime 
stalo do toga, da se razdor ne samo ne razširi U ja'z, nego da 
inteligencija i puk sačine jedinstvenu narodnu, cjelinu, treba da se 
oslobodi predsuđš, o duševnom siromaštvu, o neslozi,: o .moralnoj 
pokvarenosti, o natražnjačtvu i lienosti svoga puka. Istom tada će 
moći tako raditi, da uviek i svuda .pobudjuje povjerenje širokih 
narodnih slojeva, povjerenje milijuna svoje braće, bez koje.ne može 
biti ni govora o narodnoj snazi, doklegod se bude držala 1 za: istim] 
ona Luja XVIII.: „Mi smo dva naroda,u jednom puku/ (Nous 
sommes deux nations dans un peuple"). ' t ‘" o 

3. Slavenska porodica i slavenska knjiga. '- 1 

Porodica — izvor moralne -svetosti. (P. Janet.) 

„Čudna je to stvar! Duh sumnje, koji ništa- nije poštivao^ 
zaustavio se pred materinstvom. . . . Istina je, da se dirnulo indi¬ 
rektno i u ideju materinstva, čim se je dirnulo u načela porodice.,; 
ali to se učinilo mučke, te ja mislim, da nema knjige, u kojoj hi 
se pisac bio usudio simpatično prikazati mater, koja ostavlja svoju 
djecu, ili djecu, koja pogrdjuju mater. Materinstvo je dakle por 
sljednja moralna ideja, na koju ge netko usudjuje navaliti; I kad 

sve propane, ona će još moći sve spasiti; ona će biti posljednje 
sidro spasa, posljednja nada i utočište moralne svetosti; iz toga 
blagoslovnoga izvora moći će još proključati sve čiste i velike 
ideje . . . 

Rekoh, da porodica ima dvostruko jamstvo: u družtvu i u 
Bogu .. . Vjersko je jamstvo nad družtvenim. Ne izpitujem, u kojem 
se obliku pokazuje, no bilo, kako mu drago, Bog je vazda vrhovni 
jamac bračne zajednice. Svaka prisega zove Boga za svjedoka, a 
osobito onakva, koja od čovjeka traži toliku žrtvu, koja je za sav 
život i vrieđi u neizvjestnost. Zato treba da neizmjerni Bog bude 
prisutan obvezi, koja je u neku ruku vječna slika u čovječjoj pro¬ 
laznosti; treba da vječni Bog bude svjedokom ljudskoj vječnosti 
naših čuvstava, Bog nepromjenljivi nepromjenljivosti naših dužnosti, 
Bog hezkrajno dobri onoj odanosti i uzajamnoj pažnji, što si za 
uviek obećaju muž i žena. I tako je porodica trostruko sveta, jer 
je Bog na njezinu početku, u njoj samoj i na njezinu svršetku: 
na početku, budući da je tvorac čuvstva, iz kojega porodica na¬ 
staje; u njoj samoj, jer je on princip dužnosti i morala; na koncu, 
l’ er j°j j° on posljednji jamac. ■ / 

Oslanjajući se na ljubav i na dužnost porodica je kao zahtjev 
ženskoga dostojanstva i obezbjedjenje djece uz jamstvo družtveno 
i božje vječna ... 

Prosti materijalizam, surova sebičnost, razuzdanost ili rafino- 
vana razkalašenost, napokon ona ludskasta ironija, koja bez iskrice 
duhovitosti misli, da je to fino i ugladjeno, kad se podsmieva po¬ 
štenim običajima i kad pogrdjuje velike osjećaje, sve su te mane 
odsudjene na muk, ako nisu na grižnju savjesti, pred smrtnim 
odrom materinim i pokraj dječje kolievke.’ A kako se i dobro poprima 
poput zla, ne sumnjam o tom, da će nas napredak u porodičnom 
moralu dovesti i do javnoga morala. Red u porodici — to je red u 
družtvu . . . Jedni vele: Treba družtvo promieniti. Drugi govore: 
Treba promieniti pojedinca. Ali družtvo se bez pojedinca ne po¬ 
pravljala ni pojedinac se nipošto ne popravlja sam po sebi; u 
svakom slučaju to je vrlo težak posao. Zato nam redovno treba 
uporišta; to je uporište porodica, čovjek, kojemu je možda za 
njega samoga svejedno, kakav je, možda će nastojati, da se po¬ 
pravi kao sin, kao otac, ili kao muž; pa bilo to još i te kako malo, 
družtvo će ipak od toga imati koristi.“ Ovako piše o porodici 
jedan od najumnijih i najmodernijih francuzkih mislilaca, Paul 


Janet. 1 Spominjem baš ovakvoga pisca zato, jer je proti njegovu 
autoritetu to teže ustati, što on nije samo priznati psiholog, nego 
je i povjestničar i sociolog prvoga reda. 

Žena je u Slavena mati. 

Kad sam. ovako upozorio na to, da iz moderne Francuzke 
posvema moderan čovjek ustaje na obranu obitelji i živom riečju 2 
i perom, onda mi je istom sgodno upozoriti na to, da je sve ono, 
što piše o obitelji, kod nas Slavena još tako živa praksa, da o tom 
ne treba razvijati velikih, ma kako opravdanih teorija. Istina, da 
se na zapadu obćenito misli, kako je Njemačka ognjište pravoga 
porodičnoga života, pa je o tom uvjeren i sam g. Janet. No kad se 
kod Niemaca ne bi u posljednjih tridesetak godina bio razvio užasan 
nemoral, tako da je primjerice Berlin u tome daleko pred Parizom, 3 
dosta je spomenuti, da je gotovo čitava današnja Njemačka nastala 
ponjemčenjem slavenskih plemena, jer su se pravi Germani raztepli 
po Italiji, Galiji i Španjolskoj čak u Afriku. Stalnost i svetost po¬ 
rodice prema tome je i kod njih slavenska baština, jer su osnovi 
zdravoga obiteljskoga života kod svih Slavena i danas tako jaki, 
te ih ni sam duh vremena nije mogao temeljito uzdrmati. 

Prije svega spomenimo, da kod nas Slavena poštovanje prema 
ženi kao materi raste, dok je u ostaloj Evropi predmetom oboža¬ 
vanja žena kao ljepotica i kao djevojka, da ne kažem kao ljubav¬ 
nica. Naš puk djevojke u obće ne uzvisuje, te slavenski momci 
riedko djevojkama i pjevaju; naprotiv svim zapadno-evropskim 
pojmovima o kavalirstvu pjevaju naše djevojke svomu dragomu i 
zovu ga žarkim svojim suncem. Uz to se kod nas Slavena — 
mislim u seljačkom puku — ne ženi i nc udaje ni iz same ljubavi, 

1 Paul Janet, membre de 1’ Institut, professeur a, la facultš des lettres 
de Pariš: La famille, Lejons de philosophie morale, ouvrage couronnš par 
1’ Acadčmie franjaise (dix septišme šdition, Pariš, Lćvy; str. 318.), str. 307., 
309.—310., 312.—313. (češko izdanje u XLV. sv. knjižnice Pelzlovih „Koz- 
bleda“, preveo Vžclav černy, Praha, 1902.) 

2 Spom. djelo o porodici nastalo je iz predavanja, što ih je Paul Janet 
držao u Strassburgu. 

3 U svom djelu L’ Europ a giovane veli glasoviti talijanski sociolog 
Perrero: „Germanska rasa rješava moralno pitanje ili surovom razuzdanošću, 
ili absolutnom kriepošću . . . Nema na primjer grada, u kojem bi prostitucija 
bila tako brutalna, kao u Berlinu.“ (Str. 164., 165. u poglavlju o pariškoj i 
berlinskoj razpuštenosti.) 

8. Radić: Savremena Evropa. 15 

ni iz samoga interesa, ni iz poslušnosti, nego je ženitba i udaja 
stvar tako promišljena, da je brak redovno snošljiv, ako i nije 
sretan po našem savremenom shvaćanju 

Ne mora čovjek biti ni sociolog ni psiholog od zanata, a da 
vidi, kako je prva materinska kriepost neizcrpiva strpljivost, ako 
to već nije neizmjerna dobrota i ljubav. Kako je strpljivost naša 
obća slavenska kriepost, dotično i mana, to je posve naravski, 
da je slavenska mati najpožrtvovnija, ako u svojem odgoju i nije 
najuzornija medju evropskim materama. Tu istinu priznaju i naj- 
suroviji muževi, kojih ima i medju nama blagim Slavenima veoma 
mnogo, te sam poznam svu silu ljudi medju pukom i gospodom, 
koji nježno, i rekao bih gotovo s obožavanjem govore o svojoj 
ženi kao materi, dok inaće ne imadu za ženu dosta oštrih rieči, 
pa i udaraca. Što je Romanu liepa dama, Germanu uredna domaćica 
i fina kuharica, to je Slavenu dobra mati, koje ne treba buditi ni 
onda, kad joj se diete u kolievci samo gane, a kamo li, kad joj plače. 

Kod nas Slavena imade mati toliku vrieđnost zato, što smo 
mi sve sami seljački narodi, koji se vazda žene radi djece, jer 
rataru su djeca prvi i najbolji pomagači, pak zato i s čisto materi¬ 
jalnoga gledišta najdragocjenija „imovina 11 . Osobito to vriedi za nas 
ondje, gdje naše seljačtvo ima dovoljno svoje zemlje, ili, ako je 
nema, gdje je može dovoljno dobiti od prilike u istom podneblju 
i pod istim zakonima. Mislim tu na Rusiju i na one guste rojeve 
ruskih seljačkih porodica, koje se već na tisuće i tisuće spuštaju 
po srednjoj Aziji, Sibiriji i po Maudžuriji, te Rusija i bez kozačkih 
stanica ima u tim pravim družtvenim stanicama živu i nepro¬ 
bojnu granicu. 

Svetost braka. — Gradjanski brak. 

Slavenskoj porodici središtem su dakle djeca, a prema tomu 
njezinom je dušom mati, te joj je otac samo predstavnikom i za¬ 
štitnikom. No ta naša obitelj imade i nadnaravnu posvetu: u nas 
se ne samo medju pukom, nego i medju inteligencijom još uviek 
čvrsto vjeruje i drži, da je ženitba sveta stvar, a porodica vjeko¬ 
vima mučno stvarana i kršćanstvom posvećena uredba, koja umjesto 
da se ruši, treba da u modernu družtvu bude posljednje utočište 
ćudorednosti i najjače uporište stvaralačkomu radu modernoga čo¬ 
vjeka. Dok se u svoj zapadnoj i srednjoj Evropi ne izuzimajući 
ni aristokratske Austrije i feudalne Ugarske uveo gradjanski brak 


sad prisilno, sad fakultativno, i dok slavenski narodi preuzeše i 
preuzimlju u svoj javni život zapac^po-evropske uredbe jednu za 
drugom, dotle’ su u nas osamljeni glasovi, da bi nam se i u obi¬ 
teljskom zakonodavstvu valjalo povesti za zapadnom Evropom, te 
ženitbu proglasiti pukim, pa bilo i osobitim gradjanskim ugovorom. 

Borba za „emancipaciju“ žene. — Bezženstvo. 

Ali najzanimivije i najvažnije jest to, što uza sav silni na¬ 
predak i naše ženske prosvjete i samostalne ženske privrede, naro¬ 
čito u Češkoj, Rusiji i Bugarskoj, ne samo da nije nastala ni naj¬ 
manja utakmica medju ženama i mužkarciina, nego se u nas 
obćenito priznaje i uvidja, da su naobražene i samostalne žene baš 
najbolje matere, te se svaki ženski napredak pozdravlja kao naj¬ 
sigurniji dokaz obćega našega napredka. 

Kad se sjetimo svih sramotnih izgreda dapače i surovih na¬ 
silja, što ih pretrpješe slušateljice medicine u Berlinu, ili učenice 
na školi liepih umjetnosti u Parizu od svojih jakih, ali kukavnih 
drugova, pa kad pomislimo na obćeniti zanos primjerice u ruskom 
družtvu nad svakom novom stečevinom ženske naobrazbe, možemo 
mirne duše reći, da bi ovaj jedini fakat bio dovoljan, da područje 
naše slavenske prosvjete označi obilježjem u prvom redu moralne 
kulture. 

Kad čovjek zagleda u intimni život bilo nedavno preminulih, 
pa i živih slavenskih pregalaca, vidi veoma često, kako je žena i 
u kulturnom radu svomu mužu onako nenadoknadiva pomagačica, 
kako je u seoskom gospodarstvu temelj, na kojem počivaju tri 
kućna ugla. To će i biti glavnim razlogom, što se u nas tek iznimno 
n ađje, i to samo medju inteligencijom, po koji duhoviti rugač onih 
obiteljskih vrlina, bez kojih nema sretne porodice i zdravoga družtva, 

1 što se bezženstvo smatra prije velikom manom i štetom za družtvo, 
^ego možda kriepošću i korišću. Medju pukom je stariji neoženjen 
'ovjek vanredna rieđkost, jer se bezženstvo u puku opravdava 
samo neobičnom tjelesnom ili duševnom bolešću, ili nerazvitošću. 
medju inteligencijom gubi sve to više pristaša misao, da se ne- 
zenjeni ljudi mogu bolje žrtvovati za narod i svestranije se po¬ 
svetiti znanosti, jer se dnevice uvjeravamo, da su dobrovoljni ne- 
n je ne samo sebičniji od drugih ljudi, nego da se lakše podaju 
nosti i dangubi, u kojoj otupe i najrazvitije sposobnosti. 

Nema sumnje, da je slavenska porodica i time utvrdjena, što 
kod tri četvrtine Slavena i svećenici imadu obitelj, i to obitelj, 
koja ne živi lagodno, kako je to kod englezkib, pa i kod njemačkih 
pastora, nego je često u tolikoj biedi, koja se bez moralnoga pada 
može snositi samo s kršćanskom slavenskom strpljivošću. 

Napokon je za slavensku porodicu vrlo blagotvorna ona 
družtvena samilost, s kojom i naše uzorne matere i supruge gle¬ 
daju na pale žene. Ako ta samilost nije uviek onako razvita i 
jaka, kako je u romanu Dostojevskoga „Zločin i kazna 1 ', ipak to 
nije nikada ni onaj okrutni priezir, s kojim se u ostalom evropskom 
ženskom svietu govori o takvim nesretnicama. Mi Slaveni u ovoj 
stvari, kao i u drugim zabludama, prestupnima i zločinima, postu¬ 
pamo prema onoj sv. pisma: Ne sudi . . ., pa zato i najgorega 
čovjeka volimo nazvati nesretnikom, nego propalicom. Nama se 
radi toga spočitavalo i spočitava, da nemamo dosta finoga osjećaja 
i dosta strogoga morala; mi uza sve to i nadalje volimo svoju 
tankoćutnost pokazivati u ljubavi za roditelje i djecu svoju, za 
braću, rodbinu i svojtu, nego da budemo tankoćutni gnjušajući 
se nad ičijom moralnom zapuštenošću, a strog- moral najvolimo 
dokazivati životom svoje porodice, koja ga najviše i treba. 

j Rodbinstvo. 

„Ne možemo se dosta čuvati svega, čime bismo razriešili 
ikoju vezu, što spaja ljude u tiesnu zajednicu. Jednom je takvom 
vezom rodbinstvo. Rodbinstvo nameće čovjeku nekoliko stupnjeva 
više i ljubavi i dobrote i odanosti, nego je to puko čuvstvo djetske 
samilosti. Vjerujući, da se podajemo najobćenitijemu čuvstvu, valja 
nam se bojati, da ga ne bismo zapravo žrtvovali pukoj sebičnosti. 
Neka samo nestane u čovjeku i rodoljublja i staležke i rodbinske 
veze, pitam vas, jeste li posvema sigurni, da će onda biti požrtvov¬ 
niji za stvar cieloga ljudstva? Sve se bojim, da će onda biti po¬ 
žrtvovan za se. U osjećajima naše ljubavi treba nam stupnjeva." 1 

Jedva da se dade u malo rieči točnije i dublje označiti sva 
neprolazna važnost rodbinstva, kojega nema i ne može biti bez 
porodice. I kolikogod se usavršilo državno unutrašnje uredjenje, 
— koje je s kulturno-socijalnoga gledišta i u mnogim modernim 
državama još veoma kržljavo — kakogod se naime uredilo osigu- 

1 Paul Janet, spom. djelo ,,La famille“, str. 272.- 273. 


ranje za slučaj tjelesnih ozljeda, bolesti, nezaposlenosti i starosti, 
jedno će osiguranje ostati nenadoknadivo: briga roditeljska, za¬ 
hvalnost dječja i pomoć rodbinska.* I kad bi se toliki umovi i to¬ 
lika snaga bila potrošila za ovo „osiguranje 14 , kolika se potrošila 
proti njemu, bila bi kud i kamo lakša socijalna politika u selu i 
u obćini, u gradu i u državi. Kod nas Slavena, ne izuzimajući ni 
Čeha, za koje inače rado, no posvema krivo mislimo, da se po- 
niemčiše u svem osim u govoru, rodbinstvo je velika i po svem 
sudeći nerazoriva socijalna sila. Naročito vriedi to za Ruse, pak za 
nas Hrvate i Srbe. 

Dokazom je tomu naš jezik, u kojem ima koji petdesetak 
rieči i pojmova samo za rodbinu i za svojtu. 1 Dokazuje to naša 
narodna pjesma, u kojoj je ljubav međju braćom i sestrama tako 
ovjekovječena, kako to ne bi moglo učiniti ni najsigurnije kiparsko 
dlieto, ni najvještiji slikarski kist. Dokazuje to osobito naš narodni 
život, koji bi se odavna bio i netragom razasuo i rastepao u sto¬ 
ljećima robstva i pod najnovijim političkim uredbama, koje za sada 
još previše uzimlju i traže, a premalo daju i obećaju. Živući po 
.. gradovima, gdje je i porodica oslabila, a rodbinstvo se već zabo¬ 

ravlja, mi sebi jedva možemo predstaviti svu onu pustoš i strahotu, 
koja bi nastala po našim selima, kad bi ih se primila rdja onakoga 
individualizma, koji ravno pripada čovječanstvu samo zato, da se 
u praksi uzmogne odreći svake solidarnosti, jer mu nitko nije „ni 
rod, ni pomozbog." 

Slavenska književnost. 

Tako snažna porodica i tako snažno rodbinstvo, kako je u 
nas Slavena, moralo je podati i našoj knjizi osobito obilježje: 

„Slaveni uobće, a Rusi napose odlikuju se sklonošću k unutraš¬ 
njoj analizi, osobito k analizi moralnoj. Rus se manje zanima za 
izvanjske uvjete života, lako može biti bez one udobnosti, koja je 
Englezu naprosto nuždna, i bez one estetske rafiniranosti, kojom se 
okružuje Francuz. Rus se zadovoljava jednostavnim životom, ne 
traži velike lagodnosti i prema riečima profesora Sikorskoga: više 
od svega cieni „vatrenu dušu i iskreno srce". U umjetničkim dje¬ 
lima iznenadjuje te siromašan kolorit ruskih slikara, a u isto 

1 Tridesetak takvih rieči i pojmova naveo sam ruski i hrvatski s točnom 
ruskom i hrvatskom definicijom u svom djelcu „Kako ćemo se naučiti ruski 11 ,1. 
(U Zagrebu 1904., 46 str.) 

vrieme množina dubokih psiholožkih radnja. Isto vidiš kod velikih 
ruskih pisaca: Lermontova, Turgeneva, Dostojevskoga, Tolstoga. 

Rusija ne imadjaše ni velikoga filosofa, ni velikoga povjestni- 
čara; ona je „svu svoju filosofiju i svu svoju povjest stavila u 
svoj roman“. To u ostalom bijaše jedina vrst književnosti, gdje se 
mogahu indirektno razlagati najsmionije teze. Ruski roman,. . . 
pokazuje jasno mješavinu germanskoga i slavenskoga duha, kao i 
utjecaj zapadnih uzora, Dickensa i Balzaea ... Na koncu konca 
slavenska je mašta često neodredjena i smetena, bez stalnoga pravca, 
sklona praznovjerju i fantastičnosti, mješavina blagosti i divljačtva, 
više sanjarska i nemirna, nego radina i promišljena, još primitivna 
po svojim težnjama i po svom shvaćanju. 111 

Da, to je ona stara pjesma zapadne Evrope: Mi smo Slaveni 
premalo originalni, nismo još ništa dali čovječanstvu, jer smo još i 
sada primitivni, jer smo barbari. No u ovom slučaju to nam samo 
koristi. Kad govorimo o porodici i o literaturi, onda se rieč bar¬ 
barstvo ima prevesti riečima: jakost tradicije ili originalnost. 

Za velike evropske kulturne narode, napose za Engleze, Fran¬ 
cuze i Talijane, pa i za Niemco, koji su svuda oko nas i medju 
nama, sim je naš govor barbarski, jer ima — više glasova od 
njihovih jezika; nekulturna im je i naša jezična razcjepkanost, jer 
će njome naša književnost prođrieti, a već i sada prodire tako du¬ 
boko medju puk, kako to u njih naprosto nije moguće; barbarska 
je i veličina Rusije i naš velik broj, jer hvala toj veličini i tomu 
broju nije nas moguće više ni znatno potisnuti, a kamo li uništiti 
ni onda, kad bismo svi prihvatili Tolstovu nauku: ne protivi se zlu. 

No kad bi ovo barbarstvo i ova primitivnost u slavenskoj 
mašti bila u istinu tako izrazita, te bi podavala glavno obilježje 
našoj književnosti, mi bismo se i onda tješili zanimivim opažanjima 
drugoga umnoga Romana, već spomenutoga talijanskoga sociologa 
Ferrera, koji o toj stvari ovako sudi: 

„Budućnost jednom riečju pripada . . . onim kulturnim naro¬ 
dima, koji u svom karakteru budu imali još nešto barbarskoga . . . 
Latinac, koji prolazi germanskim, ili slavenskim zemljama, osjeti 
od toga časa iz tisuću fakata odvratan dojam barbarstva. . . ; no 
Datinac, začaran svojom, rekao bih, organskom civilizacijom, ne 
» pojmi, da je baš to barbarstvo, što je na dnu germanske i sla- 

1 Alfred Fouillće, Esquisse psyhologique des peuples europeenB (Pariš 
Alcan, 1903., str. 550. u 8°, ciena 10 frs.), str. 428.—431. 


venske duše uzrokom, da germanska rasa danas vlada Evropom, 
i da će slavenska rasa svakako vladati sutra, bilo sama, bilo za¬ 
jedno s germanskom. 

Budimo dakle posve zadovoljni sa svojim „primitivnim“ shva¬ 
ćanjem i porodičnih dužnosti i narodne književnosti. Moderna obitelj 
više nije obitelj, a i knjiga, koja na svu silu hoće da bude mo¬ 
dernom, vriedi redovno više papirom, nego sadržajem svojim. 

4. Sveta Rusija. 

Sveta Moskva. 

„Svetih gradova nestaje iz zapadne civilizacije. Moderna reli¬ 
gioznost ne treba više odredjenih utočišta za Boga; mističko se 
obožavanje usredotočuje na mjesto pobožnosti, ili još bolje u srdcu, 
u kojem čovjek svuda sa sobom nosi tabernakulum svoje vjere, te 
je od toga časa sam sebi prvi svećenik. I Rim je tako pun svjetskih 
stvari, te se ne može više smatrati svetim gradom katoličanstva 
osim s gledišta historijskoga i hierarhijskoga . . . 

U Evropi je danas još jedini sveti grad. To je Moskva. 
Moskva nije kukavno selo poput Meke; nije to ni Jerusalem, koji 
je propao i jedva jedvice sačuvao svoje dragocjene svetinje. Moskva 
je gorostasna priestolnica s više od milijuna ljudi, to je trgovačko 
i industrijalno središte, koje se je u ovom (XIX.) stoljeću vanredno 
razvilo poput Londona i Pariza, a sa družtvenoga gledišta još i 
više. Obrt i trgovina unesoše u nju, naravski, svu silu nesvetih 
stvari, kao banke, tvornice, dionička družtva, urede i ljude, koji 
se bave sve samim svjetskim stvarima ... Pa ipak je prvobitna 
svetost u Moskvi morala biti nešto veliko, kad ja mogla ne samo 
toliku množinu nesvetih stvari primiti i još ih naprotiv posvetiti, 
te je Moskva uza sve to golema bogomolja, u kojoj se milijun 
ljudi moli od jutra do večera, u kućama, u krčmama, po ulicama, 
po trgovima. Predstavite si Meku, ali sagradjenu poput Londona i 
punu njegova života. To vam je Moskva. To je grad, u kojem Vidiš 
sgrade kao u nas, svratišta, privatne kuće, radionice, banke, kolo¬ 
dvore, muzeje, ali sve te sgrade imadu oblik crkve, ukrašene su ^ 
pozlaćenim ikonama u bizantskom slogu. Živi se kao i u nas, samo, 
što ovi stanovnici svaki čas svoj dnevni posao prekidaju sad 

1 Guiglielmo Ferrero, L’ Europa giovane, str. 283.—284. 

kakvim vjerskim obredom, sad žurno prošaptanom molitvom, sad 
znakom križa, sad naklanjajući glave, ili prigibajući koljena. 

Ova obćenita i neprekidna pobožnost nešto je najneobičnijega 
i nešto najveličanstveni]ega, što može zapadnjak vidjeti . . . 

Strogi ovaj obrednik obdržava najmanje od Moskovljana njih 
devetdeset od stotine bez razlike spola, staleža i zvanja, jednako pred 
najneznatnijim kao i pred najvećim vjerskim svetinjama, kojih je 
Moskva puna. I lakše bi zbrojio piesak u moru, zviezđe na nebu i 
lišće na drveću, nego sve one znakove križa, što ih za jedan dan 
učini pobožni Moskovljanin . .. Sve je to jedan gorostasni pobožni 
prizor, jedan jedini vjerski obred, koji se nikada ne prekida, ni 
danju ni noću, koji zaokuplja čitav grad. Moskva nije svetište puno 
hramova; ona je s kraja na kraj sva jedan jedini golemi hram . . . 

Bazni pisci o ruskoj moralnoj snazi. 

U svoj Evropi nema možda drugoga grada, u kojem bi se 
mogla opaziti slična snaga vjerovanja, osim u Napulju. No prispo¬ 
doba izmedju napuljske i moskovske pobožnosti može biti samo 
izvanjska, osjećaji naime, koji obje sastavljaju, posvema su oprečni. 
Napuljska religioznost jednostavno je brutalna i surova forma strasti 
za životom. Jer Što Napuljac traži od Boga? Da ga čuva od bolesti, 
ili, ako nije zdrav, da ga izlieči; da mu dade kruha, imetka, bo¬ 
gatstva i da mu pomogne u njegovoj ljubavi; da uvjeri sudce, 
kako bi mu u parnici dali pravo, i da iz žare izvuče brojeve, što 
su napisani na njegovoj lutriskoj ceduljici . . . Bog je za Napuljca 
takovo svemoćno biće, koje nam pomaže živjeti udaljujući od nas 
bol i smrt, osobito smrt, tu najveću strahotu . . . 

Ruska pobožnost naprotiv ne nastaje iz praznovjernoga straha 
pred smrću: originalnim obilježjem mnogih Rusa jest baš sposobnost, 
da na smrt gledaju mirno, a to je posljedica najneobičnijega du¬ 
ševnoga stanja, što ga je veoma težko označiti, jer nije nimalo 
slično s prividno istim čuvstvom kod nas na zapadu. Kod nas su 
prema smrti indiferentni i preziru život . . . ljudi, koji u obće ži¬ 
vjeti ne vole, pa je indiferentnost prema smrti izuzetak, koji nala¬ 
zimo samo kod boležljiva karaktera. No Rus redovno voli život kao 
i mi; pa ipak ga mnogo lakše ostavlja, kad dodje za to vrieme. 
Tko pozna ruske romane, bit će čitao mnogo stranica, na kojima 
se opisuje mirna smrt, puna priegora, naročito kod kojega seljaka; 
i to nije tek puko pripoviedanje romanopisaca, nego je tu opisana 


živa zbilja. Jedan moskovski liečnik, s kojim sam slučajno počeo 
govoriti o ovoj stvari, reče mi: Proučavao sam bečke, berlinske i 
parižke bolnice; vidio sam, gdje umire tisuću ljudi, i vazda sam 
ostao vanredno iznenadjen držanjem Rusa, posebice seljaka i rad¬ 
nika, prispodabljajući njihove posljednje časove sa smrću njihove 
braće drugih narodnosti. I ako Rusi nisu ni u čem drugom origi¬ 
nalni, to su zaista u tome, kako umiru, jer se oni spremaju za put 
na onaj sviet tako ravnodušno i hladno, kao da se radi o polazku 
u susjedno selo . . . čini se, da se Rusi spremaju na put u zemlju, 
koju vanredno dobro poznaju, i da se samo vraćaju svojoj kući. 
Jedina im je briga, da umru sretno, t. j. da si priprave za raj 
putnicu, potvrdjenu od nadležne oblasti, i da izpune sve one obrede, 
što ih naša vjera propisuje za slučaj smrti. 

Jedna moskovska dama, s kojom sam takodjer o tome go¬ 
vorio, reče mi ovo: Želite li znati, kako umiru Rusi? Tad ću 
vam izpripovjediti, kako je pred tri mjeseca preminula jedna moja 
prijateljica, ponajbogatija i ponajotmjenija moskovska dama. Bijaše 
dugo bolestna; ni liečnici ni rodjaci, znajući, kako joj je, ne mi- 
šljahu, da joj je blizu kraj. I gle, bez ičijega znanja bolestnica 
jednoga jutra zamoli mirno čuvaricu, što je kod nje bdjela, da joj 
pozove popa, veleći, da osjeća, kako će samo još nekoliko sati 
živjeti. Pop dodje i ona svrši svoje vjerske dužnosti. Po tom je 
pozvala svoju rodbinu, veselo se s njom oprostila, kao da je na. 
polazku, ali na put, s kojega će se vratiti; zatim im je dala po¬ 
tanke naputke za pogreb kazujući im, kako je imadu obući, kako 
urediti lies, kako prirediti sprovod i kako načiniti grob bez naj¬ 
manje uzrujanosti, poput čovjeka, koji na polazku moli prijatelja, 
da mu što šta uredi . . . Još je odredila, da se spremi ručak, jer 
da će za tri sata umrieti . . . Poslie dva sata javi čuvarica rodbini, 
da je gospodja preminula, a da nije ni okom trenula. Nemojte 
misliti, da je ovo nešto neobična i nekakav izuzetak; ako svi ne 
umiremo tako vedro i tako mirno . . . gotovo svi primamo po¬ 
sljednju sudbinu s pravim kršćanskim priegorom, te smo pred 
smrću i ponizni i mirni ... 

Ako Rusi tako dočekuju smrt, još lakše trpe boli u životu . . . 

Za to imamo mnogo dokaza u opisima velikih ruskih knji¬ 
ževnika . . . Rusi su u političkoj povjesti ovoga (XIX.) stoljeća 
imali toliko mučenika, koji bijahu izvrgnuti malo drugčijim mu¬ 
kama, nego junaci zapadnjačkih revolucija; pa ipak tko se ne 

sjeća uzvišenoga stoicizma, kojim su predahnuti svi opisi velikih 
patnja sibirskih prognanika, što nam ih prikazuje Američanin 
Kennan . . . Zaista je ovaj priegor sam po sebi nešto nižega i bar¬ 
barskoga; to je plod bezćutnosti, što ju u raznom obliku nalazimo 
gotovo kod svih barbarskih naroda kao nuždni uvjet u težim pri¬ 
likama života . . . Dok Čovjek bude takva neznalica, najviša će 
mudrost biti, da pred ovom neizmjernom sliepom silom ćuti, kako 
je ništa ... I zato je inđiferentnost prema smrti i priegor glavno 
pravilo života, jer sadržaje u sebi princip duboke mudrosti, a 
mudrost u životu uviek je jednaka snazi." 1 

Drugi opet odlični zapadnjak, Victor Tissot, podaje nam, i 
ako na drugi način, gotovo posvema istu sliku o Kijevu i o južnoj 
Rusiji, 2 za koju bismo ipak mislili, da ne zna drugo, osim pjevati 
sad sjetne, sad vesele ukrajinske pjesme i plesati poskoćnim korakom. 

I drugi evropski pisci i putnici, povjestnićari i mislioci, poli¬ 
tičari i novinari, čim malo jače zaoštre pero o Rusiji, spominju sad 
s poštovanjem, sad s porugom, da je to sveta zemlja, posvema 
slična Palestini s tom razlikom, što je dobrano veća i jača i jurve 
više stoljeća ne samo podpuno nezavisna, nego i toliko snažna, da 
se je kadra na sve strane braniti, a gdjekoga i osloboditi. 

Uza sve to, što se o ruskoj svetosti toliko na zapadu piše, 
jedva bih o njoj imao pravoga pojma i stalno uvjerenje, da u 
jednu ruku nisam baš u Kijevu i Moskvi sam dosta dugo proživio, 
a u drugu ruku da mi tumačem ruske moralne snage uz velike 
ruske pisce nije bio možda najveći historijski psiholog i sociolog 
evropskih država i naroda, Albert Sorel. 

Živući u Kijevu gotovo dva mjeseca (ljeti god.. 1888.), a u 
Moskvi još jedanput duže (ljeti god. 1896.) i zalazeći svuda i sva- 
kamo, izuzevši t. zv. više družtvo, i slušajući naročito dugotrajne 
vjerske razpre po kijevskim i moskovskim čajanama i prisustvujući 
sate i sate ruskim bogoslužbama u svako doba dana, uvjerih se 
nepokolebivo, da je Rusija u puku, i gotovo još u svoj inteligenciji 
svo j°j tako iskreno i duboko kršćanska, kako je možda sva za¬ 
padna Evropa, a svakako Francuzka bila u XIII. i XIV. stoljeću 

1 Ferrero, spoin. djelo, str. 249.—251., 264.—266., 266.-269., 261.—272., 
274.-279. — Krasan opis ruske pobožnosti u Petrograđu ima u češkoj 
knjizi: Josef Kuffner, Zd;1,ni a podoby (Praha, Bursikfa Kohout, 1899., 
str. 537.), str. 497 - 500. 

2 Victor Tissot, La Rusie et les Russes (dixi?jme ćdition, Pariš, E. Dentu, 
1882., str. 562., ciena 3 fr. 50), glava XV. str. 245 i dalje. 


s tom velikom razlikom, da nad ruskim kršćanstvom nije nikad 
sjao krvavi križ, ako mu i jest grozio krvavi polumjesec 

Na blagdan Marijina uzašašća dolazi u kijevsku lavru (sa¬ 
mostan) koji desetak tisuća hodočastnika čak iz uralskih i iz naj¬ 
sjevernijih ruskih gubernija. Razgovarao sam tako s ruskim selja¬ 
cima od Arhangelska i tamo iza Volge, najviše dakako o tome, 
što ih je dovelo u Kijev. Cuo sam i od njih oštrih prigovora proti 
popovima, monasima i manastirima; upoznah se i s takovim selja¬ 
cima, koje žepobradice u crkvi okradoše, a iz samostana ih vratari 
gladne iztjeraše, ne davši im ni kruha, ni zaslužbe, dok im stigne 
najnuždnija pomoć od kuće. Bijah u družtvu i s takovima, koji 
do sv. Pavla držahu gotovo više, nego do Isusa, i koji ne mogahu 
podnieti u monaha, što uznemiruju ljude, da daju prinose, kad se 
najsabranije Bogu mole. No ne susreh muzika, koji bi se krstio 
samo s toga, što su ga tako naučili, i koji bi radi pogrešaka i mana 
monaških išta kazao proti samoj vjeri. I onaj, koji je najljuće na¬ 
stradao, izgubivši pri molitvi svu svoju gotovinu, samo se tužno 
nasmijao veleći: Bijaše mi se moliti kod kuće. 

U Moskvi, naravski, ne mogah vidjeti drugo, nego što je 
opazio i tako vjerno opisao umni Ferrero. Jedno mi samo treba 
dodati. Putujući iz Moskve u Nižni Novgorod na sverusku izložbu, 
u koje vrieme bijaše takodjer i glasoviti tamošnji sajam, uvjerih 
se, da je Moskva doduše za svu Rusiju sveta i častna već s toga, 
što ju svaki Rus smatra i zove svojom duhovnom materom. Ali i 
zadnja seljačka izba, dapače i privremeni dućančić postaje sličnom 
svetinjom, čim se u odredjenom kutu smjeste svete ikone, pred ko¬ 
jima se ukućani mole, a priđošlice barem klanjaju. 

„Mi Englezi gledamo s velikom zlovoljom na nekoje crte u 
ruskom životu, primjerice na nespretnost, kojom drže nož i vilice, 
pak na to, što na stolu nema više puta žlica ni soli, što mužkarci 
nose duge brade i dugu kosu. No mi si ne možemo ni pomisliti, 
kako vrieđjamo Ruse ne skidajući šešira u dućanu, ili u uredu (gdje 
su uviek na odredjenome mjestu svete ikone), ili kad ulazeći u sobu 
ne snimamo ogrtača i kaloša, kad se laktima opremo o stol, jednu 
nogu prebacimo preko druge, ili kad sa šeširom na glavi blagujemo". 1 

Iz predavanja Johna P o 11 e n a u englezko-ruskom književnom družtvu 
u -Londonu; prema Petrogradskomu Dnevniku („Journal de St. Pćtersbourg") 
o 30. XI. (13. XII.) 1904., listak pod naslovom: Mayienie Poccm bi. Ah™ 
(Proučavanje Rusije u Englezkoi). 

No ruska religioznost nije uzrokom samo blagim običajima i 
takvomu ponašanju’prema strancima, koje na prvi mah osvaja, nego 
je u to] religioznosti pravi uzrok i drugomu važnomu pojavu, koji 
je u savremenoj Evropi svakako osamljen: ruskoj požrtvovnosti. 

God. 1893. putovaše po Rusiji u vrieme strašnoga glada i 
Englez Hodgett, koji uz ostalo piše i ovo: „Bijah zadivljen po- 
žrtvovnošću, kakvu sam vidio svuda medju ruskim seljaštvom. 
Gledao sam kroz čitavu tu strašnu godinu pred sobom najpleme¬ 
nitije šine i najjunačnije priegore, koji se zbivahu posvema prirodno 
i jednostavno“ . . .' 

Dojam ruske moralne snage tako je neodoljiv, da je i takav 
poznavalac iztoka, kakav je bivši dugogodišnji englezki diplomatski 
agent u Kitaju i Birmaniji, Parker, predavajuši o Rusiji dne 2. 
srpnja 1901. u englezko-ruskom družtvu u Londonu kazao medju 
inim i ovo: 

„Osnovi i uredjenje ruskoga života bitno se razlikuju od 
onoga, što mi nazivljemo temeljem anglosaske rase ... No meni 
se uviek činilo, da nas Rusi nadkriljuju dobrgdušnošću i čovjeko¬ 
ljubljem." 2 

No za mene je svakako najdublje svu moralnu veličinu ili 
svetost Rusije shvatio Sorel, kad je na parižkoj političkoj školi 
predavajući o sukobu francuzke revolucije s Evropom došao i do 
prielaza ruske vojske pod Suvorovim preko Alpa u Švicarsku i do 
francuzkoga uzmaka pred njima. Nama svima zamiraše dah, 
a bijaše nas dvie tri stotine slušalaca— kad bi umni profesor od 
prilike ovako progovorio: 

Vidjesmo, kako su francuzke čete od prvoga početka počele 
širiti ne samo pobjedu svoga oružja, nego i evangjelje revolucio¬ 
narnih ideja. Pred tim je idejama Evrbpa uzmicala, jer njezini 
narodi pristajahu uz njih instinktivno. Francuzki vojskovodje ne 
bijahu na čelu samo vojsci, nego čitavoj revoluciji; svaki njihov 
vojnik vjerovaše čvrsto u opravdanost stvari, za koju se bori, i 
zato bijaše nepobjediv u boju s protivnikom bez ikakve vjere, ili 
s daleko slabijom vjerom. Može se reči, da u Evropi ne bijaše u 
taj čas još ništa i nikoga, što bi se oprlo ovoj jakoj sviesti. Bijaše 
ljudi, osobito u Austriji, ali ne bijaše ideja, ne bijaše moralne snage. 

1 „Jumal de St. Pćtersbourg" na sp. mj. 

2 „Journ. de St. Petersb.", sp. broj. 


U to stupi na poprište i Rusija sa svojim Suvorovim. 1 
Što je Ruse donielo iz snježnih njihovih ravnica na alpinske lede¬ 
njake? čemu su provalili toliki put? Ta Rusija nije ni u Italiji, 
ni u Švicarskoj ništa ni trebala, ni tražila. Čemu je onda žrtvo¬ 
vala jednu armadu kao posvema slučajno? Da brani princip svoga 
života, posvema oprečan revoluciji. Tu rieč „despotizam" i „abso- 
lutizam" ne znače ništa, tu treba shvatiti drugu rieč: Sveta Rusija. 
To je analogan pojam revolucionarnim idejama. Pokazalo se to 
još očitije god. 1812. Tko hoče da se o tom uvjeri, što je Rusija 
i što to znači, kad ju Rusi drže svetom, neka pročita vanredno 
pronicave bilježke gdje. Stael, koja je Rusijom prošla god. 1811., 2 
i roman Tolstoga „Vojna i mir“ ... No vratimo se k Suvorovu. 
Njegovim vodstvom namjeriše se Francuzi napokon na junake sebi 
ravne. Sukob bijaše strašan i nas potukoše. 3 

Moralni ideal slavenslce Busije: savjest. 

Što je Rusija u obće i kako je ona prema ostaloj Evropi u 
istinu moralno velika i sveta, možemo se uvjeriti iz neobično teme¬ 
ljitoga i umnoga spisa ruskoga profesora-kriininalista, jednoga od 
prvih predstavnika ruske pravne znanosti, L. E. Vladimirova 
koji je o stogodišnjici rodjenja najvećega ruskoga slavenofila, H o- 
mjakova, sustavno prikazao njegovo etičko-socijalno učenje, t. j. 
moralni ideal slavenske Rusije. 1 

1 Aleksandar Vasiljević Suvorov rodio se 30. studenoga 1730. Budući 
da bijaše slaba zdravlja i dosta ružan, odredi ga otac, gardijski podpukovnik, 
za civilna službu. No na koncu ipak popusti, ako i okasno, te Suvorov po¬ 
stade poručnikom istom u 25. godini, a pukovnikom istom u 33. godini. 
Suvorov je tako proučio vojnu ćud i t. zv. vojnički jezik, kako najveći držav¬ 
nici izučavaju puk i diplomaciju. Živio je vanredno jednostavno i umro 
8. svibnja 1800. Već 1801. podignut mu je u Petrogradu spomenik. Na nad¬ 
grobnoj ploči u samostanu Aleksandra Nevskoga u Petrogradu ima samo ovaj 
napis: 3/i,kcr, jiesKUTi. CyaopoB'B. (Zdjes ležit Suvorov.) 

2 Te bilježke izadjoše najprije god. 1821. pod naslovom „Dix annćes 
d’exil (Deset godina progonstva). U knjizi je polovica uspomena posvećena 
Rusiji, te ju je god. 1825. Puškin vanredno pohvalio u „Moskovskom Tele¬ 
grafu". God. 1904. izdao je to djelo ponovno Paul Gautier, a petrogradsko 
„HoBoe Bpetia" donielo 20. rujna (3. listopada) 1904. na trećoj stranici obširan 
referat pod naslovom: ,,PyccKoe očigecTBo cto .vI.tl tomv uaaa.vi..“ 

8 Po bilješkama Sorelovih predavanja od 24./XI. 1897. i 8./1II. 1899. 

4 lipo*. ./I. E. Baa^HMHpoBT.: AaeKcth CTenanoBHH'fc XoiwaKOB , i, a 
ero sthbko conia.inoe yueHie. K'j. lOOH.ieio poac^ema XoMHKOBa: 1. Maa 1804.— 

Taj je ideal u načelu: Rusija vjeruje čovjeku i njegovoj 
savjesti. 

„U tim je riečima najpodpuniji smisao svih zavjeta Homja- 
kovih. čovječja savjest je jamstvom za sve ljudske odnošaje. Po¬ 
gledajte samo na pravo. Ono može tek u nekim, i to veoma riedkim 
slučajevima, osigurati čovjeka od zlobe, bezsavjestnosti, nemarnosti 
i ravnođušja prema interesima, koji su mu dragi. Pravo te može 
samo kadikad zaštititi od surovih tvornih čina zla čovjeka . . . 
Pogledajmo‘na liečnika. Moraš se u nj pouzdati, on je nad tobom 
gotovo neograničeni gospodar ... I vaš odvjetnik može vam uči¬ 
niti štetu, da se to i ne opazi. Svi ljudi, koji za vas, bilo što, rade, 
i bilo kako djeluju na vaše zdravlje, vašu sreću i vaše interese, 
mogu vam nabuditi, a da ib ne možete pozvati na račun. 

Isto je tako i u državi. Državi možeš učiniti štetu bez najmanje 
kazne i pod krinkom dobra. Možeš raztrovati narod pod izlikom, 
da si mu dobrotvor. Pod togom učenjaka možeš širiti ideje, od 
kojih se država razpada. Služeći svetoj umjetnosti lako ti je širiti 
u družtvu nemoralne ideje, kvariti ukus i podkapati ćudorednost. 
Nema ni kraja ni konca zlu, što ga može učiniti bezsavjestan i 
opak čovjek, sve skrivajući se za uredbe i za zakone. I zato je 
Rus svojim jasnim i zdravim umom spoznao, da se nema pouzda¬ 
vati u uredbe, nego samo u ljude. Javnost državnih uredaba i 
jednaka prava obrane s obtužbom još ne zajamčuju istine. Mi svi 
znamo, da posred biela dana pred cielim svietom možeš tvrditi, 
da je laž istina, i obratno, da je istina laž, i takovu će tvrdnju 
braniti s tobom ciela stranka zato, jer prema stranačkoj etici 
čovjek mora služiti stranci, a ne istini. A čim hoćeš da služiš 
stranci, valja ti odbaciti obću ljudsku savjest i izraditi si savjest 
privremenu, uvjetnu, pragmatičku, stranačku ... I zato nam je na 
vrhuncu države potrebna jedna jedina savjest, ničim neograničena, 
da uzmogne biti utočištem otvorenosti, dobru, istini. No oni, koji 
spasenje čovječanstva vide samo u jednoj pravnoj formuli, vele: 
Pozivati se u ljudskim odnošajima na savjest znači zapravo pri¬ 
znavati u praksi samovolju. No kad stvar promislimo, vidimo, da 
samovolja baš i nije drugo, nego bezsavjestnost, koja se prikriva 
zakonom, jer samovolju, koja se ničim ne prikriva, zovemo prostim 

1. Maa 1904. (Moskva 1904., 2. rublja, str. 222.), str. 209. i si. — Vidi još stu¬ 
diju B. B. PuHHCKaro: A. C. Homhkobt. npe^T. cjp,oifT> noToaicTua („IlcTopti- 
Heciđfi BicTHHic", Ik>hl 1904., str. 912.) 


bezzakonjem, to jest zločinstvom. Uzmimo primjerice područje, koje 
je čitavo razgraničeno zakonom, naime sudbeni život. Pa kako je 
ovdje velika i jaka samovolja, koliki se slučajevi prepuštaju uvi- 
djavnosti, to jest opet samovolji! 

A što je to „slobodno uvjerenje" bez savjesti, ako nije naj- 
užasnija samovolja? Pa onda zar na koncu konca ne može vrhovno 
sudište, ta najviša ograda zakonitosti, razvijati u svojim odlukama 
samovolju, proti kojoj se ne možeš ni pritužiti? 

Narodi još ne izmisliše takvoga poredka, u kojem ne bi tre¬ 
balo savjesti, u kojem bi se savjest zamienila praznom formulom. 
Zakone izvršuju ljudi, a time je sve rečeno. Istinu u životu na 
koncu konca izriče i brani živ čovjek s pravilno razvitom savješću. 
I zato u državi ima sve smjerati, da se u ljudima razvije živa, 
osjetljiva savjest . . . Nije dosta, da budemo u državi prava, nego 
i u državi savjesti . . . Udarac šakom i dokaz bez savjesti — jedno 
je te isto, surova sila. A onda dokaz novina, koje se tiskaju u 
desetak tisuća primjeraka, nije vazda umno orudje, nego i fizičko. 
Takav „dokaz" ne ide za uvjerenjem, jer je to tane iz daleko¬ 
metnoga topa. Što je prema takvomu tanetu, za kojim su i stotine 
tisuća predplatnika, pojedini čovjek sa svojim argumentima? . . , 

Ne gledeći na sve siromaštvo i neukost, na sve velike sla¬ 
bosti i ozbiljne mane, Rus je sposobniji nego ikoji drugi Evropljanin, 
da oživotvori dragi ovaj ideal života . . , Rus zbilja traži istinu i 
Boga. Da li je ovo traženje plod blagoslovnoga siromaštva, koje 
Čovjeka tjesnije spaja s Bogom, ili je to neizbrisiva crta ruske 
duše, ruskoga narodnoga značaja? Vjerujemo, da je to neizbrisivo 
obilježje, da je to neugasiva duhovna žedja. Ta se crta javlja 
kadikad i u inteligenciji, ali tu je zamuljena glibom i odpadcima 
evropske kulture." 

U ostaloj se Evropi vjeruje, koliko se u obće još u išto vje- 
ru je, u pravne uredbe, u ustavna jamstva; u Rusiji se vjeruje u 
ljude i u njihovu savjest, pa je zato i veliki Tolstoj, kad ga ovih 
dana (koncem god. 1904.) upitaše, što misli o najnovijem ustavnom 
pokretu u Rusiji, kazao: Amerika, Englezka, Francuzka i Njemačka 
imadu ustav, pa ipak je u njih moralna kriza teža, nego ikada . .. 

Zaključak. 

I tako „sveta Rusija" znači Rusiju poniznu i blagu, ne na- 
dutu i osvajačku, kako si ju pomišljaju u Njemačkoj, Englezkoj 

i u Americi, gdje sude samo po sebi i gdje su svu svoju snagu i 
veličinu svaki čas kadri upotrebiti na zator protivnika svoga. Sveta 
Rusija to nije sveto rimsko sredovječno carstvo, koje se na koncu 
bilo pretvorilo u pravu klaonicu baš radi vjere. U Rusiji naime 
ne čuvaju i ne šire kršćanstva vitezovi sa željeznim oklopom, nego 
priprosti monasi i još priprostiji seljaci. A svi ruski samostani ne¬ 
maju nijednoga topa, i sve ruske izbe nijedne puške za križarsku 
vojnu. I dok se po svoj ostaloj Evropi, naročito u romanskom 
njezinom dielu, izmjenjuju revolucije u ime materijalnoga napredka, 
dotle u Rusiji nastaju čitavi pokreti za moralnim savršenstvom. 
Zapad ima na stotinu političkih stranaka, Rusija na stotinu vjerskih 
sljedba. Ali dok vladajuća stranka u ostaloj Evropi sad više sad 
manje, ali svagda dosta osjetljivo pritište i goni svaku svoju opo¬ 
ziciju, dotle se u Rusiji vladaj uća pravoslavna crkva izmiruje i 
s pravoslavnim razkolom i s ostalim kršćanskim i nekršćanskim 
vjerama, te u času, kad se gotovo po svoj Evropi u ime slobodne 
misli vodi framasonska inkvizicija proti vjerskomu uvjerenju, ili u 
ime vladajuće vjere čini nasilje vjerskoj i ličnoj slobodi, dotle se 
Rusija ozbiljno sprema, da iskreno i trajno zajamči slobodu sva¬ 
komu vjerovanju i razvoj svakomu mišljenju. I takvu će Rusiju 
priznati i nazvati svetom i oni, koji protiv nje danas dižu drvlje 
i kamenje, ne poznavajući pravoga njezinoga genija i ne uvažu- 
jući istine, da se u svakom narodu može sve izmieniti i spasiti, 
dok u njem prevladava vjera, t. j. viši moralni princip života. 1 

5. Slavenski martirologij. 

Francuzka revolucija oslobodila je sve narode osim slavenskih. 

U biblijskoj povjesti jedva da nas išta tako dira, kao opis 
izraelskoga sužanjstva u drevnoj davnini u Egiptu, a onda, poslie 
pada Jerusolima, u Babiloniji. Nego u egipatskom sužanjstva Zido¬ 
vima kao da baš ne bijaše s materijalnoga gledišta tako zlo, jer 
znamo, da su se proti Mojsiji u pustinji bunili ponajviše s toga, 
što ih je odveo od punih lonaca egipatskih; pa i u Babiloniji 

1 Kako je Rusija dublje i pravilnije shvatila i u praksi od najstarijih 
vremena provodila načelo vjerske snošljivosti, bolje nego evropski zapad, vidi 
se iz djela: „lIoaoHceme iiHOBipia bi. Poccin“. HeTopuaecKoe odospeme. Na¬ 
pisao prof. 4 M - UBlraesi. Varšava 1904. Dalje: E. E. JI e 6 e 4 e b r t: E^niio- 
Bipie ii-i, n j'OTn H v yhm'r Hl ;i pvcCKoM v oopa^oBONp pac KO.I y. Novgorod 1904. 


smjeli su Izraelci barem po vrbama vješati harfe svoje i uz njih 
naricati za prošlom slavom Jerusolima. Istom u zadnjem vieku na¬ 
staje za Židove mučeničko doba, koje je trajalo preko tisuću go¬ 
dina, a kojemu je učinila kraj francuzka revolucija. Ta je revolu¬ 
cija, kako već vidjesmo, sjedinila i oslobodila Njemačku i Italiju, 
dapače još više: Njezinom se akcijom, ili reakcijom protiv nje, po¬ 
mladila gotovo čitava Evropa. I slavenski se narodi u to novo 
doba preporođiše, ali nijedan od njih nije stekao ni jedinstva, ni 
podpune nezavisnosti svoje. Osim Rusije, koja je davno prije fran- 
cuzke revolucije bila nezavisna, i u kojoj je revolucija nesumnjivo 
mnogo dopriniela k oslobođjenju seljačtva, može se za sve ostale 
slavenske zemlje reći, da je nad njima sunce prosvjete i slobode 
samo toliko prosjalo, da se bolje vide ne samo strašni tragovi sto¬ 
ljetnoga robstva, nego i nOva, posvema savremena nedjela azijskih 
i evropskih nekulturnih i kulturnih tlačitelja raznih vjera i na¬ 
rodnosti. 

Nema sumnje, da je židovski martirologij strašan; jedna je¬ 
dina rieč „gheto“ pripominje nam sve strahote židovskoga pro¬ 
gonstva. Ali kad promislimo veliku razliku medju Semitima i Arij- 
cima, pak vjersku opreku medju kršćanstvom i židovstvom, možemo 
barem razumjeti, kako je nastalo čitavo posebno, do tančina nor¬ 
mirano bezpravlje za obdržavatelje Mojsijeva zakona. A napokon, 
što je bilo, prošlo je, te židovstvo danas ne samo da nije potla¬ 
čeno, nego uzprkos neznatnomu svomu broju znade odlučivati sud¬ 
binom takih velikih naroda, kao što su Francuzi, da i ne spomi¬ 
njemo malih naroda, kao što su Magjari. 

No gle, dok se jedno takvo bezpravlje u posljednjih sto go¬ 
dina ne samo odstranilo, nego mjestimice i u prevlast pretvorilo, 
dotle četrdesetak milijuna Slavena živi u jednom ogromnom ,,ghetu“, 
razdieljenom i na takve odjele, u kojima nema baš nimalo ni 
svjetla, ni zraka. Razlika je samo u tome, što se Slaven može 
osloboditi toga pakla onim časom, kad postane odmetnikom, kad 
počne pljuvati na sve, što je slavensko, i veličati sve, što je tudje. 

Zapadno-evropski putnici govore i pišu, da Evropa prestaje 
od Beča, ili najdalje na srednjem Dunavu kod Pešte; no sa sla¬ 
venskoga gledišta možemo reći, da Evrope više nema na iztok od 
Rajne, jer tu prestaje pravednost za Slavene. 

Ne treba istom spominjati, kako i zašto se poniemčiše tolika 
slavenska plemena u današnjoj sjeveroiztočnoj Njemačkoj; ne ma- 
8* Radić: Savremena Evropa. 16 

rimo zalaziti u davna vremena, kad se narodi miešahu samo 
s oružjem u ruci i kad je pravo jačega bilo osobito od Rajne do 
Visle jedini zakon. Zaustavit ćemo se časkom na slavenskom ži¬ 
votu za naših dana, na životu poljskom i češkom, slovačkom i 
maloruskom, pak jugoslavenskom. 

Rusija, i Poljska. 

Za Poljsku se obćenito dopušta, da je ona velika slavenska 
mučenica, ali to se dopušta samo zato, jer je Poljsku tobože raz- 
trgala samo Rusija, i jer ju, tobože Rusija, bilo jedina, bilo najviše 
i danas gnjavi. 

Tu nam treba najprije znati, da je misao o diobi Poljske 
nikla u glavi Fridrika II.; on ju je izprvice prikazao carici Ka¬ 
tarini II. kao osnovu grofa Lynara, koji se bio iztakao u sedmo¬ 
godišnjem ratu. Temeljno načelo Fridrikove politike bijaše naime 
ovo: „Videći, gdje se ruska bujica na sve strane širi, dvoje se 
može učiniti: pokušati, da ju zaustaviš u njezinom neizmjernom 
osvajanju, ili, što je mnogo pametnije, pokušati, da se njezinim 
osvajanjima okoristiš". 1 

Ali i bez obzira na to mi svi znamo, da su Poljaci na početku 
XVII. stoljeća bili gospodari Moskve, i da je historijska Poljska 
obubvatala Bjeloruse i Maloruse, medju kojima su se naročito ko¬ 
zaci, ti ruski graničari, vječno bunili proti feudalnim prohtjevima 
poljskoga plemstva. Kad se dakle kasnije Rusija dala najprije na to, 
da oslobodi Bjelorusiju, pa kad je u tom svom nastojanju doprla 
i u Varšavu, u srce Poljske, ima se to s historijskoga gledišta 
smatrati reakcijom na predjašnju poljsku akciju prema prirod¬ 
nomu pojavu plime i osjeke, koji se u životu narodi i država 
opaža isto tako, kao i u talasanju mora. Nijedno se rusko nasilje 
prema Poljacima i nijedna ruska krivica time ne opravdava; ali se 
tumači od prilike onako, kako si tumačimo sredovječni progon 
Zidova i njihovo zatvaranje u smradnim i zagušljivim gbetima. 

Slaveni pod njemačkim vladama, u Ugarskoj i u Turskoj. 

No kako da protumačimo današnji postupak velevlastne Nje¬ 
mačke s tri milijuna poznanjskih, slezkib i pruskih Poljaka ? Gdje 

1 Vidi A. Sorel, La question d’ Orient au XVIII. siecle, str. 43 45. 
i dalje. 

je razlog zahtjevu čitave njemačke inteligencije, pa i iste njemačke 
znanosti, da Ceha mora nestati, kao tobožnje zapreke njemačkomu 
kulturnomu napredku? Kako da razumijemo savremenu politiku 
Magjarske, koja u tisućljetnoj po vješti ugarske države i u više¬ 
stoljetnom ugarsko-hrvatskom bratimstvu ima sve same dokaze i 
primjere slavensko-magjarske kulturne i političke saradnje? 

Još je većom zagonetkom ponašanje Talijana i prema onomu 
dielu našega naroda — mislim na našu primorsku inteligenciju, — 
koji talijanski govori i misli, a tek ponešto slavenski osjeća, pa je 
i to dosta, da na se navuče kulturni talijanski priezir. 

Kolikogod bile užasne grozote onoga pokolja, što ga počiniše 
hijene Abdul-Hamida I. na Bugarima u selu Bataku, te i Glad- 
stoneu utisnuše u ruke pero, da najprije englezko, a onda i čitavo 
evropsko mnienje uzbuni proti Turskojkakogod su strašne krvave 
slike neprekidnih pobuna macedonskili, ipak pravi slavenski mar- 
tirologij nije ni u Macedoniji, ni u Staroj Srbiji, nego u pruskoj 
Poljskoj, u Austriji i u Ugarskoj, dakle u državama, koje se 
s punim pravom ponose najstarijom kršćanskom kulturom, a Ugarska 
k tomu i tisućljetnim ustavom. Pod turskom vladom stradaju i mu- 
sulmani od kršćanske osvete, koja se u svom očaju laća i bombe, 
ali od vremena do vremena nastaje ipak neko primirje, u kojem 
obje izmorene strane odpočinu. U Turskoj vodimo doduše nejed¬ 
naku borbu, ali je ta borba neizbježiva baština historijskih opreka 
i sukoba, pa se čovječji razum kako tako s njome izmiruie, ako 
nam od nje srce i krvari. Na jednoj je strani tu fanatizam, a na 
drugoj očaj, dakle dvie duševne sljepoće, od kojih ne znaš, koja 
je strašnija i veća. 

No zadjimo s krvavih macedonskih klanaca, iz opustošenih i 
popaljenih sela i iz prestravljenih gradova u parlamenat berlinski, u 
sabornicu peštansku i u gradsku viećnicu bilo bečku, bilo tršćansku. 

Gle, u Berlinu se već dvadesetak godina dižu ministri, da 
svestrano i temeljito obrazlože potrebu neumoljivih iznimnih odre¬ 
daba proti jednomu, i to slavenskomu dielu državljana, kojima se 
i ne gledeći na ustav kraljevskom riečju bijahu zajamčila ne samo 
ljudska, nego i narodna prava. I kao da to nije dosta, uzimlju se 
iz obće državne, dakle i iz poljske blagajne, stotine milijuna, da 
se raztepe poljski posjed, a time i materijalni osnov poljskoj na¬ 
rodnosti. A sve se to dogadja u modernoj pravnoj državi, koja je 
prije dobila svoj napredni zakonik, nego ista Francuzka. 

U sabornici poštanskoj i velikaš i građjanski sin, i svjetovnjak 
i svećenik, i triezan državnik i strastveni demagog — svi su već 
preko pol stoljeća u jednome složni: da je slovački jezik izvan 
domaćega ognjišta pogibeljan državi, te se izdajicom domovine ima 
smatrati svaki Slovak, koji magjarskomu jeziku ne priznaje ne- 
samo prvo, nego i jedino pravo u javnom životu. Ni to nije dosta: 
U sabor na koncu konca dodju ipak i četiri Slovaka; dvojicu treba 
odmah baciti u tamnicu, da Slovaci ne budu tako nerazmjerno 
zastupani. 1 

Ali gle, pred vrhovno državno austrijsko sudište došao je 
đvađesetgođišnji spor tisuća čeških roditel/a u Beču i slovenskih 
roditelja u Trstu, koji traže od gradske obćine barem jednu r ‘pučku 
školu u materinskom jeziku, češku stvar brane prvi češki pravnici 
sa službenom statistikom u ruci i na osnovu jasnih zakonskih usta¬ 
nova. Novine javljaju, da je na uzvišene sudce umna i triezna 
obrana učinila dubok dojam. Odluka se odgadja od subote na po- 
nedjeljak (na 7. stud. 1904.), i kad je proglašena, ne vjeruju u 
u češkoj onomu, što čitaju: Ta prema toj odluci česi nisu domaće 
stanovničtvo u Dolnjoj Austriji, nit je njihov gbvor igdje u Beču 
običajni govor. I zato nemaju prava ni na jednu jedinu pučku 
školu, makar ih po službenoj statistici s razgovornim češkim je¬ 
zikom ima (god. 1900.) u samom Beču 102.276. 

Zapadni Evropljanin jedva si može i pomisliti, što to znači, 
kad moderna državna vlast čitav jedan narod proglasi sumnjivim 
i prevratnim elementom. Isti progon francuzkih Hugenota, pa i 
sama jakobinska strahovlada ne da se u svojim posljedicama pri¬ 
spodobiti s ovakvom mrežom državnoga sumnjičenja, koja je raz- 
pi’ostrta na tisuće i tisuće četvornih kilometara, te u nju pada na 
milijun ljudi, koji su samo to krivi, što su živi. 

Slaveni ne mrze razmjerno svojih tlačitelja. 

Naravski je, da mi nije na umu opisivati ili nabrajati one 
patnje, što ih trpe čitavi pojedini slavenski narodi samo s toga, što 
su Slaveni i što se slavenske, snage i u današnjoj njezinoj razcjep- 

1 Požunska porota odsudila je zastupnika Veselovskoga na godinu 
dana tamnice i na tisuću Kruna globe. Kr. kurija potvrdila je ođsudu 26. 
listopada 1904. i Veselovsk^ morađe odmah, kazan nastupiti. Od 15. stude¬ 
noga iste godine u Vacovskoj je državnoj tamnici i drugi slovački zastupnik 
J. Valašek. 

kanosti boji mnoga nečista savjest. 1 Meni je ovdje svrhom upozoriti, 
kako ni slavenska literatura, ni slavenski život ne podaju dokaza 
ni primjera gotovo ni za kakvu mržnju na slavenske tlačitelje, a 
nikako za onoliku, kako bismo očekivali. 

Prodjimo Bugarskom od ušća Timoka do ušća Dunava i od 
Ruščuka do Drinopolja; podjimo i Macedonijom od Skoplja do 
Soluna, i mi ne ćemo u slavenskom srcu nigdje naći nepomirljive 
mržnje na Turčina. Ni u književnosti bugarskoj nema na Turčina 
Btrastvenih izljeva mržnje, nego su tu najviše opisi istinskih gro¬ 
zota, koje su autori često sami doživljavali. 

Počnimo razgovarati s prvim slovačkim kotlokrpom, što ga 
susretnemo; potražimo slovačkoga djaka, ili novinara, koji je za 
globe i zatvore morao prodati već i jastuk izpod glave; započnimo 
razgovor s njima toplo i iskreno u četiri oka; napijmo se makar 
zajedno, držeći se one: da vino govori istinu, i mi ćemo doživjeti, 
da Slovak tjeskobno zapjeva o svojim Tatrama, da se gorko potuži 
na današnju „ugarsku vladu“, reći će možda i koju oštru protiv slo¬ 
vačkih Zidova, tih proračunanih magjarskih pomagača, ah ipak mu 
ne ćemo u očima vidjeti ni iskre, a kamo li plamenao ne mržnje, 
koja čeka, ili još bolje, koja traži samo sgodnu priliku, da se osveti. 

Dosta sam prolazio, pa donekle i živio po najizloženijim češkim 
krajevima oko Moravske Ostrave, gdje njemački kapital prema 
pruskoj osnovi nastoji da poruši i zadnji jaki etnografski most 
izmedju čeha i Poljaka, a time i Slavenstva; pregledah na mjestu 
historijsko češko-njemačko bojište na Šumavi tamo od Domažlica 
dalje na zapad; zadjoh u sjevernu Češku, gdje je tisuće i tisuće 
čeških radnika izvrgnuto na milost i nemilost njemačkim poslo¬ 
davcima i samovolji njemačkih obćina; pa gle: nikada ni na ve¬ 
likim skupštinama ili taborima nisam opazio proti Niemcima one 
mržnje, koju oni vide, sudeći valjda po sebi, u svakoj i najnevi¬ 
nijoj manifestaciji češke sviesti, a osobito u gromkom pjevanju 
poznate pjesme „Hej Slovanć". 

Nego i za Bugare i za Slovake, dapače i za Čehe mogao 
bi tko uztvrditi, da Be oni još uviek boje mrziti sadašnje ili bivše 
svoje gospodare. No zašto ih ne mrze Poljaci? Zašto je i poljska 
mržnja na Rusiju kud i kamo slabija od poljskoga patriotizma, od 
poljske ljubavi za domovinu? 

1 Vidi primjerice spis: Dr. Julius MarkoviČ, Nitriansky poli¬ 
tička trestn^ process. Turčiansky Sv. Martin, 1903., str. 254. 

Anglosasko područje evropske materijalne 

kulture. 

1. Englezko bogatstvo i njegovi uzroci. 

Englezki imetak i blagostanje. — (J. Michelet', M-me Stael). 

Plemenska i staležka mržnja u Slavena. 

Time smo kod najzanimive pojave slavenskoga javnoga života. 
Ima i kod Slavena mržnje, ali medju inteligencijom to je mržnja 
plemenska, a kod puka mržnja staležka. I još je rieč mržnja često 
odviše jaka za onaj stepen neprijateljstva, o kojem se ovdje radi. 

Poljska inteligencija znatnim, možda i većim dielom mrzi Ru¬ 
siju. Ali već zato, što mrzi, da tako kažem, samo organizovanu rusku 
snagu, naime rusku državu, a često iskreno poštuje barem pojedine 
ruske velikane, gubi ta mržnja svoju razornost i svoje divljačtvo. 

Bugarski pak srbski i hrvatski političari i novinari, činovnici, 
častnici i djaci, a na nesi'eću i svećenici, mrze se dosta živo. Ali 
to je tek od nedavna, pa ta mržnja nema ni koriena u puku, ni 
dubokih razloga u povjesti; zato i jesmo svjedoci bratimljenju onih 
istih ljudi, koji se do nedavna pogrdjivahu. Možda i to bratimljenje 
nije dosta iskreno i trajno; ali je dosta jak dokaz, da je mržnja 
medju pojedinim južnoslavenskim plemenima tudjinski drač, koji 
se dade lako izčupati. 

Mnogo je na žalost dublje neprijateljstvo medju Malorusima 
i Velikorusima, kako se sam uvjerih za svoga boravka u Kijevu 
god. 1888. i u Lavovu god. 1898. Ali ova mržnja nije više toliko 
plemenska, koliko, da tako kažem, staležka. Maloruska seljačka 
inteligencija ogorčena je na plemićku inteligenciju poljsku i veliko- 
rusku, kao što je slavenski puk svuda više ili manje ogorčen na 
svoje gospodujuće staleže, kako sam to već obširnije spomenuo. 

Kad se uvaže tolike nepravde slavenskim narodima, medju 
kojima ima i pravih zločina s gledišta javnoga i privatnoga prava; 
kad promislimo, kako je i unutrašnja politika slavenskih naroda i 
država, i to najviše pod njemačkim utjecajem, 1 bila silovita i ne¬ 
demokratska, te je naročito poljsko i rusko seljačtvo postalo pravom 
pravcatom rajom 2 : onda se moramo diviti, što se kod Slavena nije 
razvila u jednu ruku sliepa mržnja na sve, što je tudje, a u drugu 
na sve, što dolazi odozgo, od gospodujućih staleža. 

1 Vidi o tom vanredno poučnu i preglednu studiju francuzkoga publi¬ 
ciste i putopisca V. Tissota: „Les Allemands en Russie" (Niemci u Rusiji), 
što je izašla u njegovom djelu „Russes et Allemands 11 (6-me 4d., Pariš, Dentu, 
1882., str. 336, ciena 350 fr.), str. 253.—285. 

2 KpeCTkHBCKiU BOUpOC'B BTj ! [ .:.lblirh B'b xnoxy e.H pau^'h.io ht. (Seljačko 

pitanje u Poljskoj u doba njezine podjele. Napisao B. MaKoumu’t, ciena 
P50 rub. Petrograd, 1889.), str. 229, 


ledam na dva romana iz pera pisca velikoga talenta. Pa gle, 
tko je u tim francuzkim romanima smiešno čeljade? Francuz 
i uviek Francuz. Divni čovjek, nevidljiva, ali svuda prisutna pro¬ 
vidnost, koja sve spasava, to je Englez. Englez dolazi baš u horu, 
da izpravi sve bedastoće Francuzove. A kako, zašto? . . . Zato, 
što je bogat. . . 

Bogatstvo — to je dakle uzrok toga osobitoga oduševljenja . .. 
Najsamostalniji i najznačajniji ljudi jedva jedvice postizavaju, da 
ne budu unapried skloni bogatašu . . . Ženama je vazda liep, a 
mužkarci se sile, da ga drže plemenitim. Mršav njegov konj mo¬ 
delom je umjetnicima. 

Priznajte dakle, da je bogatstvo tajni uzrok, s kojega se 
Englezu divi sav sviet. Englezka je bogata zemlja; ništa zato, što 
u njoj ima na milijune prosjaka. Za onoga, tko ne pita za ljude, 
tu je pravo svjetsko čudovište, tu je nagomilano neizmjerno bo¬ 
gatstvo, kakvoga još nigdje nikada ne bijaše." 1 

I odista englezko je bogatstvo tako golemo, te se računa, da 
je englezkoga novca samo tudjini uzajmljeno 70 milijarda Maraka 
ili preko 80 milijarda Kruna, dok se za Njemačku, kojoj je bo- 

1 J. Michelet ,,Le peuple“, 6-me čd. (Pariš, Lćvy, 1885., str. 319.), 
str. 268.-269. 

gatstvo od god. 1870. vanredno poraslo, računa, da ima u ino¬ 
zemstvu 18 milijarda ili preko 20 milijarda Kruna. 1 

Ali već pred stotinu godina, u doba Napoleonovih ratova, 
koji imadjahu Veliku Britaniju materijalno uništiti, bijaše Englezka 
tako bogata, da se i u to vrieme o njoj piše ovako: 

„Od Harvicka do Londona, na cesti kakvih 70 milja, vidiš 
s lieva i s desna neprekidni niz ladanjskih kuća; sve te kuće imadu 
vrtove, a dugi njihov red prekidaju gradovi. Gotovo svi ljudi liepo 
su tu obučeni, a nijedna kućica ne visi; na istim se životinjama 
odražava spokojnost i blagostanje, kao da i za njih ima prava u 
ovoj velikoj zgradi družtvenoga reda . . . 

Kad je car Aleksandar stigao u Englezku, pa kad ga okružila 
svjetina, koja je s punim pravom k njemu hrlila, upita car: „A 
gdje je puk?“ Vidio je naime oko sebe sve same bolje obučene 
ljude, kako se drugdje nose imućnici.“ 2 

No i bez posebnih dokaza obćenito se zna, da su Englezi i 
Američani Sjedinjenih Država, dakle Anglosasi, danas tako bogati, 
te su prama njima siromasi i Francuzi, koje ipak mi ostali konti¬ 
nentalni Evropljani s punim pravom držimo za prave gavane, koji 
su — to nekoji od naš još i živo pamte — nezasitnomu Bismarcku 
kao od šale sasuli ne u tabolac, nego u stotine vreća podpunih pet 
milijarda franaka; a znamo i to, da se Bismarck do smrti nije 
mogao nakajati, što je Francuze „onako nizko procienio“ i što od 
njih nije zatražio pa bilo i petdeset milijarda. I gle, ti su Francuzi 
po priznanju takvoga autoriteta, kakav je Michelet, 8 prema samim 
Englezima bez američkih jankeja prava pravcata sirotinja. Pa kao 

1 Vidi: „Weltgeschichte der Gegenwart“ von dr. Albrecht Wirth 
(Berlin, Gose und Tetzlaff, 1904., str. 351., ciena 7'20 K), str. 281 

2 Considerations sur les principaux čvevčment de la Revolution Fran- 
faise (Razmišljaji o glavnim dogadjajima francuzke revolucije), napisala M-me 
de Stael, I.-II., (posmrtno izd., Pariš, Charpentier, 1818., str. 344-j-308), 
II., str. 202.—203. 

3 Jules Michelet, glasoviti i vanredno originalni francuzki povjestničar 
(1798.—1874.), koji je uzprkos tome, što se rodio u Parizu, u svojim djelima, 
naročito u svojoj „Povjesti Francuzke" i „Povjesti Revolucije" 
prikazao sveukupni francuzki narodni život. Najoriginalnije mu je spomenuto 
djelo „0 puku" (Le peuple), a od malih djela najviše izdanja doživješe: 
„Žena" (La femme) do 1885. god. 14 izdanja, „Mati" (La rncre) do 1885. god. 
9 izdanja, „Ljubav" (L 1 amour) do 1885. god. 14 izdanja, „Žena u revolu¬ 
ciji" i „Biblija čo vj eSanstva". Radi njegovih nazora obustaviše mu po 
dva puta predavanja na Collfege de France. 

da i jeste tako: U Englezkoj i u Americi (u Sjedinjenim Drža¬ 
vama) ima milijardera od prilike toliko, koliko u srednjoj i iztočnoj 
Evropi milijunaša, a milijunaša toliko, koliko u Francuzkoj imuć- 
nika s kojom stotinom tisuća franaka. I još su to dolarski miliju¬ 
naši, dakle gotovo peterostruki prema vriednosti franka, Marke i 
Krune. A da istom pogledamo na brojke u američkoj bilanci, 
vidjeli bismo, da je u jednoj jedinoj godini aktivna za čitave mili¬ 
jarde. Tako je primjerice u god. 1901./2. prema uvozu od 903 mili¬ 
juna dolara bio izvoz 1381 milijun, t. j. čisti dobitak 478 milijuna 
dolara ili preko dvie milijarde Kruna. 1 

Zato je nesumnjivo, da su se već odavna tražili uzroci tomu 
englezkomu i anglosaskomu bogatstvu. Pogledamo li na te uzroke, 
vidjet ćemo ujedno, da je već u njima dovoljno jako obilježje takve 
kulture, koju samo prema tomu obilježju možemo smatrati i na¬ 
zvati materijalnom, ako i ne smijemo i ne možemo zato tvrditi, 
da u toj kulturi nema i jakih moralnih elementa. 

Englezka sloboda i državne uredbe (financije). 

Prvi je i glavni uzrok englezkomu i američkomu bogatstvu 
sloboda, i to politička, družtvena i gospodarska. Gdja. S t a 81 
piše o tom: 

„Što je stvorilo sva ova čudesa plemenitoga blagostanja? 
Sloboda, to jest pouzdanje naroda u vladu, kojoj je osnovni princip 
u financijama: javnost; u vladu, kojoj javna razprava i sloboda 
štampe pokazuju prave putove. Narod, koji u takim prilikama ne 
može biti varan, znade, kamo ide porez, što ga plaća, i to obće 
povjerenje, taj javni kredit podržaje nevjerojatnu težinu englezkoga 
državnoga duga . . . Pet stotina tisuća vlastnika državnih papira 
veliko je jamstvo za uplatu duga u državi, u kojoj mnienje i 
korist svakoga državljanina imade upliva. Pravednost, koja je u 
financijalnim stvarima isto, što i spretnost, u Englezkoj je tako 
velika, te vlada nije zaplienila državne rente Francuzima, makar 
su u Francuzkoj bila zaplienjena sva englezka dobra. Stranci 
dapače nisu morali plaćati poreza na dohodak od državnoga duga. 
makar da su ga sami Englezi plaćali. Ova stalnost u poštenju, ova 
vanredna proračunanost osnovkom je englezkim financijama, a po- 

. 1 Vidi pobliže „Pogled na državne financije pet velikih vlasti" (u „Hrv. 
Misli" za svibanj 1904, str. 488 —496.). 


252 


253 


uzdanje, da je ovo poštenje trajno, izvire iz političkih uredaba. 
Kolikogod se vlade mienjale, ne slabi to državne vjeresije, jer je 
nemoguće išta pritajiti pred narodnim predstavništvom i pred 
javnošću . . . Vlada se nikada ne pača u poslove, što ib mogu 
poduzimati privatnici. Poštivanje individualne slobode proteže se 
na sposobnosti svakoga pojedinca, te je narod ’upravo ljubomoran 
. na to, da se sam upravlja." 1 

Sve to vriedi još više za Sjedinjene Države, nego za Veliku 
Britaniju, te su u sjevernoj Americi primjerice sva obćila, naročito 
željeznice, pošte, brzojavi i telefoni privatna poduzeća, koja, na- 
ravski, nose na stotine milijuna čistoga dobodka, te je već u njima 
neizcrpivi izvor anglosaskoga privatnoga imetka. Kad uvažimo, da 
i u Evropi ima državi, u kojima same državne željeznice nose 
na stotine milijuna, primjerice u Pruskoj 662 milijuna franaka 
(god. 1902.), onda ćemo priznati, da već samo osobito shvaćanje 
države i njezinih uredaba podaj e Anglosasima takva sredstva za 
sticanje imetka, kakovih nemaju pripadnici nijednoga drugoga 
naroda ni države na svietu. 

% • 

Poštivanje rada, osobito trgovačkoga. 

Drugi uzrok englezkomu i u obće anglosaskomu bogatstvu 
jest poštivanje trgovine i trgovačkoga staleža. Gđja. de Stael, koja 
je u svojem progonstvu pred Napoleonom imala i volje i prilike, 
da Englezku prouči, nepokolebivo nas uvjerava, da je upravo ovo 
možda još važniji uzrok englezkomu bogatstvu, nego li već spo¬ 
menuta sloboda. Svoje razlaganje o tom počinje riečima, što ih 
je napisao glasoviti englezki povjestničar i duboki filozof David 
Hume (1711.—1776.), i koje glase: „Trgovini treba poštivanja 
još više nego slobode." Tumačeći i razvijajući ovu misao umna 
spisateljica nastavlja: 

„Odista bezsmislena predsuda, koja francuzkim plemićima 
zabranjivaše baviti se trgovinom, jače je spriečila razvoj fran- 
cuzkoga bogatstva, nego sve druge nepodobštine stare vladavine. 
U Englezkoj ima naprotiv lordova, koji nedavno bijahu veliki 
trgovci prvoga reda. Postavši pairovi (velikaši), ne ostaju doduše 
više u trgovini, jer se za njih misli, da im valja inače služiti do¬ 
movini. Treba im se naime posvetiti sudačkoj službi, pa ih ona, 


a nipošto staležke predsude, odvraća od trgovine, kojoj se u ostalom 
bez ustručavanja posvećuju sinovi najuglednijih lordova, samo kad 
je za to prilike. U jednoj te istoj obitelji jedna je loza velikaška, 
a u drugoj su najjednostavniji trgovci gdjegod u pokrajini. Takvo 
političko uredjenje potiče sve sposobnosti u čovjeku, jer nema 
granica, što ih ne možeš prekoračiti, samo ako imaš imetka i ta¬ 
lenta. Možeš se oženiti, s kim hoćeš, dovinuti se najviših služaba, 
od zadnjega englezkoga državljanina možeš postati prvi, samo ako 
si vriedan .... Londonski načelnik, koji se zove Lordmaire, re¬ 
dovno je koji trgovac iz staroga londonskoga grada. I nije to 
kakav veletržac, nego često posvema jednostavan trgovac, u kojem 
veoma mnogo ljudi vidi sugradjanina sebi ravna. Načelnikova se 
žena zove Lady Mayoress, i ona je kroz čitavu godinu (dok joj 
je muž u službi) družtvenim položajem ravna prvim velikašicama. 
Pučkomu izboru i moći velikoga grada daje se ovako počast u 
narodnom predstavniku. Lordmaire daje dva sjajna sobeta, na koje 
pozivlje Engleze svih staleža i strance. Vidjela sam za njegovim 
stolom kraljeviće, više ministara, poslanike stranih vlasti, markiza 
Landsđotvnea, vojvodu Devonschira, pak onda sinove lordova, za¬ 
stupnike, trgovce, glasovite pravnike i književnike. Dva kraljeva 
ministra ustadoše za stolom, da progovore obćinstvu; i dok se na 
evropskom kopnu ministar i u najbiranijem družtvu ograničuje na 
fraze, koje ništa ne kazuju, načelnici englezke vlade smatraju se 
predstavnicima puka i nastoje baš kao i članovi opozicije, da pre- 
đobiju za se izbornike; jer dostojanstvo englezkoga kralja lebdi 
nad svim častima i nad svim naslovima." 1 

Najslikovitije i najrječitije prikazao je, koliko znam, ovo 
englezko poštivanje ne samo trgovine, nego i svakoga rada fran- 
cuzki publicista, sociolog i etnograf Edmond Demolins u svojem 
djelu: „U čem stoji anglosaska prevlast", 2 u kojem prema englezkim 
novinama navodi i ovaj slučaj : 

Dva školovana mladića, dakako Engleza, okladiše se, da će 
jedan od njih gol golcat skočiti u Temzu i za godinu dana za 
svoj zasluženi novac obići cio sviet i povratiti se na isto mjesto, 
drugi da će mu za to izplatiti dvie tisuće funti sterlinga (oko 
50.000 Kruna). Oba mladića održaše svoju rieč, a značajno je, da 

1 Mine de Stael, sp. dj., II. str. 205, 207, 209. 

2 Edmond Demolins: A quoi tient la supćrioritć des Anglo-Saxons. 
(Pariš, Firmin-Didot, 1897; izašlo takodjer njemački i englezki.) 


1 Madame de Stael, spom. djelo, II. str. 204—205. 

je prvi pol godine trebao, dok je zaslužio, da se obuče i makne 
iz Londona. Svoju okladu počeo je dobivati time, da je stao po¬ 
magati najbližemu londonskomn pometaču, koji mu za to dade 
nekakve krpe, da sakrije posvemašnju svoju golotinju. 

Prispodobimo s ovim strašnu okladu, što je opisuje Tolstoj u 
svom romanu „Vojna i mir u (dio I., poglavlje VI.), prema kojoj 
je ruski častnik Dolohov imao, več gotovo sasvim pijan, sjedeći 
za oknom na nekoj izbočini, izpiti na dušak bocu ruma za 50 
imperijala (1.000 franaka). Ili se sjetimo vrlo obične slavenske 
igre ili bolje oklade, u kojoj je onaj pobjednikom, tko je kadar 
podnieti najviše udaraca, kakvi su već ugovoreni, — i morat ćemo 
priznati, da je englezka sloboda s poštivanjem rada stvorila družtvo 
veoma, veoma razlićno od našega. 

U Englezkoj nema staleške borbe. 

Treći je razlog englezkomu bogatstvu u tome, što u Englezltoj 
nema staležke borbe, premda se na prvi mah čini, da bi veliko druž- 
tvene opreke tu morale podržavati vječnu i nepomirljivu borbu. No 
Englezi na svoju sreću već od davna sbvatiše, da u javnoj dobro- 
tvornosti, pak u manifestacijama narodne i ustavne sviesti ne smije 
biti ni stranačkih ni staležkih razlika. U velikoj borbi proti strašnoj 
biedi i nevolji svi imamo biti samo ljudi; a kad se ima pokazati 
ustavna i narodna sviest, onda smo svi samo Englezi. To je, rekao 
bih, englezko. družtveno evangjelje, prema kojemu se ovako radi: 

„Svi razredi dobro odgojenih ljudi če3to se u Englezkoj 
udružuju u razne odbore, gdje poduzimlju sad ovo, sad ono, sad u 
ovu, sad u onu dobrotvornu svrhu, za koju sredstva pritječu do¬ 
brovoljnim prinosima Javnost u svakom poslu tako je obće priznato 
načelo, da se Englezi, makar su to inače najzatvoreniji ljudi, kojima 
se naročito ne da govoriti pred velikim slušateljstvom, ipak sastaju 
u dvoranama i na trgovima, gdje je za govornike tribina i dosta 
mjesta za obćinstvo. 

Prisustvovala sam jednoj takvoj- razpravi, u kojoj se nava- 
djaliu jaki razlozi, da se slušatelji potaknu na dobrotvornost. Radilo 
se o tome, da se pošalje pomoć gradjanima lipskim poslie bitke 
pod njihovim zidinama. 1 Prvi govornik bijaše vojvoda yorkski, 

1 To je glasovita t. zv. „bitka naroda" od god. 1813., u kojoj je Napoleon 
doduše bio poražen, ali još bijaše uviek tako strašan, da su mu saveznici 
(Rusija, Austrija i Pruska) nudjali Francuzku do Rajne i sjevernu Italiju. 


drugi kraljev sin, iza princa regenta prva osoba u kraljevini, 
čovjek veoma spretan i uvažen u svom ministarstvu, no neprivikao 
i nesklon, da javno govori. Ipak svlada svoju prirodnu plahost, 
jer držaše, da time daje koristno poticalo. Laskavci absolutnih mo- 
narkija sigurno bi kazali kraljeviću najprije to, da za njega nije 
nikakav napor, a onda da ne čini dobro, kad usred trgovaca, 
svojih kolega na govornici, oduševljava svjetinu. No ova misao nije 
pala na um ni vojvodi, nit ijednomu Englezu, bio kojega mu drago 
mišljenja. Poslie vojvode od Yorka govoraše vojvoda od Sussexa, 
peti kraljev sin, i to s velikom elegancijom i lakoćom. Iza njega eto 
ti čovjeka najpopularnijega i najuvaženijega u svoj Englezkoj, 
Vilberforcea, 1 kojemu si od silnoga odobravanja jedva mogao čuti 
glas. Poslie ovih glasovitih imena eto ti nepoznatih ljudi bez ikakva 
položaja u družtvu, poznatih tek po svojem imetku, ili po svojoj 
čovjekoljubivosti. Svaki opravdavaše, kako je najbolje znao i umio, 
potrebu, da Englezka pomogne onim svojim saveznicima, koji su 
u zajedničkoj borbi najviše pretrpjeli 1 *. 2 

Liverpool u porastu engleskoga bogatstva. 

Četvrtim uzrokom neobičnomu i naglomu porastu englezkoga 
bogatstva možemo smatrati poduzetnost i vanređnu okretnost grada 
i luke liverpoolske. 

God. 1313. bijaše Liverpool sredovječna kula, okružena ri¬ 
barskim selom. Te iste godine stvoriše ovi ribari svoju prvu mor¬ 
naricu : jednu barku sa šest mornara. Liverpool počeše posjećivati 
Irci i kupovati ovdje sol, a prodavati svoju konoplju i lan. Početkom 
XVI. stoljeća Liverpool ima istom dvanaest barka. No kad je poslie 
stogodišnje revolucije sa Stuartovcima nestalo sredovječne Englezke, 
bijaše Liverpol na čelu svakomu trgovačkomu napredku. God. 1709. 
ima 84 broda sa 6000 tona. U isto vrieme osjete njegovi trgovci 
svoje pravo zvanje, te mjesto irskim lanom počeše trgovati američkim 
pamukom, proglašujući trgovinu robljem, tada još najunosniju, ne¬ 
dostojnom poštenih ljudi. Uz pamuk počeše njegovi disidenti, quakeri, 
anabaptisti, katolici i Židovi — jer svima tu bijaše mjesta — pro¬ 
davati čaj, kavu, duhan, indigo i osobito pamuk. God. 1760. do- 

1 Wilberforce je neumorni apostol u propovieđanju i crnačkih čo¬ 
vječjih prava, to jest n velikom djelu za oslobodjenje robstva. (Vidi „Mo¬ 
derna kolonizacija i Slaveni", str. 60.) 

2 M-e de Stael, spom. đj., II., str. 207—208. 

djoše prve naručbe pamuka. U to doba ima Liverpool 50.000 do 
60.000 stanovnika. God. 1792. E. Vbitnej izumi stroj za čišćenje 
pamuka taj su spori posao do sada obavljaljali američki crnci, 
robovi — i uvoz pamuka počne ovako rasti: 1801. god. 100.000 
bala, 1811. god. 226.000, god. 1821. već blizu pol milij. (490.000), 
god. 1831. gotovo jedan milijun (900.000), god. 1841. za trećinu’ 
više. (1344.000), god. 1851. do dva milijuna, god. 1861. preko tri 
milijuna, god. 1871. blizu 4y 2 milijuna. Liverpool od 77.000 sta¬ 
novnika god. 1800. naraste na 205.000 god. 1831., na 376.000 
god. 1851., a na pol milijuna (494.000) god. 1871. 

Kako je pamučna industrija stubokom prevriiula gospodarske 
prilike u Englezkoj, a kako je u to doba bila na sve vrsti žita 
tako visoka carina, poradi Liverpool pod vodstvom manchesterskib 
industrijalaca svom snagom, da pomoću svoga pamuka baci o tle 
zlokobne žitne zakone. God. 1846. pobiedi konačno pamuk, a u 
slobodnoj trgovini navali iz cieloga svieta žito i brašno, ponajviše 
u Liverpool: 1851. god. 12 mil q, za deset godina već tri puta više, 
naime 37 mil. q, 1871. god. 44 mil. q, 1881. god. 70 mil. q, a 
1895. god 107 mil. q. ' 

,,U Londonu učinila je priroda za čovjeka polovicu posla 
širokim i dubokim ušćem Temse. No Liverpool je posvema čo- 
vječje djelo. Od prirode je na tome mjestu močvara, koja gotovo 
teče . . . te je tu trebalo na gorostasnu kamenju u rieci od blata 
podići granitni nasip, dug na kilometre . . . Na prostoru oko 815 
hektara, što ga zauzimlje luka, imadu dosta mjesta svi brodovi, 
kojima su na obali ođređjeni posebni nasipi za svaki narod i za 
svaku robu ... Za žito sagradjene su posebne palače sa stienama, 
s podom i sa stropom od cementa. Te palače imadu 6—7 spratova, 
koji u svem imadu oko pet hektara cementovana poda. No pamuk 
je Ipak ostao gospodar trgovini, te ga kao gosta svatko mazi i 
poštuje ... No Liverpool je prvi stavio parostroj na tračnice i 
započeo prevrat u svjetskoj trgovini. Već od god. 1830. iz njega 
u Manchester ne idu ni poštanska ni seljačka kola, nego željeznica. 
Uzprkos tomu, što je svećenstvo prietilo prokletstvom proti ovoj 
zločinačkoj pustolovini, opasnoj ljudskomu životu, uzprkos aristo¬ 
kratskih ograda i seljačkih vila — liverpoolski inžiniri sagradiše 
prvu željezničku prugu, jer tračnice iz Stocktona u Darlington 
bijahu samo za tramway. Iz ove plodonosne buntovničke inicijative 
nastade liverpoolsko bogatstvo, jer željeznica . . . kroz pol stoljeća 


najviše je koristila Liverpoolu . . . Svaka ulica i uličica ove dvo¬ 
struke luke izhodištem je jednoj pruzi. Podmorski tunel spaja obje 
obale; zračna željeznica leti uzduž dokova ... — Liverpool bijaše 
prvi grad, koji je parostroj upotriebio za plovitbu i prvi počeo gra¬ 
diti velike ladje od drva i željeza. Već od god. 1815. njegove barke 
goni para; od god. 1820. njegovi mali parobrodi plove u Irsku . .., 
a god. 1838. iz njegove luke izađje prvi prekomorski parobrod .. . 
Liverpool je neprestance povećavao svoje brodove: Danas sjedi¬ 
njena kraljevina (to je Velika Britanija s Irskom) ima u svem 45 
velikih trgovačkih brodova, svaki s više od 4000 tona, a od toga 
ih jedini Liverpool ima 33. Njegova trgovačka mornarica ima više 
od 2.000 (2108) brodova sa 2,074.928 tona. London prema tomu 
ima 2735 brodova, ali tek 1,600.000 tona ... Za veliku preko¬ 
morsku plovitbu Liverpool je još uviek prva luka na svietu .... 
Svojim neumornim radom to je i zaslužio. Premda je u politici 
vazda bio uz „staru glupu stranku" (biraše naime vazda toryevce 
ili konservativce), ostade vazda vjeran napredku i demokratskomu 
pravcu." 1 

f- 

Slobodna trgovina. — Strojevi na paru. 

Glavnim uzrokom englezkomu bogatstvu bit će uz englezku 
političku slobodu englezka trgovačka sloboda, koja je poslie van- 
redno žestoke borbe zamienila najstrožu zaštitnu carinu. Kako je 
ova promjena najvažniji gospodarski dogadjaj u evropskoj, a možda 
i u svjetskoj povjesti XIX. stoljeća, valja se ovom stvarju malo duže 
pozabaviti. Učinit ću to po neobično temeljitom francezkom djelu: 
»Kraljica Viktorija, njezin život, njezina zadaća i vladavina." 2 

Početkom XIX. stoljeća vladaše u Englezkoj najstroži pro¬ 
tekcionizam, to jest na tudju robu bijahu udarene vrlo visoke za¬ 
štitne carine. Naročito je tudje žito plaćalo toliku carinu, da mu 
je ciena poskočila kao u doba najvećega glada. Bijaše tako osobito 
od god. 1815., kad su englezki lordovi novim zaštitnim carinama po¬ 
kušali, da uzdrže u cvietu svoje ratarstvo na račun stotina tisuća 
izgladnjelih radnika. God. 1823. bijaše zaštitna carinska politika 

1 Sve ove podatke o Liverpoolu uzet iz djela: Victor Berard, L’An- 
gleterre et l’imperialisme (drugo izdanje, Pariš, Oolin, 1901., str. 381., ciena 
4 fr.), str. 121—123, 125, a za citat str. 137—142. 

2 Abel Chevalley: La Reine Victoria, sa vie, son role, son rfegne 
(Pariš, Delagrave, str. 421.), str. 83. i dalje. 

8- Radić: Sa vremena Evropa. 

nešto ublažena, ali ipak ostade temeljem englezkomu gospodar¬ 
skomu zakonodavstvu. 

Dugo se nitko ne usudi ni pisnuti proti ovoj zlokobnoj i 
okrutnoj carinskoj politici, jer ni veliki industrijalci još ne uvi- 
dješe, da će im slobodna trgovina nadoknaditi umjetnu vladinu 
zaštitu. Istom kad se pojaviše novi strojevi, kad je svakovrstna 
roba prenapunila skadišta, te bila očita potreba novih tržišta, istom 
tada mogaše se u ime čovječnosti stvoriti savez proti žitnim zako¬ 
nima (Anti-Corn-Law-League), uz koji tekar poslie pet godina, 
naime dne 20. ožujka 1839., pristadoše manchesterski industrijalci 
pod vodstvom Rikarđa Cobdena. 

Cobden bijaše sin jednoga zakupnika, po tom trgovački putnik 
i napokon tvorničar; porietlom dakle pučanin, a po interesima 
svojim član privilegovanoga družtva. Po njegovoj osnovi razašalje 
spomenuti savez početkom god. 1840. čitavu vojsku prodavača po 
svoj Englezkoj. Na sjeveru ih primiše liepo, ali ih zato u ratarskim 
krajevima surovo napadahu i žestoko proganjahu. God. 1841. udje 
Cobden u parlamenat kao zagovornik slobodne trgovine, da odtuđa 
čitavomu narodu rječito i razumljivo propovieda novu gospodarsku 
nauku. Te je godine bila velika bieda, a s biedom je samo rasao 
upliv saveza. U proračunu se pojavi deficit. Vlada u nevolji ukine 
carinu od 750 predmeta izmedju dvanaest stotina. Da se držav¬ 
nomu proračunu pomogne, uvede ministar Robert Peel dokodarinu 
(Income tax), koja od privremene postade stalnom. 

Savez nastavi svoju agitaciju, i to ovaj put medju samim 
zakupnicima, dakle posred protivničkoga tabora, da svuda govori 
od prilike ovako: Za žitnu carinu čini se, da je na vašu korist; 
a kad tamo, ona koristi samo veleposjednicima. Vi. doduše proda¬ 
jete skuplje svoje žito, ali zato plaćate veću najamninu. Gdje je 
dakle vaš dobitak? Štogod poskupljuje prirod, jedva je na korist 
vlastniku, a zakupniku je i radniku vazda na štetu. 

U to jedan luđjak pokuša ubiti Peela, no ubije njegova taj¬ 
nika Cobdena. Peel i drugi konservativci javno spočitnuše, da spo¬ 
menuti savez potiče na umorstvo. Englezkom zavlada vanredna 
uzrujanost, koja je trajala pune tri godine. 

God. 1845. zavlada strašan glad u Irskoj, koja i tolikim 
drugim nevoljama smućivaše englezku savjest. Peel uvidje, kako je 
opasno, da se u lukama, primjerice u Liverpoolu, stotine tisuća me¬ 
tričkih centi američkoga brašna čuva pod kraljevskim, ili kako 


Oobden jednom reče, pod aristokratskim pečatom, a gladna siro¬ 
tinja mora za kruhom preko oceana. I u listopadu 1845. predloži 
Peel u ministarstvu, da se carina na žito smjesta ukine. Ministarstvo 
predlog odbije, no u to se vođja liberalne stranke, lord John 
Russell, u glasovitom svom otvorenom pismu iz Edinburga dne 
22 . studenoga iste godine izjavi za posvemašnje i bezodvlačno ukinuće 
žitne carine. Dne 4. prosinca donese „Times" svoj historijski članak, 
koji počinje riečima: „Kocka je pala, carina na žito pripada pro¬ 
šlosti." Dne 5. prosinca dade Peel svoju ostavku, no kad John 
Russell ne uzmogne sastaviti ministarstva radi pocjepkanosti svoje 
stranke, preuzme opet vladu, i to s otvorenim programom slobodne 
trgovine. Spomenuti savez odluči sada svom snagom podupirati 
Peela. God. 1839. savez bijaše potrošio za svoju propagandu pet 
tisuća funti sterlinga ili oko 125.000 Kruna. God. 1843. ta svota 
naraste na 50 tisuća sterlinga ili na 1,250.000 Kruna, god. 1844. 
već na 100.000 sterlinga, a u jednom jedinom tjednu, i to po¬ 
sljednjem god. 1845. iza oduševljene skupštine u Manchesteru upi¬ 
saše pristaše saveza 250.000 sterlinga, t. j. oko 6 l / 4 mil. Kruna, 
te svojom idejom i ovim golemim sredstvima zadobije za svoju 
stvar sveukupno javno mnienje. 

Dne 3. siečnja 1846. primi kraljica Viktorija deputaciju lon¬ 
donskih i dublinskih đružtava, koja je tražila, da se ukine žitna 
carina. God. 1847. usvoji Englezka odlučno načelo slobodne trgo¬ 
vine sa svim njegovim posljedicama. Iz deficita, biede i revolucije 
eto je za deset godina u blagostanju, a za dvadeset godina u obilju 
novca i svakoga drugoga blaga. Od tada, pa do južno-afričkoga 
rate s Burima, englezki proračun znade samo za višak. 

Ovdje naravski treba naglasiti ovo dvoje: Premda je slobodna 
trgovina bila i pučki zahtjev, koristila je u prvom redu tvorniča- 
nma, jer ni sam Cobden sa svojim prijateljima nije u načelu radio 
za široke slojeve englezkoga družtva. Druga je stvar još važnija : 
Englezka je samo zato mogla zagospodovati svjetskom trgovinom, 
jer joj baš u to doba počeše pomagati strojevi na paru, te ne tre¬ 
baše ništa osim jevtinih i dobrih surovina, da ih brzo i jevtino 
preradi, pa onda lako i dobro unovči. 

Samo tako i samo zato potekla je polovicom prošloga stoljeća 
sva svjetska trgovina u englezke luke, a naročito u dva „svjetska 
bazara", London i Liverpool. Nebrojeni tvorničari i trgovci naku- 

piše golem imetak, koji još i za naših dana neprestance raste, a 
s njim i upliv svih „viših 1 * slojeva družtva iznad puka. 

Napokon valja i to iztaknuti, da Oobden i njegovi prijatelji 
bijahu i proti obćemu izbornomu pravu i proti svakomu i najma¬ 
njemu državnomu uplitanju u gospodarski život i proti svakomu 
priznatomu radničkomu udruživanju, zaboravljajući očito, da je za 
jačega sloboda često samo prilika, da slabijega uništi. Oni gledahu 
na rad kao na puku robu, ne misleći na to, da se rad ne da 
odieliti od radnika, da je to dio njegova tiela i njegove duše, i 
da je isto trgovati robljem i kupovati rad kao puku robu. No 
Cobdenu se to ne može zamjeriti, to manje, što se baš on od slo¬ 
bodne trgovine i od gospodarskoga liberalizma u obće ne nadaše 
samo velikomu bogatstvu, nego i takvomu moralnomu napredku, 
kojim bi Englezi postali uzorom velikoga naroda pravednošću i 
miroljubivošću svojom. 

Ostali uzroci englezkoga bogatstva: jezik, pučanstvo , željeznice, 
rudnici, golemo zemljište. 

Ima još više uzroka, koji se uzajamno prepliću i uvjetuju, 
s kojih su Anglosasi danas najbogatije i najmoćnije pleme na 
svietu. Ovdje još treba spomenuti nagli porast englezkoga pu¬ 
čanstva, vanredno proširenje englezkoga jezika, golemu i gustu 
mrežu anglosaskib željeznica, bogatstvo englezkib i američkih 
ugljenika, pak zlatnih i srebrnih rudnika, napokon englezko go¬ 
spodstvo gotovo nad petinom zemaljskoga kopna (sa Sjedinjenim 
Državama više nego nad četvrtinom!) i gotovo nad trećinom ljud¬ 
skoga roda. 

0 ovoj posljednjoj stvari pisao sam obširno o svojoj „Mo¬ 
dernoj kolonizaciji 11 , a sad mi se valja kojim ređkom osvrnuti na 
ono, što u tom djelu nije ni spomenuto. 

God. 1775. imala je velika Britanija (to jest Englezka i 
Škotska bez Irske) 6 ! / 2 milijuna stanovnika, god. 1857. ima ih 
28 milijuna, a onda za svakih deset godina za dva, tri milijuna 
više, i napokon 1900. god. 41 milijun. 

Koliki je to napredak, najbolje ćemo prosuditi, ako prispo¬ 
dobimo s ovim porastom pučanstvo ostalih evropskih država god. 
1775. i 1900. 

God. 1775. i 1900. imadjaše milijuna stanovnika (u zagradi 
broj izseljenika preko mora god. 1899.) : 

God. 1775.: God. 1900.: 


Rimsko-njem. carstvo 

24 

Rusija (evropska) . 

106 

( 57.000) 

Francuzka ..... 

20 

Njemačka . . . . 

56 

( 23.000) 

Rusija. 

20 

Habsburžka monar. 

45 

( 50.000) 

Italija. 

14 

Vel. Britanija . . . 

41 

(140.000) 

Poljska. 

10 

Francuzka . . . . 

39 

(140.000) 

Španjolska. 

10 

Italija. 

32 

( - ) 

Vel. Britanija . . . 

H 

Španjolska . . . . 

17 

( - ) 

Ugarska s Hrvatskom 

5 

Švedska Norvežka . 

7 

( - > 

Nizozemska .... 

4 

Belgija. 

6-7 

( - > 



Rumunjska .... 

5-9 

( - ) 



Turska . 

5-6 

( - ) 


God. 1900. Velika Britanija s osmoga mjesta dolazi na četvrto, 
dok Rusija dolazi s drugoga na prvo, a Njemačka s prvoga na 
drugo; Francuzka dapače s drugoga na peto. 

Tu sad treba osobito iztaknuti, da Njemačka, Rusija i habs¬ 
burška monarkija umnožiše svoje pučanstvo naročito diobom Poljske, 
dok je to u Englezkoj pravi domaći porast, pa ipak najznatniji, i 
to uzprkos velikomu izseljivanju. 1 

Kako se više ili manje obćenito znade, sagradjena je prva 
željeznica, i to konjska, u duljini od dvadeset i jednoga kilometra 
iz Stoktona u Darlington, u Englezkoj g. 1830. Za deset godina 
bijaše u Englezkoj 1348 km, u Njemačkoj 549 km, u Prancuzkoj 
497 km, u Austriji 144 km, u Rusiji 26 km, a u Sjedinjenim 
Državama 4534 km. O desetgodišnjici željeznice imadu Anglosasi 
5882 km od 7700 km na svietu. 

God. 1900. od 790.125 km na cielom svietu imadu same Sje¬ 
dinjene Države 311.304 km, Velika Britanija s Irskom 35.186 km, 
Kanada 28.697 km, Australija 24.000 km, britska Afrika s Egiptom 
9,000 km, a britska Indija s Ceylonom 38.400 km, to jest u svem 
446.317 km. 2 I tako Anglosasi uza sav vanredni napredak nje- 

1 Ove podatke uzeh iz spomenutoga djela dr. Albreckta Wirtlia: ,,Welt- 
geschichte der Gregenwart“, str. 284. i 288. Dr. Wirth kao pravi „veliki Niemac“ 
ne ra čuna k Njemačkoj g. 1775. samo t. zv. austrijskih nasljednih zemalja. 
ne go i Češku, a kod Ugarske Hrvatske ni ne spominje. 

2 Vidi dr. Albrecht Wirth, spom. djelo, str, 266.—271. 

mačkih i rus kih željeznica (njemačkih 51.000 km, ruskih u Evropi 
48.000 km, u Aziji do 10.000 km) imadu daleko preko polovice 
svjetske željezničke mreže, a u tom je razmjeru nekako i njihovo 
bogatstvo prema imetku ostaloga svieta. 

K svemu tomu nisu Anglosasi sretni tek u tome, što naseliše 
najplodnije i za Evropljane najzgodnije dielove svieta, nego še u 
svim tim svojim naseobinama namjeriše upravo na bajoslovno bo¬ 
gate srebrne i zlatne rudnike. 

O australskim rudnicima znade se toga dosta, a već je dugo 
na glasu južno-afrička i sjevero-američka zlatna produkcija. No 
jedva si možemo predstaviti, kolika je vriednost svega toga zlata, 
što se tu izkopa, i kako u tom prema Anglosasima daleko zaostaju 
i Rusi i Kitajci i južni Američani. God. 1899. cienila se vriednost 
sveukupne zlatne produkcije na 306,584.900 dolara. Od toga odpada 
na Australiju 79,321.600 dol., na Afriku, velikom većinom južnu, 
73,227.100 dol., na Sjedinjene Države sjevero-američke 71,053.400 
dol., na britsku Prednju i Stražnju Indiju 8,942.600 dol., i na britsku 
Guyannu 2,040.500 dolara, to jest na Anglos.ase 235,585 dol. ili 
daleko preko jedne milijarde Kruna! Prema tomu je malena vriednost 
i zlatne produkcije ruske (iste god. 22,167.100 dol. ili preko sto mili¬ 
juna Kruna), kitajske (5,574.400 dol.) i brazilske (2,149.500 dol.), 
dok se primjerice njemačka produkcija (74.200 dol.) tu gubi. 1 

K tomu svemu imadu Anglosasi oko 12 milijuna km 2 plodnoga 
zemljišta u svom posjedu (polovicu od toga u samim Sjedinjenim 
Državama), dok isti Rusi plodne zemlje nemaju višeod 4 mil. km 2 . 
I tako na svakoga Brita dolazi oranice i pašnjaka oko jedne osmine 
četvornoga kilometra, na jednoga yankea jedna jedanaestina, na 
jednoga Rusa jedna dvadesettrećina, a na jednoga Niemca jedna 
osamdesetina. 

Napokon se Englezi u javnom i privatnom životu drže one 
francuzke: Tko plaća svoje dugove, taj se obogaćuje, te Englezi 
pod bremenom strahovitoga duga (g. 1820. oko 36 milijarda Kruna), 
što im ga navališe napoleonski ratovi, ni na čas ne pomislise, da za 
jedan shelling prikrate svoje vjerovnike. 

Svi ovi razlozi mogli bi se označiti jednom riečju: praktič¬ 
nost; ali praktičnost je u Engleza čitav umni sistem, pravo obi¬ 
lježje njihovoga narodnoga značaja, pa o tom treba posebice i 
obširno progovoriti. 

1 Dr. A. \Virth, spom. djelo, str. 278. — 280. 


2. 0 englezkoj praktičnosti. 

Po svoj kopnenoj Evropi praktičnost je dosta slična sebič¬ 
nosti, pa kad se komu kaže, da je praktičan, to je toliko, kao 
da mu se spočitava, da nije dobar, da nije idealan. U Englezkoj 
naprotiv praktičnost je isto, što i realizam, a realizam je, kako 
znamo, zlatna sredina medju surovim materijalizmom i maglovitim 
idealizmom. Biti praktičan znači Englezu u prvom redu biti umno 
i tjelesno sposoban oživotvoriti svoje misli, svoje ideale. Englezu 
misao i vriedi samo toliko, koliko može postati djelom, te rieč 
realizovati“ znači u englezkom često i misliti. 

Praktičnost engleskoga ustava. 

Ova praktičnost osobite vrsti vidi se najprije u englezkom 
ustavu, koji nije nimalo sličan ostalim evropskim ustavima, makar 
da su ga u kopnenoj Evropi često oponašali, a još češće izkriv- 
ljivali. 

Mi pod ustavom mislimo na toliko i toliko paragrafa o ure- 
djenju sabora i vlade, o pravima državljana i o ođnošaju javnih 
vlasti medju sobom. TJ nas ikoliko obrazovan čovjek može kupiti 
ustavno zakonoslovije, pa se u ustavnim odredbama ne samo snaći, 
nego i u njih posvema uputiti. U Englezkoj naprotiv mogu se u 
ustavu pravo snaći jedva jeđvice najglasovitiji učenjaci, jer većina 
ustavnih odredaba nije u obće uzakonjena, nego se samo običajem 
čuva, a u drugu ruku o jednom te istom predmetu ima ustanova 
iz raznih stoljeća. 

U kopnenoj Evropi, osobito u Francuzkoj, ustav je neka vrst 
umjetničkoga djela, po zahtjevu najstrože logike, u kojoj se od 
vremena do vremena natječu razne stranke i umni pojedinci. Zato 
je Francuzka od velike revolucije do danas i imala u svem do 
trideset ustava. No Englezi u svojoj praktičnosti vide, da je i 
privatni, a pogotovo politički život pun nelogičnosti, i da je prva 
vrlina ustava, da se može razvijati bez jakih potresa, a pogotovo 
bez revolucije. U javnom životu treba najviše reda i kontinuiteta 
ili neprekidnosti u zakonitoj državnoj vlasti. Zato se u englezkom 
ustavu pojedine ustanove redovno ne ukidaju, niti se nove usta¬ 
nove formalno ne uvode, nego običajem nastane novo pravilo, a 
staro, da slikovito kažemo, počne spavati zimskim snom, da se 
probudi, kad ga ugrije sunce. 

Odnošaj medju kraljevskom vlašću i ministarstvom, medju 
gornjom i dolnjom kućom, pak ovlasti samoga ministarstva odre- 
djene su običajima. Nema ni jedne pismene ustanove ni o tom, da 
se sabor dieli na dolnju i gornju kuću, i da dolnja kuća ima 
prednost pred gornjom. 

Evo klasičkoga primjera, kako se inienja englezki ustav: 

Od pamtivieka bijaše englezko svećenstvo izuzeto izpod porez¬ 
noga zakonodavstva. Svećenstvo se oporezivalo samo u svom (sta- 
ležkom) saboru, koji se nazivaše Convocation . . . God. 1664. spora- 
zumije se iza kulisa tadašnji englezki prvi ministar lord Clarendon 
s englezkim primasom, nadbiskupom u Cantorbćryu, ... da će par- 
lamenat u buduće jednako oporezovati kler i laike. I u istinu par- 
lamenat g. 1665. odtereti kler od daća, što mu ih je nametnula 
zadnja crkvena skupština, a odredi, da duhovnici plaćaju isto tako 
kao i svjetovnjaci. No zakonom se izrično ostavlja svećenstvu pravo, 
da sazove svoju skupštinu, kadgod uzhtjedne, i da se samo opore¬ 
zuje. Od g. 1664. nije se kler nikad poslužio tim pravom . . . , no 
ipak još ni danas englezki parlainenat ne može nametnuti poreza 
čitavomu jednomu staležu bez njegove mučke privole . . . Isto je 
tako uzprkos stoljetnoj praksi svećenstvo počelo kod izbora gla¬ 
sovati bez ikakve izrične zakonske ovlasti, tek je uzakonjen običaj, 
da svećenik ne može biti izabran. 1 

Već po ovome vidimo, da su Englezi pravi pravcati nagod- 
benjaci s tom razlikom, da su oni popustljivi i vazda spremni na 
pogadjanje samo u unutrašnjoj politici, dakle medju sobom, a ni¬ 
pošto u politici vanjskoj, t. j. prema strancima, što su onako sjajno 
zasvjedočili naročito svojom nepomirljivošću proti Napoleonu. 

Englezi vide, da ustav vriedi toliko, koliko vriede ljudi i 
javni moral u narodu. Zato im ne smeta, što si tolike odredbe u 
njihovu ustavu protivurječe, i što ih Francuz može ovako upitati: 

„Kako ćete si pomoći, da zapriečite, da ovaj ili onaj sredo¬ 
vječni privilegij najedanput ne oživi, i to u opasnom času, i da ne 
priguši moderno pravo ? Što biste kazali na to, da se jednoga liepoga 
dana narod zasiti saborske brbljavosti i nerađinosti i da kojemu va¬ 
šemu odlučnomu kralju pane na um, da odpusti ministarstvo, pa da 
vlada pod iluzornom kontrolom jedino svojih savjetnika, što ih po 

1 Vidi E. Boutmy: Etudes de droit constitutionel, France-Angleterre- 
IState-Unis (Studije o ustavnom pravu, Francuzka-Englezka-Savezne države, 
4e 6 d., Pariš, Colin, 1895., str. 345, ciena 3 - 50 fr.), str. 28.—31. 


zakonu kao svoje privatno vieće samovoljno imenuje do dvie stotine 
i nešto više? Što biste rekli, da kralj kao i nekoč stvori jedno¬ 
stavnim previšnjim odpisom nove izborne kotare, makar i bez izbor¬ 
nika, a da gornju kuću nagrdi imenovavši prema starodrevnomu 
svomu pravu mjesto nasljednih doživotne članove . . . Zar se nije 
god. 1860. vidjelo, kako je gornja kuća iznenada posegla za svojom 
povlasticom, da izpravlja porezne zakone uzprkos tomu, što je 
dolnja kuća tu stvar kroz stoljeća smatrala izključivim svojim 
pravom? . . . Nije li god. 1872. kralj svojom vlašću iznenada po¬ 
sredovao u pitanju, kad se odkrilo kupovanje činovničkih stepena, 
pa je preko neodlučne gornje kuće s visoka nametnuo svoju odluku? 
A ne bi li bilo još strašnije, da ožive strahovite povlastice dolnje 
kuće, koja je još pred sto godina bila sliepim orudjem stranačkoj 
mržnji, ukidajući i zaštitne odluke sudišta i dovodeći u opasnost 
slobodu i život sugradjana ?“ 

Na ova pitanja sam pisac odgovara, da se sveukupna en 
glezka organizacija temelji na optimizmu i na pouzdanju u zdrav 
razum: „Englezi ćute, kako je u njih zdrav smisao za javni život; 
prokušali su, koliko vriedi budna i slobodna štampa, pak snažno 
udruživanje i skupštinski pokreti. 

Laskaju si dakle, da ih njihove političke navike rješavaju 
brige, da traže jamstvo ustavnosti u pisanom slovu. Bez sumnje su si 
svjestni, da javne vlasti imaju kod njih prava, koja se izključuju, 
da je tu mnogo oprečnih prohtjeva i oružja, kojim se sloboda ne 
samo brani, nego i potlačuje. Ali su takođjer uvjereni, da će si 
ove vlasti medju sobom popuštati, da će se zaustaviti na pragu 
samovolje, i da će medju njima živo i podajno ravnovjesje kud i 
kamo bolje djelovati od stroge podjele državne vlasti. Do sada 
dogadjaji opravdaše njihove nade. 1 ' 1 

Praktičnost u državnom engleskom uredjenju. 

Ali ne samo englezki ustav nego i cielo državno uredjenje i 
sav stranački život dokazuje ovu osobitu praktičnost. 

Kod nas u habsburžkoj monarkiji što dalje, to se žešće vodi 
borba medju slavenskim federalizmom, pak njemačko-austrijskim i 
magjarskim centralizmom. U toj se borbi slavenskim narodima na¬ 
meće kao jedino opravdano državno ime ne samo naziv „Austrija" 

1 E. Boutmy, Etudes đu droit const. etc., str. 35 -38. 


266 


267 


i Ugarska, nego i naziv Magjarska (Magyarorszag). Englezima se 
čini, da nije vriedno boriti se za prevlast imena, i da je opasno i 
štetno skupiti svu vlast u Londonu. I zato sjedinivši Englezku sa 
Škotskom (ugovorom od 1707.) nazvaše novu državnu tvorbu čisto 
geografskim imenom: Velika Britanija, a pripojivši si Irsku (ugo¬ 
vorom od 1800.) dadoše cieloj državi pravnički naziv: Savezna 
kraljevina. Čitajući u francuzkim knjigama, smotrama i novinama 
ovo ime (Royaume-Uni) nisam dugo vremena znao, da je to država, 
koju mi prema svojoj navici krivo zovemo Englezkom. Još sam 
3 e više začudio čitajući u nekrolozima Gladstoneu, kako se taj „naj¬ 
veći Englez " ponosio time, što u njem nema ni kapi — englezke 
krvi. Gladstone naime bijaše Škot. A pogotovo me iznenadilo, kad 
čitah ovo: „Posebni zakoni Škotske i Irske, koji su stvoreni prije 
sjedinjenja s Englezkom, vriede još i danas, koliko nisu ukinuti. 
Ima ih znatan broj, a razlika medju njima i englezkim zakonima 
tolika je, da parlamenat često drži zgodnim, da za svaku kraljevinu 
stvori posebne zakone. Zato je na početku, ili na kraju mnogih 
anglezkih zakona opazka: Ne vriedi za Škotsku; ili: Ne vriedi za 
Irsku. Za druge krajeve, primjerice za otok Man i za normansko 
otočje, ne treba ove opazke; tu vriede samo oni zakoni, koji ove 
otoke izrično spominju. Ima dapače više zakona, koji ne vriede za 
zemlju Gala ili za Wales. ul 

Kolika je to razlika medju ovim pravilnim shvaćanjem svih 
raznolikosti pojedinih krajeva, njihovih historijskih predaja, po¬ 
sebnih potreba i težnja i medju zlokobnom i zasliepljenom centrali¬ 
stičkom silovitošću, koja ne vidi ništa, osim trgova i palača u prie- 
stolnici, i ne će da čuje za išto van za neobuzdane prohtjeve 
povlaštenoga kojega naroda ili vladajuće stranke! 

Radničtvo i socijalizam. — Vlada i Crhva. 

Ali politička englezka praktičnost vidi se osobito u tome, 
kako se englezko radničtvo ponielo i ponaša prema socijalizmu, a 
englezka vlada prema Crkvi. 

Kako znamo, a već i na sebi osjećamo, radničtvo je po svoj 
kopnenoj Evropi u rukama vođja, koji u jednu ruku propoviedaju 
nesmiljenu razrednu borbu, to jest u praksi pravi gradjanski rat, 
dok u drugu ruku sve poboljšiee očekuju od svemoćne državne 

1 E. Boutmy, Btudes itd., str. 14. 


vlasti, proti kojoj se inače žestoko i očajno bore kao proti pukomu 
organizovanomu nasilju. U isto doba sve evropske kopnene vlade 
osim carske vlade ruske ili su nedavno bile, ili su još danas u 
nepomirljivoj borbi s najjačom vjerskom organizacijom, s kato¬ 
ličkom Crkvom. 

Englezki radnik videći i osjećajući, kako se njegov rad u 
družtvu poštuje i cieni, a znajući, da nikakva vlast ne može 
trajno i valjano odrediti odnošaja medju kapitalom i radom, uzna¬ 
stojao je od prvoga početka, da mu se bude slobodno udruživati, 
da se udruženo radničtvo uzmogne nagoditi s poslodavcima. Dakle i 
tu mjesto bune vidimo napredak, mjesto silovite promjene dobro¬ 
voljnu nagodbu. Isto tako bile bi se razvile prilike i u anglosaskoj 
Americi, da se tamo nije doselilo na tisuće radnika, koji se vf ć u 
staroj domovini posvema podadoše socijalističkoj nauci i disciplini. 1 

Još je neobičnije za nas pogledati na odnošaj englezke vlade 
prema englezkim crkvama. U samoj Englezkoj biskupska ili angli¬ 
kanska crkva po zakonu je državna crkva. U Škotskoj naprotiv 
priznata je ugovorom od g. 1707. državna crkva presbiterijaiska, 
koja ne poznaje časti biskupske, te je po svojoj organizaciji i po 
svom vjerovanju u mnogim stvarima prava opreka anglikanizmu. 
Ima naravski i u Škotskoj anglikanaca, koji tu živu u „slobodnoj 
crkvi", baš kao i presbiterijanci u Englezkoj. Velika Britanija ima 
dakle dvie službene vjere i dvie državne crkve, te jedan te isti 
vladar s jednu stranu Tvveeđe visoko uznosi onu crkvenu hierar- 
hiju, koje na drugoj strani Tweede ni ne priznaje. Mi bismo se 
naravski sgražali i nad tim, da primjerice ruski car u ruskoj 
Poljskoj prizna katoličku crkvu državnom ostajući i na dalje 
vrhovnom glavom ruskomu pravoslavlju. 

Postupah s holonijama. — Irsha. 

I kolonijalna povjest, puna je dokaza o englezkoj političkoj 
praktičnosti. S glasovitim „Indijskim Družtvom" sklopila je vlada 
god. 1858. nagodbu, po kojoj od petnaest članova vrhovnoga vieća 
za Indiju ravnatelji đružtva biraju sedmoricu. Prema drugim kolo¬ 
nijama ponaša se londonska vlada sasvim drugčije, ali se nigdje i 

1 Vidi pobliže temeljito djelo glasovitoga sociologa Gustava Le Bona: 
Psycbologie du socialisme, 3-e ed. (Pariš, Alcan, 1903-, str. 489. u 8°, ciena 1 fr. 
50 ct.), str. 122.—138.: O socijalizmu u Englezkoj i Americi. 

nikada ne drži jednoga te istoga pravca. Što je kolonija jaca i 
naprednija, to ima širu autonomiju, a na koncu konca ima s ma¬ 
terom zemljom samo ove tri veze.’ kruna imenuje guvernera, koji 
je foimalno predstavnik kolonijalne vlade; kolonije povjeravaju 
svoje diplomatsko zastupstvo londonskoj vladi; u Londonu je na¬ 
pokon vrhovno sudište za sve kolonije. Ali zato primjerice i Austra¬ 
lija i Kanada udariše carinu baš na englezku robu i nikako ne će, 
da ju ukinu. Isto tako englezka kruna ne posjeduje t. zv. slobodnih 
kolonijalnih zemalja, te su naročito s gospodarskoga gledišta sve 
kolonije, poimence Kanada, južna Afrika i Australija pođpuno 
samostalne države. Zato je i vodja englezkih whiga (liberalaca) 
dne 16. studena 1895. izjavio, da o nekoj užoj zajednici medju 
kolonijama i materom zemljom može biti govora samo po želji i 
na predlog samih kolonija. Uza sve to, što je danas' englezko 
svjetsko gospodstvo formalno tako slabo povezano, prema vani je 
jedna cjelina svojim jezikom, kulturom i historijskim tradicijama. 
Praktičnim Englezima bijaše to do nedavna dosta. 

Jedino prema Irskoj Englezi kao da nisu praktični ni uvi- 
djavni. Ipak i njoj za sjevero-američkoga ustanka priznaše god. 
1782. gotovo podpunu samostalnost, koju doduše ukinuše već 1793., 
ali istom onda, kad je u Irskoj buknula strahovita pobuna, te se 
činilo, da će Irska francuzkom pomoću Englezku upravo satrti. 
Zato se Pitt požurio, te je za njekoliko mjeseci pokupovao, ili služ¬ 
bama predobio većinu irskoga sabora, koji se god. 1800. svečano 
odrekao narodne neodvisnosti. Pitt je dakle znao biti praktičan i 
onako, kako je to obično na evropskom kopnu. 

Dugotrajna engleska nepraktičnost u gospodarstvu, trgovini i kolo¬ 
nizaciji. 

Značajno je, da su u gospodarstvu, u trgovini, a naročito u 
kolonizaciji Englezi bili čitava stoljeća kud i kamo nepraktičniji 
od svojih kopnenih susjeda, naročito od Holandjana. Dugo i dugo 
ne bijaše ni najprimitivnijega obrta, te sve do god. 1589. Englezi 
prodavahu (svoju vunu Flamancima, kupujući od njih u zamjenu 
njihova sukna. Istom te godine flamanski bjegunci počeše učiti 
Engleze, kako sejpreradjuje vuna. 

Sredinom XV. stoljeća posudjuje si Henrik V. brodove u 
Holandiji, da ide na Francuzku. Sva je izvanjska trgovina Velike 
Britanije u rukama holandijskih, lombardijskih i hanseatskih trgo¬ 


vaca, kojima se na englezkom tlu daju mnoge sloboštine i povla¬ 
stice, baš kao i njemačkim trgovcima u Češkoj, Poljskoj, Ugarskoj 
i Hrvatskoj, pa i u Rusiji. Istom Rikard II. (1377.—1399.) poče 
misliti na zaštitu englezke trgovine, ali ta misao postane donekle 
praksom tekar za Henrika VII. (1485.—1509.). Ali sve do po¬ 
sljednjih godina vladavine kraljice Elizabete (1558.—-1603.) nije 
Englezka kolonijalna država, te k njoj dolazi iz Mletaka i Holandije 
pet do šest stotina brodova godimice, dok ih iz Englezke odplovi 
jedva jedvice trideset ili četrdeset. Zato glasovitu ,,armađu“ (bro¬ 
dovlje) Filipa II. god. 1588. ne uništiše ni izdaleka toliko englezki 
i holandijski brodovi, koliko bura, te je admiral Drake odmah 
prestao progoniti Španjolce, čim se podigao vjetar. Zato je u Ho¬ 
landiji kamatnjak tri po sto, pa i niži, a u Englezkoj osam posto¬ 
taka, te si englezki kraljevi istom god. 1694., kad je osnovana 
englezka banka, mogu uzajmiti više novaca, nego što iznaša njihov 
godišnji dohodak. 

Kad uvažimo, da je Englezka od svih pet država, koje 
imadu luke na Atlantskom oceanu (osim nje Španjolska, Portu¬ 
galska, Francuzka i Holandija), najbliža novomu svietu; da se nje¬ 
zino primorje prostire u dužini 7.900 km, đvaputa više, nego u 
Francuzkoj; da nijedno mjesto u Englezkoj nije od mora dalje 
od 25 milja; da plovitbi ne pomažu samo mnogobrojne luke, nego 
i duboka i široka riečna ušća i takova plima, po kojoj brodovi 
plove i do londonskoga mosta, a u Bristolu tri milje preko mosta, 
koji spaja rieke Severn i Avon. Promislimo još i to, da su i Por¬ 
tugalska i Holandija premalena osnovka za svjetsku kolonijalnu 
državu, dok Španjolska i Francuzka vazda kolebahu medju evrop¬ 
skom i prekomorskom politikom, podavajući se redovno težnji, da 
zavladaju u području svojih evropskih „prirodnih granica" : Špa¬ 
njolska južnom Italijom i Sicilijom, Francuzka starom Galijom od 
Pireneja do Rajne. 1 Iztaknimo napokon oBobito, da je jaku i cen- 
tralizovanu Španjolsku i Francuzku upravo mamila na osvajanje 
njemačka i talijanska anarhija, ili, da blaže kažemo, stoljetni gra- 
djanski rat za Alpama i Rajnom, dok Englezima, kad ih jedanput 
Francuzi po stogodišnjem ratu (1337.—1453.) baciše s kopna, nije 

1 Ovu stvar vrlo liepo razlaže E. Boutmy u svom djelu: „Essai d’une 
psychologie politique du peuple anglais du XIX siecle (Pokušaj političke 
psihologije englezkoga naroda u XIX. stoljeću. Pariš, Colin, 1903., str. 465., 
ciena 4 fr.), str. 108 118. 

moglo ni na um pasti, da se proširuju na evropskom kopnu. Pa 
gle, uza sve to poslie odkrića Amerike, od kada je evropska trgo¬ 
vina prestala biti sredozemnom i kopnenom (sa središtima u Genui, 
Piši, Florenciji, Mleteima, Augsburgu, Trojesu i u hanseatskim 
gradovima), podigoše se kolonijalne vlasti: i Portugalska, i Špa¬ 
njolska, i Holandija, i Francuzka, samo Englezka ostajaše ratarska 
i pastirska država bez obrta i bez trgovine. U drugoj polovici XVI. 
stoljeća prve se tri države popeše na vrhunac svoje kolonijalne 
moći, a Englezi si još ni oćiju ne protrieše, da spoznaju sve pred¬ 
nosti svoga zemljopisnoga položaja. Istom utrechtskim mirom 
(1713.), dakle početkom XVIII. stoljeća, javlja se Englezka kao 
kolonijalna vlast, a tekar parižkim mirom god. 1763., dakle ni 
pred poldrug stoljeća, dobiva kolonijalno područje, koje se mogaše 
mjeriti sa španjolskim. U povjesti jedva da ima rječitijega pri¬ 
mjera, kako stoljetna zaostalost, nespretnost i nepraktičnost nije ni 
velikom smetnjom, a kamo li nesavladivom zaprekom svestranomu 
napredku, samo kad se nadju uz sgodne prirodne prilike, kakve 
su i kod nas, južnih Slavena, i umni prosvjetitelji i neumorni 
krčitelji šikarja neradinosti i korova neznanja. 

Preokret u engl. karakteru. — Praktični način engl. kolonizacije. 

Kako je nastala tolika promjena englezkoga karaktera, da 
od plahih ratara i pastira postaše samosvjestni i nametljivi koloni¬ 
zatori i osvajači svietova, o tom će sad na biti nešto govora; ovdje 
hoću da spomenem samo još ovo: Još malo prije god. 1800. činilo 
se, da će Englezi od ratari postati pastiri. Lordovi naime jedan za 
drugim pretvarahu svoja imanja u pašnjake, zaokružujući u njih i 
male posjede, kojih napokon ostade samo stošestdeset tisuća, a to 
s njihovim obiteljima bijaše tek sedmina pučanstva. No baš ova 
promjena kulture pripravila je velikoj industriji čitavu vojsku 
rađničtva. Sad se pojaviše i strojarski izumi jedan za drugim, a 
Englezi, na koje u kopnenoj Evropi gledahu kao poludivlje oto¬ 
čane, baš kao što gledaju danas na ruske muzike, ti Englezi 
tečajem pol stoljeća zagospodovaše čitavim kontinetima malo drug- 
čijim sredstvima, nego što bijaše španjolska i francuzka pusto¬ 
lovna smionost i misionarska revnost. Romani htjedoše pređobiti 
narode svojim teorijama, Anglosasi im donose, pa i nameću svoju 
životnu praksu, a s njom nove ceste i željeznice, pamučne ha¬ 


ljine, brze puške i topove i čudesne tisućvrstne strojeve, koji kao 
neka nadzemaljska bića neopazice mienjaju život cielih država 
i naroda. 

3. Englezka reformacija i englezki značaj. 

Engl. reformacija prekinula je posljednju vezu V. Britanije s kopnom. 

I u Njemačkoj reformacija bijaše naperena u prvom redu 
proti papinskoj vlasti, i tu bijaše prije svega prosvjed ogorčene 
barbarske duše proti rimskoj refinovanosti, ali u Englezkoj kao 
da ne imađjaše druge svrhe, nego da prekine posljednju moralnu 
vezu, što je Velika Britanija imađjaše s evropskim kopnom, da 
pretrgne zadnju nit, što je ostala od nekadašnje rimske vlasti iz 
Cesarovih vremena. 

Anglikanizam. — Wesleyeva reformacija. — Puritanizam. 

„Anglikanizam bijaše u svom početku puko sredstvo, da 
crkveno vrhovničtvo priedje od pape na kralja. Od katolicizma 
se sačuvalo, što se samo sačuvati moglo: biskupska hierarhija, 
apostolska predaja i veliki broj obreda. Za veću sigurnost uvelo 
se i nešto kalvinizma, kao novo jamstvo, da se ne obnovi papinska 
vlast. Anglikanizam je zapravo više ili manje razuman kompromis; 
to je vjera gentlemena i svjetskoga čovjeka, koji osjeća potrebu, 
da mu svečani skupni obredi nadomjeste individualnu vjeru, koje 
prečesto nema, i koji obdržava neku liturgiju, e da se prevari, da 
ipak nešto vjeruje ... U Englezkoj nema vjere, pisaše Montesguieu, 
a Voltaire nekako u isto doba govoraše: U Englezkoj su u vjeri 
tako mlaki, te više nema nade, da bi se tu mogla koja nova vjera 
ukorenih, ili stara preporoditi. 

U taj se čas pojavi W e s 1 e y, i to u krilu auglikanizma, dakle 
u zajednici, u kojoj tada ne bijaše ni vjere, ni pobožnosti. Wesley 
uznastoji, da to oboje obnovi, ali da ne mienja članaka vjere i 
da ne stvara nove sekte. Zaslužnom ustrajnošću stajaše na tom, 
da se ne valja dieliti od priznate crkve. Najprije zamoli, da smije 
propoviedati u anglikanskim crkvama; nije se smutio, kad njegove 
ponude s priezirom odbiše. Kasnije, kad je u jednoj sgradi za 
svoje mnogobrojne vjernike, uredio božju službu, ne htjede, da im 
se sakramenti diele . . . drugdje van u državnim crkvama . . . 
Weslev ne bijaše ni heretik, ni osnivač nove sekte. Crkvenoj 

nauci nimalo ne prigovaraše . . . Vazda govoraše, da pravovjernost 
ne preporadja duševnosti, nego da duševnost daje vriednost pravo¬ 
vjernosti . . . Ne propoviedaše lakoumnomu i pokvarenomu družtvu, 
nego srednjemu staležu, naročito obrtničtvu . . . No na koncu je 
zadobio ugleda i u višim krugovima svojom stalnošću i svojom 
savjestnom uztrajnošću. Djelujući iskreno i ozbiljno više od pet- 
deset godina osvojio si je englezka srca i predobio ih svojom 
nepokolebivošću jače, nego najneoborivijim dokazima. Wesley i 
njegovi učenici osnovaše u Walesu, u Englezkoj, u Saveznim Drža¬ 
vama i u Kanadi brojnu crkvu s četiri milijuna vjernika i s utje¬ 
cajem na više od dvadeset milijuna duša. I ta crkva neprestance 
napreduje. No još je važnija od toga promjena, koja je nastala 
ozbiljnim i dubokim shvaćanjem života i kod onih Engleza, koji 
ne pristadoše uz ovu nauku . . . Više družtvo i ostajući u svojoj 
(anglikanskoj) crkvi bolje je shvatilo njezinu nauku; njezini služ¬ 
benici imadjahu sada više posla s probudjenim savjestima; iz 
Engleza postade malo pomalo razborit, ozbiljan i iskren narod, što 
ga danas poštujemo. U tom se smislu može reći, da je Wesleyeva 
reformacija od Engleza stvorila nove ljude,' svakako posvema 
drugčije, nego što ih poznavahu Bolingbroke 1 i Fielding. 2 

No možda je još više na englezki karakter djelovao purita¬ 
nizam, koji je od Engleza učinio nenadkriljive koloniste. 

Englezki odgoj. — Posljedice odgoja u znanstvenoj književnosti. 

‘Ova unutrašnja i moralna revolucija onda se još pojačala 
vanjskom isto tako zamašnom promjenom: industrijalnom revolu¬ 
cijom XVIII. stoljeća. “ 8 

Ali kao svagdje, tako i u Englezkoj djeluje na značaj najviše 
odgoj u obitelji i u školi. Umni pisac glasovitoga djela „Psiho- 
ložki zakoni razvoja naroda 114 u svom najnovijem spisu „Psihologija 
socijalizma 14 ovako prikazuje englezki odgoj: 

„Englez ne mari za samu naobrazbu iz knjige, dapače ju 

1 Bolingbroke, (1678.—1751.), englezki državnik i filosof, pisac poli¬ 
tičkih i književnih Pisama vanređnoga sloga. 

2 Fielding (1707.—1754.), glasoviti englezki pisac, autor prvoga rea¬ 
lističnoga englezkoga romana: „Tom Jones ili Povjest jednoga naroda'- 1 . Vidi 
pobliže V. Dukat, Slike iz englezke književnosti, Zagreb 1904., str. 180,—182 

3 E. Boutmy, netom spom. djelo, str. 119. i 124—130. 

4 Gustav Le Bon, Les lois psyckologique de 1’ ćvolution des peuples. 
Pariš, Alcan, 4-me ćd., ciena 7'50 fr. 


prezire; ali zato vanredno cieni sve, što razvija karakter. Srednje 
i više škole u Englezkoj veoma su slabe, sveučilišta ima malo ili 
nimalo. Inžinire, agronome i pravnike (odvjetnike, sudce itd.) stvara 
praksa u radionici, u „oficini“. Strukovna pouka svuda potiskuje 
knjige i govore. Osnovnu naobrazbu stiče Englez u nekoliko škola, 
što ih podigoše privatnici, i iz kojih se izlazi u 15. godini, a tu 
naobrazbu drži Englez posve dovoljnom. 

Mjesto srednjih škola polazi Englez večernje tečajeve u 
otčinskoj kući, ili takve zavode, koji su redovno na selu, te nisu 
nimalo slične našim gimnazijama. Za umni rad ostavljeno je vrlo 
malo vremena, već se vrieme najviše posvećuje stolariji, vrtlarstvu, 
ratarstvu itd. Ima dapače škola, u kojima se učenici pripravljaju za 
kolonije, pa zato do potankosti izučavaju živinogojstvo, ratarstvo i 
obično graditeljstvo praveći si sami predmete, što ih može trebati 
kolonista u zapuštenoj zemlji. Nikada se međju učenicima ne vodi 
klasifikacija i nigdje im se ne diele nagrade. Školsko natjecanje 
smatraju Englezi ružnom i pogibeljnom vršću zavisti. Tudjim jezi¬ 
cima, prirodopisu i fizici uči se vazda praktično: jezicima govorom, 
fizici pokusima i pravljenjem aparata. U 15. godini ostavlja djak 
zavod, počne putovati i izabire si zvanje. 

Ta naobrazba, na prvi pogled veoma površna, ne smeta ipak 
Englezima, da imadu tako odlične učenjake i mislioce, kao i drugi 
narodi, koji imadu najučenije škole. Ti učenjaci, koji se javljaju 
izvan sveučilišta i mimo natječaja, odlikuju se osobitom nekom 
originalnošću, koju imadu samo takvi ljudi, koji su se sami naobra- 
zili, i koje ne vidimo nikada kod onih učenjaka, što su po jednom 
te istom kalupu saliveni na školskim klupama. 

Ova se originalnost u formi i misli vidi dapače i u znanstve¬ 
nim djelima, za koja se čini, da ne mogu imati individualnoga 
obilježja. Prispodobimo primjerice knjige iz fizike, što ih napisaše 
Tyndall, Tait, lord Kelvin itd., sa sličnim djelima naših profesora. 
Na svakoj stranici vidiš tako jasne i originalne dokaze, dok su sve 
naše knjige svojom hladnom savjestnošću vazda po istom kalupu. 
Ako si samo jednu čitao, ne trebaš drugih ni razrezati . . . 

Eoglez u kratko nastoji, da svoje sinove oboruža za život, da 
ih učini sposobnima za svaki samostalni rad, da ne trebaju vječnoga 
skrbničtva, bez kojega se Latini ne mogu ni ganuti... Ni Američa- 
nima nije ideal, da dobiju diplomu, nego da se priprave za život. Zato 
i razviše u sebi živu inicijativu, jaku volju i samostalnu misao .. . 

S. Radić: Savremeaa Evropa. 78 


274 


275 


Anglosaslci društveni ideal. — Privatni i javni karakter. 

Družtveni ideal Anglosasa vrlo je jasan i ostaje isti u englezkoj 
monarbiji i u republici Sjedinjenih Država. Taj je ideal u tome, 
da državna zadaća bude što manja, a uloga svakoga državljanina 
što veća, dakle prava opreka latinskomu idealu. Privatnici rade 
željeznice, luke, sveučilišta, škole itd., te se država, naročito u 
Americi, za sve ovo nimalo ne brine . . . 

Englez — baš radi ovoga odgoja i ovakvoga ideala — osjeća 
takovu uzajamnost prema svojim suplemenicima — drugi ljudi za 
njega ništa ne vriede, — kakve ne vidimo kod nijednoga naroda ... 
Ova solidarnost, tako riedka u Latina, podaje Englezima nesavla¬ 
divu snagu. Baš radi nje englezka je diplomacija svuda tako uplivna. 
Budući da se narodna duša već odavna ustalila, misle englezki di¬ 
plomate jednako o svim glavnim pitanjima. Medju diplomatskim 
zastupnicima drugih naroda dobivaju Englezi možda najmanje 
uputa, pa ipak svuda rade najsložnije i najdosljednije. Neka englez- 
koga diplomata nasliedi, tko mu drago, radit će baš tako, kao i on. 

Drugim narodima težko je pravo shvatiti englezki značaj 
zato, jer zaboravljaju veoma strogo razlikovati privatno ponašanje 
Engleza prema Englezu od javnoga skupnoga ponašanja englez- 
koga naroda prema drugim narodima. Englezki individualni moral 
u glavnom je veoma strog. Englez kao privatan čovjek vrlo je 
savjestan, veoma pošten, i redovno drži svoju rieč. No sasvim je 
drugčije, kad englezki činovnici rade u ime skupnih interesa En- 
glezke. U tom slučaju ne poznaju kadikad nikakvoga obzira na 
moral. Kad bi kakav individuum predložio englezkomu ministru, 
da se obogati bez pogibli, zadavivši staru kakvu milijunašicu, taj 
bi ga za stalno odmah bacio u tamnicu; ali kad kakav pustolov, 
primjerice g. Jameson, predloži englezkomu državniku, recimo g. 
Chamberlainu, da će skupiti četu razbojnika, oružanom rukom 
provaliti preko granice male, slabo zaštićene republike u južnoj 
Africi, da će dio njezinoga pučanstva poklati, a onda zemlju 
osvojiti i tako povećati englezko bogatstvo, pustolov je stalan, da 
će ga najkrasnije dočekati i njegov predlog smjesta prihvatiti. Ako 
uspije, bit će za nj i javno mnienje. Takim sredstvima postigoše 
englezki državnici vlast nad većinom malih državica u Indiji... 111 

1 Gustav Le Bon: Psychologie du soeialisme, str. 127—130., pak 125 
do 126 i 124. 


I drugi francuzki umnici, i to baš ponajbolji poznavaoci an- 
glosaskih uredaba i englezkoga družtva, skupljaju svoj inače laskavi 
sud o Englezima u jednu jedinu rieč: sebičnost. Tako češće spo¬ 
minjani E. Boutmy, izpitujući vjeru i ideal američkih Anglosasa, 
morade o njima i ovo napisati: „Veletržac iz New-Yorka, nezna¬ 
lica, da ne može biti veća, industrijalac iz Pennsylvanije, tek malo 
prosvjetljeniji, jednako su u groznici za dobitkom. Dolar sjaji nji¬ 
hovom očima kao sveti sakramenat u tabernakulu; sve ostalo bliedi 
pred njim. 111 A Boutmy toliko poštuje Anglosase, da mu to njegovi 
zemljaci zamjeraju, kako sam sam ču i vidio. 

A. Fouille o anglosasTcom značaju. 

Prema svemu tomu nije nikakvo čudo, što je možda prvi sa- 
vremeni psiholog i sociolog francuzki, Alfred F o u i 11 ć e, englezki 
značai obilježio velikom tjelesnom snagom i prožđrljivošću, a s du¬ 
ševnoga gledišta mišljenjem, da je dobro sve ono, što je koristno, 
idealno samo to, što može biti i realno, a individualno samo ono, 
što se znade i autoritetu pokoriti. Kad uvažimo, da Fouillće nas 
Slavena ne voli, — valjda zato, što nas najmanje pozna — i da 
i njemu Anglosasi vanređno imponuju, onda ćemo ovakav sud 
priznati za resultat svestranoga, objektivnoga iztraživanja i za pra¬ 
vedno mjerilo anglosaskih vrlina i mana. 

Ovaj sud doslovce glasi: 

„Najprije Montesquieu, a onda Taine, davahu podneblju pre¬ 
veliku važnost za narodni karakter. Ipak se mora pripisati i klimi, 
to jest englezkoj vlagi i hladnoći, ta pojava, da svaki Englez 
smatra prvim svojim ciljem neko individualno blagostanje. Prora- 
čunalo se, da bi hrana jednoga jedinoga Engleza bila dosta čitavoj 
grčkoj porodici sa osam članova . . . Anglosaska rasa prva je ve¬ 
ličinom stasa medju prosvietljenim narodima. Prva je medju njima 
i po tjelesnoj težini, po jakosti pluća i mišica . . . Emerson ovako 
slika englezko pleme: ,Priroda reče: Rimljana više nema. Da 
stvorim novo carstvo, izabrah novo pleme, muževno, puno surove 
snage. Ne protivim se ljubavi mužkaraca, pa bili i najsuroviji. Neka 
bivol ubode rogovima bivola pred sobom, a neka prodje, tko je 
jači. Jer valja mi stvoriti djelo, za koje treba i volje i mišica . . .‘ 

1 Elćments d’une psjchologie politique du peuple amćricain (Elementi 
političke psih. amer. puka. Pariš, Colin, 1902., str. 366, za 4 fr.), str. 282. 

Ima zemalja blagoga podneblja, gdje se lako živi, gdje su 
malene potrebe, gdje te bieda ne slabi ni tjelesno ni duševno, te 
tu možeš biti umjetnikom, jer blagostanje dolazi od same prirode. 
No kako ćeš jednako živjeti pod hladnim i maglovitim nebom, 
gdje je težko naći zaklonište, gdje siromaštvo na tebi ostavlja tra¬ 
gove, koji te ljudima Sine mrzkim, a u tebi samom donosi ti du¬ 
ševnu golotinju, poništujući te družtveno i moralno. U takvim kra¬ 
jevima korist i dobro tako se približuju, da se često stope; tu ne 
možeš dobro činiti, ako ti samomu nije bar donekle dobro, tu u 
prosvietljenu družtvu nema moralne neodvisnosti, ni individualne 
slobode bez neodvisnosti materijalne. Ne valja dakle englezki utili- 
tarizam i individualizam prosudjivati poput obične sebičnosti: Englez, 
koji je sebirad, čini to često iz načela dobro shvaćenoga interesa, 
koji se na koncu konca stapa s ljudskim dostojanstvom, koje ne 
izključuje družtvene solidarnosti. 

Da dobro shvatimo pravac i osebujni razvoj englezkoga zna¬ 
čaja, valja nam se sjetiti, da germansko pleme, a Anglosasi su jedna 
njegova grana,. . . ima tu značajku, da u svojoj duši spaja realizam 
s nekim mističkim idealizmom, a u družtvenom životu individua¬ 
lizam i sklonost k hierarhijskoj subordinaciji. Bez sumnje su An¬ 
glosasi imali iste tendencije, kao i drugi Germani. Ali se njihove 
sklonosti promieniše najprije pod keltskim i normanskim uplivom, 
a onda osobitim prilikama njihovoga narodnoga razvoja... U 
praksi i u području stroge misli Englez je ostao pozitivan, realan; 
u pjesničtvu je sačuvao germanski smisao za idealnost, no zato 
ipak nije izgubio smisla za realnost. Darmesteter 1 nam kazuje za 
Shakespearea, da je u praktičnim poslovima bio tako okretan, kao 
u pjesničtvu nadahnut: U času, kad pjesnik piše Hamletov mo¬ 
nolog, kupuje za dvie sto funti sterlinga 107 akra zemljišta u župi 
Old-Stratford; oko god. 1604. pušta Shakespeare kralja Learea, da 
luta po oluji, a sam diže tužbu proti Filipu Rogersu, da mu plati 
jedan sterling 11 schillinga i 10 deniera za male, što ga je kupio, 
a nije mu ga platio; god. 1605. pjesnik sanjari o ladv Macbetk i 
o krvavoj mrlji, što je ne bi oprao ni ocean, i uzimlje u zakup 
za 440 sterlinga daće u Stratforđu, Olđ-Stratfordu, Biskoptonu i 
Wilcombeu. Eto nam Anglonormana sa dvie strane njegove duše 
i njegova života . . . 


Što se tiče sposobnosti izmiriti individualizam sa sklonošću 
družtvene podredjenosti, javlja se ta sposobnost u Engleza jače 
nego u Niemca. Veliki dogadjaj, koji je promienio individualizam 
Anglosasa, dao im je posebno obilježje i prodahnuo njihovu povjest 
političkim duhom i čuvstvom družtvene uzajamnosti, t. j. unutraš¬ 
njega narodnoga jedinstva, po čem su Englezi opreka drugim ger¬ 
manskim narodima. Taj veliki dogadjaj bijaše gospodstvo Nor¬ 
mana nad Anglima. Imamo li na ovu stvar poput Tainea gledati 
kao na mješavinu dvaju plemena, kao na posljedicu križanja dvaju 
narodnih skupina? Nipošto. Normani ne bijahu po plemenu tako 
različni od Engleza. K tomu svemu bijaše ih malo. Njihova je 
akcija dakle bila osobito politička i socijalna. Normani si podieliše 
osvojenu zemlju: Vilim I. Osvojitelj 1 razdieli zemlju, kuće i sa¬ 
mostane. Najstrožim zakonima nametne posvemašnju pokornost. Nor¬ 
mani, u zajedničkom strahu pred englezkom većinom, bijahu pod 
svojim kraljem kao nasljedna vojska, koja je sa svojih kula pod¬ 
jarmljene Engleze držala u pokornosti. Anglosasi i Normani bijahu 
dakle u početku dva naroda: jedan gospodar, drugi rob. Ali En¬ 
gleza bijaše dvadeset puta više od Normana, pa su zato na koncu 
konca oni baštinili neizerpivo blago njihove energije ... 

Hladni i vlažni krajevi Velike Britanije daju živjeti samo 
jakim i krepkim ljudima, koji slabo osjećaju izvanjske nepogode .. . 
Tu se tečno jede i sladko pije, tu treba neprestance vježbati mi¬ 
šice . . . Živci su manje napeti i slabije titraju . . . Zato je Englez 
redovno miran i rekao bih trom. Ali kad se u njem strasti jedanput 
probude, vanredno su jake i neobično dugo traju. Zamišljen u se 
i nepovjerljiv, Englez tako lako ne kazuje, što čuti. Ali uza sve 
to pod izvanjskom hladnoćom on zapravo osjeća mnogo više, te je 
njegova flegma često prividna. U duši svojoj Englez je silovit 
čovjek ... 

Englez nema kada, da gubi vrieme tužaljkama na život. 
Njegov utilitarizam mienja se naprotiv često u naivni optimizam: 
Kad čovjek privikne, da sreću smatra konačnom svrhom života, 
onda mu valja ponajprije vjerovati, da se sreća može naći. Samo 

1 Vilim I. Osvojitelj bijaše najprije vojvoda u Normandiji, gdje se je 
rodio god. 1027. God. 1066. osvoji Englezku porazivši kod Hastingsa kralja 
Harolđa, koji tu i pogibe. No 1087. podiže se proti njemu s francuzkom po¬ 
moću vlastiti sin Robert, te u toj borbi Vilim pade s konja i umre od rane. 


1 James Darmesteter, glasoviti francuzki orientalista (1810. 1894.). 

je englezki učenjak John Lubbock 1 mogao napisati knjigu poput 
Benthama, 2 u kojoj se u potankoj bilanci opisuju sve radosti 
života . . . 

Englez je sam sebi središtem svieta. Ne može ni lako, ni 
brzo shvatiti druge duše. To nije zato, što bi bio nesposoban za 
simpatiju; baš protivno: kad se u misli postavi na mjesto koga 
drugoga, a zato treba nekoga vremena i napora, onda znade sa 
svojim bližnjim i trpjeti i uživati ... U nijednoj zemlji gradjanstvo 
i plemstvo nije tako požrtvovno u čovjekoljubne i obće narodne 
svrbe ... No ako Englez lako ne shvaća i brzo ne proniče poput 
nervoznih temperamenata, kadar je zato dugo motriti i duboko 
misliti. Tomu je prva posljedica, da više drži do sadržaja nego 
do forme . . . Englezka glava ne misli samo zato, jer joj se misao 
svidja, nit ne umuje, da svoje razloge poreda u sistem, i da onda 
u njem uživa, nego zato, da postigne neki cilj i izvrši neki ođre- 
djeni posao. Stalo joj je dakle manje do ljepote, nego do istine; 
a istina se na koncu konca mora oživotvoriti . . . 

Osim keltskoga i normanskoga upliva vrtlog industrije, trgo¬ 
vine i politike dao je englezkomu umu drugi smjer nego njemač¬ 
komu. I Englez je kadar dugo mudrovati, no ipak se okrenuo 
izkustvom. I mjesto da umuje poput Niemca o nedostižnim stva¬ 
rima, liepo promatra; mjesto dedukciji podaje se indukciji; mjesto 
velikih sinteza, generalizacija i abstrakcija voli strpljivo analizovati 
pojedine konkretne činjenice. Njega ne ćeš kao francuzku ševu 
zamamiti zrcalom krasnih sistema . . . Bacon 3 govori kao pravi 
Englez kad piše: ,često se dešava, da nizke i male stvari mnogo 
bolje protumače uzvišene i velike, nego bi ove mogle njih pro¬ 
tumačiti . . .‘ 

U području fakata Englez je neprispodobivi iztraživalac. 
Čitav svoj život samo sabire. Bio doma, ili u tudjini, vazda motri 
i bilježi. Englez veli: Moram se informirati (well informed), i za- 

1 John Lubbock, glasoviti englezki prirodoslovac, rodjen u Londonu 
god. 1834. 

a Bentham (1748.—1832.), englezki publicista i pravnik, kojega je fran- 
cuzki revolucionarni konvent izabrao francuzkim gradjaninom. Po njegovoj 
nauci svaka vlada ima u prvom redu ovu četverostruku zadaću: Brinuti se 
za životna sredstva, pomagati do obilja, čuvati javnu sigurnost, težiti za jed- 
nakošću. 

3 Francis Bacon (1561.—1626.), englezki filosof, uz Francuza Descartesa 
osnivač eksperimentalne filozofije. 


to gleda na svoje oči; Francuz kaže: Soyons au courant, 
to jest (doslovce): budimo u struji, koja će nas poniet s drugima . .. 
Umno razviti Francuz veoma se često igra sa spoznajama i lo¬ 
gičkim zaključcima, kojima se zanosi bez obzira na praktični re- 
sultat; po svojim idejama umjetnik je poput Grka. Englezom ne 
vlada potreba mišljenja, nego potreba rada. Pojam misliti izražava 
često riečju realizovati, realize . . . 

Sva njegova mnienja ujedno su njegovo životno uvjerenje, 
njegovo praktično ravnalo, kojega se vazda drži; to je za njega 
tako jako i nepromjenljivo orudje rada, kao za ratara plug i mo¬ 
tika .. . Burke 1 govoreći o abstrakcijama veli: ,Mrzim i samu 
tu rieč, kojom se označuju.' To je podpuna opreka Rnyera-Col- 
larda 2 : ,Prezirem svaku činjenicu.' . . . 

Englez voli sve, što je snažno, jako, ili se barem takovim 
čini. Vanredno poštuje stalnu volju i dosljednost. Više voli nesa¬ 
vršena čovjeka, koji je u koječem i ograničen, ali za kojega 
možeš znati, kako će se ponašati i na kojega se možeš osloniti, 
nego umnika, koji je nestalan poput vjetrenjače. Englezko diete 
kasno se razvija, nije živahno, ali ima volje i uztrajnosti. često 
je tvrdoglavo, kadikad surovo. Zato Englez treba šibu . . . 

Sto više radiš, to si voljniji na rad; što više stičeš, to više 
želiš. Zato je Englez neumorno radin, nezasitan i slavohlepan. 
Nije razborit poput Francuza; nema granica njegovim željama, 
hoće da mnogo zasluži, da uzmogne mnogo trošiti, a često potroši 
sve, što ima. Odtuda potreba, da vanredno mnogo radi i da na 
takav rad priučava i svoju djecu. Za budućnost se ne skrbi pri- 
štednjom, nego troškovima, što ih smatra unosnima . . . Englez 
ne će da strada radi miraza svojim kćerima, ili radi blagostanja 
svojih sinova. U ostalom ima toliko djece, da se svako mora samo 
oskrbiti. 

U moralu ne vodi Engleza ni čuvstvo časti, ni družtveni 
nagon, nego vjerska savjest i dobro shvaćeni interes . . . Englez 
lakše od nas Francuza i poštuje i prezire. Mi smo tako za obću 

1 Burke (1730.—1797.), glasoviti englezki govornik, nepomirljivi pro¬ 
tivnik francuzkoj revoluciji i njezinu branitelju u Englezkoj, liberalcu Karlu 
Jamesu Foxu. 

2 Boyer-Collard, filosof i govornik, glava francuzkih doktrinaraca 
(1763.—1845.). Doktrinarci pod restauracijom Luja XV!II. nastojahu stvoriti 
politički sistem, jednako oprečan „božanskomu pravu 11 i vrhovničtvu puka.. 

jednakost, da bismo sve izravnali, te ne znamo obožavati ono, što 
je nad nama, i previše obzirnosti imamo prema onomu, što će 
drugi odlučno proglasiti vrieđnim priezira. U odnošaju medju poje¬ 
dinim ljudima Englezu nije pretvaranje tako odurno, kao drugim 
narodima, a u družtvenim odnošajima ne drži moralnim, da se 
iztiče nećudorednost, k tomu još često prividna. No i sama kato¬ 
lička teologija, u kojoj je duboka psihologija, nije nikad pregledala 
upliva „lošega primjera", ni pogibli „sablazni", te je vazda voliela 
makar i izvanjski moral, nego javno nepoštenje i bezstidnost . . . 

U ostalom je nesumnjivo, da Englez ima i mana, koje izviru 
baš iz njegovih vrlina. Njegov individualizam vodi ga k sebičnosti; 
njegova samosvješt k nedružtvenosti, njegova originalnost k pretje- 
ranosti; u svom pozitivizmu odviše drži do činjenica i do uspjeha, 
do vlasti i bogatstva, prezirući slabiće i siromahe čak i onda, kad 
im pomaže. Osim toga individualizam radja nađutošću, koja pre¬ 
zire tudje mnienje, kao što iz. družtvenosti nastaje taština, koja 
samo drugima ugadja. Prevelik ponos može prieći u bezobraznost, 
kao što i taština u preveliku popustljivost. 

Emerson 1 veli: ,U družtvu tudjinaca mislio bi, da je Englez 
gluh: Ne podaje ti ruke, i ne će da se sretne s tvojim pogledom. 
U svratištu samo promrmlja svoje ime, da ga nitko ne čuje. Svaki 
taj otočanin za sebe je otok. 1 

Montesquieu kaže, da medju Englezima ne možeš naći prija¬ 
telja, pa nastavlja: ,Kako da Englezi vole tudjince, kad se sami 
medju sobom ne vole? Kako da te pozovu na objed, kad ni jedan 
drugoga ne pozivlje! . . 

Stuart Mili iztiče kao opreku sumnjičavosti i individualizmu 
svojih zemljaka francuzku družtvenost i veselost. Svaki od nas, 
veli Mili, radi, kao da se drugi ljudi na nj srde, ili da su mu ne¬ 
prijatelji. 1 

Lord John Russel i sir Robert Peel ne imađjabu nikakvih 
osobnih odnošaja uzprkos tomu, što godine i godine sproveđoše 
zajedno u parlamentu. 

,Englezi su, piše Carlyle, narod niemaca; ali upravo ih 
šutnja veže i slaže s pomoću onoga, što se ne da izreći. 1 

1 Emerson (1803—1882.), duboki i glasoviti američki filosofski pisac; 
njegovi suvremenici i prijatelji bijahu Carlyle i Kuskin, a sva su trojica naj- 
originalniji, a možda i najplemenitiji anglosaski triumvirat. Vidi: V. Dukat, 
Slike iz engl. književnosti, str. 334 — 336. 

Tom si šutnjom tumači Volnev 1 sve englezke uspjehe u 
ratarstvu, trgovini i obrtu i nejednaku sudbinu englezke i fran- 
cuzke kolonizacije u Sjedinjenim Državama. ,Englezi, piše Volney, 
u svojoj šutljivosti promozgaju svaku misao, te imaju dosta vre¬ 
mena, da preračunaju svoj trošak i prihod; misao im je jasnija, 
a odtuda u javnom i privatnom životu veća točnost i ozbiljnost. 
Francuzki kolonista pita najprije svoju ženu, što će učiniti: pa bi 
bilo pravo čudo, da su uviek složni. Žena prigovara, izpituje, pa 
se i protivi; muž ili ostane pri svom, ili popusti, ili se razsrđi i 
klone; sad mu je kuća na teret, pa uzme pušku i otide u lov, ili 
na put, ili na razgovor k susjedima; sad ostane kod kuće, da sa 
ženom čavrlja, da psuje, ili da se svadja... U čitavoj Louisianni 
i Kanadi nema nijednoga francuzkoga koloniste, koji bi se tako 
nastanio, da ne vidi svoga susjeda . . . Američki, t. j. anglosaski 
kolonista, spor i mučaljiv, čitav dan sprovodi u neprekidnu i ko- 
ristnu poslu; već kod zajutarka daje hladno zapovjedi svojoj ženi, 
koja ih plaho i hladno primi i bez opazke izvršuje . . . Pruži li 
se prilika, prodat će svoje dobro, da dvadeset milja od prije na¬ 
stanjene medje posred šume sagradi novu kuću. 1 

Po Kantovu mišljenju Englezi su primjer, da samo trgovina 
ne može razviti i proširiti narodnoga značaja. Trgovački duh sam 
po sebi često je tako nedružtven, kao i duh aristokratski. Jednu 
ti’govinu od druge diele njezini poslovi onako, kako su plemićke 
kule bile odieljene pomičnim mostovima . . . Na koncu Kant sudi, 
da je englezki karakter najoprečniji francuzkomu.“ 2 

0 tom ćemo se doskora i ovdje uvjeriti, dok već do sada 
opazismo, da su Slaveni, a poimence Rusi sličniji Anglosasima, nego 
se to i misli, i da se naročito jednako ponašaju prema ženama, 
kojih doduše ne obožavaju poput Francuza, nit im ne udvaraju 
kao Niemci, jer ih u svakom poslu ni za mnienje ne pitaju, ali ih 
kao sebi ravne ljude poštuju, a kao matere i ljube, te su anglo- 
saske žene, a pogotovo matere, u svom družtvu najuglednije, a 
danas već i najrazvitije ličnosti. 

1 Volney (1757.—1820.) bijaše glasoviti francuzki učenjak. Napisao 
je djelo: Les Kuines (1791.), u kojem za svu ljudsku nesreću krivi to, što 
se čovjek udaljio od „prirodne 11 religije. 

2 Alfred Fo u ili će: Esquisse psychologique des peuples europćens, str. 
193.—195., 198.—200., 201.—207., pak onda opazka na str. 207. 

4. Trostruki anglosaski imperijalizam. 

Zamisao anglosaskoga imperijalizma. 

Ne kanim pisati napose o imperijalizmu Velike Britanije, 
Sjedinjenih Država i australske federacije, dakle o trostrukom 
anglosaskom imperijalizmu s gledišta teritorijalnoga, 1 nego ću sve¬ 
ukupni anglosaski imperijalizam prikazati prema njegovomu tro¬ 
strukomu unutrašnjemu obilježju, to jest kao imperijalizam voj¬ 
nički, ustavno politički i trgovački. Držat će se pri tom naročito 
glasovitoga francuzkoga publiciste Viktora Bćrarda, koji je o 
tom napisao tako temeljito djelo: „Englezka i imperijalizam , te 
mu ga i francuzka Akademija nagradila, a neobično pronicavi i 
obrazovani pisac bavi se ovom stvarju i u najnovijem svom djelu 
„Pobuna Azije." 3 

Najprije treba naglasiti, da se u posljednjih desetak godina, 
a naročito poslie god. 1900. u istinu razmahao panbritanski ili 
obći anglosaski pokret, koji je prevladao u Sjedinjenoj Kraljevini 
i koji danas prieti čitavomu svietu. 

„Radi se o cieloj zemaljskoj kruglji. Ima se osnovati englezko, 
ili bolje anglosasko carstvo — oni ga sami zovu britskim, 
koje bi obuhvatilo Brite svega svieta, to jest sve ljude i sve 
ljudske zajednice, koje govore englezki. Indija bi se spojila sa Ka¬ 
nadom, Australija s Egiptom, Sjedinjene Države s Kapskom. Svi 
ti danas raztepeni dielovi imaju sastaviti carski plašt za staru 
domovinu, za maticu svih Anglosasa. Republike i monarhije, ne¬ 
zavisne države i vazalske kolonije, slobodni narodi i odvisne, ili 
pokorene mase — sve to treba spojiti u jedan savez. Tankom, ali 
jakom niti imade svaki čas oko čitavoga svieta proći englezka 
volja s jednoga kraja na drugi, da englezka snaga svuda kola, i 
pokaže svoje uspjehe. U kratko: ima se po široj osnovi s dvie 
trećine biebb ljudi obnoviti carstvo, koje će biti vebka slika rim¬ 
skoga imperij a. “ 4 

To je dakle područje zamašnomu pokretu, s kojim se ne 
dade prispodobiti nijedna moderna pan-ideja: ni panslavizam, ni 

1 Vidi o tom moje djelo: „Moderna kolonizacija i Slaveni“, str. 113., 
118. i 313. 

2 „L’ Angleterre et 1’ impćrialisme“. Ouvrage couronne par 1’ Acadćmie 
frangaise. (Pariš, Colin, 1901., str. 381, 4 fr.) 

3 U spom. djelu: „La rćvolte de 1’Asie“. 

4 Spom. dj., str. 58. 


pangermanizam, ni panlatinizam, dapače ni panislamizam, ni pan- 
mongolizam. No odmah treba naglasiti, da od triju glavnih faktora 
englezkoga družtva, u kojem je pokret nastao, i kako rekoh, već 
prevladao, svaki si faktor na svoj način pomišlja tu novu velebnu 
zgradu, tu danas tako popularnu imperijalističku politiku. 





Vojnički, političko-ustavni i trgovački imperijalizam — izključuju se. 

„Puk, kako je već naviknuo da gleda u carstvu tek ogromni 
razžareni ratni stroj, kadar, da sav sviet zabliešti i svu zemlju sa¬ 
tare poput carstva Karla Velikoga, ili Napoleona I., pomišlja si 
carstvo u kojem će biti vojnika, konja, zlatnih kočija, trubalja, . . . 
oklopnjača i topova, jednom riečju: puk si pomišlja Britaniju vla- 
daricom svieta u slavi pucnjave i puščanoga praha." 1 

Za ovakav vojnički imperijalizam odlučio se napokon i Charles 
Dilke, koji je još god. 1868. kao sveučilištni djak zamislio osnovu 
o što većoj Britaniji, nad kojom ozbiljni ljudi u Englezkoj i Škotskoj 
sliegahu ramenima, a danas je Dilke najratoborniji i uz Chamber- 
laina najpopularniji čovjek u Englezkoj. 

Dilke drži, da se vojnički imperijalizam ne samo može, nego 
da ga je lako oživotvoriti stoga, što Velika Britanija i onako ima 
već sada jaču mornaricu od njemačke, francuzke i ruske zajedno, 
i što je izmedju nje i australskoga saveza već sklopljen i obnovljen 
obranbeni savez proti svakomu vanjskomu neprijatelju. Sad ne 
treba, propovieda Dilke, ništa drugo, nego današnju ratnu morna¬ 
ricu svih Anglosasa ujediniti i povećati, stvoriti prama njoj jaku 
kopnenu vojsku, za koju bi kao za mornaricu svaki član saveza 
davao ili ljudi, ili novaca; a onda treba još sklopiti samo „Act of 
defence 11 (obranbeni ugovor) sa svim anglosaskim državama i kolo¬ 
nijama, kakav je danas s Australijom. I pred britanskim imperijem 
uzmaknut će sve države i svi narodi, a na zemlji će zavladati 
„pax britannica" (britski mir), kako nekada vladaše ,,pax romana" 
(mir rimski.) To će biti na sreću i spas cielomu ljudstvu, a bude 
li na najveću korist i slavu Britima, bit će posvema u redu, 
jer oni to zaslužuju i jer je to volja Božja i neukloniva osnova 
Providnosti . . . 

Englezkim lordovima svidio bi se vojnički imperijalizam, kad 
ne bi bili toliko pronicavi, te uvidjeli, da se ne da složiti carstvo 


1 Sp. dj., str. 238. 


284 


285 


sloboda, imperium i libertas; a kad bi se to dvoje nekako po¬ 
godilo, carstvo bi dovelo najprije do obće vojne dužnosti, a zatim 
i do obćega izbornoga prava. No što će onda ostati od sredovječnih 
aristokratskih povlastica pisanih i nepisanih? 

1 zato „carstvo ne može i ne smije biti nego puki politički i 
ustavni stroj; lordovi će raditi za jedinstvo anglosaskoga svieta, 
kako su nekad radili za jedinstvo trojedne bratske kraljevine samo 
zato, da učvrste svoju veličinu. Svatko zna, što danas vriedi puki 
naziv ,,lord“, koliko je prema njemu obzira i susretljivosti, kako 
mu se gleda kroz prste, kolike dobiva miraze i koliku vjeresiju. 
No pravim lordom samo si u Englezkoj. U Sidneyu ili u Quebecu, 
kao i u New-Yorku i lord je obični državljanin. A da se oživotvori 
carstvo s carevinskim viećem u Londonu, eto ti lordova po či¬ 
tavom svietu; a da to bude, valja na sav sviet proširiti stari 
britski ustav . . . “ 1 

Sasvim je naravski, da oklopnjače i vojsku voli gledati puk, 
koji se rado divi, i aristokracija, koja u mornarici i u vojsci za- 
povieda. „Ali trgovac za to slabo mari. On sniva tek o trgovačkom 
monopolu; njegovim je idealom takav carinski savez anglosaskoga 
vieta, koji bi strogim odredbama iztjerao sve tudje konkurente 
i trgovcu podvostručio dobitak. Trgovcu je samo do toga: Carstvo 
smije i mora biti jedina velika poslovna zajednica." 2 

Vidimo dakle, da se sve tri vrsti imperijalizma uzajamno 
izključuju i da imperijalistima valja birati, na koju će stranu, jer 
će se inače razići oprečnim putovima na prvom razkršću. To dobro 
uvidja i otac imperijalizma, Charles Dilke, pa ne samo da je 
svom dušom pristao uz vojnički imperijalizam, nego svom snagom 
pobija imperijalizam trgovački i ustavno politički. A ima još i ta¬ 
kovih odvažnib i pronicavih Engleza, koji se usudjuju i koji znadu 
neoborivim razlozima pobijati i najpopularniji vojnički imperija¬ 
lizam. No prije, nego spomenem razloge, što se i u Englezkoj na¬ 
vode proti imperijalizmu, valja nam se upoznati s pjesničkim 
njegovim predstavnikom, koji mu je danas duša, s Ruđyardom 
Kiplingom, i spomenuti dva glavna imperijalistička pisca: See- 
leya i Froudea uz dva već spomenuta agitatora Dilkea i 
Chamberlaina. 

J „L 1 Anglet. et 1’imper.“, str. 239. 

2 ,,L’ Anglet. et 1’ imp., str. 238.—239. 


Kipling, Seeleg i Fronde o imperijalizmu. 

Kipling je tako slikovit u svom jeziku, tako dubok i vjeran, 
crtajući ljude i karaktere, kako prije njega bijaše Sbakespeare. 
Danas mu je istom četrdeset godina, a već je najpopularniji pisac 
međju tisućama i tisućama englezkih čitalaca, što se za njim jagme 
u ljudskome moru od 120 milijuna Anglosasa. Rodio se u iztočnoj 
Indiji u gradu Lahore god. '1865. Školovao se u Englezkoj, a 
1892. nastanio se u Americi. Za burskoga rata življaše u južnoj 
Africi, a sad je opet u anglosaskoj matici. 

Kipling za svako englezko uho ima sgodnu rieč i sgodan 
izraz. U svoj jezik mieša narječja, kojima govori London i Kal- 
kuta, Sidney i New-York, a upotrebljava izraze iz krčme i vo¬ 
jarne, iz crkve i luke, iz radionice i ulice. Sad veliča silu, sad 
grozničave pustolove, sad anglosaski fanatizam, ponos, mržnju i 
priezir drugih naroda. Jedanput slika Indiju s njezinim riekama, 
gorama i prašumama; drugi put Kanadu s njezinim sniegom i je¬ 
zerima; onda pješčanu prašinu i nizko šikarje u Sudanu; napokon 
modre gore i pitoma pristaništa u južnoj Africi. I svaki njegov 
čitalac bilo stihom, bilo prozom, dobiva dio imperijalističke duše i 
upoznaje komad anglosaskoga svieta pod neodoljivim dojmom ovoga 
neobičnoga književnika i pjesnika, koji bi vas držao ludjakom, 
da mu savjetujete, neka podje tražiti nadahnuća u bečki prater, 
na parižke boulevarde ili u zagrebačke kavane. 1 

Seeley (kojega ne valja zamieniti s pjesnikom Shelleyem) 
je pisac glasovitoga djela: „Sirenje Englezke" 2 rodio se g. 1834., 
a s pomoću drugoga imperijaliste, Froudea, podao je sredovječ¬ 
nomu britskomu osvajačtvu filosofski tumač i moralno opravdanje. 
Kao profesor na sveučilištu u Cambridgeu predavaše svojim uče¬ 
nicima o tome, kako je neprestano proširivanje zakon i opravdanje 
englezke povjesti i vječita odredba Providnosti. Osnovna mu je 
misao ovo: Neka se drugi narodi stisnu u ljubavi svojih mjestnih 
domovina i u sanjarijama o umjetnosti i o kriepostnu životu. Tko 
hoće, da zasluži ime Englez, treba da misli na svjetsko gospodstvo. 3 

J. A. Froude napisao je djelo: „Englezki ocean i en¬ 
glezke kolonije" (Oceana of England and her colonies), u kojem 

1 O Kipi i riga vidi: V. Dukat: Slike iz engl. književnosti, str. 275.—278., 
pak: L’Angleterre et 1’ impćrialisme, str. 62.—63. 

3 J. K. Seelev: The expansion of England (frane. prievod). 

3 L’Anglet. et 1’ imper.“, str. 61. 

dokazuje, da Anglosasima pripada gospodstvo svieta kao nagrada 
za njihove napore kroz dva stoljeća za obi’anu od revolucionarne 
Francuzke i od Napoleona. Htjeli drugi narodi i njihovi političari, 
ili ne htjeli, to će biti, a to već i jest. 

Joe Chamberlain. — Vjera u imperijalizam. 

Charles Dilke predobio je za imperijalizam aristokraciju, Ki- 
pling široke slojeve puka, a srednji, naročito trgovački stalež, doveo 
je pod imperijalističku zastavu Joe (Josip) Chamberlain, zastupnik 
birminghamski. Već kroz punih petnaest godina pripovieda Cham¬ 
berlain novu nauku, i to ne samo po Englezkoj, Škotskoj i Irskoj, 
nego i po Sjedinjenim Državama i po Kanadi. Dugo i dugo kao 
pristaša Gladstoneov bijaše uvjeren, da Englezka imade riešiti naj¬ 
prije sva glavna pitanja unutrašnje politike, posebice pitanje irsko, 
a istom kad bude demokratska, da može i smije biti imperijali¬ 
stička. No kasnije prebjegne medju radikalce i napokon medju 
najratobornije i najfanatičnije imperijaliste. 

Dne 11. studenoga 1895. reče Chamberlain u londonskom 
svom govoru, spominjući svoj put po Americi, i ovo: 

„Možda sam zavriedio onakav doček zbog dviju svojih za¬ 
sluga: radi svoje vjere u carstvo i u englezko pleme. Jest, ja 
vjerujem u naše pleme, najveće od svib gospodujućih rasa, što ih 
je ikad vidio sviet, a to je anglosasko pleme ponosno, uztrajno, 
puno pouzdanja u se i puno energije, pleme, što ga nijedno pod¬ 
neblje i nikakva sudbina ne može učiniti kržljavim, i koje će ne¬ 
minovno biti prva sila u budućoj povjesti svjetske civilizacije. A 
vjerujem i u budućnost toga carstva, koje je prostrano kao i ši¬ 
roki sviet, i o kojem Englez ne može ni progovoriti, a da mu 
dušom ne prostruji oduševljenje i zanos." 1 

Joe Chamberlain vjeruje u imperijalizam. Za njim i s njim 
vjeruju i milijuni Anglosasa. Ta je vjera tako fanatična, da su 
protiv nje nemoćni i najnepobitniji razlozi, govorili oni proti voj¬ 
ničkomu, proti ustavnomu, ili proti trgovačkomu imperijalizmu. 

Razlozi proti vojničkomu imperijalizmu. 

Evo razloga proti imperijalizmu vojničkomu: Chamberlain je 
izrekao krilatu rieč: Trgovina ide za zastavom (trade follows the 

1 „L 1 Angleterre et 1’ impćrialisme- 1 , str. 64. 


flag). Pa gle, kako je ova tvrdnja neistinita. God. 1883. imadjaše 
područje Velike Britanije 7 mil. četv. milja s 305 milijuna stanov¬ 
nika, a 1897. god. 11. milijuna četv. milja s 433 mil. stanovnika; 
pa ipak je izvoz od 305 mil. sterlinga pao na 273 mil. 

Dapače i sam Dilke morade priznati i napisati ovo: „Od 
god. 1880. stekosmo Egipat, pobrežje i zaledje Nigra, Somali-zemlju, 
Novu Guineu, zemlju Bečuana i Zulukafra, iztočnu i srednju Afriku, 
Rbodesiju, Sudan, Zanzibar i Pembu, gornju Birmaniju itd.; a naš 
izvoz spao je od 6 sterlinga i 18 skellinga na glavu na 5 sterl. i 
17 shell., t. j. baš za jedan sterling (25 Kruna) na svakoga ži¬ 
telja godišnje . . . Nije dakle istina, da trgovina ide za vojničkom 
zastavom, jer svekolika statistika posljednjih četrdeset godina do¬ 
kazuje, da najbolji englezki kupci nisu u njezinim kolonijama, 
nego u tudjim državama. 411 

Od god. 1755.—1897. uvažaše Englezka iz drugih država od 
71'2—79'2% sveukupne robe, a iz svojih kolonija samo od 20'8—28'8, 
ili okruglo gotovo % englezkoga uvoza odpada na tudjinu, a tek 
malo više od petine na njezine kolonije. 

Ni od englezkoga izvoza ne odpada na kolonije mnogo više 
od V 8 , kadkada dapače i manje. Od god. 1855. do 1897. izvozila 
je Englezka u svoje kolonije od 25'6°/ 0 do 35% svega izvoza, a 
u inozemstvo od 65% do 74'4%. 

Drugi razlozi su isto tako rječiti, ali proti imperijalističkomu 
vjerovanju jednako nemoćni. 

Velika Britanija ima golemu, jaku i brzu ratnu mornaricu, 
ali nema za nju dosta ni momčadi, ni častnika. Onoga dana, kad 
bi se imala pretvoriti u imperijalističko brodovlje, trebalo bi još 
više ljudi i za nju i za kopnenu vojsku. Neke kolonije, a naročito 
Kanada, rado će dati ljudi, ali inače još će se rađje odkupiti 
novcem. A što su plaćenici, osobito u kopnenoj vojsci, pokazalo 
se u nedavnim ratovima u Afganistanu, Sudanu i Transvaalu. 
S Rusijom, ili s Njemačkom mogla bi se anglosaska imperija za¬ 
ratiti s nadom u pobjedu samo onda, kad bi prije uvela obću 
vojnu dužnost. No tu treba uvažiti, da je u Englezkoj iz vjerskih 
razloga velika odvratnost prema vojničtvu; da liberalci gledaju 
s visoka na ljude, koji su dužni sliepu pokornost; da u radinu 
družtvu ne vole vojnika, te ga drže lienčinom i parasitom, pa 

1 Za ovaj citat kao i za daljnje podatke vidi sp. djelo: „L’ Angleterre itd., 
str. 248.-256. 

s toga u Englezkoj ide u vojsku ili aristokracija, ili kojekakva 
izgubljena čeljad. K svemu tomu dolaze opet vanredni i opravdani 
obziri na obrt i trgovinu, osobito s gledišta medjunarodne utakmice, 
u kojoj Anglosasima najviše pomažu ne samo uštedjene milijarde 
ratnoga proračuna evropskih kopnenih vlasti, nego i milijuni ra- 
dinib ruku, što se u najljepšoj muževnoj dobi neproduktivno pate 
na evropskom kopnu. Ovo je osobito važno, kad prosudimo, da 
Anglosasi u ranoj mladosti stupaju u praktičan život i da od za- 
natlijskih i trgovačkih naučnika postaju pomoćnici baš u onoj dobi, 
kad bi prema obćoj vojnoj dužnosti morali dvie, tri godine u vo¬ 
jarnu, mjesto u „oficinu“. A ta sama pomisao bila bi u normalnim 
prilikama dosta jaka, da sav poslovni sviet odvrati od imperijalizma. 

Za aristokraciju već rekoh, da u Francuzkoj i Njemačkoj 
vidi, kako obća vojna dužnost ne pozna lordova i kako neumo¬ 
ljivo traži obće izborno pravo, pred kojim nestaje svih sredovječnih 
povlastica. 

Ali najstrašnije mogao bi se vojnički imperijalizam osvetiti 
rađničtvu i puku u obće. Imperijalisti doduše dokazuju na dugo i 
široko, kako britsko carstvo i bez Sjedinjenih Država može pre¬ 
hraniti svoje pučanstvo, jer u Indiji i Kanadi ima, kažu, dosta 
žita i mesa i bez Sjeđ. Država, Rusije i Argentine. Kanada će i 
Australija davati u izobilju mlieka, maslaca, jaja i sira mjesto 
Francuzke, Holandije i Danske. No kad bi taj račun i bio po¬ 
svema točan, kako nije, sve je to drugačije, kad nastane veliki 
rat. U takvu ratu Savezna Kraljevina ne bi ni mjesec dana mogla 
hraniti svojih 40 milijuna stanovnika, medju kojima je radničtvo 
tako ogorčeno, te se ne da ni zamisliti, da bi onako strpljivo sno¬ 
silo sve iz patriotizma strahovitu skupoću, kako je to učinilo za 
napoleonskih vremena. A jedan jedini pogled na statistiku do¬ 
kazuje, da je za svakim ratom neobično poskupio živež po svoj 
Englezkoj. Evo samo nekoliko primjera iz prošloga stoljeća: Poslie 
mira u Amiensu jedan carski quarter žita (po prilici 2 Hl) stajaše 
58 shellinga, a za napoleonskih ratova poskočila je ciena god. 
1805. na 89 sh., god. 1809. na 97 sk., a god 1812. na 126 shel¬ 
linga; za mira god. 1822. ista količina žita bijaše za 44 skeli., a 
za revolucije u Parizu 1830. god. 66 skeli.; u miru 1836. god. 
pade ciena na 48 shell., a za pobune egipatskoga paše proti sul¬ 
tanu poraste ha 70 sh.; u miru god. 1850. opet pade na 40 sh., 
a u krimskom ratu od god. 1854.—55. skoči ponovno na 74 sh., 


u najnovije doba pala je ciena god. 1895. na 23 shell., a pred 
pukom opasnošću sukoba s Francuzkom god. 1898. digla se na 
30 shell. 1 

Možemo dakle s najvećom stalnošću uztvrditi, da je Velika Bri¬ 
tanija od svih vlasti najviše interesovana na svjetskom i evropskom 
miru, jer je dosta, da jedan carski quarter žita bude petdeset shel- 
linga, i njezino će pučanstvo ili od gladi umirati, ili se pobuniti. 

Ovoga, naravski, ne vide vojnički imperijalisti, koji znadu 
navoditi netemeljite razloge samo proti ustavnomu i trgovačkomu 
imperijalizmu. 

Razlozi proti ustavnomu i trgovačkomu imperijalizmu. 

Ustavnomu imperijalizmu protivi se svjetska povjest i obće 
medjunarodno izkustvo, koje dokazuje, da se carstvo i ustavnost 
ne da spojiti. Različni i udaljeni narodi pokoravaju se samo jednoj 
tajmstvenoj vlasti, jednoj volji, više s nadčovječnim, nego s običnim 
ljudskim obilježjem, volji i vlasti, kojoj se ne prigovara i o kojoj 
se ne razpravlja, nego se pred njom šuti, ili joj se čak robski 
pokorava. Dapače i kod jednoga te istoga naroda sloboda je samo 
toliko u istinu živa, koliko ju narod sam osjeća i čuva, te su Sje¬ 
dinjene Države samo za nas Evropljane velika republika: za 
Američane je najglavnije i najvažnije, što se ta republika dieli na 
petđesetak malih republika s najširom državnom autono¬ 
mijom. Sto bi dakle za Australce vriedila ustavnost londonskoga 
parlamenta? Cim bi nastale prve razlike i opreke, smatrali bi i 
Kanađjani i Australci i afrički Kapljani zakone preudaljenoga par¬ 
lamenta za pravu pravcatu tiraniju to više, što bi prema broju 
pučanstva zajednički britski parlamenat uz 495 dosadašnjih zastup¬ 
nika (od tih 103 za Irsku, a 72 za Škotsku) došlo na kolonije 
180--20 0 zastupnika, dakle velika manjina. U ostalom Englezi ne 
bi bili ni time zadovoljni, kad bi primjerice Australci i Kanađjani 
počeli govoriti o mornarici, vojsci i diplomaciji, koju danas uzdržaje 
sama Sjedinjena Kraljevina, te joj nikako ne bi bilo pravo, da se 
u tu. stvar pačaju njezine kolonije. Zbiljski je život jači od svih 
teorija, pa nema sumnje, da bi i zadnji englezki pometač s visoka 
gledao na iste australske zastupnike, „potomke prostih zločinaca 
1 skitničkih pustolova “ . . . 

1 L’ Augleterre et 1’ imperialisme, str. 254. 

8. Radić : Savremena Evropa. 

Carstvo se ne da spojiti nikako s trgovačkom slobodom. 
Trgovački imperijalizam značio bi u praksi, da se indijsko i ka¬ 
nadsko žito, australsko meso, vuna i maslac, ceylonski čaj i an- 
tilski Šećer imade zaštititi pred tudjom utakmicom. Ali zaštitnom 
carinom na prve životne potrebe poskupila bi hrana jače, nego u 
ratu, radničtvo bi počelo tražiti veće plaće i još ne bi moglo ži¬ 
vjeti, pa eto ti Englezke ondje, gdje je bila prije Cobdena, to jest 
prije velikoga pokreta za slobodnom trgovinom. 

Ali još je gore od ovoga to, što se s trgovačkim imperjja- 
lizmom ne bi mogle nikako složiti ni same englezke kolonije. 
Kako već spomenuh, i Australija, i Kanada, i Antili imadu bas 
oprečnu trgovačku politiku svojoj ,,materi“-zemlji. Sjedinjena kra¬ 
ljevina ima sistem slobodne trgovine, a njezine naseobine sistem 
zaštitne carine, bez koje nijedna od njih ne bi mogla imati držav¬ 
noga proračuna, a da silno ne povisi izravnih poreza, koji su u 
novim zemljama na pravu propast. U Kanadi plaća tudja roba 
carine 40% svoje vriednosti, pamučne tkanine na bahamskom 
otočju 25%, porculan u Viktoriji, Tasmaniji i Novom Zeelandu 
20% itd. Što je ovdje najvažnije, dolazi u englezke kolonije još 
najviše inozemske robe iz Englezke, naime 40-45%, te od čitave 
njihove izvanjske trgovine od 6'/a milijarda Kruna odpadaju na 
mater-zemlju tri milijarde. 

No kolonije se ne mogu odreći svojih zaštitnih carina na 
korist svojoj, matici još i s toga, što ona kupuje vrlo malo njihovih 
surovina, te je primjerice australskoj vuni potrebno tržište cieloga 
svieta. I zato bi baš Australija možda s oduševljenjem prihvatila 
vojnički i ustavni imperijalizam, dok bi se carinskoj zajednici 

svega carstva svom snagom oprla. 

Ovdje treba da uvažimo i razliku medju karakterom starih 
i mladih država i naroda. Stari narodi s dugom prošlošću i veli¬ 
kom slavom žele si poput starih ljudi još samo novaca. Mladi 
narodi rado bi se iztakli u književnosti, znanosti i umjetnosti, a 
pogotovo im je više do nezavisnosti, nego do materijalne koristi. 
Zato su sve englezke kolonije upravo prezadužene, i to baš radi 
svojih investicija i radi svoje demokratske i socijalne politike, 
kojom hoće da prednjače čitavomu svietu, i koju bi morali osla¬ 
biti, pa se je možda i odreći u neprirodnoj svezi sa sredovječnim 
ustavom i s militarističkim i kapitalističkim družtvom Velike Brita¬ 
nije i Irske. 


Uzprhos svim protivnim razlozima TJnglesha vjeruje u britslco 

carstvo. 

Uzprkos svim ovim razlozima imperijalizam u Englezkoj 
neprestance napreduje, jer današnji englezki političari bez razlike 
struje i stranaka kao da zaboravile povjest, i kao da ne mare ni 
za ikakav dokaz, bio osnovan na faktima, ili na idejama. 

„Čini se, da je ovaj razboriti i praktični narod izgubio pamet 
od same spekulacije i megalomanije. Treba mu carstvo. Hoće sva¬ 
kako da ga ima. Uvjeren je, da će ga imati. Kad mu govoriš, da 
je to težko, ili dapače nemoguće, začepi si uši. Ovdje dakle nitko 
ne umuje, nego vjeruje: sva Englezka danas vjeruje, da će imati 
carstvo. Svejedno je, da li će to biti politička federacija, trgovačka 
zajednica i vojnički savez, ili jedno od ovoga trojega, ili sve troje, 
ili nešto četvrto. Uzprkos zavisti čitavoga svieta, a možda baš i radi 
nje, anglosasko će carstvo okupiti sve ljude, koji govore jezikom 
Shakspearovim i Kiplingovim, sve one, kojima u žilama teče 
britska krv: Panbritanizam vladat će čovječanstvom na najveću 
korist Englezke, zajedničke matere svih Britanaca. Takvom se pri¬ 
kazuje neminovna budućnost većini Engleza ... Carstvo će se samo 
organizovati. Teoretičari ne mogu predvidjeti, kada će i kako će 
iz žira narasti hrast. Kad ugledaju, gdje se carstvo diže iz mora, 
nastojat će, da ga protumače, kao da tomu treba drugoga tumača 
osim prirodnih zakona i osim providnosti, koja je vazda radila 
iznad ljudskih slabosti, vazda radila za veličinu Albiona. 111 

5. Moralni elementi u anglosaskoj kulturi. 

Znamenovanje vjere u Anglosasa. 

(Vjersko je shvaćanje u Engleza više moralno, 
nego vrhunaravno.) „Smisao za vjerske stvari jednim je 
obilježjem englezke duše; ova duša rado sama za sebe razmišlja, 
rado se podaje mračnim i sjetnim mislima i osjećaju ništetnosti 
ovoga svieta, pak čuvstvenomu i dubokomu pjesničtvu, koje otvara 
sviet viši, i napokon, i to osobito, svakomu pravilu i zakonu, koji 
izvire iz vjere u zakonodavca svih duša; sve su to uzroci razvoju 
1 poletu vjerskoga osjećaja. No ovo se vjersko čuvstvo ne poka- 
ZU i e u maglovitoj tajinstvenosti, koja je tako obična u Njemačkoj; 

1 L’Angleterre et 1’ impćrialisme, str. 257.-258. 

ne gubi se ni u nadnaravnom panteizmu, jer se individualističkomu 
Englezu ne da utonuti u velikom svemirnom biću. U ostalom 
vjersko shvaćanje prema praktičnomu narodnomu duhu više je 
moralno, nego vrhunaravno. Smisao za božju objavu i smisao za 
korist, za koje se činilo, da je jedno drugomu oprečno, danas su 
Englezu jedno te isto. Vjera je najviši interes, sreća naime i spo- 
kojnost duševna; u isti mah ona je prva družtvena potreba i naj- 
častnija domovinska tradicija. Englez si ne tare glave toliko kao 
Niemac, da u vjerskim dogmama pronađje simbol dubokih istina; 
njemu su dogme historijska istina privatnoga i javnoga morala. 
Zato u Englezkoj sva vjerska družtva na koncu konca djeluju 
praktično; osnivaju škole, kojima se nastoji dati vjersko obilježje; 
podižu dobrotvorne zavode, šire prosvjetu i ćudorednost, a često 
unapredjuju trgovinu i kolonizaciju . . . Dapače, kada tko ne vje¬ 
ruje, ne čini to radi čiste istine: Englez, kada što poriče, ili kada 
što tvrdi, ima za to praktičan razlog, ima neki dostiživ cilj. 11 

(Anglikanska Crkva.) „Anglikanska Crkva, koja spada 
medju najbogatije korporacije na svietu, službeni je protestantizam, 
koji je sačuvao rimsku hierarhiju i obrednu svečanost; ostala je 
dakle na pol puta medju katolicizmom i reformacijom. što se tiče 
puritanizma, ... to je skrajnji individualizam u moralu, ali uz to 
neki vrlo strogi formalizam, koji ga razlikuje od njemačkoga fana¬ 
tizma i čini od njega neku britsku uredbu. Puritanac u isti čas, 
kada traži „duh“ u posvemašnjoj ličnoj slobodi, ostaje još ipak 
robom „slova 14 , a i robom vjerske skupine, kojoj pripada. I Englez, 
reče neki Niemac, može biti bezvjerac, ali samo pod tim uvjetom, 
da bude članom crkve bezvjeraca" . . . 

(Književnost i znanost prema vjeri u Engleza.) 
„Englezka književnost nije djelo umjetnika, nego je to djelo psiho¬ 
loga i moralista. Ovi triezni i hladni umjetnici ne obožavaju forme 
poput Novolatina, nego traže unutrašnju jezgru i proniču u nju . . . 

Znanost i vjera ostaju u Engleza jedna kraj druge, a da se 
ne sliju; znanost je pozitivna, vjera individualna ili skupna. En- 
glezki duh ne osjeća potrebe, da logikom do skrajnosti ukida vjeru, 
ili da ju nadnaravnim naporom izmiruje sa znanošću. Zato je taj 
duh jednako oprečan i francuzkomu i njemačkomu shvaćanju." 1 

1 Alfred F o u i 11 ć e: Psihologija evropskih naroda, str. 214.—215., 
220 i 224. 


(Vjera i englezka kolonizacija.) Već iz ovoga vidimo, 
da je u englezkom životu vjera mnogo važniji faktor, nego bismo 
to mislili po svem onom, što čusmo o englezkom bogatstvu i en¬ 
glezkoj praktičnosti. A kad istom zagledamo u englezku koloni¬ 
jalnu povjest, uvjeravamo se, da je baš vjera u prvom redu stvo¬ 
rila englezku svjetsku veličinu, kao što danas stvara svjetsku 
veličinu rusku. Vriedi to naročito za englezke i škotske puritance. 

„Nije to samo budna ljubav za ličnu slobodu, kojom se pu¬ 
ritanac odlikuje, i u kojoj je njegova snaga: nego je tu još važnija 
duboka njegova vjera u prisutnost i providnost božju, koja u svem 
sudjeluje i u svem u sgodan čas posreduje. Eto to je puritanca i 
učinilo nenađkriljivim kolonistom. Istina je doduše, da radi ovoga 
svoga vjerovanja puritanac nije osobito sposoban uzorati brazdu, 
izmlatiti žito, i sve točno proračunati; ali mu za to vjera podaje 
takav moralni oslon, koji se u svakom njegovom djelu vidi i osjeća. 
Izseljenik smjelo prkosi svim nepogodama; s njime je Bog, koji 
će mu pomoći; i smrti gleda s pouzdanjem u oči, jer nema za nj 
ništa strašna. Život mu je neprekidan niz dužnosti, što ih čini bez 
ikakve buke, ne mareći, što o tom misle ili govore ljudi. Dosta 
mu je, da je s njime zadovoljan posvudašnji Bog i njegova savjest. 
Takve korenike sastaviše puritansku vojsku, koja je ponajviše stvo¬ 
rila američku veličinu ... 

Wesleysti i baptisti u Englezkoj su razmjerno malene crkvene 
obćine; no u zbilji su to goleme zajednice, kojima gorostasnost 
vidiš istom onda, kad u London sazivlju delegate svojih privrže- 
nika iz čitavoga svieta. I tad ih moraš priznati za osobitu vrst 
ljudi, koji nastavši iz reformacije preuzeše na sebe kolonizaciju, 
da ju sjajno provedu ondje, gdje se u isto vrieme ponesrećila 
Francuzima i Španjolcima . . . 

Neizmjernomu svomu području Španjolska nije dala ništa, 
dapače joj se komad za komadom od njega odkida; ona dobiva 
iz kolonija samo zlato i mirodije, a domaćemu pučanstvu nameće 
sustav, kojemu je obilježjem sliepa pokornost. Španjolska se odriče 
napredka. Sasvim je drugčija Englezka: Njezin izseljenik je čovjek, 
koji je utekao iz tamnice, koja se zove civilizovano družtvo: po¬ 
kidao je sve veze, što ga spajaju s državnom i s crkvenom 
vlašću... Prvi put eto nastaje družtveni ugovor, le contrat 
s °cial . . . Taj najprije ne ide dalje od jedne župe. Izseljenici 
poslie nekoga vremena spoje više župa, za tim ih opet razstave i 

opet sastave: na koncu konca stvaraju državu, dok mi nalazimo 
državu posvema gotovu, da nas primi pod svoju zaštitu; ovi su 
ljudi prije od države i viši od nje; oni od sebe daju državi, dok 
država od sebe daje nama. 1 

(Znanost, filosofija i književnost prema vjeri u 
američkih Anglosasa.) Kod američkih Anglosasa imade vjera 
još s jednoga razloga osobit položaj: Nema proti sebi znanosti, 
filosofije, književnosti i umjetnosti. 

Na evropskom kopnu već puna dva stoljeća znanost i filoso- 
fija ratuju s vjerom. U XVIII. stoljeću jurišaše na crkvu i na 
vjeru racionalizam, čisto umovanje, što ga najpodpunije predstavlja 
Voltaire. U XIX. stoljeću pa do naših dana ustaje se proti vjeri 
s pomoću fizike i geologije. U Americi naprotiv nema ni traga 
ni evropskomu umovanju, ni evropskoj znanosti. Razum tu nema 
sam svoje zastave, njegova je zastava evangjelje. Najsmioniji mi¬ 
slioci jedva se usudjuju predlagati, da se kršćanstvo popravi i 
očisti. Isto tako sve do najnovijega vremena ne hijaše ni traga 
strogoj ni metodičkoj znanosti, pa bezvjerstvo ni u visoku družtvu, 
ni u puku nema nikakvoga oslona. Vjera je dakle obćenita i jaka, 
ali zato još nije ni duboka, ni nepokolebiva. Zato je Tocquille 2 
s punim pravom kazao: „Kad na stvar bolje pogledamo, vidjet 
ćemo, da i ista vjera u Sjedinjenim Državama mnogo manje vlada 
kao božja objava, nego kao javno mnienje. 1 * 3 

Za američke, pa i za ostale Anglosase vriedi u jednu ruku 
svaka nauka, pa i vjerska samo toliko, koliko mu se čini sgodnom 
za okvir njegovomu radu. Anglosas ne će da napreže svoj mozag, 
jer treba jakih mišica i jakih živaca. Sobom je zadovoljan, prema 
drugima drzak to više, što ih manje poznaje. Anglosas najvoli 
sliediti ljude, zvali se oni Wesley, Cobden, Dilke, ili Chamberlain, 
a ne voli pristajati uz teoriju. Zato nema bezsmislice, u koju ne 
će povjerovati, ako vidi pred sobom živoga i dosljednoga njezinoga 
apostola. Jednom riečju od vjere i od vjerovanja traži Anglosas 
u prvom redu snagu i oslon za svoje djelovanje u životu, a onda 
istom, ako na to dospije, neko duševno svjetlo. 

1 E. Boutmy: Politička psihologija englezkoga naroda, str. 121—124. 

2 Tocquille (1805—1859.), glasoviti francuzki političar i publicista, 
rodom Parižanin, pisac glasovitih djela: -Demokracija u Americi i „Staia 
vladavina 11 . 

3 Oit. prema Boutmy-u: Polit. psih. amer. puka, str. 294. 


U vjeri dakle ne traži absolutne istine, već tek takvo mo¬ 
ralno ravnalo, koje će biti stalnije i sigurnije, nego filosofsko mu¬ 
drovanje, ali ipak da bude u glavnom prema čovječjemu razumu 
i izkustvu. Vjera je Anglosasu drugarica i učiteljica, ali nije ni 
gospodarica ni vladarica života. 1 

(Socijalna zadaća Vjere. [W. Cunningham].) Kad 
ovo sve znamo i uvažimo, onda će nam istom biti razumljivo, 
kako i najpraktičniji, ili kako bismo kazali, najrealističniji englezki 
pisci podaju vjeri, osobito kršćanskoj, najvažniju socijalnu zadaću, 
te osim duševnoga spasenja, o kojem ne govore, očekuju od nje 
sigurno najblagotvorniji utjecaj i na današji sukob medju kapi¬ 
talom i radom, i na historijsku opreku medju bogatstvom i siro¬ 
maštvom. 

Mislim tu na posvema praktično englezko djelo: W. Cun¬ 
ningham a „Moderna civilizacija s nekoliko gospodarskih gle- 
đišta“, 2 dakle na spis, u kojem bi čovjek najmanje očekivao raz- 
pravu o kršćanskom moralu i o kršćanskoj savjesti. Pa ipak ovo 
oboje možda je najoriginalniji, a za englezko shvaćanje najzna¬ 
čajniji dio ove neobične knjige. 

Englezki ovaj pisac prosuđjuje najprije vjeru kao najjače 
sredstvo za moralnu disciplinu, kao sredstvo silnije od staležkih 
obzira i od samoga rodoljublja. Tu se upozoruje na to, kako 
kršćanstvo djeluje pod svakim podnebljem, medju svim narodima 
i u svim vremenima, te nije vezano poput patriotizma na jednu 
zemlju, poput nacionalizma na jedno pleme, a poput filosofskoga 
morala na odredjene družtvene prilike. Neosvrćući se, ili barem 
mnogo ne mareći za kakav absolutni sistem na zemlji, kršćanstvo 
se može složiti s najvećim napredkom; a ako ipak nije postiglo, 
koliko se od njega očekivalo, uzrokom je plitko shvaćanje, nepro- 
sviećenost vjernika, a nije krivnja u vjeri. Ljudi su naime pri¬ 
hvaćali kršćanstvo uviek prema svojoj nasliedjenoj ćudi i prosvjeti, 
pa su svoje težnje i ideale, često oprečne kršćanstvu, prikrivali 

1 Socia et magistra, non domina aut regina vitae. E. Boutmy: Psih. 
amer. puka, str. 312. 

2 To je djelo englezki napisao W. Cunningham, profesor na „Tri- 
nity College 11 u Cambridgu koncem god. 1905. Ja se služim češkim prievodom 
od god. 1901.: „Moderni civilisace po nekterych strdnkdch hospoddrskych“ 
preloži! J. Škola. (V Praze, ndkladem J. Laichtra na Kr. Vinohradech, 
XVI. svazek, z Vfboru neilepšich spisi! poučnfch. Str. 212., ciena 2 K 
50 fil.), str. 184-198. 

vjerom. Time se imađu protumačiti španjolske okrutnosti u Peru i 
procvat trgovine robljem, što se oboje dogadjalo s izričnom privolom 
kršćanskih vlasti i oblasti. No ovdje se ne radi o tome, kako se 
kršćanstvo može izvrnuti i izroditi, nego o tom, kako se njime 
čitavo đružtvo može postaviti na nepokolebive temelje ne samo 
izvanjskoga reda, nego i pravednosti. 

Tu je svakako prvi temelj kršćanska savjest. „Može netko 
ne mariti za glas savjesti; ali kadgod se pozivljemo na savjest, 
diramo ipak u samu dubinu čovječje duše . . . Savjest svakomu 
državljaninu u njegovom javnom djelovanju nameće dužnost, da 
političku svoju vlast pokaže činom, na kaznu zlima, a na hvalu 
dobrima. I čim čovjek dublje osjeća, da mu je politička vlast po¬ 
vjerena Bogom, i da je Bogu odgovoran, kako se njom služi, to 
će jače osjećati dužnost, da se svim silama bori proti nepoštenju, 
nepravednosti i svakomu nasilju 1 '. 1 

Videći oko sebe i osjećajući u sebi, kako se u naše doba 
razvio individualizam i kako često i prečesto i naša okolina, a 
možda i mi sami radimo i živimo prema onoj nedavnoj narodnoj 
pjesmi: „Sad ja vidim, da po volji živim"; videći nadalje, da se 
zbog toga individualizma družtva i stranke razpadaju, a države i 
narodi slabe, te se već može govoriti o atomizaciji ili o pravom 
razsulu modernoga družtva, onda ćemo se podpuno složiti s ovim 
Englezom, da bez savjesti, i to bez savjesti s božjom sankcijom, 
nema oslona za uredjeno družtvo, ni one unutrašnje veze, koja 
bez ikakvoga vanjskoga pritiska od svih ljudi, što ih život dovodi 
u doticaj, čini kao neku moralnu cjelinu. 

Ali i u području moralnih interesa kršćansko je shvaćanje 
najsigurnije jamstvo reda, pravednosti i napredka. 

Po kršćanskom nauku sve su stvari vlastničtvo Božje, a lju¬ 
dima je povjereno, da njima samo upravljaju na što veću duhovnu i 
tjelesnu korist bližnjega. „Tu vidim temeljnu razliku medju kršćan¬ 
skim shvaćanjem imetka i medju poimanjem gradjanskoga prava. 
Kršćanin se nikada ne smije smatrati absolutnim vlastnikom u tom 
smislu, da bi mogao stvari razsipati, ili ih uništiti, kako si to pravo 
prisvajaše Rimljanin. Čovjek je poslan na ovaj sviet, da zemlju 
bogatstvom napuni, a nipošto, da ju opustoši . . . Kršćanstvo zaba¬ 
cujući svako mušičavo ili samovoljno razpolaganje vlastničtvom 

1 Spom. djelo, str. 188. 


odsudjuje time svaku uporabu imetka, koja je proti materijalnomu 
napredku". 1 

Iz ovoga se jasno vidi, da kršćanstvo u jednu ruku vlast¬ 
ničtvo posvećuje, jer ga izvodi iz volje božje, te ne dopušta, da 
se u nj dira prema krilatoj demagožkoj rečenici: Vlastničtvo je 
tatbina („La proprićtć c’est le vol 11 .). No u drugu ruku vlastnik 
je dužan svoj imetak, a kako ćemo odmah vidjeti, i sve svoje 
vrieme i sposobnosti, upotrebiti samo na korist svomu bližnjemu. 
Nema sumnje, da u praksi nije tako, i da u kršćanskom đružtvu 
kapital vrlo rado i često pritište rad; no u družtvu socijalističkom, 
ili komunističkom očito bi rad pritiskivala danguba i samovolja, 
još gora od aristokratizma i kapitalizma. Tisućljetnje izkustvo do¬ 
kazuje naime nepobitno, da prevelika većina ljudi radi savjestnije 
na svoju nego na obću korist i da su izuzetak takvi ljudi, koji se 
za obće dobro dapače i žrtvuju. Jedino, kad bi taj izuzetak postao 
pravilom, bio bi socijalizam opravdan. 2 

Još dublje kršćanstvo shvaća dužnost, da čovjek ima raditi. 
„Kršćanski nauk o radu stavlja nam pred oči odredjeni životni 
ideal, ideal biti dobrim radnikom; a to je podpuna opreka pogan¬ 
skomu shvatanju. U poganskim, a donekle i u židovskim spisima, 
životni je ideal u dokolici, koju možeš naobrazbom oplemeniti, ah 
glavno je, da ti je bezposliea ugodna, čovjek radi samo od ne¬ 
volje u nadi, da će tako jednom moći plandovati. To pogansko 
mišljenje prodrlo je u sav naš industrijalni život: jedne tvorničare 
goni, da se što prije obogate, kako bi što prije mogli na klin 
objesiti svoju trgovinu; drugi se opet podaju životu bez odgovor¬ 
nosti u neprekidnoj dangubi, bez okova ikoje dužnosti. A nije to 
grieh jedino bogataša, jer mogu i radnici zahtievati manje radnih 
sati samo radi ugodne bezposlice, bez ikakvih drugih obzira na 
posljedice skraćenoga radnoga vremena. S gledišta poganskoga rad 
je zlo, kojemu se treba ugibati, a idealom je života dokolica i uži¬ 
vanje. Kršćanin naprotiv smatra rad jezgrom svojega života; umni 
moralni odgoj čini ga za posao sposobnijim; odmor ga osvježuje, 
da se onda još bolje lati posla. Stvari same po sebi nemaju vried- 
nosti, nego vriede samo toliko, koliko čovjeku pomažu, da bude 
boljim radnikom. 

1 Spom. djelo, str. 195. 

2 Spom. dj., str. 175. 

Tu gledamo pravo dostojanstvo rada. Rad je častan i zato, 
što čovjeka čini neodvisnim i svojim gospodarom; no pravo mu je 
dostojanstvo u tome, što je čovjeku sredstvo za drugovanje s Bogom. 
Čim s ovoga gledišta tu stvar promotrimo, razabiremo, daje svaka 
nemarnost u poslu i bježanje pred njim tako zlo kao i nevaljan 
posao; oboje je nedostojno božjih suradnika. U drugu ruku odsudit 
ćemo neprijateljstvo medju različnim radničkim staležima. Obra¬ 
zovan čovjek ne smije prezirati nadničarskoga posla, radnik ne 
smije odsudjivati brigu, punu odgovornosti i promišljanja, i ako 
ne izradjuje materijalnoga bogatstva, ali zato ljudima zajamčuje 
znanje, a možda i blagostanje . . . 

I tako kršćanstvo ne odsudjuje samo razsipanje stvari, nego 
i razsipanje vremena. Rad je vrst discipline, treba ga se dakle 
laćati kao dužnosti. To se pokazuje i u crkvenim redovima, koji 
svoje članove obvezivahu, da veliki dio vremena sprovedu u radu. 1 

Zaključale: Sličnost i razlika izmeđju Slavena i Anglosasa. 

Ako se sad spomenemo onoga, što je o Englezkoj i Rusiji 
rečeno još u prvom dielu ove knjige i na početku diela drugoga, 
ne ćemo se više čuditi tvrdnji, da su Englezka i Rusija jedna 
drugoj mnogo sličnije, nego se na prvi mah čini, a da je svakako 
englezka prosvjeta srodnija ruskoj, nego njemačka kultura fran- 
cuzkoj. 

I Englezka i Rusija ne bijahu nikada pod direktnim uplivom 
svjetovladnoga rimskoga carstva; i Englezi i Rusi dadoše se raz¬ 
mjerno kasno na veliku svjetsku politiku, ali i jedni i drugi po- 
stigoše u njoj u kratko vrieme još nevidjene uspjehe; jedni i drugi, 
a to nam je ovdje glavno, zauzimlju i uredjuju čitava kopna više 
moralnom svojom snagom i vjerom u svoju historijsku misiju, 
nego materijalnom svojom silom i tehničkim napredkom. Drugim 
riečima: Englezke ne proširiše samo njezini mornari, niti Rusije 
njezini kozaci, nego je u obadvie ove svjetske države najveće i 
najjače baš ono, što uradiše njihovi ratari s plugom u ruci i sa 
evangjeljem u srcu. 

Jedna je ipak duboka i velika razlika medju Englezom i 
Rusom, medju Anglosasom i Slavenom. Ta se razlika već iz vana 
vidi u tome, što se Englezkoj veli, da je bogata, a Rusiji da je 


sveta; Anglosasima, da su jednako jaki i ponosni, a Slavenima, 
da su i ondje ponizne sluge, gdje bi mogli i imali biti samosvjestni 
gospodari. Unutrašnja razlika u značaju vidi se u tome, što Slaven 
traži podpun sklad medju svojim vjerovanjem i djelovanjem, dok 
se Anglosas ni ne brine za to, da svoj odnošaj, osobito prema 
strancima, uredi prema svojoj savjesti, jer dobro znade, da bi onda 
mogao štetovati njegov interes. Jednom riečju; Anglosasi, smatra¬ 
jući se izabranim narodom, i shvativši vjeru kao pomagalo, a ne 
kao ravnalo života, postadoše prema ostalomu čovječanstvu sebična 
aristokracija, kojoj sad eto treba i njezin svjetski imperij, dok mi 
Slaveni ostajemo idealna demokracija, s tom glavnom težnjom, da 
budemo dosta jaki i ugledni za ovakvu demokraciju predobiti što 
veći dio ostaloga čovječanstva. I zato će izmeđju nas i Anglosasa 
nastati jednom žestoka i otvorena borba, i to, ako Bog da, više 
umnim i moralnim oružjem, nego materijalnom silom, borba, koja 
će biti mnogo razvitija i mnogo dostojnija, nego bijaše boj izmeđju 
rimskih plebejaca i patricija: bit će to veličanstvena utakmica sla¬ 
venskoga iztoka s anglosaskim zapadom; iz te će utakmice uz 
snažno sudjelovanje germansko-romanskoga središta niknuti takva 
sinteza kršćanske civilizacije, kakve ne će trebati nametati uz sjaj 
bajuneta i gruvanje topova ni crnoj ni žutoj braći našoj. 



1 Spom. djelo, str. 197., 196. i 195. 

Germansko područje evropske intelektualne 

kulture. 

1. Njemačka moderna znanost. 

Prevrat u Njemačkoj poslie godine 1870. 

N iemci se rado sami zovu narodom mislilaca (Das Volk der 
Denker), a mi ili Slaveni rado nazivamo cjepidlačarima 
(Grtibler), a joi radije korenođubcima i pedantima, rugajući se 
tako njihovoj strasti za filologiju i njihovoj točnosti u svakom 
poslu. Osim toga i sama viša inteligencija, a pogotovo naš puk, 
gleda na Niemce s visoka, u glavnom stoga, što mi do nedavna 
poznavasmo samo Švabe, ljude bez osobita duha, a s velikom 
sklonošću, da pristaju vazda uz jačega. Od ostaloga Njemstva 
doprla je k nama samo filosofija, zatim klasička njemačka knji¬ 
ževnost i t. zv. historijske znanosti, to jest rad njemačkoga duha 
od konca XVIII. stoljeća, pa sve do zadnje četvrti XIX. stoljeća. 
No od god. 1870. nije se promienio do temelja samo politički po¬ 
ložaj njemačkoga naroda, nego se i njemačka znanost razvila u 
takovom pravcu, koji je iznenadio sve njemačke susjede. U na¬ 
roda filosofskih i historijskih nauka, u naroda romantike, senti¬ 
mentalnosti i filologije pojavila se najedanput čitava vojska takvih 
učenjaka, kakvih do sada sviet ne vidje, učenjaka sličnih na 
prvi pogled sredovječnim magičarima, ali mnogo sretnijih, jer 
u istinu odkriše kamen mudrosti, „kojim se iz crnoga, i k tomu 
još nevaljaloga ugljena, vadi čisto zlato, iz mršava tla bogati plo¬ 
dovi, a iz raznih spojeva, iz zemlje i zraka, nova sila, daleko 
važnija od pare. I dok su kod nas, pa i drugdje u Evropi, čitali 
Fausta, izučavali Kanta, ili natezali Marsa, dotle na starim nje¬ 


mačkim sveučilištima nikoše agrarni fakulteti, u svim njemačkim 
središtima politehnike, sa skromnim laboratorijima, u kojima se za 
nevješto oko zabavljahu samo mrzovoljasti „sredovječni m agi čari". 
Mi se još uvielc rugasmo njemačkim filolozima, a međju tim je 
kao iz zemlje nikla i ciela vojska njemačkih inžinira; u Fran- 
cuzkoj gledahu preko Rajne kao na zemlju gladne sirotinje, a 
medjutim ponikoše novi gradovi, stari se proširiše, a čitavu Nje¬ 
mačku prekrili mreža tvorničkih i trgovačkih poduzeća sa stoti¬ 
nama milijuna domaćega kapitala. 

I kad ostali Evropljani počeše čitati u statistici o milijardama 
njemačkoga izvoza i uvoza; kad isti Anglosasi po svim dielovima 
svieta osjetiše njemačku utakmicu, uzkliknuše sa svojim Chamber- 
lainom: Što je bila Njemačka s industrijalnoga i financijalnoga gle¬ 
dišta prije Kraljičina Gradca i prije Sedana, to jest prije carstva? 
Ovisna o našim visokim pećima u željezu, o našoj crnoj zemlji 
u ugljenu, o našim radionicama u rukotvorinama, o našim skladi¬ 
štima u mirodijama i iztočnoj robi, a o našem brodovlju u prie- 
vozu, jednom riečju: naša mušterija, a trgovački u našoj vlasti. 
Njemačka osim svega toga ne mogaše učiniti zajma, ni u obće 
novčano poslovati bez naše burze i bez naše banke. Kraljičin 
Gradac i Sedan, dakle novo carstvo, oslobodiše Njemačku. Ujedi¬ 
njena Njemačka stvorila je i Njemačku trgovačku, tvorničku i 
kapitalističku. Za svoju pobjedu dobiva ona sada suho zlato. Carstvo 
ne donosi samo lavorika slave. 1 ' 1 

To je danas u Englezkoj obćenito mišljenje, a i po ostaloj 
Evropi svi njemački uspjesi, sva današnja njemačka snaga i veli¬ 
čina najčešće se tumači jednim uzklikom: Sve je to učinio Bismarck. 

Prvi i glavni uzrok njemačkomu napredku: odgoj, trgovačka me¬ 
toda, znanost. 

Pa ipak ovakvo tumačenje savremenoga njemačkoga napredka 
nije tek površno i nerazumno, nego i veoma opasno. Tko naime 
ovako misli, obično dodaje: Ali mi nemamo svoga Bismarcka, i zato 
nam je ovako. Pa kako Bismarcka nije moći ni uzajmiti, ni na¬ 
ručiti, posljedicom je ovakvomu shvaćanju uvjerenje, da nema po¬ 
moći i spasa onomu narodu, „kojemu se ne rodi njegov Bismarck". 

1 L’ Angleterre et 1’ imperialisme, str. 289.—290. 

No čujmo, kako englezki konzul u Štetinu, u tom jednom 
čudovištu moderne Njemačke, u malo rieči tumači prvi i glavni 
uzrok današnjoj njemačkoj gospodarskoj jakosti i veličini: 

(Realne gimnazije.) ,,U Englezkoj ima doduše privatnih 
zavoda, u kojima počesmo oponašati njemačke realne gimnazije. 
No koliko ima tih zavoda, u kojima modernu naobrazbu ne bi pre¬ 
zirali učitelji, a za njima i učenici, jer klasička naobrazba vriedi 
još uviek kao jedino dostojno sredstvo za odgoj gentlemana? Ko¬ 
liko ima mladih Engleza, koji izašavši iz škole i stupajući u koji 
veliki posao, razgranjen po čitavom svietu, znadu barem kako tako 
i koji drugi jezik osim svoga? Znadu, istina, nešto latinski, a malo 
im se magli i o grčkom, što mnogo koristi crkvenjacima i učenja¬ 
cima, ali im ne otvara puta ni u Francuzku, ni u Španjolsku, ni 
u Njemačku. Očito je dakle, da njemački narod svom dušom uvidja 
sve prednosti strukovne naobrazbe u svim granama umjetnosti, 
znanosti, u trgovini i industriji. Tu se nikada ne krzma, kad treba 
pribaviti novo pomagalo za ovakvu naobrazbu mladeži. Niemei 
učiniše sve, da njihovi mladići nauče, štogod žele, a oni uče obično 
rado, i vrlo se dobro znadu poslužiti onim, što nauče." 1 

(Poslovna dotjeranost. — Znanstveni izumi.) Tako 
jedan englezki konsul. No evo vam još kompetentnijega svjedo¬ 
čanstva: Britsko ministarstvo izvanjskih posala u najnovijoj svojoj 
publikaciji: „Razvoj trgovačkih, industrijalnib, pomorskih i prie- 
voznib interesa u Njemačkoj od 1871 —1898." završuje ovako 
svoje razmatranje: 

„Može se absolutno mimoići sve, što učiniše njemački držav¬ 
nici, da pomognu i povedu ambiciju svoga naroda. Njihovi vanredni 
napori bili bi bez uspjeha, da nisu djelovali u njemačkom puku, 
koji je tako divno nadaren trgovačkom poduzetnošću, i da se nisu 
poslužili karakterom svoga naroda, koji je sav u jednoj rieči: Do¬ 
tjeranost. Niemac je u svom poslovanju nenadkriljiv, usavršen. I 
nema sumnje, da je Njemačka ušla međju prve trgovačke vlasti 
samo s pomoću savršene metode u svim granama trgovine... U 
njihovoj utakmici s'ostalim svietom ne pomogoše Niemcima veliki 
izumi, nego neizmjerna množina sitnih napora i malih popravaka . . . 
Njihovo inđustrijalno i trgovačko blagostanje baš je direktan rezultat 
izvrstnoga i savršenoga odgoja njihovoga i znanstvene produkcije." 2 

1 L’ Angleterre et 1’ imperialisme, str. 307.—308. 

2 L’ Angleterre et 1’ impšrialisme, str. 306. 


No čujmo još i treće svjedočanstvo, koje će nas konačno 
uvjeriti, da državnici poput Bismareka mogu doduše izazvati naj¬ 
krvavije ratove i silom oteti najkrasnije i najbogatije zemlje, ali 
da svom svojom bezobzirnošću i prepredenošću ne mogu osigurati 
uspjeha u utakmici jednoj jedinoj tvornici ili trgovini. 

„Njemački zakupnik imadjaše proti sebi onu istu agrarnu 
krizu, koju i njegovi drugovi po ostaloj Evropi i u Sjedinjenim 
Državama. Ali hvala svomu savršenomu odgoju, oslanjajući se na 
znanost, vazda je ipak išao napried. Znanost ga je naučila, da svoj 
prirod i svoj dohodak onako povećava, kako su ciene padale. Ta 
mu je znanost priskočila u pomoć u svim granama ratarstva: 
Naučila ga hraniti stoku, uputila ga uzgajati biline, izvježbala ga 
u svim kombinacijama kemijskoga gnojiva i u svim načinima, 
kojim se mienja obradjivanje. Medju najrazboritija'sredstva, kojima 
se unapredjuje ova poljodjelska znanost, bijaše osnutak agrarnih 
fakulteta na svim starim sveučilištima." 1 

Kad samo ovo pročitamo, mora nas zaboljeti duša, jer se 
sjetimo, da mi na svom sveučilištu nemamo još ni medicinskoga 
fakulteta, a ujedno nam se valja zastiditi nad nepojmljivom zasliep- 
ljenošću našom, u kojoj ćemo povesti agitaciju i početi sabirati 
prinose za svaku stvar prije, nego za ratarsku naobrazbu bilo 
praktičnu, bilo znanstvenu. Znademo doduše opaziti, da iz naših 
ratarnica izlaze pisari, ali mi o tom načinimo žučljivu novinarsku 
bilježku, i stvar je gotova. Pa ipak nema sumnje, da bi i kod 
nas nastao pravi preokret u shvaćanju znanosti, škole i odgoja, 
da imamo jasnu sliku o tom, što je moderna znanost učinila od 
savremene Njemačke. 

■ Francuzka dugo vremena imadjaše monopol na sladorne pro¬ 
dukcije, budući da je prva izumila, kako se pravi slador iz buraka. 
Istom god. 1870., kad Francuzka bijaše još prva „sladorna vele¬ 
vlast", lati se Njemačka posla na ovom polju. No sjeverna Fran¬ 
cuzka sgodnija je kud i kamo za gojitbu buraka, nego područje 
njemačkih ugljenika, što ga njemačka ratarska kemija izabra za 
prvo pokušalište. Francuzki sjever ima blaže podneblje i plodnije 
tlo od njemačkoga zapada. Pa ipak već god. 1882. počeše fran- 
cuzke tvornice sladora jaukati sbog njemačke utakmice. Francuzki 
sabor izabere odbor, koji će izpitati tu naglu promjenu, i gle, ovi 
stručnjaci pronadjoše, da njemački burak na slabijoj zemlji i u 


1 Sp. đj., str. 311.-312. 

nepovolj nijem podneblju ima 12°/ 0 slađora, a francuzki samo 7°/ 0 . 
Ujedno se pokazalo, da Niemci tako napredno obradjuju zemlju, 
te se kolikogod bila mršava, nikada ne izcrpi, nego se naprotiv 
obično popravlja. 

Njemačka ne mogaše ni svojim ugljenom izađi proti ugljenu 
englezkomu, belgijskomu i francuzkomu. Njemački su ugljenici 
daleko od mora, a uz to je ugljen nečist i veoma loš. No njemački 
kemičari počeše taj ugljen iztraživati i doskora s pomoću žeste 
eto ti iz njega anilina, fuxina, alizarina, antipirina, benzina itđ., 
a malo za tim razvi se u Njemačkoj čitava nova industrija, dajući 
svietu sodu, klor, alkalij, boraks, glicerin, salitru itd. Francuzka 
do god. 1870. obskrbljivaše sve evropske i sredozemne ljekarne, 
a Englezka još god. 1873. izvažaše samo pod rubrikom „alkalij“ 
za tri milijuna 'sterlinga, ili za 75 milijuna Kruna. God. 1898. taj 
je izvoz pao na 1,006.000 sterlinga, dok je Njemačka god. 1897. 
kemijskih proizvoda izvezla za 400 mil. Kruna, a jos 1889. bijaše 
taj izvoz 175 milijuna Kruna. 

Njemačka je svoju znanost tako demokratizovala, da se go¬ 
spodin doktor (Herr Doktor) ne stidi biti pošlovodjom, a često 
su ti doktori pravi učenjaci. Niemci shvatiše, da je elektrotehnika 
i kemija znanost budućnosti, pa ne zališe i ne žale nikakvoga 
troška za znanstvene pokuse i za nova usavršivanja dosadašnje 
metode. God. 1898. bijaše u električkim poduzećima 248 mil. Ma¬ 
raka, za godinu dana već 453 mil., a god. 1900. preko pol mili¬ 
jarde (520 mil.) .Maraka. 

God 1898. imadjaše Njemačka 3700 km električne željeznice, 
a god. 1900. već 66.000 km. Dne 1. ožujka 1900. poslovahu 652 
električne centrale, a u prosincu iste godine već 712, te je područje 
njihove djelatnosti od 66.000 km za tih devet mjeseci naraslo na 
90.000 km. 1 

Englezka je pol stoljeća gospodovala svietom s pomoću željeza 
i pare; Njemačka danas prevladava s pomoću ocjeli i munjine. No 
tu valja odmah naglasiti, da Njemačka nije domovina velikih ge¬ 
nija, ni mati velikih izuma. Ali zato poput Amerike znade englezke 
i francuzke izume neobičnom svojom strpljivošću i točnošću usa¬ 
vršili i praktično se njima okoristiti. 

‘ Vidi glasovito djelo Maurice Lair: ,,L’ impćrialisme allemand“ (Nje¬ 
mački imperijalizam, nagradila francuzka akademija, Pariš, Belin, 1902., 
str. 241. ciena 2-50 fr.), str. 84.-85. 

Kad čitaš u statistici, da je još god. 1881. Njemačka izradila 
samo 897.000 tona ocjeli, a 1899. god. 6,317.000 tona, dok je iste 
godine Francuzka izradila tek 1,442.000 tona, a ista Velika Bri¬ 
tanija 4,639.000 tona, kad to čitaš i vidiš, da je pred Njemačkom 
danas još samo. velika američka Unija s 8,970.000 tona, 1 onda se 
i nehotice diviš njemačkoj poduzetnosti i spretnosti, koja se tako 
znala okoristiti tudjim izumom. Novi naime način jeftinijega izra- 
djivanja ocjeli pronašao je Englez Bessemer još god. 1853., ali 
je uzalud svoj izum izložio u Cheltenhamu pred posebnim britan¬ 
skim družtvom i uzalud dokazao, da se po njegvu izumu ocjel 
može dobivati tako lako i gotovo isto tako jeftino kao i lievano 
željezo. Punih dvadeset godina, naime sve do 1875-, Englezka 
pravi svoje tračnice, grede i svoje oružje jedino od željeza. God. 
1864. prodaje Englezka tonu željeznih tračnica za 175 K, a tonu 
ocjelnih tračnica za 425 K! A ipak Bessemerov izum bijaše mnogo 
teže upotrebiti na evropskom kopnu, naročito u Njemačkoj, jer 
Bessemer udešavaše svoj novi postupak prama najčišćemu englez¬ 
komu ugljenu. 

Drugi jedan Englez imenom Thomas pronadje god. 1897. 
postupak s t. zv. kemijskim bazama, ali Englezka prezre i ovo 
odkriće, koje Thomas proda strancima za nekoliko tisuća Kruna, 
a kojim se opet najviše okoristi Njemačka. 

Englezka ima na svojim željeznicama u Maloj Aziji većinom 
drvene mostove, i sva njezina mornarica kao i sve željeznice još 
se uviek služe samo parostrojem, koji je doduše jak i pravilan, 
ali odviše nespretan i velik. Njemačka naprotiv danas sve radi od 
ocjeli, a mjesto pare sve se više služi petrolejem i munjinom. 

Niemac se ne zadovoljava samo velikom industrijom, nego 
se sve to više baca na praktičnu uporabu prirodnih znanosti, naro¬ 
čito kemije. Njemačke tvornice u Šaskoj i Porajnskoj imadu danas 
faktično monopol umjetnih boja. Vriednost kemijskih izradaka ra¬ 
čuna se već danas na jednu milijardu maraka godišnje. Njemačka 
je znanstvena sprema tako svestrana i tako praktična, da Niemci 
nadkriliše Francuze u samoj parfumeriji: kemijskim spajanjem 
stvaraju „doktori" „naravske parfume", koje onda posvema jeftino 
prodaju. Videći sve to napisala je „Sjeverna američka smotra" 
(North American Revievr): „Danas se na koncu konca sva borba 

1 Sp. dj, str. 78.-79. 

8. Radić: Savremena Evropa. 

medju narodima svodi na jednostavnu utakmicu na polju znan¬ 
stvenom i u području praktične uporabe kemije. 

Njemačka u istinu svim silama nastoji, da bude prva u ovoj 
utakmici: Vojska njezinih učenjaka pozorno prati svako odkriće 
i s mjesta ga usavršuje i primjenjuje na praktični život. „Jena 
daje svim laboratorij ama sitnozore. Mišanj (Meissen) visoko uzdr- 
žaje umjetničku tradiciju saskoga porculana, a svojim biskuitom 
oduševila je obćinstvo na svjetskoj izložbi 1900. (u Parizu). Saske 
staklane uzprkos svim štrajkovima bore se protiv čeških tvornica 
kristala. Norimberg i Turingija izradjuju vanrednom točnošću i 
vještinom igračke i lutke. Njemačke se koturače uspješno natječu 
s francuzkima i britanskima. Lipsko je priestolnica knjižara i pa- 
pirnicl — Svakovrstna glasbala i glasoviri izlaze iz tvornica u 
Berlinu, Stuttgartu i Lipskom. Njemačke se pivovare ponose, da 
vare najbolje i najzdravije pivo: pred monakovskim i plzenjskim 
pivom uzmaklo je britansko pivo nekada tako glasovito. Berlin 
gradi pokuctvo i izradjuje kožu. Tvrđka Faber u Bavarskoj daje 
školskomu svietu olovke, crnilo i pisarske sprave . . . 

(Strukovne i tehničke škole.) U čem god se Niemac 
osjeća nesigurnim za pobjedu, tu oponaša, ili patvori. Hamburg 
ima u svojim skladištima vino iz Bordeauxa i Champagne, cognac 
iz Charantesa, sapun iz Marsilije, tkanine iz Lavala i platno iz 
Choleta, a da mu francuzki vinogradari i tvorničari ništa ne poslaše. 
Niemac znade prigodice otvoreno priznati svoju slabost, ali se 
njom nikad ne zadovoljava. Velika parižka manifestacija od god. 
1900. pokazala je, da njemačka industrija za umjetnost i razkoš 
zaostaje uzprkos svim naporima. Sve oblasti, a često i jednostavni 
privatnici podvostručenom energijom popunjuju sada nedostatke u 
ovoj- obrtnoj grani, razvijaju strukovnu i tehničku naobrazbu, 
bude kod zanatnika sakriveni „smisao za ljepotu", a prema potrebi 
daju im sredstva, da uzmognu od svojih takmaca upravo medju 
njima proučiti njihov rad. Ovaj način odgoja, ovu brigu, da čovjek 
bude dorasao svakomu poslu, vidimo u svim područjima i stepe- 
nima njemačke produkcije. Niemac dobro radi samo ono, što je 
valjano naučio. Nekad odgonetaše listine i nadgrobne napise; danas 
pokraj svojih starih sveučilišta diže Technische Hochschulen (visoke 
tehničke škole) i obrtne škole. Na stotine strukovnih škola podaje 
jednostavnim nadničarima „znanstvenu" naobrazbu. Tu su ti škole 


za velike i male gradnje, za kemiju i za elektrotehniku; tamo su 
škole za tkanje i predenje; ovdje opet za rudare; škole za želje- 
zariju, za vezivo i gajtane. Svaka struka ima po jednu ili po više 
svojih škola, u kojima se razvijaju radnikove sposobnosti i usa¬ 
vršuje ručni rad. Ima škola za krojenje, za varenje piva, za sla- 
stičarstvo i za kuhanje. U Turingiji je škola, gdje se šegrti uče 
praviti lutke i pokućtvo za patuljke ... U svim tim Fachschulen 
(strukovnim školama) pouka je skroz i skroz praktična ... Od 
najniže šegrtske škole pa do visokih škola za umjetni obrt sva 
je briga oko toga, da se svaka stvar izradjuje što bolje i što 
jeftinije. 1 

(Pogled na njemačku industriju i promet.) Samo 
ovakvom naobrazbom i ovakvim odgojem postala je sentimentalna 
i pjesnička Njemačka tako radina i praktična, da je god. 1900. 
izkopala 199,993.000 mil. tona ugljena, i osim spomenutih 6 mil. 
tona ocjeli izradila još 8‘A mil. tona lievanoga željeza. Ruhrort 
postao je prva rječna luka u Evropi s godišnjim prometom blizu 
6 mil. (5,996.000) tona, a njegov susjed Duisburg blizu s 57s mil. 
(5,444.000) tona. Što to znači, vidjet ćemo, kad uvažimo, da je 
isti Hamburg god. 1897. imao prometa 6,708.070 tona, a ipak 
danas Hamburg sve to više potiskuje i London i Liverpool. Tu 
odmah spomenimo, da je Hamburg još god. 1850. prometnuo jedva 
nešto preko pol milijuna tona (547.947) i da se westfalskoga 
ugljena još god. 1850. izkopalo jedva 4V 2 mil. (4,490.066) tona. 
U Hamburgu se promet za ne puna pol stoljeća podvanaestero- 
stručio, a u Westfalskoj se produkcija ugljena u nepunih 40 godina 
podeseterostručila porastavši od 4'A mil. na 48’A mil. tona. 

Kako već spomenuh, Njemačka još nedavno kupovaše svoje 
surovine i svoje tkanine u Londonu i Liverpoolu. Naročito Ham¬ 
burg uvažaše surovu vunu i surovi pamuk. 

Samo moderna praktična znanost mogla je u savremenoj 
Njemačkoj stvoriti oko 3milijuna industrijalnih poduzeća, medju 
kojima njih devetnaest tisuća ima tri milijuna radnika, ili poprečno 
po 150 i više, a u 255 gorostasnih tvornica zaposleno je IVa mili¬ 
juna radnika, ili poprečno u svakoj blizu sedam tisuća. Velike 
njemačke ocjelarne i željezarne imadu po deset tisuća radnika, a 

1 Isto djelo str. 84.—87. Tek je pisac zaboravio, da je plzenjsko pivo 
velikom većinom češko. 


Bpom. djelo, str. 83. 

Kruppove tvornice pušaka, topova, željezničkoga i pomorskoga 
ratnoga materijala daju posla čitavomu malomu narodu: u njima 
radi 46.000 ljudi. 1 

Njemačka trgovina. 

(Trgovačke škole.) Nego se ipak čini, da je Njemačka 
svu svoju „znanstvenu pedanteriju", kojoj se na svoju štetu tako 
rado rugamo, najsnažnije razvila i najkoristnije upotrebila u trgo¬ 
vini. Njemačka je najprije podigla svu silu osnovnih srednjih i 
viših trgovačkih škola, kojih danas ima za sve razrede trgovač¬ 
koga staleža. I to nije uradila službena Njemačka, naime njemačka 
država i vlada, nego njemačke trgovačke komore i razna družtva 
za trgovački odgoj. Visoka trgovačka škola u Lipsku, osnovana 
god, 1898., kruna je njemačkomu trgovačkomu školstvu. Ova će 
škola podvostručiti njemačku sposobnost za svaku utakmicu i po 
sudu samih Engleza, jer ona je znanstvenom svojom praktičnošću 
pravo remek-djelo drugoga njemačkoga kongresa za trgovački 
odgoj, obdržavanoga u Lipskom mjeseca lipnja 1897. 2 

(Učenje stranih jezika: trgovački „dobrovolj ci“ 
i putnici.) Njemačkoj znanstvenoj praktičnosti na trgovačkom 
polju glavno je sredstvo učenje stranih jezika i trgovačkoga zemljo¬ 
pisa. Još do nedavna neodgojeni se Niemac gubio u romanskom, 
slavenskom i anglosaskom moru, naročito u Parizu i u Londonu. 
Stekavši solidnu trgovačku i jezičnu naobrazbu uputiše se nje¬ 
mački mladići u London, Manchester i Liverpool. Kroz punih 
dvanaest godina od 1873.—1885 njemački „trgovački dobrovoljci" 
upravo poplaviše manchesterske i liverpoolske poslovnice. Tu ih 
primiše objeručke jedno zato, što su izprvice radili badava, a onda 
za neznatnu plaću, dok su u drugu ruku brzo postali ne samo 
nenadoknadivi, znajući njemački, francuzki, talijanski i ruski, da¬ 
pače još i turski i arabski, nego su s vremenom predobili sve 
englezke mušterije, 3 a za istim poslom uputiše se po čitavom 

1 Vidi ,,L’ impćrialisme allemand", str. 76. 79., pak ,,L’ Angleterre et 
1’ impćrialisme 1 '', str. 154. i 159. 

2 Vidi „L’ Angleterre et 1’ impćrialisme", str. 317 

3 Do tada bijahu englezki tvorničari i veletržci sav sviet naučili, da 
ponizno prima englezke račune i da englezki piše svoje naručbe. Velika Bri¬ 
tanija bijaše jedina vladarica svjetske industrije i jedina tvornica ukusne, so¬ 
lidne. makar i skupe moderne robe. Njemački trgovački pomoćnici i tajnici 
kao po jednom dogovoru počeše u inozemstvo odgovarati u mjestnim jezicima, 


svietu. Svaki mladi Niemac, kad svrši trgovačku školu i trgovačku 
praksu, drži potrebnim, da proputuje Evropu, pa i čitav sviet prije, 
nego se konačno negdje nastani i otvori svoj posao. U tom im 
mnogo pomaže pravilno njemačko shvaćanje, da svaki čovjek nije 
za sve, nego samo za ono, što je učio i naučio. 

Englezki konzuli po čitavom svietu s najvećom zabrinutošću 
izvješćuju svoju vladu o tim putovanjima: „Niemci osvojiše (trgo¬ 
vački) čitavu južnu Ameriku, proučivši prije sve njezine potrebe. 
Pet stotina pomoćnika ruje sada u jednoj jedinoj pokrajini „Santa 
Catarina", javlja konzul iz Rio de Janeiro. — „Niemci nepre¬ 
stance šalju ljude, da izuče zakone, običaje, carine itd. na našem 
tržištu. Njihove đroguerije ne šalju nijedne stvarce bez ruskoga 
napisa" — piše englezki konzul iz Batuma. — Konzul iz Guate- 
male konstatuje: „Nema sumnje, da njemački tvorničari poznaju 
guatemalsko tržište bolje od nas. Njihovi trgovački putnici krstare 
zemljom i ako prvi put ne prodaju robe, pokupe informacija i 
prouče tržište. Drugi put im se posao već izplati.“ — Konzul iz 
Arhangelska javlja: „Ovdje je sva trgovina u njemačkim rukama, 
jer su Niemci poplavili sve poslovnice na Bielom moru." — Konzul 
iz Jeruzalema javlja: „Jeruzalemom zavladaše Niemci, jer proučiše 
potrebe i ciene na našem tržištu: U deset mjeseci prošlo ih je 
ovuda dvadeset i devet, a samo četiri Engleza . . 

Daljnji konzulski izvještaji glase: U Kitaju ima svaka nje¬ 
mačka firma barem po jednoga agenta, koji govori kitajski; en¬ 
glezke trgovačke kuće nemaju nikada nijednoga. — U Japan do¬ 
laze mladi Niemci s posvema drugom naobrazbom nego Englezi. 
Medju Englezima nema ljudi, koji bi htjeli biti sitničari. — Nama 
treba, piše konzul s otočja Samua, putnika, kakvi su Niemci. Jedan 
takav baš od ovuda odlazi: Nosi sa sobom naručaba za 50.000 fra¬ 
naka. Nastavit će svoj put oko svieta kroz pune tri godine. — 

i doskora nagrnuše u Englezku naručbe na najrazličnijim jezicima i u naj- 
različnijem pismu. No dok je Englez imao kraj sebe svoga Švabu, koji zna- 
djaše sve to odgonetnuti, bijaše lako. Ali najednom poče nestajati njemačkih 
dobrovoljaca, koji dakako sa sobom ponesoše adrese svojih šefova i obilno 
izkustvo svojih bivših gospodara. Ali francuzke, španjolske, talijanske, ruske, 
turske i dakako njemačke naručbe ne prestadoše dolaziti. Englezi ih nisu ra¬ 
zumjeli, pa su ih vraćali, tražeći, da im se piše englezki kao prije. Medjutim 
se njemački pomoćnici namjestiše kod njemačkih tvornica i razaslaše obilje 
uzoraka na bivše englezke mušterije, dakako vazda uz popratnicu na njihovu 
jeziku. I tako se britanska klientela najednom pretvori u klientelu njemačku. 

Konzul iz Chicaga javlja: Niemci šalju ovamo izkusne trgovačke 
putnike, koji proučavaju ukus i mjestne potrebe. Čim ovako znan¬ 
stveno tržište prouče, odmak se na njem udomaće. 

U ostalom mi Slaveni i predobro znamo, kakav je svat taj 
njemački ,,Reisender u : Sve motri i sve bilježi, pa odmah javlja 
svojim gospodarima, koji prema tomu udešavaju vrst, oblik i cienu 
robe. Za Portugalsku pravi Njemačka neobrubljene zavjese, a 
Englez obrubljene, pa liepo za taj rub plaća 6 shellinga carine. 
Za Španjolsku njemački urar ne će uresiti svoga sata ni bakrom, 
ni školjkovinom; Francuz će to učiniti i zato liepo platiti 12—15 fr. 
carine. Niemac znade i to, da se na talijanskoj granici carina 
plaća od težine; zato će svoj porculan poslati u nabitu vozu bez 
drva i slame, dok će Englez platiti dvostruku carinu za svoje 

škrinje pune papira i siena ... 

Tako je to svuda, po čitavoj zemlji: Niemac najprije prouči 
tržište u sve potankosti, a onda istom prema mjestnim potrebama 
izradjuje i razašilje robu. 1 2 

2. Njemačko zadrugarstvo. 

Stoljetna anarhija u njemačkom carstvu. — Razvoj zadrugarstva. 

Svima nam je poznata ova rieč: Obćinskomu konju oguljena 
su rebra. Toga su se načela najviše držali Niemci, te je njihov 
javni život bio kroz stoljeća organizovana anarhija, kako sam to 
već ponovno spomenuo, a i sam njemački car imadjaše na koncu 
konca toliko imovine i snage, koliko mu je davahu njegove na- 

1 L’ Angleterre et 1’ impćrialisme, str. 321—322. 

2 Sličnoga talenta ima mnogo i u nas Slavena. Poznam Hrvata iz Dal¬ 
macije, koji je najprije proučio pražko i lavovsko vinsko tržište i onda na 
njem sjajno uspio. Poznam i jednoga trgovca iz južne Srbije, koji nema ni 
ciele osnovne škole, ali govori osim materinskoga svoga jezika još bugarski, 
grčki, turski, njemački, magjarski i talijanski. Proučio tržište za perad od 
Carigrada do Pešte, Beča i Trsta, dapače i do Berlina i Hamburga. Sto je 
još važnije, taj si je Srbin našao u Carigradu za ortake Bugare, u Pesti 
Hrvate, a u Trstu Slovence, proveo je dakle u praksi jugoslavensku trgovačku 
federaciju. Spominjem to zato, da nam sjajna slika njemačke radinosti i po¬ 
duzetnosti ne porodi misli, kako mi tobože nismo ,,Svabi“ ni u čem dorasli. 
Mogli bismo se s njime i te kako natjecati u svem, a u znanju jezika i da¬ 
leko ga nadkriliti, kad se grčevito ne bismo držali onoga školskoga sistema, 
što ga Niemci već odavna zabaciše, a koji nama još uviek stvara takvu inte¬ 
ligenciju, koja uz najbolju volju baš ništa ne može pomoći ni sebi, ni narodu. 


sijed ne zemlje. Od samih njemačkih državica ne bijaše nigdje vi¬ 
djeti njemačke domovine, a uzajamna mržnja medju njima bijaše 
takva i tolika, da je razvikana slavenska nesloga prema tomu 
prava idila. Pa gle, u savremenoj Njemačkoj kao da nema ni traga 
toj historijskoj germanskoj ,,krieposti“, te svi strani poznavaoci 
njemačkoga života, naročito englezki konzuli, ne mogu se dosta 
nahvaliti njemačke narodne solidarnosti i njemačkoga zadrugarstva. 

Kao svemu, čim se danas Njemačka odlikuje, tako se i za- 
drugarstvu naučila najviše u Englezkoj, od kuda ga je presadila 
i zadahnula onom osobitom srdačnošću, koja se izrazuje riečju 
„gemiithlich 11 . I tako danas propliće Njemačku gusta mreža naj- 
različnijih đružtava, a svi ti „VereinP imadu u glavnom jednu 
jedinu svrhu: podjelu narodnoga posla i službu obćemu dobru. 

Njemačka književnost i nauka za njemačku uzajamnost. — „Durch 
Eintracht zur Macht“. 

(Goethe, Hegel, Ihering; povjestničari.) Ne ću da 
iznosim suhe brojke o broju svih tih đružtava i njihovih članova; 
statistika sama po sebi čovjeka kadkada više smeta i umori, nego 
ponči i uvjeri. Govoreći o njemačkoj narodnoj uzajamnosti glavno 
je. da se spomene ovo dvoje: Tu je uzajamnost već od konca 
XVIII. stoljeća razvijala sva njemačka književnost, pjesničtvo, 
filosofija i povjest, a u drugu ruku nicala su iznajprije mala i 
skromna družtva, i to redovno bez ikakve državne podpore. 

Čitajući Gotheova „Fausta“ zamietit ćemo možda sve drugo 
prije, nego ono mjesto (prvi dio, prizor treći,) gdje Faust prevodi 
sv. pismo i s perom u ruci u svom laboratoriju ovako umuje: 

„U početku bijaše Rieč. Ali gle, već moram stati. Ne mogu 
dati toliko vriednosti rieči. Valja mi to drugčije prevesti, ako sam 
u istinu nadahnut. Pisano je: U početku bijaše Um. Vagni dobro 
prvi redak i neka ti se pero previše ne žuri. Zar je zbilja Um, 
koji sve čini i stvara? Trebalo bi čitati: U početku bijaše Sila. No 
u isti čas, kad tu rieč pišem, nešto me nuka, da kod nje ne ostanem; 
i Duh mi dolazi u pomoć, osjećam iznenada nadahnuće i s pouz¬ 
danjem pišem: U početku bijaše Djelovanje. 11 

Govoriti može čovjek i sa samim sobom, a pogotovo može 
sam misliti. Ni sila, osobito prirodna, ne treba ničijega družtva. 
Ali za djelovanje, za akciju trebaš i misao i rieč i snagu, i to 

snagu živu, razumnu, čovječju, snagu, koja se može prema potrebi 
vanredno povećati, a to je snaga udruženih ljudi. 

Poslie Goetkea i s Goetheom sva se njemačka filosofija svodi 
na koncu konca na Kantov kategorički imperativ, na njemačku 
neumoljivu zapovjed, koja glasi: Vrsi svoju dužnost. A Niemcu je 
dužnost po nauci svih njegovih mislilaca, da si svojom snagom 
pribavi pravo, da si steče prvenstvo u svietu. Niemcu je sviet 
zato tako velik, da se po njem urmogne razići: 

„Darum ist die Welt so gross, Dass wir uns in ihr zerstreuen. 111 

Glasovitu rečenicu: Svjetska povjestnica svjetski je sud (Die 
Weltgeschichte ist das Weltgericht) mi smo si Slaveni najednom 
tumačili kao izraz savršenoga morala, pa smo u tom smislu pi¬ 
sali i idealne zadaće, što nam ih zađavahu naši isto tako idealni 
profesori. Ali Niemci si ove rieči tumače u tom smislu, da svjetska 
povjest opravdava sve, što koji narod stvori, osobito kad je taj 
narod pozvan, da po svojoj snazi bude vodja, pa i gospodar drugim 
narodima. 

Iheringova teorija o borbi za pravo (Der Kampf um das 
Recht) nas je Slavene začarala, jer ju mi shvatismo kao borbu, 
koja i slabijima opravdava nadu u pobjedu protiv jačih. Ali glaso¬ 
viti njemački pravnik misli baš obratno: Samo jaki imadu pravo, 
i u borbi za to pravo ne smiju se podati nikakvoj sentimentalnosti. 

Ali najjače djelovahu na njemački duh veliki povjestničari 
Schlosser i Gervinus, Sybel, Mommsen i Treitschke. 

Mommsen u svojoj rimskoj povjesti i ne radi drugo, nego 
veliča silu, kojoj je dužnost, da u ime prosvjete pokida i smrvi sve 
slabe grane na drvu ljudskoga napredka. Treitschke smatra 
rat velikim parostrojem napredka i drži, da je već dosta povjesti 
napisano s englezkoga i francuzkoga gledišta, pa ju sada valja 
pisati i sa stanovišta njemačkoga ili točnije pruskoga. A to je sta¬ 
novište u dvie rieči: Jao pobieđjenima, vae victis! 

Kad je ljudima idealom i potrebom rad, slava i veličina, a 
nije danguba, umjetnost ili sebični užitak, onda je udruživanje pri¬ 
rodna posljedica čitavoga shvaćanja života. 

(Ideja njemačkoga carstva.) Francuz ima rieč, sličnu 
našoj: Za sto godina ni kosti ni mesa (Aprte inoi le deluge.), a 
Niemac je izrekao geslo: Slogom do vlasti (Durch Eintracht zur 

. 1 Wilhelm Meisters Wanderjahre, knjiga III, poglavlje IX. 

Macht.) I nije ga samo izrekao, nego se ga strogo drži, odkad mu 
je domovina ujedinjena i jaka. Upozorio sam na to, da današnje 
industrijalne i trgovačke Njemačke nije stvorio ni Bismarck, ni 
Moltke. No da se dobro ova stvar razumije, treba iztaknuti, da ni 
Niemci prije god. 1866. ne mogahu ni na što drugo ozbiljno mi¬ 
sliti, nego na svoje carstvo, koje ih je imalo zaštititi pred Fran- 
cuzkom i Rusijom i otvoriti im na jednoj strani Sjeverno more 
kao velikoj evropskoj vlasti, a Podunavlje, Balkan i sam iztok 
1 kao jezgri na daleko razsijanik njemačkih naseobina po Češkoj i 

Ugarskoj, po Poljskoj i Rusiji. I čim Niemci osjetiše ne samo si¬ 
gurnost pred krvnim neprijateljem na zapadu, nego i svoju premoć 
nad njim, pojavi se ideal Karla Velikoga u njihovoj duši i slika 
sredovječne trgovačke Njemačke: baltijske Hanse i slobodnih nje¬ 
mačkih gradova. I odmah namieniše carstvu, da bude zaštitnikom, 
ako ne već tvorcem nove njemačke Hanse, koja je sada imala 
razprostrieti svoju trgovinu po cielom svietu. 

(Primjeri udrugarstva. — Čitave države — udruge.) 
U praksi se to primjerice radilo ovako: Stetin još 1870. bijaše ku¬ 
kavna luka na Baltijskom moru s nešto malo trgovine sa susjednom 
"■ Rusijom i Švedskom. God. 1871. njegovih devetnaest odličnih gra- 

djana osnuje „družtvo za razvoj prekomorske trgovine", koje otvori 
tečajeve za strane jezike i za trgovački zemljopis sa sgodnom knjiž¬ 
nicom, i poče davati Stipendija za daleka putovanja. God. 1872. 
podjoše iz Štetina prvi trgovački putnici, što ih Englezi u svojoj 
zavisti nazvaše trgovačkim uhodama, najprije u južnu Ameriku, 
zatim u britansku i holandsku Indiju, a onda u Australiju i srednju 
Ameriku. Danas ima Stetin po cielom svietu svoje mušterije i do¬ 
pisnike, a iz njegovih tvornica, da ne spominjemo drugo, izvezlo 
se samo 1897. god. 70.000 tona gotovih haljina svake vrsti za na¬ 
rode svih zemalja i za ljude svake boje. 1 

Vriedno je spomenuti, da je i ovaj štetinski „Verein" imao 
u svojim pravilima ustanovu o zajedničkim šetnjama i izletima 
svojih članova za ljetnjih nedjelja, i to s obiteljima. Isto je tako 
značajno, da su sva slična njemačka družtva, naročito velike udruge 
brodograditeljske, željeznarske i ugljenarske, jednodušno umanjile 
svoj dobitak na najniži postotak, dapače i na ništicu, samo da po¬ 
mognu mladim njemačkim škverovima u njihovoj utakmici, koja 
bi im bez toga bila nemoguća sa škverovima englezkim. 

1 ,,L’ Angleterre et 1’ imperialisme 11 , str. 325. 

Udruživanjem postigoše Niemci sve svoje velike uspjehe. 
Gusta, blagoslovna mreža njemačkih prokopa, koja je neočekivano 
pojeftinila dopremu surovina i odpremu svakovrstne tvorničarske 
robe i vanredno olakšala njemačku utakmicu s tudjom industrijom, 
djelo je mnogih prevoznih družtava (Transportvereine), uz koja 
doskora pristadoše gradovi Hamburg i Liibeck, a za njima neke 
pojedine države i napokon cielo carstvo. 

Zadrugarstvo je tako proniklo u sav njenjački život, da se 
čitave pojedine države pretvoriše u prave udruge s odredjenom 
nekom praktičnom svrhom. 

Tako je sva Saska kao jedno ogromno trgovačko družtvo. 
Draždjanska izvozna zadruga potrošila je u deset godina (1885. 
do 1895.) samo na trgovačke putnike, što ih je razaslala po svietu, 
blizu pol milijuna kruna. Njemačko kolonijalno družtvo ima go¬ 
dišnji dohodak od članarine 120.000 K i 249 svojih zastupnika u 
inozemstvu. Savez trgovačkih činovnika u Hamburgu ima 42.000 
članova, a namješta godimice po jednu tisuću svojih drugova. 

Kamogod u Njemačkoj zadjemo, i na kojegod područje po¬ 
gledamo, vidjet ćemo svuda saveze, družtva i udruge, počevši od 
mjestnih udruga Raiffeisenova sistema i strukovnih radničkih orga¬ 
nizacija pa do velikih zajednica, koje se prostiru po cielom carstvu. 
Mogli bismo ih dugo i dugo nabrajati, a da ih ne nabrojimo, pa 
kad bismo ih i izbrojili, ne bismo im još shvatili ni pravoga raz¬ 
loga, ni svega znamenovanja. I za to je važnije i potrebnije, da 
si odgovorimo na ovo pitanje: Kako to Niemci postadoše od naj¬ 
većih individualista i 'partikularista najudruženiji i najorganizova- 
niji narod? 

Uzroci njemačkomu zadrugarstvu. 

Promotrimo li njemačku povjest novijega i najnovijega vre¬ 
mena, vidjet ćemo, da je tomu jedan jedini uzrok: sve to veća i 
obćenitija prevlast Pruske nad Njemačkom, a u pojedinostima da 
je tomu uzrokom stoljetni pruski militarizam, obveznost i osebujnost 
njemačke pučke nastave, sve to veća snaga birokracije, silan na¬ 
predak socijalizma i jaki utjecaj vjere na sav javni i privatni život. 

(Militarizam.) Glavno obilježje pruskoga, a danas i nje¬ 
mačkoga militarizma jest željezni zapt, gvozdena disciplina. Već je 
Kant (1724.—1800.) naučao, da je veće zlo, kad narod nema di- 

1 Vidi Gustav Le Bon: Psycliologie du socialisme, str. 281. 

scipline, nego kad nema prosvjete. I Pruska je malo po malo svoj 
njemačkoj inteligenciji postala idealom baš radi svoje vojničke 
discipline. Tu se pokazala možda najveća opreka medju german¬ 
skim realizmom i slavenskim idealizmom, jer kod nas Slavena drži 
se unapried za svakoga inteligentnoga čovjeka, da će svim sred¬ 
stvima, pa do sgode bombama i dinamitom rušiti osnove takvoj 
disciplini, kojoj je izvorom autoritet jednoga čovjeka s vlašću po 
milosti Božjoj, a sredstvom dugi lanac birokracije i gusta mreža 
policije. Istina, i u Njemačkoj bijaše neko vrieme žestoka opozicija 
pod vodstvom t. zv. weimarske struje proti pruskomu milita¬ 
rizmu. Ali Napoleonovom zaslugom sdružiše se „republikanci misli“ 
i „rodoljubi čina", kako sam to već na svome mjestu spomenuo, 
i od toga doba kroz punih sto godina pruski se militarizam tako 
uvriežio po svoj Njemačkoj, te je to prava narodna uredba. 

A čujmo, kako se odgajaju njemački častnici, predstavnici 
vojničkoga duha, njegovi širitelji i njegva personifikacija. 

„U Njemačkoj čaBtnička i podčastnička djeca, odredjena za 
vojnički stalež, idu od prve mladosti u kadetske škole. Tu živu 
najstrožim vojarničkim životom, barbarskim i feudalnim. Od prvoga 
početka upravo se divljačkim načinom utvrdjuje njihov karakter. 
Stega je željezna, a šibaju ih remenjem. Svako pismo na kojega 
kadeta otvara častnik pred pitomcima. Vanredno strogi izpiti sile 
slabije učenike, da umjesto tri godine uče šest godina. Ako ni onda 
ne prodju, uvrštaju ih u pukovniju kao proste vojnike . . . Ima 
tu dosta znakova kažnjeničkoga života na težkoj robiji. Nijedan 
Francuz ne bi trpio ovakvoga kažnjeničkoga sistema. Kad jednom 
kadeti postanu častnici, postupaju s vojnicima, kako se postupalo 
s njima . . . Kad pomislimo, da ta jaka i nesmiljena organizacija 
vriedi za milijune vojnika, onda ćemo razumjeti, kako su naši 
(Francuzi), medju kojima se razširila nesloga i neposlušnost, bili 
nemoćni prama ovakvoj sili." 1 

(Prisilna škola.) Po uzoru vojničke discipline uredjen je 
u glavnom i obvezni polazak pučke škole. Ali rieč „obvezni tu 
je preblaga: Njemačka je škola prisilna od prilike tako, kako je 
prisilan kažnjenički rad. Poslie stroge opomene dobiva otac, kojemu 
diete ne polazi škole, osudu na globu, ili na zatvor, a osuda se 
redovno odmah izvrši. Ne pomaže tu ni kumstvo, ni prijateljstvo, 
ni obziri na to, da roditeljima diete pomaže, kako je to u nas, 
1 A. Fouillće: Esqu. psych. etc, str. 334. 

gdje je polazak škole obvezan samo na papiru. Sto je još važnije, 
ovako se ne postupa samo s djecom, nego i s opetovnjacima sve 
do 18 godine: Momci i djevojke često se ne mogu vjenčati, ako 
prije ne dokažu, da su redovno polazili šestgođišnju nedjeljnu ope- 
tovnicu. 1 Zato se veliki Tolstoj u svojoj slavenskoj mekoči, pro¬ 
učavajući sve zapadnoevropske školske sisteme, i sgrozio 2 nad ovom 
brutalnošću, te je radi nje u načelu odsuđio obći i obvezni polazak 
škole, ne misleći na to, da ćemo baš mi Slaveni uz vanrednu svoju 
darovitost i uz neobičnu ljubav našega puka za knjigu (do sada 
ne za školu), samo sveobćom sustavnom i obveznom školskom 
naobrazbom postati onim faktorom u svjetskoj povjesti i civilizaciji, 
kojim bismo bili već danas, da smo najvećim slavenskim genijem 
priznali Komenskoga i njegvu nauku oživotvorili. 

(Heimatskunde i Geschaftskunde u njemačkim 
školama.) Ali nije samo strogi polazak škole jako pomagao nje¬ 
mačkomu udrugarstvu. Isto tako razvijaju zadružni dub i dva 
predmeta, kojih na našu žalost i štetu nema kod nas ni po imenu: 
To je nauka o zavičaju (Heimatskunde) i nauka o praktičnom po¬ 
slovanju (Geschaftskunde). Prva se uči u opetovnicama, a druga 
na početku svih šegrtskih škola. 

Nauka o zavičaju zagrijava u prvoj mladosti srce i dušu za 
malu domovinu s njezinim zvonikom, da kasnije bude lakše upo¬ 
znati i uzljubiti veliku domovinu s njezinom zastavom. Nauka o 
praktičnom poslovanju otvara šegrtu pogled u praktičan život i 
sviet i budi u njem smjsao za veliku podjelu rada i privrede, 
smisao, bez kojega poslovan čovjek na sve druge ljude, koji nisu 
njegove mušterije, gleda kao na svoje neprijatelje. I tako se u 
klici ubija sliepa i nerazumna sebičnost, koja samo u nazadku, ili 
u propasti svoga bližnjega vidi svoj napredak i svoj spas prema 
djavolskoj rečenici: Dok jednomu ne omrkne, drugomu ne osvane, 
jer Niemac se drži one prave naše : Za sve je ljude sviet dosta širok. 

(Uspjesi škole. — Nepismenost u Slavena i Ro¬ 
mana.) Ovakva škola morala je, naravski, postići, za čim ide: 
Danas ima u Njemačkoj samo 2% nepismenih ljudi, dok ih je u 
Francuzkoj 9'50%, a u Eng'lezkoj 3’49°/ 0 . Pred Njemačkom je u 
tom samo još Švicarska sa 0'60°/ o i Danska sa 0'49°/ o nepismenih 
ljudi. Mi se tu dakako odmah spominjemo svojih 70% nepismenih, 

1 Netom spom. djelo, str. 332. 

2 Vidi: JI. H. To^ictoh: ne^arom^ecKLa ctžith (CoHHHeHiji, t. IX.). 

kojih u Dalmaciji ima i 80°/ 0 , a u Bosni još i više. No tješimo se, 
koliko nam to može biti utjehom, da je nepismenih ljudi i u Italiji 
više od polovice (52%), u Portugalskoj dvie trećine (67%), a u 
Španjolskoj četiri petine (80°/ 0 ). 1 

Da nema ništa drugoga, već ova jedina stvar osigurava Ger¬ 
manima i Anglosasima nad Slavenima i Romanima toliku i taku 
prednost u svakoj vrsti organizacije, te je pravo čudo, što Njemačka 
i Englezka još jače ne prevladaše u Evropi i na ostalom svietu. 

(Socijalistički pokret.) Sad još k svemu ovomu dolazi 
socijalistički pokret, koji proti udruženoj i organizovanoj premoći 
kapitala može i mora tražiti oslona samo u udruženoj i organizo¬ 
vanoj snazi rada. No i to nije sve. Kako svaki socijalizam, oso¬ 
bito njemački, očekuje sav družtveni preporod od države, koja 
ima za čovjeka postati prava providnost na ovom svietu, svidjela 
se ova strana socijalizma njemačkomu „željeznomu kancelaru/', te 
je Bismarck socijalističku organizaciju dugo vremena ne samo 
trpio, nego joj i pomogao, videći i znajući dobro, da socijalistička 
nauka o državnoj svemoći može samo ojačati temelje novomu 
njemačkomu carstvu. 2 

Ali još su dva faktora, koji silno pomogoše razvoju njemač¬ 
koga udrugarstva: To je njemačka birokracija i njemačka po- 
božnost. 

(Birokracija štiti družtva.) Kod naroda, nad kojim 
vlada činovničtvo tudje dušom, ili tuđje porietlom, gledaju oblasti 
na svaku neslužbenu organizaciju nekako sumnjičavo, a često puta 
i ne dopuštaju nikakvih družtava, ako nisu čisto zabavna, ili 
sasvim bezsmislena. Ali zato i najsurovija birokracija, kojoj je 
svrha služiti vladaru i domovini, ne samo da se ne protivi nesluž¬ 
benim družtvima, nego u njima vodi često glavnu rieč i glavni 
posao. Tako su polovicom prošloga stoljeća glasovita njemačka 
polurevolucionarna đjačka družtva (die Burschenschaften) bila pravo 
mezimče svojih profesora, i ako su iz njih izašli dapače neki po¬ 
kušaji političkoga umorstva. Svagdje drugdje bili bi profesori u 
takvim družtvima možda samo zato, da djake nadziru, pa i uhode. 

(Nacionalizam i patriotizam u školama.) Tu u 
obće ne smijemo zaboraviti, da su sve njemačke škole pravo sje¬ 
menište onakvoga nacionalizma, kakav se od pol stoljeća njeguje 

1 A. Fouillć: Esq. psych. ete., str. 333. 

2 Vidi: Psihologiju socijalizma, str. 119. 

i u školama magjarskim. Pučkim učiteljima u Njemačkoj još je 
više stalo do patriotizma međju mladežju, nego do naobrazbe, te 
s oduševljenjem pokazuju djeci zemljovide (baš kao i u Ugarskoj), 
na kojima je^ onakva Njemačka, kakva ima biti istom u dalekoj 
budućnosti. Škola dakle upravo naumice mjesto znanja širi ne¬ 
znanje, predsuđe i mržnju, jer su njemački državnici Bismarckova 
kova uvjereni, da su i ovo potrebni elementi narodne discipline. 
U tom se srednje i visoke škole natječu s osnovnima. Realke i 
gimnazije imadu prije svega biti narodne i njemačke, kako je to 
izrično zahtievao Vilim II. od kongresa pedagožkib strukovnjaka 
i državnika (14.—17. prosinca 1888.), medju kojima bijahu Virchov, 
Helmholz, Mommsen. Kaiser naime uz ostalo reče: „Gimnazije prije 
svega nemaju narodnoga temelja. Povjest, zemljopis i svako pre¬ 
davanje ima poticati narodno čuvstvo; hoćemo da odgojimo mlade 
Niemce, a nipošto mlade Grke, ili mlade Rimljane." 1 

Kaiser Vilim I. ima u obće mnogo zasluga poput svoga predja 
Fridrika Velikoga, koji mu je očito prvim uzorom, što je njemačko 
školstvo, a time i njemačko družtvo, uza svu pretežnost svoga kla¬ 
sicizma postalo modernim i praktičnim, pa je i na spomenutom kon¬ 
gresu oštro iztaknuo potrebu, kako škola ima razvijati uz narodno 
čuvstvo još i jake njemačke mišice, oštar vid i siguran korak. 2 

(Vjersko čuvstvo — osnov javnomu i domaćemu 
životu.) Kad sve to uvažimo, onda se ne ćemo nimalo čuditi, 
što se Niemci i u tudjini kap prava braća susreću i pomažu, te u 
tom već nadkriljuju Anglosase, a dostižu i same Židove. Mnogo 
je tomu doprinielo i jako vjersko čuvstvo, koje je naročito u 
Pruskoj osnov svemu javnomu i privatnomu životu. U osnovnim 
i u srednjim školama vjerska je pouka obvezna, te Niemcima, 
osobito Prusima, ni u snu ne pada na um, da u ime napredka 
vjeru iz škole odstrane, ili vjersku obuku skrate. Osim toga nje¬ 
mački novaci prisižu nad oltarom, a njemački Kaiser neprestance 
ponavlja svojim četama ovu rečenicu: Ne može biti dobar vojnik, 
tko nije dobar kršćanin. 

Prema tomu se vlada i sav ostali službeni sviet. K uzkrsu i 
k božiću donose službeni listovi uvodnike pune vjerskoga žara i 
gorljivosti, kako su od prilike sve do konca prošloga stoljeća obi¬ 
čavale činiti i hrvatske, osobito opozicionalne novine, dok u njoj 


dobrim dielom nije prevladalo mišljenje, što ga Njemačka, Velika 
Britanija i Sjedinjene Države u prah obaraju, da tobože nema 
pravoga napredka, gdje vjeru zastupa jaka i ugledna crkva. 

U Njemačkoj se nijedan pjesnik ne usudjuje igrati Hristovom 
osobom i o njoj kojekako piskarati u svojoj pjesničkoj slobodi; a 
pogotovo nikomu ne pada na um, da Hrista vodi na pozornicu. Ta 
cenzura je Sudermannova „Ivana Krstitelja" dugo zabranjivala, a 
oblasti dozvoljavaju tek naivnim seljacima, da s dubokim vjerskim 
čuvstvom poput sredovječnih svojih pradjedova rone iskrene suze 
na predstavama Hristove muke i smrti. 

Kako je svako svetogrdje strogo zabranjeno i još strože 
kažnjeno, tako se nemilice progoni i sama sjenka uvrede veli¬ 
čanstva i povrede dužnoga poštivanja oblasti. Berlinski je „Vor- 
wftrts“ izračunao, da su njemački sudovi u cigle dvie godine od 
1894.—1896. protiv samih socijalista u tiskovnim i političkim par¬ 
nicama izrekli osuda na 226 godina tamnice i na 2,800.000 K 
globe. 1 

Zaključale. 

Kako god se dakle s punim pravom divimo veličajnomu 
njemačkomu zadrugarstvu, ne zaboravimo, da je njegova disciplina 
prusko djelo, plod militarizma, prisilne škole, čiste nacionalne pro¬ 
svjete, narodno svjestne birokracije i najjačega autoriteta na svietu 
sve u službi Kaisera i domovine. A sjetimo se onda i na to, kako 
baš najviše Niemci i njihovi saveznici svakom sgodom žigošu kod 
nas Slavena svaku prisilnost kao surovo nasilje i svako poštivanje 
autoriteta kao robsku pokornost, a to sve s toga, jer nitko tako 
dosljedno ne radi kao Njemačka, da na široko i daleko posije 
sjeme političke anarhije i družtvenoga razsula, znajući iz stoljetnoga 
svoga izkustva, kako se i veliki kulturni narodi tezko pridižu i 
okupljaju, kad se njihov život svrne s prave historijske kolotečine 
i narodna sgrada pomakne s tisućljetnih historijskih temelja. 

3. Znanstvena metoda njemačkoga socijalizma. 

Socijalističko novinstvo i novčana sredstva. 

Socijalna demokracija danas je najjača stranka u Njemačkoj. 
Još prije deset godina (1894.) imadjahu njemački socijalisti tri- 


1 A. Fouillć: Esq. psych. etc., str. 339. 

2 Isto djelo, str. 339.—340. 


Vidi: Psihologija socijalizma, str. 119. 

đesetsedam političkih dnevnika, medju kojima se „Vorwa.rts“ kao 
glavno glasilo stranke tiskao u 50.000 primjeraka. Uz to je izla¬ 
zilo tridesetsedam drugih listova tri puta na nedjelju, jedna smotra 
(Die Neue Zeit), dva šaljiva tjednika, od kojih se jedan (Der 
wahre Jakob) tiskao u 300.000 primjeraka, pak jedan ilustrovani 
obiteljski tjednik (Die neue Welt) u nakladi 100.000. Uz to je 
stranka jedne jedine godine 1894. izdala toliko brošura i pri¬ 
godnih proglasa, da je samo za njih unovčila 150.000 Maraka. 
Središnja stranačka blagajna iste je godine ubrala devetdeset i 
pet milijuna (95,000,000) Maraka, ne računajući prihoda mjestnih 
blagajnica. 1 

Kako se socijalizam u Njemačkoj mogao tako vanredno pro¬ 
širiti i ojačati uzprkos tomu, što je ustao proti militarizmu, proti 
lojalnosti i proti svakomu autoritetu, naročito u vjerskim stvarima, 
dakle proti svemu, što je glavnim obilježjem svakoga Niemca? 
Kako to, da je trebalo petdeset godina, da nauka Karla Marxa 
izgubi svoju privlačivost i glas svoje nepogrješivosti i medju samim 
socijalističkim prvacima? 

(Marsovi željezni zakoni.) Osnivači i organizatori nje¬ 
mačke socijalne demokracije, počevši od Marxa i Lasallea, pa do 
Liebkneckta i Bebela, bijahu nenađkriljivi majstori u psihologiji 
njemačkoga puka, te u jednu ruku sve svoje teorije zagrnuše ne¬ 
prozirnom znanstvenom mag'om, a u drugu ruku čuvahu se naj¬ 
više toga, da se njihova nauka nikomu ne pričini kao puko nji¬ 
hovo umovanje, kao umjetna tvorba njihovoga razuma. Napokon 
znajući dobro, kako su se Niemci kroz stoljeća medju sobom mrzili 
i mrcvarili, i kako se naročito njemački puk kroz sav srednji viek 
bunio proti velikašima „rimskoga carstva", te je i Lutherova re- 
formacija samo jedan dio te „barbarske" njemačke pobune proti 
svjetovladnomu Rimu, socijalistički prvaci upotrebiše ovu mržnju 
kao glavni kvasac svojoj propagandi proti kapitalizmu. 

Karlo Marx (1814.—1884.) svu je svoju nauku osnovao na 
Hegelovoj i Darvinovoj filosofiji. Da to nije učinio, i da njegovi 
„željezni zakoni" družtvenoga razvoja nisu bih u Hegelovoj magli, 
i da se nisu poslužili na prvi pogled neumoljivom logikom darvi¬ 
nizma, bila bi mu se tadašnja sentimentalna i idealna Njemačka 
samo pošteno narugala. Jezgrom naime Marxovu učenja jest: Ljud¬ 


skomu družtvu ne treba ni pravednosti, ni jednakosti, nego kruha; 
zato je glavni faktor u razvoju čovječanstva borba za hranu. Tu 
se borba vodi medju pojedinim razredima, pa ako se i mienja, ipak 
neprestance traje. Strojevi su porušili feudalno ustrojstvo družtva 
i osigurah pobjedu trećemu staležu, gradjanstvu (buržoaziji.) Raz¬ 
vojem velike industrije ljudi se podieliše samo na dva razreda: na 
ladnike, koji privredjuju, i na kapitaliste, koji se tom privredom 
okorišćuju. Svaki se poslodavac obogaćuje na račun radnika, ko¬ 
jemu vazda daje najmanji dio priradjene vriednosti. Kapital je 
vampir, koji siše radničku krv. Bogatstvo kapitalista-krvopija raste 
neprestance, to više, što radnik dublje pada u biedu. Zato izmedju 
kapitalista i radničtva mora nastati boj na život i smrt; u tom će 
boju „buržoazija" biti uništena, a „proletarci" će dobiti svu vlast u 
družtvu, oni će od sada biti vlastnici i zemljišta i ruda i strojeva, 
to jest svih sredstava za privredu i privrede same. Mjesto novca 
i mjesto vriednosti, koja se ravna prema gospodarskomu zakonu: 
što više robe, to manja ciena, što manje robe, to viša ciena, uvest 
ce se kao mjerilo vriednosti potvrda (kupon) jednosatnoga rada, a 
drugoga mjerila ne će biti. 

Sav Marxov sistem počivaše na željeznom tobože zakonu, da 
će industrijalna poduzeća biti sve veća i veća, i to u rukama sve 
to manjega broja bezkoristnih i nesposobnih kapitalista. 1 Marx 
kao da nije ni slutio, da će se u obliku t. zv. anonimnih đružtava 
razviti poduzeća, kod kojih će sa svojom dionicom moći sudjelo¬ 
vati i mali obrtnik i radnik i seljak. 

Nego i ostale Marxove tvrdnje izgubile danas, kako već 
rekoh, baš u Njemačkoj svoj nekadašnji ugled uza sve to, što 
vodje njemačkih socijalista javno, i rekao bih službeno, još uviek 
pristaju uz Marxa. No ipak glavni socijalistički sistem, poznat pod 
imenom kolektivizma, ima za sobom ne samo milijune nje¬ 
mačkih izbornika, nego i milijune njemačkih sudaca i duša, jer je 
još uviek u svojoj teoriji znanstveno zagonetan i u svojoj agitaciji 
do nepomirljivosti radikalan. 

1 Vidi: Psihologija socijalizma, str. 114.-115.; pak netom izašlo fran- 
cuzko djelo, koje je pobudilo najveće zanimanje svih strukovnjaka, a napisao 
ga profesor pravničkoga fakulteta parižkoga sveučilišta Maurice Bourguin 
pod naslovom: Les systčmes socialistes. Pariš, Colin, 1904., str. 519. u 8° cie D a 
10 fr.; ovdje str. 116. 


Psihologija evropskih naroda, str. 371. (u opazci). 


S. Radić: Savremena Evropa. 

Buduće socijalističko društvo. 

Socijalistički prvaci u obće, a Marxovi pristaše napose, kao 
za okladu šute o tom, kakovo će biti buduće socijalističko družtvo, 
te svom svojom oštroumnošću, a često i strašću samo kritizuju sve 
nepravde današnjega družtvenoga uredjenja, opisujući živim bojama 
sve strahote radničkoga života, koji je u istinu na prvi pogled i 
previše sličan životu nekadašnjega rimskoga robija. Ako čovjek 
hoće da si stvori kakvu takvu sliku o tom, kako bi socijalisti, da 
dodju na vlast, preuredili ljudsko družtvo, mora pomnjivo pročitati 
sva djela i izjave glavnih socijalističkih prvaka, i još ne će naći 
niti svih glavnih poteza slike, koju je tražio. 

Evo, do čega se može doći najsavjestnijim proučavanjem, 
socijalističkih spisa: 

„Rodbertus . . ., učitelj Lasalleov, a predteča Marxov, raz¬ 
laže već god. 1842. u posvema abstraktnom teoretskom djelu teo¬ 
riju vriednosti na temelju rada i pokazuje na njezinu uporabu 
u družtvu, u kojem ne će biti ni vlastničtva, ni privatnoga ka¬ 
pitala s dohodkom; država, jedina vlastnica 'družtvene glavnice, 
upravljat će sveukupnom produkcijom, a radnici će iz javnih skla¬ 
dišta dobivati dio družtvene privrede na jednostavno izkaznice 
s oznakom vriednosti njihovoga rada. 1 

Najpoznatiji prikaz čistoga kolektivizma učinio je Schiiffle 
u maloj knjižici pod naslovom: Jezgra socializma (Quintessenz des 
Socialismus), ' tiskanoj prvi put 1874., u kojoj iz osnovnih načela 
socijalizma znanstveno izvodi njegove posljedice . . . 

S manje autoriteta, a s više fantazije napisao je Američanin 
Bellamy god. 1888. glasoviti roman, u kojem se prikazuje život 
družtva u god. 2000. prema socijalističkim principima. 2 Nekako u 
isto vrieme napisao je Englez William Morris roman iste vrsti, iz 
kojega se ne možeš naučiti ničemu o unutrašnjem uredjenju soci¬ 
jalističkoga družtva. 3 Napokon je Bebel u svojoj knjizi o ženi, 1 

1 Rodbertus, Zur Erkenntniss unserer staatswirtschaftlichen Zustande, 
(Neubrandenburg, Bannewitz, 1842. in 8 ), str. 119. 125, 165. 175. 

2 Francuzki prievod pod naslovom: Cent ans aprbs. (Poslie sto godina 
[Pariš, Dentu, 1891., za 60 ct.]). 

3 Francuzki prievod pod naslovom: Nouvelle de nulle part (Novosti od 

nikuda), Pariš, Societć nouv. de libr. et d’ ćd., 1902., in 12. y 

4 Bebel, La femme dans le passć, le present et l’avenir (Žena u pro¬ 
šlosti, sadašnjosti i budućnosti, preveo Ravć, Pariš, Carre, 1891.). 


izdanoj prvi put god. 1883., čitavo jedno poglavlje posvetio socija¬ 
lizaciji privrede, a da nas ipak u tu stvar točno ne uputi. 

Jaures, vođja francuzkih socijalista (u studiji: Socijalistička 
organizacija [L’ organisation socialiste] izd. god. 1895.), prikazuje 
kolektivizam kao takvu družtvenu formu, koja će nastupiti nepo¬ 
sredno poslie današnjega kapitalističkoga uredjenja, ali će se i sama 
bez potresa promieniti prema slobodnjačkomu komunizmu . . . 

Već Rodbertus zabacivaše vlastničtvo obćina i radničkih đruž- 
tava, kao da su to vrsti privatnoga vlastničtva; Schaeffle, stavljajući 
se na socijalističko gledište drži, da se sistem samostalnih privrednih 
zadruga, međju kojima je i utakmica, najoštrije protivi načelu za¬ 
jedničke vlastnosti. Engels oštro kritizuje Diihringovu osnovu obćin- 
skoga socijalizma. Gabriel Deville jasno izjavljuje, da vlastničtvo 
obćina i udruga ima sve mane privatnoga vlastničtva. Jules Guesde 
piše: Jedino anarhisti, ti osebujni individualisti, mogoše zamisliti, da 
vlastničtvo i privreda postanu obćinskom i zadružnom svojinom . . . 

God. 1878. izjavljuje Engels, da će moderna država, bila ona 
kakva mu drago, uviek ostati puka kapitalistička mašina . . . Što 
država jače zahvaća produkciju, to više izrabljuje državljane . . . 
Spor medju kapitalom i radom ne rješava se dakle podržavljenjem 
prirađnje . . . Zato mjesto države ima doći družtvo . . . Družtvene 
će se opreke izgladiti revolucijom proletarijata; proletarijat će za¬ 
vladati i sva sredstva produkcije pretvoriti u javno vlastničtvo. 
Družtvo će dakle otvoreno i bez straha zauzeti svu produktivnu 
snagu i mjesto anarkije uvesti red s pomoću socijalne produkcije 
prema ođredjenoj osnovi, uredjujući sve prema potrebama svojim 
i svojih članova. Družtvo će uzeti za se sve produkte, kojima će 
uzdržavati i razvijati privredu, a članovima svojim ostavit će toliko, 
koliko im treba, da živu i da uživaju. 1 

Jules Guesde razlaže god. 1883. iste nazore . . . Samo takvo 
družtvo, koje je pretvorilo i pretopilo sve razrede u jedan jedini 
stalež, koji bi bio jednako vlastnik i jednako privrednik, samo 
takvo družtvo može u istinu stvarati obće dobro. To će družtvo 
nastati kao posljedica kapitalističkih nepodobština, a nipošto tako, 
da država sve više javnih posala uzimlje u svoje ruke. 2 

1 Engels: Herrn Eugen Diihring’s Umwalzung der Wissen- 
sehaft. (Anti-Riihrung). 4. izd. str. 300 i dalje. (Stuttgart, Dietz, 1901. in8°.) 

2 Vidi Maurice Bourguin: Les systemes socialistes, str. 8 9 i 113—116. 
&va djela, što ih u ovom citatu navodim, citovana su takodjer po ovom spisu. 

To je dakle sve, što možemo saznati o tom, kako će socija¬ 
lističko „družtvo preuzeti sva sredstva produkcije i sve njezine 
plodove. Pozitivna je strana kod socijalizma dakle vrlo malena, 
ali je zato, ponavljam, vanredno — učena. 

Dva su razloga, sbog kojih socijalistički prvaci ne će da po¬ 
tanje govore o organizaciji budućega socijalističkoga družtva: Jedno 
s toga, da se njihov sistem ne pričini samovoljnom umnom kom¬ 
binacijom, nego da mu i nadalje ostane privlačivo obilježje neumo¬ 
ljivih prirodnih zakona, što ih čovjek samo odkriva, a nipošto ne 
stvara; drugo, tim je prvacima stalo do toga, da se ne pokažu 
slabe strane njihove osnove o budućem „družtvu", koje će zapravo 
biti od prilike ono isto, što je današnja država, samo što se to ne 
smije priznati. 

Socijalistički sistem — puka teorija. 

I tako socijalistički sistem, koji se čini na prvi mah do bru¬ 
talnosti realan u svojoj kritici, nije u svom pozitivnom dielu drugo 
već puka teorija, koja se veoma vješto služi svim stečevinama nove, 
narodno gospodarske znanosti, da pred nerazvitom mišlju u prah 
obori kukavnu filozofiju, još kukavniji idealizam i najkukavniju 
tobože poslušnost Crkvi i državnomu autoritetu, a mjesto svega 
toga da visoko uzdigne glasoviti svoj „materijalistički nazor o svietu 
i životu". Pri tom se tako domišljato, a često i logično postavljaju 
ekonomske tvrdnje, kao primjerice tvrdnja, da u socijalističkom 
družtvu ne će biti razlike medju vriednošću stvari i njihovom 
cienom, jer će svaki član družtva podpuno zadovoljiti svoje po¬ 
trebe, i to samo svojim radom, te naše potrebe ne će više mienjati 
ciena i smetati gospodarskoj harmoniji družtva. Mare naime uči: 
Samo takva kontrola nad produkcijom, koja će unapried odredjivati 
njezinu količinu i kakvoću, bit će družtvu sredstvom, da točno 
odredi za izrađnju svake stvari toliko radnoga vremena, koliko je 
važna potreba, kojoj se tim predmetom imade zadovoljiti. 1 

Čim je socijalizam djelovao na pak i na inteligenciju. 

I što bismo se više udubljivali u ovu stvar, to bismo se jače 
uvjerili, da je socijalizam na široke slojeve djelovao u jednu ruku 

1 Karl M ar x: Le Capital. Knjiga II., prvi dio, str. 199. (Preveli Borcharđt 
Vanderrydt, Pariš, Giard 1901.), cit. po: Les svatfcmes socialistes, str. 119. 


samo svojom nesmiljenom kritikom svih mana današnjega 
đružtvenoga uredjenja, a u drugu ruku zamamljivom, ako i ne¬ 
jasnom slikom novoga đružtvenoga reda, u kojem ćemo 
svi manje raditi, ništa ne trpjeti, a uživati baš toliko, koliko je 
pravo i zdravo. 

No kako je i zašto je njemački socijalizam osvojio i nje¬ 
mačka sveučilišta, prodro u njemačku inteligenciju, osobito medju 
školovanu mladež, to je pitanje, na koje si možemo odgovoriti 
samo onda, kad proučimo socijalističku znanstvenu i neznanstvenu 
metodu. 

Istina, u svako doba bijaše dosta obrazovanih ljudi, a ima 
ih, hvala Bogu, i danas, koji se muče u duši, videći u svietu toliko 
nejednakosti i tolike nepravde. I primivši u ruke koje logično so¬ 
cijalističko djelo, slažu se odmah s oštrom kritikom, udubljuju se 
u evol u cionističke teorije i zanose za perspektivom sretnoga i sa¬ 
vršenoga družtva. Pa i ako im se čitavo biće buni proti toj ne¬ 
običnoj jednoličnosti i proti slobodi, prema kojoj im se i rimsko 
robstvo čini dosta blagim, ipak im tankoćutna saviest govori: 
Boljo j e 1 slobodu žrtvovati, samo da svi dodjemo do pravice i do 
blagostanja, ili da barem izidjemo iz ovoga pakla biede i samovolje. 

Sto je pripravilo tlo socijalizmu u Njemačkoj. 

Uza sve to njemački se socijalizam mogao svojom metodom 
ukoreniti samo na tlu, koje je bilo za ovakvu nauku već prije 
dobro pripravljeno. 

(Opojenost srećom njemačkoga oružja.) Nagla i 
nenadana sreća njemačkoga oružja proti habsburžkoj monarkiji 
god. 1866. i proti Francuzkoj 1870./71.; krvavih francuzkih pet 
milijarda ratne odštete i čitav prevrat u njemačkom gospodarskom 
životu, koji je tim nastao ; podpuna naivnost najozbiljnije njemačke 
takmiče, velike Rusije, kojoj su vanjsku politiku vodili državnici 
poput Gorčakova, 1 nesredjene prilike u Francuzkoj, a zasliepljenost 
političara bečkih, rimskih i peštanskih, sve je to uz posvema mo¬ 
deran duh njemačkih laboratorija učinilo Njemačku tako uglednom 
J jakom, tako bogatom i naprednom, da se Niemci kao opojiše i 
u tom pijanstvu izgubiše najprije — govorim tu o inteligenciji — 

1 Vidi vanredno duboku studiju Poljaka Julijana Klaczka: Deux 
chanceliers (Dva kancelara), Pariš, Plon, 1868. III. izd., str. 449. 

iskreno vjersko čuvstvo i iskreno poštivanje svega idealnoga, za 
tim svoju filosofsku pronieavost, nadalje svoju književnu origi¬ 
nalnost, a onda znanstvenu temeljitost, a napokon i svako mjerilo 
za pravilno prosudjivanje svieta i života. 

Po svoj se Njemačkoj, ili barem po sjevernoj Njemačkoj, u 
naše doba, osobito medju inteligencijom, razširilo bezvjerstvo, i to 
ne žestoko i bojovno bezvjerstvo romanskih mislilaca, nego mrtva 
i pasivna nereligioznost. . . pasivni skepticizam, koji si ne postavlja 
nikakvih pitanja osim uzklika: Što ja znam i što to na mene spada! 1 

(Njemački povjestničari i publiciste.) Tomu su 
možda najviše krivi njemački povjestničari, koji uz vanrednu 
svoju naobrazbu u potankostima nisu imali ni smisla za slobodu, 
ni poštivanja lične inicijative. Mjesto ličnoga naprezanja postaviše 
neumoljivi razvoj družtva. Njihova povjest stavila je pred razum 
prirodu, pred pravo gotov fakat, pred pravednost silu . . . Njemački 
jedan publicista, Karl Hillebranđ, pisao je god. 1874.: ,Povjest 
Njemačke, uza svu nepristranost, kojom se ponose njezini tvorci, 
prije svega je narodna i protestantska. Gospoda profesori mogu si 
utvarati, koliko hoće, da su nepristrani, nepristupni svemu, što nije 
stroga znanost, do skrajnosti savjestni i u svojoj metodi nepogrje¬ 
šivi; htjeli, ili ne htjeli, znalice, ili nehotice oni podlegoše samo 
narodnim i protestantskim interesima. Oni su povjest podvrgli 
svojoj fantaziji. Izmedju fakata izabraše samo to, što je utvrdjivalo 
njihovo mišljenje 1 . . . Andrija Leo, koji je nekad imao sa svojim 
djelima velik uspjeh, pisao je: ,Francuzi su narod majmuna. Keltska 
rasa, kako se pokazala u Irskoj i u Francuzkoj, uviek se podavala 
životinjskomu nagonu, dok mi Niemci vazda djelujemo pod dojmom 
plemenite i svete misli 1 . ... Za Mommsena se s punim pravom 
kazalo, da je pripravio Nietzschea i učinio ga mogućim u svojoj 
zemlji. U svakom slučaju nitko nije više doprinio od njega, da 
nastane reakcija proti kršćanskomu shvaćanju ljudskoga družtva . . . 
Ranke reče, da su „krvavi bojevi" medju ljudima za pravo borba 
moralnih energija . . . 

David Strauss usudio se pisati, da je Fridrik Veliki samo 
zato osvojio Slezku, jer je hotio osloboditi Niemce izpod političkoga 
jarma Austrije! Isti je Strauss pisao, da je Prusija vazda vodda 
samo svete ratove, dok su Francuzi (Franjo I., Luj XIV., Napo- 

1 Psihologija evropskih naroda, str. 351.—352. 

leon) vojevali jedino sbog pliena i grabežljivosti, te je Francuzku 
god. 1870. stigla tek zaslužena kazna. Rat od god. 1870. tomu je 
piscu: djelo javne ćuđorednosti, što gaje Njemačka izvršila, budući 
da je Francuzka gnjila do mozga svojih kostiju. 

Treitschke napokon zove u pomoć Damina, da brani 
absolutizam; opisujući povjest Njemačke kao golemu borbu za 
život, tvrdi, da je historijska uloga Pruske započela onoga dana, 
kad si je stala pripajati jednu za drugom njemačke države ko¬ 
jima bijaše odzvonilo, pak dalje nastavlja: ',Bog vladarima’više 
ne govori ni po prorocima, ni u snu: nego je božanski poziv 
svagdje, gdje se pruža sgodna prilika napasti susjeda i 
pi osiriti svoje granice.* 1 I tako se osvajačka sila najciničnije 
proglašuje božanskim pravom" 2 

(Nemoral.) Isti taj Treitschke pišući ovako nije ni slutio 
da će o đvađesetipetgođišnjici bitke kod Sedana, dne 19. srpnja 
1895. u berlinskoj auli godinu dana prije svoje smrti s bolju pri¬ 
znati medju ostalim i ovo: „Iz novoga njemačkoga pokoljenja 
vratolomnom brzinom nestaj e pošti van j a, što ga Goethe zove 
posljednjom svrhom svakoga odgoja. 113 I to nestaje poštivanja po 
priznanju zabrinutoga govornika ponajprije prema onoj ogradi, što 
je i priroda i družtvo postaviše medju oba spola, a'zatim i po¬ 
štivanja prema domovini. 

Nećudorednost je tako zahvatila naročito njemačku više- 
školsku mladež, da je nedavno više od petdeset tisuća žena na 
sveučilištne i druge profesore podpisalo adresu, moleći ih ganut¬ 
ljivo, da svim svojim uplivom „čuvaju zdravlje i čistoću svojih 
učenika proti svakoj razuzđanosti. “ 4 

(Preziranje filcsofije; praktički materijalizam.) 
Znanstvena socijalistička metoda sa svojim historijskim materija¬ 
lizmom našla je dakle otvorena vrata u srca pokoljenja, koje nije 
marilo ni za kakve svetinje. Ali socijalizmu je bio pripravljen 
put i u glave njemačke inteligencije time, što je nekada temeljita i 
svestrana njemačka filosofska naobrazba na jednom na čitavoj li¬ 
niji uzmakla pred svojom takmicom filologijom. E. Halćvy, kojega je 
francuzko ministarstvo prosvjete nedavno bilo poslalo u Njemačku, 

1 Zehn Jahre deutscher Kampfe od Treitschkea, str. 283.-286. 

2 ^. ltav ova J odlomak uzet je iz „Psihologije evrop..naroda", str. 283 -286. 

8 Netom spom. djelo str. 355. 

4 Isto djelo str. 169. 

da prouči školski, a naročito sveučilištni njemački sistem, uvjeri« 
se o tom, da njemački sveučilištni profesori gledaju na metafiziku 
kao socijalisti na vjeru, t. j. da ju smatraju privatnom stvarju uče- 
nikovom. Tomu je posljedica, da se u mladim glavama iznajprije 
motaju [najoprečnije ideje, dok na koncu ne prevlada praktički 
materijalizam, koji Niemca dovodi do socijalizma, ili do bjeso¬ 
mučnoga pangermanizma. Filosofija je u Njemačkoj tako pala, da 
mnogi profesori, predavajući nekolicini slušači, prekidaju tumačenje 
zato, da na ploči pokažu pravopis najobičnijih rieči i imena, kao 
što je monismus, utilitarismus, Locke, Montesquieu itd. Njemački 
specijalisti tako preziru filosofiju, da se nad tim ne zabrinuše samo 
glasoviti filosofi Wundt, Eucken, Ziegler, Kapper, Paulsen, nego 
je i praktičan čovjek, liečnik i političar Virchow zatražio, da se 
u gimnaziju opet uvede filosofija. 

U „narodu mislilaca" drži se danas tako malo do duboke i 
logične misli, da se spomenuti Wundt u jednom svom djelu izpri- 
čava pred čitaocima, što su neki njegovi izvodi slični filosofiji 
Hegelovoj. No ako se Niemci počinju stiditi za, Hegela, ponose se 
s Nietzscheom, jedinim svojim filosofom, koji im je zanimiv i 
kojega naročito sveučilištna mladež guta to željnije, što manje ima 
filosofske spreme. 1 / 

Ali nije pala samo njemačka filosofija; to isto vriedi za 
njemačku literaturu, dapače i za njemačku znanost. Njemačka 
mladež čita danas najstrastvenije Goetheova „Fausta"; Mommse- 
novu „Rimsku povjest“, Schoppenhauera i vojničku literaturu. Tu 
su djela njemačkoga sbornoga zapovjedničtva, pisma Moltkeova, 
govori i pisma kneza Bismarcka, taktička vojnička djela, pak 
filosofija rata majora Colmara, baruna Goltza itd. U toj filosofiji 
slavi se vojska kao narodna odgojiteljica i kao lučonoša narodne 
prosvjete. A sva je filosofija rata u ovim riečima: „Dok se naro¬ 
dima na svietu bude htjelo zemaljskih dobara, dok budu težili za 
tim, da svojim potomcima pribave toliko prostora, koliko ( 

treba za lagodan život, bit će i ratova . . . Valja nam pri¬ 
miti, što bogovi daju . . . Ratovi su ljudima sudjeni i narodi im 
ne mogu izbjeći. Nikad na tom svietu ne će biti mira medju 
ljudima." 2 

1 Vidi o svem tom: A. Fouillć: Esq. psych. etc., str. 349, 350. 

2 Sp. dj., str. 354. 

(Zastoj znanosti i padanje inteligencije.) Kod takve 
ratobornosti posvema je naravski, da je i prava njemačka znanost 
počela kržljavih, na što se najviše tuže Mommsen i Treitschke, ne 
uvidjajući, da su i sami tomu mnogo đoprinieli propoviedajući obo¬ 
žavanje surove sile, samo kad je dobro organizovana. Mommsen 
veli, da su se od god. 1860. počele sušiti mladice njemačke zna¬ 
nosti, a Treitschke se tuži ovako: „Rekao bi čovjek, da je kod 
nas u ratnoj buci naraslo novo pleme Beoćana, 1 koje će ugušiti 
svako razumievanje umjetnosti i znanosti. Zašto da se smijemo 
Rusima, koji generalima daju nadzirati svoje botaničke vrtove, kad 
mi danas isto tako radimo!" 2 

Isti Treitschke veli i za njemačke profesore ovo: „Kod nas 
se znanstvene razprave prečesto izrode u osobnosti, te se završe 
odvratnim svadjama." 3 A drugi jedan njemački pisac, Flach, u 
zanimivoj brošuri „Današnji njemački profesor" (Der deutsche Pro- 
fessor der Gegemvart) tvrdi: „Medju njemačkim učenjacima veoma 
ih je malo, koji bi bili uljudni i ljubezni. 3 

U Njemačkoj je inteligencija prosječno tako pala, te „nad¬ 
čovjek" Nitzscke uz pljesak obćinstva ovako prikazuje svoje zem¬ 
ljake: „Mora se čovjek priučiti na to, da kod naroda, koji je 
hotimice u groznici političke megalomanije, vidi pomrčinu uma i 
grčeve bedastoće: Nas Niemce na pr. pograbi danas grč gluposti 
protifrancuzke, sutra gluposti protužidovske, ili protupoljske, a onda 
kršćanske, romantičke, wagnerijanske, pak teutonske ili pruske ... 
te već ne znaš dati imena svim tim pomrčinama njemačkoga duha 
i njemačke savjesti." 4 

Zaključah. 

Koliko se god dakle na prvi mah moramo diviti uspjesima 
njemačke socijalne demokracije, toliko poslie dubokoga i svestra¬ 
noga upoznavanja njemačkoga narodnoga života manje držimo do 
krilate fraze, da će njemački socijalizam Evropom doskora onako 
prevladati, kako njom još i danas vlada francuzki liberalizam, uza 
sve to, što ga već svakojako izkriviše. Osebujna znanstvena me¬ 
toda njemačkih socijalističkih prvaka sa svojom crnom statistikom, 

1 Beoćani bijahu u prosvjeti najzaostaliji grčki gorštaci. 

2 Sp. dj. A. Fouillć, str. 355. 

1 Sp. dj., str. 282, nota. 

4 Sp. dj., sto. 357. 



330 


331 


s neumoljivom logikom u kritici, t. j. u rušenju, i sa svojim bru¬ 
talnim materijalizmom imala je i može imati uspjeha samo u takvoj 
Njemačkoj, kojoj je Pruska dala svoju uniformu i u kojoj je 
praktična znanost porušila sve ideale, te danas trečina njemačkoga 
naroda ima samo jedan iskreni uzklik: Dolje s onima, koji su 
gore, ne pitajući, tko će i što će na njihovo mjesto. 

5. Sistem njemačke trgovinske politike. 

Politika je u Njemačkoj —- akcija, rad , i to po osnovi. 

Njemačka je prva izumjela nazive: gospodarska politika, trgo¬ 
vinska politika, sve do politike željezničke i tarifalne. I dok za 
nas druge Evropljane rieč politika znači u prvom redu strančar- 
stvo, dakle dioba, razcjepkanost, pa i razsulo narodnih sila i na¬ 
rodnih interesa, dotle je Niemcu politika isto, što i skupnost, za¬ 
jednica, sistem i organizacija narodnih sila i narodnih interesa. Po 
ostaloj Evropi političari su samo takvi ljudi, koji imadu svoje 
misli, svoje novine i svoje stranke; u Njemačkoj je političarom 
čovjek, koji tudje misli sliepo usvaja bilo od jednoga Karla Marxa, 
ili od Vilima II., tko u tudjim listovima revno piše i u gotovim 
već strankama neumorno radi. Po ostaloj Evropi, naročito u Rusiji 
i u Francuzkoj, politika je dakle ponajprije refleksija, umovanje, 
a u Njemačkoj je akcija, djelovanje. Kod nas u Hrvatskoj primje¬ 
rice možeš biti političarom, a da nisi kadar pokazati ni na jedan 
svoj politički čin, bilo u negativnom, ili u pozitivnom pravcu, te 
se u nas još sasvim ozbiljno prepiru i o tom, je li velik pjesnik 
ili oštar satirik već sam po sebi dobar političar, dok ni najmanje 
sumnje nema o tom, da je svaki vatreni govornik političar. Za da¬ 
našnje Niemce se naprotiv može reći, da se boje i misli, koja ne 
ide za tim, da postane djelo. To je u ostalom naravska posljedica 
svega onoga, što smo do sada čuli o savremenoj Njemačkoj i što 
bi se jednom rečenicom dalo ovako kazati: Sredovječna njemačka 
anarkija i novovjeka njemačka filosofija pretvara se i već se pre¬ 
tvorila u željeznu prusku disciplinu i u sustavnu praktičnost, da 
ne kažemo drugačije. 

Njemačka privredna politika. — „Zollverein 11 . 

Dakle sve se ima raditi po sistemu, a naročito se sustavno 
imadu voditi veliki narodni poslovi: ratarstvo, obrt i trgovina, 


jednom riečju: sva narodna privreda. Staro njemačko geslo: Gdje 
se čuje njemački govor, tu je njemački dom — ustupa pred pruskim 
načelom: Njemačka je svuda, gdje od nas što kupuju i gdje nas 
se boje. Prema tomu načelu ima se za njemačku privredu raditi 
isto onako promišljeno, odlučno i uztrajno, kako se radilo za prusku 
vojsku, te ujedinjenoj Njemačkoj valja jednako poštivati ekono¬ 
mistu Roschera i vojskovodju Moltkea. Dapače još više: Nova Nje¬ 
mačka ne smije početi svoga jedinstva ognjem i mačem, nego 
mjerom i vagom, i prije od njemačke carske granice treba stvoriti 
granicu carinsku; prije nego zabezeknuta Evropa ugleda đeutsches 
Reieh (njemačko carstvo), valja joj osjetiti, da je u njezinu srcu, 
ili točnije: u njezinu želudcu njemački Zollverein (carinska za¬ 
jednica.) 

Danas je o tom „Zollvereinu “ već čitava literatura, i to ne 
samo u Njemačkoj, nego i izvan nje. Danas se evropski povjestni- 
čari ne mogu dosta načuditi u jednu ruku tomu, kako je pruski 
„junker 11 mogao i zamisliti, a kamo li provesti onakvu modernu 
gospodarsku osnovu, a u drugu ruku, kako se nitko u njemačkom 
susjedstvu nije ni maknuo, da barem zategne, ako već ne osujeti 
ovaj njemački carinski savez, taj pravi i prvi temelj kasnijemu 
obnovljenomu njemačkomu carstvu, čude se državnici i diplomati, 
a mali naro li, pa i mi Hrvati, skupo plaćamo ovaj nagli i nena¬ 
dani njemački uspjeh. Na svaki pokušaj maloga naroda, da bude 
barem gospodarski samostalan, gleda se još s većim nepovjerenjem, 
nego da traži podpunu političku nezavisnost. Znamo mi već, misle 
si „pozvani faktori 11 , što znači ta vaša gospodarska samostalnost: 
naučio nas je njemački „Zollverein 11 , pa se sad više ne damo 
iznenaditi. 

Njemačku carinsku zajednicu stvorila je Pruska, koju su na 
to silile sve vanjske i unutrašnje njezine prilike. Pruska sastojaše 
od dviju razstavljenih dielova: stare Pruske s Braniborom od Nje- 
mena do Labe i nove Pruske na obje strane Rajne, gdje Hohen- 
zollerni dobiše odštetu od bečkoga kongresa god. 1815. Osim toga 
ulazilo je u njezino zemljište više drugih njemačkih državica, te 
je pruska granica bila duga više od 7000 km. Na tako dugoj i 
vijugastoj granici bijaše veoma težko paziti na kriomčare, kojih 
je vazda to više, što je carina veća. A velike carine Pruska nije 
smjela udariti već zato, što je poslie napoleonskih ratova u njoj 
zavladala velika bieda, pa se vlada morala dobro čuvati, da poslie 

ratova za oslobodjenje 11 carinskom svojom politikom povećava 
skupoću i nevolju. K tomu svemu bijaše u samoj Pruskoj šest- 
deset i sedam različnih carinskih cjenika, svaki naime veći dio 
Pruske, a pogotovo svaka pruska pokrajina, imadjaše posebnu svoju 
carinsku granicu. 

Svim ovim neprilikama ne ućiniše kraj glasoviti ekonomiste 
Nebenius iz Badena i List iz Wurtemberga, koji su svojim 
gospodarskim spisima tako živo radili za njemačko carinsko je¬ 
dinstvo, te se i u samoj Njemačkoj dugo mislilo i vjerovalo, da 
oni stvoriše Zollverein. Bijahu to dva carinska činovnika, Maassen 
i Motz, koje je njihova službena praksa dovela na misao, da se za 
svu Prusku stvori jedan jedini carinski cjenik (1818.), i to s kop¬ 
nene strane veoma nizak (lO°/ 0 ), da se kriomčarima oduzme volja 
za posao, koji nije unosan, a s morske strane, gdje je nadzor lakši, 
da tarifa bude dvostruka (20°/o). Da se olakša posao i nadzor či- 
novničtvu, odredjivala se carina po težini, po mjeri, ili po broju 
predmeta. 

U to doba sva Evropa, pa i ista Englezka, imadjaše tako vi¬ 
soke carine, da tudja roba nije gotovo nigdje mogla ni pokušati 
utakmice s domaćom. Jedino je Pruska i proti svojoj volji postala 
najpristupnija stranoj trgovini, a to bijaše početak gospodarskomu 
njezinomu blagostanju. 

U svom teritoriju imadjaše Pruska i kneževine Turinžke. Ona 
im ponudi vrlo. unosnu nagodbu : da nemaju s carinom nikakve 
brige, ali neka diele čist prihod prema broju svoga stanovničtva. 
No sve se ove državice bojahu za svoju samostalnost, te oštro pro¬ 
svjedovahu proti pruskoj tiraniji pred saveznim viećem u Frank¬ 
furtu, ali na koncu ipak pristadoše na nagodbu. Najprije pristade 
Schwarzburg-Sondershausen god. 1819., a ovaj ugovor bijaše kasnije 
uzorom za sve ostale slične nagodbe. 

Sada počne pruska vlada živo nastojati, da za carinski savez 
pređobije srednje i južne njemačke države. Ali i tu bijaše velik 
strah pred pruskom silom, pa onda velika zapreka od austrijske 
vlade, koja ne htjede, da ove države k sebi primi, niti da ih pusti 
k Prusiji. I tako izmedju 1820.—1838. nastojahu Bavarska i Wiir- 
temberg, da s državicama u Turingiji i na Rajni sklope poseban 
carinski savez, neodvisan od Austrije i Pruske. Na sve se strane 
rovalo i spletkarilo, ali na koncu konca pruska vlada podje ipak 
opet za korak napried: God. 1828. sklopi sa Hessen-Darmstadtom, 


kojemu silno smetaše njegova osamljenost na zapadu i njegova raz- 
trganost na dva diela, ugovor, po sebe vrlo nepovoljan, jer za sto- 
pedteset četvornih milja zemljišta dobivaše oko 770 km granica, ali 
zato ovaj ugovor postade primjerom i osnovkom za daljnje pogodbe 
sa svim ostalim državama. Načelno bijahu obje stranke ravnopravne 
i stupahu kao dvie posvema nezavisne države u carinsku zajednicu 
samo na šest godina. Ali Hessen-Darmstadt morade primiti pruski 
porezni sistem, prusku potrošarinu na duhan, pruske trgovinske 
ugovore s inozemstvom i dakako pruski carinski cjenik. 

Medjutim se stvori carinski savez južne Njemačke medju Ba¬ 
varskom i Wtirtembergom, pak trgovinski savez srednje Njemačke 
(1828.), koji najedanput zaprieti kao klin njemačkomu sjeveru i 
jugu. Sad Prusija napne sve sile, da raztepe ovaj sređnjo-njemački 
trgovinski savez, i u istinu god. 1831. pređobije za sebe Hessen- 
Kassel, a god. 1833. Bavarsku i Wiirtemberžku, za kojima se onda 
doskora povela gotovo sva ostala Njemačka. God. 1836. bijahu 
izvan ovoga saveza samo sjeverne države (Hanover, Brunšvik, 
Oldenburg, Meklenburg, pak slobodni i hanseatski gradovi) Ali 
već i tada imadjaše „Zollverein 11 dvadeset i pet milijuna duša, a 
granica mu bijaše kraća, nego nedavna u samoj Pruskoj. Savez je 
svojim članovima donosio toliko koristi, da poslie šest godina obno¬ 
vile ugovor na dvanaest godina (do god 1853.). 

U to je i nad Njemačkom prohujila revolucija od god. 1848., 
koja je naročito Prusku ponizila pred Austrijom, te njemački vladari 
pokušaše, da se otmu gospodarskomu savezu s Prusijom i stupe u 
carinsku zajednicu s Austrijom uz visoke zaštitne carine. Prusija 
ne htjede ni čuti o tom, da se carinski spoji s Austrijom, nego 
još više snizi svoje tarife, da ugodi sjevero-zapađnim državama, 
koje trgovahu s Englezkom, te ih pređobije za svoj savez. Time 
je postigla, da su se stari članovi saveza, koji se na čas bijahu 
odciepili, poslie bezuspješnoga ugovaranja s Austrijom opet povratili 
i god. 1853. obnovili ugovore na daljnjih dvanaest godina. 1 

U to se doba Napoleon III. proglasio carem, sporazumio se 
s Englezkom i s njom zajedno započeo proti Rusiji krimski rat na 
obranu Turske. Pruska se sada još jače pritisne uz Rusiju, a kad 
na to god. 1863. bukne drugi poljski ustanak, požuri se, da poljskim 
ustašama z atvori svoju granicu i da tajnim ugovorom u Kališu 

1 Vidi o svem tom: Oh. Seignobos: Histoire poh'tioue de I’Europe 
contemporaine, str. 428.—431. 

ponudi Rusiji 100.000 svoje vojske, odlučivši već tada, da sto prije 
odstrani iz Njemačke i politički upliv austrijski, a misleći i na to, 
da Francuzku za uviek potisne daleko za Rajnu. Trgovački sistem 
opiraše se dakle na pronicavu diplomaciju, kojoj bijaše temeljem 
načelo: S jakim susjedom mir i prijateljstvo pod svaku cienu, a 
slabijemu u prvoj sgodi nož u rebra, i to, ako je ikako moguće, 
kad ga svojim laskanjem uspavaš. 

Njemačka „trgovačka kolonizacija“. 

Što je ojačana Pruska provela u Njemačkoj, toga se ujedi¬ 
njena Njemačka latila u Evropi, dapače i po svim ostalim đielovima 
svieta. No s velikim evropskim vlastima i u dalekim prekomorskim 
zemljama nije se moglo raditi čas onako samovoljno, a čas. „veli¬ 
kodušno", kako se Pruska bila naučila postupati s malim susjednim 
državicama njemačkim. Osim toga Njemačka se ujedinila „nešto 
prekasno 11 , kad naime već bijaše gotova dioba svieta, osim nekih 
afričkih područja, za koja se nitko ne trgaše. Ali se Niemci ipak 
nimalo ne smetoše, nego zamisliše novu vrst kolonizacije, za koju 
ne treba ni vojske, ni izseljenika, ni velikoga troška, m napora, a 
ipak nosi veliki dobitak. To je kolonizacija trgovačka, ali nipošto 
po uzoru nekadašnjih portugalskih i holandskih mirodijara, nego 
na osnovu nove svjetske trgovinske politike s pomoću 
nove tehničke kulture. 

Već u glavnom upoznasmo i modernu njemačku naobrazbu, 
i njemačko zadrugarstvo, i njemačku trgovačku metodu i onaj u 
Njemačkoj danas obćeniti materijalistički duh, koji je najviše po¬ 
mogao napredku njemačke socijalne demokracije. Sad nam treba 
još samo ovo iztaknuti: Riedkom promcavošću zamietiše Niemci, 
da se danas zemlje i narodi ničim tako uspješno ne pokoravaju 
kao time, ako dobiješ u svoje ruke obćila i novčane zavode. U 
današnjem svietu i životu obćila su žile kucavice, a novčani zavodi 
krvna tjelešca. Tko to oboje ima, njegove su kosti i mišice, njegov 
je dapače i mozag, a s vremenom i sama duša. 

Kad to znamo, pogledajmo sada na sistem njemačke trgo¬ 
vinske politike: Temelj joj je dvostruk: vojnička sila obnovlje¬ 
noga njemačkoga carstva i neobična plodnost milijuna njemačkih 
matera. Pruski militarizam daje sigurnost, a plodne obitelji dadoše 
četrnaest milijuna ruku, koje posižu za hranom. Njemačkoj treba 


sve to više kruha, a ta potreba naglo raste, da se Nieinac može 
uzdržati samo tako, da bude toliko spretan i okretan, toliko radin 
i uztrajan, te će prema ostalomu čovječanstvu biti onako strašan 
i jak, kako bijaše stari germanski lovac za svukoliku šumsku 
zvjerad. Zato se svaki Niemac mora praktično naobraziti, zato 
svaki mora biti u čvrstoj organizaciji, koja postostručuje čovječju 
snagu, a pogotovo svatko mora biti uvjeren, da je Bog zemlju 
stvorio, da na njoj Niemci gospodare, a svi drugi narodi služe. 

čujmo samo, što o tom piše već spomenuti Treitschke: 
„Kad njemačka zastava zaleprša u znak zaštite nad tim ogromnim 
carstvom (od Hamburga do Trsta i od Kraljevca do Rotterdama), 
tko će tada držati žezlo čitave zemaljske kruglje? Tko će namet¬ 
nuti svoju volju narodima, koji oslabiše, ili koji propadaju? Zar 
nema Njemačka te misije, da osigura mir na svietu? Rusija, taj 
gorostasni div na glinenim nogama, istom se stvara, a uz to će ju 
raztvoriti unutrašnje borbe i gospodarske neprilike. Englezka, jača 
na oko, nego u zbilji, za stalno će doživjeti, kako se njezine na¬ 
seobine od nje odkidaju, pa će se iztrošiti u neplodnoj borbi. Fran- 
cuzka, kao plien domaće nesloge i stranačke borbe, konačno će 
propasti. A što se tiče Italije, ta će imati dosta brige, da svojoj 
djeci osigura koru kruha . . . Budućnost dakle pripada Njemačkoj, 
kojoj će se pripojiti i Austrija, ako hoće da živi.‘ !1 

Prema tomu „uzvišenomu cilju 1 ' biraju se i sredstva. Medju 
najobičnija spadaju patvorenje francuzke i englezke robe, što ga 
Englezi nazvaše trgovačkim gusarstvom. No još je uspješ¬ 
nijim sredstvom taj sistem, po kojem Niemac k svim narodima do¬ 
lazi, da ih uči i da im služi, a oni i ne slute, da će skromni učitelj 
i pokorni sluga jednoga dana poviknuti: Šuti, budalo, ja sam go¬ 
spodar! Ali krivo rekoh: Niemac u tudjini nikada ne viče, on da¬ 
pače krije, da je Niemac, i tek u sgodnom času upropašćeni domo¬ 
rodci vide, da se ne mogu ni obući, ni najesti, ni s mjesta maknuti, 
a da ne služe Niemcu. I nije tako samo u njemačkom susjedstvu, 
u kojem smo već i mi Hrvati, nego je njemačka uslužnost za- 
gospodovala čitavim granama narodne privrede u svim đielovima 
svieta. Pogledajmo samo nekoje plodove njemačke svjetske trgo¬ 
vinske politike, pa ćemo se začuditi, kako to, da mi pritisak ove 
politike već dugi niz godina osjećamo, a ipak ga — ne vidimo. 

1 L’ imperialisme allemanđ, str. 267. 

Plodovi njemačke trgovinske politike. 

Spomenusmo najprije, da su još pred tridesetak godina Ame- 
ričani, Englezi i Francuzi gledali na Niemee kao na polu vojnički 
i poluseljački narod s četom nespretnih učenjaka, historičara, filo¬ 
loga i filosofa, dakle kao na narod posvema nesposoban za veliku 
i svjetsku trgovinu. Uz to se u svietu dobro znalo, da su njemačke 
luke u zatvorenom moru, gdje led i magla smeta plovitbi osam 
mjeseci, da su njemačke rieke plitke i nepravilna toka, da u zemlji 
nema željeznica, da je tlo dosta mršavo, pa i neplodno, a narodni 
karakter više sentimentalan nego praktičan, te naročito nije imao 
vještih, a kamo li smionih mornara. U to doba tri njemačke oklop- 
njače zaploviše na pučinu Sjevernoga mora, ali se jedna jedina ne¬ 
oštećena povratila u Wilkelmshafen. Napokon po svoj se Evropi 
veoma malo držalo do njemačke kramarije, za koju je vriedda, 
naročito u Velikoj Britaniji, krilata rieč: cheap and bad (loše i 
jeftino). I da si tada kazao kojemu veletržcu u Liverpoolu, ili 
Cardiffu, da će pred tom „njemačkom kramarijom“ prije konca 
XIX. stoljeća britanska trgovačka zastava po čitavom svietu uz¬ 
micati, za stalno bi te bio proglasio luđjakom. 

Ujedinjena Njemačka osjetivši svoju prevlast nad Francuzkom, 
oslanjajući se na prijateljstvo Rusije i na osebujno siromaštvo Ita¬ 
lije i habsburžke monarkije, dade se odmah na posao, da uredi 
svoja obćila i svoju produkciju i da izadje ravno na sva glavna 
svjetska tržišta. 

(Željeznička politika.) God. 1870. bijaše u Njemačkoj 
20.000 km željeznice, a 1900. god. 50.511 km, dok golema Busija 
u to doba ima 46.000 km željeznice, a napredna i bogata Fran- 
cuzka 42.000 km. Nad tom gustom željezničkom mrežom jedna 
je jedina vrhovna uprava u Berlinu, uza sve to, što su pojedine 
države, primjerice Bavarska, vlastnice svojih željeznica. A ta ber¬ 
linska uprava zamislila je i provela posebnu željezničku politiku 
(Eisenbabnpolitik), koja razmjerno veoma umanjuje ciene za velike 
daljine i koja westfalsko željezo, saske tkanine i nitrnberžke stro¬ 
jeve šalje na jedan račun u New-York, u Rio de Janeiro, ili u 
Hong-kong. Glasoviti izum pojasnib cjenika ministra Barosa nikao 
je iz ove politike, koja je, spomenimo odmah, izkrivljena, i upravo 
iznakažena na hrvatskom tlu na toliku našu štetu, da nam je već 
zaprietila opasnost posvemašnje gospodarske propasti. 


(Uredjeuje rieka i promet na riekama.) Za željez¬ 
nicama đodjoi-e rieke: Na samu Rajnu potrošilo se 360 mil., a na 
Labu 110 mil. Maraka. Našu Lonju, Bosut i Orljavu, pak Unu, 
Vrbas, Bosnu, Drinu i Neretvu smatrao bi Niemac velikim rie¬ 
kama. Po potocima, kakva je naša Odra (utječe u Kupu kraj 
Siska), plove u Njemačkoj parobrodi sve u dva reda. A kakvi 
parobrodi plove istom od Mannheima u Rotterdam i iz Draždjana 
u Hamburg! Havela i Spreva spojena je sa Labom i Odrom, Ve- 
sera s Rajnom, Baltijsko more sa Sjevernim. Troškom od 389 mil. 
Maraka ima se spojiti Laba i Rajna glasovitim sredozemnim ka¬ 
nalom (Mittellandkanal), uz koji bi se imao prokopati i vodeni put 
medju Berlinom i Stetinom, pak medju Odrom i Vislom. Osnova 
je za sada pala, ali će sigurno opet uzkrsnuti uza svu opoziciju 
agraraea, koji se boje tudje poplave žitom, i uza svu bojazan slezkih 
industrijalaca, koji dršću, da ne izgube berlinskoga tržišta na korist 
tvorničara ruhrskih. 

Što je Njemačkoj njezin vodeni put, vidi se već po tome, 
što je promet po vodi za dvadeset godina (od 1876.—1895.) od 
neciele tri milijarde (2.900 milijuna) kilometričkib tona porasao 
na 7y 2 milijarda, i to najjače na Labi (od 435 mil, na 1.952 km 
tona). God. 1898. bijaše već riečni promet 10V 2 milijarda tona. 
Dne 31. prosinca 1897. imala je Njemačka na svojim riekama 
1.953 parobroda sa 1,350.000 tona, a 20.611 jedrenjača sa 3,270.000 
tona. Mannheim ima promet 4,704.000 tona, a u Frankfurt na Majni 
dolaze još veliki brodovi. Na samoj Rajni od švicarske do holandske 
granice plovi 9.000 brodova i ladja sa 22.000 momčadi, koja se 
do sgode može upotrebiti i na moru. 

(Željeznički i lučki promet.) Prema tomu riečnomu 
prometu možemo prosuditi, kakav je istom željeznički: God. 1876. 
bijaše 10'9 milijarda km.-tona, 1896. god. 26 V 2 milijarda, a 1898. 
god. 32'6 milijarda km.-tona, 

A kako istom rade njemačke luke: Norddeutscher Lloyđ u 
Bremenu imađjaše 1900. god. 145 brodova s pol milijuna tona i 
80 milijuna Maraka glavnice, pa nije čudo, što je Bremen god. 1899. 
prometnuo blizu 5 milijuna tona. 

(Hamburg.) A istom Hamburg, kojemu su mušterije i 
Skandinavci i Rusi, i koji je pristaništem svoj sjevernoj Evropi 
za američko žito, konserve i strojeve, za industriju sasku, slezku 
dapače i češku. Slavenski Prag najudaljenija je kopnena luka 
S. Radić: Savremena^ Evropa. 22 

ovomu trgovinskomu gorostasu, koji je god. 1895. samo na češkoj 
granici primio 3,180.000 tona, a još god. 1875. samo četvrtinu od 
toga (720.000 tona). 

Da jasno vidimo, što je danas Hamburg, prispodobimo s njim 
glavne zapadno-evropske luke: God. 1899. prometnuo je Havre 
milijuna tona: 2'91, Marsilja 6’262, Liverpool 8030, Hamburg 
7’766, a London 9'437. I to je roba, koja je samo unišla u ove 
luke. Izašlo je iz njih od prilike isto toliko, primjerice iz Hamburga 
7'779 milijuna tona. Dne 1. siečnja 1901. imao je Hamburg veću 
trgovinsku mornaricu od čitave Francuzke sa 893 broda kadrih 
nositi blizu jedan milijun tona. Istoga se dana gradilo na račun 
hamburžkih brodovlastnika 30 parobroda sa 190.000 tona. 

Jedno jedino hamburžko družtvo Hamburg - Amerikanische 
Packetlahrgesellschaft ili skraćeno Hamburg-Amerika Linie imalo 
je 1900. god. 249 brodova sa 615.000 tona, te je iste godine pre¬ 
vezlo 166.000 putnika i 3,195.000 m 3 robe. Ovo se družtvo služi 
samo najnovijim i najbržim parobrodima, pa je ipak uza svu sku¬ 
poću ugljena i god. 1900. podielilo dividendu 10°/ 0 , dok 1897. bi¬ 
jaše dividenda samo 6%. 

U Hamburgu se stječe 118 svjetskih trgovinskih pruga, a od 
toga je 71 pruga njemačka. Nije dakle čudo, da je vriednost samo 
pomorske robe (ne računajući željezničkoga i riečnoga prometa) 
god. 1900 iznašala preko četiri milijarde Maraka, polovica od pri¬ 
like sveukupne pomorske njemačke trgovine. 

Uvoze se najviše surovine, pak živež. Sjedinjene Države i 
Velika Britanija uvoze godimice za više od 400 milijuna Maraka, 
Španjolska, Amerika za više od 300 milijuna, englezka Indija od 
pr ilik e za polovicu manje. Za svu tu robu treba Hamburgu 17 
kilometara utvrdjene obale, 143 km željeznice, dok za brodove 
ima 14 basina s površinom 136 ha. Za sve ove radnje potrošila 
je luka 300 milijuna Maraka. 

I tako je Hamburg sam po sebi pravi gordijski čvor moder¬ 
noga prometa, čvor, koji se ne bi usudio razsjeći nijedan novi 
Aleksandar. No čim pogledamo na trgovačke poslove ostale Nje¬ 
mačke po stranom svietu, vidimo, daje Niemac spleo takvu mrežu, 
u kojoj do potrebe može svoje mušterije onako po volji izsisati, 
kako im sada od nevolje služi. 

čitajući u kojem njemačkom djelu, da je Njemačka god. 
1871. bila četvrta trgovinska vlast, a daje sada druga, prispodablja- 


jući naime sveukupnu izvanjsku trgovinu ovih četiriju država, i 
to Englezke sa 13.988, Njemačke sa 9.690, Sjedinjenih Država 
sa 7.855, i napokon Eraneuzke sa 6.574 milijuna Maraka (god. 
1899.), ne možemo ni slutiti, što je sve u ovoj ogromnoj svoti od 
9V 2 milijarda Maraka ili oko 11 milijarda Kruna. I onda istom, 
kad pogledamo, odkuda te milijarde dolaze i kuda odlaze, opa¬ 
žamo, da je osim prirodnih uzroka njemačkoga razvoja ovdje velik 
i možda najveći utjecaj njemačke sustavnosti i uztrajnosti, kojoj 
se inače samo u znanosti sad divimo, a sad opet pođsmievamo. 

Njemačka trgovina s ostalim državama. 

(Habsburžka monarkij a.) Ujedinjenoj Njemačkoj naj¬ 
više je stalo do toga, da gospodarski k sebi nerazrješivo priveže 
habsburžku monarkiju, Švicarsku, Holanđiju i Belgiju i tako oživo¬ 
tvori veliki „Zollverein“ od ušća Rajne do Željeznih vrata na Du¬ 
navu i od francuzkih Vogeza do Besarabije na području od 1,300.000 
km 2 i s više od 110 milijuna stanovnika. Zato su ciene do nje¬ 
mačkih luka takove, te je i po Češku vrlo unosno, da joj lukom 
bude Hamburg, do kojega uz to vodi vodeni put iz srca kralje¬ 
vine, umjesto Trsta, kojemu se dolazi preko tolikih Alpa. I tako 
je danas Njemačka prvo tržište habsburžke monarkije, koja na 
uzvrat kupuje iz nje svu bolju i jeftiniju robu. God. 1900. uvezla 
je habsburžka monarhija u Njemačku za 710 milijuna Mar. robe, 
a Njemačka je u nju uvezla za 510 milijuna Mar. Tako je od 
prilike bilo i predjašnjih godina. Od god. 1896.—1900. uvezlo se 
iz monarkije u Njemačku prosječno godimice samo ratarskih plo¬ 
dina i šumske robe za 444 mil. M., te i habsburžka monarkij a spada 
medju velike njemačke „hraniteljice 11 , a njemačka je njoj najtočniji 
platac. Koje čudo onda, da je profesor bečkoga sveučilišta (Phi- 
lippovich) dne 3. prosinca 1899. pisao u bečkoj Neue Freie Presse: 

„Dva se puta otvaraju našoj industriji: prema iztoku, koji 
je siromašan, i prema zapadu, koji je bogat. Njemačka je prirodno 
tržište za naše produkte . . . Carinski savez s njom otvorio bi nam 
prozore na sjever. Mi doduše imademo prozore u Poljsku i u 
Ugarsku, ali ti gledaju na dvorište; jedino kroz prozore u Nje¬ 
mačku dopire svjetlo k nama: In’s Licht fiihrt das Fenster nach 
Deutschland. “ 

Tako se eto izpod carskoga „Hofburga“ otvoreno propovieda 
takva gospodarska dioba ove monarkije, koja bi Slovence i Cehe 

odvukla u njemačko more, nas Hrvate još jače razcjepkala, Ugarsku, 
dakako, samo privremeno poštedila, pa čak i istu Poljsku priznala, 
naravski, izvan Poznanjske i izvan Slezke. U Berlinu već imađu 
gotovu osnovu o carinskoj komisiji (Zollkommission), koja bi iz- 
prvice sklapala trgovačke ugovore i izradjivala što sličnije cjenike, 
da jednoga liepcga dana carinsku zajednicu pretvori u političku. 

(Holandija.) Holandiju smatraju Niemci velikom deltom 
najveće svoje rieke, pa zato u njoj najžilavije i najsustavnije rade. 
U Rotterđamu ima danas 30.000 Niemaca, a sva sila nizozemskih 
trgovačkih kuća ima samo holandsku firmu, ali njemačko osoblje 
i njemački kapital. 

Isto već vriedi za Antwerpen, makar on nije više u porajnskoj 
dolini; no zato je po svom položaju i po svojoj povjesti ponaj- 
važnija gospodarska i strategijska točka u Evropi. A to je dovoljno, 
da se Niemci za nj „zanimaju.“ Tu je danas njemačka trgovačka 
komora i brojna, vrlo dobro organizovana njemačka naseobina, 
kojoj su na čelu poslovni i politički agenti. Od 10.772 ladje, što 
god. 1899. udjoše u luku, bijahu 894 njemačke, a 125 francuzkib. 
Po svoj Belgiji rade njemački agenti, osobito međju Flamancima, 
koje razdražuju na francuzke Valonc.e. Osobito od god. 1900. raste 
njemački uvoz u Belgiju, dok belgijski uvoz u Njemačku pada, 
te se tu može govoriti o pravoj njemačkoj gospodarskoj invaziji, 
ili kako bi u Hamburgu kazali: „wirtschaftlicher Feldzug.“ 

Njemački uvoz u Holandiju narasao je od 240 mil. Maraka 
god. 1893. na 395 mil. Mar. god. 1901., a u Belgiju od 168 mil. 
Mar. god. 1896. na 207 mil god. 1899., pak na 238 mil. god. 
1900., dok je iste godine belgijski uvoz u Njemačku pao za punih 
59 mil., t. j. od 246 mil. (god. 1899.) na 187 mil. Maraka. 

(Švicarska.) I u Švicarskoj ugniezdiše se Niemci osobito 
za vrieme carinskoga njezinoga rata s Francuzkom, te je njemački 
uvoz od 243 mil. Mar. god. 1895. porasao na 360 mil. god. 1900., 
a to je tim važnije, što je i švicarski izvoz (satovi, stoka i sir) 
od 146 mil. Maraka god. 1896. porasao na 201 mil. god. 1900., 
te je „Ztiricher Zeitung 11 jednostavno predložila, da se sklopi ca¬ 
rinski savez medju vojničkom državom jednoga Hohenzollerna i 
slobodnim potomcima Vilima Telia. Članak je bio samo pokus, što 
će na to javno mnienje, koje uza svu švicarsku praktičnost još 
nije voljno, da za zdjelu leće proda svoju slobodu, danas najpođ- 
puniju u Evropi. 


(Rusija.) U Rusiju grnu Niemci osobito od Petra Velikoga, 
te često i danas odlučuju i u vanjskoj i u unutrašnjoj njezinoj 
politici. 1 Jake su njemačke naseobine čak u Besarabiji, na Krimu 
i na Volgi, no najjače poplaviše Niemci rusku Poljsku: u samoj 
varšavskoj guberniji imade ib do pol milijuna; u njihovim je ru¬ 
kama više od 13.000 posjeda, vriednih do 420 milijuna rubalja 
(oko 1200 milijuna Kruna). Tu se nama Slavenima ljuto osvećuje 
uzajamna mržnja i zasliepljenost: U Ruskoj Poljskoj do nedavna 
ne mogaše kupiti zemljišta ni Poljak, ni Žid. Kupio ga dakle 
Niernac, koji danas ima tu sve bogatstvo, a Rusu je ostala samo 
politička vlast. 

Čitajući o vanrednom napređku industrije i trgovine u Varšavi, 
Lodzu, Sosnovicama i Kališu, mi i ne slutimo, da je tu sva sila 
njemačkih podružnica, koje ovdje nastaše radi visoke carine i ko¬ 
jima je ruski mužik otvorio krvavim žuljevima najprostranije i sve 
to bogatije tržište preko srednje i sjeverne Azije do Kitaja i Japana. 

I u srcu Rusije, u samoj Moskvi, ima mnogo njemačkih tvor- 
ničara, koji dakako živo rade pod ruskom firmom. 2 

Još je sva sreća, da je Rusija prva njemačka hraniteljica, te 
joj je god 1900. prodala za 715 mil. Maraka svojih plodina i robe, 
najviše žita, dok je uvoz njemačkih rukotvorina od 440 mil. god. 
1898. i 437 mil. god. 1899. pao na 354 mil. god. 1900. Rusija se 
divskom snagom i neobičnom sustavnošću i uztrajnošću otimlje tu- 
đjemu gospodarskomu skrbničtvu, kako se i pristoji državi, koja 
je sama za sebe cio jedan sviet, ali baš joj to Niemci ne mogu 

1 Vidi o tom pobliže: Viktor Tissot: Russes et Allemands (Pariš, 
1882.; poglavlje: Les Allemands en Ruasie [Niemci u Busiji]), str. 253.—285 

2 Sve podatke o njemačkom prodiranju na slavensku zemlju u obće, 
a u Rusiju napose, prikupio je s mravinjom revnošću, i to iz njemačkih vrela, 
i u Hrvatskoj dobro poznati ruski publicista đr. Vlad. Nik. Vergun, koji 
je u svibnju 1905. izdao svu tu prezanimivu građju u spisu „Njemačko 
prodiranje na iztok u brojkama i u faktima". Spis ima 64 str., a 
priložen mu je vanredno točno i savjestno izradjen „Zemljovid njemačkih 
posjeda i prohtjeva na slavenskoj zemlji i na bližnjem Iztoku" 
(KapTa jri,xenKHX'!, .5;ixi5;ri'OB'h n npuTasamn Ha caaBHHCKofi scM.ik h Ha 

BoeTOKi). Sam je taj zemljovid strašna opomena svim Slavenima 
Stoji zajedno s knjigom 2 K. O Niemcima u Rusiji govori se na str. 29—44. 
Tu saznajemo, da Niemaca u Rusiji ne bijaše god. 1880. ni jedan milijun 
(983.659), a da ih je god. 1900. bilo već preko 2 milijuna. No najvažnije je 
znati ovo: Ti Niemci imađu u svojim rukama 5,427.874 desjatina zemlje, ili 
76.923 četvorna kilometra! 


342 

oprostiti, te joj od svega srca žele takve reforme, koje bi ju po¬ 
litički raztrovale poput savremene Francuzke. 

(Skandinavske države.) I u skandinavske zemlje nje¬ 
mački izvoz neprestance raste, naročito iz Hamburga, gdje Švedi 
i Norvežani kupuju šečer i mirodije, žestu i strojeve, vino i pivo, 
tkanine i odielo. Osim toga Niemci, kao tobože dobri Skandinavci, 
primaju norvežko, švedsko, pa i dansko državljanstvo, pomažu 
mnogo tomu, da je njemački uvoz u Švedsku od 78 mil. Maraka 
god. 1896. poskočio na 136 mil. god. 1899., a uvoz u Dansku za 
isto vrieme od 97 mil. na 125 mil. Maraka. 

(Evropski jugoiztok.) Još je jače Njemačka k sebi pri- 
tegnula Rumunjsku i balkanske države, a Tursku si je gospodarski 
upravo već podložila. 

Dunav je danas faktično njemačka rieka, a u Hamburgu i 
Berlinu ozbiljno računaju već s time, kako će njemačka industrija 
preko novih kanala od Dunava k Vltavi, a time i k Labi, pak od 
Dunava preko Morave ili Vaga k Odri poplaviti sav evropski jugo- 
iztok i Malu Aziju. 

Kako je poznato, primljena je u bečkom carevinskom vieću 
osnova o ovim prokopima, kojima se poveseliše toliki naši ljudi, 
naročito u Ćeškoj, no koji bi nam za 250 mil. Kruna nametnuli 
ovaj čas takve gospodarske njemačke okove, u kojima bismo za 
stalno izgubili i narodnu i političku svoju osebujnost. Habsburžka 
monarkija s današnjim svojim poreznim i upravnim sistemom, s da 
našnjim školstvom i s tolikim neriešenim narodnim i političkim 
pitanjima ne može pravo ni odahnuti, a kamo li da smogne snage, 
kako ne bi, da se spomenuti prokopi izvedu, postala tek čamac 
na velikom njemačkom trgovinskom brodu. 1 

1 Priznati češki stručnjak, narodni gospodar dr. Josip Gruber, zavr- 
šuje svoje djelo o vodenim putovima ovako: „Stalno je, da če prokop du- 
navsko-odranski i dunavsko-vltavsko-labski našu („austrijsku 11 ) državnu polovicu 
još jače privezati k Njemačkoj sa sjevera, kako nas je lanjska (god. 1901.) 
druga željeznička pruga k Trstu jače sapela s Njemačkom na jugu. Hamburg 
će postati jošte više luka austrijska, a Trst luka njemačka; to je dakle opet 
korak bliže gospodarskomu stopljenju obadviju država, a ideja njemačko-au- 
strijskoga carinskoga i trgovinskoga saveza time bi se ponovno ojačala . . . 
Ta zavisnost može s vremenom postati kobnom po naš izvoz . . . Plovitba po 
Labi i po Dunavu bila bi doduše prema ugovorima medju nama i Njemačkom 
bezplatna, ali Njemačka može, kad joj uztreba, ugovor prekinuti, a mi ćemo 
na njemačkim vodama naići na slične zapreke, s kakovima se naš izvoz boii 

No i bez ovih prokopa Niemci se tako ugniezđiše u Trstu, 
da je njihova kolonija najvažniji trgovački faktor, a u posljednje 
doha silno je ojačao njemački upliv u Srbiji i u Bugarskoj, naročito 
u Beogradu i u Sofiji. U Beogradu sav trgovački sviet posluje 
s inozemstvom njemački; a u Sofiji na veliko svoje čudo vidjeh 
njemačko-bugarski trgovački list, dok me znanci i prijatelji uvje¬ 
ravahu, da se nikako ne može osnovati i uzdržati slični časopis 
bugarsko-ruski ili bugarsko-češki. A ipak koliko su sa svakoga 
gledišta Prag i Odesa bliži Sofiji od Hamburga i Berlina! Da Rusi 
ne dadoše Bugarima ništa, nego sigurno zaklonište u Odesi; a Cesi 
nikoga, osim najboljega pisca bugarske povjesti Konstantina Ji- 
rečka, kolike su i kakve su već samo ovo moralne veze! 

Grčka se bila mnogomu dobru ponadala od toga, što se je 
njezin kralj Gjuro oženio sa starijom sestrom Vilima II. Ali god. 
1897. vidje na veliko svoje razočaranje, kako je Njemačka na 
strani turskoj, a kako zatim poraženu, osiromašenu narodu nameće 
evropsku financijalnu kontrolu. I uza sve to Grci vole kupovati 
njemačku robu, nego englezku i francuzku, jer je dva tri puta — 
jevtinija i jer se ne plaća unapried, nego za pol godine, pa i kasnije. 

U Rumunjsku je njemački izvoz doduše pao od 91,095.000 fr. 
god 1898. na 55,664.000 fr. god. 1900., ali je zato uveden brzi 
vlak medju Berlinom i Bukureštom, a „Deutsche Levantlinie“ iz- 
krcava u lukama Kistendže i Braila-Galac sve to više ruhrskoga 
ugljena za rumunjske tvornice, od kojih je polovica u njemačkim 
rukama. Uz to je tvrdkama iz Kolina (Kolna) i Stuttgarta povje¬ 
rena električka razsvjeta u više gradova i ne govoreći o tome, da 
se iz Njemačke naručuju parostroji, odiela, parfumerije i glasbala, 
najviše nastojanjem tamošnjih Zidova, kojima je u rukama sva 
trgovina, te uspješno nastoje, da što više ojačaju njemački upliv. 
Kralj Karlo takodjer je Hohenzollern, te se u berlinskoj „Wilhelms- 
strasse sigurno nadaju, da će na jedan mig ovaj latinski otočić 
zatvoriti put k slavenskomu moru, kojemu se valovi pjene prema 
Carigradu. “ 1 

na državnim željeznicama pruskim. A nije riešeno ni to pitanje, ... ne će li 
vodeni put više pomoći (tudjemu) dovozu, nego našemu izvozu. 11 (Dr. Josef 
Gruber: O vodnicb cestšcb, se zvlćštnim zretelem k pruplavnim a kanali- 
sačnim projektfim rakouskym. N&kladem obcbod. spolku ,,Merkur“, v konusi 
Fr. Rivnače v Praze, cena 2 K. Cit. mjesto na str. 107.) 

1 L’ impćrialisme allemand, str. 225. 

(Turska i Mala Azija. —Gorostasne osnove.) Knez 
Bismarck u svoje vrieme nije ni čitao viesti s iztoka, a poznata 
je i njegova krilata rieč, da za čitavo iztočno pitanje ne bi dao 
kosti niti jednoga pomorskoga grenadira. Ipak odmak poslie herce¬ 
govačkoga ustanka god. 1875. (početkom god. 1876.) ima Nje¬ 
mačka u Carigradu svoga pravoga diplomatskoga zastupnika (do 
tada bijaše Pruska kojekako zastupana), a god. 1878., na zloglasnom 
berlinskom kongresu, zakrči ujedinjena Njemačka pravoslavnomu 
caru ulaz u hram sv. Sofije. Sad se i Bismarck sjetio, što je davno 
prije toga pisao njemački narodni gospodar List: U neprilikama, 
koje su zadesile Tursku, ne bi bilo nemoguće, da njemačke države 
zajedno s Austrijom osnuju družtva za kolonizaciju Turske. 1 No 
prije se ipak počelo s vojničkim uplivom: Barun Goltz preuzeo je 
reformu turske vojske, a već god. 1887. naručuje sultan od Krup- 
pove tvornice za 30 milijuna Mauserovih pušaka i municije, a 
god. 1893. njemački uvoz u Tursku od 6 milijuna god. 1880. po¬ 
raste na 40 milijuna Maraka. Kakvo čudo, da je strašan pokolj 
armenskih kršćana (1896.) pobožnu Njemačku tako dirnuo, da je 
Vilim II. Abdul Hamidu iza toga u povjesti najvećega i najokrut¬ 
nijega krvoprolića (ta poginulo je u groznim mukama oko pol mili¬ 
juna ljudi) poslao svoju sliku i malo ga zatim i posjetio u Stam- 
bulu, da se od tuda podje pokloniti svetomu grobu. Abdul Hamid 
postao je tako odan njemačkomu caru, daje u kolovozu god. 1900. 
za njemačku bagdadsku željeznicu osim jamstva za stanoviti do¬ 
hodak po kilometru dozvolio, da družtvo svojom stražom željezničku 
prugu čuva protiv napadaja nesklonoga pučanstva. Konačna sulta¬ 
nova irađa o toj stvari izašla je u siečnju god. 1902., a u Ham¬ 
burgu već si taru ruke, kako će se njemački čelični klin utisnuti 
medju Engleze i Ruse sve do Perzijskoga zaljeva, kamo će nje¬ 
mački agent s ušća Labe brzim vlakom dospjeti za nepunih šest dana. 

Još god. 1886. napisao je njeki Niemac (dr. Sprenger) djelce 
pod naslovom: „Babilonija, najbogatija zemlja u prošlosti i naj¬ 
plodnije područje za kolonizaciju u sadašnjosti". Prema tomu djelcu 
nikoše dvie gorostasne osnove: da se preko habsburžke monarkije 
i preko razcjepkane Jugoslavije s Njemačkom spoji Mezopotamija 
kao njezina žitnica, a Turska da stupi u austro-njemačko-talijanski 
savez s pol milijuna njemačkim duhom izvježbane i njemačkim 
radom naoružane svoje vojske. 

1 Netom spom. djelo, str. 225. 


Danas poslie dvadeset godina ova je osnova dobrim dielom 
postala činom, te se nad njemačkim prodiranjem na Iztok (Drang 
nach Osten) već desetak godina težko zabrinjuju u Parizu, u 
Petrogradu i u Londonu; ali su zato mnogo mirniji naši ljudi u 
Pragu i Krakovu, naši prijatelji i saveznici u Beču i Pešti, a i mi 
sami, u Ljubljani i u Zagrebu, u Beogradu i u Sofiji... . 

(Njemačka trgovina u romanskim zemljama i u 
Englezkoj.) Njemačka trgovinska politika nije se udomaćila samo 
u državi „stoljetnoga bolestnika", nego se silno uvriežila u mladoj 
ujedinjenoj Italiji, u daleko jačoj, makar politički i ujedinjenoj, 
Francuzkoj, dapače i u ponosnoj i bogatoj Englezkoj, pa i u Špa¬ 
njolskoj, makar je na strani. 

U Italiji su Niemci ravnatelji u tvornicama i poslovodje u 
radionicama. Njihovi inžiniri prokopaše Simplon. U Genui zavla- 
daše posvema trgovinom žita, vina, petroleja i kemijskih gnojiva. 
Da izbjegnu visokoj carini, što ih je Italija uvela od godine 
1878.—87., osnovaše goleme tvornice n Lombardiji i Piemontu. 
Električni tramvaji u Genui, Florenciji, Aleksandriji, Perugiji, Na¬ 
pulju, Palermu i t. d. u njemačkim su rukama, isto tako i elek¬ 
trička razsvjeta po mnogim gradovima. „Norddeutscher Lloyd u 
pristaje u Genui i Napulju i prevozi ljude i robu bilo u Ameriku, 
bilo u Kitaj, Japan i Australiju. „Hamburg-Amerika" i „Kosmos" 
plove iz Napulja u New-York i iz Genue u Tihi ocean. Sve velike 
poslove pomažu novčano njemačke banke Schmidt, Kolb, Wast & 
Schuhmacher, Manzi, Wedeking i t. d. Od nekoliko godina podi¬ 
goše Niemci po Lombardiji i Mletačkoj tvornice šećera i u plodnoj 
dolini Pada pokupovaše svu silu polja i vinogradi. A Talijani u 
stotinama tisuća, gladni, poderani i očajni bježe preko oceana baš 
poput svojih iztočnih susjeda, koji se u najnovije doba kao za 
okladu miču Niemcu s puta, osobito u slavonskoj Hrvatskoj . . , 1 

U Parizu su Niemci već duže vremena veoma jaki u finan- 
jalnom svietu. No sjekira im je pala u med istom poslie izložbe 
god. 1900., na koju su dobili poziv samo zbog nepojmljive fran- 
cuzke lakoumnosti i naravski objeručke ga prihvatili, da danas i 
Francuzi uzmognu kupovati svoje željezničke parostroje u Nje¬ 
mačkoj i da njemačka brodogradnja zasliepi oči svoj Evropi. Sad 

1 Vidi pobliže duboku studiju i u nas poznatoga pisca Charlesa Loi- 
seaua: „La Eenaissance ćconomique de 1’ Italie 1 ' (Gospodarski preporod Ita¬ 
lije) u „Ttevue de Paris l ‘ od 15. siečnja i 1. veljače 1901. 

je i Wagner ušao u francuzku operu, a spremaju se i njemački 
burši u posjet svojim parižkim drugovima. Njemački uvoz u tom 
očijukanju porasao je od 216 mil. Maraka god. 1899. na 276 mil. 
Maraka god. 1900., dok se prije nikako ne mogaše ganuti s mjesta, 
jer je iznašao 1895. god. 202 mil., 1896. god. 201 mil, 1897. god. 
209 mil., a 1898. god, 205 mil. Maraka. Francuzki uvoz u Nje¬ 
mačku porasao je naprotiv tek za 4 milijuna: od 298 mil. god. 1899. 
na 302 mil. god. 1900. Osobito treba naglasiti, da se Niemci u 
Francuzkoj kriju, te se naročito u Parizu izdaju sad za Belgijance, 
sad za Švicarce, sad dapače za nesretne Alzačane. A Francuz vje¬ 
ruje, ta on je „dobar“ kao i Slaven. 

I u samu Englezku njemački uvoz neprestance raste, i to 
dosta naglo: 

Od 715 mil. god. 1896. digao se na 912 mil. god. 1900. 
Raste doduše i englezki uvoz u Njemačku, ali ipak slabije: Od 
647 mil. Maraka god. 1896. porasao je na 840 mil. Mar., te 
znatno zaostaje. 

Englezka se tješi time, što Njemačka iz njezinih kolonija 
uvozi za više od 400 mil. Mar., dok izvozi u njih istom od prilike 
za 130 mil. Mar. No tu se ne računa uvoz u kolonije iz Antwer 
pena i Rotterdama, a ove luke treba s ovoga gledišta smatrati 
njemačkim lukama, kako to englezka statistika već i čini, mećući 
u njemačku rubriku takodjer robu iz Belgije i Holandije. 

Španjolsko-američki rat u kojem se nekadašnje carstvo dvaju 
svietova suzilo na evropske svoje granice, dao je Njemačkoj liepu 
priliku, da pokaže i — unovči svoje simpatije u izmorenoj i osiro¬ 
mašenoj Španjolskoj. Španjolci su tašti ljudi, a Španjolke još taštije 
žene: sjajna a jeftina njemačka roba lako ih dakle zamamljuje. 
Uz to Niemac u Kastiliji i Andaluziji govori i piše mjestnim na- 
rječjem, a do potrebe daje berlinskim haljinama parišku etiketu. I 
tako je njemački uvoz u Španjolsku od 44 mil. peseta u god. 1896. 
nUrasao god. 1899. na 64 mil. peseta, ili od prilike na 60 mil. K. 
No Francuzka sa svojim uvozom od 157 mil. fr., a Englezka sa 
247 mil. fr. (g. 1899.) još su ipak veoma jake suparnice, to jače, 
što Španjolac kud i kamo manje vjeruje Niemcu, nego Francuz i 
Talijan. 

(Južna Amerika i Afrika. — Azijski iztok.) Kad 
je njemačka trgovinska politika našla puta i načina, da se po svoj 
Evropi sad više, sad manje nametne, onda si možemo pomisliti, 


kako je neodoljiva njezina snaga u latinskoj Americi, u poluger- 
manskoj južnoj Africi i na dalekom azijskom iztoku, gdje ukočeni 
kitajski gorostas daje toliko sgode za hladnokrvne operacije. 

U Mexiku Niemci prvi upoznaše američki Kitaj, to jest 
veliku zemlju, u kojoj ima svakoga podneblja, svakoga ploda, a 
već i svakovrstne privrede, i u kojoj se trgovina u dvadeset godina 
(od 1878.—1898.) početverostručila, jer je izvoz god. 1877. do 1878. 
vriedio 29,285.659 dol., a 1897.—1898. god. 128,972.749 dol. 1 
Zato Niemci pohrliše ovamo i razidjoše se po svoj zemlji pješice, 
na. mulama i konjima. God. 1899. (u srpnju) podpisala je na¬ 
rodna mexička banka konverziju četiriju svojih izvanjskih zajmova 
s Bleichroederom (u Berlinu), pak s Njemačkom i Draždjanskom 
bankom. (Deutsche Bank, Dresdener Bank). Admiral Tirpitz, mi¬ 
nistar mornarice, procienio je malo z a tim god. 1900. njemačke 
interese u Mexiku na 200 milijuna Maraka. 

Na američkoj prevlaci, koja će doskora biti prokopana, izkr- 
cala je nedavno „Hamburg-Amerika" s pomoću „Kosmosa“ 4.000 
Niemaca, a po najnovijem računu imadu tu Niemci za 250 mil. 
Maraka posjeda, a isto toliko i u zaledju panamske priečbe, na 
Antilima, osobito na Haitiu. 

Još većom snagom spustiše se Niemci na južnu Ameriku: U 
Boliviji držahu god. 1898. petinu uv^za, a god. 1900. već pet 
osmina, prepuštajući na vrieme Velikoj Britaniji dvie osmine, a 
Francuzkoj jednu osminu. U republici Chile zaposleno je 300 
mil. Maraka njemačkoga kapitala, a Niemac general Koerner 
s čitavom družinom vježba chilsku vojsku po pruskom uzoru. U 
Argentini izčezavaju Niemci svojim brojem (dvie do tri tisuće) 
prema 30.000 Francuza i 100.000 Talijana, ali je zato njihov 
uvoz veći i od uvoza Sjedinjenih Država, a sve to jače potiskuje 
i britansku trgovinu, koja je od 57'8 mil. dolara god. 1890. pala 
na 38 mil. dol. god. 1900., dok je njemački uvoz za to isto vrieme 
od 12 3 mil. dol. narasao na 167 mil. dol. Sjedinjene Države 
uvoze u Argentinu znatno manje: za 11 mil. dol. god. 1900. 
„Deutsche Ueherseeische Bank“ ima svoje sielo u Buenos-Aires, 
Niemci su na čelu svim električnim centralama, koje dakako rade 
s njemačkim materijalom. Iz Njemačke dolazi vino i pivo, kemijski 
produkti, tkanine i odielo, papir, zeljezo i staklo. Argentinci više 

Vidi B. đe Zayas Enriquez: „Les IŽtats-Unis M&dcains (Sjedinjene 
Države meksičke. Mexiko 1899., str. 238.), str. 160. 

ne uče u Parizu, već u Njemačkoj, a u srednjim argentinskim 
školama mjesto obveznoga francuzkoga jezika uveden je njemački 
i talijanski. 

No pravu svoju obećanu zemlju nadjoše Niemei u Braziliji. 
kamo ih već odavna pozivaše veliki njihov narodni ekonomista 
Schmoller ovim riečima: 

„Mi moramo željeti, da se pošto po to u Braziliji stvori država 
s dvadeset do trideset milijuna Niemaca, bila ona nezavisna, ili u 
najtjesnijim vezama s carstvom.“ J 

Danas s južnom Amerikom radi šest velikih njemačkih paro¬ 
brodarskih družtava (Hamburg - Amerika, Norddeutscher Lloyd, 
Hamburg-Sildamerika, Kosmos, Freitas, Hansa), a tri jaka kolo- 
nizatorna družtva (Hanseatische Kolonisations-gesellschaft, Siidame- 
rikanische Kolonisationsgesellschaft i Deutsche Siedlungsgesellschaft) 
živo nastoje, da u južnim brazilskim pokrajinama, naročito u Rio 
Grande i Santa Catarina, njemački živalj što skorije posvema pre¬ 
vlada. I u istinu ima u Braziliji oko 300.000 Niemaca, a od toga 
200.000 u južnim pokrajinama, i to po službenom brazilskom popisu, 
u kojem vlada rado smanjuje broj tudjinaca, •naročito Niemaca, 
kojih je u nekim krajevima yeć 90%, te se brazilski činovnici 
često ne mogu ni ganuti bez tumača. 

Brazilski izborni red od god. 1880. daje pasivno pravo izbora 
i nekatolicima; od god. 1887. tri Niemca protestanta sjede u sa¬ 
boru države Rio Grande. 

Niemei su većinom ratari, gotovo sve sami protestanti, s jakom 
crkvenom i školskom organizacijom. U Porto-Alegre imađu svoju 
realku, a u San Leopoldo učiteljsku školu. Po svim su kućama 
slike Vilima I. i Bismarcka. 

Državnoj republikanskoj banci na čelu je bivši ravnatelj nje¬ 
mačke banke u Rio de Janeiro, koja ima svoje podružnice u Santo 
Paolo i u Santosu. Niemei uložiše u brazilske željeznice 62 mil. 
Maraka, a u svim javnim radnjama sasvim potisnuše Engleze i 
Belgijance. Tek im se sjeverni Američanin opire žilavo i biesno. 

I u južnoj Africi imala bi Njemačka svoju Braziliju osla¬ 
njajući se na Bure, koje smatra na po Niemcima, da svih nada i 
osnova nije osujetio englezko-burski rat, te je njemački uvoz u 
Transvaal od 2 l / 2 mil. sterl. god. 1899. pao na manje od pol mili- 

' ,,L’ impćrialisme allemiind“, str. 260. 

juna, a dovoz iz Hamburga od pol milijuna funti sterlinga na 
10.000. Od čitave izvanjske trgovine u južnoj Africi odpada na 
Veliku Britaniju (god. 1900.) 14,778.000 sterl., a na njemačku 
samo 715.000 sterl. Tu se dakle Niemei moradoše odreći nade, da 
će im njihovih 29 milijuna sterl., što su ih uložili u transvaalske 
rudnike, i četiri milijuna, što ih dadoše u trgovinu, donieti za 
kamate svu južnu Afriku. 

Ali se zato Niemei obilno odštetiše u Siamu, a još više u 
Kitaj u. Siamsku vojsku vježbaju njemački častnici, njemački 
inžiniri grade utvrde na Menamu, a Siamke po haremima u Bang- 
hoku nose njemačke tkanine. 

Od 1. studenoga 1897., kad u Jank-Čeu poginuše dva njemačka 
misionara, počinje njemačka provala u Kitaj. i to u Kiau-Čeu i u 
pokrajinu Šant-Tung, kako je na to svoje zemljake upozorio geograf 
Richthofen još god. 1882. 

U velikim primorskim kitajskim gradovima bijaše 1899. god. 
105 velikih njemačkih trgovačkih kuća, te je Njemačka iste godine 
uvezla u Kitaj svojih obrtnina za 50 milijuna Maraka, a dovezla 
iz nje njezinih prirodnina (čaja, riže, surove svile, trave za ma¬ 
drace) u vriednosti od 29 mil. Mar. U Šanghaju izlazi „Ost-Asia- 
tiseber Lloyđ“, a tamošnja Ostasiatische Bank sudjelovala je revno i 
kod kitajskoga zajma (400 mil. fr.) god. 1898. 

Cak do carstva mikadova dopire njemački trgovački sistem : 
God. 1900. bijaše u Japanu 55 njemačkih trgovačkih kuća, a 
njemački veletržei u Jokohami imadu već svoju trgovačku komoru 
i svoj njemački list. God 1898. uvezla je Njemačka u Japan svojih 
obrtnina za 25 milijuna, a da je današnja japanska vojska djelo 
pruskoga militarizma, to je dovoljno poznato iz rusko-japanskoga rata. 

(Sjedinjene države sj e v.-američke.) Nego sav ovaj 
uspjeh njemačke trgovinske politike na sve četiri strane Evrope, u 
srednjoj i južnoj Americi i u jugoiztočnoj Aziji nije možda tako 
značajan kao taj fakat, da njemački dovoz u Sjedinjene Države 
raste uzprkos njihovoj strogoj zaštitnoj carinskoj politici, i da raste 
i u Australiji, potiskujući trgovinu iz same Velike Britanije. Kao 
svuda po svietu, tako i ovdje pomažu Njemačkoj njezini suplemenici, 
kojih u Berlinu računaju za samu Američku Uniju preko deset mi¬ 
lijuna, a kojih će svakako biti oko šest milijuna, jer ih se samo 
od god. 1887.—1893. izselilo 600.000 u Washingtonovu republiku. 
U Wisconsinu i Minnesoti ima kotara s 25%—30% Niemaca. U 








Cincinati, Filađelfiji, Buflalu, Pittsburgu, Detroitu i Albanylu 30% 
do 40%, u Chicagu 41%, u Milwaukee ima ih 50%. U New-Yorku 
ih živi 305.000, a u Newarku sačinjavaju petinu pučanstva. 

Niemci su tu mešetari, trgovci, gostioničari, agenti i bankiri, 
a svi skupa vjerne mušterije svoje stare domovine. Niemci nemaju 
gesla „svoj k svomu", oni ga ne mogu kratko ni izreči, ali imadu 
gotov čin: Američki Niemac reže nožem iz Solingena, a djeca mu 
se igraju samo s njemačkim lutkama. Tako rade i oni Niemci, koji 
su u Americi sveučilištni profesori. Time si moramo tumačiti, da je 
njemački dovoz u Sjedinjene Države vazda preko 350 mil., a god. 
1900. bijaše 539 mil. Maraka. Istina, Sjedinjene Države uvažaju 
u Njemačku kud i kamo više: god. 1900. več za 1.020 mil. Mar., 
ali Niemac toga ne žali: Tu je u prvom redu žito i meso, koje 
daje nove snage, da dalje radiš i čitav sviet svojim radom osvajaš. 

(Australija.) I na australskom kopnu ima oko 200.000 
njemačkih izseljenika, a njemački je dovoz od pol milij. sterlinga 
god. 1884. narasao za 14 godina blizu na dva milij. (1,854.900) 
sterl., dok je Velika Britanija u to vrieme izgubila 31 mil. sterl. 

\ 

Zaključah. 

čitava je dakle zemaljska kruglja golemo tržište modernoj 
Njemačkoj, koja se sva pretvorila u veliku vojarnu, u veliku tvor¬ 
nicu i u svjetski bazar u isti mah. I kad bi čovjek ostao samo kod 
statistike robe i novaca, brzo bi povjerovao, da. će u istinu i sa- 
mosvjestni Anglosas i ponosni Roman, a pogotovo skromni Slaven 
biti u tom njemačkom čudovištu ili prosti vojnik, ili jednostavni 
radnik, ili zadnji služnik. No ima u Njemačkoj još i štošta drugo 
osim labaratorija i tehnika, visokih peći i dubokih prokopa, pro¬ 
stranih luka i pobjedonosne vojske: Njemačka je sama u sebi tolika 
i takva opreka, da je njezina današnja snaga s višega gledišta 
svjetske povjesti kratkotrajna pojava, ako se i ne smije reći, da će 
tako naglo potamnjeti, kako je nenadano zasjala poput meteora. 

6. Njemački karakter i opreke u njemačkim težnjama. 

Mješavina realizma i idealizma u njemačkom karakteru. 

„Pod utjecajem posebne ćudi i plemena, pak dosta hladnoga 
i često maglovitoga podneblja razvio se u Njemačkoj takav značaj, 
kojemu svakako treba točno odrediti glavne elemente . . . Prosudju- 


jući naravske sklonosti, njemačka se osjetljivost dieli u dva pro¬ 
tivna pravca stvarajući zanimivu mješavinu realizma i idealizma . . . 
Luther voli pjesmu, pivo i ženu; no u isto vrieme ima vruću vjeru 
i živi u stravi pred vragom i pred paklom; to je čovjek rada, ne¬ 
ustrašivi „borac 111 . . . Niemac se rado mienja: Poslie časova po¬ 
nešto surovoga veselja spopada ga sjeta, a često i pesimizam. Nije 
mu obično prirodjeno mišljenje, da je čovjek po svoj naravi dobar, 
pa je s toga nepovjerljiv, sudi i tuži drugoga i sebe, gledajući u 
čovjeku zlo, tražeći u njem sotonu. U vjeri sav je prodabnut 
idejom iztočnoga grieba i mišlju, da se nismo nikako kadri spasiti. 

Negativnost u njemačkom karakteru: mržnja. 

Unutrašnja njemačka gorljivost ne razvija se nikada bez ne¬ 
gativne strane, t. j. bez mržnje proti neprijateljima dobre stvari, 
izabranoga naroda, uzvišene domovine. Niemac strahovito mrzi Po¬ 
ljaka i Rusa; Zid mu je do skrajnosti odvratan, što mu svakom 
sgodom daje silno osjećati.. . Što se tiče Francuza, taj mu je „krvni 
dušmanin 11 , toga mrzi još jače. Čini se, da je (porajnski) palatinat 
(Falačka) još uviek u plamenu i da u Versaillu vlada Luj XIV.: 
Tako su ona vremena živo pred očima biesnomu njemačkomu pa¬ 
triotizmu. 

Ovo je najgora strana njemačke duše. Pošto su se Niemci 
međju sobom zamrzili, priučiše se, da izvanjske neprijatelje nena- 
vide tako strašno, kako to ne vidimo nigdje na svietu . . . Heine 
govoraše: ,Niemci su osvetljiviji od romanskih naroda. To je zato, 
jer su idealniji i u samoj mržnji. Mi kod svojih neprijatelja mrzimo 
to, što je najglavnije i najintimnije : njihovu misao. 1 

Treitscbke je opet kazao: ,Za nas misle, da smo flegmatični, 
no mi smo narod, koji znade najjače mrziti 1 . Bamberger, protivnik 
Bismarckov, potvrdio je ovu rieč, veleći: ,Evo raste pokoljenje, 
kojemu se patriotizam ukazuje samo pod znakom mržnje 1 . . . 
Bismarck je, veli se, razdielio sviet (na dosta primitivan način) na 
prijatelje i neprijatelje njemačkoga carstva . . . 

Njemački se karakter još razvija. 

Nietzsche u njemačkoj misaonoj đubljini, kojoj se ruga, rado 
nalazi veliku gomilu neizrađjenih elemenata. Po njegovome mi- 

1 U francuzkom je originalu ovdje igra riečima, jer "se Luther izgovara 
gotovo kao lutteur, što znači , ; borae“. 


šljenju . . . Niemac nema samo đvie duše, nego više njih . . . ,Kako 
su si tu blizu plemenština i prostačtvo! Kako je ta duša bogata i 
nesredjena! Niemac vuče svoju dušu, vuče u obće kao kakvo 
breme sve ono, što se s njime dogadja. Slabo shvaća dogadjaje 
svoga života, te ib nikad pravo ne razumije ... U njemačkoj duši 
ima hodnika i galerija, ali je u njoj i mnogo špilja i izđubina. .. 
Niemcu se sve čini dubokim, što je neizvjestno i maglovito, što 
istom nastaje, ili još raste. Niemca još nema, on postaje, on se 
razvija. Za to je razvoj pravi njemački rad, u kojem je postigao 
savršenstvo na velikom području filozofskih misli'. 1 

Ako u jedno skupimo dojam mnogih njemačkih mislilaca, 
mogli bismo Niemca ovako karakterizovati: To je čovjek odvažan 
i sabran, koji unutrašnje svoje duševne opreke izgladjuje humorom 
i radom . . . Mefistofele je personifikacija humora, Faust personifi¬ 
kacija misli, koja u radu beči rane, što si ih.1 e sama zadala. 

Niemac s društvenoga gledišta — feudalac. 

S družtvenoga gledišta možemo za Niemca u historijskom 
jeziku kazati, da je ostao po svome mišljenju feudalac usred mo¬ 
dernoga družtva. Što više, on je sačuvao mističko i praznovjerno 
poštivanje surove sile. Ako je jači, proglašuje svoju snagu pravom; 
ako je slabiji, on se pokorava... Nietzsche u Niemaca svuda vidi 
volju za vlašću, ,,den Willen zur Macht“, a to znači, da Niemac 
znade zapoviedati, ako može, a kad ne može zapoviedati, da znade 
slušati. I stoga je Nietzsche, koji se smatra skroz i skroz modernim 
čovjekom, pravi pravcati feudalac. 

Njemački karakter s gledišta estetskoga i moralnoga. 

Niemci sami priznaju, da ima istine u dva glavna prigovora 
drugih naroda protiv njih : S gledišta estetskoga i moralnoga Niemcu 
nedostaje forme i ljubežljivosti, često je lukav pod krinkom iskre¬ 
nosti, rado se svadja i osvećuje, surovo se ponaša, jednom riečju: 
donekle je divljak; s gledišta političkoga previše se pokorava, 
premalo do sebe drži, servilan je . . . Napokon treba iztaknuti i 
znamenovanje njegovoga imena: ne zove se uzalud das tiusche 

1 Vidi: Nietzsche (frane. prievod): Par deia lebien et le mal („Peuples 
et Patrie", eh. XIII. § 244.). Tame je Nietzscheu za ovo poglavlje napisao, da 
je vrlo sugestivno. (Opazka A. Fouillća.) 


Volk (das tausche Volk), narod varalački. Zato je Bismarck 
kazao: ,Mi Prusi nemamo talenta, da nas itko uzljubi' . . . 

Mnogi će Niemac mjesto B Ieicht“ (lagan) reći „unschwer“ 
(,,netežak“), jer Niemci vole spajati oprečne pojmove. Odtuda u 
njihovu slogu očita težnja za spletenošću. Niemci rado kupe oblake, 
dok ih Francuz pod svaku cienu nastoji raztjerati . . . Kant si ie 
stvorio svoj jezik, Hegel opet svoj . . . Prednost je njemačkoga 
jezika u tome, što se lako podaje svim stvarima i svim idejama 
do najmanjih potankosti, no pogibao je u tom, što smetenjacima 
dopušta, ... da si umišljaju, kako vide u dubinu, jer jasno ništa 
ne vide . . . Njemački jezik ostao je u rukama svojih pisaca pre¬ 
više osobnim orudjem: Do danas još nema u njem sveobćega i 
družtvenoga duha francuzkoga jezika. 

Niemci su vazda protestovali proti asketskoj nauci stare (ka¬ 
toličke) Crkve. Germanski misticizam očito nastojaše, da protiv 
asketskomu i centralističkomu shvaćanju rimskoga katolicizma pri¬ 
pravi put slobodi u vjerovanju, individualizmu u moralu. Ali 
misticizam je i slab, ako znade biti jak. Jakost je njegova u 
tome, što čovjeka vodi u dubine njegove duše, da neodvisno od 
izvanjskoga svieta traži dodir s božanstvom . . . Slabost je mi¬ 
sticizma u tome, što si umišlja, da pojedinac može ravno obćiti 
s Bogom, te vrlo često svoje vjerovanje i svoje osjećaje smatra 
nečim božanskim . . . Čovjek postaje neodvisan od svakoga izvanj¬ 
skoga odnošaja, od svakoga pravila, od svakoga zakona . .. Ko lik o 
ljudi, toliko vjera, obreda i svetišta ... U drugu ruku čim je 
takav čovjek uvjeren, da je našao dobro i istinu, da dapače Boga 
u sebi nosi, počne toliko držati do svoje vjere, da tudje vjere nije 
kadar shvatiti; postavši nesnošljiv u svojoj misli, postane nesnošljiv 
i u svojim činima. Ta tko je bio nesnošljiviji od osnivača toleran¬ 
cije, od Lutbera i Kalvina! . . . 

Niemci o pravu, sili i povjesti. (Ihering. Treitschke.) 

Dok je pravo za Francuza uzajamni odnošaj medju poje¬ 
dinim slobodama, te se slobodom neprestance može popravljati, 
za Niemca pravo nastaje i raste poput velikoga duba, koji starim 
k renjem crpe snagu, da uzmogne potjerati novo granje i lišće. 
Hoćemo li da vjerujemo S a v i g n y u, 1 pravo nije resultat pozi- 

1 Glasoviti njemački pravnik francuzkoga porietla (1779.— 1861.) 


S. Radić: Savremena Evropa. 

tivnih zakona. Kao što jezik, običaj i urefdbe, s kojima je pravo 
nerazrješivo vezano, tako je i pravo samo neka sila i neko djelo¬ 
vanje narodno . . . Država je predstavnica prava, i zato je ona 
„najsavršeniji izražaj one više sile, koja sa zove život narodni. 11 
Na tim se načelima osniva historijska vjera . . ., a Hegelu bijaše 
sudjeno, da u jednu cjelinu spoji sav historijski realizam i meta¬ 
fizički idealizam. Hoćemo li da vjerujemo Hegelu, ne postizava 
država svoje idealnosti ničim tako, kao realizmom rata ... U ratu 
je život i imetak gradjana otvoreno podvržen obstanku zajednice, 
a to je država. I budući da država predstavlja silu, može se i 
mora njom služiti, da se uzdrži i poveća. Hegel nipošto ne dopušta 
poput filosofa francuzke škole, da imade ratova za civilizaciju, 
za napredak, za pravednost, za čovječanstvo; Hegel dopušta samo 
ratove sbog državne koristi, kad je naime država „ugrožena ili 
povriedjena." Što se tiče medjunarodnib ugovora, „koji imadu 
vječno trajati 11 , Hegel ili izvrgava ruglu! Ti su ugovori samo pri¬ 
vremeni, budući da ih sbog svoje koristi može svaki čas prekinuti 
ona ista država, koja ib je u svom interesu podpisala. U svakom 
razdoblju povjesti, nastavlja dalje Hegel, vidimo jedan narod, koji 
predstavlja neku fazu u razvoju Ideje; prema tomu narodu, ako 
je pobjedonosan, svi su drugi narodi bezpravni. Tako u svoje 
vrieme gospodovaše Iztok, pak Grčka, a onda Rim. Danas je 
došao red na germansko pleme . . . Ova filosofija živi sad jače, 
sad slabije u svakoj njemačkoj misli. God. 1876. Ibering, sla¬ 
veći rodovno Vilima II., kazao je u svom govoru o sili i pravu ... 
i ovo: ,Svako pravo, koliko postoji, i koliko vriedi, čedo je po¬ 
vjesti (ein Kind der Geschicbte). I nama se valja s čuvstvom obo¬ 
žavanja pokloniti pred pobjedonosnom silom, kao pred tajinstvenim 
produktom moralne snage i moralnih zakona, koji vladaju i nad 
najdivljim ratnim pobjedama . . . Pobjednička sila jedina stvara 
i odredjuje pravo. I samo onda može nestati rata i nastati mir ; 
kad priznamo ovo načelo. I tako se naše pravno čuvstvo izmiruje 
s tvrdim zakonom povjesti. 11 

Treitscbke opet sa svoje strane umuje ovako: ,Radikalne 
teorije uče, da država postaje slobodnom voljom suverenoga naroda. 
Povjest naprotiv dokazuje, da države najčešće nastaju proti volji 
većine naroda s pomoću sile i pokornosti. 1 


Od Hegela je obožavanje uspjeha i jakosti ostalo u Njemačkoj 
kao glavno pravilo svemu mišljenju i djelovanju . . . Spomenuti 
Ibering kliče: 

,Proklinjemo „spasitelje i osloboditelje 11 , ali njih opravdava 
uspjeh njihove odvažnosti . . . Oni se od suda pravice pozivlju na 
sud Povjesti, koja je najviša instancija, priznata od svih naroda i 
proti kojoj nema apelacije. 11 

I tako je pravo savjesti podređjeno povjesti, tomu 
novomu germanskomu božanstvu. Ali čijoj i kakvoj povjesti? Tko 
ju je sabrao i, što je glavno, tko si može utvarati, da ju je dovršio? 
Koji je narod dobio posljednju osudu od sudišta, koje ne samo da 
nije bez apelacije, nego proti kojemu se naprotiv neprestance ape- 
luje bez kraja i konca? 

Kad je god. 1870. Njemačka bila blizu, da se izpune njezini 
osnovi, pjesnik Geibel, sav opojen pobjedama, poče kliktati: 
,Zdravo, sveta kišo vatre i gnievne oluje, koja je zahujila poslie 
tako duge tjeskobe. Mi se bečimo u plamenu, a moje srdce po¬ 
zdravlja buru radostnim kucanjem. Napried, orlovi, jakih krila. 
Njemačka već slobodno diše i slaže svoje harfe, da slavi pobjedu. 12 

Zaključak. 

Harfa i mač, vatra, batići za bubanj i orao, sila i Ideja, 
učenost i mitologija, Bog i Kaiser, pietizam i kapralizam, znanost 
i brutalnost, — sve se to još i danas komeša u polufeudalnim, a 
polumođernim njemačkim glavama. 11 

Tako u glavnom karakterizuje Niemce i Njemačku već češće 
spmenuti francuzki sociolog i filosof, Alfred Fouillć u svojoj 
Psihologiji evropskih naroda. 3 Naumice sam sve doslovce citovao 
zato, jer se u nas ne bi lako vjerovalo, da ovako oštro mogu suditi 
i pisati ljudi čiste znanosti, vedri i nepristrani filosofi. 

Ali ova slika, kolikogod je jasna i pregledna, još nam ne pre¬ 
dočuje svih velikih i nepomirljivih opreka u njemačkim težnjama. 
Te ćemo opreke ugledati i svu njihovu zamašnost shvatiti istom 
onda, ako još jednom oštrim pogledom preletimo sav njemački 
javni život. 

1 Vidi: Ihering, Gesammelte Aufsatze, str. 252. 

2 Guiliand: L’ Allemagne nouvellle, str. 188. 

3 Vidi Esquisse Psychologique des peuples europeens, str. 254.-264., 
267—268, 287—289, 292—293 i 315. 


1 Vidi Ihering: Macht und RecM (Sila i pravo), Borni, 1876. 

Oprečnost njemačkih težnja. —/ Bismarck. 

Personifikacijom svojih težnja Niemci najvole smatrati kneza 
Bismarcka. Ali baš u „željeznom kancelara" stižu se sve nepo¬ 
mirljive opreke savremenoga njemačkoga duha. Taj mali pruski 
„šljivar" (junker) bijaše doduše prije svega aristokratski konser- 
vativac, surovi vojnik i nepristupačni luteran; no u isto vrieme 
morao se podavati i podati demokratskoj struji našega doba toliko, 
te je čak s Lassalleom sporazumno radio; morao je udovoljiti gra- 
djanstvo i novu Njemačku navrnuti na putove svjetske trgovine; 
napokon poslie bezuspješnih ludih progona njemačkih katolika va¬ 
ljalo mu se u unutrašnjoj i izvanjskoj politici najjače osloniti na 
njemački katolički centrum i na papinsku moč. I tako u Bis- 
marcku vidimo sve četiri glavne opreke njemačkih težnja: kopnenu 
vojničku aristokratsku i osvajačku politiku na jednoj strani, a po¬ 
morsku gradjansku, trgovačku, svjetsku politiku na drugoj strani; 
zatim ovdje procvat industrije i porast kapitala, a tamo pad ra¬ 
tarstva i silni porast bezkućnika; nadalje tu protestantsku vladu, 
a tamo katoličku politiku; napokon na vrhuncu „đružtvene pira¬ 
mide" mali broj do skrajnosti sebičnih bogatuina, a pod njima 
milijune ogorčenih radnika u jednoj ruci sa socijalističkim „evan- 
gjeljem", a u drugoj ne samo s kladivom, nego i s bombom. 

Opreka izmedju vojničke i trgovačke politike. 

Prvu opreku — naime medju evropskom vojničkom i svjet¬ 
skom trgovačkom politikom — platila je Franeuzlca u više navrata, 
a osobito za Luja XIV. i Napoleona I. Francuzka je i danas kao 
razapeta medju potrebom, da uredjuje svoje kolonijalno carstvo, i 
medju nuždom, da prema Njemačkoj, pa i prema Italiji, bude vazda 
vojnički dorasla. U najnovije se doba nastoji doduše oteti tomu 
„križu" svojim sporazuinkom s Velikom Britanijom, baš kao i 
Njemačka službenim svojim prijateljstvom prema Rusiji. No time 
se samo još jače pokazuje istinitost tvrdnje, da se svjetska trgo¬ 
vinska ili kolonijalna politika ne može posvema dovesti u sklad ni 
s potrebom jake kopnene obrane, a kamo li s kopnenim osvajačkim 
osnovama. 

Novo njemačko carstvo na čelu s Bismarckom to je odmah 
osjetilo, te je, ako i protiv vladine volje, moralo popustiti gra- 
djanstvu. Njemački „purgar" daje doduše rado svoga sina u dobro¬ 


voljce uza sve to, što se time znatno izprazni njegov žep; svoje 
kćeri rado vidi, gdje plešu s poručnicima, ili se igraju „tennisa" 
s plemićkim gospodjama i gospodjicama; dopušta kadikad dapače 
i to, da miraz njegove kćeri pozlati koji taj za’rđjali plemićki 
grb; no za sve ove žrtve uporno traži i doličnu odštetu. I u istinu 
berlinska vlada, naročito od god. 1890. % upotrebila je golema finan- 
cijalna sredstva i veliki svoj diplomatski upliv, da njemačkoj indu¬ 
striji otvori sav sviet. U isto doba prilagodila je svoje zakono¬ 
davstvo velikomu obrtu i svjetskomu prometu, a uz to je domaću 
industriju podizala sad zaštitnim carinama, sad sgodnim trgovinskim 
ugovorima. No uzprkos tomu gradjanstvo nije zadovoljno, jer pri¬ 
govara, da plemstvo dolazi na sva viša mjesta, daje odviše naduto 
i da vojničkim i agrarnim svojim zahtjevima guši samu klicu 
njemačkoga obrta i trgovine. A ovo plemstvo na čelu s pruskim 
„junkerima odgovara na sve ove tužbe poznatim stihovima: 

„Lasst Reichtum, Handel, Recht und Wissen sterben, 

Nur unsern alten Adel nie verderben!" 

(Neka propane bogatstvo, trgovina, pravo i znanost, samo 
neka čvrsto stoji naše staro plemstvo.) 

Borba medju industrijalcima i agrarcima. 

Ova opreka medju kopnenom i pomorskom politikom samo se 
ojačala sve to žešćom borbom medju industrijalcima i agrarcima. 

Njemačka se trgovačka zastava doduše ponosno vije po svim 
morima, a njemački trgovački promet manji je još samo od bri¬ 
tanskoga. No u isto doba opuštješe sela, a ratarski se stalež silno 
prorjedjuje. K tomu svemu zemljištna renta pala je na 1%. Srednji 
stalež viče: Hoćemo industrijalnu državu, dok veleposjednici u sav 
glas zahtievaju, da se obrane ostatci ratarske Njemačke, a time 
i njezina budućnost. Jedni se i drugi pozivlju na statistiku, te 
istim brojevima dokazuju različne stvari. 

Agrarci upozoruju, kako je od god. 1883. do 1900. stočarstvo 
napredovalo od 15 milijuna volova na 18 mil., od 7 milijuna 
svinja na 16 mil., i kako je ratarstvo uza sve neprilike proširilo 
svoju plohu u trinaest godina (1882.—1895.) za 649.000 hektara. 
Industrijalci na to odgovaraju: Sve je to uzalud; njemačko je 

Te godine odstupio je knez Bismarck i prestao ne samo voditi nje¬ 
mačku politiku, nego se u obće povukao iz javnoga života sve do svoje smrti. 

pučanstvo od 44 mil. god. 1879. naraslo na 55 mil. god. 1899., a 
sada se množi za 800.000 svake godine. Zato Njemačka godimice 
uvozi do 300.000 goveda, 100.000 svinja i do 90.000 konja, a 
što je glavno, svakovrstnoga živeža (mesa, jaja, peradi, maslaca 
itd.) za 1.728 milijuna .Maraka. Tako bijaše god. 1899., kad se 
samo žitarica uvezlo blizu tri milijuna (2,892.000) tona. No agrarci 
će na to: Baš ovo i dokazuje, da se imamo vratiti natrag k ra¬ 
tarstvu, jer nam se inače može dogoditi, da Rusija, ili Amerika 
ne puste k nama svoga žita, i propast je naša gotova. 

Industrijalci na to vele: Ovo je plašilo; nesigurno je, da će 
visoke zaštitne carine na žito i živež pomoći samo pruskim šljiva- 
rima-posjednicima, dok će skupoća upropastiti obrt i trgovinu, jer 
više ne će biti sposobna za utakmicu, a time će nastradati i sve¬ 
ukupno radničtvo. A onda, nastavljaju pristaše „svjetskoga gospo- 
darstva 11 (Weltwirtschaft), Njemačka prosto više ne može natrag. 
Njoj treba godimice za više od dvie i pol milijarde svakovrstnih 
surovina, naročito za 220 mil. vune, za 220 mil. pamuka, za 
180 mil. kemijskih produkata i kemijskoga gnojiva, za 120 mil. 
kovina i ruda, za 100 mil., svile, za 80 mil.' drva i liesa itd. 
(god. 1899.). 

I tako trgovinski i industrijalni procvat njemačkih gradova 
i luka koban je ne samo za sela i plemićke dvorce, nego i za 
novo njemačko carstvo: Njemačka još pred četvrt stoljeća posvema 
slična Rusiji, pretvara se naglo u Veliku Britaniju, s tom razlikom, 
što Englezku okružuje more, dok je Njemačka izmedju Rusije i 
Francuzke kao u procjepu, kao izmedju dva mlinska žrvnja. I da 
Bismarcku nije uspjelo dati novomu carstvu malo ođuška u Podu¬ 
navlje i na Sredozemno more (savezom s Habsburžkom monar- 
kijom i s Italijom), bila bi Njemačka već odavna još i teže osje¬ 
tila svu opasnost prenagle svoje gospodarske pretvorbe. 

„Kiđturkampf“. — Kolebanje medju katolicizmom i protestantizmom. 

No moderna Njemačka nema ni vjersko-moralnoga jedinstva 
poput Francuzke, Italije, Španjolske i Rusije, dapače ni poput 
Englezke, koja uzprkos preporodu katoličke svoje manjine ostaje 
osebujna zemlja s još osebujnijim protestantizmom. I za Njemačku, 
osobito od kako je s njom zavladala Pruska, činilo se, da će biti 
prava protestantska velevlast. Bismarck je to u istinu i pokušao 


s glasovitim svojim „kulturnim bojem“ (Kulturkampf) proti 
rimskoj Crkvi. No danas ne samo da je katolički centrum glavni 
oslon berlinske protestantske vlade, nego i glava njemačkoga pro¬ 
testantizma. Vilim II., uztrajno, a donekle već i uspješno nastoji, 
da preuzme historijsku ulogu katoličke Francuzke, te postane služ¬ 
beno od pape priznatim zaštitnikom katoličkih misija na evrop¬ 
skom i azijskom iztoku. U tome mu dosta pomažu jakobinske i 
framasonske parižke vlade, koje se u najnovije doba ne drže ni 
krilate Gambettine rieči: - L’ anticlćricalisme n’ est pas un article 
d’ esportation. (Antiklerikalizam nije roba za izvoz [iz Francuzke]). 
Uza sve to sav sviet gleda na Francuzku kao na svjetovnu pred¬ 
stavnicu, zaštitnicu i hraniteljicu ne samo katoličke vjere, nego i 
kršćanske evropske kulture u obće, te god. 1900., kad je „osam 
saveznika 11 polazilo na kitajski Pao-ting-fu, bijahu Englezi, Ameri- 
čani i Niemci pozdravljeni vikom: Idu Francuzi. 

Ali Vilim II., kad bi i postao službenim zaštitnikom katoli¬ 
cizma, ne bi zadovoljio njemačke većine. Već se odavna čuju sve 
to glasniji prosvjedi protestantskih pastora proti jezuitskomu kurzu 
njemačke politike zahtievajući, da glava evangeličke Crkve bude 
u prvom redu predstavnik germanskoga protesta proti Rimu i 
germanske slobode mišljenja. Opreke se još zaoštrile, od kad je 
protestantska agitacija prodrla u katoličke češke i austrijske zemlje, 
i to pod tako prozirnom političkom krinkom, da je prestolona¬ 
sljednik nadvojvoda Franjo Ferdinand u bečkom katoličkom škol¬ 
skom družtvu morao izreći rieči: „Los von Rom“ beđeutet „Los 
von Osterreicb". („Ništa s Rimom" znači „ništa s Austrijom.") 

Kapitalizam i radničtvo. — Socijalizam. 

Nego od svih opreka, koje razđiru njemačku državu, najveća 
je, najobćenitija i najpogibeljnija ona opreka, koja je nastala raz- 
kolom njemačkoga družtva na kapitalistički i radnički tabor. 

Kad se imalo carstvo ujediniti, govorahu državnici njemač¬ 
komu puku: Za krv svoje djece dobio si uz jedinstvo i veličinu 
svoje domovine još i pet francuzkih milijarda, koje će poput obilne 
kiše svu Njemačku probuditi k novomu gospodarskomu životu i 
procvatu. Ali francuzkih milijarda nestade u težkim blagajnicama 
finacijalnih spekulanata. Tad njemački velikani počeše govoriti na¬ 
rodu : Ne boj se, puče, domovina ti je bogata željezom i ugljenom, 



puna ljudi znanosti, jaka u Evropi, ugledna u svietu; gledaj samo, 
kako će vlada čarobnom šibikom otvoriti neizcrpiva vrela blago¬ 
stanja za sve razrede pučanstva. 

I radini Niemac prione uz posao to više, što se doskora či¬ 
nilo, da će sbog nevidjenoga razvoja obrta i trgovine Njemačkom 
poteći med i mlieko. No gle, brzo se opazilo, da se i na Njemačku 
spustilo jato krvožednih vampira, koji građjanskomu staležu osta¬ 
više doduše priličan dio dobitka, ali je zato većina naroda postala 
pukim njihovim orudjem, koje se svaki čas moglo baciti na stranu. 
Gradjanstvc, razmjerno dosta imućno, poče gledati na milijune bez- 
kućnika kao na golemi živi stroj kapitalističke produkcije i svoga 
dobitka. Još nedavno bijaše lagan prielaz izmedju pojedinih staleža, 
no sad se, baš kao i u Englezkoj, na jednoj strani nadjoše milijuni 
radničtva, a na drugoj nekoliko tisuća bogataša i imućnika. Ali u 
Englezkoj aristokracija sbog svoga roda, a bogatuni sbog otvorenih 
vrata medju lordove, koji još k tomu vazda dobivaju nova prezi¬ 
mena, da ne bude ni traga njihovomu građjanskomu porietlu, tako 
su popularni, te i gladna londonska svjetina, gledajući, gdje u sjaju 
prolazi ovaj ili onaj gavan, uzhićeno šapće'. „G)e, kako je bogat 
naš lord!“ U Njemačkoj nema tomu ni traga, to manje, što su 
njemački milijunaši nastali u deset puta kraće vrieme od englezkih, 
i što je svakomu na rukama trag otimačine — spomenutih pet 
francuzkih milijarda. I tako ništa, baš ništa ne veže najvišega 
njemačkoga družtva s njemačkim pukom. Koliko je možda još 
veza bilo, pokidao ih je i uništio socijalizam, koji je u Njemačkoj, 
kako već spomenuh, u prvom redu pravo čudo pruskoga osvajač¬ 
koga materijalizma, militarizma i birokratizma. 

Socijalizam je od Niemca, koji poštivaše svaku vlast i obo¬ 
žavaše svaku prednost, učinio čovjeka, za kojega više nema auto¬ 
riteta. Godine 1874. imadjahu socijalisti u njemačkom državnom 
saboru 14 zastupnika, za koje su glasovale 352.000 izbornika. 
God. 1898. bijaše tih zastupnika već 56 s 2,120.000 glasova, a 
kod posljednjih izbora (god. 1904.) i taj se broj gotovo podvo¬ 
stručio, te su sada u vojničkoj i protestantskoj Njemačkoj najjače 
stranke socijalisti i katolici! 

Još je Bismarck htio da šatre socijalizam prema onoj : klin se 
klinom izbija, te je dne 17. studenoga 1881. carskim proglasom 
započeo t. zv. državni socijalizam, koji je doskora stotine milijuna 
odredio za radničko osiguranje u bolesti, za slučaj ozljede i u sta¬ 


rosti. Ah time se samo socijalizam ojačao, jer se ove „državne 
žrtve 11 smatrahu mrvicama, kojima se radničtvo ne smije zadovoljiti. 

Istina, socijalistički se gospodarski program i družtveni ideal 
ne dade postići, ali je zato socijalizmu podpuno uspjela protu- 
kršćanska njegova akcija, te danas milijuni Niemaca čvrsto vje¬ 
ruju, da imaju samo toliko duše, koliko i daha, i toliko ideala, 
koliko i želudčanih potreba . . . 

Pruska je iz Njemačke najprije učinila golemu vojarnu, a 
onda gorostasnu tvornicu; u vojarni se Niemci naučiše mrziti Fran¬ 
cuze i Ruse, Engleze i Talijane, kao svoje krvne dušmane, a u 
tvornici, postavši puki kotač medjunarodnoga kapitala s njemačkom 
firmom, izgubiše vjeru u sve, što se ne pipa, ih ne grize. 

Posljedica opreka u njemačkom javnom životu: Gospodarska kriza. 

Sve ove opreke u njemačkim težnjama i u njemačkom javnom 
životu pokazaše se osobito jako u strahovitoj financijalnoj i indu- 
strijalnoj krizi na prielazu iz jednoga stoljeća u drugo: Od travnja 
god. 1900. do siečnja god. 1901. gubitci samo na kotiranim vred¬ 
notama berlinske burze dosegoše poldrugu milijardu Maraka. 

Sbog skupoće surove vune i pamuka smanjiše tkaonice u 
južnoj Njemačkoj početkom god. 1901. produkciju za 13%, a u 
drugoj polovici iste godine obustavljen je rad na 8.500 tkalačkih 
stanova. Savez saskih predionica smanjio je (1901.) produkciju na 
25%, a porajnsko-westfalski sindikat za 20°/ 0 . I producenti koksa 
počeše za trećinu manje raditi, a željezari i strojari gotovo za po¬ 
lovicu (44%) manje. Ista Kruppova tvornica bijaše blizu svomu 
razsulu, da vladinom pomoću nije dobila domaćih i stranih na- 
ručbina. Kriza iz Lipskoga i Draždjana zahvati i plovitbena družtva, 
kojima silno padoše dionice, kao i državne željeznice, na kojima 
se opazio manji promet i s putnicima i s robom. 

Kriza je zahvatila i ratarsku produkciju, te je savez sladornih 
tvornica predložio, da se za god. 1902. smanji ploha za gojenje 
sladorne repe. 

Velika ova kriza nastala je ponajprije zato, što su sirovine 
silno poskupile, onda sbog američke utakmice i radi vratolomne 
spekulacije. 

Kad se Njemačka dala na veliku industriju, našla je kod kuće 
u izobilju željeza i ugljena; australska vuna, indijski ih američki 

pamuk, pak italska i kitajska svila bijaše tada vrlo jevtina; a jevtini 
bijabu i radnici, koji sa svib strana pobrliše u tvornice. 

Najprije je poskupio rad, te je prosječna godišnja radnička 
plača od 612 Maraka god. 1888. porasla na 735 M. god. 1898. U 
to Indijci počeše podizati tvornice pamuka u Bombayu i Madraau, 
a Američani u poriečju Misisipia: Surovi pamuk smjesta naglo po¬ 
skupi. S vunom započe takva spekulacija, sbog koje se ciene naglo 
mienjahu, i to redovno do velike skupljine. Da utakmica bude još 
teža, složiše se vlastnici ugljenika i prisiliše tvorničare željeza na 
svoje povišene ciene. U to i američke Sjed. Države prebaciše go¬ 
lemu množinu željeza i ocjeli na evropsko tržište: god. 1898. za 
400 mil. M., dok pred dvadeset godina prodavahu ove robe u Evropi 
samo za 60 mil. Maraka. I Italija poče nudjati svietu (naročito na 
Levantu i u Argentini) svoje tkanine za 7% jeftinije od njemačkih, 
a i ista Španjolska sve to ozbiljnije smeta njemačkomu izvozu. 
K svemu tomu surovi englezki imperijalizam najneopravdanijim 
ratom novijega doba ote Njemačkoj dvie dobre mušterije, Transvaal 
i Oranje, a krvavi ustanak kitajskib ,,boxera“ god. 1900. naglo je 
zaustavio razvoj njemačke trgovine na dalekom' iztoku, gdje je u 
ostalom utakmica sve to veća, a dobitak sve to manji. 

Kao da ovo sve nije dosta, Niemci počeše tako mnogo izra- 
djivati, daje u njihovim skladištima na početku ovoga stoljeća bilo 
poimence tri puta više tkanina i odiela, nego što ib treba njemačko 
pučanstvo uza. sav svoj vanredni prirast. Špekulacija je zahvatila 
dapače i pruske hipotekarne banke, koje sbog toga i bankrotiraše 
na veliku stravu obćinstva. 1 

Zaključale. 

Niemci se tješe time, što je njihova trgovačka bilanca i god. 
1900. porasla: izvezoše naime za 4.555 mil. Mar. prema 4.368 mil. 
god 1899., a uvezoše za 5.833 mil. prema 5.784 mil. predjašnje 
godine. Tješe se i time, što je početkom stoljeća njemačka pri- 
štednja dosegla 8 milijarda Maraka, te je sada dva puta veća od 
prištednje francuzke. 2 

Ta bi utjeha bila posvema opravdana, kad sbog spomenutih 
opreka u njemačkom značaju i u njemačkim težnjama i sbog ne- 

1 L’ impćrialisme allemanđ, str. 310—311. 

2 L’ imperialisme allemanđ, str. 315—316. 


vidjenoga lova za dobitkom i za užitkom 1 ne bi sam Nietzsche 
bio prisiljen kazati: „Njemačko carstvo ubit će njemački duh“. A 
Nietzsche još dalje nastavlja: „Skupo se plaća prevelika snaga, jer 
ona čovjeka učini glupim. Niemci su siti misli . . . Njemačke po¬ 
bjede bile su za nas umna katastrofa; s njima je prestalo prvenstvo, 
što ga je nekoč Njemačka imala na području misli. Njemačka, od 
kada je osnovano carstvo, naglo pada, jer guši kulturu, gdjegod 
ju stigne. Stranci me pitaju: Ima li njemačkih filosofa, pjesnika i 
dobrih knjiga? — Ja se zacrvenim i s običnom svojom odvažnošću, 
koja me čuva od očaja, odgovaram: Imamo Bismarcka.“ 2 

Jest, Bismarck — to je ideal suvremene Njemačke, a tim je 
rečeno sve. Bismarck, aristokratski konservativac i đemagožki so¬ 
cijalista; zagovornik slobodne trgovine i zaštitne agrarne politike; 
željezni kancelar kopnenoga militarizma i prvi početnik koloni¬ 
jalnih osvajanja; pobožni kršćanin s vjerom u Providnost, koju je 
vidio u pruskoj sili i u svojoj diplomatskoj prevrtljivosti; veliki 
rodoljub, ali još veći sebičnjak, koji je sam priznao, da čitave noći 
sprovodi mrzeći svoje protivnike; državnik široka pogleda, ali tako 
plitke misli, te nije ni slutio, kolika je opasnost u tom, kad se sav 
život prosudjuje samo po očitoj i neposrednoj koristi. 

Bismarck je personifikacija njemačkoga znanstvenoga materi¬ 
jalizma, koji je ujedinjenomu i vojnički organizovanomu narodu 
Evropu pokazao kao podnožje njegovoj vlasti, a sav ostali sviet kao 
plien njegovoj nezasitnosti. Njemačka od god. 1870. nije ustala na 
obranu nijedne plemenite ideje, nijednoga naroda, ničije slobode, 
dapače ni na obranu svojih malih štićenika, primjerice Grčke god. 
1897. i burskih republika god. 1900. Ona je radina, ali još više 
lakoma; školovana je, ali je najviše zaljubljena u brojke; geni¬ 
jalna je dapače, ali samo izmišljajući nova sredstva, da poveća 
svoju surovu silu i da čitavu zemlju preplete svojom trgovinskom 
mrežom. Niemac bi i danas volio biti apostolom, ili barem učiteljem 
čovječanstvu; ali svi narodi, a pogotovo mi Evropljani, dobro vidimo 
i težko osjećamo, da Njemačka mjesto evangjelja nosi trgovačke 
uzorke, a mjesto filosofskih i književnih djela trgovačke račune. 

„Gdje je German, još nedavno neodlučan i plah, uzeo toliku 
samosviest, koja ga oživljuje, i to moralno poticalo, koje ga goni, 

1 Vidi franc. djelo: La socićtć de Berlin iz pera ruskoga diplo¬ 
mata (poglavlje ,,M. de Bleiehroder et le Prince de la finance“), str. 152.—165. 

2 L’ impćrialisme allemanđ, str. 315—316. 

da podiže tvornice, da električno svjetlo dovodi u najmanja sela, da 
na ogromnim brodovima plovi po svim morima, i da toliko ljudi, 
toliko glava i toliko kesa sudjeluje u pustolovnim poduzećima? 

To neograničeno pouzdanje stekao je German prije svega 
u sjaju svoga pobjedonosnoga oružja, koje mu je zajamčilo sigur¬ 
nost. Ođkrivši sam sebi, da je kadar nadvladati najveći čovječji 
napor, osjetio je u sebi sposobnost za sve na svietu.“ 1 

U kratko dakle: Njemačke vojničke pobjede god. 1866. i 
god. 1870. izvorom su svoj današnjoj njemačkoj materijalnoj i 
znanstveno-praktičnoj veličini. Ali baš zato sva je ta veličina 
ovisna o jednom jedinom velikom porazu. Njemačka je danas ono 
u svietu, čime Napoleon bijaše pred sto godina u Evropi. Velim 
Napoleon, a nipošto Francuzka, jer se ona samo časovito bila po¬ 
dala tomu tudjincu, koji ju je najprije mrzio, a onda prezirao, a 
napokon s težkom mukom tek jednostrano predstavljao. 2 Napoleon 
je, kako znamo, u njekoliko mjeseci izgubio carstvo, koje je go¬ 
dinama stvarao, a počeo ga gubiti onim časom, kad je doživio prvi 
poraz. Napoleon je dobro znao, a sva je Evropa to osjećala, da je 
samo dotle strašan i jak, dokle napreduje i pobjeđjuje. Zato je bio 
onako, biesan na svakoga svoga i najslabijega protivnika, jer je u 
svakoj i najmanjoj opoziciji vidio početak konca. 

Tako je danas i s Njemačkom, naročito s Pruskom. Zato Nje¬ 
mačka biesni i proti danskim služavkama, i proti češkim radnicima, 
i proti poljskoj djeci. Samo se Rusije čuva, jedino si njezino pri¬ 
jateljstvo želi po što po to uzčuvati, baš kao i Napoleon. I sva joj 
je nada u tome, da službena Rusija nikada ne će 'shvatiti prave 
slavenske misli, kojoj su Česi najgorljiviji apostoli, i kojoj bi Po¬ 
ljaci postali najsmioniji pioniri, kad bi se u njezino ime Njemačkoj 
dalo razumjeti, da je njezinoga tla osmina, a pruske monarkije 
petina pod poljskim nogama i da je od zadnjega sela Velike Poljske 
pa do berlinskoga dvora samo tri sata. 

1 V-te E. M, de Voguć; Pages d’ histoire (Nekoliko stranica iz poviesti 
Pans, Colin 1902., str. 320, za 3 fr. 50j, str. 35. 

A. Fouillee: Psycliologie du peuple francais (Pariš, Alcan 1898 
str. 391), str. 233 do 234. ’* 


IV. 


f Romansko područje evropske umjetničke 

kulture. 

1. „Novi Latini" ili „Romani" i njihov genij. 

Misao zajednice „latinskih 11 naroda. 

![ Sye 86 Č6Šde govori 1 P iše 0 novim latinskim ili romanskim 
narodima, međju koje se računaju Talijani i Francuzi, Špa- 
njdci, Portugalci, pak Rumunji i napokon stanovnici srednje i 
južne Amerike španjolskoga i portugalskoga jezika. 

U naše doba, kad se čitavo čovječanstvo, a napose evropski 
narodi, rado diele po krvnom srodstvu, postali su obični nazivi: 
Germani, Romani, Slaveni. U najnovije vrieme čitav niz i fran- 
cuzkih državnika i umnika — primjerice glasoviti povjestničar i 
diplomata, Gabriel Hannotaus, kritičar i filosof Emile Faguet, 
političar i publicista Charles Benoist - uztrajno i odlučno zastu¬ 
paju misao zajednice latinskih naroda, a ta je misao, osobito poslie 
nesretnoga španjolsko-američkoga rata god. 1897., našla oduševljenih 
zagovornika i šintelja i u Španjolskoj, i u latinskoj Americi. Nego 
tu odmah treba naglasiti, da ovaj ,,panromanski“ pokret ne izvire 
iz sviesti o krvnoj zajednici, nego iz uvjerenja, da tako zvani novi 
latinski narodi imadu u glavnom zajedničku kulturu, t. j. jednaku 
povjest, pak prema tomu i jednake, ili vrlo slične težnje i ideale. 

Romani nisu latinske (rimske) krvi. 

Rekoh: tako zvani novi latinski narodi, a ne velim to uzalud. 
Danas je naime nesumnjivo dokazano, da Talijani, Francuzi i Špa¬ 
njolci imadu vrlo malo stare latinske ili rimske krvi u svojim 
žilama, a to isto vriedi i za Rumune, pak za američke Romane, 
i ako se obzirom na njih nije o toj stvari toliko pisalo. 

„Italiju s punim pravom nazvale sveobćim područjem, sto¬ 
ljetnim razkršćem svih ljudskih plemena . . . Gali, Španjolci, Grci, 
Azijci, Egipćani, Zidovi, Germani, Bretanjci, Afričani, Goti, Lan- 
gobardi, Bizantinci u Raveni, Slaveni u Mletcima, Niemei, Romani, 
Saraceni itd. — gdje je u toj mješavini latinska krv! Na koncu 
konca s gledišta narodnoga zavladalo je u novoj Italiji na sjeveru 
keltoslavensko pleme sa širokom lubanjom, a na jugu većina sredo¬ 
zemnoga plemena s dugom glavom . . . Dakle baš latinskoga življa 
nema medju t. zv. latinskim narodima, jednako medju današnjim 
Talijanima, kao ni medju današnjim Španjolcima i Francuzima... 

Španjolska, jedva jedvice odieljena od Afrike, na raz- 
kršću je dvaju kopna. Od najdavnije davnine prodiraku u nju 
polubarbarski narodi (Berberi), za koje se čini, da su mješavina 
sredozemnih dugoglavaca i nekih afričkih plemena. Bogata dra¬ 
gocjenim kovinama, primamila je Španjolska Feničane; . . . pak 
Grke, ... a kasnije provališe sa sjevera Gali. .., koji na podnožju 
Pyreneja osnovale jaku i strašnu Celtiberiju. Za tim Španjolska 
postade kartažka, podliežući ponovno semitskomu uplivu ... Čitava 
dva stoljeća tvrdokornoga odpora borila se Španjolska protiv Rim¬ 
ljana .. . Pastir Viriat bijaše devet godina nepobjediv, dok ga 
Rimljani ne dadoše ubiti. Scipio sa 60.000 svojih legionaraca i 
s pomoću gladi ne mogaše savladati četiri tisuće Numantinaca, 
koji volješe poginuti, nego se predati. Sertorij potuče Metela i 
Pompeja. Cezar se čudio kod Munde, videći, da je čitav dan bitka 
neodlučna. Napokon i sam August imadjaše posla s bunama u 
klancima cantabrijskih i asturijskih gora. 

Germansku krv . . . donieše u Španjolsku Vizigoti, nastanivši 
se u dolini Ebra, Suevi došavši u Lusitaniju, pak Vandali. Šaka 
Gota, koji se sklonile u gore, . . . osvoji doskora Asturije, Galiciju 
i Leon i pripravi tako oslobodjenje čitave Španjolske (od Maura) ... 

Prema svim tim podatcima antropologije i povjesti u južnoj 
i srednjoj Španjolskoj prevladavaju sredozemni i semitski đugo- 
glavci smedje puti . . ., a na sjeveru i zapadu vidimo keltski i 
germanski živalj; no ovaj se održao glavno u španjolskoj aristo¬ 
kraciji. Kroz više stoljeća maurskoga gospodstva primila je Špa¬ 
njolska i dobar dio afričke krvi." 1 

Vidimo dakle, da ni Talijani, ni Španjolci nisu po svojoj 
krvi nikakvi novi Latini..ili Romani. Za Francuze je to još oči- 

1 Psihologija evropskih naroda, str. 64. pak 141.—143. 


tije, jer nas već samo njihovo ime sjeća na germansko prodiranje, 
dok opet dobro znamo, da je baš današnja Francuzka bila napokon 
glavno središte i sjedište Kelta i Gala, koji se u davno doba pro- 
stirahu daleko srednjom Evropom, čak na Karpate, gdje im je još 
i danas spomen u nazivu Galicije. Spomenimo tom prilikom, da 
su Kelti i Slaveni u davnoj prošlosti bih prekrilili ponajveći dio 
Evrope, i da se Germani sa sjevera utisnuše medju njih od pri¬ 
like onako, kako to kasnije učinile s juga Magjari i Turci. 

Postanak novolatinskih naroda. — Romanski jezici. 

Nisu li romanski narodi latinske krvi, ne dokazuje to još, da 
nisu i latinske kulture. Naprotiv, tu vidimo, da su baš današnji 
Francuzi duševni potomci Grčke i Rima u podpunom smislu te 
rieči, i ako u Francuzkoj i nema potomaka nekadašnjih rimskih 
Quirita (gradjana). 

„Od svih naroda, što su ih Rimljani pokorili, nijedan se nije 
s njima stopio brže od naroda galskoga. Sami se Rimljani tomu 
silno začudiše. Odpor Galije bijaše mnogo kraći, nego odpor Špa¬ 
njolske . . . Galsku aristokraciju Vercingetorix je samo strogim 
kaznama držao uza se, a čim je ovaj junak bio poražen, ona se 
pokori. Voljela je naime gospodstvo rimsko, nego galsku demo¬ 
kraciju, koja joj je prietila ... U ostalom i sam puk, sit aristo¬ 
kratske tiranije, jedva je dočekao, da umjesto predobro poznatih 
gospodara dobije samo jednoga, i to udaljenoga Cesara. čim je 
Cesar bio jednom pobjednikom, našao je doskora saveznike medju 
jučerašnjim svojim protivnicima. Rimsko gospodstvo bijaše za Gale 
dobročinstvo: uvelo je red, sigurnost i dobru vladu, a kasnije i 
kršćanstvo. I tako Gali ubraše „plod, što ga njegovaše dvadeset 
grčkih i rimskih pokoljenja", kako veli Fustel de Coulanges . . . 
Galija brzo postade ognjištem kulture, središtem industrije “i stje¬ 
cištem bogatstva. Najčudnija je i najznačajnija lakoća, s kojom 
naši (galski) pradjedovi naučiše rimski jezik: Od prvoga do pe¬ 
toga stoljeća milijuni i milijuni ljudi zaboraviše staro svoje keltsko 
narječje. Od četiri do pet Tisuća koriena, koji su temelj našemu 
(francuzkomu) jeziku, desetina ih je keltskih, njemačkih, iberskih, 
ili grčkih, desetina je nepoznata porietla. a 3.800 od prilike po- 
rietla latinskoga . . . Toj pobjedi latinskoga jezika uzrokom je 
naša duhovitost, želja za novim, umna znatiželjnost, s kojom su 
Gali čitali rimske knjige i službene rimske izvještaje, a k tomu 

je doskora zavladala struja, u kojoj ljudi bijahu željni pokazati 
svoj talenat u rimskoj knjizi. . . Nego valja misliti i na to, da je 
obični latinski govor bio jedini jezik, koji olakšavaše trgovački 
promet, vojničke, upravne i sudbene poslove . . . Jedino se latinski 
učilo u bezbrojnim školama, kojima vješti Rimljani pokriše Galiju 
i što su ih polazila djeca višega i srednjega družtva. Jedino taj 
jezik bijaše ustaljen u književnim i kamenim spomenicama ... I 
zato će Karlo Veliki u svojoj palači samo iz šale govoriti franački, 
ali će zapovjediti, da se propovieda latinski . . . Hugo Capet, 1 raz¬ 
govarajući s Otonom 2 3 (njemačkim carem) s pomoću tumača, jer 
nije znao njemački, time će samo povećati svoju popularnost. Isti 
Normani u Normandiji, premda čisti Germani, a ne Gali, zaboravit 
će svoj jezik i naučiti francuzki, da onda u germansku Englezku 
prenesu toliko francuzkih rieči . . . Gali su uviek voljeli ratovati i 
govoriti; a kad se ne mogahu više tući, samo govorahu . . .“ s 

Za nas je Slavene, kad ovo čitamo, nepojmljivo, kako se o 
takvim stvarima može pisati posvema lako, bezbrižno i veselo. 
Kolikogod je dosta istine u tom, da pod francuzkim imenom i 
s osebujnim latinskim (sada francuzkim) jezikom još uviek živi i 
djeluje duh nekadašnjega galskoga naroda, ipak je taj narod već 
blizu dvie tisuće godina mrtav i slaba je utjeha u tome, što ga 
Rimljani progutaše, ne potrgavši mu prije uda i ne polomivši mu 
rebara. Isto je tako slaba utjeha, što je poput Gala nestalo Visi- 
gota (zapadnih Gota), koje povjestničari smatraju najdarovitijim 
germanskim plemenom baš zato, što onako brzo usvojiše rimski 
jezik i kulturu, te najviše doprinieše, da su opori i nepodajni 
Iberci (stari Španjolci) ili polatinjeni, ili potisnuti u visoke Pire- 
neje, gdje pod imenom Baska živu još i danas. 

Poput Visigota na granici Španjolske i Francuzke nestalo je 
Langobarda u sjevernoj Italiji, kao za dokaz, da se Germani ne¬ 
maju nimalo razloga rugati Galima zbog njihove nagle asimilacije. 

U ovakvim stvarima u obće nema mjesta smiehu ni porugi, 
jer kad se radi o asimilaciji, ili bolje o odnarodjivanju, djeluju 
ponajviše, dapače gotovo izključivo, socijalni razlozi: viši naime 
razredi svakoga plemena i puka prelaze bez oklievanja na stranu 

1 Hugo Capet, osnivač dinastije Capetovaca, proglašen kraljem 987. 
(946.-996.) 

2 Oton I., njemački kralj, od god. 936. i car, umro god. 973. 

3 Vidi: Fouillće, Psycliologie du peuple franjais, str. 160—167. 

jačih i kulturnijih susjeda i gospodara. A Rimljani bijahu najprije 
jaki svojim oružjem, a onda svojim pravom, i napokon kršćan¬ 
stvom, kojemu su dali jezik i duboki smisao za čvrstu organiza¬ 
ciju, prema kojoj bijahu upravo nemoćni razštrkani i nesložni 
keltski, germanski, a djelomice i slavenski „barbari". Postanak 
novolatinskih ili romanskih naroda može nas u jednu ruku napu¬ 
niti samo onakom sjetom, s kakvom Lavisse piše o pobjedi Cesa- 
rovoj nad Vereingetorixom, a u drugu ruku ta asimilacija odozgo 
dolje, to stoljetno odmetanje galske, gotske i langobardske inteli¬ 
gencije od svoga puka može nam biti najboljim tumačem protu- 
rimskim strujama u Francuzkoj, Španjolskoj, pače i u samoj Italiji, 
budući da se barbarska duša nikada nije mogla izmiriti s otimačem 
narodnoga jezika i s krvnikom osebujnoga narodnoga života. 

Istina, nije onda bilo narodnostne ideje, ali je nesumnjivo bilo 
osjećaja i ljubavi za svoje; narodnosti ne bijaše u sviesti, pa prema 
tomu ne bijaše ni narodnih organizacija; ali osebujni običaji i po¬ 
seban jezik stvarahu i u ona davna vremena narodnost u životu, 
dakle kao gotov fakat, koga si naravski puk ne bijaše svjestan, 
ali zato si toga bijaše svjestna barbarska, primjerice galska inte¬ 
ligencija. 

„Može se s pravom reći, da su svi Gali . . . imali konačno 
dvie domovine: Rim i Galiju, i da mogahu jednu ljubiti, a da 
zato druge ne zaborave, te se mogahu okoristiti svom latinskom 
kulturom, a da se ipak ne iznevjere narodnomu značaju. Galski 
otac davaše rado jednome sinu ime galsko, a drugomu ime rimsko, 
stvarajući tako u svojoj obitelji bratsko jedinstvo dvaju naroda.“ 1 

Blažena kultura, što se sve u njezino ime ne tumači i ne 
odobrava! Ali kako ćemo razumjeti, da član kulturnijega naroda 
ima takodjer dvie domovine, i to svoju i svoga taj čas jačega su¬ 
sjeda, kojega drži uzprkos svomu pravu i svojim gospodarom? 
Tužne su ovo i velike stvari, a štogod se o njima mislilo, jedno se 
može i mora uztvrditi: u naroda, koji su promienili svoj jezik, ne 
može se naći gojenac, dapače poklonik tudje kulture, koji bi ipak 
o svom materinskom jeziku pisao poput Turgeneva, ili Prerađovića: 

„čuvaj rode, jezik vrhu svega, Bez djedova, bez unuka, 

U njem živi, umiri za njega. U prošlosti sjena puka, 

Bez njega si bez imena, U buduće niti sjena. 1 ' 

1 Vidi C. Jullien: Gallia, pogl.: La Patrie gallo-romaine; cit. po 
„Psihologiji francuzkoga naroda", str. 169. 

8. Radić: Savremena Evropa. 

Rimski genij. 

Kad sve to znamo i uvažimo, onda će nam biti razumljivo, 
da je rimski genij, t. j. rimsko shvaćanje svieta i života postalo i 
zajedničkim obilježjem romanskih naroda uza svu razliku, pa i 
opreku njihove ćudi i njihovoga značaja, koji je i kod njih baština 
barbarske krvi u svakovrstnoj njezinoj mješavini. A kakvo je to 
obilježje rimskoga, a prema tomu i novolatinskoga genija? 

(R e n e s a n c a.) „Izvanjska skladnost, slika skladnosti unu¬ 
trašnje . . . vazda zamamljivaše Rimljanina, osvajača svieta. I kad 
je nadošlo doba, što ga nazvaše preporodom (renaissance), Rim, 
koji više ne mogaše, da svoj smisao za ljepotu i za veličinu upo¬ 
trebi za osvajanje i za organizaciju, prestade se zanimati za više 
ciljeve, da se sav podade umjetnosti samoj. I sad mjesto staroga 
ideala, koji u isti mah bijaše i moralni i politički, mjesto rimske 
vrline (virtus romana), eto ti ideala umjetničkoga, eto ti 
vještine (la virth). Brunetičre 1 je vanredno zgodno upozorio, 
da je ta umjetnička vještina . . . glavno zanimanje novih latinskih 
naroda u doba renesance. Ona je na koncu konca sve zamienila 
i nada sve se postavila. Papa Pavao III. znao bio reći: Ljudi tako 
zaslužni, kao što je Cellini 2 , stoje iznad svih zakona. Ni isti Grci 
ne obožavahu izvanje forme jedino radi nje same. Bijahu naime 
odviše duboki mislioci, filosofi i učenjaci, a da bi ih mogla zama- 
miti puka vanjština vidljivih stvari. Njihova književnost u velikim 
periodama vazda se odlikovala dubokim mislima: Pod liepom vanj¬ 
štinom uviek je težila za istinom i za dobrotom. Grci ne bijahu 
puki umjetnici . . . , jer ih vazda prodahnjivaše ideja i osjećaj. 
Kod Latina naprotiv misaoni život ne bijaše tako snažan. I zato 
se u Rimu umjetnost na kraju krajeva morala zanieti samo za 
svoje oblike. I tako se dogodilo, da je narod, koji ne bijaše više 
ni za akciju, ni za gospodstvo, a u drugu ruku bez naklonosti, da 
umuje i filosofuje, postao napokon umjetničkim narodom.“ 3 

1 Ferdinand Brunetifere glavni urednik parižke „Revue des deux 
Monden", član francuzke akademije, glasovit je kritičar i moralista u smislu 
novoga savremenoga kršćanskoga idealizma. 

2 Benvenuto Cellini (1500.—1571.), glasoviti bakrorezac, kipar i zlatar 
italski, rodom iz Florenee, prenio je renesancu u Francuzku, kamo ga je 
pozvao Franjo I. i gdje je brzo oko sebe okupio čitav niz umjetnika, svojih 
učenika. 

3 Psihologija evropskih naroda, str. 74—76. 


Rimski je dakle i romanski genij u prvom redu čisto umjet¬ 
nički. Personifikacijom toga genija smatra Fouilleć 1 Talijana Dantea. 
I u istinu nije Dante (1265.—1321.) samo filosof i teolog, nego je 
prije svega idealni realista poput Homera i nenadkriljivi umjetnik, 
koji „na svakoj strani zamieti njezino pravo obilježje i jednom ju 
riečju pred nama oživljuje." 1 

Burni javni život romanskih naroda, a napose sve one sredo¬ 
vječne i novovjeke francuzke, talijanske i španjolske revolucije, 
imadu svoj glavni uzrok u nemirnoj umjetničkoj ćudi, koja vazda 
traži nešto više i nešto novo, i kojoj se vječno njezino nezado¬ 
voljstvo čini baš prvim uvjetom sve savršenijega stvaranja. Takva 
umjetnička ćud ne zna ni za kakve obzire, ne poštuje nikakovih 
tradicija i ne zaustavlja se pred nijednom granicom, jer granica u 
obće ne priznaje smatrajući sama sebe nad sav sviet uzvišenim 
božanstvom. 

„Renesanca u Italiji bijaše za mnoge ljude vjerska i mo¬ 
ralna smrt. U to doba u obće nema više u talijanskim dušama jake 
i ganutljive borbe medju zlom i dobrom, medju kriepošću i opa¬ 
činom. U to vrieme jednostavno nestaje medju zlom i dobrom svake 
pregrade. Tu se ne može govoriti o nemoralnosti, nego o posve¬ 
mašnjoj bezmoralnosti. Politička desorganizacija, vjerski nehaj, znan¬ 
stvena i filosofska skepsa, bezgranično oduševljenje za pogansku 
starinu, prekomjerni razvoj obrta i trgovine.. . sve je to napokon 
smelo svaki moralni osjećaj ... Osobni uspjeh postade jedinim mje¬ 
rilom za prosudjivanje svih čina, a jedina granica bijaše osobna 
vlast i snaga. Nitko se nije bunio ni proti opačini, ni proti krie- 
posti: Ljudi bijahu ravnodušni i prema jednoj i prema drugoj. U1 

(Estetski osjećaj u Francuza i Talijana.) Kako je 
ovo umjetničko svaćanje prodahnulo sav romanski javni i privatni 
život, vidi se najbolje u tome, što u romanskih naroda u obće, a 
kod Francuza i kod Talijana napose, smisao za ljepotu, ili bolje: 
za dopadnost, prevladava nad svakom drugom mišlju i osjećajem. 
Ta sjetimo se samo, daje Francuzu vazda u ustima fraza: s’il vous 
plait, koju mi doduše prevodimo „izvolite", ali za pravo znači: 
Ako vam se svidja. 

„Kod Talijana estetski je osjećaj mnogo jače razvit, nego bi¬ 
jaše kod starih Rimljana. Taj se osjećaj u neku ruku proširio, te 

1 Psihologija evropskih naroda, str. 74—76. 

je moderni Talijan mnogo sposobniji za liepe umjetnosti, i to ne 
samo za umjetnosti plastičke, nego i za glasbu i za pjesništvo . . . 
Talijanski duh, budući tankoćutan i otmjen i imajući vanredni 
smisao za skladnost vanjskih oblika, postao je u prvom redu spo¬ 
soban za slikarstvo. Jer u istinu što je slikar? Je li to čisti i 
abstraktni motrilac? Bez sumnje nije. Je li to čovjek pukih tje¬ 
lesnih sjetila? Nije ni to. To je intelektualni sensualista, kojemu 
forma sama po sebi nije dosta, nego od nje traži, da bude liepa. 
To se isto može reći za kiparstvo. Napokon u glasbi govor se 
strasti oplemenjuje i podvrgava pravilu skladnosti, razmjernosti i 
ritma. Talijanac u svojim napjevima, koji su u isti mah i stra¬ 
stveni i pravilni, traži nasladu, koja je u jaku osjećaju, ali i u isto 
vrieme i u duševnom zadovoljstvu, u skladu, koji sve podvrgava 
svomu zakonu. 

Zato današnji Talijani nemaju krivo, kad sami svojim možda 
najobćenitijim obilježjem smatraju umjetnički ukus, smisao za lje¬ 
potu u svim njezinim pojavama, naročito za ljepotu, koja se čuje 
i pipa. Taj se umjetnički ukus prema raznim krajevima mienja, 
ali je ipak najjača veza, koja spaja sve Talijane. S toga Talijan 
Viccoli i veli: ,Duša talijanskoga naroda može se definovati kao 
zajednički osjećaj za ljepotu. Ova zajednica umjetničkoga osjećaja 
tako je jaka, da bi sama po sebi bila kadra snažno vezati talijanski 
narod . . . Tako primjerice Talijani ukrašuju sve, što god rade i 
grade od najmanje vaze, pa do veličanstvene palače, jer je to nji¬ 
hova naravska potreba, da svaku stvar urese i poljepšaju ... Zato 
se možemo zajedno s Talijanima složiti u mišljenju, da su estetske 
potrebe više nego potrebe umne, pospješile talijansko narodno 
jedinstvo'. 1 

(Žena u Romana i drugih naroda.) Umjetnička zna¬ 
čajka romanskoga duha vidi se možda najbolje u poštivanju, ili 
točnije, u obožavanju ženske ljepote, jer je za to obožavanje na¬ 
stala i kroz čitava stoljeća postajala ciela đružtvena uredba, na¬ 
zvana vitežtvom. Sve liepe strane vitežtva, naročito dužnost 
braniti slabe, i vanredno jaki smisao za osobnu čast razviše se 
uz utjecaj kršćanstva glavno pod toplinom žarkih ženskih očiju i 
pod mekoćom blage ženske ruke. Vitežtvo se kao posebna uredba 
doduše već odavna preživjelo, ali je ipak živa istina, da ženu 
medju Romanima, naročito medju Francuzima i Španjolcima i u 

1 Psihologija evropskih naroda, str. 83.-84. 


širokim slojevima družtva susreću s tolikom i takvom ugladjenošću 
da će se ostali evropski narodi, pa i mi Slaveni medju njima, dugo 
vremena morati stiditi za preveliku odlučnost jakoga spola prema 
slabijemu. 

Ne tvrdim nipošto, da Romani žene poštuju sbog nekoga du¬ 
bokoga shvaćanja ženskoga, osobito materinskoga dostojanstva, ili 
sbog neobične nježnosti. Bas naprotiv: Odnošaj medju mužem i 
ženom mnogo je nestalniji, a žensko pravo mnogo je slabije raz- 
vito i zajamčeno u romanskoj nego u ostaloj Evropi j ali ovdje se 
i ne pita za drugo, već za umjetnički ukus, koji je glavna oznaka 
romanskoga duha. 

Da je tomu u istinu tako, vidi se i u samoj ljubavi, o kojoj 
kod južnjaka, naročito kod Romana, već spomenuti sociolog Ferrero 
piše ovako: 

»Mužka ljubav na jugu prije svega je obožavanje tjelesne 
ženine ljepote. Germanska ljubav naprotiv u prvom je redu naslada 
živjeti zajedno s ljubljenom osobom . . ., dieliti s njome sgode i 
nesgode, misli i odluke, i uživati... u nježnom odobravanju takove 
žene, kojoj je više do muževe, nego do njezine sreće, i koja se za 
njega želi i žrtvovati." 1 

Ferrero dalje nastavlja, da ovu razliku dokazuje i sav du¬ 
ševni život. 

„Književnost, u kojoj se tako dobro odrazuje pravi narodni 
značaj, dokazuje, kako je ova tvrdnja istinita. Izpitajte svu lju¬ 
bavnu književnost južnjačkih pjesnika,. .. čitajte Tibulla i Catulla, 
Piopercija i Horaca; čitajte Alfreda de Musseta i Baudelairea: 
svi su ti pjesnici sensualisti, a u njihovim stihovima titra jedino 
zaiko u divljenje za tjelesnu žensku ljepotu i živa želja za tjelesnim 
užitkom. Žena je ovim pjesnicima puko orudie za nasladu ... Izpi- 
tujte naprotiv ljubav, kako ju prikazuju englezki pjesnici Shelley, 
ili Tennyson: . . . Žena nije tu ljubljena samo zato, što je liepa, 
nego i zato, jer je dobra, nježna i pobožna . . .“ 2 

1 „Europa Giovane' 1 , str. 141. — Razliku medju germanskom i romanskom 
ljubavlju dokazuje Ferrero sgodno i duhovito i time, što Talijan i Francuz 
ima izraz za ljubiti i za voljeti, te se talijanski i francuzki govori i 
piše: Ljubim otca i ljubim glasbu i slikarstvo, dapače i ljubim makarone i 
krumpir. U njemačkom se naprotiv rieč ,,lieben“ strogo razlikuje od ,,gut 
schmecken“, a u englezkom rieč ,,love“ od rieči ,,like“. Zanimljivo bi bilo 
s te strane pomnije iztražiti slavenske jezike i pojedina naiječja, 

2 Spom. djelo, str. 143. 

Umjetničko shvaćanje tako je prođahnulo romanska dušu, da 
će Francuz čovjeku, koji pada niza strminu, ali se i s najvećim 
naporom nekako suzdrži, prije doviknuti — osobito, ako je taj čovjek 
— žensko —: „Alaj je to slikovito (pittoresque)!“, a onda čemu 
istom pomoći; a u družtvu je za staro i mlado, za bogato i siro¬ 
mašno najobičnija pohvala: Kako ste skladni! (Gentil. 1 ) 

2. Romanski ideal države i politike. 

Razlika u poimanju države u Anglosasa i Romana. 

Motreći javni život kod Anglosasa vidjesmo, da je u njih 
država narodna predstavnica, a politika da je neprestana vježba u 
javnim poslovima, a nije natjecanje u liepim govorima. Spomenuh 
na više mjesta i glavni razlog tomu, koji je u tom, što i evropski, 
a pogotovo američki Anglosasi, osnovaše svoje države izvan dosega 
staroga svjetovladnoga rimskoga carstva. Romani naprotiv, izuzevši 
donekle Rumune, živu baš na „klasičkom“ zemljištu rimske države, 
te su i prema svemu onomu, što netom u predjašnjem poglavlju za 
njih rekoh, historijski narod u pravom i podpunom smislu te rieči. 

»Romanski narodi bijahu kroz dugi niz stoljeća pod jarmom 
latinskih ideja. Oni su Latini po svom osjećaju, po uredbama, po 
književnosti, po vjeri i po umjetnosti, a njihov odgoj podržaje u 
njih i dalje latinske tradicije. Francuzki akademik i povjestničar 
Gabriel Hannotaux piše: ,Počevši od renesance slika je Rima 
neizbrisivo utisnuta na obličje Francuzke . .. Kroz puna tri stoljeća 
francuzka civilizacija bijaše puko oponašanje civilizacije rimske. 4 
A zar nije to još i danas? 

Gaston Boissier u jednom svom nedavnom spisu o rimskoj 
povjesti Micheletovoj brani istu misao. S punim pravom naime 
opaža, da mi, Francuzi, imamo od Rima najveći dio svega onoga, 
što jesmo; kad se u se udubimo, naći ćemo tu osnovne osjećaje 
i misli, što ih nasliedismo od Rima, kojih ništa ne mogaše iz naše 
duše izkorieniti, i na kojima se i danas temelji sav naš život . . .‘ 

Simpatija i antipatija (strast) u politici. — Politički ideal: 
državni apsolutizam. — Birokratizam. 

„Nema naroda, gdje bi bilo više političkih stranaka, i gdje bi 
medju njima bilo veće neprijateljstvo, nego što je kod Romana; 

1 Gentil (čitaj: žantij) potječe od latinske rieči gentilis t. j. ple¬ 
mićki, odličan, a danas znači samo liep, ugodan, dražestan. 

pa ipak jedva igdje na svietu ima u mišljenju veće jeđnođuš- 
nosti. Ta svim tim strankama od najbuntovnije do najumjerenije 
jedan je jedini ideal: državni a bs olutiz'am. Vladina 
stranka zapravo je jedina politička stranka kod svih Latina. U toj 
stvari nimalo se ne razlikuje jakobinac od monarhista i klerikalac 
od socijalista: Svi jesu ili svi hoće da budu vladinovci.“ 

Tako nam u malo rieči romanski ideal države označuje već 
spomenuti duboki poznavalac savremenoga evropskoga družtva, 
Gustav Le Bon. 1 

Čim se pod državom prije svega, ili možda jedino, misli na 
vladu, onda je naravski, da zapravo ni nema slobodnih državljana, 
nego su to sve sami pokorni podanici; a kad takvo shvaćanje 
prodre u narod žive ćudi i bistra uma, osjetit će svaki takav po¬ 
danik neodoljivu potrebu, da državi, ili bolje vladi, što više prigo¬ 
vara, ako joj s kojega mu drago razloga ne služi, I tako se pomalo 
sav narod razdieli u dva tabora: na činovnike, medju kojima je 
uviek dosta silnika, i na vikače, medju kojima uviek ima i bun¬ 
tovnika. U takvim prilikama nije čudo, da „Latin smatra slobodu 
pravom, progoniti svakoga, tko ne misli tako, kao on.“ a 

Zato nije nikakvo čudo, što su sredovječne talijanske repu¬ 
blike bile onako okrutne, što je u Španjolskoj onako evala inkvi¬ 
zicija i što je u Francuzkoj pod cimerom republikanske slobode 
došlo do najgroznije strahovlade u Evropi. 

U takvjm prilikama i kod takvoga shvaćanja države i poli¬ 
tike posvema je razumljivo, da su pojedini romanski narodi bili 
samo dotle veliki i snažni, dok im na čelu bijahu veliki ljudi. Uz 
to treba naglasiti, da njihovi veliki ljudi bijahu većinom stranci. 
„Cesare Borgia, najokrutniji, ali umni pustolov XVI. stoljeća, koji 
je jedini tada zamislio, da se u Italiji stvori jaka država, bijaše 
Španjolac. Kardinal Mazzarin (ministar Luja XIII. i XIV.) bijaše 
Talijanae, a Napoleon Korsikanac. . . 

Mazzarin i Napoleon! Eto dva čovječja tipa tako različna 
kao lisica i lav; pa ipak obojica u razmaku jednoga stoljeća vla¬ 
dahu Francuzkom s vratolomnom srećom. Zašto? Zato, jer nijedan 
ne bijaše Francuz." 3 

1 Psychologie du socialisme, str. 143.—144. 

2 Netom spom. djelo, str. 149. 

3 L’ Europa Giovane, str. 6.-7. 

Latinski narodi lako dakle podliežu tudjincu, osobito kad je 
jak, pa im uz to još znade polaskati. Savez Piemonta s Pruskom, 
a kasnije Italije s Njemačkom uzprkos tisućljetnim oprekama medju 
germanskim „barbarima 11 i medju Rimom ne da se ničim tako 
protumačiti kao novolatinskom slabošću za sve, što je sjajno i što 
laska narodnoj taštini. 

Nego ovo osebujno shvaćanje države, kao kakve providnosti, a 
javnoga života kao vitežkoga turnira, ostavilo je kod romanskih na¬ 
roda u obće, a kod Francuza napose, dva duboka traga, birokra¬ 
tizam i neobičnu nesnošljivost prema tudjemu mišljenju. 

Birokratizam je u Francuzkoj stara uredba. God. 1750. u 
srednjem provincijalnom gradu bijaše 129 ljudi zabavljenih sudstvom, 
a 126 osoba, koje izvršavahu zapovjedi onih prvih činovnika. Jedni 
i drugi bijahu domaći gradjani. Želja gradjanina, da zauzme koje 
od ovih mjesta, bijaše u istinu bezgranična. I čim je koji gradjanin 
uhvatio nešto novca, umjesto da ga upotrebi za kakav posao, odmab 
bi s njime potrčao, da si kupi koje činovničko mjesto. 111 

Kako suglasno priznaju francuzki mislioci, i kako se svatko 
uvjerava, čim malo duže u Francuzkoj proživi, ovo se zlo poslie 
revolucije samo povećavalo. Velika revolucija ne samo da nije u 
tom ništa promienila, nego je naprotiv najviše pospješila razvoj 
onoga mišljenja, koje državu smatra nekom providnošću i koje se 
kiti imenom socijalizma. 

Što su stranke u romanskih naroda medjusobno tako ne- 
snošljive, te svaka vidi svoju pobjedu u padu i propasti drugih 
stranaka, razumljivo je već zato, što u svakoj romanskoj političkoj 
ideji ima vrlo mnogo, ili ponajviše osjećaja, simpatije i antipatije, 
za koju ne postoji nikakav razlog. Svaki čovjek, koji drugčije 
misli, nije prema romanskomu shvaćanju samo tvoj protivnik, nije 
dapače dosta, da ga držiš neprijateljem, nego ti ga valja smatrati 
zloduhom, kojega treba nesmiljeno progoniti, dok ga ne uzmogneš 
uništiti, pa bilo to i najsilovitijim sredstvima. Znajući to bolje 
ćemo shvatiti vjerske ratove, obiteljske borbe, Bartolovu noć, inkvi¬ 
ziciju i strahovladu. 2 

Država je dakle nad državljanima, i njoj je sve dozvoljeno 
prema onoj latinskoj: Mjesto razloga neka vlada samovolja (Stat 
pro ratione voluntas). 

1 Psychologique du socialisme, str. 163. 

2 Spom. djelo, str. 148.—149. 


Mi Slaveni u svom jednostranom tuđjinskom odgoju tražimo 
i gledamo državni absolutizam samo na Iztoku, a borbu medju 
pojedinim strankama osudjujemo jedino kod sebe samih. Ne mislimo 
na to, kako su samovoljno vladale talijanske republike, pak kra¬ 
ljevi španjolski i francuzki. Posve nam je obično, što Luja XIV. 
smatrahu i nazivahu suncem (le roi Soleil), a pogotovo se ne 
čudimo, što je taj vladar znao reći: Država to sam ja (L’ Etat c’ 
est moij. I kad nam proučavanje i upoznavanje savremene Evrope 
ne bi nikako drugčije koristilo, nego da nas uputi, kako je po 
svaki narod jednako štetno, i kad se sam do neba diže, i kad sam 
na sebe pljuje, bila bi već i to za nas velika dobit. 

Posljedica romanskoga poimanja države. 

Samo se po sebi razumije, da su romanski narodi sa svojim 
rimskim shvaćanjem države i sa svojom strašću u političkoj borbi 
mogli uspievati samo dotle, dok se izvan nekadašnjih granica rim¬ 
skoga carstva ne pojaviše nove jake države i narodi, napose 
Englezka, kasnije Velika Britanija, pak onda Pruska i današnja 
Njemačka. Sa svim romanskim državama zametnuše Anglosasi i 
Germani upornu borbu, dok evo na naše oči Njemačka ne potisnu 
Francuzke daleko za Rajnu, a sjeverna američka Unija ne ote 
Španiji doduše zadnjih, ali još prostranih i dragocjenih ostataka 
nekadašnjega njezinoga veličajnoga carstva. Nego najdugotrajniji i 
po svojim posljedicama najzamašniji svjetski mejdan bijaše medju 
Francuzkom, glavnom predstavnicom Romana, i medju Englezkom, 
ognjištem i središtem svih Anglosasa. Cujmo, kako o tom dvoboju 
piše Benjamin Kidd, a zaustavimo se prije kod toga, kako taj 
samosvjestni otočanin sudi o Francuzima: 

„Svaki je nepristrani čovjek prisiljen priznati, da neke ose¬ 
bujne crte karaktera daju Francuzima prvo mjesto medju kul¬ 
turnim narodima Zapada . . . Kulturni utjecaj Francuzke osjeća se 
odista u svoj našoj civilizaciji, u našoj politici, u svim granama 
umjetnosti i u svim smjerovima nemirne naše misli . . . Germanski 
narodi postizavaju redovno najznatnije umne resultate ondje, gdje 
treba dubokih, neumornih i savjestnih iztraživanja, i gdje valja 
prikupljati sitne podatke za veliko djelo. Ali u tim iztraživanjima 
nema idealizma francuzkoga duha . . . Svaki savjestan motrilac, 
koji prvi put pronikne u francuzki duh, mora odmah osjetiti nešto 
neodredjena, ali zato nešto duhovno tako uzvišena, čega prosječno 

nema ni u Niemaca, ni n Engleza. To se osjeća koliko u umjet¬ 
nosti, toliko u književnosti, i to bilo u savremenoj, bilo u savrše¬ 
nijim djelima narodnoga genija iz daleke prošlosti. 111 

Kako poslie ovakve svjedoćbe poput more pada na čovjeka 
ova strašna historijska istina iz pera istoga pisca: 

,,U sredini XVIII. stoljeća (parižkim mirom 1763.) završio 
se medju Francuzkom i Englezkom najneobičniji dvoboj, što ga 
povjest spominje, uzevši u obzir sve dogadjaje, o kojima je zavi- 
sjela pobjeda . . . Borba se vodila u Evropi, u Indiji, u Africi, u 
sjevernoj Americi i po svim velikim morima. Sudeći samo po 
vanjštini, koja djeluje na maštu, bijahu sve prilike povoljne za 
odličnijega protivnika . . . God. 1789. Velika Britanija imadjaše 
9,600.000 stanovnika, a Franeuzka 26,300.000. Godišnji dohodak Ve¬ 
like Britanije iznašao je 391,220.000 fr., a Francuzke 600,000.000 fr. 
Danas na koncu XIX. stoljeća narodi, što govore englezki, ne raču¬ 
najući pokorenih Indijanaca i Crnaca, dosižu golem broj: 101,000.000, 
dok Francuza ima jedva 40,000.000. Već dugi niz godina narodi 
englezkoga govora pobjeđjuju svagdje, gdjegod borbu započimlju. 
Danas su gospodari gotovo svoj sjevernoj Americi, Australiji i 
južnoj Africi . . . Nijedan se narod nije od njih čvršće i jače uko- 
rienio u tim zemljama . . . čini se, da će im u budućem stoljeću 
nesumnjivo pripasti prevlast na cielom svietu.‘ !a 

Bit će još govora o tom, kako je to plitko govoriti o ko¬ 
načnom padu novih latinskih naroda i kako je dapače preuranjeno 
umišljati si, da se i sudbinom svieta, a kamo li sudbinom Evrope 
može odlučivati bez njih, ili čak protiv njih. Ali jedno je nesum¬ 
njivo: Rimsko njihovo shvaćanje države i njihova strastvenost u 
politici glavnim je razlogom, te se kod njih i danas do skrajnosti 
provodi državna centralizacija, a u centralizaciji takva birokracija, 
s kojom se dadu prispodobiti jedino kitajski mandarini i ruski „či¬ 
novnik! “. A gle, medjutim nije se decentralizovala samo anglosaska, 
nego i latinska Amerika, dapače je federalizam prevladao u svoj 
srednjoj Evropi, naročito u Švicarskoj, Njemačkoj i u većem dielu 
habsburžke monarkije. Federativni oblik poprima i isto rusko samo- 
đržavno carstvo u srednjoj Aziji, a svaki čas možemo doživjeti, 
da se i ruskoj Polskoj vrate glavna njezina prava. Ali zato malo 
mare, ne ću reći Francuzi, nego i Talijani, koji prema savršenijoj 

1 Psycliologie đu socialisme, str. 152 

2 Netom spom. djelo, str. 152.—153. 


modernoj federalističkoj državnoj formi stavljaju posvema centrali¬ 
stički i čisto osvajački ideal takve Italije, kojoj bi kao puke po¬ 
krajine pripale i zemlje iztočnoga Jadranskoga primorja, Istra, 
Dalmacija i Arbanaška. 

Ovaj rimski ideal velike i jake države, s malo ili nimalo 
obzira na narodnu volju i na pučke potrebe, prevladao je u ostalom 
baš za naših dana i u susjednoj Ugarskoj, koja će već sbog toga 
u budućnosti prema ostalim kraljevinama i zemljama habsburžke 
monarkije biti onako natražnjačka, kako se prije činila naprednom 
sbog stoljetne svoje ustavnosti. Ne može se dakle naprosto tvrditi, 
da je samo kod romanskih naroda država različan, pače i oprečan 
pojam od pojma naroda, i da se sva politika vazda vrti oko vla¬ 
dinih stolica, ili, kako Francuz slikovito kaže, oko „tanjurića s ma¬ 
slacem" (l’assiette au beurre). 

3. Vrline i mane francuzkoga značaja. 

,,Ronianskoga“ značaja nema. 

Kako već ponovno naglasih, novi su latinski narodi samo po 
svojoj kulturi, t. j. po svojoj povjesti i po svojem shvaćanju jav¬ 
noga života Romani, ali se po svojoj ćudi, po svom duhu i zna¬ 
čaju razlikuju medju sobom više, nego od drugih nelatinskih naroda. 
Tako je posebice medju Francuzom i Talijanom mnogo veća razlika, 
pa i opreka, nego medju Francuzom i Niemcem, osobito iz južne i 
zapadne Njemačke. Zato se i ne može govoriti o značaju roman¬ 
skom, kako se može i mora prikazati zajedničko obilježje narodne 
ćudi i značaja kod nas Slavena, kod Anglosasi, pa i kod Germana. 
Valja nam dakle napose prosuditi svaki romanski narod, ako ho¬ 
ćemo da u istinu vjerno obilježimo ćud i značaj Francuzu, Tali¬ 
janu, Španjolcu. 

Franeuzka skladnost i uzroci joj: društvenost. 

Već rekoh, da je za Francuza najveća družtvena vrlina biti 
skladnim. Isto je tako najveća družtvena mana biti neskladnim. U 
Francuzkoj se gotovo ne čuje prikor: Kako ste neuljudni!, ili 
možda čak: Ne budite prosti!, nego ti umjesto toga sa smieškom 
na ustima vele: Niste skladni! (Vous n’ćtez pas gentil.) 

Prema tomu je sva Franeuzka kao golemi naš Dubrovnik, 
gdje se i okolišni seljaci vladaju tako „skladno 14 , da bi se u njih 
mogla ugledati mnoga velika gospoda. 

Skladnost je dakle prva francuzka kriepost, i to, kako vidimo, 
kriepost više družtvena nego individualna. 

Taje francuzka vrlina nastala pod dvojakim dojmom: u jednu 
ruku poprimiše Gali već gotovu savršenu rimsku kulturu, ili kako 
je ono liepo kazao Fustel des Ooulanges, ubraše s grčko-rimskoga 
stabla plod, što ga je njegovalo dvadeset pokoljenja. 

U drugu je ruku ova francuzka skladnost živa slika i prilika 
francuzke domovine, za koju već grčki geograf Strabon ovako 
pisaše: „Čini se, kao da je božja providnost poredala ove gorske 
kose, približila mora i prekopala rieke u svim pravcima, da jednoga 
dana Galija bude najkrasniji zemaljski perivoj". 1 

I u istinu dosta je samo pogledati na francuzki zemljovid, 
da spoznamo, kako su Francuzi vezom medju germanskim, anglo- 
saskim i latinskim narodima, i kako je ta zemlja izmedju dva 
oceana, pak izmedju alpinskoga i pirenejskoga gorja kao neka ko- 
lievka svib evropskih naroda. 

Nego ipak bismo sudili površno, da uzrok francuzkoj sklad¬ 
nosti tražimo samo u grčko-rimskom utjecaju i u neobično povoljnom 
zemljopisnom položaju. Ova francuzka osebina samo je naravski 
plod vanredne francuzke družtvenosti, koja je glavno obilježje 
francuzke ćudi, duba i značaja. Francuz naime ne može podnieti 
samoće, baš prema onoj iz svetoga pisma: Nije dobro biti čovjeku 
samu. Ali i tu treba odmah naglasiti, da Francuz ne traži družtva 
kao Niemac, Englez, da bude jak, nego da bude sretan, ili bar da 
protjera dosadu. I zato se za Francuze s pravom veli, da su do¬ 
duše najdružtveniji narod u Evropi, ali da zato nisu ni iz daleka 
dosta solidarni: Oni se zajedno vesele, zajedno se zabavljaju i raz¬ 
govaraju, ali nerado zajedno rade i ne pomažu jedan drugomu, 
kao Niemci i Englezi. Francuz se rado smije, jer ima zato dva 
uvjeta: u jednu je ruku družtven, a družtvenosti nema bez veselja, 
a u drugu ruku znade, da svojim smiebom ne može svoga zemljaka 
tako uvriediti, da bi ga taj sbog kakve oštre dosjetke danas sutra 
na samu s nožem dočekao, kako će to uraditi Talijan i Španjolac. 2 

Francuzka otvorenost, iskrenost i — hvalisavost. 

Družtveni, veseli i razgovorni ljudi ne mogu biti neiskreni, 
a kamo li podmukli. Za podmuklost treba duge sabranosti, daleko- 

1 Psyhologie đu peuple franjais, str. 178. 

2 Spom. dj., str. 180—182,. 


viđnosti, uztrajnosti i odlučnosti. A to su kod Francuza riedke 
krieposti. Francez je dakle iskren, ili barem posvema otvoren; kad 
ne govori istine, nije to zato, da te prevari na svoju korist, nego 
zato, što ga bujna mašta zaniela, da stvar poljepša i izkiti prema 
svomu umjetničkomu ukusu, ili sbog svoje taštine, koja je vjerna 
pratilica velike družtvenosti. Odtuda je nastalo mišljenje, da su svi 
Prancuzi Gasconci, t. j. sve sami bvalisavci. 

Francuzke otvorenosti i iskrenosti ne smijemo nipošto zainie- 
mieniti sa svojom slavenskom povjerljivošću. Naš će ti čovjek, 
osobito Hrvat iz gornje kopnene Hrvatske, nakon nekoliko časaka 
razgovora ponuditi bratimstvo i povjeriti sve svoje tajne, a ako si 
ti Hrvat, učinit ćeš isto; no to vam ipak ne će smetati, da se jedan 
drugomu narugate, čim se razidjete, i da se onda sbog toga ne¬ 
smiljeno zavadite, kriveći jedan drugoga „vjerolomstvom". S Fran¬ 
cuzom naprotiv možeš godine i godine drugovati, a da ne znaš 
pravo, ni što je, ni odkuda je, a kamo li, da ti pokaže, što ima u 
žepu, što misli, što snuje i što osjeća prema svoj svojoj okolini. 

Francuzki esprit (duhovitost), sklad (sistem) i jasnoća. 

Od svib francuzkih vrlina najpoznatija je svietu njihova du¬ 
hovitost (1’esprit), koju Niemci zlobno i zavidno nazivlju lako¬ 
umnom površnošću, a koia bi se zapravo imala zvati pronicavost 
i oštroumnost. 

Kad čovjek uzme u ruke popis knjig& koje mu drago knji¬ 
žare; kad u francnzkom družtvu sprovede samo nekoliko sati, i 
kad se makar letimice sjeti francuzkih kolonijalnih pustolova i ve¬ 
likih učenjaka, mora se zadiviti najprije tomu, kako se francuzka 
misao znade zaustaviti na svakoj stvari, te joj ništa nije tako ne¬ 
znatno, da bi mimo ičega prošla s nadutim priezirom. Nema pri¬ 
mjerice evropskoga naroda, o kojem Francuzi nemaju čitave lite¬ 
rature, a doskora će i o svakom afričkom plemenu biti koja 
francuzka radnja. A sva se ova književnost odlikuje, kao fran¬ 
cuzka djela u obće, oštroumnošću. koja opaža baš najhitnije stvari, 
i to u njihovoj cjelini i u njihovoj vezi s velikim interesima čovje¬ 
čanstva. Francuz je zapravo najobjektivniji motrilac i sudac svih 
naroda i zemalja, uza sve to, što svagdje želi. naći neki dokaz, da 
je čitavo čovječanstvo povezano nerazrješivim vezama. Francuz 
nikada ne puža, nego vazda leti i lebdi, da oštrim pogledom s vi¬ 
sokoga, obće ljudskoga gledišta shvati što vjerniju cjelovitu sliku 

(une vue d’ ensemble) svoga predmeta. U toj slici dosta puta nema 
njemačke točnosti, ali nikad nije lažna i nejasna. 

U nas se Slavena obćenito misli, da su Niemci prvi i jedini 
majstori u sistemu, i da se njihova djela ne odlikuju samo svojom 
temeljitošću, nego i svojom preglednošću i logičnošću. No ovo je 
mišljenje posvema krivo. Tražeći i gradeći svoj sistem Niemac je 
samo dosta nespretan učenik Francuza, od kojega je poprimio 
rimsku metodu, pa i rimsku logiku, ali bez grčke, dotično danas 
francuzke lakoće. 

Englez Stuart Mili kazao je za Augusta Comtea ovo, što 
vriedi u glavnom za sve francuzke pisce: „Comte tako valjano 
reda svoje dokaze, da moraš za dokazanu istinu držati njihovu sa¬ 
vršenu suvislost i neprekidnu logiku njegova sistema. Ta sposobnost 
sistemazovati svoje misli, izvoditi naime iz nekoga načela skrajnje 
njegove konsekvencije, a sve to jasno izložiti, čini mi se, da je 
glavna prednost svakoga dobroga francuzkoga pisca ..." 

Francuzka logičnost u prvom je redu dakle družtvena, t. j. 
razumljiva. Nijednomu Francuzu nije dosta, da se razumije, — 
eventualno ne razumije — sam, ili da ga može shvatiti samo ne¬ 
kolicina izabranika. Zato ni francuzki dekadenti ne napisaše ni 
stoti dio onih bezsmislica, u koje se zaljubiše dekadenti njemački, 
i koje kao nešto nova i originalna smetoše i mnogu slavensku glavu. 

Francuz ne voli samoće, pak zato nije sklon ni pukomu opi¬ 
sivanju prirode, ni razmišljanju o nadnaravnosti; štogod je izpod 
ljudskoga razuma, ili iznad njega, Francuzu se čini konfuznim, pa 
se zato francuzka jasna misao jednako kloni njemačkoga natu- 
ralizma i njemačkoga, pa i slavenskoga, misticizma. Fran¬ 
cuzka logika uvjerava samo razumom i razlozima. 

Koliko su Francuzi logični, vidi se već po tom, što su vazda 
bili dobri matematičari, a posebice u geometriji i danas su prvi 
majstori. Iz toga njihovoga smisla za savršeni sklad u stvarima i 
pojmovima nastala je njihova duhovitost, koja ne dira toliko osobu, 
poput njemačke i englezke satire, koliko opaža svaki sukob i svaki 
nesklad medju idejama. 

Po svem ovom vidimo, da je kod Francuza najjače razvit 
smisao za unutrašnji i za izvanjski poredak, smisao za pravo i 
ljubav za jednakost. 

1 Psychologie du peuple franjais, str. 185. 


Već je sam francuzki jezik strogo pravnički poput latinskoga, 
samo što je od njega jezgrovitiji i pravilniji, kao da gaje stvarao 
kakav geometar. Takav je i francuzki slog, za koji vriedi rieč: 
Kako pišeš, takav si čovjek. (Le style est 1’ homme.) 

Niemci, a za njima i mi, čitajući francuzka pregledna i ra¬ 
zumljiva djela, pa bila i strogo znanstvena, dobivamo o njima krivi 
pojam, da su površna, budući da su tako pristupna i jasna. Ali to 
je samo optička varka. Poznato je naime, da se ista množina pred¬ 
meta, dobro poredanih i složenih, čini mnogo manjom, nego li onda, 
kad ih kojekako porazbacamo. Tako i znanstveno djelo, natrpano 
vrelima i citatima, bez jasna pogleda i bez obćih velikih ideja,, 
djeluje na nas kao neka vanredna učenost, a kad tamo, to može 
biti, a u istinu obično i jest samo naduvenost i smetenost. 

Kod Francuza se i ista filosofija morala pokoriti jasnoći 
i zdravomu razumu. „Francuzka filosofija ne voli nepreglednoga 
niza sićušnih fakata, niti se pozivlje na tobožnje razloge, kojih da 
um ne poznaje. Francuz, kao prijatelj jasne i logične misli ne trpa 
zajedno misticizma i realizma. U englezkoj glavi ovo je oboje 
jedno uz drugo: misticizam vlada osjećajem, a realizam filosofijom 
i praktičnim životom. U Njemačkoj se misticizam i realizam sta¬ 
paju ... Tu je uspjeh znak božjega suda, a priroda i povjest razvoj 
absolutnoga duha. Za njemačku metafiziku, što je realno, to je i 
racionalno; za njemačku teologiju realno je ujedno i božansko. 
Francuz naprotiv jedva jedvice i shvaća ovakvo duševno razpolo- 
ženje. Kad primjerice Descartes 1 hoće da obnovi svu filosofiju; 
kad si pomišlja, kao da prije njega nije bilo ljudi; kad za tim 
traži jasne ideje, koje su za nas Francuze isto, što i ideje isti¬ 
nite; . . . kad izlaže ideje jednostavne i obćenite; kad sve svoje 
misli veže dosljednom logikom, voleći umovati i maštati nego opa¬ 
žati, i videći svuda poredak čak i ondje, gdje ga nema; postupa¬ 
jući tako, Descartes je pravi pravcati Francuz." 2 

Kršćanstvo u Francuza. 

Kad sve ovo znamo, onda ćemo razumjeti i to, zašto su 
Francuzi i u svojoj vjeri najsocijalniji, to jest zašto bijahu, a i 

1 Renć Descartes (1596.—1650.), filosof, fizičar i geometar francuzki, 
oborio je skolastiku i udario temelje modernoj psihologiji. Osnovna mu je 
misao ovo: „Hoćeš li spoznati istinu, valja ti se otresti svih baštinjenih misli 
i iznova od temelja sistematski izgraditi svoje znanje 11 . 

2 Psychologie du peuple franpais, str. 202.—203. 

danas su baš oni najbolji katolici, dotično: zašto je bezvjerstvo 
kod njih postala družtvena bolest, dapače i princip državne vlasti. 

„Kršćanstvo se u Francuzkoj razvilo u obliku družtvene 
vjere i đružtvenoga morala. Katolicizam bijaše zato osobito sgodan. 
I u istinu katolička vjera ne daje pojedinomu čovjeku podpune 
njegove slobode; ona se ne pouzdaje u čisto osobno nadahnuće; 
ne pouzdaje se. dapače ni u savjest, pak ni u objavu, koja bi go¬ 
vorila samo pojedincu; obće pravilo po njezinu shvaćanju važnije 
je od svega drugoga, pa je zato glavna stvar, da svaki vjernik 
bude u skladu s cielom Crkvom ... U ostalom Francuzi kasnije 
s istim zanosom, s kojim vjeru prihvatiše, počeše na nju napadati. 
Kritizijući dogme izabraše si vodičem abstraktni i formalni razum, 
logiku čistoga umovanja. Umjesto da promatraju cieloga čovjeka, 
pjegove osjećaje, njegove vrline i mane, njegovu žedju za este¬ 
tikom i za vjerovanjem, izpituju samo njegovu inteligenciju, u kojoj 
traže podpuno zadovoljstvo. German naprotiv rado misli, da je ne¬ 
kakva dragocjena istina u svem, što su njegovi predji obožavali, pa 
makar toga, kako veli jedan Niemac, razum i ne može shvatiti; ali 
za Francuza ni jedno vjerovanje nije sveto zato, što je baštinjeno .“ 1 

Time ujedno dodjosmo do glavne francuzke mane, iz koje 
izviru sve ostale: Francuzi nemaju svojih tradicija, oni su svi 
kao u zraku, svi su dćracinćs, t. j. „bez koriena“, ili kako bi 
Rus kazao, bez tla (ćeanouncHHiiKH). 

Francuska, umjetnost u drami, graditeljstvu (gotski slog) i modi. 

Ali prije nego tu glavnu francuzku manu osvietlimo, pono¬ 
vimo si još jednom, da francuzki narod ima čisto umjetničku kul¬ 
turu i posvema umjetnički značaj, a spomenimo si za to i dokaze, 
koji su pristupni svačijemu poimanju. 

U francuzkoj knjizi najljepše je procvala drama i komedija, 
i to pisana strogo prema t. zv. trostrukomu jedinstvu: u radnji, 
u mjestu i vremenu i u značaju. Ovo posljednje jedinstvo najvaž¬ 
nije zato, jer njemačke, a pogotovo englezke drame prikazuju, 
kako značaj postaje, a francuzke, kakav jest. 

v Isto J e ta ko i s francuzkim graditeljstvom, koje se najjače 
izražava, u onom umjetničkom slogu, što ga krivo zovemo gotskim, 
a koji je najprije nastao u najužoj Francuzkoj, u Ile-đe-France, da 

1 Sp. đj., str. 201.- 202. 


onda priedje preko Rajne i preko kanala La manche. Taj gotski 
slog nije samo veličajan, nego je u njem sve stroga geometrija i 
stroga logika, te svaki ukras, koji se na prvi pogled čini suvišnim, 
ima i svoju praktičnu vriednost, jer bi se inače sva ta divota, što 
lebdi u zraku, na prvi udarac strovalila na tle. 

„Francuzka katedrala nije samo slika čistoga vrhunarav- 
skoga oduševljenja, nego je u njoj i odraz čovječanstva: U nje¬ 
zinim dubinama kao da je izrezana narodna duša. To je djelo one 
zanosne vjere, koja je dovela do križarskih vojna . . . Posrednica 
medju grčko-latinskim i germanskim genijem . . . podiže dušu poput 
šume i gore, poput mora i zvjezdanoga neba . . . Francuzka je 
katedrala prema sveukupnomu ostalomu graditeljstvu, što je nje¬ 
mačka simfonija prema svoj ostaloj glasbi .“ 1 

No ne treba nam znati ni za francuzku dramu, ni za parižku 
katedralu, pa ćemo ipak biti uvjereni, da su Francuzi prije svega 
umjetnički narod, ako se sjetimo jedne jedine rieči: moda. 

Francuzi su bez svoje tradicije. — Jak utjecaj trojice različitih ljudi: 

Montesguieua, Rousseaua i Voltairea. 

Francuzi imaju na sebi jaki pečat rimskoga duha, a govore 
latinskim, ako i znatno promienjenim jezikom; no Rimljani nisu, 
nit se Rimljanima smatraju. U njihovim je žilama mnogo ger¬ 
manske krvi, a već više odjednoga tisućljeća narodno i državno 
ime posvema je germansko, naime franačko: no to nisu Germani, 
to nisu ni Francuzi, ni Niemci, a ne će to nikada ni biti. Francuzi 
se u pjesmi još uviek znadu nazvati Galima; ali u svom jeziku 
imadu samo dvadeset keltskih koriena , 2 a u svom mišljenju nemaju 
više ništa keltskoga, tek po ćudi svojoj još su koliko toliko Kelti 
Francuzi su dakle narod bez plemenske, narodne tradicije, ili da 
točnije kažem: To je narod, koji je revolucijom nastao i koji od 
revolucije živi. Uzalud se ona velika i strašna revolucija od prvoga 
do petoga stoljeća zove kulturnom asimilacijom, u stvari to je naj- 
zamašniji i najsudbonosniji prevrat u francuzkom životu, takav od 
prilike, kakav bi bio za nas Hrvate, da danas govorimo talijanski, 
i da se zovemo — Magjaritna, a da se tek u stihovima sjetimo 
svoga slavenskoga poriekla ... 

1 Spom. djelo, str. 220.—224. 

2 Vidi Brachet: Dictionnaire etymologique; cit. po Psihologiji franc. 
naroda, str. 193. 

8. Ra.ić: Savremena Evropa. 

„Mi nemamo osjećaja za tradiciju, ne znamo, što je to ne¬ 
prekinuta veza medju svim pokoljenjima, a ne marimo ni za to, 
što bezumnost pradjedova plaćaju potomci. Mi svi (poput Des- 
cartesa) ne ćemo da znamo, da li prije nas bijaše ljudi . . . Uvje¬ 
reni smo, da se prevratom može vazda nadomjestiti svaki razvoj, 
pa^sijtoga ne shvaćamo, kakvu silu imade vrieme ... Mi ćemo se 
za neku ideju pobiti, podiići ćemo za nju revoluciju, stvarati sbog 
nje konstitucije ... U družtvenom životu sve smo više skloni 
k tomu, da sve izjednačimo, te ne marimo ni za prirodnu nejed¬ 
nakost, pa zato nismo samo proti hierarhiji, koju je stvorila po- 
vjest, nego i proti hierarhiji, što je stvara talenat. Mi vazda družtvo 
shvaćamo odviše matematički, kao sbirku sličnih jedinica, ... te 
smo sad površni individualisti, sad opet isto tako površni i abstraktni 
socijalisti, kako je to baš danas u modi . . . Francuz ne shvaća 
praktične i objektivne politike, te u državnim našim poslovima pre¬ 
vladava sad čisto umovanje, sad opet subjektivni momenti, kao 
što je zahvalnost, simpatija, prijateljstvo medju narodima i vječni 
savez, o kakvom smo snivali s Italijom." 1 

Nego jedva da išta tako dokazuje, kako je francuzki narod 
bez svoga historijskoga temelja, kako se to vidi iz odlučnoga 
upliva triju posvema oprečnih velikih francuzkih ljudi, koji osta¬ 
više neizbrisiv pečat na čitav francuzki javni i privatni život. Ta 
velika trojica jesu: Montesquieu, Rousseau i Voltaire. 

,,Montesquieu bijaše velik rodoljub. Nije doduše nikad o 
domovini deklamovao, ali njegovo shvaćanje triju vrsti vladavina 
(despocije, monarkije i republike) dokazuje, da je bio patriota 
poput Rimljana iz dobe Plutarhove i poput Francuza od godine 
1792. ... I Rousseau je velik rodoljub ... No on se nazivlje 
ženevskim gradjaninom upravo s ganutljivim zanosom . . . Rousseau 
je vrlo patriotički provincijalac . . . Voltaire nije nikakav rodo¬ 
ljub, te nema ni pojma o domovini . . . Carici Katarini II. piše: 
,Srce mi puca od boli, kad vidim, da ima i mojih zemljaka medju 
tim ludim (poljskim) patriotama. Naši Vlasi (Welches) nisu bili 
nikad baš pametni; ali ih barem držahu za galantne ljude, a ja 
ne znam, može li biti išto tako prostačko, kao ustati s oružjem na 
vas. To je protiv svih pravila vitežtva ... To je u istinu sramota 
i ludost, da tridesetak zeleniša iz moje zemlje ima toliko drzkosti, 
da na vas ratuje, dok 200.000 Tatara ostavlja Mustafu, da vama 

J Psychologie du peuple frangais, str. 204.—207. 


služi. I tako su Tatari ugladjeni, a Francuzi postadoše Scythi. 
Izvolite, gospodjo, zamietiti, da ja nisam nipošto Vlah; ja sam 
Svi car, pa da sam mladji, postao bih Rus . . .‘ 

Montesquieu je glava liberalaca. — Rousseau je vodja demo¬ 
krata i socijalista. Voltaire je prvak miroljubivih cesarista . . . 

Ne ću reći, da su ideje ove trojice ljudi imale velik upliv 
na francuzku revoluciju, jer ja u to malo ili nimalo ne vjerujem. 
Ali one su poput zraka sa svjetionika prodrle u čitavu revoluciju, 
te su se u njihovu svjetlucanju borili svi borci u onoj tmini. Nji¬ 
hove knjige bijahu dokazi, na koje se pozivahu stranke, da brane 
različne i oprečne zahtjeve, koji nastadoše sbog strasti, ili sbog 
koristi... 

Tečajem XX. stoljeća na Montesquieua se pozivahu svi libe- 
ralci, bili oni royalisti, ili republikanci. Od njega potječu: Benjamin 
Constant, M-me de Staćl, G-uizot, Royer-Oollard, Toc- 
queville, Prevost-Par adol, Staćl, Taine, Renan itd. 

Rousseau je učitelj Jakobincima: Robespierreu, Saint-Justu, 
a donekle i Babeufu. Na njega se pozivlju demokrati: Pierre 
Leroux, Ledru-Rollin, Prouđhon, George Sand, Napoleon III. itd. 

Bezimena većina, t. j. ljudi nestalnih i nesređjenih misli . . . 
bijahu voltairijanci . . . Jezgra je njihovoj misli bila, da je njihov 
neprijatelj kršćanstvo, pa zato si željahu takovu vladu, koja bi 
kršćanstvo prigušila i tako njih riešila muke, da ga se odriču, i 
napora, za koji se osjećahu preslabi, da naime ženama i djeci 
svojoj, zabrane vjerovati." 

Eto, tri tako oprečna čovjeka, što ih nenađkriljivom vještinom 
prikazuje i razčinja Emil Faguet, 1 duševni su roditelji savremene 
Francuzke, a najgori, ako i najduhovitiji medju njima još je danas 
njezin zloduh, jer „Francuzkom od prilike već od pol stoljeća vlada 
Voltareova misao, te svaku republikansku vladu odmah obtužuju, 
da ništa ne radi i da je klerikalna, ako nije protukršćanska." 2 

Kad Francuzi ne bi bili najprije u kulturnoj rimskoj, a onda 
u franačkoj političkoj „asimilaciji 11 izgubili kontinuitet unutrašnjega 
svoga moralnoga bića, zar bi kao najkršćanskiji i najkatoličlciji 
narod, a uz to jedini u istinu liberalni i plemeniti veliki narod u 

1 Emile Faguet: La Politique comparše de Montesquieu, Rousseau et 
Voltaire (Pariš, Socićtć franc. d’imprim. et de libr. 1902., str. 297. za 3'50 fr.), 
str. 1.—2., 5.-6., 10., 288., 289.—290. 

2 Netom spom. djelo, str. 291. 

zapadnoj Evropi, mogli ne samo podleći, nego pol stoljeća pođlie- 
gati vladama, koje su negacija ne samo vjere i slobode, nego zdra¬ 
voga razuma, jednakosti i iskrenosti, tik triju osnovnih obilježja 
francuzke družtvenosti i skladnosti? 

4. Talijanski značaj i današnja talijanska kultura. 

Vjerski formalizam. 

Italija nas na prvi zvuk svoga imena sjeća Rima, pape i 
renaissance, to jest svih triju glavnih faktora svoga značaja i svoje 
kulture. 

Kakav je upliv imao na Talijane drevni svjetovladni latinski 
poganski Rim? Osim jakoga i neizbrisivoga onoga rimskoga dojma, 
koji se vidi na svim romanskim narodima, poganski je Rim ostavio 
osobito dubok trag najprije svojom vjerom, a kasnije svojim natu- 
ralizmom, koji je bez svake stege izbio u renaissanei. 

„U vjeri starih Rimljana ne prevladavaše unutrašnje čuvstvo, 
nego izvanjska družtvena forma..." Zato Rimljani bijahu tako 
snošljivi prema svačijoj vjeri, tako da bogove poraženih naroda pu- 
stiše medju svoje, i da nikada nisu ni kod kuće, ni u tudjini rato¬ 
vali sbog razloga čisto vjerskih. Družtvena prednost ovakove prak¬ 
tične vjere bijaše u tome, što nije bila fanatična; no njezina je 
psiholožka i moralna slabost bila tolika, da je duševni život uz 
nju ostao neplodan, bez duboka čuvstva i bez poletne misli . . . 
Vjerski obred bijaše jezgra vjerovanja, sama vjerska nauka ne 
imadjaše nikakve važnosti. Ako propustiš najmanji kakav obred, 
već tvoja žrtva ne vriedi; k tomu svemu na vjeru pazi državna 
vlast. Vlada nadzire i svećenstvo i njegovu glavu. To je dakle 
državna vjera. Svemoćni Jupiter. . . nije više djedovski bog 
svjetla i čistoće: na rimskom kapitolu postaje on božanska perso¬ 
nifikacija osvajačke države ... Jedini još židovski narod zahtievaše 
za svoga boga isto takvo gospodstvo nad čitavim svietom.“ 1 

Tko je barem donekle upoznao Italiju i Talijane, taj se je 
lako mogao uvjeriti, daje vjerski formalizam bez ikakvoga dubljega 
osjećaja još i danas obilježje vjere u Talijanskoj, te se osobito 
prosti puk moli jedino za zemaljska dobra, kako to iztiče Ferrero, 
prispodabljajući pobožnost moskovsku i napuljsku, što već spo¬ 
menuh govoreći o Moskvi. 

1 Psihologija evropskih naroda, 61.—63. 

Talijani i papinstvo. 

Papinstvo i mnogi Talijani obtuživahu, da je stvorilo sve po¬ 
grješke talijanskoga značaja. Branitelji papinstva naprotiv dokazuju, 
da je talijanski karakter zlo utjecao na samo papinstvo. Bilo na 
toj stvari, kako mu drago, ovo je nesumnjivo: 

„Rimsko papinstvo u jednu ruku bijaše isto tako politička, 
kao i duhovna uredba: Ne samo da je papa imao svoju duhovnu 
državu, nego je svuda utjecao na svjetovne stvari ... U drugu 
ruku ... njegovi ciljevi bijahu kosmopolitski... Papinstvo uzalud 
imadjaše svoj temelj i svoj oslon u Rimu, ono je moralo težiti 
izvan njega; ne mogući se poistovjetiti s civilnim i političkim inte¬ 
resima Italije ono je uništilo ravnovjesje narodnih sila, jer je u 
njima£stvorilo neku vrst neprestanoga unutrašnjega razdora... U 
ostalom papinstvo ne samo da Italiji nije dalo gospodstva svieta, 
nego joj je dapače zapriečilo njezino jedinstvo ... i napredak čisto 
svjetovne misli. Papinstvo je tu zaustavilo modernu misao, koja je 
drugdje dovela do roformacije, pak do filosofske slobode i do fran- 
euzke revolucije .. . Terenzio Ma miani, koji predsjedaše kabinetu 
pape Pija IX. god 1848., pisaše sam u listopadu god. 1870.: ,Ro- 
manizam je napokon imao trostruki koban resultat: praznovjerje 
medju prostim pukom, vjerski nehaj u drugim staležima i nestašicu 
vjere kod najvećega diela mislilaca i pisaca . . U Italiji vjerski 
je nehaj mnogo dublje prodro u gradjanstvo i u puk, nego u Fran- 
cuzkoj ... Ali to nimalo ne smeta, da se vrše vjerski obredi tromo, 
pak raztreseno, da tako kažem razkidano i slučajno. Talijan ulazi 
u crkvu, kad na to dospije, zagrabi svete vode, ako mu je dosta 
blizu, ostane kod jednoga diela mise i iskreno vjeruje, da je izvršio 
svoju dužnost prema Bogu. Ali ta površna pobožnost nije učinak 
ozbiljne vjere: na moralni život ne djeluje baš ni malo povoljno. 
Ovo je možda posvema poganski elemenat u talijanskom katoli¬ 
cizmu; nemoć vjere, da preporodi savjesti, ili da njima ravna." 1 

U ostalom bilo je već kod talijanskoga jedinstva govora o 
opreci medju katoličkim sveobćim pozivom papinstva i medju za¬ 
daćom, koju mu namjenjivahu neki talijanski rodoljubi. U toj 
je opreci izvor svemu nasporazumljenju, a i mnogomu zlu, koje 
danas tišti Italiju. 

1 Spomenuto djelo, str. 67, 70 i 73 u opazci. 

Talijani i renesanca. 

Bila je rieč već i o tome, kako je renesanca nepovoljno dje¬ 
lovala na talijansku ćud i na talijanski karakter. Ovdje treba 
spomenuti samo još ovo značajno mišljenje umnoga franeuzkoga 
socijologa: 

„Koliko je renesanca drugim narodima doniela novi život i 
trajnu korist, toliko je za samu Italiju morala biti kobna. Kod 
drugih je naroda renesanca našla neku jezgru originalnih ideja i 
osjećaja, kojima je povratak k umjetničkoj klasičkoj vještini dao 
samo jako orudje, da se izrade. Tu se umjetnički preporod stopio 
s vjerskom reformacijom, pa je zato ovdje renesanca izbjegla po¬ 
gibli poganskoga naturalizma i formalizma. U Italiji naprotiv re- 
nesancom se konačno čitavo družtvo opoganilo . . . Renesanca 
bijaše pobuna individualizma protiv svake moralne, družtvene i 
vjerske stege: I Talijan je, kako ćemo vidjeti, ostao individualista."' 

TalijansM individualizam; nestašica smisla za zajednicu i disci¬ 
plinu. — Osvetljivost i ubistva. 

I tako je glavna crta talijanskoga značaja neki osebujni in¬ 
dividualizam, koji nije ni malo sličan ni individualizmu anglo- 
saskomu i germanskomu, jer u javnom životu vodi do nemoćnoga 
partikularizma, a u privatnim odnošajima do najbezobzirnije se¬ 
bičnosti. 3 

Za Talijane sam njihov zemljak Ferrero piše doslovno ovako: 

„Mi smo kao pojedinci jaki, ali u skupini smo nemoćni. Jedan 
Talijan vriedi više od jednoga Niemca; ali četiri Niemca zajedno 
vriedit će više nego dvanaest Talijana svaki za se . . . Pogledajte 
samo: Ako se ikoja vrlina ne može Talijanima poreći, to je sigurno 

1 Netom spom. djelo, str. 80 i 81. 

2 I za nas južne Slavene, naročito za Hrvate i Srbe, tvrđe neki sociolozi, 
da smo nepopravljivi partikularisti i sebičnjaci. Tako je primjerice poznati 
francuzki publicista i političar Charles Benoist, tajnik glasovite smotre 
„Revue des deus Mondes“, profesor na parižkoj političkoj školi i član fran- 
cuzkoga parlamenta, upravo zanosno pristao uz teoriju Benjamina pl. Kal- 
laya, koji ga je kao upravitelj Bosne sjajno primio (god. 1897.) i uvjerio ga 
o tom, da smo mi južni Slaveni dosta razviti, da se opremo svakomu despo- 
tizmu, primjerice turskomu, ali da je medju nama tako malo uzajamnosti, te 
nismo kadri složno braniti ni životnih svojih interesa, čitajući kasnije socio- 
ložka djela o Talijanima, odmah pomislih, da se ovaj Kallayev nazor dade u 
istinu najsgodnije primieniti i na Talijane 


umjetnički ukus; pa ipak nedostatak smisla za zajednicu kod nas 
je tako velik, da se u masi taj ukus gubi... Imamo velikih gra¬ 
ditelja, a novi Rim najdosađnija je sbirka ogromnih kućerina, što 
ih nazvasmo palačama ... U modernom družtvu taj nedostatak 
zajedničkoga duha sličan je nedostatku plodne zemlje (humusa) na 
tlu . . . Sto bi siromašni naši umjetnici, da nema parižkib i lon¬ 
donskih milijunaša, tih sjevernih barbara! A kako je u umjetnosti, 
tako je i u svem drugom, u znanosti, u politici, u dobrotvornosti 
i u moralu . . . Ovdje i ondje naći ćete vanrednu individualnost, 
ljude neobičnoga genija i energije .. ., ali družtvo, koje ib okružuje, 
zadovoljava se time, da im se platonski divi . . .“ 1 

Ali ovaj oštri sud samo je jedan dokaz više, da svaki čovjek, 
pa i svaki narod, sam sebe obično sudi ili preblago, ili prestrogo 
Italija bi naime bila već gospodarski propala, da se u novije doba 
baš u njoj nije zadrugarstvo tako razvilo, da naročito potrošačke 
ili konsumne udruge rade tu s milijunima, te su pravi spas svojim 
članovima. Zato A. Fouillće i veli: „Gle, najlatinskiji narod natječe 
se s germanskim i anglosaskim narodima u zadrugarskoj vještini, 
koja će biti vještina budućnosti." 3 

No razmjerno je još uviek malo udruženih Talijana, a onda 
i oni, koji su članovi potrošačkih i drugih udruga, ipak ostaju 
osebujni, t. j. umjetnički individualisti, ponosni i osvetljivi, s pri- 
iateljstvom noža i s ljubavlju jake, ali prolazne strasti. 

Talijan je čovjek svoje vrsti. Zatvoren sam u se, i to više 
u svoja čuvstva, nego u svoju savjest, hoće da ga poštujete barem 
riečju i djelom, ako ga već ne poštujete mišlju svojom. 0 Talijanu 
možeš misliti, što hoćeš, samo ga ne diraj. Inače bi mogao ljuto 
požaliti jednu jedinu riečcu, pa bila to najduhovitija dosjetka, kad 
bi njom na njega nišanio . . . 

Talijan ne zna, što je to veza s potomstvom. Tako veli Vic- 
coli: ,Mi Talijani osjećamo samo sa svojim predjima, jedno sbog 
ponosa, drugo sbog lienostiJ 

Prema ostalomu čovječanstvu ne zna Talijan za onu gorlji¬ 
vost širiti svoje misli, koja kod Francuza prelazi svaku granicu: 
Njemu nije stalo, da koga predobije bilo za svoje misli, bilo za 
svoje osjećaje . . . život njegov ne teži za obćenitošću, nego za 
individualnošću. Većina talijanskih psihologa slaže se u tom, da 

1 L’ Europa Giovane, str. 377.—379. 

2 Psihologija evropskih naroda, str. 120. 

u njihovoj domovini u opreci s drevnim Rimom ima previše indi¬ 
vidualizma, koji je Cesto u opoziciji s društvenom disciplinom. 
Već Tasso 1 pjevaše: u latinskoj krieposti ima svega osim disci¬ 
pline (Alla virtii latina o nulla manca, o sol la disciplina.), Ta- 
lijan G-arrofalo veli, . . . da ovaj narod svaku oblastnu prisilnost 
smatra kao nesnošljivo natezanje, pa dodaje: ,Nema primjera, da 
bi se u našoj zemlji ikoja naredba dragovoljno poslušala. S toga 
svake godine pogiba mnogo redarstvenika . . . pod nožem zloči¬ 
naca, sto ih zatekose u njihovom djelu . . Jedino vojnička služba 
sa svojim strogim i bezodvlačnim kaznama kadra je na neko¬ 
liko godina ovaj puk disciplinovati. Talijan u svakom času svoga 
života hoće da radi samo ono, što je njemu ugodno £ . . . Nje- 
gova je individualnost tako jaka, da ni iste obiteljske veze ne¬ 
maju nad njim nikakova upliva. Zato mu je i prijateljstvo „gospo¬ 
darska funkcija i izmjena usluga više, nego sklad dvaju srdaca. 
I Taine je kazao: U ovoj zemlji nema prijatelja . . . Nož je Tali¬ 
janu kao Španjolcu i Korsikancu sastavni dio njegova bića ... I u 
poslovicama nož igra veliku ulogu: kad se slikovito hoće da na¬ 
znači bratska nesloga, veli se: Tre fratelli, tre col teli i (Tri 
brata, tri noža). Što je drugim ljudima udarac šakom, to je tali¬ 
janskome radniku često ubod nožem . . . Za to je jedan talijanski 
pisac, Aristin Gabelli, mogao s punim pravom uzkliknuti: L’Italia 
e la terra dell’ omicidio improviso (Italija je zemlja ne¬ 
nadanoga ubojstva) ... U četrdeset godina palo je žrtvom ubistva 
80.000 ljudi, to jest kao u najstrašnijem ratu. Svake je godine 
prosječno 4.000 tužaba sbog počinjenoga, ili pokušanoga ubojstva ... 
Italija je i u mirno doba pravo razbojište. Garrofalo veli: Mi smo 
jos u herojskom doba, samo bez heroizma. Ljudski život ne vriedi 
tu ništa, vriednost imam samo j a. Dok ljudi u drugih naroda idu 
na šake (alle mani), u Italiji se svatko odmah laća oružja (alle 
arme) . . . U raznim kaznionama bijaše 1862. god. 15.037 kažnje- 
nika, a 1894. god. 28.336. God. 1889. nedorasla djeca sačinjavahu 
petinu svih osudjenika, naime 69.000. Od toga ih 5.500 bijaše 
izpod četrnaest godina. Od 1871.—1891. broj školske djece po- 
rasao je od 1,723.000 na 2,245.000, ali se ni veliki ni mali pre¬ 
kršaji ne umanjiše; to je samo po sebi ponovni dokaz, da abe- 

Torquato Tasso (1544.—1595.) glasovit je pjesnik eposa: Oslobo- 
djen Jerusolim (Gorusaleme liberata). 


čeda nije bek proti društvenim bolestima, već da je mnogo važ¬ 
nija reforma osjećaja, nego puko širenje obćega znanja. 1 ' 1 

Eto takav je taj talijanski individualizam, koji se ne diže ni 
zato, da brani svetinju ljudske savjesti, ili slobodu čovječje misli, 
nego zato, da svojom osvetom stigne svakoga, tko se postavi na 
put njegovoj pohoti, ili njegovoj fantaziji. Sad će nam biti jasno, 
zašto se baš iz ovakoga individualizma najjače razvio aktivni, zloči¬ 
nački anarhizam. 

Talijanska praktičnost i lukavost. 

Uz ovaj anarhični individualizam glavna je talijanska zna¬ 
čajka praktičnost, ali nipošto germanska ili anglosaska u radu, 
nego u misli, dakle lukavost i prepredenost, zatvorenost, neiskrenost 
i nedosljednost. 

Da se ni na čas ne čini, da sve ovo tvrdim samo onako u 
vjetar, držat ću se opet strogo Psihologije evropskih naroda, u 
kojoj je baš talijanski značaj majstorski prikazan, a to ponajviše 
na temelju talijanskih pisaca svih smjerova. 

„Današnji je Talijan kud i kamo veći realista od njekadaš- 
njega Rimljanina. Čista ideja, koja začarava Niemca, a često i 
Francuza, dapače i Engleza, nema za Talijana nikakva smisla, 
dok ne dobije vidljiva oblika, dok ne postane živom zbiljom. Po¬ 
kušajte latinskim jezikom izreći one pojmove, kojima se igra Grk, 
pa ćete vidjeti, da ćete morati ili okolišati, ili jezik nagrđiti. Istina, 
talijanski jezik nije više tako izključivo konkretan, nego je na¬ 
protiv više od ikojega drugoga jezika pun teoloških i skolastičkih 
izraza; no ipak talijanska točnost i jasnoća nimalo ne voli abstrak- 
cije i neodredjenosti. Talijanski genij voli stvari. Objektivnost je 
glavna talijanska značajka, a subjektivnim je u Talijana samo 
njegov osjećaj i strast . . . Sbog te svoje pronicave i praktične 
inteligencije Talijan sve shvaća, sve će naučiti i sve uraditi, za 
sve je sgodan i sposoban. Vašim će jezikom govoriti prije, nego 
vi njegovim počnete mucati; 2 u vašu će dušu do dna zagledati 

1 Psihologija evropskih naroda, str. 90., 95. s opazkom i 126.—128. 

2 Francuz se ne divi samo Talijanu, nego još više Niemcu, „kako lako 
uči svaki jezik“. Mi Slaveni naprotiv dobro znamo i vidimo, da Talijan i Niemac 
po dvadeset i više godina medju nama živu, a našega jezika ne znaju, a isto tako 
vidimo, kako Niemac uči težko talijanski, a Talijan još teže njemački. Što bi ti 
narodi t dali za to, da u istinu tako lako uče jezike, kao mijSlaveni! Da su prema 
tomu uredjene naše škole, doskora bismo bili kulturni osvajači čitavoga svieta. 


prije, nego vi upamtite sliku njegova obličja. Talijan sve shvača, 
ako mu na pol glasa šapneš, samo kretom ganeš, jedva se na- 
smiešiš i tek okom migneš . . . Nimalo ne voli matematičkih de¬ 
dukcija, pa zato u Italiji i ne ćeš naći kao u Francuzkoj dugoga 
niza glasovitih matematičara . . . Talijanska inteligencija vanredno 
je zamršena, jer je u njoj barbarska lukavština i prosviećena pre- 
predenost . . . Ferrari, odlični pisac djela „Povjest revolucije u 
Italiji 11 , stavlja ovu talijansku zamršenost u opreku prema fran¬ 
cuzkoj jednostavnosti. Po njegovu mišljenju značajka je talijan¬ 
skoga genija baš u toj zamršenosti, spojenoj s agilnošću i s prak¬ 
tičnom razboritošću . . . Sami su Talijani jednodušni u tom, da su 
pronicavi, i da su obično podmukli, a da takvima drže i druge 
ljude . . . Talijan je čovjek, koji je uviek sebi gospodar . . . Kako 
Francuz radi pod prvim dojmom, tako Talijan, ako nije u neodo¬ 
ljivoj strasti, radi istom pod dojmom trećim . . . Pazite, kad govo¬ 
rite s Talijanom, na njegovo fino i ozbiljno lice! Koliko put ćete 
zamietiti, da on u svojoj duši ne promišlja o onom, što mu kazu¬ 
jete, nego o onom, čega mu ne kazujete! I zato se ne dajte pre¬ 
variti njegovom bujicom liepih rieči, koje biste mogli držati izljevom 
iskrenosti: Sve, što je izvanjsko i formalno, sve, što se ne tiče 
njegovih ličnih poslova, i štogod je liepo, ali ne osobnom ljepotom, 
o svem će tom liepo s vama govoriti, sve to živim kretnjama po¬ 
pratiti; ali poslie dva sata razgovora vi ga ne ćete nimalo bolje 
poznavati i nimalo mu u dušu vidjeti. U govorničtvu i u estetici 
ne odkriva se čovječja duša. Talijan umije u bujnom govoru za¬ 
šutjeli svoju tajnu, i kazujući vam mnogo, ne reći ništa. Govor¬ 
nička vještina nije (njemu) sredstvom ni za to, da izrazi svoju 
misao, ni da sam sebe uvjeri, nego, a to je nešto posvema drugo, 
da vas uvjeri i o lažnoj stvari, a osobito, da vas predobije za svoje 
osnove. 

Talijan je vanredno uljudan; strpljiv i uslužan prema tudjincu 
ne će se nikad namrštiti, ako u svom razgovoru nagrdite njegov 
jezik, ili upotrebite koju zastarjelu rieč. Medju svojim zemljacima 
čuva se svake dosjetke, znajući dobro, da oštra duhovitost može 
lako nabrusiti bodež .. . Talijan nosi gotovo uviek krinku na licu. 
Ta krinka malo da nije uviek ružna. Ali lice, što ga pokriva, 
možda je najdostojnije medju evropskim narodima. Talijanski mo¬ 
ralni sviet nije baš sličan onomu moralnomu svietu, što ga je po¬ 
svetila savjest drugih naroda. Ne ću da sada sudim o unutrašnjoj 


vriednosti ovih dvaju svjetova; ali velim samo to, da je talijanska 
etika u svoj Evropi najmanje katolička . . . 

Austrijski jedan državnik, koji bijaše pouzdani prijatelj nad¬ 
vojvode Maksimilijana, piše u svojoj knjizi „Posljednji Napoleon“ 
(Le đernier des Napolćon): ,Da vas uništi, Talijan će se pričiniti 
pobožnijim od pape, poniznijim od roba i požrtvovnijim od same 
požrtvovnosti, dok vas ne zavuče u čvor svojih spletaka. Talijanski 
politički duh neizmjerno prezire svaku logiku, i to ne samo kad 
je logika u službi koje strasti, što Cavour prigovaraše Francuzima, 
nego i onda, kad logika služi idejama, kako je to francuzka navika. 
Talijan drži, da je mudrovanje vrlo dobro, kada treba što razoriti, 
nipošto, kada treba što stvoriti . . . 

Kant spočituje Talijanima putenost i formalizam i upozoruje 
na njihovu sebičnost. Po njegovu mišljenju vrlo je značajno, što 
su baš Talijani izumili mjenicu, banku i lutriju. Kant ima 
pravo. Isti Medici 1 bili su bankiri, te silom, a još više lukavštinom 
postadoše najprije prvaci, a onda pravi vladari u Florenciji, držeći 
oko sebe pjesnike, slikare, kipare i učenjake. Dobri Genovezac 
Krištof Oolombo piše: ,Zlato je najizvrstnija stvar na svietu: Sa 
zlatom stičeš bogatstvo, a s bogatstvom možeš postići sve, dapače 
i to, da otvoriš dušama nebeska vrata 1 . . . 

Talijanski pisac Petruecelli veli: ,Medju Francuzom i Tali¬ 
janom nema po njihovoj savjesti nikakva sklada . . . Budućnost je 
Italije u gospodarskom savezu s Francuzkom i u političkoj alijanci 
s Pruskom 1 . To je pisano god. 1869. i Italija se u istinu držala te 
osnove kao remek-djela svoje političke vještine: upotriebiti fran- 
cuzki novac, da uzmogne jednom na Fi’ancuzku navaliti. 112 

1 Medici bijaliu glasovita florentinska obitelj, u kojoj se najviše odli¬ 
kovahu: Ivan Medici, kasnije papa Lav X. od 1513.—1521., pak Klement VII. 
(prije Julije Medici) od 1523.—1534., pak Katarina Medici, žena francuzkoga 
kralja Henrika II., začetnica Bartolove noći (1519.—1589.), napokon Marija 
Medici, žena francuzkoga kralja Henrika IV. i pokroviteljica kardinala Ki- 
ckelieua. 

2 Psihologija evropskih naroda: za praktičnost: str. 85, 92, 96, 99—101 ; 
za lukavost i prepredenost: 86—87; za zatvorenost: 88, a za neiskrenost: 95. 
— Odnošaj;. Talijana prema Francuzima i prema Niemcima, a u najnovije doba 
i prema ,,Austrijancima“, pak prema nama Hrvatima, svakako je vrhunac 
one njihove osebujne praktičnosti, koju čovjek istom onda pravo upozna, kad 
joj je postao žrtvom. To se talijanskim susjedima, osobito nama Slavenima, 
dogadja lako zato, što mi Talijane volimo držati za lakrdijaše i za neškodljive, 

„Talijan ne razumije šale, osim u stvarima, koje ga se ni malo 
ne tiču, ili koje su veoma udaljene, kao što je kiša, liepo vrieme 
i kitajske prilike. U svem je drugom ozbiljan, te hoće, da s njime 
bude svatko takav. Zato voli Francuzima spočitavati, kao primjerice 
Gioberti, njihovu „frivolnost“, u kojoj se smiju i sebi, svojim po¬ 
grješkama i svojim neuspjesima . . . Talijani su previše dugo živjeli 
u urotničkom zraku, punom opasnosti; u mišljenju i ponašanju 
ostavilo je to neku tajnovitost. Talijan ti se rieđko povjerava. To 
i jest onaj sistem, u kojem bijaše majstor Mazzini 1 : Dati svakomu 
čovjeku po jednu nit, a u svojoj ruci držati sve te niti . . . 

Talijansko prvenstvo. — Politika prema, Francuskoj. 

Priedjemo li od pojedinca na državu, ove se crte samo još 
pojačavaju. Rimska se država dade označiti s tri rieči: osvajačka, 
politička i zakonodavna. Talijanski narod ne može više osvajati 
svieta poput Rimljana, ali je ipak zato ostao grabežljiv. Uspomena 
na rimsko gospodstvo u ovoj je državi tako živa, te je Gioberti 
s pravom mogao redi: U primato e ii dogma dell’ Italianita. 
(Prvenstvo je dogma talijanstva) ... 

Naša francuzka humanitarnost i u obće naš santimentalizam 
i naš kosmopolitizam predmetom je ironiji i kritici kod naših tali¬ 
janskih susjeda, jer da je sve ovo tobože uzrokom, što nemamo po¬ 
litičkoga smisla ... No i Talijan je kosmopolita, samo s tom raz¬ 
likom, što francuzki kosmopolitizam hode da Francuzku metne u 
službu čovječanstva, dok talijanski kosmopolitizam, baš kao nekada 
i rimski, hode da čovječanstvo služi veličini njegove domovine . . . 

Od Dantea pa do Giobertia talijanski duh, sjećajući se na 
svoju prošlost, vazda imadjaše vanredno pouzdanje u prirodjeno 
svoje prvenstvo. No gle, desilo se, da je Francuzka . . . medju t. 
zv. latinskim narodima stekla kulturnu i političku prevlast; odtuda 
je prema nama nastalo neprijateljstvo . . ., te je političar i povjest- 
ničar francuzki Carnd (1804.—1876.) pisao god. 1861.: ,Čim 
Italija uzmogne, bacit de se u naručaj Englezkoj i Njemačkoj, da 
odkloni francuzku zaštitu . ..‘ Da smo mi, Francuzi, bolje poznavali 

ako i nagle svadljivce, a kad tamo, to je najozbiljniji evropski narod s naj- 
razvitijom samosviešću o svom prvenstvu u svietu i danas veći s veoma stalnom 
osvajačkom politikom, u prvom redu na naš slavenski račun. 

1 Giuseppe Mazzini (1808.-1872.), osnivač tajnoga saveza „Mlada 
Italija" i vječni urotnik za talijansko jedinstvo. 

psihologiju naroda, ne bismo bili vodili rata „radi iđeje“, jer bismo 
bili uvidjeli, da je ta ideja lažna. No sad ne treba, da nas druga 
psiholožka zabluda jednoga dana dovede s Italijom u rat . . ., to 
manje, što možda Njemačka računa s tom drugom psiholožkom 
zamkom, u kojoj bi . . . Francuzkoj mogao biti konac ... 

Talijan poput učitelja svoga Machiavelia drži, da ponovljeni 
zahtjevi konačno stvaraju pravo . . ., pak zato ne treba nikad pre¬ 
stati tražiti i zahtievati neku (tudju) stvar, kao da je tvoja. Več 
Rimljani poznavahu ovu metodu, a medju novim Latinima jedini 
joj Talijani ostaju vjerni . . , U1 

Ova posljednja stvar nas se Hrvata osobito tiče, a s nama i 
svih onih Slavena, koji inače vide samo to, da su ovu „političku 
kriepost u od Rimljana nasliedili još jedino Niemci. 

Moralna, gospodarska i socijalna kriza. 

Prema ovomu čisto umjetničkomu karakteru razvila se i su¬ 
vremena talijanska kultura, koju obilježuje jaka moralua, gospo¬ 
darska i socijalna kriza. 

Sbog talijanskoga partikulazizma nemaju Talijani još danas 
pravoga duševnoga svoga središta, u čem talijanski pisac Ojetti 
vidi razlog tomu, što Talijani nemaju ni svoje narodne duše, jer 
nemaju ni političkoga, ni družtvenoga, ni vjerskoga talijanskoga 
ideala. I sam se književni jezik, da i ne spominjemo posvema raz- 
ličnih narječja, kod pojedinih pisaca tako udaljuje, te spomenuti 
Ojetti veli, da baš sbog toga talijanski čitalac s englezkim i fran- 
cuzkim piscem simpatizuje isto toliko kao i s talijanskim, a pjesnik 
se Carđucci, govoreći o istoj stvari tuži: „Mi smo danas previše 
Francuzi, Englezi, Niemci, Američani; mi smo đoktrinarci, poziti- 
visti, evolucionisti, eklektici; mi smo individualisti, socijalisti, auto¬ 
ri tarci: Mi smo sve, što hoćeš, samo nismo Talijani. 2 

Prevelika težnja za praktičnošću dovela je kao i u Njemačkoj 
dotle, da se kod odgoja, osobito u školi, pazi samo na znanje, a 
da se ne mari za čuvstvo, ni za moralni odgoj. I tako je u Italiji 
nastala još strahovitija kriza, nego drugdje po svietu. 

(Moralna kriza. — Talijansko jedinstvo.) Najjače 
biesni kriza moralna, jer „talijansko kraljevstvo nije samo porušilo 

1 Psihologija evropskih naroda: str. 98, 99, 101, 135, 136. 

2 Spom. djelo, str. 132.—133. 


398 

svjetovne papine vlasti, nego je . . . uzdrmalo i sam duhovni upliv 
kršćanstva. Kažu, da je neki englezki državnik rekao jednomu 
talijanskomu ministru: ,Sudim, da je nemoguće ikojemu narodu 
obastati bez kakve takve vjerske osnovke‘, a ministar da je na to 
odgovorio: ,Mi Talijani baš kušamo, je li to moguće 1 . . . 

Kad se u Francuzkoj uzdrmala katolička vjera . . . , počesmo 
vjerovati u pravo i napredak . . . Sto je današnja Italija postavila 
mjesto vjere? Humanitarna, veli, ne će da bude . . . Ostaje joj dakle 
jedino ideja njezinoga unutrašnjega jedinstva i njezinoga vanjskoga 
proširenja, dakle ideja politička. Ali to je slab temelj za savjest 
jednoga naroda, pa kad se talijanska megalomanija razočara, mogu 
ju lako zamieniti socijalistički i anarhistički zahtjevi. U1 

U ostalom ni talijansko jedinstvo nije tako jako i savršeno, kako 
se iz daleka čini, a siromaštvo i partikulizaram sve ga više podkapaju. 

Ovo jedinstvo pripraviše talijanski pisci i mučenici, a prove- 
doše ga državnici Cavour i Viktor Emanuel, pak neustra¬ 
šivi Garibaldi, i to s francuzkom pomoću god. 1859. i 1866. i 
osvojenjem Rima god. 1870., jedino uz sudjevanje talijanskoga 
gradjanstva. „No kraljevski Rim moralno je- maljušan pokraj 
veličanstvenih razvalina drevnoga Rima i papinstva, te ga nestaje 
u sjeni tih dvaju najvećih historijskih tvorba političkoga razbora 
latinskoga plemena.“ 2 

Spomenuti Barzellotti veli, da nova Italija u trideset godina 
nije ni u svom ođnošaju prema Crkvi, ni u pučkoj prosvjeti, ni 
u znanosti našla pravoga i stalnoga temelja za svoju budućnost. 
Taj se Talijan, profesor filosofije na napuljskom sveučilištu, tuži na 
vječni deficit u financijama, na zamršenu i sporu činovničku upravu, 
koja da ima sve franeuzke mane, ali nema francuzke točnosti i 
vojničke pravilnosti; tuži se na sabor, u kojem da prevladavaju 
samo privatni i osobni interesi, pak na vječnu borbu proti du¬ 
hovnoj papinskoj vlasti, čemu da je posljedicom nemoral, mili¬ 
tarizam i služba trojnomu savezu. Barzellotti na pitanje, po čem 
Talijan pozna novu svoju ujedinjenu domovinu, odgovara: „Pozna 
ju samo po ovrhovođitelju, koji utjeruje najteže daće, i po re¬ 
darstvu, koje smeta svaku pobunu; ali nikad ne osjeti, da je nad 
njim neka uzvišena vlast, koja ga ravna i odgaja.“ 3 

1 Spom. djelo, str, 105.—106. 

2 Spom. djelo, str. 107. 

3 Spom. djelo, str. 108.—109. 

I u nas poznati višekratni ministar prosvjete Pasquale V Pi¬ 
lar i pisao je već god. 1872.: „Postigosmo sve, što smo htjeli, no 
naše obzorje umjesto da se proširilo, kao da se suzilo. Mi smo se 
razočarali, mi smo klonuli". A ministar vanjskih posala govoraše 
dne 3. svibnja 1894.: Podigosmo se s tolikim kriepostima i s to¬ 
likim nadama prijateljskih naroda, pa ipak je obća savjest u nas 
ostala tamna. 1 

(Gospodarska i socijalna kriza.) Može li biti još nešto 
strašnije, to je talijanska gospodarska kriza. Državnih dobara ima 
u Napulju i Siciliji pol milijuna hektara, a po dviesta tisuća hek¬ 
tara u Sardiniji i u papinskoj državi, svega u vrieđnosti sto mili¬ 
juna kruna, dok pobožnih zaklada i crkvenih dobara svake vrsti 
ima u zemljištu za 1.700 milijuna lira. U južnoj Italiji seljak 
obično i nema svoje zemlje, nego mu obitelj stanuje u gradu, a 
on prema opisu g. Villari nadničari ovako: „Seljaci spavaju u 
škuljama, koje su si izkopali u zidovima velike kolibe. Posteljom 
im je vreća slame, a liežu vazda obučeni. Zapovieda im nadglednik, 
kojega zovu massaro, a taj im na gospodarev račun daje po 
kilogram crnoga tvrdoga kruha, što ga zovu panrozzo. Seljak 
radi od zore do mraka: u deset sati počiva pol sata i pojede ko¬ 
madić svoga kruha. Na večer poslie rada postavi massaro nad 
veliku vatru, što gori u kutu kolibe, velik kotao, u kojem zakipi 
voda s vrlo malo soli, „con pochissimo sale". (U Talijanskoj je na 
sol tolik porez, da je to gotovo predmet razkoši.) Medjutim se 
seljaci poredaju, porežu kruh u drvene zdjelice, u koje im massaro 
nalije malo slane vode i kapne nešto ulja. Tu juhu jedu čitavu 
godinu, a zovu ju aquasale (slana voda). Nikada ništa drugo 
ne jedu. I još od ovoga kruha ostavljaju komad, što ga prodaju, 
ili nose svojoj obitelji, koja živi od toga i njihove plaće 132 franka 
na godinu, ili 35 filira na dan, k čemu dobivaju nešto žita i boba, 
prema tomu, kakva je ljetina." 2 

Ovako žive dvie trećine talijanskoga ratarskoga pučanstva ili 
40% stanovničtva. Nije dakle čudo, što iz Italije bježi godimice 
preko 200.000 ljudi, i što u dvie trećine obćina (5590) vlada mala- 
rija, jer kilogram kruha stoji obično 30—35 filira, a u vrieme 
štrajkova i nemira i do 50 fil., a porezi su tako nespretni i težki 
(i to baš na sve životne potrebštine), a carina na živež dosiže 

1 Netom spom. djelo, str. 109. 

2 Netom spom. djelo, str. 113.—114. u opazci. 

i 400%, te je posvema istinita rieč: „Politička Italija uništila je 
ratarsku Italiju 11 , kako je završio svoje izvješće o agrarnoj krizi 
talijanski stručnjak Pacini. Ta samo jedne jedine godine (1892.) 
bijaše 1881 javna dražba za porezne zaostatke manje od dvie Krune. 
Talijanska vojska stajala je ujedinjenu Italiju već devet milijarda 
lira; državni se dug od god. 1862. početverostručio, te je dne 
20. lipnja'god. 1897. iznašao trideset milijarda s godišnjim teretom 
od 583 A milijuna. Porezi su se od god. 1862. podeseterostru- 
čili, ciena živeža potrostručila. Od ukupnoga proračuna od 1600 
milijuna troše se samo 354 mil. za pravosudje, za školstvo, za ra¬ 
tarstvo, obrt i trgovinu. Svaki Talijan plaća poprječno za vojsku 
i mornaricu po 13 Kruna, a za ratarstvo po 25 fil. Zato u da¬ 
našnjoj Italiji od stotinu ljudi četrdeset ib kako tako živi, a šest- 
deset ih je puka sirotinja, koja je uz to tako zapuštena, te od 
stotine zločinaca 86 ib je uviek iz njezinih gladnih redova. Kao 
svagdje, tako je i u Italiji gospodarska kriza porodila krizu soci¬ 
jalnu, sbog čega je socijalizam napredovao neobično naglo i dobio 
neko osebujno, više anarhistično, nego reformatorsko-revolucionarno 
obilježje. 

„Socijalistička stranka dobila je u Italiji 1892. god. 27.000 
glasova. God. 1895. već ih je imala 80.000; kod posljednjih iz¬ 
bora (1891.) 150.000. Od toga je dao Piemont 30.000, Lombardija 
29.000 Emilija 14.000, Mletačka 11.000, Toskana 10.850, Embrija 
3.690, Kampanja 2.320, Kalabrija 2.571, Apulija 2.266, Abruzzi 
1.169, Sicilija 1.455, Sardinija 397“. Vidimo dakle, daje socijalizam 
najjači baš u sjevernoj Italiji, koja je najimućnija i najprosvjetlje- 
nija. Kako to? Na to A. Fouillće odgovara: 

„Značajkom talijanskoga socijalizma jest velik dio njegovih 
pristaša iz gradjanskih krugova . . . Srednji i viši staleži gone se 
za mjesta u ministarstvima, u pokrajinama, u obćinama, u upravi 
pobožnih zaklada, u gradjanskom i vojničkom činovničtvu. Od tuda 
strahovita borba za koru kruha. Odlični ravnatelj glavnoga tali¬ 
janskoga statističkoga ureda, Bodio, upozorio je, da svake godine 
izlazi iz sveučilišta oko 500 doktora prava previše, isto tako oko 
50 inžinira i oko 50 doktora filosofije . . . G. Alberti tvrdi, da su 
pučki učitelji u Piemontu većinom socijalisti. U Romanji i Lombar¬ 
diji ima ih, koji drže socijalistička predavanja . . . pod naslovom: 
Ne treba nam ni Boga, ni popa. — Vlastničtvo je kradja. O 
zemlji sramote. — Kako će se sve to svršiti . . . Socijalna kriza 


ovako se odrazuje u statistici zločina: U Italiji je broj kažnjivih 
čina dva puta veći, nego u drugim zemljama. Uz jednaki broj 
pučanstva ima u Italiji 16 puta više ubistava, nego u Englezkoj 
(1889. dvadeset puta više), deset puta više nego u Belgiji, a dva 
puta više, nego u istoj Španjolskoj . . . 

No Italija ima za sebe dva velika faktora napredka: Talijani 
se silno množe (porast je 38 na 1000; u Njemačkoj 36); tako su 
triezni ... da na 1 _ stanovnika dolazi manje od 1 litre čistoga 
alkohola... Ne trujući se alkoholom talijanski si puk osigurava 
tjelesnu, pa i moralnu snagu. Talijanska je vojska vojnički na- 
obražena i sve to bolje izvježbana, a nema u njoj nesloge sbog 
političkoga mišljenja. Bilo bi veoma nerazborito suditi ju po nje¬ 
zinu neuspjehu u Erytreji, u toj afričkoj Švicarskoj ... No ta¬ 
lijanski narod ne smije se prevariti u tom, kako da upotrebi svoju 
pravu snagu . . . Prva naime i glavna težnja svakoga noroda . . . 
ima biti moralni i umni preporod značajeva, nipošto blistavi sjaj 
vojničke sile“ . . - 1 

5. Karakteristika španjolskoga naroda. 

Jedinstvenost španjolskoga tipa. — Nepristupnost Španjolske. 

U novije doba počinje silno prevladavati mišljenje, da se 
značaj svakoga naroda razvija ponajviše prema tomu, kakvoga je 
plemena ili rase. No baš strogo znanstvenim iztraživanjem nepo¬ 
bitno se utvrdilo, da u Evropi nema ni jedne „čiste rase“, a da 
pogotovo kod romanskih naroda nisu njihove vrline i mane po¬ 
sljedica latinske krvi. Uza sve to kod dvaju velikih evropskih na¬ 
roda narodni je značaj jedinstven i zato, što je narodni tip u njih 
posvuda gotovo jedan te isti. To su Englezi i Španjolci. Englezi 
su sjeverni bjeloputni, a Španjolci sredozemni crnomanjasti dugo- 
glavci. Tek još treba iztaknuti, što je već bilo i spomenuto, da je 
u Španjolaca mnogo feničke, maurske i židovske krvi, te su Špa¬ 
njolci od svih Evropljana najjače podlegli musulmanskomu i semit- 
skomu afričkomu uplivu. 

I Španjolci su poput Talijana individualisti i partikularisti, 
ali njihov individualizam ima više izvanjski nego unutrašnji uzrok. 
Iz Španjolske se težko prolazi u Evropu, kao i iz Evrope u Špa- 

1 Psihol. evrop. naroda 111—137; posebice 112—113: 115-119; 
122-123: 132, 134. 

8. Radić: Savremena Evropa. 26 

njolsku. Jedina je Katalonija pristupna irancuzkoj Provenci, pa se 
najviše sbog toga u njoj razvio poseban dub, te su Katalonci po¬ 
duzetni i industrijalci i trgovci, a imadu i svoj posebni književni 
jezik. Sva je ostala Španjolska sbog svojih težko prohodnih gorskih 
kosa i radi neplovnih rieka tako nezgodna za živi promet i sa¬ 
obraćaj, te se već u španjolskih prasjedilaca, naime u Ibera, opazila 
odieljenost i zatvorenost, koju jur Strabon iztiče kao opreku galskoj 
družtvenosti i povjerljivosti. Već sama vanjština tih Ibera, naime 
njihovo crno odielo, bijaše u oštroj opreci sa šarenilom galske 
odjeće, a i sav španjolski značaj oprečniji je francuzkomu, nego 
karakter ikojega naroda u Evropi. 

Glavni bilježi španjolskoga karaktera: strastvenost, ponos. 

I s Talijanima imadu Španjolci samo dvie zajedničke crte: 
strastvenost i nepokolebivu vjeru u svoje prvenstvo medju narodima. 
U strasti je Španjolac isto tako nagao kao i Talijan, te i u Špa¬ 
njolskoj dolazi na tisuću ljudi (1893.) 4'74 (u Italiji 8T4) ubistva, 
dok je u latinskoj Francuzkoj taj prosjek 1'72, u Njemačkoj 1'6, 
a u Englezkoj 0 50. 1 

Ali je zato Španjolac posvema nepraktičan i drži zadanu 
rieč, te je i u tom od Talijana različan. 

Nego osnovnom je crtom španjolskoga značaja umna ograni¬ 
čenost, iz koje se pod utjecajem osobito nepovoljnih izvanjskih 
prilika razviše sve španjolske mane: u privatnom životu zločinačka 
ljubomornost i okrutnost, a u javnom životu skrajnji fanatizam i 
takav ponos, koji graniči s podpunim nerazumom. 

Ljubomornost dovela je Španjolca do osobite vrsti morala, 
koji se odražava naročito u španjolskoj drami. Evo nekoliko pri¬ 
mjera: Lope de Vega u svojoj drami „Kazna bez osvete“ obradjuje 
-ovu temu : Otac vidi, da mu je sin takmacem kod njegove žene, 
t. j. kod svoje matere. Pa što učini taj Španjolac? Dodje k ženi 
i kaže joj potiho, da zna za njezin zločin. Ona se onesviesti, muž 
joj začepi usta, zamota ju u sukno i pokaže ju svomu sinu kao 
nekoga mladića, koji se tobože urotio proti njemu, svomu gospodaru, 
i zapovjedi sinu, da ubije urotnika. Kasnije obtuži sina, da je ubio 
.svoju punicu i zapovjedi, da ga smaknu . . . 

U Calderonovoj drami „Liečnik svoje časti“ opet je ovaj slučaj : 
Ljubomorni muž zagrozi se liečniku svoje žene, da će ga ubiti, ako 

1 Psihologija evropskih naroda, str. 144. 


joj, i to s krinkom na licu, ne pusti toliko krvi, da izdahne. Kad 
se to sbude, muž se ne može dosta nahvaliti krieposti svoje žene. 

Kad uvažimo, da se španjolsko kazalište razvijalo posvema 
slobodno, bez najmanjega utjecaja t. zv. klasičkih pravila, s jedinom 
težnjom, da ugodi obćinstvu, onda ćemo priznati, da je ovakva 
drama sigurno mjerilo družtvenoga morala. 

Španjolska okrutnost jednaka je prema životinjama i prema 
ljudima. Psiholozi si to tumače time, što je preko Pireneja mnogo 
slabije dopro galski i germanski upliv nego utjecaj afrički. Povjest 
španjolske kolonizacije puna je pravih grozota, a i isti španjolski 
slikari vole prikazivati okrutne smrtne kazne. 1 

U ostalom jedan jedini narodni običaj, naime borba s bikovima, 
dovoljno dokazuje žalostno španjolsko prvenstvo u žedji za krvlju. 

„Za vrieme posljednjega španjolsko-američkoga rata, kad su 
s bojišta dolazile najkobnije viesti, ti nesretni Španjolci ne mogahu 
biti bez borbe s bikovima, jer im je to u njihovoj zakržljalosti po¬ 
stalo tako potrebno kao jelo i pilo. I sami ih biskupi pozivahu, 
da se barem sada kane toga običaja". 2 

Za španjolski fanatizam neka bude dosta samo ova činjenica: 
„Još gcd. 1680. bijaše u Madridu na lomaču odsudjeno 120 ljudi, 
od kojih 21 bješe u istinu i spaljen, i to u prisutnosti čitavoga 
dvora, osamdeset i pet velikaša, crkvenih i svjetovnih oblasti, znati¬ 
željne, pobožne i oduševljene svjetine. Inkvizicija se pozivaše na 
božje milosrdje . . . Zato se podizahu lomače, da se ne prolieva 
krv (sine sanguinis effusione).“ 8 

Ponos na prošlost tako je u Španjolskoj velik, da se „još 
danas poslie tolikih nesreća Španjolci drže rečenice: „Divi se sam 
sebi," umjesto one grčke: Pogledaj si u dušu. To udivljenje podržaje 
se pričama o zlatnom doba, jer su te priče tamo narodna povjest. 
Španjolski patriotizam bijaše u tom, da se nikad ne posumnja o 
prvenstvu one Španjolske, koja nekoč vladaše nad svim morima, 
a koja danas na njima ne vlada samo sbog „težkih vremena". 
Španjolska življaše samo od svoje prošlosti . . ., te je i španjolski 
ministar rata izjavio, da će se sve američke navale „odbiti o bedem 
španjolskih prsiju“. Drugi opet general zatražio je sjekiru, kojom 
da će razbiti američku oklopnjaču „Iowa . . .“ 4 

1 Spomenuto djelo, str. 145. 

2 Isto djelo na istoj strani. 

3 Isto djelo, str. 164. 

4 Isto djelo, str. 166—167. * 

Jedna je španjolska vrlina ipak pomogla obćoj evropskoj kul¬ 
turi: Španjolski smisao za čast i španjolsko vitežtvo zapriečiše, te 
talijanski naturalizam nije zahvatio svekolike moderne književnosti; 
u drugu ruku u španjolskom je romantizmu toliko realizma, te su 
baš španjolski „romani 11 prvi početak savremene socijalne literature. 1 

Znanstvena i moralna ništetnost Španjolaca. 

A zar Španjolci inače ništa ne dadoše čovječanstvu? Dadoše 
i vanredno originalnu slikarsku umjetnost i vrlo bogatu i razno¬ 
liku književnost, jer se ne smije zaboraviti, da i oni spadaju u 
umjetničko područje latinske kulture. S gledišta čisto umjetničkoga 
dosta je spomenuti samo dva imena: Murillo i Velasques. 
Ali zato sa stanovišta znanstvenoga i moralnoga španjolska je 
kultura tako ništetna, te sam Španjolac Guardia piše ovako: 
„Duševno zdravlje naroda pozna se po učenjacima i filosofima, 
koji se s njime radjaju. Zaista ima u Španjolskoj znanstvenih 
družtava i sveučilištnih stolica za filosofiju. Ali gdje su španjolski 
učenjaci i španjolski filosofi? Poznati su samo u onom službenom 
krugu, kojemu pripadaju, a izvan njega nitko za njih i ne zna, i 
ne pita. To je, rekao bi Cervantes, surova istina, sva istina bez 
prikrivanja i bez izprike, en realidad de verđad. 2 

Uzroci propadanju i biedi španjolskoga naroda. 

U rimsko doba, pak u vrieme arabskoga gospodstva ima- 
djaše Španjolska 40 milijuna stanovnika, koji svojom marljivošću 
podigoše gradove, što su sada u razvalinama, i u ogroman vrt 
pretvoriše polja, koja su sada pustoš. I na početku novoga vieka 
bijaše Španjolska tako ugledna i jaka, te se o njoj govorilo: Sviet 
dršće, kad se Španjolska gane. Ta u Evropi bijaše pod njezinom 
vladom Portugalska, Napulj, Milan, Franche-Comtć i Flandrija. U 
Americi pripadaše joj gotovo sva današnja srednja i južna Ame¬ 
rika, mnoga pristaništa u Africi, u Indiji i na skrajnjem azijskom 
iztoku. „Od Bornea do Kalifornije Veliki Ocean bijaše puko špa¬ 
njolsko jezero. Cantarini cieni američke prihode Filipa II. za 
god. 1593. na dva milijuna talira, a Motlev prihode Mexika na 
tri milijuna dolara. Sto godina poslie smrti Filipa II. evropski 

1 Isto djelo, str. 156. 

2 Isto djelo, str. 128. opazka. 


diplomati razpravljahu, kako bi podielili Španjolsku. God. 1515. 
bijaše u Sevilli 16.000 tkalačkih stanova za svilu sa 130.000 
radnika, a god. 1673. samo 400 stanova. God. 1700. imadjaše 
Španjolska tek 6 milijuna stanovnika. 1 ' 1 

Kako ćemo odmah vidjeti, pad je Španjolske tako obćenit i 
dubok, da se i strancu stegne srce i zamagli pred očima od tolike 
biede i zapuštenosti. U novije doba i sami Španjolci traže tomu 
uzroke, te francuzki pisac „Psihologije evropskih naroda 1 ' 
navodi čitav niz dubokih uzroka ovomu propadanju, a svi su ti 
uzroci ujedno najizrazitije obilježje španjolskoga značaja. 

Glavni uzrok ovomu zlu u Španjolskoj jest politički absolu- 
tizam i vjerski fanatizam, kojemu je podmuklost vjerna družica. 

„Filipu II. bijaše geslo: Pretvarajte se! — To geslo do¬ 
skora poprimiše svi Španjolci. Fanatizam na jednoj strani nuždno 
radja podmuklošću na strani drugoj, pa španjolska poslovica veli 
s pravom, da. se djavo obično sakriva za križem. Progonstvo misli 
dovelo je u Španjolskoj kao i svagdje do sofistike i do prazne re¬ 
torike . . . Španjolska postade poslie Kitaja prva zemlja, ne uče¬ 
njaka, nego mandarina... Mala sveučilišta prodavahu svoje diplome, 
i to im bijaše redoviti prihod . . . Svatko je tražio, da se diplomom 
ukloni radu . . . Svaki narod živi ponajviše od savjesti, koja je 
duhoki izvor svakoj moralnosti. Politički đespotizam i nesnosni 
fanatizam svuda guše ljudsko dostojanstvo . . . Vanjsko i umjetno 
jedinstvo zamienilo je doskora unutrašnju živu uzajamnost, koja 
nastaje u narodu slobodnom vezom misli i osjećaja, i čim je abso- 
lutna vlast oslabila, nastupila je mjesto nje prava anarhija. 1 ' 2 

No koliko je god Španjolska sbog vjerskoga fanatizma izgu¬ 
bila najbolje svoje sinove, jedne spaljujući, a druge tjerajući iz 
domovine, i kolikogod je oslabila i time, što su ju samostani to¬ 
liko prekrilili, te se najmoralniji, a redovno i najnaobraženiji dio 
pučanstva odrekao potomstva, ipak španjolski povjestničari sma¬ 
traju glavnim uzrokom svoje narodne nesreće u jednu ruku od- 
kriće Amerike, a u drugu ruku španjolsku osvajačku politiku u 
Evropi, što se jednim imenom zove ekstensivna izvanjska 
politika mjesto intensivne unutrašnje. 

Angel Ganivet, španjolski diplomata najprije u Belgiji, a 
onda u Finskoj, pisac španjolske historijske filosofije, sudi o svojoj 

1 Isto djelo, str. 166. i 167. 

2 Isto djelo, str. 165.—166. 

domovini ovako: Španjolska je u svoj svojoj povjesti trpjela od 
prevelike vanjske djelatnosti; nikad nije bila sabrana, nikad se 
nije sama sobom bavila. Narodna njezina snaga umjesto da se 
skuplja na svom domaćem tlu, raztepala se po cielom svietu: po 
Italiji, po Nizozemskoj i po Americi. — Drugi Španjolac, imenom 
Košta, pisac vanrednoga djela o agrarnom kolektivizmu, veli do¬ 
slovce ovo: „Od kad se naš narod pred četiri stoljeća organizovao, 
uviek je njegove političare zavodila zemljopisna karta pirenejskoga 
poluotoka, na kojem vidješe samo prostranu zemlju i krasan po¬ 
ložaj, ne brineći se nimalo, da ociene njegovu produktivnu vried- 
nost i da izpitaju, koliko može prehraniti pučanstva i koliko je 

kadar dati u državnu blagajnu.“ 

No kolikogod bilo istine u tom, da je politički despotizam, 
vjerski fanatizam i osvajačka megalomanija Španjolsku upro- 
pašćivala, ipak ju sve ovo ne bi bilo moglo upropastiti, da se kod 
Španjolaca nije upravo do nevjerovatnosti razvio priezir sva¬ 
koga rada, da prosjačenje nije postalo nekom narodnom 
vrlinom, i da se sudstvo nije tako izrodilo, te ; je španjolski puk 
izgubio svaku vjeru u pravicu, tako da se danas ili robski poko¬ 
rava, ili očajnički brani. 

0 preziranju svakoga rada, naročito obrta i trgovine, bilo je 
dosta govora u mojem djelu „Moderna kolonizacija i Slaveni", a 
ovdje ću još samo nešto spomenuti: Španjolski učenjak Sanzy 
Escartin tvrdi, da je priezir ručnoga i svakoga težega rada do 
danas ostavio duboke tragove u nekim krajevima Španjolske, pa 
nas uvjerava, da se njegovi zemljaci „s velikom simpatijom dive 
onomu, koji ludo troši i prosipa svoj imetak 14 , dok s visoka gle¬ 
daju „na svaki znak zabrinutosti, reda i rada“. To ide tako daleko, 
da se” u Madridu sbio ovaj slučaj: U odličnom družtvu govorilo se 
o nekom mladiću, koji je sbog velike marljivosti natječajem dobio 
liepo mjesto. Čuvši to poviče jedna gospodja s priezirnim na¬ 
glaskom: „Taj mladić sigurno mnogo ne vriedi, jer bi se inače 
netko za njega zauzeo, da mu svu tu muku prištedi. 

Lienost, koja je poslie ođkrića novoga svieta postala doskora 
obćenita, bijaše od sada „narodna vjera bez razkolnika". Mnogo¬ 
brojni lienčine voleći siromaštvo nego rad izmišljahu, da svoju 
lozu vuku od starih kršćanskih obitelji, koje se borahu s Maurima. 
Koncem XVI. stoljeća u Španjolskoj su samo dvie vrsti ljudi: 

1 Isto djelo, str. 164. 

vitezovi i dangube. Dangube su takođjer vitezovi, te i posljednji 
prosjak ponosno pruža ruku kao kakav velikaš. Išto raditi neiz¬ 
brisiva je sramota, ali prosjačiti, dakako, s odličnim ponosom, ni¬ 
koga ne ponizuje. 

U takim prilikama današnja je nevolja u Španjolskoj u istinu 
strašna: Od 19 milijuna stanovnika 13 milijuna ih je nepismenih; 
izvanjska trgovina nije veća nego u Švicarskoj; učiteljima pučkih 
škola dužna je vlada 8 milijuna peseta; porezi su tako nesnosni, 
da obitelj s dohođkom do dvie tisuće Kruna, koja bi u Londonu 
plaćala 90 Kruna potrošarine, plaća u Madridu 400 K. Špaujolski 
radnik nikad ne jede mesa, slabo se odieva, a još kukavnije sta¬ 
nuje, te je skrajnja nečistoća obća pojava. Lucas Mallađa, prouča¬ 
vajući u svom djelu „Nevolje, moje domovine 44 (Los Males đe la 
patria), odkriva nam tu strahotu, da u Španjolskoj ima više mi¬ 
lijuna ljudi bez zanimanja, da je 414.000 posjeda pod državnim 
sekvestrom, jer ne mogu platiti zemljarine, i da ima u svem do 
100.000 pravih prosjaka. 

Ali ipak je najveća moralna bieda i kulturna.zaostalost, 
jer je vjera formalistička, crkva do skrajnosti nesnošljiva, a sve¬ 
učilište puka tvornica činovnika. 

„Španjolskoj je vjeri strana svaka metafizika, a nije sačuvala 
ni dubokoga moralnoga smisla za dogme. Ona je čisto obredna 
poput vjere starih Rimljana, ali umjesto nehajnosti, koja je kasnije 
obilježila vjeru kod Talijana, kod Španjolca je prevladao fanatički 
zanos. Ovaj španjolski fanatizam nije posljedica unutrašnje mističke 
misli, koja se gubi u Bogu, već je to mnogo više nepomična i 
sliepa odanost vjerskoj formi, kultu i obredima . .. Prema 11. članku 
španjolskoga ustava dozvoljeni su samo „obredi i javne manifestacije 
državne (katoličke) vjere“. God. 1896. predstavnici jedne prote¬ 
stantske obćine dobiše od oblasti i od vlade dozvolu,, da podignu 
u jednoj madridskoj ulici sgradu, koja će im biti hramom.' Sbog 
te dozvole nastala je u čitavoj Španjolskoj prava bura. Oblasti 
moradoše s pročelja skinuti sve vjerske znakove. Biskupi zatražiše, 
da ta sgrada bude hram samo iznutra, a da izvana budu vrata kao 
na svakoj privatnoj kući, da dapače bude od ulice odieljena dvo¬ 
rištem ili vrtom . ;Tek nedavno španjolski se biskupi sastadoše, 
da zatraže nečuvene povlastice, da se potuže na skandal; što su u 
samom Madridu protestantski hramovi i da prokunu sve ideje o 
slobodi i o snošljivosti. . . Uza sve te zloporabe, uza sve nespora- . 

zumljenje i stoljetne nevaljale običaje crkva je ipak još uviek 
velika moralna snaga, bez koje bi se u Španjolskoj sve razsulo". 1 

Duševna je zapuštenost evo ovakva: 

„Predavanja na sveučilištu još su uviek pod prevelikom 
crkvenom pazkom, stoje u tom, da profesor na početku poljeća iza¬ 
bere knjigu, da ju oglasi u redu predavanja, da ju zatim tumači 
i dade slušateljima opetovati. . . Izvanredni slušatelji hodočaste od 
grada do grada, tražeći profesore, koji su glasoviti sbog svoje bla¬ 
gosti ; redoviti pak slušatelji mole svaki čas praznike, koji su samo 
o božiću dugi mjesec dana. I tako su sveučilišta tvornice diploma, 
koje se lako dobiju, ako nešto učiš i marljivo polaziš predavanja... 

Svi oni, koji tvrde, da naobrazba nije ni zašto, dapače da ni 
znanost nimalo ne pomaže napredku naroda, neka si pogledaju 
Španjolsku. Tu imadu primjer neznanja, koje je spojeno sa sliepom 
vjerom. Španjolska nam ujedno daje sliku, što bi bilo od cieloga 
svieta, da je na koncu katolicizam ostao sam i svemoćan sa svojim 
nagonom za svjetskim gospodstvom; jer Španjolci su zaista naj- 
katoličkiji narod, pa ipak Španjolska nije nipošto prosviećena 
zemlja . . .“ 2 3 * * * * 

Zaključak. 

Težke misli zaokupe čovjeka, kad promisli sav zastoj kulture 
i svu biedu u tom evropskom Kitaju. I gle, toj Španjolskoj, baš 
kao i njezinoj „latinskoj u sestri Italiji, sva je nada u dvjema krie- 
postima, koje su i kod Kitajaca najrazvitije: Španjolci se množe 
gotovo kao i Niemci, Talijani još i više, a jedni i drugi su naj- 
trezniji ljudi u Evropi. 8 

Uz tu plodnost i trieznost imadu Španjolci još jednu nadu, 
koja jednako vriedi za sve narode, i s kojom Alfred Fouillće ovako 
završuje svoju studiju o španjolskom značaju: 

„Prije ili kasnije otvorit će se sjajna budućnost i za ovaj narod, 
koji je uviek u svom značaju imao neslomivosti i junačtva. Zar 
nije Italija poslie dugih stoljeća svoga dubokoga pada dočekala 

1 Psih. evr. nar., str. 151 i 171—172. 

2 Isto djelo, str. 173. 

3 U Španjolskoj se za posljednjih dvadeset godina na tisuću duša rodi 

35—36 djece, u Portugalu od 34—35, u Talijanskoj 38, a u Njemačkoj 36, 

Na jednu glavu dodje godišnje u Italiji, Španjolskoj oko 1 litar čistoga alko¬ 

hola, dok u Njemačkoj dolazi 4 L / a , a u nekim evropskim državama, primjerice 

u Englezkoj, i više. 


doba svoga preporoda? Španjolska još neprestance ima odličnih 
pisaca, a osobito darovitih slikara: baš ovaj čas ima i sociologa, 
pravnika i fiziologa, koji zaslužuju svaku pažnju. Nitko ne može 
pomisliti, kakvo je bogatstvo u duši kojega naroda... Bit će dosta, 
da dah filosofije i znanosti prodje dušom junačkoga, pustolovnoga 
i prepobožnoga ovoga naroda, kojega su isti uzroci doveli do po¬ 
litičke moći i do moralnoga razsula. U naše doba mogu se u pol 
stoljeća sbiti promjene, za koje je prije trebalo čitavih stoljeća . . . 
To i jest razlog, da ni narodi, ni pojedini ljudi ne smiju svoje 
sudbine prepustiti slučaju". 1 

6. 0 tobožnjem propadanju romanskih naroda i o svjetskom 
znamenovanju Francuzke. 

Zastoj u množenju francuskoga naroda. 

Danas je u Evropi već čitava literatura o tom, kako će Ro¬ 
mani tobože doskora neminovno propasti, i to jedni, Španjolci i 
Talijani, moralno i materijalno, a drugi, Francuzi, i fizički. Opaža 
se naime već dulje vremena, da francuzko pučanstvo ne napreduje; 
bilo je dapače već godinž., kad je i nazadovalo uzprkos tomu, što 
je đoseljivanje dosta znatno, a izseljivanje ili slabo, ili nikakvo. I 
baš ovaj zastoj u množenju pučanstva smatraju i mnogi Francuzi, 
a još više francuzki neprijatelji, pa i prijatelji, za glavni i naj¬ 
očitiji dokaz francuzkoga propadanja, francuzke dekadence; a kako 
je Francuzka glavna predstavnica romanskih naroda, proriče se 
i svim novim Latinima ako ne već propast, a to sigurna nemoć 
prema Anglosasima, Germanima i Slavenima. 

Istina, Francuzka je još god. 1800 na 1000 stanovnika imala 33 
poroda, god. 1840. već samo 27, 1880. god. 25, a 1895. god. 22. Ali 
Francuzka nije u tom osamljena: U Sjedinjenim Državama sjevero- 
američkim dolazilo je god. 1890. na 1000 stanovnika 27'68 poroda, 
a danas dolazi jedva 26. Što je još važnije, u 10 država velike Unije 
^ a j J e razmjer od 16’3 pa do 22'5, to jest niže, nego u Francuzkoj. 
Te su države: Oregon (225), Rhode-Island (22’4), Wyoming (218). 
Massachusetts (21 '5), Connecticut (21’3), Californija (19'4), Vermont 
(18‘5), New-Hampshire (18'4), Maine (17’99), Nevada (16’3). 

Kad uz to uvažimo, da je porast pučanstva veći najviše u 
onim pokrajinama, gdje ima mnogo crnaca, — kojih danas ima 
1 Psihologija evropskih naroda, str. 187—188. 

u Uniji 10 milijuna, — da tu nema obvezne vojne službe, da 
se proti alkoholizmu najoštrije postupa i da pravo oporuke nije 
nimalo stegnuto, te se otac-ratar ne mora bojati, da će mu mno¬ 
gobrojna djeca raztepsti zemlju i onda stradati; kad sve to uva¬ 
žimo, pa ipak vidimo, da je u Uniji porod ili neznatno jači, ili 
čak slabiji, nego u Francuzkoj, onda moramo priznati, kako se 
znamenovanje statistike na štetu Francuzke preuveličuje i izvrće. 

I u takvoj novoj golemoj zemlji, kako je Australija, pao je 
razmjer poroda od 40 na 30. Dapače i u Njemačkoj nazadak je 
očit. God. 1875. dolažahu 42 poroda na tisuću stanovnika, a god. 
1895. već samo 36. Uz to treba naglasiti, da je porod najjači u 
poljskoj Poznanjskoj (43‘3), u poljskoj Slezkoj (41.6), pak u za¬ 
padnoj' i iztočnoj Pruskoj (43*— i 40.4), t. j. u onom dielu Nje¬ 
mačke, gdje prevladaju ili sami Slaveni, ili slavensko-njemačka 
mješavina, dok je primjerice u Badenskoj taj broj samo 32'9, u 
Hesenskoj 32'5, a u Nasavskoj 32. 

I u Velikoj Britaniji pao je broj poroda u 20 godina (od 1875. 
do 1895.) od 36 na 29, dakle mnogo naglije, nego u samoj Francuzkoj. 

U Belgiji, koja je većinom flamanska, dakle germanska, ro¬ 
dilo se na 100 stanovnika od 1830.—1840. god. 32—35 djece, a do 
god. 1886. taj je broj pao na 28 i nije se do danas podigao na 30. 1 

Romanske vrline mogle bi opet doći do vriednosti. 

No kad bi se broj Francuza i u istinu razmjerno umanjivao 
prema Englezima i Niemcima, ne bi još bila istinita tvrdnja, da 
će baš to upropastiti Francuzku. U jednu ruku naime sveukupna 
povjest od najstarijih vremena do danas dokazuje, da nisu na čelu 
ljudskoj civilizaciji stajali najveći narodi, u drugu ruku život se 
u naše doba do temelja promienio tako, da porast pučanstva može 
postati uzrokom najveće slabosti, umjesto da bude izvorom nesa¬ 
vladivoj snazi. 

Već je bilo ovdje dosta govora o tome, kako naročito Nje¬ 
mačka i Englezka ne bi svoga brojnoga pučanstva mogle nikako 
prehraniti svojom domaćom ratarskom privredom, te da ove zemlje 
živu i napreduju samo time, što imadu još komu prodavati svoju 
robu. No gle, sve evropske države, dapače i svi evropski narodi, 
koji nemaju svojih država, sve to više nastoje, a nekima, primje- 

1 Za sve ove podatke vidi: FouilFe: Psychologie du peuple francais, 
str. 293.-294., pak Gustav Le Bon: Psychologie du socialisme, str. 287.—290. 


riče Cesima, to i uspjeva, da budu i gospodarski posvema neodvisni 
od tudjinaca. Amerika se sve više izmiče evropskoj industriji i 
trgovini, Australija je za Evropu slab potrošač, a Afrika je pre- 
siromašna, koliko nije malo napučena. Ostaje još dakle samo Azija. 
No tu se ne dižu samo Japanci i Siamci, nego se budi i goro¬ 
stasni Kitaj, koji je trgovački organizovaniji, nego ikoja evropska 
vlast, a miču se odavna i razni narodi u englezkoj Indiji. „Iztoč- 
njaci već toliko uznapredovaše, da izrađjuju u tvornicama istu 
robu kao i Evropljani, samo — dvadeset puta jevtinije, pa je sve 
očitije, da trgovina medju Iztokom i Zapadom dnevice slabi. I tako 
će u najveću opasnost doći oni narodi, koji ne živu od ratarstva, 
nego samo od obrta i trgovine. Francuzka naprotiv kao ratarska 
zemlja privredjuje živeža od prilike baš toliko, koliko joj treba, te 
može poput drugih sličnih država u nevolji obastati i bez vanjske 
trgovine, dok će industrijalnim državama biti mnogo teže i mnogo 
će više trpjeti od krize, koja sve to jače prieti Evropi i koja će 
silno pospješiti socijalističku pobjedu. 141 

Preuveličena je dakle tvrdnja, da je Francuzka s kojega mu 
drago gledišta na rubu propasti. Istina je naprotiv, da Francuzka 
i u industriji napreduje, ali mnogo sporije od svojih njemačkih i 
englezkih susjeda, prema kojima dakako nazaduje. Naročito je istina, 
da se francuzka obćila, posebice na riekama, koje su u glavnom 
onakve, kakve bijahu za Luja XIV., ne dadu ni prispodobiti s ko¬ 
munikacijama njemačkim i englezkim; da domaća trgovačka mor¬ 
narica obavlja samo jednu četvrtinu domaćega prometa (4 milijuna 
tona od 16 milijuna), jer su škverovi tako zastarjeli, da grade bro¬ 
dove za 50%— 60% skuplje, a za 2—4 puta duže nego u Nje¬ 
mačkoj i Englezkoj; da je takva svjetska luka, kao što je Mar- 
silja, spojena samo jednom željezničkom prugom i da do danas 
nije~svezana s Rhonom; istina je i to, da su svratišta u Francuzkoj, 
a ne samo u Italiji i Španjolskoj, nesgodna i neudobna i da ih na 
najkrasnijim položajima obično i nema baš kao u gorskoj i u pri¬ 
morskoj Hrvatskoj, 2 i da se francuzka, španjolska i talijanska ve¬ 
lika firma često ni ne osvrće na naručbu od koju stotinu franaka, 
ako joj ne može bez popravaka (po želji naručiteljevoj) zadovo- 

1 Psychologie du socialisme, str. 295. 

2 Tu je vriedno spomenuti, da svratišta u Švicarskoj imadu godišnje 
prihoda 115 mil. franaka, a čistoga dobitka 31 mil. fr., i to po službenoj 
statistici, u kojoj su brojevi ove vrsti vazda umanjeni. 

ljiti, dok Niemac i na najmanju naručlju prvom poštom odgovara: 
Bit ćete služeni, kako želite, — a u najkraćem vremenu u istinu 
vas i posluži. 

Sve je to istina, ali svemu je tomu jedan jedini ili barem 
glavni razlog baš u onim romanskim svojstvima, koja kroz stoljeća 
bijahu vrline, a danas postadoše mane. Umni i pronicavi Le Bon 
sudi o tome ovako: 

U raznim povjestnim razdobljima ne davaliu uviek iste vrline 
prednosti pred drugim narodima . . . Veoma dugo napredak u kul¬ 
turi zabtievaše ove posebne krieposti: hrabrost, ratobornost, rje¬ 
čitost, savršen jezik, književni i umjetnički ukus, a toga svega 
romanski narodi imadu vrlo mnogo, zato su tako dugo i bili na 
čelu civilizaciji. Danas ove vrline vrieđe mnogo manje, a nekoje 
medju njima ne će doskora služiti ničemu. U današnjem razvoju 
svieta obrtničke i trgovačke sposobnosti, koje nekoč bijahu dosta 
nuzgredne, danas su na prvomu mjestu. Sbog toga su industrijalni 
i trgovački narodi na čelu čovječanstva. Središta se kulture dakle 
premještaju ... 

Latinski narodi radi svoga baštinjenoga shvaćanja još su 
uviek ratnici, poljodjelci, umjetnici i izumitelji, a nisu ni industri¬ 
jalci, ni trgovci, a pogotovo nisu kolonizatori . . . Niemei imadu u 
svojim skladištima robe, koju neprestance na drugi način i u 
drugom obliku izradjuju prema obaviestima sa svih strana svieta. .. 
Niemac sasvim. ozbiljno proučava, kakvu posudu treba Kitajac, da 
što brže skuha svoju rižu, dok će se takvomu poslu Roman na¬ 
smijati, sav zaokupljen velikim pitanjima, kao što je promjena 
ustava, razstava crkve od države, korist grčkoga jeziku za obću 
naobrazbu itd.“ 1 

Svjetsko snamenovanje Francuske. (J. Michelet.) 

Znajući tako za prave historijske razloge, sbog kojih Romani 
u materijalnoj, a negdje (kao u Španjolskoj) i u intelektualnoj kul¬ 
turi razmjerno zaostaju, i videći, da njihove najveće mane nisu 
absolutne, nego relativne, a uvjerivši se temeljito, da su Romani u 
istinu pravi ,,rodjeni“ umjetnici, ne možemo se nikako zadovoljiti 
s onom „znanstvenom" metodom, koja narode prosudjuje i odsu- 
djuje samo po njihovoj produkciji željeza i ugljena, vune i pa¬ 
muka. Naše je doba doduše sve to tvrdje i sve to praktičnije, ali 

1 Psjchologie du socialisme, str. 254, 255, 281. i 283. 


još nipošto nije ustaljeno, da će to potrajati do vieka, i da ne će 
neke romanske vrline opet imati tolike snage na ljudsko družtvo 
i na ljudsku prosvjetu, te će se naši potomci čuditi, kako su se 
mogla pisati znanstvena djela o propasti stotine milijuna ljudi samo 
zato, što se po svoj zemaljskoj kruglji ne razbjegoše kao trgo¬ 
vačke uhode, i što dosljedno sačuvaše ideal ljepote, koji je u Fran- 
cuzkoj osim toga vazda bio i ostao i idealom dobrote, pravednosti 
i istine. I baš zato, što se o Romanima u obće, a o Francuzima 
napose sve to češće govori i piše mnogo više zla, nego dobra, i to 
obično više s prividnom, nego s pravom znanstvenom spremom, 
a redovno s nepojmljivom zavišću, pa i mržnjom, držim potrebnim, 
da poglavlje o romanskom kulturnom području završim jasnom i 
ganutljivom slikom o svjetskom znamenovanju Francuzke. Mogao 
bih to učiniti sam svojim riečima, ali ja Francuzku tako volim, a 
romansku kulturu tako cienim, a uz to svaki čas nalazim toliko 
srodnosti medju keltskim i slavenskim značajem, te bi se moja slika 
mogla pričiniti suviše subjektivna, a s obzirom na to, što sam ipak 
premalo proučio dva put tisućljetnu francuzku povjest, lako bi ta 
slika bila i jednostrana. Neka nam zato o svojoj domovini pro¬ 
govori ponajveći njezin povjestničar, a svakako najiskreniji njezin 
demokrata, Jules Michelet: 

„Narodne se antipatije umanjiše, medjunarođno se pravo ubla¬ 
žilo i mi živimo u doba susretljivosti i bratimstva, ako ga uzpore- 
dimo s vremenima sredovječne mržnje. Narodi propletoše već po¬ 
nešto svoje interese, a preuzimlju jedan od drugoga i nošnju i 
knjige. Možemo li zato reći, da narodnost slabi? 

Što je sigurno oslabilo, to je unutrašnja nesloga u narodu. .. 
Tim se možda gubi mnoga značajna osebina,, . . ali se jača na¬ 
rodni genij, koji se javlja istom u narodu unutrašnje ujedinjenom .. . 
Njemačka je lutala u XVII. i XVIII. stoljeću, a upoznala se sama 
istom onda, kad ustadoše Gothe, Schelling i Beethoven; tek od 
tada mogla je ozbiljno težiti i za vanjskim svojim jedinstvom. 

Umjesto dakle, da narodnost slabi, vidim danomice, gdje se 
moralno usavršuje i od stada čini ljude . . . 

I ja sam stalan, da ništa ne će poginuti, nijedna čovječja, 
nijedna narodna duša; mi smo svi u odista dobrim rukama. Što 
dalje, to dublje i više živimo, t. j. jačamo svoju individualnosti 
stičemo razvitiju, plodniju originalnost ... I ako ne umire ni jedna 
duša, kako bi mogle umrieti te velike narodne duše, sa svojim živim 

genijem, sa svojom povješću punom mučenika i junačkih žrtava, 
punom vječne bezsmrtnosti ? I kad koji narod za čas pane, to 
je bolest čitavoga svieta ..., i tvoje srdce dršće sad nad Poljskom, 1 
sad nad Italijom. 

Narodnost i domovina to će uviek biti život svietu. Da toga 
nestane, sve bi poginulo. Ili radje pitajte puk: on to osjeća, on će 
vam reći. A pitajte i znanost, povjestnicu, u kojoj je izkustvo roda 
ljudskoga. 

Mene je u tom mišljenju utvrdilo moje srce i povjest; to bi¬ 
jaše za mene tvrda klisura; nisam trebao, da me itko utvrdi u 
mom vjerovanju. No zadjob medju svjetinu, k puku, i propitah 
mlado i staro, malo i veliko. I gle, svi su svjedočili za domovinu. 
Pošao sam na groblja ... i otvarah liesove. Pa gle, i u praznim 
grudima tih mrtvaca, znate li, što sam našao ? Francuzku, i uviek 
Francuzku kao vječnu iskru, s kojom bi ih mogao oživiti . . . 
Nema sumnje, da svaki veliki narod predstavlja u ljudskom rodu 
neku važnu ideju. No, moj Bože, kako je to još više istinito za 
Francuzku! Ta pomislite samo, da nje jedan čas nestane, da je 
više ne bude, gdje vam je veza medju svjetovima; zar nije pre¬ 
kinuta možda za uviek? . . . 

Stranac misli, da je sve kazao, kad reče: Francuzka je čedo 
Evrope. 

Ako ste za taj naslov, koji pred Bogom nije najmanji, treba 
da priznate, da je ovo diete Salamon, koji stoluje i sudi. Jer tko 
je drugi sačuvao tradiciju prava? ... 

Rima nema nigdje na svietu osim u Francuzkoj. Počevši od 
Luja svetoga, kamo Evropa ide po pravicu, komu se utiču pape, 
carevi i kraljevi? . . . Francuzki zakoni djelo su razuma, te se 
nameću i samim francuzkim neprijateljima, Englezka je nedavno 
Code civil uvela na Cejlonu. 

Rim je u doba tmine imao prvenstvo u svietu. Francuzka 
ga je imala u doba prosvjete. 

I to nije puki slučaj, ili djelo posljednjih stoljeća, nit je to 
plod revolucije. To je opravdana baština tradicije punih dviju tisuća 
godina. . . Svaka je druga povjest krnja, jedino je naša podpuna; 
pogledajte na povjest Italije: tu ne vidite posljednjih stoljeća; uz- 

1 Poljska trpi, a sad je i neima na Collfege de France, jer se tu ne 
čuje više glas našega dragoga i velikoga Mickiewicza (opazka Micheletova, 
pisana 1885.; Mickiewicz je umro 1845.). 


mite povjest Englezke i Njemačke: tu nema prvih vjekova. Čitajte 
povjest Francezke, i vi ćete u njoj upoznati sviet. 

I ta velika tradicija ne samo da se ne prekida, nego se raz¬ 
vija. Francuzka je nastavila rimsko i kršćansko djelo. Kršćanstvo je 
obećalo, ona je dala: dala je bratsku jednakost, učeći, da to nije 
samo božanski, nego i čovječanski zakon . . . 

To načelo i ta ideja u srednjem se vieku krila u dogmi o 
milosti, a u ljudskom se jeziku zove bratimstvo. 

I eto, sbog ove tradicije francuzka je povjest ujedno i po- 
vješt čovječanstva. U njoj se pod različnim oblikom razvija mo¬ 
ralni ideal na zemlji od Luja svetoga do Djevice Orleanske, a od 
nje do naših mladih generala u doba revolucije . . . 

Američki jedan filosof znao bi reći: Za svakoga je čovjeka 
njegova domovina prva zemlja, a za njom je odmah Francuzka. A 
koliko ima ljudi, koji vole živjeti kod nas, nego kod kuće! čim samo 
mogu, makar na čas, odriešiti sponu, koja ih veže, dolaze k nama, 
kao siromašne ptice selice, da se tu spuste, zaklone i opet osvježe. 
Svi ti ljudi mučke priznaju, da je Francuzka sveobća domovina. 1 

Francuzka, smatrana tako utočištem svieta, nije samo domo¬ 
vina jednomu narodu, nego je ona personifikacija obćega bratimstva. 

Njemačka i Englezka i svojim plemenom i svojim jezikom i 
po svojoj ćudi tudje su velikoj tradiciji rimsko-kršćanskoga i de¬ 
mokratskoga svieta . . . Luthera je odbacila i popljuvala polovica 
Njemačke, te nije mogao ostaviti jedinstvene narodne tradicije. 
Fridrik, malo Niemac, a više Prus (a to je sasvim nešto drugo), 
k tomu još Francuz i filosof, ostavio je tragove velike sile, ali ga 
nema u narodnom srcu, u pjesuičtvu i u narodnoj nadi . . . Za- 
nimivo je zamietiti, kako se lako prekidala englezka tradicija; čini 
ti se, da su tu nastala tri naroda. Balade Robina Hooda i drugih 
napunjaju srednji viek, a prestaju, čim se javlja Shakspeare; 
Shakspearea ubija biblija, Cromwell i Milton, a ove dvojice opet 
nestaje pred industrijalizmom i poluvelikanima modernih vremena. 
Motreći ove narode vidiš, da je s fizičkoga i moralnoga gledišta u 

1 U istinu i sam sam se dovoljno uvjerio, da se stranci ne mogu upravo 
razstati ne samo s Parizom, nego s Francezkom u obće. Naročito se mi Slaveni, 
a po gotovo Rusi, tako brzo u Francuzkoj udomaćimo i priljubimo, te ie moj 
jedan ruski znanac, i to trgovac, dakle praktičan čovjek, plakao, kad je poslie 
tri dana morao iz Lyona. Francuzkoj su u tom dosta slične neke slavenske 
zemlje, iz kojib se tudjincima nikako ne da, dok domaći ljudi iz njih bježe. 

njih nesklad međju životom i medju misiju, nesklad, kakvoga u 
Francuzkoj nema ... 

Jedina vlada, koja se do sada iskreno i svom dušom bavila 
pučkom prosvjetom, bijaše vlada francuzke revolucije. Ustavotvorna 
i zakonodavna skupština postaviše tako jasna načela, da im se 
diviš s pravim zdravim razumom. Konvent usred strahovite borbe 
proti svietu i proti Francuzkoj . . . uzprkos pogibli u svojoj sre¬ 
dini, . . . nastavljaše uztrajno, sveto i veliko djelo narodne pro¬ 
svjete. U burnim noćnim sjednicama pod oružjem i u pogibli, da 
je svima kucnuo zadnji čas, razlagahu se i izpitivahu svi sistemi. 
Jedan njezin član reče: Ako ovaj posao svršimo, dosta smo živjeli. 

Francuzka, kao uzkrsla iz groba, izkusna najedanput za dva¬ 
deset stoljeća . . . pozivaše svu svoju djecu, da se uče iz njezinoga 
velikoga izkustva . . . Najviši državni odličnici i prvi učenjaci po- 
stadoše jednostavni učitelji . . . Veliki rodoljub Carnot, onaj isti, 
koji je organizovao narodnu obranu, odkrio Hochea i Bonapartea, 
i koji je proti strahovladi spasio Francuzku, taj isti postade ute¬ 
meljiteljem politehnike 

Vjera je zajednički temelj nadahnuću i radu. Bez vjere se 
ne stvara ništa velika. 

Atenjanin vjerovaše, da je sva ljudska kultura započela na 
atenskoj akropoli, da je iz Palade, koja je izašla iz Jupitrove 
glave, skočila iskra umjetnosti i znanosti. To se i obistinilo; taj 
grad s dvadeset tisuća stanovnika obasjao je svu zemlju svojom 
prosvjetom; i kad ga nestade, još ju obasjava sve do danas. 

Rimljanin vjerovaše, da se pod njegovim Kapitolom našla živa, 
krvava glava, koja mu obećavaše, da će biti glavar, sudac i za¬ 
štitnik svietu. I to se obistinilo; ako je rimsko carstvo prošlo, 
ostalo je i ostaje još rimsko pravo, da vlada narodima. 

Kršćanin vjerovaše, da je Bog sašao s neba, postao čovjekom 
i da će prije ili poslie sav sviet ujediniti u bratinskoj ljubavi. To 
se nije obistinilo, ali će se obistiniti našim nastojanjem . . . Domo¬ 
vina, jedino moja domovina može spasiti sviet. 1 ' 1 

1 J. Michelet: Le peuple; str. 254—256, 261—261, 263, 274—279, 281 
do 282, 283, 284, 292 i 309. 
























